V "-fvi v* 


f- y' “T > . -V' 

- * -"V -U > > '• ^'fe - -V v, 

„ *• jr ; ^ ^ >», * ^.*w v 

* 'V -V • X y *’?' 


' ' v‘- 


* * w 
«*\s ® 


r v .. .* ■ 

i v -v * < ■■■ . -x*' ■■ *> » 

; 4 .- f ^J r ' “ > -i': *• 

. *?.♦ x-v. • T V v 


ta. >* Tft y-Nfc 
•*••» «i» «*** 

' V A _%* £*> 

■■ v>-; ; 


v <x* -•!%* 

$ ■ ‘V * * 

^ < u. 1 . • • i 






ed by Google 


Digitized by Google 



Digitized by Google 


TITI LIVII 

PATAVINI 


OPERA OMNIA 


«L/V. 


Digitized by Google 



TITI 


LIVII 

TATAV1NI 

OPERA QVAF. EXSTANT OMNIA 

EX RECENSIONE 

G. ALEX. R VPER.TI 

CVM S VPPLEMKNTIS 


FREINSHEMII 



AVGVSTAE TAVRINORVM 

EX TERIS IOSEI>Hl POMBA 

ANNII KUtCCXXV. 



Digilized by Google 



Digitized by Google 



IOANNIS FREINSHEMII 

SVPPLEMENTORYM 

LIVIANORVM 

LIBER XI 

IN LOCVM LIBRI XLVI LIVIANI, 


EPITOME 

Libri qvadragesimi sexti. 


Eumenes rex Romam venit: qui, quia macedonico bello se me* 
dium egerat, ne aut hostis iudicatus videretur, si exclusus es- 
set, aut liberatus crimine, si admitteretur, in commune leX 
lala est, lie Cui regi Romam venire liceret. Claudius Mar- 
cellus consul alpinos Gallos, C. Sulpicius Gallus consul Ligu- 
res subegit. Legati Prusiae regis conquesti Sunt de Eumene, 
quod fines suos depopularetur ; dixeruntque , eum conspirasse 
cum Antiocho contra populum romanum. Societas cum Rho- 
diis deprecantibus iuncta est Lustrum a censoribus conditum 
est. Censa sunt civiuui capita trecenta viginti septem millia 
viginti duo. Princeps seuatus -lectus M. Aemilius Lepidus, 
Ptolemaeus, Aegyptiorum rex, pulsus regno a mitiore fratre, 
missis ad eum legatis , restitutus est. Ariarathe , Cappadociae 
rege, mortuo, filius eius Ariarathes regnum accepit , et ami- 
citiam cum populo romano per legatos renovavit. Res prae- 
terea adversus Ligures, et Corsos, et Lusitanos, vario eventu 
gestas, et motus Syriae, mortuo Antiocho, qui filium An- 
tiochum puerum admodum reliquerat, continet. Hunc Antio- 
chum puerum, cum Lysia tutore eius, Demetrius, Seleuci 
filius, qui Romam obses missus fuerat, clam, quia minime 
dimittebatur a Romanis, interemit; et ipse in regnum rece- 
ptus. L. Aemilio Paulo, qui Persen vicerat, mortuo, tauta 

eius abstinentia fuit, ut, quum ex Hispania et ex Macedonia 
opes retulisset, vix ex auctione bonorum eius redactum sit 
unde uxori eius dos redderetur. Pomptinae paludes a Cor- 
nelio Cethego consule, cui ea provincia evenerat, siccatae, 
agerque ex iis factus. 

I. Afflicta Macedonum regia, totque nobiles pro- 
vinciae imperio adiectae, quum potentiam romanam 
omnibus iam regibus nationibusque formidabilem 
effecissent , nullum ferme regnum , nulla respublica 
fuit, quin mittendis Romam legatis victori gentium 
populo adularetur. Acuerat praeterea diligentiam 
quorumdam non iniustus terror , ne poenae repo- 
scerentur parum ex fide cultae societatis. Ista maxime 
causa movit Eumenem , Asiae regem , ut in Italiam 
navigaret. Comperto regis consilio dubitavere Patres, 
quonam modo excipi venientem verum esset: quippe 
quum proximo bello macedonico , neque satis pro 
amico, neque pro hoste se gessisset, haerebant, ne 
aut repulsus condemnari isto crimine, aut admissus 
liberari videretur: nam et absolvere pigebat haud- 
quaquam illibatae fidei virum ; et pudebat bello pe- 
tere, quem ipsi paulo ante principem amicorum , ut 
aliis ad colendam amicitiam romanam exemplum es- 
set, opibus et honoribuS ambitiose auxerant. 

II. Tandem ea via placuit, qua aniini viresque re- 
gis frangerentur, nec in illum tamen nominatim ali- 
quid constitueretur. Igitur in commune lata lex est, 
necui regi Romam venire liceret. Eius exemplum mis- 
sus a senatu quaestor Eumeni, qui iam Brundusiuin 
appulerat, attulit: simul denuntiato, «' quid ei a po- 
pulo romano opus esset , uti ederet ; quod si nihil esset 

§. i. Pol. Excorpt. Legat. 97. — Liv. Epit. XLV1. — Polyb- — §. a. Liv. 
Epit. — Polyb. — Diodor. apud Fulv. Vrsiu. 

opis, quamprimum excederet Italia. Breve responsum 
E unenis fuit, et quale in animo regio metus et ira 
pepererant, nulla sibi re opus esse . Submoto sic Eu- 
mene, senatus aliarum gentium civitatum que legatis 
operam dedit, qui gratulandi causa cum muneribus 
venerant: ii perhumaniter auditi dimissiqtle sunt* 
impetratis ferine , quae posttilaverant. 

IIL Sed Atheniensium legatio , neque moribtls ci* 
vitatis, ad quam mittebatur, rteque famae eius, quae 
mittebat, satis convenire visa est. Pro Haliartiife , 
«piorum urbem C. LuCretius praetor bello Persei de- 
leverat, nequidquam deprecata; p> olatis aliis man- 
datis repente vertit sermonem , et agros misero- 
rum , quo precibus suis iuvare instituerant , populo 
atheniensi petiverunt. Minore indignatione acceptum 
est, quod Delon et Lemnum insulas restitui sibi po- 
stulavere ; nam eas et olim obtinuerant t itaque tunc 
quoque reddi senatus iussit, 

IV. Sub idem tempus Theaetetus , Rhodiorum le- 
gatus, apud Patres verba de societate fecit 1 sed qnUm 
res in curia traheretur, ille moerore et annis oppres- 
sus (erat enim octogenario maior), diem suam obiit. 
Supervenere deinde Cauniorum et Stratonicensium 
exsules , urbesque suas contra quam senatui placuisset, 
Rhodiorum praesidiis teneri , questi , novum impe- 
travere senatusconsultum, quo urbibus islis excedere 
Rhodii i u bebantur. Erant adhuc in Vrbe Philophron 
et Astvmedes: quos quum cepisset metus, ne civi- 
tatis suae contumacia Romanorum iram asperaret , 
validiores parendi auctores futuri, si coetibus pu- 
blicis interessent, continuo in patriam sunt profecti. 


5 . 3 . Pol. Escerpt. Legat. 98. -r Veli. I, 4. — § 4. Pol Eacerpt. Legat. 
99 et ruo. 

Movit repraesentatio discriminis Rhodios, ut n«n 
modo statim deducenda curarent praesidia, sed etiam 
legationem decernerent Romam , quae de societtte 
coni ungenda omni ope contenderet. Aristoteles lega- 
tionis eius caput erat : is quum adulta iam aestate in 
Vrbem pervenisset, obsequium Rhodiorum et prom- 
ptam ad parendum etiam duris imperiis voluntatem 
exposuit: deinde de societate ineunda multa verba 
fecit , vario sermone usus ad expugnandos iratorum 
animos. At Patres ad extremum amicitiae neutram in 
partem facta mentione , responderunt : ut societas in 
praesentia Rhodiis daretur , ex dignitate populi romani 
non videri, 

V, Ludos interea megalenses M. Fulvius, M\ Aci- 
lius Glabrio aediles curules ediderunt. Consulibus , 
nullo usquam maiore bello, inalpini Galli et Ligures 
provinciae fuere : ex utraque gente triumphatum ; 
quum Cl. Marcellus Gallos , C. Sulpicius Ligures su- 
begisset. Consularibus deinde comitiis tanta candi- 
datorum ambitio fuit, ut convocato in Capitolium 
senatu opus esset. Eo se milvus avis intulit , raptam- 
que de cella Iovis mustelam in medium consessum 
misit. Id prodigium solitis sacriiiciis , et lustratione 
urbis procuratum est. Plura mox sequens annus at- 
tulit, quum T. Manlius A. F. T.N. Torquatus, Cn. Octa- 
viusCn. F. Cn. N. consulatum inivissent: nam et pesti- 
lentia sic in Vrbe laboratum est, ut ex sibyllinis libris 
populus, circum compita et sacella operatus, sederit. 
Et in aede Penatium noctu sua sponte fores patue- 
runt: lupi quoque in Esquiliis et colle Quirinali me- 
dia luce conspecti, persequentibus eos, qui viderant, 

§. 5. Tit. Andr. Ter. — Iui. Obscq, — * CoL Triumph. — Liv. Epit XLVI. 
— Prolog. Hecyrae Terent. 

fugerunt. Vrbe iterum lustrata , domi forisque tran- 
quillae res fuerunt. Ludis magnis pugilum et funam- 
bulorum spectacula in scenam Sex. lulius Caesar, 
Cn. Cornelius Dolabella aediles curules introduxere. 

VI. Hic quoque annus memorabilior legationibus, 
quam rebus bello gestis , fuit. Venere Gallograeco- 
rum in Vrbem legati , magna spe , fore ut suspectus 
Eumenes , et tantum non pro hoste habitus , gratio- 
rem apud Romanos petitionem suam faceret. Bellum 
enim habebant cum Eumene, praeter solita hostibus, 
peculiari quadam feritate gentis exitiabile; quod ex 
captivis aetate et forma praecipuum quemque victi- 
marum in morem ornatos diis suis immolaverant ; ce- 
tera omni turba , quamquam multi olim noti amici- 
que in ea essent, telis obruta. Concessum his est ab 
senatu, ut legibus suis uterentur: iussi tamen sunt 
domi se continere, neque cum armis lines suos egredi. 

"VII. Haud aeque propitiis auribus , licet iustiore 
in desiderio, Achaeorum est audita legatio. Populus 
iste unus ea tempestate per Graeciam erat, cui ad res 
novandas neque animus, si ferret occasio, neque vires 
deesse viderentur. Igitur has accidere quaerentibus 
Callicrates et Andronidas aperuere viam , plerosque 
primores Achaeorum, quasi cum Perseo sensissent, 
criminati. Ex quibus Xenon , qui et ipse per ea tem- 
pora exercitum duxerat, quum innocentiae conscien- 
tia exclamasset , se vel in ipso senatu causam suam de- 
fensurum esse i dedit occasionem legato romano , qui 
tum aderat , ut mitti Romam omnes , qui ab accusa- 
toribus nominati fuerant, imperaret. Duris et inso- 
lentibus mandatis (neque enim aut Philippus olim , 

§. 6. Iusl. XXXVIII, 6. — Pol. Excerpt. Legat. 97 ct ioa. — Front. Strat. I* 
2, 16. — Casauh. in Poljacn. p. 714* — Diodor. apud Vales. 

§. 7- I ust. XXXIV, 1 . — Poljl). apnd Vale*. — Puusau. 1U>. VII. 

aut filius eius Alexander, quum rerum potirentur, 
tam acerba iusserant) Achaei deteriorum metu pa- 
ruere; missis in Vrbem principibus gentis, et quot- 
quot aliorum per tempora macedonici belli in impe- 
riis aut curationibus alicuius momenti fuerant, cir- 
citer mille. Hos Romani, tanquam a suis iudicatos, 
circum municipia coloniasque Italiae custodiendos 
dimiserunt. Ergo repetitis legationibus , ut causa ci- 
vium suorum cognosceretur , aut si credere innocentes 
senatus , quam reperire mallet , patriae redderentur , 
Achaei orabant. 

VIII. Quod ubi frustra fiebat , vacuique in Pelo- 
ponnesum legati revertebantur, tanta omnium indi- 
gnatio in Callicratem et ceteros eiusdem sectae exar- 
sit, ut non iam secretis odiis, sed plane confessa si- 
multate ab omnibus incesserentur, eousque,ut etiam 
a pueris e schola redeuntibus palam proditores appel- 
larentur: neque in sacris Graecorum conventibus 
quisquam eorum cum laude mentionem facere pos- 
set, quin sibilis et tumultu vix credendo exciperetur: 
estque tradita res non indigna memoratu, aliquando 
Sicyone quum inter Anligonioruni solemnia balneis 
publice instructis Callicrates et Andronidas usi fuis- 
sent; neminem in eadem solia poslmodum voluisse 
descendere, nisi prius emissa priore aqua omni, no- 
vaque infusa, veluti 'expiata et lustrata viderentur. 

IX. Sed Achaei , quum aliud auxilium ; praeter- 
quam in precibus nullum esset , et harum vim ma- 
xime in perseverando positam crederent, denuo 
legationem decernunt , quam Eureas , et cum Ana- 
xidamo "Satyrus obierunt. Ii sub idem ferine tempus 
venere Romam, quo Inter complures minorum gen- 

tium legatos a Rhodiis Astymedes, et a rege Prusia 
Python quidam accesserat. Hic introductus in sena- 
tum Eumenis accusationem orsus est , cuius incur- 
sionibus Jines Bithyniae vastarentur , oppidis etiam ali- 
quot ereptis occupntisque: neque aliud magnopere Pru- 
siam Eumeni displicere , quam quod amicitiam Roma- 
norum cum fide retineret : idque ex eo intelligi posse , 
quod cum Antiocho , Syriae rege, de bello romano 
agitaret consilia : neque senatusconsultis haberet hono- 
rem, sed contra haec vexaret Gallograeciam , omnesque 
in universum socios clientesque Romanorum : res autem 
suas ubivis confirmando , qui suae factionis essent , sta- 
biliret. Non spernenda res senatui visa : ne tamen 
adhuc nudarent consilia, sufficere creditum , si fa- 
vore suo Gallograecorum sustinerent animos, ilio- 
rumque libertatem, quantum citra manifestam Eu- 
menis iniuriam fieri posset, tutarentur. 

X. Post hos Astymedes Rhodius iteravit civitatis 
suae preces: satis eam magnas superbiae temeritatis que 
poenas luisse, quin et graviora delictis pertulisse sup- 
plicia: «nam et Lycia Gariaque decedere coacti su- 
■» mus , quas regiones non sine maximis sumptibus , 
» triumque bellorum laboribus et periculis , civitas 
n nostra quaesiverat. Nunc igitur vectigalibus ista- 
n rum tributisque caremus, unde nobis egregii nu- 
» per fructus, et opum publicarum accessiones rna- 
»» gnae certaeque fuere. Quamquam de Lycia Ca- 
» riaque, si quis infensius urgeat, forte minus licitum 
»> sit queri. Quod enim vestro munere possederamus, 
» videri potest non inique nobis ademptum esse , of- 
» fensionibus obortis , et civium nostrorum vecordia 

5 - 9. Pol. Exccrpt. Lcp. 104. — Liv. Epit. XLVI. — Poljrb. 

« suspiciones et iram vestram provocante. Sed Cau- 
» num certe ducentis talentis a Ptolemaeo , sed Slra- 
» toniceam ab Antiocho et Ptolemaeo in magni be- 
« nelicii loco accepimus: undenobis annuus proventus 
» centum viginli talentorum uno decreto vestro pe- 
« riit: cui quidem obedire quamquam maximo cum 
» reipublicae nostrae detrimento coniuncta res erat, 
« non distulimus. Quibus ex rebus effectum est , ut 
« maiores poenas Rhodii dederimus semel dubii amici, 
« quam semper certi hostes Macedones : ut iam alias 
» taceamus gentes , ne cui incolumitatem suam invi- 
» dere potius, quam velificari nostrae videamur. 

XI. «Et tamen praecipuum civitatis nostrae vul- 
« nus nondum attigi, quod exemptione Deli, dem- 
« ptaque populo de portu et publicis statuendi po- 
« testate , portorium , hoc est , rhodiae rei fundus et 
» columen sic interiit, ut quod paulo ante quadra- 
« gies H-S. locari consueverat, hodie vix in sexcenta 
« millia nummum inveniat redemptorem : adeo , Pa- 
« tres conscripti , iugulum premit ira vestra , et ipsos 
« quasi nervos incidit civitatis. Quod si meritos haec 
«urgeret calamitas, non foret absonum, poblico 
«delicta consilio, publicis quoque miseriis expiari : 
» nunc autem, quando et paucorum iste furor fuit , 
» et reorum omnium suppliciis populo rhodio expia- 
» tus ; relinquitur, ut remotis a sensu malorum son- 
» tibus, indignatio vestra tantummodo adversus in- 
« nocentes desaeviat. Quod quia neque pro cetera 
« mansuetudine vestra, neque pro gloria saepius igno- 
» scendo , quam vindicando quaesita , facere vide- 
« mini; certa me spes tenet, fore, ut aliquando rni- 
« sericordiae, quam irae, meminisse malitis. 

§. ii. Potyb. 

XII. »> Ob amentiam paucorum, iracundiam non 
» iniustam contra Rhodios concepistis: quanto aequius 
» fuerit venia prosequi sceleris innoxios, ob errorem 
» supplices, et poenitentia ac obsequiis admissa 
» correcturos? Amisimus dignitatem, potentiam, ve- 
» ctigalia , etiam libertate , pro qua iam inde ab an- 
j> tiquissimis temporibus nihil non sustinuimus, haud 
jj parum imminuta: et tamen ferimus ista patimurque: 
» modo sic tandem satisfactum sit irae vestrae, Pa- 
>> tres conscripti , aerumnaeque Rhodiorum vel in 
» hac fortuna finem inveniant: id autem nullo pa- 
» cto sperare audemus , nisi , quod toties oravimus , 
» in amicitiam societatemque populi romani recipia- 
» mur. Olim invidiosa et suspecta multis potuit haec 
» esse postulatio, ne ad spes nimias praescriptione 
» vestrae societatis abuti cogitaremus: nunc ad eam , 
» velut ad asylum confugimus, nec ut aliis timori 
» simus , sed ut timere ipsi desinamus «. 

XIII. Huic orationi , quum similis argumenti alia 
quaedam adiecisset, imagine humilitatis, in quam 
ex tanto fastu subito deciderat clarissima civitas, 
movit animos Patrum, ut societatem cum deprecan- 
tibus iungendam esse decernerent: neque deerant, 
qui reniterentur, simulatam Rhodiorum poenitentiam 
arguentes: sed apud plures misericordia valuit, adiuta 
Ti. Gracchi testimonio, qui senatusconsultis omnibus 
obtemperatum a Rhodiis fuisse referebat , condemna- 
tosque publico iudicio universos , qui populum a Ro- 
manis alienaverant ; nam huius Gracchi A. Manlio A. 
F. T. N. Torquato , Q. Cassio *L. F. Q. N. Longino 
coss. celebris legatio per Asiam fuit, quam missus 
ab senatu ad res sociorum inspiciundas obiverat, 

(j. i3. Liv.Epil XLVI. — Pol. Exccrpt. Legat. 104 et 10S. 

Causa mittendi maxime fuit, ut coram cognosceret, 
qujd Antiochus et Eumenes animi consiliique invi- 
cem aut adversus populum romanuin haberent. Ho- 
norificentissime ab utroque rege exceptum ferunt, 
nullo conspirationis inter eos certo indicio , bene- 
volum ipsis faventemque revertisse. 

XIV. Acerrimi viri diligentiam Eumenes pruden- 
tia eluserat, qua nemine tum reguin inferior fuit; 
vicinia potentiorum ad consilia sua sollicite tegenda 
tam longa aetate exercitus. Antiocho loco sapientiae 
temeritas fuit, qua omnibus in negotiis usus, vix 
ullum animi sui certum firinumque vestigium sine- 
bat animadverti. Quum enim alii reges potentiam di- 
vitiasque suas pari sollicitudine augerent tegerentque, 
gnari magnarum opum famam suspicionibus obnoxiam 
esse ; hic, quasi data opera, produxit thesauros suos, 
et ostentavit. Magificentissimos enim ludos instruxit, 
ex universo fere terrarum orbe per ambitiosa prae- 
mia coactis artificibus: quo tempore quidquid regiae 
supellectilis , ceteraeque opulentiae , fuerat recon- 
ditum, id omne publice spectandum proposuit. Vix 
peracta hac solemnilate supervenit Ti. Gracchus, 
quem omni comitate ac liberalitale sic obruit, ut ani- 
mum regis ob ereptam Aegyptum a populo romano 
alienissimi nullo indicio posset deprehendere. Quum 
enim natura largitor animus esset; tunc etiam stu- 
dio honoris cultusque omnia argumenta sic intendit, 
ut toto eo tempore aliis in aedibus diversaretur, quo 
vacuam legatis romanis regiam relinqueret. Ea res, 
et quoniam paulo ante inter ludos animum usque 
ad pudendas ineptias elfusissima hilaritate laxaverat, 

§. 14. Polyb. apud Vales. — Diod. apud Vales. — Polyb. E&cerpt. Legat. 

Romanis facile persuasit, nihil in lali mente magnae 
seriaeque cogitationis agitari. 

XV. Ceterum, ut ad institutum redeamus, non 
eadem humanitate, qua priores, achaici oratores 
excepti sunt ab senatu. Negabant illi , principes 
Achaeorum tanquam damnatos , sed , uti causam dice- 
rent, missos Romam fuisse: rogare igitur nunc quoque , 
ut ita fiat , si Patribus videatur ; quod si isthoc nolint , 
at saltem remittant illos domum : spondere concilium 
achaicum enixe daturum operam , ne iudicium suum 
lenius , quam pro cuiusque merito , fuisse dicatur. Ni- 
hil impetratum: literae quin etiam ad principes grae- 
carum civitatum , qui romanae factionis erant , et in 
Achaiam ad Callicratem missae : neque civitatibus pu- 
blice, neque ipsis privat irn profuturum videri , si homi- 
nes isti suam quisque -in patriam revertantur. Hoc per 
Graeciam vulgato responso , passiin metus erat et 
trepidatio , non eorum modo, qui Macedonum rebus 
studuerant, sed omnium, quibus erat patriae ca- 
vitas externa dominatione potior, At Charopus et 
Callicrates, et ceteri eiusdem consilii, quanto hu- 
miliores videbant alios redigi , tanto ipsi maiores spi- 
titus sumebant, 

XVI. Dum ista diversis locis sic aguntur, Perseo, 
qui rerum istarum omnium causa fuerat, dubium an 
voluntarius exitus, calamitatis vi laeque finem attulit. 
Post L. Aemilii triumphum , in carcerem albanum 
conditus , et inde eodem L. Aemilio , senatusque 
principe M. Lepido adiuvante exemptus, in libera 
custodia biennium extraxit : tum vero miserias certas, 
spem incertam reputans , inedia sibi conscivit necem: 
quidam a custodibus , quos forte offenderat , somno 

§. j5, Polyb. Exccrpt. Legat. io5. 

prohibitum exspirasse tradiderunt. Defunctum publico 
funere in honorem pristinae fortunae senatus efferri 
iussit, misso ad hoc quaestore Albam, ubi decesserat. 
Nec omittendum est in casu tanti modo regis aliud 
fortunae ludibrium, etiam ipsa, ut mihi videtur, ca- 
ptivitate ac morte miserabilius. Alexander solus libe- 
rorum patri superstes fabriles artes didicit , quibus 
se toleraret : deinde scriptum fecit , operamque eam 
magistratibus albanis locavit. Hoc anno Romae census 
actus est , lustrumque conditum. L. Aemilius Paulus, 
Q. Marcius Philippus condidere : censa sunt civium 
capita trecenta triginta septem millia, quadringenta 
quinquaginta duo. 

XVII. Mitis ea censura fuit, moribusque et man- 
suetudini Pauli conveniens. Tres tantum senatu moti; 
nemo ex insignibus; eadem in equilibus romanis recen- 
sendis moderatio fuit. Principem senatus, quem et 
antecedentes quidam censores , legere M. Aemilium 
Lepidum. Operum , quae locavere , quod mireris , 
splendidiora nesciuntur; memoratur horologium, 
quod diligentius Ordinatum Q. Marcius in publico 
posuit , grato in populum romanum munere , quia 
vetus , quod ibidem centesimum ferme ante annum 
M. Valerius Messalla statuerat, ad horas romanas 
parum conveniebat. Publicavit idem et. Concordiae 
signum, quod deinceps in curia collocavit C. Cassius. 
At L. Aemilius Minervam , Phidiae praeclarum opus, 
in aede Fortunae posuit. Hoc primum anno in Italiam 

venisse morbum , qui carbunculus appellatur , in an- 
nalibus annotatum est. ' 

XVIII. Comitia deinde consularia habente A. Man- 
lio , nam collega eius Q. Cassius in magistratu deces- 
serat, Ti. Sempronius P. F. Ti. N. Gracchus iterum, 
M’. Iuventius T. F. T. N. Thalna facti sunt. Ii quum 
magistratum inivissent, Ti. Gracchus Galliam, M\ 
Iuventius Corsos provincias accepere: sed in Vrbe 
ludi mogalenses a L. Cornelio Lentulo, L. Valerio 
Flacco aedilibus curulibus, acti sunt. In Corsis fe- 
liciter bellatum causa fuisse putatur consuli, ut 
rarissimo fati genere interiret. Quum enim sacrificanti 
forte lilerae senatus allatae essent, quae ob res ab eo 
gestas supplicationem decretam nuntiabant; eas atten- 
tissime legens ante foculum, subito concidit, exstin- 
ctus, ut putatur, gaudio, cuius in translatitia felici- 
tate intemperiem angustus animus non ferebat. 

XIX. Circum haec ‘tempora , quum iam mirifice 
amplificata resromana esset, moribus omnium ferme 
.regnorum se permiscuit: quare deinceps domestica 
externaque gesta , siculi causis eventibusque sunt 
cApnexa , sic etiam narratione coniungenlur. Prusias 
nunquam aequus Eumeni , et iam apud senatum cri- 
minationes adversus ilium pronis auribus accipi do- 
ctus, non desinebat intendere suspiciones, etiam 
Gallograecis et Selgensibus. aliisque per Asiam po- 
pulis, ad idem faciundum excitatis. Igitur Eumenes, 
quoniam ipse Roma excludebatur , fratres Attalum 
et Athenaeum misit, querelis omnium responsuros. 
Quod illi quum haud incommode perfecisse vide- 
rentur, magnis honoribus donisque affecti discessere: 

neque tamen omnis cura decessit Patribus, nunquam 
satis credito , conspirationis adversus populum roma» 
num cum Antiocho initae vanam delationem fuisse. 

XX. Placuit igitur, C. Sulpicium Gallum, M. Ser* 
gium specie legationis ad consilia regum exploranda 
proficisci. Obtendebantur res Graeciae passim interna 
discordia dissidentis : et controversia Megalopolita* 
norum , qui cum Lacaedemoniis de agri parte disce- 
ptabant. In ea legatione C. Sulpicium multa inso- 
lentia fecisse , graeci scriptores arguunt : nam et co <• 
gn itio nem de Jinibus inter Argivos Spurtanosque, Philippo 
quondam, qui Alexandrum genuit , disceptatam, ad Cal * 
Ucralem impurum invisumque toti Graeciae hominem 
reiecisse; et Aetolis a Pleurone , qui seiungi a concilio 
achaico cupiebant , indulsisse , ut suo nomine legatos 
flomam mitterent. Sane senatui placebat, imminui 
potentiam Achaeorum, spiritusque frangi: quapropter 
et Aetolis, quod petierunt, 'concessum est; et C, 
Sulpicius occulto Patrum mandato morem gerens, 
alias quoque civitates, quae achaicae formulae erant, 
ab eo foedere dissociare instituit : neque minore dein- 
peps acerbitate tractatus est Eumenes, quum idem 
ille C. Sulpicius in Asiam transiecisset : per celeber- 
rimas enim Asiae urbes edicta legatus proposuit, 
ut quibus de Eumene queri decretum esset , dicto die 
(lardis occurrerent. Quo ubi venisset, posito apud gy- 
mnasium tribunali, decenduum solidum audiendis 
adversus regem querelis vacavit ; convicia in illum 
probraque tam avide suspiciens , ut invitare accusa- 
tores , et desiderio reum faciundi quidlibet in crimen 
trahere videretur; vanus ingenio, et ex claris inimi- 
citiis constantis animi famam appetens, 

XXI. Quum hic asialicarum rerum status esset, 
in Aegypto Ptolemaei fratres iterum aemulatione et 
discordiis exarsere: validior tum iunioris factio, Phi- 
lometorem, cognomen id maiori fuit, regno pulsum, 
ad petendam ab senatu opem Romam compulerat. 
Paucis comitatus servis, ex praesentis fortunae squa- 
lore pedes ad Vrbem faciebat iter, quum Demetrius 
Seleuci F., qui obses Syriae regum Romae haerebat, 
re cognita , obviam profectus est , familiamque suam 
et cum diademate ac veste regia aequum eximie or- 
natum obtulit, ne loci sui maiestatem sordido cultu 
prodidisse visus, a Romanis despectui haberetur. 
At ille Demetrii comitate prolixe laudata , illorum 
accepit nihil , rogavitque Demetrium, ut alicubi sub- 
sistens invia, se quo instituisset modo ingredi Vrbem 
pateretur. Id sive misericordiae movendae causa fe- 
cerit, sive metu, ne tanto cum fastu accedens, legem, 
qua reges Vrbis aditu prohibebantur, adversam ha- 
beret , parum mihi compertum est. 

XXII. Ceterum tacite ingressus Vrbem, in hospi- 
tium pictoris cuiusdam alexandrini se contulit. Quod 
ubi rescivere Patres, advocatum humanissime sunt 
alloquuti, excusarunlque diligenter , quod ei quaesto- 
rem non misissent obviam , neque publicum hospitium 
praebuissent id enim non sua negligentia , sed ipsius 
improviso adventu commissum esse : ceterum posse il- 
lum senatus adeundi diem petere , et ab eo , quidquid 
amicis sociisque regibus tribui par esset , exspectare. 
Statim deinde e curia deductus est in publicam do- 
mum : decretaque pecunia quaestori , ex qua ei quo- 
tidie munera mitteret. Sic erectus ad spem pristinae 

fortunae, non deteriorem his initiis eventum habuit: 
missi enim deinde ab senatu legati, concordiam inter 
fratres , et pulso reditum confecerunt. 

XXIII. Inter haee mortuum, Cappadociae regem, 
Ariarathen cognominis patri fdius excepit. Qui sta- 
tim inter initia regni legatos in Vrbem ad amicitiam 
cum populo roinano renovandam misit, maxima cum 
demonstratione benevolentiae studiorumque : neque 
fides orationi defuit, quod Ti. Gracchus, quo tem- 
pore legationem asiaticam obiverit, cum huius, tum 
dejuncti regis animum abunde inspexisse , testabatur. 
Sed etiam postea M. Iunium , qui ad bellum inter 
eos reges et Gallograecos componendum venerat, 
perhonorifice habuerant; neque minoribus officiis 
coluerant Cn. Octavium et Sp. Lucretium post paulo 
ab Vrbe missos: nam et cetera omnia prompte copio- 
seque praestiterant; et quum in Syriam ituros com- 
perissent, suas regnique vires obtulerant, si iis ad 
res Syriae constituendas eguissent: pertinere enim 
magnopere ad se negotia Syriae iudicabant; non magis 
ob terrarum , quam ob sanguinis coniunctinnem , 
quia senior Ariarathes filium istum ex Antiochide 
susceperat, Magni Antiochi nata. Sed recusaverunt 
id auxilium legati , maiestate nominis rornani tutos se 
rati fore ; quod longe secus evenit : nam apud tran- 
quilloset modestos auctoritas ac reverentia plurimum 
valet; ubi turbari res coepere, adversus improbita- 
tem armatam debile munimentum pudor est. 

XXIV, Quibus autem initiis concuti regiones istaij 
coeperint, operae pretium est exponere. Puerum 
Antiochum pater Epiphanes Philippo cuidam ami- 
ti- : 3 . Liv. Epit. — Pol. Excerpi, Ltguti 107 et 103, — Dio< 1 . XXXI , 3 . — 
Pol/L 


1 


Digitized by Google 


IN LOC. LIB. XLVI LIVIANI 


21 


eorum commendaverat, expeditionis elymaieae comiti. 
Sed audita morte regis Lysias , qui relictus in cu- 
stodia regni fuerat, tutelam pueri novennis occupa- 
vit. Quod ubi Romae Demetrius comperit, adito sena- 
tu ostendit, palris Seleuc i nomine obsidem se in Vrbem 
venisse: sub Antiochi deinde regno, magis quia per 
aetatem ius suum nesciverit , quam legitima ex causa , 
eadem in conditione permansisse : nunc etiam hoc ex- 
stincto, se obligatione omni liberatum videri, aequumque 
putare dimitti ab senatu , atque etiam in regno recupe- 
rando adiuvari. «Non enim modo iure potior sum, 
» inquit, Antiochi filio,' cuius pater aetatem et ab- 
» sentiam meam occasionem suam ratus est; sed non 
» minus etiam favori vestro confido. Puer in hanc 
» urbem veni : nunc tertio et vicesimo aetatis anno , 
» tanto tempore inter vos educatus , civis potius ve- 
» ster , quam externus videri debeo. Vos ego patres 
» mihi, vestros liberos , aequales meos, fratres esse 
» reor ; neque alia aut vos reverentia , aut illos ca- 
» ritate amplector». 

XXV. Non erat equidem vel iniusta Demetrii cau- 
sa , vel ingrata oratio. Sed vicit utilitas , ut potius 
immaturum puerum, quam aetate florenti adolescen- 
tem , opulentissimo regno _praeesse vellent. Itaque 
non retentus modo ille; sed etiam paulo post tres 
legati Cn. Octavius , Sp. Lucretius , L. Aurelius de- 
lecti , qui in Syriam proficiscerentur , ex voluntate 
senatus regnum ordinaturi. Facile passuros hoc Syros 
rebantur , rege per aetatem invalido , et tutoribus 

satis habituris , si Demetrio Romae retento , ipsi in 
administratione rerum relinquerentur. Neque species 
honesti consilio aberat: cura socii et amici regni prae- 
tendebatur, ne quietem eius mors regis et ex ea timendi 
tuntultus turbarent', maxime quum procurationem regni 
Lysias invasisset ; ius ex mandato morientis regis , cum 
reliquiis exercitus rediens Philippus vindicaret. 

XXVI. Ceterum occasio nata didebatur ad opes 
regni minuendas , mandataque in hoc legati accepe- 
rant; et nominatim, ut naves tectas incenderent , ele- 
phantos occiderent , quae contra foederis leges habere 
Antiochus dicebatur. Iisdem etiam commissa Macedo- 
niae pacandae cura, quam ex regio imperio insolita 
libertas, et publicorum consiliorum nondum bene 
composita forma in seditiones egerat. Gallograecos 
etiam et Cappadociae regnum diligenter inspicere iussi 
sunt : et iam digressis advenere literae, quibus nego- 
tium dabatur , ut ad conciliandos Aegypti reges nihil 
laboris industriaeque praetermitterent. 

XXVII. Interea Ti. Gracchus cos. subacta Camma- 
norum gente , Romam ad triumphum regressus , co- 
mitia consularia in annum sequentem habuit: quibus 
P. Cornelius P. F. Cn. N. Scipio Nasica, C. Marcius 
C. F. Q. N. Figulus designati. Notabilis tum res acci- 
disse traditur : inter creandos consules , quum pri- 
mus rogatorum eos retulisset, illico exspiravit, neque 
segnius peracta sunt comitia : id in omen versum , 
sermonibusque populi agitatum est, timentis, ne 
quid in religiones peccatum esset, publicis malis ex- 
piandum. Gracchus rem ad senatum retulit: senatus 
Consulendos censuit aruspisces. Hi ubi , rogatorem 

comitiorum non fuisse iustum , responderant, inceh- 
sus ira Gracchus, «Itane, inquit, ego non iustus, 
» qui et consul rogavi , et augur , et auspicato ? Vos 
» iusti comitiorum , romanique iuris interpretes , 
«Tusci homines, et barbari»? Sic in praesentia 
nihil mutatum. Consul peractis comitiis in CorsoA 
profectus videtur, ut morte collegae tumultuantes 
coerceret! inde, forte quod ibi quoque novarum 
rerum semina erant, in Sardiniam transiecisse. Ne- 
que enim de gestis huius et proximorum annorum 
cetta satis memoria superest, sed leviter annotatum, 
circum haec tempora contra Ligures, Corsos, et Lu- 
sitanos vario successu bellatum esse, 

XXVIII. Iam Scipio Figulusque non magistratum 
inierant modo , sed etiam in provincias fuerant pro- 
fecti , quum Ti. Gracchi literas ad senatum augures 
detulere, ad collegium suum ex Sardinia missas, qui- 
bus significabat, comitiis consularibus, quum ad au- 
spicium repetendum Vrbe in campum rediisset , eodem 
se tabernaculo , quo antea de caelo servaverat , usum : 
id iam libros augurales legenti apparere rectum non 
fuisse : eamque rem , licet cum suo pudore coniuncta 
esset , quia pertinere ad religiones populi romani vide- 
retur, perscribere voluisse. Tanta res senatui visa, ut 
a praetore urbano literas ad consules scribendas cen- 
seret, quibus certiores de eo negotio fierent, pro- 
vinciisque decedere iuberentur. Atqui illi vitio crea- 
tos rati , et antiquiorem reipublicae , quam suae di- 
gnitatis , curam esse oportere ; Scipio e Corsica , Fi- 
gulus e Gallia maturato reditu, magistratum abdi- 
carunt. Nam et ingenio probo modesloque erant 

( Scipio etiam sapientiae lama celebris ) , et recorda- 
bantur , quale C. Flaminius in causa simili , senatus 
auctoritate spreta , certamen cum Patribus , et po- 
stremo fatum habuisset. 

XXIX. Per interregem deinde suffecti consules P. 
Cornelius L. F. L. N. Lentulus, Cn. Domitius L. F. 
Cn. N. Ahenobarbus fuerunt. Quum inter haec in 
Syriam legati ab senatu pervenissent, et inulta passim 
a regibus contra foedus facta arguerent, mutarentque; 
in odium gentis, atque ex eo in periculum inciderunt. 
Maxime movebant naves pulcherrimae sumptuque 
ingenti fabricatae, quas incendi Cn. Octavius iusse- 
rat: etiam elephantorum incendebat miseratio, quod 
egregiae belluae, raraeque possessionis, domitae in- 
super mansuctaeque , nulla, ut putabant, de causa 
concidebantur. Itaque non difficulter inducti Syri , 
gens laeta seditionibus, ut Romanos eiicerent, Cn. 
Octavium etiam interficerent; cui Laodiceae, dum in 
gymnasio ungitur, Leptines quidam manus attulit. 
Lysias , ad dissimulandam facinoris , cuius ipse prae- 
cipuus auctor ferebatur , conscientiam , et Octavium 
magnifico funere extulit , ct ad purgandum crimen 
nomine regis legatos e vestigio misit Romam. Ii quum 
multis verbis, nihil publico consilio gestum esse, con- 
tendissent, sine responso dimissi sunt. Cn. Octavio, 
quod pro republicci mortem oppetisse videretur, statuam 
in Rostris, loco celeberrimo, senatus decrevit. 

XXX. Nec Romani tantum succensebant Syris, sed 
in exterorum quoque mentibus immanitas rei conci- 
verat indignationem. Inter quos praecipuus Ariara- 
thes Cappadox, praeter insitum virtutis amorem, stu- 

diumque in populum romanum, etiam amicitia pri- 
vata movebatur, quam cum Octavio in regia sua 
contraxerat. Quia tamen , legatis ad puerum Antio- 
chum missis, matris suae sororisque reliquiasrepetebat, 
alieno tempore Lysiam offendere timens^earum re- 
rum mentionem a suis (ieri vetuit.. .CeflPinn haud 
obscurum eius iudicium erat, quum populi romani 
amicitiam plurimi faceret : ita quidem , ut sub idem 
fere*tempus reversis , quos Romam miserat , legatis , 
promptamque Patrum erga regem voluntatem refe- 
rentibus , honorem habuerit diis, sacrificioque magno 
peracto , cum ducibus suis hilariter fuerit epulatus. 

XXXI. Dum haec in istis locis fiunt, alibi quoque pa- 
rum tranquillae res fuerunt. Culyndenses obsidione 
Cauniorum, a quibus defecerant, pressi, a Cnidiis auxi- 
lio impetrato aliquamdiu restiterunt: deinde, timentes 
de exitu belli , ni maioribus opibus defenderentur , 
Rhodios imploravere, se suaque dedere polliciti. Rho- 
dii receperant quidem parumper ex priori conster- 
natione animos : sed tamen iram senatus verebantur, 
si inconsulto eo quidquam maioris negotii aggrede- 
rentur. Ab legatis igitur Clcagora et Lygdami petive- 
runt, ut sibi recipere Calyndenses liceret ; ut que pos- 
sessiones, quas in Caria lyciaque privalim Rhodii, 
haberent, eo dem essent iure, quo ante Juissent. Donum 
praeterea decreverant in aede Minervae, colossum 
cubitorum triginta, populo romano ponere: cessit- 
que res iis feliciter; nam et subsidiis terra marique 
missis, Calyndensium oppidum hoste submoto rece- 
perunt; et Romae accepta facti ratio est, iusque no- 
vae ditionis auctoritate senatus stabilitum. 

XXXn. Maior deinde res occasionem praebuit 
Patribus, ex aliena discordia suam potentiam au- 
gendi. Quippe minor Ptolemaeus , cui Physcon co- 
gnomentum erat, Romam profectus, institutam cum 
fratre divd^onem retractari orabat: neque enim se 
sponte asJtfjum , sed iniquitati temporum cessisse : pe- 
tebat igitur, ut Cyprus adiiceretur sorti suae, sic 
quoque fraternam non adaequaturae. Contradicebat 
his Menithyllus alabandensis , princeps legationis, 
quam ob id ipsum Ptolemaeus maior miserat , ut se- 
natum edoceret , suo beneficio fratrem non modo Cyre- 
naicum regnum, sed etiam vitam ipsam habere, quam 
citra ipsius operam contracto tam acri omnium odio 
tueri non potuisset. Praeterea religionibus , quae apud 
Aegyptios sanctissimae censeantur, mutuoque iureiu- 
rando firmata pacta violari non debere. Isthaec disse- 
rentes, etiam Canuleii et ceterorum, qui rebus 
omnibus interfuerant, testimonio iuvabantur. 

XXXIII. At Patres , quibus potentissimi regni vires 
dividi opportunum videbatur , refellenti isthaec Phy- 
sconi credere maluerunt; et legatione, quae illi Cy- 
prum a fratre impetraret, decreta , T. Manlium Tor- 
quatum, Cn. Merulam proficisci iusserunt, cum man- 
datis, ut conciliatis inter se fratribus, minori Ptolemaeo 
Cypri regnum citra vim et arma traderetur. Quum in 
eo statu res regnorum essent, Demetrius Seleuci F. ad 
Syriae recuperandum regnum apertam sibi occasionem 
iudicabat, infensis Lysiae Romanis, et ob facinus 
contra gentium iura patratum , totam istam aulam 
aversanlibus. Igitur, Apollonio Apollonii F. consul- 
tore ( quippe Polybius , ingenio et usu excellenti 

praedi his , communi proverbio tisns , caveret bis ad 
eundem lapidem impingere , dissuaserat) senatum 
adire statuit, ut, si regnare Patres Antiochum mallent , 
ipse saltem necessitate pro obside manendi solveretur. 
Nec enim iure se attineri , mortuo Epiphane, cuius in 
locum obses ipse factus esset. 

XXXIV. Haec quum ita nequidquam postulasset 
(nihil enim acciderat, cur priorem sententiam sena-* 
tus mutaret) ad alia consilia conversus, Diodorum 
ad se vocat , educatorem suum , qui nuper ex Syria 
Romam advenerat. Is, ut erat homo callidus, et qui 
praesentem regni statum accurate teneret, ostendit, 
nulla re alia, praeterquam praesentia Demetrii, fore 
opus : ei, ubi conspectus primum esset, protinus omnes 
adhaesuros. Nam et Lysiam invisum popularibus , et 
populum Lysiae suspectum esse , neque a Romanis ti- 
mendum ; nunquam enim iis , quorum opera Cn. Octa- 
vium occisum esse crederent, auxilium laturos. Ni- 
hil igitur aliud in praesentia meditandum , nisi qua 
ratione fugae consilium solertissime nunc tegere , mox 
exsequi possit. Adolescens, probata Diodori sententia, 
rem cum Polybio communicat : per hunc Menithyl- 
lus , Philometoris Aegypti legatus , Demetrio conci- 
liatur. Is navem Punicam nactus, quae primitias 
Carthagine Tyrum ex veteri religione vehebat, quasi 
usurus ea ad reditum suum , palam cum nautis pa- 
ciscitur : convenit de mercede ; comparatur ac infer- 
tur commeatus ; tempus profectionis constituitur. 

XXXV. His ita praeparatis, praemittitur in Syriam 
Diodorus. Demetrius in eam diem, qua erat abiturus, 
paucis domesticorum secum retentis, ceteram turbam 
praecedere Anagniam iubet ; et cum canibus appa- 

ratnque venatico, ad Circaeum sibi occurrere: nnm 
ibi saepe antea venationi operam dare consueverat. 
Idem fit a ceteris , quos consilii participes , viaeque 
comites legerat: in quibus et Nicanor fuit, mox prae- 
cipuus amicorum. Ii cum singulis pueris ad navem , 
quae ad Ostiam stabat , ses’e conferunt : venit eodem 
Demetrius , repcritque Meni thy Ilum , qui nautis ob- 
tentu novi a rege mandati excusat, quod ipse nequeat 
discedere: celcrum se iuvenes istos probatae fidei ad il- 
lum mittere. Non interfuit nautarum, quos vectores 
tollerent , quandoquidem de mercede nihil ipsis de- 
cedebat. Itaque prima luce sublatis ancoris vela 
fecerunt, de comitibus suis praeter id, quod a Me- 
ni thy lio acceperant , nihil suspicati. Hac fraude 
quatriduum abiit, priusquam de fuga Demetrii du- 
bitatum est. 

XXXVI. Quinto deinum die coactus ob eam rem 
senatus , quia multum itineris ille iam praeceperat , 
minime prosequendum esse censuit. Sed haud multo 
post tempore , Ti. Gracchum , L. Lentulum , et Ser- 
vilium Glauciam ad res Graeciae inspiciendas mise- 
runt: iis mandatum, ut ex Graecia in Asiam tran- 
siicienles , cum aliorum regum, tum praecipue Demetrii 
consilia specularentur. Datum etiam negotium est, ut 
regum cum Gallograecis controversias iudicarent : prae- 
sertim Graccho iniunctum, ut his rebus omnibus prae- 
sens superessct. M. deinde Valerius M. F. M. N. Mes- 
sala , C. Fannius C. F. C. N. Strabo consulatum ac- 
ceperunt. In horum magistratu conviviorum luxui 
obviam itum, qui tum, ut rebus prosperis solemne 
est , in dies sumptuosiore intemperantia valescebat. 

Neque lex Orcia, quam vicesimo ante anno C. Orcius 
de senatus sententia in tribunatu tulerat, ruentes mo- 
res satis sustinebat, etiamsi servaretur: quia numero 
tantum convivarum coercito , ceteram epularum lu- 
xuriem sine freno reliquerat. 

XXXVII. Crevit igitur , ut saepe fit, irritatum re- 
medio malum , passimque iam in pauciores convivas 
maior impensa, qdam in plures antea, fiebat: adeoque 
in publicum damnum et dedecus vesana ingluvies ive- 
rat , ut vulgo iam in comitium ad consultationes de 
republica homines ebrii ventitarent; multique bonis 
suis evoluti per foedam et abominandam turpitudi- 
nem prostituto corpore quaererent , quod mox haud 
multo minore infamia per gulam erant perdituri. 
Quum igitur hanc intemperiem aegerrime ferret, quid- 
quid in Vrbe sanum erat, consensu bonorum sum- 
ptuariae leges expeti coepere. Consulibus ea de re ad 
senatum referentibus, senatus in haec verba censuit: 
uti principes civitatis , qui ludis megalensibus antiquo 
ritu mutitarent , iurarent apud consules verbis conceptis , 
non amplius in singulas coenas sumptui esse jacturos , 
quam centenos vicenosque aeris , praeter olus et far et 
vinum , neque vino alienigena , sed patrio , usuros : neque 
argenti in convivio plus pondo, quam libras centum il- 
laturos. 

XXXVIII. Ferre deinde consules ad populum placuit 
de modo sumptuum , qui in unumquemque diem fierent: 
ab altero consulum Fannia lex est appellata. Haec lu- 
dis romanis , item ludis plebeiis , et Saturnalibus . et aliis 
quibusdam diebus centenos acris insumi concessit , de- 
cctnque aliis diebus in singulis mensibus tricenos : cete- 

ris autem omnibus diebus non amplius denos. Invitari 
vero praeter domesticos convivas ceteris diebus ternos , 
nundinis quinos. Eorum qui Iegein suaserunt, C. Titii 
oratio exstat : qui , acriter invectus in vitia civitatis > 
stare istam posse negavit, nisi illa tollerentur. Ludos 
inegaleuses romanosque hoc anno L. Postumius Albi- 
nus , L. Cornelius Merula aediles curules fecerunt. 

XXXIX. Ita constitutis domi rebus , nihil aeque, ac 
syriaci motus , curam Patrum exercuit. Demetrius 
enim, postquam Lyciam fuga attigisset, scripserat 
senatui , se ad poenas ob Octavii necem a Lysia repeten- 
das , in Syriam festinare. Antiocho , quem populus ro- 
manus regem appellasset , nihil nociturum. Neque se- 
gnius, quam ostenderat, Tripolin pervectus, urbem 
voluntate oppidanorum recepit. Ibi quum magnus ho- 
minum ad eum concursus fieret, diademate sumpto, 
Romae se ad repetendum senatus auctoritate regnum 
venire, mentiebatur: nihil enim aut sciebant aut su- 
spicabantur de fuga eius homines , cuius famam ce- 
leritate praevenerat. Igitur paulo post Apamea quo- 
que potitus , cura valido iam exercitu contendit An- 
tiochiam, regni caput. Lysias, metu Romanorum 
opponere arma non ausus , in speciem pacis cum An- 
tiocho procedit obviam; nec admissus in conspectum, 
cum pupillo a snis militibus interficitur: ita Deme- 
trius regnum paternum citra laborem recuperat. 

XL. Eodem anno senatum M, Pomponius praetor 
de philosophis atque rhetoribus consuluit : quod sub 
his nominibus multi mercenarii sapientiae facundiae- 
que professores, iuvenlutem romanam contemptu pa- 
triorum institutorum , religionumque imbuere dice- 

bantur. De his senatusconsultum factum est , ut M. 
Pomponius praetor animadverteret , curaretque ( si ei e 
republica Jideque sua videretur ) uti Romae ne essent. 
L. deinde Anicius L. F. L. N. Gallus , M. Cornelius 
C. F. C, N. Cethegus ineunt. His consulibus egregiae 
vitae L. Aemilius Paulus extremum diem obiit. Maxi- 
mae hominibus admirationi continentia viri fuit, quod 
quum liberaliter quidem , sed tamen citra luxuriam 
viitfApt , unde dos uxori solveretur vix reliquerat ; 
veiraendisque mancipiis, et supellectile, et praediis 
adhuc nonnullis, fuit opus , ut sexcenta nummorum 
millia conficerentur : qdibus detractis, inhereditate 
non amplius quindecies sestertium remanebat. Nempe 
cum ditissimis populis regibusque bello congressus, 
et ipcredibili opum vi potitus , aerarium populi ro- 
mani pecunia, suam domum laude locupletare studuit. 
Plus auri ex Hispania , quam quisqunm ante illum 
alias, advexerat in "Vrbefn: macedonico triumpho bis 
millies centies in aerarium intulerat , tanto in popu- 
lum romanum beneficio, ut exinde tributum pendere 
desineret. 

XLI. Neque male respondit ei benevolentia et ho- 
noribus civitas , quippe maximis condecoratum ma- 
gistratibus , plus etiam impensi amoris testificatione 
ornavit. Sed et alia omnia , quae homines faventi for- 
tunae acceptum ferunt , cumulatim ei obvenere. Sub 
finem vitae , postquam Veliae , quo se ex consilio me- 
dicorum contulerat, in secessu et otio diu fuerat 
versatus , desiderium non ferens populus , cum 
alias , tum in theatro , crebras edebat significationes, 
ut se oonspeotui civium redderet. His acclamationibus, 

et sacrificio quodam solemni instante inductus est, ut 
Romam reverteretur: idque sacrum cum collegis suis, 
inter maximam grntulantis populi frequentiam pere- 
git. Postridie rursus ipse pro sua incolumitate fecit; 
statimque, ut reversus est domum, delirio correptus, 
per quod ne sentire quidem morbum posset, tertia 
deinde luce exspiravit. 

XLII. Tum vero patuit, quantus apud omnes amor 
eius viri , quantaque veneratio esset : nam ad ^pdu- 
ctionem funeris, non modo manuarii artifices, cete- 
raque vilis turba, suo quisque relicto opere, certarim 
concurrerunt ; sed etiam mdgistratus atque senatus 
iuslilio sumpto res protulere. Quin et ex circumia- 
centibus municipiis, quotquot occurrere in tempore 
potuerant, visendi simul honorandique funeris causa 
confluebant. Vnde raro splendidiores cniusquam ex- 
sequiae fuere; non tam auro aut ehore , ceterique 
apparatus nilore, quam insigni omnium benevolentia 
studioque , defunctum decorantibus. Praeferebantur 
quidem, ut in funere nobilissimi viri, longa serie 
maiorum imagines ; sed maius ornamentum erat in 
ipsa hominum frequentia , quum non cives modo, sed 
ex infensissimis modo hostibus , quotquot aderant, 
erca memoriam tanti viri certarent studiis. Videres 
ex Liguribus, ex Hispanis, ex Macedonibus validio- 
res quosque circa lectum funebrem ambitiose dili- 
gentes: sequebatur turba seniorum, et magno cum 
affectu servatorem suae quisque patriae patronumque 
appellabat. Quem enim armatum pugnantemque ho- 
stes ob virtutem timuerant, eundem in pace victi ob 
iuslitiain gravitatemque haud minus amabant. 

§. 4i.Pliu.XXXm, 3 . — Diodor. — Vell.I, g. — V.l. Max. IV, 3 , 8. — 

XLIIl. Funebres parenli ludos Q. et P. Aemiliani 
fecere : quorum alterum in Fabiam , alterum in Cor- 
neliam gentem adoptandos dederat. Heredem utcum- 
que reliquerat pater , sed P. Scipio iain tum in ea 
aetate generosum monstrans animum , cuius mox glo- 
ria praecelluit, semissem suum fratri C. Fabio adie- 
cit, quod ipse in ditiorem domum ascitus, cupiebat 
illum familiaris rei copiis sibi exaequari. Nec ideo 
minus in edendis gladiatoribus , ne sumptu frater 
obrueretur , dimidiam eius partem, ad millia num- 
mum quadringenta, ex sua pecunia contulit. 

XL1V. Ilaec et alia liberalitatis specimina , quae in. 
affinibus et matre ediderat , in urbe , ubi si nondum 
avaritia , iam parcimonia magna erat, laudibus et ad- 
miratione adolescentis omnia repleverunt. Qui con- 
stanter inhaerens proposito suo , paulo post novis 
rumoribus priorem famam auxit, quum defuncta matre 
Papiria, non modo ex universo, quo eam donaverat, 
cultu recepit nihil ; sed , quamquam ipse solus heres 
erat , omnia bona materna concessit sororibus , ad 
quas nulla pars hereditatis recepto iure pertinebat. 
Sub ea tempora magni laboris magnaeque famae opus 
consul M. Cethegus perfecit , paludes Pomptinas ex- 
siccando. Locus ille olim trium et viginti urbium fuisse 
creditur : ubi tum animoso, conatu consulis factus est 
ager , laeto magis praesentibus , quam in longam po- 
steritatem durabili, beneficio. 

§. 43 . Titnl. Adelphor. Terent- — Diod. et Polyb. apud Vales. — Plutarch. ia 

EPITOME 

V 

LIBRI QVADRAGESIM! SEPTIMI. 

Cn. Tremellio tribuno plebis mulcta dicta est , quod cum M. 
Aemilio Lepido pontifice maximo iniuriose contenderat: sa- 
crorumqtie , quam magistratuum , ius potentius fuit. Lex de 
ambitu lata. Lustrum a censoribus conditum est: censa sunt 
civium capita trecenta viginti octo millia , trecenta quatuor- 
decim. Princeps senatus lectus Aemilius Lepidus. Inter Pto- 
lemaeos fratres , qui dissidebant , foedus ictum , ut alter in 
Aegypto, alter Cyrenis regnaret. Ariarathes Cappadociae rex, 
consilio Demetrii, regis Syriae, et viribus pulsus regno, a 
senatu restitutus est. Missi a senatu , qui inter Masinissam et 
Carthaginienses de agro iudicarcnt. C. Marcius consul adver- 
sus Dalmatas parum prospere primum , postea feliciter pu- 
gnavit ; cum quibus bello confligendi causa fuit , quod Illy— 
\ rios , populi romani socios, vastaverant; enndemque gentem 
Cornelius Nasica consul doinuiL Q. Opimius consul transalpi- 
nos Ligures, qui Massiliensium oppida , Antipolim et Nicaeam, 
vastabant , . subegit. Praeterea res in Hispania a compluribus 
parum prospere gestas contiuet. Consules anno quingentesimo 
nonagesimo octavo ab Vrbe condita magistratum, peractis 
comitiis, iusequentisque anni consulibus creatis, inire coe- 
perunt. Mutandi comitia causa fuit, qsod Hispani rebellabant. 
Legali, ad disceptandum inter Masinissam et Carthaginiense* 

missi , renuntiaverunt , vim navatis mnU-riae se Carthagine 
deprehendisse. Aliquot praetores , a provinciis avaritiae no- 
mine accusati , damnati sunt, 

I. ]\lemorabilis hoc anno contentio fuit inter Cn. Tre- 
melliuin , tribunum plebis, et M. Aemilium Lepidum, 
qui pontifex maximus erat. Itaque tribuno plebis , 
qui cum Lepido iniuriose iurgatus fuerat , mulcta di- 
cta ; sacrosancti magistratus inaiestalein sacrorum vin- 
cente reverentia. Ludi hoc tempore romani a Q. Ful- 
vio , L. Marcio aedilibus curulibus editi sunt. Legem 
de ambitu , quae circa hunc annum lata fertur . quis 
tulerit , adhuc quaero. C. Cornelium Cn. F. Cn. N. 
Dolabellam, aut M. Fulvium M. F. M. N. Nobiliorem 
legis auctorem exstitisse non absurdum est, qui pro- 
ximi consules fuere. Sed quia postmodum . credo , 
de eodem crimine plenius diligentiusque cautum est, 
memoria vetustioris legis exolevit. 

II. Celebrior multo censura est , quam his consuli- 
bus gessere duo clarissimi viri P. Cornelius P. F. Cn. 
N. Scipio Nasica , NI. Popilius P. F. P. N. Laenas. Ii 
lustrum fecerunt quartum atque quinquagesimum ; 
censa sunt civium capita trecenta viginti octo millia, 
trecenta qualuordecim. Ab his quoque princeps se- 
natus , M. Aemilius pontifex maximus lectus est quin- 
tum. Censurae severiter actae hoc quoque monu- 
mentum est, quod sequitur. Eques romanus quum 
equum strigosum et inale habitum, ipse pinguis et 
bene curata cute , adduxisset , interrogatus est a cen- 
soribus, qui fieret, ut dominus equo tantum esset 
habitior ? Atque ille , « Quoniam , inquit , ego me 

i, Liv, Epii, XLVII. — Tilul. Hcc. Terentianae. 

§. 2. Fasti Capitol. Liv. Epit. — MusSur. Subiu. ap. Agt- 11 . IV, 29 , et 
Non, voce Stricosus, 


Digitized by Google 


IN LOC. L1B. XLVII LIVIANI 


3 7 

>j curo ; equum , Statius meus. » I<1 responsum quum 
parum reverens videretur, notatus ille est a censori- 
bus , aerariusque factus. 

IIT. Horologium novum in superiore censura loca- 
tum fuerat : id quoniam usui non erat tempore nu- 
bilo , P. Scipio, divisis aequaliter noctis ac diei horis, 
horologium sub tecto dedicavit , quod fluentis aquae 
indicio temporum intervalla metiretur. Graeci cle- 
psydram appellarunt. Res in speciem haud magnifi- 
ca , ob ingentem utilitatem laetis animis accepta est: 
nam apud prudentes pleraque vitae officia tempori- 
bus distribuuntur ; quorum negligi rationem qui pa- 
rum referre putant , utilissimae rei pretium non in- 
ielligunt. Iidem censores, ut ambitioni, vires quotidie 
sumenti , sic quoque iretur obviam , quum multae 
passim circa forum statuae essent positae, sustulerunt 
omnes, exceptis quae de senatus aut populi sententia 
statutae essent : in his , quam apud aedem Telluris 
Sp. Cassius, qui regnum affectavit, posuerat, etiam 
conflavere. Operum, quae in censura hac locata sunt, 
nobilissimum porticus in Capitolio fuere: locavit P. 
Cornelius. Lustrum hi fecerunt sub exitum magistra- 
tus sui , consulatum iam gerentibus M. Aemilio M. F. 
M. N. Lepido , C. Popilio P. F. P. N. Laenate iterum. 

IV. Hic etiam annus pluribus regum negotiis, quam 
propriis , occupatos Patres habuit. Ptolemaeus enim 
Physcon , magno cuin favore dimissus ab senatu , in 
Graecia validas mercenariorum copias conduxit. Re- 
cepit et Damasippum, genere Macedonem, qui pro- 
ximas inter turbas publico consilio , quod Phaci fue- 
rat, interempto, cum uxore liberisque ex Macedonia 

§.3. Plin. VII, 60. — Censorin. de Dic natali, cap. a3. — L. Piso apud 

profugerat. Cum his in oppositam Rhodo continentem 
transgressus, et hospitaliter exceptus a Rhodiis, na- 
vigare Cyprum statuerat : nisi T. Manlius Torquatus, 
qui legatione ab senatu fungebatur , monuisset , con- 
tra sententiam Patrum facturum videri , qui eum citra 
vim iussissenl reduci. Vnde postremo consensit , ut , 
dimisso circa Sidam milite, Cypro abstineret, et in 
finibus Cyrenes Torquatum opperiretur, qui, se re- 
cta profecturum Alexandriam , dicebat, ut adducto in 
suam sententiam rege, una cum ipso eosdem ad fines 
occurreret. 

V. Ita cum altero legatorum Cn. Merula, et Dama- 
sippo macedone , in Cretam se contulit ; conductis- 
que mille ferme Cretensibus, navigavit in Libyam 
Aegypto conterminam, ibiquc exscensione facta, ca- 
stra ad Apin posuit. Hic quum ad aliquot dies Tor- 
quatum frustra exspectasset , Cn. quoque Merulae 
persuasit , ut Alexandriam pergeret , animum fratris 
citius expugnari posse auctoritate duorum arbitratus. 
Sed hoc quoque consilium frustra fuit, retentis Ale- 
xandriae legatis , quos maior Ptolemaeus omni arte 
versabat, ne vel perficere, quod instituerant, vel 
prius regredi, quam ex utilitate regis, possent. Ita 
quum Physcon ad Apin diebus quadraginta nequid- 
quam haesisset , alio praeterea maioris taedii nuntio 
perculsus est. 

VI. Quippe deficientes Cyrenae alias quoque civi- 
tates ad consensum traxerant, aderatque iis socius 
consiliorum et adiutor Ptolemaeus , cui rex , Romam 
proficiscens, summam rerum mandaverat. Hoc nun- 
tio vix peracto , supervenit aliud , iam in armis defe- 
ctores esse , coactoque exercitu castra locis apertis me- 

ton* Quapropter amittere Cyrehen timens , dum Cy- 
prum studet adiicere, dilato hoc consilio Cyrenen 
versus iter instituite CeterUm neque minis, neque 
preoibus , adduci potuere Cyrenenses , ut arma pone- 
rent, et immitis domini iugum sponte subirent, cuius 
Crudelitatem Alexandriae malis abunde testatam no- 
verant, horrebantque. Itaque post leves aliquot ve- 
litationes signis collatis certatum est; victumque re- 
gem Cyrenenses repulerunt. 

VII, Rediit tum ad eum Cn. Merula, negans, a Phi * 
lometore quidquam impetrari potuisse , asseverante , 
pacta inter fratres olim inita ; neque esse , cur mutari 
ea, vel aboleri oporteat. Igitur ex suis Comanum et 
Ptolemaeum fratres adiungit Merulae, ut de regis 
alexandrini iniquitate apud senatum querantur. In- 
troductorum in curiam haec oratio fuit ; Gratias se- 
natui populoque romano regem , gratias legatis agere t 
neque enim per hos stetisse , quo minus alterorum au- 
ctoritate curaque , alterorum labore ac opera finem vo- 
torum suorum obtinuisset ; nisi fratris iniqui dolo cir- 
cumventi omnes forent : neque mirandum , si senatum 
contemptui , si legatos ludibrio habuisset , homo praeter 
profundam dominandi cupiditatem non rationi ulli , non 
affectui penetrabilis : apud quem iam olim et arctissimae 
necessitudinis iura , et foederum pactorumque fides , 
quo uno firmissimo vinculo generis humani societas con- 
tinetur , eviluerunt. 

VIII. « Sed antiqua non repetimus ; utinam tam 
j> facile novis iniuriis ille abstineret , quam nos prio- 
» rum obliviscimur! Quinquennio ante, quum iusta 
» civium indignatione pulsus vestram ad opem per- 
» fugisset, vos pro solita bonitate vestra, et quia 

n aequum esse putabatis , quos natura tam arcta co- 
ii gnatione iunxisset, eos animis non dissidere, ve- 
» stram auctoritatem interposuistis: ibi rex noster, 
» quamquam causa viribusque superior, tamen quid 
» vobis deberet , quam quid ille meruisset, cogitare 
a maluit : in potestate legatorum vestrorum fuit: illis 
u agentibus eas conditiones victo dedit, quas in pari 
>» iure fortunaque petere non esset ausus , sperare 
u nequivisset. An non igitur tantae sociorum curae 
n favorique, tantae fratris indulgentiae vicem referri 
>> oportuerat? Ille autem quid fecerit, videte: ino- 
» destas fratris querelas non sine contumelia eius in- 
ii super habuit, novis etiam additis iniuriis, cumu- 
li latisque. 

IX. « Quas ubi ille ferre diutius non potuit, ad 
n vos , lanquam deorum vicem regibus populisque 
» iura reddentes , se contulit : vobisque , ut in tam 
3> evidenti negotio facillimum factu fuit, causam ita 

probavit, ut ex amplissimo ordine viros clarissimos 
n legatos Alexandriani mitteretis , qui voluntatem ve- 
»> stram, de Cypro insula fratri restituenda , signili- 
3> carent. Te nunc, T. Torquate, appello, teque, 
>3 Cn. Merula, vcneritisnc Alexandriain , mandata se- 
« natus exposueritis, pro lide, pro prudentia vestra 
» praetermiseritis nihil, quo animum intractabilem 
u docendo , inonendo, hortando , ad meliora consilia 
ii flecteretis ? Ita certe a vobis abunde factum ; ne- 
3i que quidquam, quod ab hominibus vestri Loci ani- 
3i mique exspectari fas est* defuit. 

X. « At quo successu evenluque ista factitata sint, 
ii iam olirn , opinor , Patres conscripti, his ipsis re- 
3i ferentibus , cognovistis. Ita sunt circumducti frau- 
ii dibus, ut constaret, eludendi eos consilium captum 
ii esse : ita , quum eludi non possent , per varias et 

>» absurdas causas retenti , ut appareret , si manere 
» decepti nollent, manendum coactis fore. Post mul- 
» tas demuin dilationes re infecta dimissi sunt: di- 
» missi sunt , inquam , vacui irritique legati , neque 
» apud eum regem maiestas populi romani valuit, 
» pro quo apud hostem Antiochum, totam Aegyptum 
» armis obtinentem , valuerat : netpie hic finis im- 
m pietatis et contumaciae fuit; sed cyrenaica seditio, 
» quibus aliis facibus, quam regis alexandrini nuntiis 
y atque consiliis , exarsit ? Neque enim satis aut in 
» fratrem acerbus, aut adversum vos contumeliosus, 
» sibi videbatur , nisi Cypro , quam restitui iubeba- 
» tis, retenta, etiam Cyrenen extorqueret. 

XI. « Verum enimvero fructu improbitatis suae 
» haudquaquam diu gloriabitur, sat scio, Romani: 
» neque enim animos viresque vestras eodem , quo 
» ille, iudicio, atque aestimatione metimur. Ille, ut 
» hominibus improbis mentem vitia hebetant , netpie 
» consilia vestra supra artes suas , neque arma supra 
» potentiam aestimat : nos neque senatui huic ullum 
» in orbe terrarum par sapientia concilium esse no- 
» vimus; neque legionibus romanis aliud militum 
» genus fortitudine conferendum. Itaque magna cum 
» spe non irritarum precum, vos rogamus obtesta- 
» murque, Patres conscripti, ne regem, quem ipsi 
fovistis, texistis, ornastis, quique invicem vos per- 
» pe tu a Gde observavit atque coluit , eo maxime tem- 
m pore , quo vestro munere florentissimus esse tle- 
» buerat, inopem, extorrem, deceptum a fratre, 
» proditum ab amicis, contemptum a popularibus, 
» consilium auxiliuinque vestrum frustra implorare 
» sinatis: quandoquidem ita cum vestra gloria ac uti- 
» litate causa illius coniuncla est, ut, quantum ille 
» aut existimationis, aut opum amiserit , tanlumdein 

w vestrae quoque famae , vestrisque obsequiis deces- 
» surum esse videatur. » 

XII. Adversus haec iterum Menithyllus a maiore 
Ptolemaeo affuit. Sed in minoris causam inclinatis 
Patrum animis , Torquatoque et Merula , qui a lega- 
tione interim redierant , eandem enixe iuvantibus , 
senatus inlra diem quintum Italia excedere Menithyl- 
lum iussit , decreto , uti foedus , quodpopulus romanus 
cum maiore Ptolemaeo habuerat , tolleretur ; legatique 
mitterentur ad iuniorem , huius senatusconsulti ad eum 
perferendi gratia. Missi P. Apustius , C. Lentulus Cy- 
renis , iam receptum reperere. Quare nova spe ani- 
matus , tota mente de Cypro recuperanda coepit co- 
gitare, militemque et alia bello necessaria summa 
ope colligere. 

XIII. Novorum interea motuum causae cum Dal- 
matis exortae. Populus iste sub Pleurato nuper fue- 
rat ; eo defuncto , deficiens a Gentio , non usurpabat 
modo libertatem , sed iam vicinos incipiebat ad ser- 
vitium cogere ; tributoque pecorum et frumenti non- 
nullis imposito , alii , qui id dedecus abnuebant, per* 
petuis illorum latrociniis vastabantur. Lissii praeci- 
pue, Daorsique fiducia romanae societatis resistebant; 
frequentesque ab ipsis querelae delatae erant : Lissii?* 
agros et oppida sua ( Tragyriuin et Epetium habebant ) 
infestari nuntiantibus; nec absimilia Daorsi afferebant. 
Placuit igitur legationem ad Dalmatas mitti , eadem 
opera res illyricas inspecturam. Eius legationis prin- 
ceps C. Fannius fuit. At Romae M. Fulvius Nobilior 
proconsule ex Liguria de Elealum populo triumpha- 
vit a. d. XII kal. septembrcs. De quo equidem , quas 

res, aut quomodo gesserit, nihil praeterea inveni. 
Certe per ea tempora quum graviorum bellorum ma- 
teria deficeret, non ideo deficiebat ambitio: sed quia 
soli propemodum Ligures , magis loco , quam viri- 
bus , freti , arma retinebant , in horum expugnandis 
castellis captandae laudis occasio quaerebatur. 

XIV. Sex. deinde Iulio Sex. F. Sex. N. Caesare, 
L. Aurelio L. F. L. N. Oreste consulibus , Romam 
Ariarathes venit , vi Orophernis , qui se fratrem eius 
ferebat, Cappadocia expulsus. Cuius rei originem 
paulo supra repetendam arbitror. Ariarathes, qui 
proxime regnaverat, Antiochidem in matrimonio ha- 
buit, Antiochi Magni filiam : quae quum, prioribus 
aliquot coniugii annis sobole nulla genita , timeret , 
ne vilior viro et Cappadocum genti fieret, callidis- 
sima mulier semel atque iterum foecunditatem men- 
tita , primum sub Ariarathis nomine puerum , deinde 
alium , Orophernen , educavit. Postea vero quum , 
ut fit , natura aut remediis vitium vincentibus , voti 
se compotem faciam videret, duas filias unumque 
mox filium enisa, rem totam marito patefecit. Ille, 
ne subdititii liberi vero et naturali filio obstarent, 
alterum quidem Romam mediocri instructum censu, 
alterum in Ioniam ablegavit. Mithridatem autem ( id 
nomen nato ex se fecerat) mutato vocabulo, Ariara- 
then et ipsum appellavit, unice dilectum parenti, 
neque male respondentem iu amore. Denique pul- 
cherrimum certamen inter eos exortum est, ut, quo 
tempore alibi locorum regna parricidiis aut appeti , 
aut servari in morem venerat , in Cappadocia pater 
Ariarathes cedere filio contenderet, filius quidlibet 

passurum potius, quam ut patrem privatum videret, 
pervicacissime testaretur. Vnde non immerito Philo- 
patoris ei cognomen inditum est a Graecis, qui tum * 
primum ( nam et studiorum amore peritiaque adole- 
scens iste celebratus est ) in Cappadocia literarum et 
cultioris sapientiae sedem posuerunt. 

XV. Hic igitur Philopator, post obitum senis he- 
reditate adita , nihil antiquius habuit, quam ut pa- 
trem omni honoris et magnificentiae genere contu- 
mularet: deinde amicos, praefectosque , et populum 
universum , digna quemque cura prosecutus , ma- 
ximam apud omnes benevolentiam sibi comparavit. 
Vnde prospera ei regni initia fuerunt; magnusqne 
iam vulgo et clarus , ob amorem suorum , et iustitiae 
fideique gloriam , habebatur : cuius egregium speci- 
men in casu Milhrobuzanis Zariadre geniti demon- 
stravit. Is de Sophenes regno cum fratre certans , ab 
illo, qui viribus Artaxiae praevaluerat, fusus est. 
Pulso apud Cappadoces perfugium fuit , et mox au- 
xilium ab Ariarathe; qui supplicem suum valido cum 
exercitu in regnum paternum reducebat. Sed Arta- 
xias moris sui tenax, quum Armeniae, parum lauda- 
biliter occupatae , Sophenen adiicere cuperet , lega- 
tione missa conditionem Ariarathi ohlulit , ut ille 
Mithrobuzanem occideret ; se pariter fratrem illius in- 
terfecturum : ita dividi inter ipsos regnum Sophenes 
posse. Hoc scelus aversatus Cappadox, non rnodo, 
legatis increpitis, Artaxiam monuit, ab eiusmodi co- 
gitatione desisteret ; verum etiam Mithrobuzanem non 
deseruit, priusquam in res amissas eum restitueret. 

XVI. Hac fama et societate romana conspicuus, 
sine metu regnabat, donec rex Syriae Demetrius ad- 

versarium ei Orophernem excitavit: offensus , quod 
in gratiam Romanorum, qui Demetrio succensebant, 
Ariarathes , foedere inter Syriae Cappadociaeque re- 
ges abolito , sorori quoque eius nuntium remiserat. 
Ilis incensus , et mille talentorum pretio, quae Oro- 
pliemes ei promittebat, impetere consiliis et viribus 
Ariarathen non ante destitit , quam regno illum co- 
geret excedere : neque pulsum , et Cappadocia pro- 
fugum, segnius Romae per legatos urgebat, quorum 
princeps Miltiades fuit. Aderant et ab Oropherne le- 
gati Timotheus et Diogenes, donum popido romano 
coronam auream ferentes ; amicitiamque renovaricum 
rege petebant , quae populo romano cum patre eius Aria- 
rathe fuisset. 

XVII. Hi consensu oppugnabant Ariarathen, et quo- 
niam despectum et inopem ipsi florentes opibus et 
gratia premebant , apud plerosque divitum et largi- 
torum calumniae plus poterant , quam unius miseri 
vera defensio. Hactenus tamen causa eius, et melio- 
rum ex senatu contentio , profecit, ut in regnum re- 
cipi iuberetur , sed cum Oropherne fratre dividendum. 
■Neque enim eo tempore quidquam aut gratius Ro- 
manis, aut usitatius erat, quam dare operam, ut re- 
gnorum potentia, partitis in plures opibus, divide- 
retur. Sed non diuturnum ob vitia novi regis incom- 
modum prioris fuit. Oropherncs enim , quum in 
recenti possessione firmare sibi favorem hominum pru- 
dentia beneficiisque deberet , pari intemperie in lu- 
xum et avaritiam provolutus est ; nam et vino dedi- 
tissimus , praeter instituta patria , bacchicorum 

artificum introduxit insaniam : et , pecunia undequa- 
que corrasa , Timotheum quidem , quo praecipue 
auctore ad regnum pervenerat, talentis quadraginta, 
Demetrium regem septuaginta , coronavit ; praeter 
sexcenta talenta , quae paulo post muneraturum ei- 
dem recepit , et alio die residua quadringenta. Quibus 
rebus quum alienatos a se popularium animos ani- 
madverteret, iam velut ab inimicis vindictae causa 
extorquebat pecunias , quando in suorum animis non 
posset, in his spem praesentium rerum collocaturus : 
eo consilio et apud Prienenses pecuniam, talenta qua- 
dringenti! , deposuit , ut subsidio hoc in omnem for- 
tunam uteretur, 

. XVIII. Nihil horum Ariarathen fallebat, qui, quum 
se plerisque Cappadocum gratum esse , contra Oro- 
phernem omnibus exosum, sciret, colligere copias 
coepit, et regni partem, unde vi extrusus fuerat, vi 
repetere: neque leve adiumentum erat Attalus, qui 
nuper defuncto Eumene , pro filio eius Philometore 
Attalo regnum administrans, enixe ferebat auxilium: 
plus tamen ipse sibi contulit , prudentia et labore di- 
gnum se loco , quem reposcebat , ostendens. Vnde 
res suas quotidie deteriores fieri videns Orophemes , 
et hoc quoque metu , ne ad hostem deficeret, ob sti- 
pendiorum solvendorum moram, exercitus, quem 
per iniustitiam occupaverat statum , sacrilegio tueri 
instituit. Celebre gentibus illis sub monte, quem 
Ariadnes vocant, templum est, Iovi sacrum: id ve- 
teri opulentia dives spoliavit ille, militibusque sti- 
pendium ex ea pecunia dissolvit : neque tamen ( ut 
breve plerumque aevum est potentiae pravis artibus 

fultae ) diu resistere vel hostium viribus, vel civium 
odiis, potuit; relictoque regno, ad Demetrium, unde 
venerat, Antiochiam se recepit. Hic eo tempore finis 
motuum in Cappadocia fuit. 

XIX. At in Afrjca perpetuis Masinissae adversus 
Poenos odiis iniuriisque res inquietae erant. Circa 
minorem Syrtin ager amplus colitur , quem uberem 
gleba , oppidis quinquaginta frequentatum , et per 
haec locuplete reditu, Carthaginienses obtinebant: 
ipsi Tyscam vocant regionem ; Graeci dixerunt Em- 
poria. Eum quum coepisset concupiscere Masinissa , 
ob potentiam suam , et favorem apud Romanos , seu 
vi , seu iure agendum foret, potiorem se futurum ra- 
tus, armata manu occupare non distulit. Et agrum 
quidem facile receperat, Poenis quum alias ad terre- 
stria bella minus aptis , et tum ex diuturna pace lan- 
guidioribus : oppida tamen illi retinebant. Hic rerum 
status utrosque impulit, ut iis de litibus frequenter 
legatos mitterent Romam; deteriori semper Poenorum 
conditione : neque dubium erat , quin causa vince- 
rent; nam et Masinissa, quum annis aliquot antea 
persequeretur Aphtheratum quendam , qui a rege de- 
sciverat , transitu per regionem istam , ut alienam , 
precario postulato, deinde, quia negabatur, omisso, 
Carthaginiensium ius affirmaverat, 

XX. Sed senatorum plerique magis ad utilia, quam 
ad iusta respicientes , regi gratificabantur , adeo cum 
aperta Poenorum iniuria , ut non modo urbibus , de 
quibus controversiam Masinissa moverat , exigi , sed 
et quingenta insuper talenta , fructuum perceptorum 
nomine , quasi malae fidei possessores , pendere pa- 

terentur. Quippe decretam a se legationem lanulia 
distulerant, donec adigi a rege ad iniquas pactiones 
possent: tum demum a Roma legati, et in his M. 
Cato , 'venerunt. Ilis Masinissa quidem arbitrium to- 
tius negotii facile permittere : Poeni , quod despera- 
bant aequo se iure usuros, negare, ullo novo arbitrio 
opus esse: foedus sibi cum rege multos ante annos au- 
ctore Scipione percussum : id potius pudore et fide con- 
trahentium , quam correctione ulla , indigere. Legati , 
quod altera partium invita nihil se statuere posse cau- 
sabantur, rebus uti erant relictis, redierunt: neque 
in praesens modo iniqua haec legatio Poenis , sed 
etiam paulo post exitiosa fuit ; hinc orto Catonis me- 
tu , ob quem deinceps continuo ad Carthaginis de- 
lendae consilia Patres stimulabat. 

XXI. Sed prior bellandi cum Dalmatis occasio ve- 
nit. C. Fannius, ex ista legatione reversus, renuntia- 
verat , ne proferri quidem apud Dalmatas mandata po- 
tuisse , sibi nihil cum Romanis esse negotii ferentes : 
sed neque quidquam in se hospilcditer , aut etiam huma- 
niter , Dalmatis factum ; neque locum et lautia data. 
Quin equos aliunde ab se adductos praedae barbaris 
fuisse , adeo procaciter invectis , ut haud procul exitio 
abfuerint legati, nisi contumelias istas iniuriasque pa- 
tientia et silentio pertulissent. Movit hominum arro- 
gantia Patres , eamque gentem bello persequendam 
haud dubitabant: sed plus adhuc stimulorum subii- 
ciebant aliae causae , quod bellum sibi necessarium 
iis locis putabant : tum quia mulLo iam tempore , ex 
quo Demetrius Pharius debellatus fuerat, partem il- 
lam Illyrici , quae ad mare adriaticum vergit, non 
inspexerant; tum quia nolebant ilalicorum populo- 

rum animos diuturniori otio marcescere. Annum enim 
iam duodecimum , redacta in potestatem Macedonia , 
quieverant. 

XXII. Haec eo ferme anno gesta , et in piceno agro 
Auximum coloniam deductam , reperio. Sed ubi L. 
Cornelius Cn. F. L. N. Lentulus Lupus , C. Martius 
C. F. Q. N. Figulus iterum , magistratum inierunt , 
prodigia quaedam nuntiata : quibus rite procuratis in 
provincias profecti sunt consules. Bellum dalmaticum 
C. Marcio evenerat : cum eo iussi proficisci legati ad 
res Epiri ordinandas ; nuper enim a Phoenica , quae 
maxima epiroticarum urbium est , legati venerant , 
postulantes, ne recipere exsules cogerentur, qui Cha- 
ropo auctore pulsi urbe fuerant, et tum , missis ex 
suo ordine nonnullis , a senatu restitui orabant. Ce- 
terum C. Marcius constd cum exercitu in fines Dal- 
matarum irruptionem fecit. Sed , occurrentibus stre- 
nue Dalmatis, ignominia et paene clades accepta est, 
turbato Romanorum agmine, et ad fluvium usque 
Naronem retroacto. Quapropter emendaturus , quod 
acciderat , consul , hostem hieme iam appetente rece- 
dentem insequutus est: spes erat, quod evenit, ex 
anni tempore , et re comAiode gesta , negligentiores 
ad custodiam regionis Dalmatas fore. 

xxm. Illi , iam in sua oppida dilapsi , ad famam 
venientis exercitus romani , propere congregantur. 
Sed prius ab intento hoste disiecti sunt , quam con- 
trahere vires suas et ordinare possent. Delminium 
plerique fuga contenderunt: robustissimum illis locis 
Oppidum , et gentis caput. Id ex itinere oppugnare 
aggressus , quum primo impetu nihil egisset , admo- 

■yerique machinas loci , ubi sita urbs erat , altitudo 
vetaret , ad alia minora oppida exercitum circumdu- 
xit. Quae ubi metu hostium deserta et vacua videt, 
Delminium revertitur. Vrbs erat loco et opere muni- 
ta , sed inerant aedificia multa ex arida materie : id 
postquam animadversum est, sudes bicubitales pa- 
rari consul iubet, quas pice ac sulphure illitas, stup- 
paque multa obligatas , catapultis in urbem mitterent: 
et successit dolus ; leviter incensae , dum per aerem 
feruntur , ingentem vim concipiebant flammarum , 
quae ubi aedificiis incidissent, vicinis quibusque fa- 
cile comprehensis, tantum excitarunt incendium, ut, 
eo multis hostium consumptis , ceteri tenire in po- 
testatem cogerentur. 

XXIV. Nescio, an hoc anno, circa hoc tempus certe, 
^elia et Fusia leges, a duobus tribunis plebis per- 
latae , comitiorum vitia , quoad occurri potuit, ple- 
ramque partem sustulerunt. Aelia cavebatur , uti co~ 
jnitiis legum haud minus , quam magistratuum , de 
caelo servandi , obnuntiandi , intercedendique ius esset , 
Fusia fastis diebus legum ferendarum causa cum po-< 
pulo agi vetabat. Exceperunt deinde P. Cornelius P, 
F. Cn. N. Scipio Nasica , M. Claudius M. F. M. N, 
Marcellus, uterque iterum consules. Ilorum Sci- 
pioni Dalmatae , Marcello Ligures et gallicae provin- 
ciae evenerunt. Ex praetoribus unius A. Postumii 
Albini maxime nota sors est, quem ex legationibus 
in senatum introductis praetorem urbanum fuisse, 
indubitatum est : nam et ille annus celebres Graeco- 
rum legationes habuit. Athenienses delectos studio- 
rum et phjlosophiae fama Carneadem academicum , 

et Diogenem stoicum , et Critolaum peripateticum 
misere ; qui iudicium rescindi postularent , quo , ad 
mulctam Oropiis luendam, talertta quingenta erant 
condemnati ; namque populus atheniensis necessitate 
potius, ut creditur, stimulante , quam avaritia, so- 
ciam atque foederatam urbem Oropum diripuerat. 
Oropii, apud senatum questi, obtinuerunt, ut de 
suis iniuriis Sicyonii cognoscere iuberentur , et quanti 
eas fecissent , i/lis tanti Atheniensibus lis aestimaretur . 
Sicyonii talentis quingentis aestimarunt. 

XXV. Sparsa per Vrbem fama , viros sapientia et 
eloquentia celebratissimos venisse, statim accendit 
iuventutem, ut ad visendos audiendosque concur- 
rerent; praecipua Carneadis admiratione, cuius 
ad persuadendum quidlibet incredibiliter apta erat 
oratio. Is enim violenta et rapida dicebat, scita et 
teretia Critolaus, modesta Diogenes et sobria; tan* 
quam omnia facundiae genera , diversis formis , pari 
excellentiae laude complexi. Quibus rebus tantum 
aestimationis pepererunt, ut C. Acilius senator pro 
magno munere petierit, mandari sibi ad orationes il- 
lorum exponendas interpretis vices. Haec equidem ce- 
teris Patrum non aegre ferentibus (neque enim ab- 
surdum videbatur, romana ingenia etiam studiorum 
cultu nitescere ) , M. Cato severitate solita stomacha- 
batur, veritus, ne gustata harum artium dulcedine, 
studium armorufti romana iuventus amitteret. Igitur 
quum primum m senatu verba fecissent, omnes phi- 
losophos per honestam aliquam causam ex Vrbe ab- 
legandos censuit; atque alio tempore in senatum in- 
gressus, obiurgavit magistratus , quod homines persua- 

ciendi quaelibet artifices tam diu non absolverent : quo 
ad Graeculos suos regressi, romanam pubem, nullis ar- 
gutationibus corruptam , ad maiorum exemplar legi- 
bus atque magistratibus obedire sinerent. Itaque dimissi 
deinde sunt , mulctae maxima parte remissa , ut de 
quingentis centum tantummodo talenta penderent. 

XXVL.Interim j n Asia bellum inter Attalum et 
Prusiam reges exarserat; quo inferior Attalus, quum 
ab hoste urgeretur , P. Lentulo , qui tum . ex Asia 
revertebatur , Athenaeum fratrem adiunxit , ut se- 
nqtugn de rebus omnibus certiorem faceret , ac ad opem 
sibi serio ferendam hortaretur. Miserat antea quidem 
Andronicum , qui doceret Patres , a Prusia se infe- 
stari : sed hi potius arbitrati , Attalum Bithyno im- 
minentem parare sibi probabilem causae speciem , 
rem insuper habuerunt J po magis , quod et Nico- 
medes, filius Prusiae, et legatus Antiphilus negabant, 
quidquam eorum factum , quap Andronicus diceret. 
Paulo autem post, quum, ipso rumqre res perferente, 
viderent Patres, non esse nihili, quod accidisset, 
neque tamen , quale esset , liquido possent intelli- 
gere , iusserunt L. Apuleium et G. Petronium ad re^ 
regum introspiciendas proficisci. Venerunt deinde 
L. Lentulus , et regis frater Athenaeus. Lentulus 
quum asiaticarum rerum statum, qualem ipse viderat, 
exposuisset Patribus; confestim vocari Alhpnaeum 
in curiam placuit, et pro benevolentia senatus in 
regem Attalum legatio decreta , qua». Prusiam bello 
juberet abstinei*e. 

XX vn. Profecti sunt cum Athenaeo C. Claudius 
Centho, L. Hortensius. L- Auruncnleius legati. Tura 
jterum causa achaicorum exsulum tractata est in se^ 

natu , quum (le iis Xenon Aegiensis , et Telecles Te- 
geates, verba fecissent, nihilque propius factum, quam 
ut dimitterentur; nisi A. Postumius praetor (is per 
absentiam consulum senatum habebat) astu rem in- 
tervertisset : quum enim tres essent sententiae : una , 
absolvi homines placere dimittique ; altera , non absolvi, 
et retineri ; tertia , retineri quidem adhuc , sed absolvi 
tamen : praetor rogatione sua duas complexus , ter- 
tiam dissimulavit, discedere in unam pariem iubcns, 
qui dimittendos censerent ; in diversam , qui alia omnia. 
Sic ad eos , qui absolvendos negaverant, iis quoque 
se adiungentibus , qui dixerant in praesentia reti- 
nendos, illa sententia numero vincere visa est. Iudi- 
cium eo tempore L, Lentuli actum, qui consul anno 
superiore fuerat: isque damnatus repetundarum 
lege Cae‘cilia , postmodum tamen ad supremos in re- 
publica honores admissus est. 

XXVIII. Dum haec Romae aguntur, in Hispania 
cum Lusitanis , duce punico quodam , agros socio- 
rum nostrorum incursantibus, improspere dimicatum 
est. Manilius, qui romanum exercitum ducebat, 
multis amissis retrocessit. Melioribus auspiciis con- 
sules in Liguribus et Dalmatis gesto bello, triumphum 
meruerunt. Clariora tamen P. Scipionis acta sunt , 
qui , confecto bello dalmatico , provinciam novam 
/ atliecit imperio. Maximus haec agenti labor circa 
Delminium fuit, quam relictam a C. Marcio gens Dal- 
matarum instauraverat, contractoque ex omni re- 
gione flore iuventutis, acerrime pro ea propugnabat. 
Vnde consul, difficultate rei percepta, exercitum aliis’ 

eorum oppidis admovere coepit : at ii , qttorum e4 
oppida erant, omisso Delminii praesidio, ad sua 
quisque tutanda accurrerunt. Ibi tum Romanus, 
protinus ad Delminium raptis copiis, urbem inopia 
propugnatorum laborantem facili negotio redegit in 
potestatem. Imperatoris nomen , quum de more a 
militibus acclamatum esset, recusavit; parique deinde 
modestia triumphum, a senatu oblatum, vix accepit. 
Multi eo bello Dalmatarum capti sunt, quos in ser- 
vitutem consul vendidit. Delminium, quae prius 
urbs ampla fuerat, exiguam, solumque pecori pa- 
scuum redegit. 

XXIX. Venerunt deinde rursus ab Achaeis legati, 
animatis priorum relatione, qui proxime optatum 
finem adductum fuisse negotium narrabant. Telecles 
Megapolitanus et Anaxidamus missi ; sed et istorum 
diligentia nihilo felicior, quam superiorum omnium, 
fuit. Massiliensium vero preces benigne sunt auditae, 
auxilium adversus Ligures petentium, qui, obsessis 
Nicaea et Antipoli , Massiliensium oppidis , urbem 
ipsam magnas in angustias coegerant. Decretum est, 
uti legati ad res Massiliensium inspiciendas mitterentur; 
iique darent operam , uti Massiliensibus satisjieret, ne 
quod bellum ea de causa suscipi opus esset ■ Neque ta- 
men declinari necessitatem eam barbarorum feritas 
passa est; quin sequenti anno , quo Q. Opimius Q. 
F. Q. N., L. Postumius Sp. F. L. N. Albinus consules 
fuere, cum Oxybiis atque Deceatibuf Liguriae popu- 
lis bellaretur. At L. Postumius quum iturus in pro- 
vinciam immolasset, in plurimis victimis caput ioei- 
nori defuit. Profectus nihilominus, post diem septi- 

mnm aeger relatus est Romam, ibique exspiravit; Ista 
res perculit hominum animos: maxime quia et, 
Consae arma irt caelo volare visa, nuntiatum, et 
multa illustria loca fulminibus tacta fuerant. In mor- 
tui locum , consul factus est M. Acilius M. F. C. N. 
Glabrio. 

XXX. Quum itllerea novi a Massilia legati , nihil 
pro se populi romani auctoritatem valuisse , afferrent , 
stalim a senatu missi sunt Flaminius , Popillius Lae- 
nas, L. Pupius, qui, conscenso navigio, Aegitnam, 
quod Oxybiorum oppidum est, appulerunt. At Li- 
gures, audito, venire Roma legatos, qui solvi obsi- 
dionem imperarent, procurrunt in portum; alios, 
qui adhuc in navi erant, e.xseensionem facere vetant, 
Flaminium iam egressum agro suo iubent excedere : 
quod quum ille facere recusaret, manus iniiciunt 
fcarcinis; vim prohibentes servulos, duobus occisis, 
repellunt, ipsumque adeo legatum convulnerant, 
haud dubie interfecturi, ni subito receptus in na- 
vim , praecisis funibus, imminenti exitio se eripuisset, 
Massiliam ad curanda vulnera contendens. His rebus 
Romae auditis , maturare profectionem Q. Opimius 
consul iussus, in agro placentino diem edicit mili- 
tibus: inde per Apenninum ducit in Oxybios, ca- 
strisque ad amnein Apronem positis , adventum ho- 
'stium exspectat; concurrere enim illos, et obviam 
Romanis ituros , fama tulerat. Deinde , ubi rem diu- 
tius trahi videt , motis ab Aprone castris , Aegitnam 
contendit, et urbe per vim potitus, homines in ser* 
vitutem redigit, auctores violandae legationis vin- 
ctos duci Romam iubet. 

, XXXI. His ita gestis, hosti procedit obviam, ubi 
Oxybiorum iuventutem consedisse acceperat. Illi iam 
ad hominum millia quatuor convenerant, nondum 
adiunctis Deceatibus , numerus ad sustinendum con- 
sularem exercitum perquam exiguus : sed despera- 
tio , placari Romanos post commissum in legatos fa- 
cinus posse , in eam amentiam adegerat efferatos , 
ut , non exspectato sociorum auxilio , ad pugnain 
contra Romanos egrederentur. Commovebat consu- 
lem hostium audacia; sed nulla omnino ratione te- 
meritatem istam niti videns , ut erat vir militaris rei 
peritus, et ingenio mirifice sagax, certa cum spe 
victoriae contra educit aciem : cohortatusque pro 
tempore militem , lento passu in hostem iri ; deinde , 
ubi cominus ventum esset, acerrima impressione turbari 
hostium antesignanos , iubet. Salutaris haec admonitio 
fuit: vix primum impetum tulere hostes, inde effusa 
fuga cesserunt. Iamque Deceates , ut serum post 
cladem auxilium, ita fugientibus non inutile prae- 
sidium, aderant. Cum his quoque proelium aliquanto 
pertinacius, sed eventu simile, fuit. Victi seque et 
civitatem fidei Romanorum permisere. Consul ex agro 
Capto deditoque quam potuit plurimum massiliensi 
populo dedit: utque securitati eorum etiam in po- 
sterum consuleret, obsides Ligurum ire Massiliam, 
statisque temporibus permutari a suis , imperavit. 

XXXII. Iussis deinde tradi armis omnibus , et sic 
confecto bello , exercitum hibernandi causa per op- 
pida Oxybiorum Deceatumque divisit. Q. Opimio ad 
bellum profecto, Romam iterum Ptolemaeus Philo- 
metoris frater venit: ostensisque cicatricibus, dolo 
fratris se petitum arguit , multa arte Patres ad com- 

miseralioliem suae sortis, et odium fraternae cru- 
delitatis illiciens. Neque apud occupatos animos Neo- 
laidae et Andromachi (hi ab maiore Ptolemaeo le- 
gati aderant) defensio valebat; quorum senatus ne 
verba quidem ad aures sustinebat admittere. His 
igitur continuo ex Vrbe iussi discedere, legati quin- 
que decreti sunt ; quorum principes Cn. Merula , L. 
Thermus fuere ; totidem iis decretae quinqueremes, 
dataque mandata , uti Ptolemaeum in Cypri regnum 
deducerent. Scriptum etiam graecis et asiaticis so- 
ciis , nihil contra voluntatem senatus Jacturos , si eo 
in negotio minorem Ptolemaeum adiuvissent. Ceterum 
eventus belli pro maiore Ptolemaeo fuit: qui in 
Cyprum magno cum exercitu veniens, primo Archiam, 
praefectum suum, qui Demetrio insulam prodere vo- 
luerat , honores apud ipsum eximios et quingenta in- 
super talenta pactus, amovit: deinde cum fratre, qui 
multorum instructus auxiliis occurrerat, proelio con- 
gressus, victum in urbem Lapitham compulit: ne- 
cessitate deinde ad deditionem coactum, non modo 
dimisit incolumem , sed etiam Libyen Cyrenesque 
regnum reddidit ei : pro Cypro urbes quasdam , et 
frumenti annui certum assignavit modum , etiam 
filiae suae matrimonium pollicitus. Quae partim in- 
genii mansuetudine ■ fecisse creditus, laudem invenit 
apud scriptores; partim, ut putant, quia Romanos 
metuebat, si quid in fratrem, quem protegebant illi, 
severius statueret. Ita compositis aegyptiacorum re- 
gum controversiis, Asiam adhuc ardere bello, Pru- 
siaeque iniuriis Attali regnum devastari, reversi Per- 
gamo legati renuntiabant. Quippe Prusias, parum 

eo territus, quod res Attali senatui populoque ro- 
mano cordi esse audiebat , nihil ad evertendum eum 
violentiae fraudisque , nihil ad despiciendam senatus 
auctoritatem contumeliarum reliqui fecerat. 

XXXIII. Quum enim a L. Hortensio ceterisque le- 
gatis nostris, bellum cum Attalo, populi romani so- 
cio atque amico, gerere vetaretur, parere gravatus , 
ad disceptationem controversiarum vocantibus obse- 
quulurum simulavit. Constitutum erat, ut ad lines 
regnorum cum millenis equitibus invicem occurre* 
rent. Id Prusias opportunum perfidiae tempus esse 
iudicans, legatos praemittit ad Attalum, qui, affutu- 
rum paulo post cum numero definito , nuntient. Ipse 
interea ad opprimendum inimicum universas copias 
concitat : parumque abfuit, quin sceleris praemio po- 
tiretur, nisi Attalus, legatique romani, qui cum illo 
erant, de dolo admoniti, celerrima ffiga praeparatum 
discrimen evasissent. Prusias, direptis etiam legato- 
rum impedimentis, Pergamum, quo illi cum Attalo 
confugerant , adducit exercitum. Erat ante urbem 
Aesculapii celebre fanum , ubi re divina facta , quum 
litavisset, honore ad superstitionem usque profuso 
numen veneratus , in castra rediit. Postridie vero ad- 
motis ad Nicephorium copiis, quem lucum rex Eu- 
menes fanis et omni donariorum genere perornaverat, 
cuncta foeda ruina pervastat , delubra incendit , sta- 
tuas sedibus suis avellit, ne deorum quidem simula- 
cris parcens : inter quae sustulit et Aesculapii signum, 
Phyromachi nobilis artificis opus , id ipsum , quod 
pridie tanta cum religione adoraverat: is turbatae 
menti error inerat , quam nulla veri iuslique scieritia 

stabilitam abripiebant affectus ; modo ad muliebris 
superstitionis ineptias cogente metu , modo ira sti- 
mulante ad violanda per contumeliam , quae paulo 
ante supra modum decorumque coluerat. 

XXXTV. Neque melior ipsi deinde rerum eventus, 
quam pro tahta protervia fuit. Nullo apud Pergamum 
virili opere edito, Elaeam, quod Attali regis empo- 
rium et navale erat, a Pergamo tria distans passuum 
millia, obsedit. Qua nequidquam tentata ( nam So- 
sander, collactaneus regis, cum praesidio ingressus 
oppidum fuerat ) , exercitu cetero ternestri itinere 
domum reverti iusso, ipse navibus contendit Thyati- 
ra : ne in reditu quidem ad violanda deorum templa 
segnior; nam ad Hieran Comen Dianae spoliavit fa* 
num : Apollinis autem Cynei aedem, quae in Temno 
fuit, non spoliavit modo , verum etiam incendio con- 
sumpsit Atque huc deinde relatum est, quod et pe- 
destres copiae profluvio alvi pleramque partem inte- 
rierunt, et classis partem subita tempestas in Pro- 
pontide cum ipsis hominibus mersit , aliam , in loca 
importuosa compulsam , tabulis armamentisque con- 
fractis , reddidit inutilem. Haec ubi Patres accepe- 
runt , ob absurdum et infestum Prusiae facinus ira 
accensi, continuo legatos decem decrevere, qui finire 
bellum , et Attalo pro illatis iniuriis satisfacere eum 
cogerent. 

XXXV. In his L. Anicius, et C. Fannius, et Q. Fa- 
bius Maximus fuerunt. Censores hoc anno creati sunt 

M. Valerius M. F. M. N. Messala, C. Cassius C. F. C. 

N. Longinus, quorum Valerius ipse aliquando cen- 
soria nota perstrictus fuerat. Atque ut hic priorem 

ignominiam novis honoribus delevit : ita L. Cotta Iri- 
bunus plebis magistratus sacrosancti dignitatem vili 
aniino factoque polluit; ne creditoribus suis satisfa- 
ceret , tribunatus praescriptione turpiter abusus. Sed 
non mens eadem reliquo collegio fuit: decreverunt- 
que consensu , ni L. Cotta aes alienum dissolveret $ aut 
sponsores daret , appellantibus se creditoribus auxilio 
Juturos. Haec Romae gesta. Ceterum in Hispania res 
parum prosperae fuerunt. Calpurnius Piso praetor - 
a Lusitanis duce punieo victus , aliquot millia mili, 
tum cum Terentio Varrone quaestore amisit. Victor 
punicus ad Oceanum usque promovit signa, concita- 
tisque in arma Vettonibus, agrum Blastophoenicum 
( sic appellant progeniem ex Africa per Hannibalem 
transdnc torum ) omni clade belli vastavit, quod ii 
fidem Romanis datam constanter tuebantur. 

XXXVI, Successus iste multis etaliis Hispaniae po- 
pulis animos ad rebellandum fecit. Vnde , quia ma- 
iores iam motus timebantur, comitia consularia citius 
haberi, consulesqite designatos (Q. Fulvius M. F. M. 
N. Nobilior, T. Annius T. F. T. N. Luscus erant) 
ante diem kalendas ianuarias inire magistratum pla- 
cuit; quum eatenus idus martiae solemnis ei negotio 
dies fuissent. T. Annius Gallos ( nam et ii in armis 
erant) provinciam habuisse videtur: Nobilior in Cel- 
tiberos, qui Belli cognominantur, est profectus. Illi 
tumultuum per Hispaniam auctores Segedam incole- 
bant, urbem magnam et opulentam, quam foederi 
suo Ti. Gracchus, quum Hispaniam ordinaret adseri- 
pserat. Eam tum , coactis deserere minora oppida 
incolis, augebant barbari, murumque stadiorum qua- 

draginta circum exstruebant; etiam Titthis , vicina 
gente , in tandem compulsis : neque parere senatui 
voluerant, vetanti novari quidquam, tributaque et 
auxiliares copias imperanti. Quippe foedere graccha- 
no perscriptum quidem asserebant , ne urbes novas con- 
derent: veteres quin instaurarent munirentquc , nihil 
exceptum; tributorum vero et militiae vacationem ab 
ipso denatu , post Gracchi foedus datam : neque aberat 
hoc a vero , sed immunitas ista quum a senatu con- 
ceditur , addi semper solet , mansuram , dvnec senatui - 
populoque romano videatur. 

XXXVII. Et Segidenses quidem , cognito consulis 
adventu copiisque , nam ad triginta hominum millia 
adducebat, quia nondum permunita urbs erat, ad 
Arvaccos cum uxoribus et liberis perfugerunt. Ar- 
vacci , protinus consociatis viribus , Caro segedensi 
Summani rerum deferunt , viro bellicis certaminibus 
exercitato ; qui proximo statim triduo , quum iter fa- 
cere praeter loca insidiis opportuna Romanos compe- 
risset, captata occasione, cum peditum viginti mil- 
libus, equitum quinque, impetum fecit. Post acrem 
et diuturnam pugnam vertuntur in fugam Romani : 
deletusque foret occidione exercitus, ni equites, ad 
custodiam impedimentorum relicti, pugnam redinte- 
grasseqt, postquam inter insequendum Celtiberorum 
quoque turbatos esse ordines animadverterunt. Nocte 
demum incumbente proelium diremptum est, haud 
levi utrinque damno: quippe Carus imperator ho- 
stium , et cum eo sex millia ceciderunt ; et par nu- 
merus civium romanorum desideratus est. Dies etiam 
ipsa (Vulcanalibus pugnatum fuerat) ex eo tempore 
inter atras habetur. Arvacci Numantiam ea nocte 

digressi , novos imperatores Ambonem et Leuconera 
constituunt. 

XXXVIII. Consul , refectis suorum animis , tertio 
post die iterum ad hostem ducit, et ad tria millia 
passuum ab urbe ponit castra. Quo quum opportune 
auxilia Masinissae regis , Numidae trecenti , cum de- 
cem elephantis advenissent, copiam qragnandi hosti- 
bus facit. Qui quum et ipsi, ferociter procurrissent, 
subito diductis suorum ordinibus, collocatas ad hoc 
a tergo belluas ostendit nec opinantibus. Hostes, 
equi virique, novo spectaculo conterriti, effusa fuga 
urbem repetunt: instat fugientibus consul, iamque 
sub ipsos muros pertinaciter certabatur ; quum unus 
ex elephantis saxo caput saucius , ingenti barritu, et 
mox tumultu ac strage complevit omnia : nam et 
ceteri, voce huius excitati, eodem furore suorum 
perrumpebant sternebantque manipulos. Nurriantini, 
contuiti haec ex moenibus , ubi Romanos impetum 
belluarura solutis ordinibus declinare vident, erum- 
punt portis, palatosque assequuti , ad quatuor homi- 
num. millia , et elephantos tres interficiunt : multis- 
que armis signisque militaribus potiti, cum tripudio 
sui inoris in oppidum revertuntur; quum ipsorum 
quoque duo ferme millia periissent, 

XXXIX. Hac fortuna non insolenter usi hostes, 
misere legatos ad pacem aequis conditionibus peten- 
dam : responsum est ex dignitate romani nominis , 
pacem , nisi deditis dari non posse , At consul , ut pri- 
mum confirmare suos ex adverso casu potuit, Axe- 
nium urbem petivit, ubi Celtiberi commeatuum vim 
magnam comportaverant. Ne huius quidem loci fe- 
lix oppugnatio fuit, desideratisque haud paucis, ceteri 

noctu se in castra receperunt. Ex castris deinde prae- 
fectum equitum Biesium misit , ut a -vicina quadam 
gente auxiliarios equites adduceret. Excepere Cel- 
tiberi redeuntem: .insidiisque eorum conspectis, 
sociorum equitatus fugit ; Biesius , mullique cum eo 
Romani , fortiter pugnantes occubuere. Tam crebris 
bellorum offensionibus sollicitati sociorum sunt ani- 
mi : et Ocilis urbs gentibus illis clara , ubi annona 
et pecuniae Romanorum servabantur, ad Celtiberos 
defecit. Consul , etiam ceteris idem animi esse Suspi- 
catus , sub pellibus hiemavit : ibi multi militum pe- 
nuria aut frigore, saeviebat enim acris hiems, exstin- 
cti sunt, Hoc initium fuit numantini belli , quod 
magna ciftn clade ac ignominia populi romani , vice- 
simum ad annum productum est : tanta plerumque 
violen|^j, ut non tam de eo , uter populus impe- 
raret jjftpiam uter esset, susceptum videretur. 

XL. At in ulteriore Hispania L. Mummius praetor 
cum Caesare, quem in occisi ducis punici locum suf- 
fecerant hostes, collatis signis dimicavit. Pulsus cum- 
clade Hispanus, ubi victorem exercitum temere in 
sequi neglectis ordinibus videt, cohortatur suos, con 
vertit agmen, occisisque de Mummii exercitu novem 
millibus , praedam castraque iam amissa non modo 
recuperat, verum etiam castris romanjs potitur. Mum- 
mius, cui quinque circiter millia militum supererant, 
non ausus praeterea copiain pugnandi facere , tutis 
locis castra ponens, intra vallum studiose exerce- 
bat suos , donec parumper animos territorum con- 
firmaret. Tum in praetervehentes .praedae partem 
barbaros eruptione facta, disiecit hostem, praetlam- 
que et signa, quae amiserat, militaria recuperavit. 

Iisdem diebus colentes cis Tagum amnem Lusitano- 
rum civitates, Caucoeno duce, Cuneos invasere socios 
populi romani, .urbeque ampla ac potenti ( Conistor- 
gin vocabant) expugnata, traiecerunt Oceanum: inde, 
divisis copiis, pars adversam continentem popula- 
bantur ; alii urbem Ocilen absidione cinxerant. Ibi 
vero L. Mummii par industria et felicitas fuit. Con- 
tractis suis et sociorum viribus ( in universum equi- 
tes quingenti, cum novem peditum millibus, erant), 
primo populatores aggressus, quindecim eorum millia 
interfecit; inde ad Ocilen transduxit exercitum, ma- 
gnaque et ibi strage Lusitanorum edita , obsidionem 
solvit. Postremo agmen adortus , quod praedam ex 
agris raptam avehebat , occidione occidit ; ut ne 
nuntius quidem cladis superesset. Ex praeda , quan- 
tum ferri poterat, militibus datum: cetera^pmnia 
praesidibus bellorum diis incendi praetor exiirique 
iussit. 

XLI. Interi m in Asia rex Attalus , magno per hie- 
mem exercitu coacto , ad bellum Prusiae inferendum 
se parabat , adiutus etiam auxiliaribus Cappadociae 
Pontique regum copiis, quas Demetrius Ariarathis F. 
adduxerat. Cadis tum erat, ita sito oppido, ut inter 
Phrygas Mysosque ambigui soli habeatur, quum de- 
cem , quos senatus miserat , legati ad eum venere : ii 
deinde , colloquio ctim rege de communibus rebus 
habito, recta perrexerunt ad Prusiam. - Prusias , au- 
ditis senatus mandatis, cavillando tempus trahere ni- 
sus est; alia quidem se facturum asserens , alia mi- 
nime. Viule offensi decem legati , renuntiata illi so- 
cietate, continuo ad Attalum se receperunt: quos 
aliquantisper prosecutus Prusias, multisque blanditiis 

placare conatus , postquam frustra se esse vi4et , an- 
xius iam , et magnitudinem periculi serio reputans , 
in regnum rediit. Legati, monito Attalo, ut, sua de- 
fendere contentus, bello sponte inferendo abstineret , 
inter se constituerunt, ut pars ad haec omnia renun- 
tianda senatui Romam reverteretur ; ceteii , per Io- 
niam Hellespontumque et vicinos Byzantio populos 
discurrentes , abstraherent a Prusia hominum animos, 
Attaloque conciliarent. 

XLII. Ita non multo post tempore frater regis Athe- 
naeus cum classe navium tectarum octoginta navi- 
gare in Hellespontum potuit. Ex his quinque triremes 
Rhodiorum erant, Cyzicenorum viginti ; quibus sua- 
rum septem et viginti Attalus addiderat : reliquae ab 
aliis sociis submissae fuerant. Cum his Athenaeus , 
ut quamque urbium Prusiae praetervehebatur, ex- 
scensione facta , magnam ubique vastitatem terrorem- 
que faciebat. Vnde summas in angustias redactus Pru- 
sias, gratanter accepit. , quod A p. Claudius, L. Op- 
pius , A. Postumius , legati ab senatu , ad finem bello 
imponendum venerunt. Patres enim, edocti a priori- 
bus, 'quo loco res Asiae essent, confestim hos iusse- 
rant proficisci. Horum opera convenit, i it Prusias 
Attalo regi naves tectas viginti slalim ; deinde intra pro- 
ximos annos viginti, talenta quingenta daret : ager 
utriusque iis finibus esset , quibus ante bellum fuisset : 
Methymnaeis , Aegiensibus , Cumaeis , Herac/eotis , 
damni, quod a Prusia passi essent , nomine , talenta 
centum penderentur. Hoc foedere perfecto , Attalus 
cum pedestribus simul equestribusque copiis domum 
est regressus. 

XLIU. At in orbe quum iterum de iis , qui ex Grae- 
cia fuerant evocati , verba a legatis Achaeorum in se- 
natu facta essent , senatus nihil mutandum censuit. 
Quo quidem tempore, quum multi de ea re sermones 
lierent, M. Cato, perpetuus Carthaginis hostis, dixisse 
fertur : « Tanquam deesset , quod ageremus , sede- 
a mus hic, de senibus graeculis deliberantes, a no- 
» strisne , an ipsorum , sandapilariis sint eiferendi. » 
Solebat enim omnibus sententiis, quas dicebat in se- 
natu , subiungere : cc Hoc censeo , et Carthaginem de- 
v lendam. » Tunc autem recenti metu providentiam 
viri stimulabat reversa ex Africa legatio, quae nuper, 
specie disceptandarum cum Masinissa controversia- 
rum , magnam vim navalis materiae Carthagine de- 
prehenderat. Inter haec, durantibus Hispaniae bellis, 
et a Poenis impendente metu , necessarium vfsuin , 
indulgeri iustis provinciarum querelis, quas de ma- 
gistratuum romanorum avaritia ad senatum detule- 
rant. Itaque severe exercitae sunt leges , damnutique 
uliquot praetores , qui in extorquenda capiendaque 
pecunia egressi modum fuerant. 

EPITOME 

LIBRI QVADRAGESIMI OCTAVI. 

Lustrum a censoribus conditum est: censa sunt civium capita 
trecenta viginti quatuor millia. Semina tertii belli punici re- 
feruntur. Quum in iioibus Carthaginiensium ingens Numida- 
rum exercitus , duce Ariobarzane , Syphacis nepote, diceretur 
esse, M. Porcius Cato suasit, ut Carthaginiensibus, qui exer- 
citum , specie contra Masinissam regem , sed re vera contra 
Komanos, accitum iu finibus haberent, bellum indiceretur. 
Contradicente P. Cornelio Nasica , placuit, legatos mitti Car- 
thagiuein, qui specularentur, quid ageretur. Castigato senatu 
Carthaginiensium, quod, contra foedus, et exercitum et na- 
vales materias haberent , pacem inter eos et Masinissam fa- 
cere voluerunt, Masinissa agro, de quo lis erat, cedente: 
sed Gisgo, Hamilcaris filius, homo seditiosos, qui tunc in 
inngistrutu erat , quum senatus pariturum se iudicio legatorum 
dixisset , ita bellum adversus Komanos suadendo concitavit , 
ut legatos, quo minus violarentur, fuga explicuerit Id nun- 
tiantes , infestum iarn senatum Carthaginiensibus , infestiorem 
feceruut. M. Porcius Cato lilii, in praetura mortui, funus 
tenuissimo, ut valuit ( nani pauper erat), sumptu fecit. An- 
driscus , qui se Persei filium , regis quondam Macedoniae , 
ingenti asseveratione mentiretur, Koraam missus. M. Aemi- 
lius Lepidus, qui princeps senatus ab sextis iain censoribus 

rrat lectus , antequam exspiraret , praecepit filiis , lecto se 
strato sine linteis , sine purpura efferrent ; in reliquum funus 
ne plus, quam aeris deDos , consumerent: imaginum speciei 
non sumptibus , nobilitari magnorum virorum funera solere. 
De veneficiis quaesitum. Publicia et Licinia , nobiles feminae , 
quae viros suos consulares necasse iusimulabautur , cognita 
causa , quum praetori pro se vades dedissent , cognatorum 
decreto necatae sunt. Gulussa, Masinissae filius, denuntiavit, 
Carthagine delectus agi , classem comparari , et haud dubium 
bellum strui. Quum Cato suaderet, ut iis bellum indicereturi 
P. Corneliq Nasica dicente, nihil temero faciendum, placuit» 
decem mitti legatos exploratum. L. Licinius Lucullus, A. Po- 
stumius Albinus consules , quum delectum severe agerent , 
r.ec quemquam gratia dimitterent, ab tribunis plebis , qui 
pro amicis suis vacationem impetrare uon poterant , in 
carcerem coniecti sunt. Quum bispaniense bellum , parum 
prospere aliquoties gestum , ita confudisset civitatem roma- 
uam , ut ne ii quidem invenirentur , qui aut tribunatum ex- 
ciperent , aut legati ire vellent, P. Cornelius Aemilianus pro- 
cessit, et excepturum se militiae genus, quodcumque impe- 
ratum esset, professus est. Quo exemplo omnes ad studium 
militandi concitavit. L. Lucullus consul, qui M. Claudio Mar- 
cello successerat , quum lacessere omnes Celtiberiae populi 
viderentur, Vaccaeos, et Cantabros, et alias adhuc incognitas 
nationes in Hispania subegit. Ibi P. Cornelius Africanus Sci- 
pio Aemilianus, L. Pauli filius, Africani nepos, sed adopti, 
vus , provocatorem barbarum tribuous militum occidit; et in 
oppugnatione Intercatiae urbis, maius multo etiam periculum 
adiit: nam murum primus transcendit. Ser. Sulpicius Galba 
praetor male adversus Lasitanos pugnavit. Quum legati ex 
Africa cum oratoribus Carthaginiensium , et Gulussa Masi- 
nissae filio , redissent, dicerentque, et exercitum se et classem 
Carthagine deprehendisse , perrogari sententias placuit. Ca- 
tone et aliis principibus senatui suadentibus , ut in Africam 
coufestim transportaretur exercitus , quod P. Cornelius Na- 
sica dicebat, nondum sibi iustam causam belli videri, placuit, 
ut bello abstinerent , si Carthaginienses classem exussissent , 
et exercitum dimisissent : si tninus , proximi consules de pu- 
nico bello referrent. Quum locatum a censoribus theatrum 
exstrueretur; P. Cornelio Nasica auctore, tanquam inutile et 
pociturum publicis moribus, ei seoatuscoosqlto destructum est , 

fiopulusque aliqnandiu stans ludos spectavit. Carthaginienses 
quum adversus foedus bellum Masinissae intulissent, victi ab 
eo , annos habente nonaginta duos , et sine pulpamine man- 
dere et gustare panem tantum solito, insuper rouianum bel- 
lum meruerunt. 

I. Lustrum deinde quintum et quinquagesimum con- 
ditum est a M. Valerio, C. Cassio censoribus: censa 
sunt civium capita trecenta viginti quatuor millia. 
Hoc lustro , quum in Capitolio , prostrata tertipesta- 
tibus palma , quae aliquot ante annis eodem in loco 
surrexerat, ficus enata esset, prodigii loco res est 
habita , et, ex eo tempore subversam in Vrbe pudicitiam, 
L. Piso , non spernendus auctor , tradidit. Certe mo- 
ribus , ad omnem turpitudinem ruentibus , legum 
auxilio fuit opus , ut detestabili flagitio iretur obviam. 
Lata est Scatinia, quae perversae Veneris foeditatem , 
in eum , qui fecisse , quive passus esse videretur , mulcta 
decem millium nummum vindicaret. Ceterum ple- 
risque, Ut assolet, morum dehonestamenta strenue 
negligentibus , ea sola cura erat, ne bella, et ab ho- 
stibus discrimen, imperio portenderentur. Huc trahe- 
bant, quod et Ariciae lapidibus pluerat, et Romae 
inultis locis vanae togatorum species , accedentium 
visentiuinque manus et oculos eluserant. 

H. Senatui maius certiusque portentum videbatur, 
quod super omnes bellorum apparatus, qui contra 
foedus a Carthaginiensibus fieri dicebantur , exerci- 
tum illi grandem coegerant. Igitur M. Claudius M. 
F. M. N. Marcellus, L. Valerius L. F. P. N. Flaccus, 
consulatu inito, ad Patres retulerunt, magnas Nu- 

midarum copias , duce Ariobarzane , Syphacis nepote, 
in Carthaginiensium finibus esse: praetexi a Masinissa 
metum ; sed considerandum, ne imperium populi ro- 
mani his apparatibus peti possit. Plerisque ad hanc 
suspicionem inclinantibus , praecipuus M. Catonis 
ardor fuit: tum multa vi orationis bellum suadentem 
P. Scipio Nasica, contrariae sententiae auctor, exce- 
pit, movitcjue Patres, ut lenioribus remediis ageretur. , 
Ita legatio Carthaginem missa, cuius princeps idem 
fuit, qui mittendam pervicerat, senatum Poenorum 
castigavit, quod materiam navalem exercitumque contra 
foedus haberent: iliisque necessitatem , quae leges ne- 
sciret, et Masinissae iniurias obtendentibus, obtule- 
runt legati , cum rege acturos , ut aequissimis condi- 
tionibus arma poneret : tantumque industria eorum 
et auctoritas apud Masinissam valuit, ut agro contro- 
verso honoris Romanorum gratia cessurum pollice- 
retur. 

III. Praeclare confectum negotium erat , senatu 
quoque Carthaginiensi legatorum iudicio rem permit- 
tente , nisi fortuna urbis periturae unius hominis te- 
meritatem ad excitandum id incendium perpulisset , 
quo paulo post tantae antiquitatis potenliaeque res- 
publica conflagravit. Agebat in magistratu Gisgo Ha- 
milcaris filius , homo seditiosus : is pro concione non 
in Romanos magis, quam senatum urbis suae, in- 
vectus , imbellem eundem et ferocem populum adeo 
incitavit , ut adversus romanam versutiam , qua toties 
rebus punicis , amplius, quam bello, nocuissent, armis 
agendum conclamaret, ac, velut inde rectissime inci- 
peretur, legatos ipsos ad exitium quaereret. Sed illos 
quidem, licet aegre, tamen explicuit fuga. Principes 

civitatis, qui Romanorum et Masinissae rebus studere 
arguebantur , quadraginta ferme in exsilium pulsi ; 
obstrictUsque iureiurando populus , ne aut reciperet 
exsules unquam , aut etiam de recipiendis verba Jieri a 
quoquam pateretur . . 

IV. Atque lii quidem , ad Masinissam pergentes , 
illum ad bellum patriae suae inferendum stimulabant: 
neque minores iras excitabant, reversi Romam, legali; 
cerlutnque ium habebatur, insolentiam Carthaginiensis 
populi severioribus minis retundi oportere. Quo mi- 
nus bellum slatim iuberetur, nihil tam obstitisse, 
atque Celtiberiae motus . credi potest , qui tum ma- 
ximis cum terroribus effervescebant : nam in Gallia 
prosperae res erant; et, ea in provincia hoc anno 
bene pugnatum , tradunt. At M. Marcello consuli , et 
M. Atilio praetori, quorum ille citeriorem Hispaniam, 
hic ulteriorem obtinebat , ut ad extremum felix expe- 
ditio, ita multis emenda periculis, fuit. Iam primum 
Marcello, advenienti cum legionibus duabus, in qub 
bus quaterna millia peditum, equites duceni quinqua- 
geni fuere, structae sunt ab Hispanis insidiae ; quibus 
ille sapienter evitatis, ad Ocilin, quae nuper ab Ro- 
manis defecerat, penetravit: quam ipso adventus sui 
terrore perculsam extemplo accepit in fidem , obsi- 
dibus, et argenti talentis triginta imperatis. 

V. Asperiorem adversum desertores futuram cre- 
diderant victoriam Celtiberi i ergo clementiam impe- 
ratoris roinani admirata Nergobrigum civitas misit 
quaesituros , quo fidei et obsequii pignore in gratiam 
recipi posset. Petiit consul equites auxiliares centum: 
et accepta est conditio. Verum donec legati Nergo- 
brigum pacis vias leges que cum Romano tractant , 

iilia manus , partem exercitus iter facientem adorta , 
turbavit postremos , impedimentorumque nonnihil 
abripuit. Redierunt nihilominus cum promissis equi- 
tibus legati; veniamque delicti petentes, excusabant ab 
ignaris initae pactionis commissum. At Marcellus equi- 
tes in vincula coniici , equos vendi iussit ; et mox 
vastatis Nergobrigum agris, praedaque militibus di- 
visa, oppidum obsidione cinxit. Conspicati periculum 
hostes (strui enim Marcellus aggeres, admoverique 
machinas iusserat) caduceatorem misere, pacem 
orantes. Amictus ille fuit pelle lupi, quod iis genti- 
bus pro caduceo pacifici nuntii signum est. Consul , 
nihil iis exspectandum pacati , respondit, nisi Arvacci 
omnes. Bellorumque et Titthorum populi una rogarent: 
neque mora in illis fuit; venere trium civitatum le- 
gati, rogitantes , ut , tolerabili rnulcta imperata , reci- 
peret omnes in Gracchani foederis leges. 

VI. Contradicebant his aliarum gentium oratores, 
qui , ab Arvaccis sociisque bello vexati , quod roma- 
narum partium essent, obtestabantur consulem, ut 
suae vindictae simul securitatisque rationem ageret. 
Consul , non minus belli adversus duram gentem fi- 
niendi cupidus , quam voluntatem suapi callide te- 
gens, utrosque reiecit ad senatum, induciasque cum 
hostibus , donec legati reverterentur , pactus , hiber- 
natum abiit Cordubam, eumque locum abundantibus 
circa agris alendae hominum multitudini non incom- 
modum videns, in urbis speciem atque magnitudinem 
exaedificavit. Sed in Lusitania, postquam L. Mum- 
mius ad triumphum decessisset, M. Atilius praetor 
provinciam accepit : ubi quum , septingentis hostium 
interfectis , urbem Oxthracas , iis locis maximam , oc- 

eupasset , eoque metu Aricina oppida Romanis adiun- 
xisset ( inter quae pars aliqua Vettonum fuit, vici- 
nae Lusitanis nationis ) in hiberna abduxit exercitum. 
Tum vero subita defectione omnium de integro tur- 
batae res, et quaedam urbium cum Romanis sentien- 
tium circumsessae. 

VII. Dum in eo statu hispaniense bellum est, 
Romae senatus Astymedi datur Rhodiorum legato , 
quem praefectum simul classis creaverant. Erat his 
bellum cum Cretensibus, adversus quos sociorum 
opes sollicitabant. Decrevit extemplo legatos senatus, 
qui bello finem imponerent. Idem negotium Achaeo- 
rum erga Romanos detexit obsequium , libertati gen- 
tis haud sane conveniens , sed pro tempore necessa- 
rium. Rhodiis, auxilium petentibus, plerique mit- 
teudum censuerant. SedCallicrates Leonlesius negavit, 
fas Achaeis esse vel indicendi cuiquam belli , vel fe- 
rendi auxilii , Romanis inconsultis. Hac oratione tan- 
quam fulmine percussi, qui diversum censuerant, 
quievere. Multae deinceps legationes Romam quum, 
venissent , prae reliquis auditus Attalus est, Eumenis 
filius. Venerat is in urbem admodum puer , ut se 
commendaret Patribus, amicitiamque et hospitii pa- 
terni ius cum populo romano recoleret. Hic igitur 
perbenigne comiterque tum ab senatu, tum ab pa- 
ternis amicis , exceptus , cum responso , quale opta- 
verat, honoribus aetati convenientibus, domum 
rediit; insigni favore graecarum urbium, per quas 
iter ipsi erat , profusae benevolentiae signis venien- 
tem abeuntemque prosequentium : nam pater pueri 
Eumenes unus omnium sua aetate regum, plurima in 
Graecos publice privatimque beneficia contulerat. 

Venit similiter discessitque Roma Demetrius puer, 
mediocribus, ut anui eius erant, affectus honoribus. 

VIII. Hoc digresso, Heraclides, qui cum Laodice 
et Alexandro dudum in urbe commorabatur, postquam 
ad causam suam fulciendam nihil calliditatis et prae- 
stigiarum praetermisisset, quos facillimos fraudi pu- 
tabat Patres ambiendo, tandem in curiam est intro-' 
ductus. Prior Alexander oravit senatum, ut amicitiae, 
quae cum Patre suo Antiocho fuisset , memor, maxime 
quidem regnum Syriae sibi restitui iuberet ; sin vero , 
at certe permitteret eum suis fatis , neque aut abeunterh 
moraretur , aut volentibus iuvare paternas opes repeten- 
tem impedimento esset. Excipiens deinde Heraclides, 
mullis collaudata regis Epiphanis memoria , multis 
incusato Demetrio, sermonem eo deduxit, ut, quando 
res et tempus ita se daret , iustum esse diceret , adole- 
scentes , veram Antiochi stirpem , modis omnibus adiu- 
vari. Diversae super his sententiae senatorum fuere. 
Optimus quisque atque sapientissimus commentum 
improbum, et actorem fabulae Heraclidem, abomi- 
nabatur: at plures , quos aut mendaciis suis demen- 
taverat, aut promissis corruperat , senatusconsulti in 
haec verba scribendi auctores fuerunt: Quod Ale- 
xander et Laodice regis socii amicique Uberi in senatu 
verba fecerunt, senatus censuit , dimittendos in paternum 
regnum , atque , uti petierunt , auxiliis adiuvandos vi- 
deri. 

IX. Hoc armatus senatusconsulto Heraclides non 
distulit extemplo conducere militem, et, quos ex 
illustribus viris ei consilio opportunos noverat, arces- 
sere. Quibuscum Ephesum delatus , totis viribus ad 

bellum, quod parabat, se coepit accingere. Deme- 
trius , ut adversus hunc terrorem se Romanorum be- 
nevolentia tueretur, quum alia ipsis officia attente 
praestitit , tum Adramyttenum quendam ( Andrisco 
nomen erat) sub custodia Romam misit, quia Persei 
se filium is ferebat, qui postremo rex Macedoniae 
fuerat: neque parvi aestimandum hoc officium Deme- 
trii fuisse , mox eventus docuit , quum ille veterator, 
clam elapsus , Macedoniam Thraciamque ingenti 
motu concitaret , ut in loco referemus. Quum haec 
diversis terrarum partibus agerentur, Romae insignes 
aliquot viri obierunt: M. Aemilius Lepidus pontifex 
maximus, et M. Porcius praetor; alter quoque con- 
sulum L. Flaccus in magistratu mortuus est. M. 
Porcium Cato pater pro modo facultatum , quas ha- 
bebat non amplissimas , honore ac affectu , quam 
impensa, maiore extulit: et eum quidem carissimum 
habuisse, ipse sibi testimonio est, qui tanquam prae- 
stantissimi animi virum passim in scriptis suis prae- 
dicat : mortem tamen eius , quum pro cetera morum 
constantia fortiter tulit, tum, quia philosophiae studiis 
eruditus, negabat interire, qui mori dicantur ;• spe- 
Tabatque , se filium meliore in vita, coetibusque pio- 
rum esse reperturum. 

X. Memorabile etiam in M. Lepido fuit, qnod, 
priusquam moreretur , praecepit filiis, lecto se strato 
sine linteis, sine purpura, efferrent.' in reliquum fu- 
nus etiam modicam consumi pecuniam iussit , dicti- 
tans , imaginum specie , non sumptibus , nobilitari ma- 
gnorum virorum funera solere. Huius in locum P. 

Cornelius Scipio Nasica pontifex maximus lectus est. 
Aliorum deinde complurium obitus admonebant ho- 
mines^ quod initio anni, quum ante aedem Iovis in 
campo columna cum signo aurato decussa esset, ha- 
ruspices interitum magistratuum et sacerdotum fore 
responderant. Sed et in suspicionem venisse matronas 
crediderim , antiquum eas scelus retulisse : nam et 
olim fraude muliebri magnus principum romanorum 
numerus eodem anno interceptus ferebatur. Certe 
Publicia et Lucinia , nobiles feminae , quarum haec 
Claudium Asellum, illa L. Postumium, qui tertio 
ante anno consul obiverat , viros suos veneno neca- 
visse arguebantur, cognita causa, quum vades prae- 
tori dedissent, ad cognatorum iudicium remissae, 
horumque decreto strangulatae sunt. Ne sic quidem 
satis expiatae prodigiorum minae videbantur ; nisi 
removerentur , in quos intentatae illae fuissent : ita 
monitis haruspicum magistratus omnes abdicarunt. 

XI. Comitia per interregem habita. L. Licinius L. 
F. Lucullus , A. Postumius A. F. Sp. N. Albinus con- 
sules facti. Animos deinde, his eventibus tristes, 
aliae aliaeque perturbationem causae concussere: 
maxima fuit omnium, quod in Africa simul Hispa- 
niaque res parum pro voluntate senatus successerant. 
Ex Africa filius Masinissae nuntiabat, se per causam 
deprecandi pro exsulibus cum fratre Micipsa , parentis 
missu , Carthaginem venisse : ceterum in urbem non 
esse admissos: et sibi , quum reverteretur, ab Hannibale 
Samnite, qui caput factionis popularis esset, insidias 
struclqs , et ex comitatu suo quosdam interemptos - , se 
fuga salutem quaesivisse. Celerum pro comperto se af- 
* • .• ' ’ 

ferre , Carthagine delectus agi , parari classem , neque 
dissimulanter iam aut obscure bellum contra Romanos 
strui. Non erat ita prostratus domestico vulnere Ca- 
tonis animus , ut aut publicis consultationibus absti- 
nendum, aut de solito rigore quidquam remittendum 
esse, duceret. Itaque tum quoque, ut semper, bellum 
indici Poenis oportere , magna asseveratione tendebat: 
neque segnius opinionem suam P. Scipio Nasica tue- 
batur , omnia prius cxperiunda. Sic iterum in hanc 
sententiam discessum , facto senatusconsulto , uti de- 
cem legati quamprimum mitterentur, speculaturi, quid 
Carthaginiensibus animi consiliive esset. 

XII. Interim Celtiberorum legati, quum Romam 
pervenissent , diversimode excepti sunt : nam qui a 
sociis civitatibus venerant, iis in urbe hospitium 
praebitum : reliqui trans Tiberim manere iussi. Die 
senatus, priores vocati sociorum oratores, civitatis 
cuiusque separatim , eandem in sententiam verba fe- 
cerunt: Eam esse conditionem Hispaniae, ut aliis nihil 
carius romano imperio , aliis nihil intolerabilius videa- 
tur: has inter factiones necessario intuta inimicaque 
omnia esse : nec alteram posse stabili in fortuna consi- 
stere , nisi depressis partis alterius viribus. « Quod si 
» igitur, aiebant, duces vestros exercitusque bello 
» nondum confecto revocatis, nihil futurum est cer- 
» tius , quam ut in nos , tanquam proditores patriae, 
M omnis communium hostium cooriatur impetus: nam 
» si hoc constiterit, arma vobis impune inferri posse, 
*> neque aliud inde timendum , nisi ut vindictam mi- 
» nitemini, deinde omittatis, non erit tam imbecillis 
»j animi quisquam , ut vim romanam sibi magnopere 
*» formidandam esse putet. Eorum deinceps exemplo 

„ et suceessu sollicitabuntur ceterarum nationum 
» animi : quando inter feroces et periculis laetos 
» haud difliculter imitatores invenit felix temeritas. 
« Nos igitur, ut in certo et propinquo timore, merito 
w [idem vestram invocamus , Patres conscripti , ne 
» deserti et proditi praeda nostris vestrisque inimicis 
» relinquamur. Arvaccorum magna potentia et in 
u nos inexpiabile odium est: neque nobis ullum 
» sollicitudine ac periculo vacuum tempus erit , nisi 
» aut perpetuo consularis exercitus in Hispania sit ; 
„ aut , priusquam decedat , ita castigentur hostes, ne 
„ au t ipsi possint ultra nocere sociis Romanorum , 
» aut alii audeant m. 

. Xffl. Secundum hos placuit Arvaccorum legatos 
audiri : his sermo , quam animus , modestior demis* 
siorque fuisse dicitur. Pacem orabant; sed ut ne 
bellum quidem recusaturi viderentur, nisi, quod 
petebant , fieret : petebant autem, ut certa sibi mu/cta 
indiceretur ; quam ubi luissent , iterum j 'ruerentur foe- 
deris eius legibus , quod olim cum iis Ti. Gracchus 
icisset : ad hoc , ut reputatione sortis humanae in* 
clinarent animos , inter loquendum saepe ambiguos 
fortunae lusus commemorabant , pugnarumque cum 
romanis ducibus ita faciebant mentionem, ut , quam- 
quam gloria belli cederent , plus tamen successuum 
aliquanto habuisse intelligerentur. Post omnes intro- 
ducti in senatum sunt, quos proconsul miserat. Ii 
li teras M. Marcelli attulerunt, quibus pacem suade- 
bat: et epistolis consentientia ipsi loquebantur. Pa- 
tres ? re expensa , sociis consulendum esse , spiritus- 
que Arvaccorum deprimendos, non dubitabant; qui- 
bus id potissimum rationibus fieret, ambigebatur; 

responderi tandem in praesentia placuit, M. Marcel- 
lum proconsulem senatus voluntatem utrisque signifi- 
caturum esse. Legatis Marcelli clam mandatum , ut 
ad bellum ex dignitate populi romani gerendum, 
proconsulem hortarentur. 

XIV. Metu enim cunctari illum plerique interpre- 
tabantur , dabantque operam , Ut quamprimum suc- 
cessor ei mitteretur. Sed studium senatus , haudqua- 
quam pari ardore iuventutis , aliquandiu vanum et 
inefficax fuit. Quum enim Q. Fulvius , quique cum 
go ex Hispania decesserant, Celtiberici belli difficul- 
tatem , continua cum hoste certamina , numerum oc- 
cisorum, yirtutem hostium, assiduis sermonibus fer- 
rent; iamque etiam Marcellum detrectare id bellum 
formidine appareret : is pavor invasit civitatem , ut 
neque tribuni militum ad numerum reperirentur, 
neque legatus ire quisquam vellet ; et , quod impor- 
tunissimum erat , citati iuniores vel ad nomina non 
responderent, vel eas causas comminiscerentur, quas 
neque cognosci pudor sinebat , neque puniri delin- 
quentium multitudo. Rem, per se taedii ac difficul? 
tatis plenissimam , difficiliorem reddebat tribunorum 
plebis intemperies, qui delectum recusantibus auxilio 
erant, consulumque conatum et industriam intem- 
pestiva contentione morabantur, Ergo, ad praeci- 
dendam omnem non iniquae querelae speciem, insti- 
tuerunt , munia militaria , non , ut semper moris 
fuerat, sui beneficii arbitriive faCere, sed inter ae- 
quales sorte distinguere praefecturarum ac ordinum 
gradus. Quamquam ne sic quidem petulantia tribu- 
norum composita usque eo prorupit, ut consules 
ambos , quoniam gratiae nihil dabant , nec pro ami- 

cis suis deprecantibus militiam tribunis obsequeban- 
tur, in carcerem coniicerent. In hac rerum pertur- 
batione, quum neque senatui, neque magistratibus, 
quidquam consilii potestatisve reliquum esset, sci- 
rique nequiret , quem ad finem iuniorum abitura 
esset impudentia (nam hoc nomen inauditae antea 
consternationi senatus fecerat), P. Cornelius Scipio 
Aemilianus peropportunam orationem habuit, iuve- 
nis adhuc , nec nisi togatis virtutibus notus. 

XV. Is, graviter increpita civium formidine, «Sae- 
» pe. «inquit,» hoc loco interfui, Patres conscripti, 
» quum de republica sententiae dicerentur: nequo 
» verba sum facere conatus , quod malebam eorum 
» auscultare dictis , quibus venerationem aetas , et 
» longus rerum usus prudentiam conciliasset. Nunc 
» autem , quia praesens consultatio magis animos et 
» exemplum, quam auctoritatem et consilium, desi- 
» derat, nihil aut annis meis alienum, aut proposito 
» discors facturum arbitror, si praesentem , igna- 
» viamne dicam , an consternationem nostrae iuven- 
» tutis , iuvenis ipse coarguam , aliorumque mentes 
» ab hoc tanto dedecore ad pristinam virtutem verbis 
» factisque, quantum quidem in me erit, revocem. 
» Igitur , quod felix faustumque sit , iamprimum le- 
» gationem macedonicam abdico, deponoque: deinde 
» ad bellum hispaniense operam meam, quacumque 
» in re consul utendum ea iudicabit, reipublicae 
» olfero. Constare autem puto, si quidem bellum 
» defugerem , nemini meorum aequalium honestio- 
» rem et speciosiorem vacationis causam esse, nomi- 
» natim a paternis clientibus postulatus ; si nobilis- 
» simae provinciae dissidia, fortassis ad imperii nostri 

» periculum eruptura , componerem , et obtentum 
» timor, et ambitio cupiditasque occasionem habe» 
» rent. Sed ego , in domibus Aemiliorum atque Sci- 
» pionum genitus ac educatus, neque metuere peri- 
» cula, neque mirari pecuniam debeo : gloriam autem 
» veram inde demum sperandam existimo, si ratio- 
» nes meas omnes ad patriae salutem retulero, idque 
w potissimum quoquo tempore peragendum putaro, 
» quod ipsius necessitates aut commoda praecipue 
» postulaverint. 

XVI. « Neque vero domesticum mihi exemplum 
» deest : nam et avus meus P. Africanus , quo tem- 
« pore in Italia Hannibal erat, in eandem istam 
33 Hispaniam , aliis itidem, ut nunc fit, provinciam 
» istam metu detrectantibus, profectus est, atque 
» illa populo romano asserta , sibi etiam in Africam 
» iter ad belli omnium gravissimi plenam victoriam 
» patefecit : quamquam profecto longe maioris tum 
» periculi res fuit ; non modo pluribus populis , re- 
3j busque suis multo florentibus, in odium romani 
» nominis accensis , sed etiam Garlhagine ipsa , aliis 
» super alios mittendis ducibus exercitibusque , ad 
33 retinendam Hispaniam omnes opes effundente. Nunc 
33 vero paucis ne<{ue maximis nationibus tumultuan- 
33 tibus , quum neque diuturnum aeque bellum , ne- 
» qtie clade aliqua magna insigne geramus , iuven- 
33 tutis nostrae animi ceciderunt , et pristinus ille 
33 bellatoris populi ardor sic emarcuit , ut vix mihi 
» ipsi credam , aut eosdem nos esse , qui esse sole- 
33 bamus , aut iis prognatos , quorum virtutem et 
33 constantiam nulla vis lassare potuit, nullum discri- 
33 men frangere. Veram enimvero pro se quisque 

» viderit, quid vel sibi, vel maioribus poslerisque 
» suis , approbet : ego , quod unum possum , neque 
» cuiquam exemplum inertiae ero, et primo quoque 
jj tempore ad exercitum proficiscar. » 

XYH, Adolescentis orationem admirati Patres, qui- 
bus in tanto omnium timore nihil ab his annis spera- 
tum praesidii fuerat, certalim in complexum eius 
ruebant : dignum familia , et in qua genitus , et in quam 
adoptatus esset , praedicantes : pergeret bonis avibus 
implere datam fato sortem , et clarissimam maiorum fa- 
mam , suis virtutibus gloriaque et felicitate renovaret. 
Maiores natu ferebant factum senioris Africani , qui , 
quum eandem in Hispaniam ire auderet nemo , patriae 
suam operam ultro obtulisset : nunc ab alio P. Scipione 
idem prorsus exemplum relatum , in quo quum cetera 
essent omnia , qualia et avus habuisset , iam se eandem 
in ilh factorum nominisque amplitudinem aiebant au- 
gurari. Productus deinde in concionem populi, quum 
eadem disseruisset, pudore et aemulatione sic per* 
movit non vulgus modo , sed etiam primarios cives , 
ut et legatorum tribunorumque numerus , sponte se 
multis offerentibus , expleretur; et legiones, agmina- 
tim iam nomina dantibus , qui antea tergiversati fue- 
rant , citra longiorem moram conscribi possent. 

XVUI. Dum his impedimentis delectus Romae tra* 
hitur, M, Marcellus proconsul, cupidus belli ante 
successoris adventum quoquo modo liniendi . ut pa- 
catae Hispaniae titulum aucuparetur, quantum ipsis 
immineret periculi, admonere Celtiberos non destitit; 
et , ut humanitate quoque ad pacis amorem eos illi- 
ceret, obsides reddidit petentibus. Cum principe au- 

J5. » 7 . Lir Ej*it. — Potjb. — Lit. XXVf » l 8 | 
i£. AppjaD. Jiit-pMn 


\ 


Digitized by Google 


ir» loc. lib. xlvjii liviam 


83 


tem legationis, quae missa Romam fuerat, diu secreto 
colloquutus , suspicionem propositi eius auxit; ceteris 
etiam , quae mox evenere , non obscura rei eiusdem 
indicia praeferentibus : statim enim et Nergobrigas 
quinque Arvaccorum millia occuparunt; et procon- 
sui , ad Numantiam exercitu ducto ,'ante urbem po- 
suit castra , egressosque obviam levi certamine intra > 
muros compulit. Ibi Litenno, hostium ductor, pede 
firmato exclamavit, se colloqui cum proconsule cu* 
pere. Accepta haud gravate petitio est; convenitque, 
ut , absidibus et pecunia data , Celtiberi suis legibus 
viverent , sociique et amici populi romani haberentur. 
Summam pecuniae talenta sexcenta fuisse Posidonius, 
hispaniarum rerum peritus auctor , tradidit. 

XIX. Quum hoc modo pacati omnes Celtiberiae 
populi viderentur, novum subinde bellum L. Luculli 
consulis cupiditate excitatum est. Is, quum Hispa- 
niam sorte accepisset , idque sibi putaret agendum , 
ut locupletis provinciae copiis rei familiaris anhe- 
lantem inopiam refocillaret, occasionem manubiarum 
coepit quaerere. Novam pacem , quum re acta su- 
pervenisset , turbare periculosum rebatur : in Tur- 
dulos, Cantabros, aliasque nationes, romanis adhuc 
annis incognitas, impressionem facere statuit. Ad 
hos iter per Vaccaeos erat : huc igitur signa proti- 
nus infert , quum neque mandatum belli cum his 
gerundi ab senatu , neque causam ab ipsis ullam ac- 
cepisset. Cauca trans Tagum urbs erat ; ad quam , 
transmisso amne , quum castra posuisset , mirantibus 
oppidanis , qua in Romanos offensa obsidionem me- 
ruissent , Carpetanorum iniurias ullum se venire , 
professus est. Caucaei , ad sua tuenda conversi ,post- 

quam hostem frumentari lignarique audacius ani- 
madvertunt, eruptione in palantes /acta, multos in- 
terficiunt, reliquos ad ipsa usque castra repellunt. 
Primis conatibus quum ita successisset , facti animo- 
siores, signis collatis dimicare sunt ausi, et, donec 
eminus certabatur , levibus assueto proeliis , et ad 
velitationem meliore Hispano, consulis exercitus la- 
borabat: ubi, missilibus exhaustis, ad manus et gla- 
dios ventum, hostis, ut in nulla re pari, continuo 
terga vertit, urbem haud longe distantem concitato 
cursu petens. Aderat Lucullus , haud segniter per- 
pulsis instans t ita , dum pro se quisque , inter pri- 
mos nititur irrumpere, constipati in angustiis porta- 
rum impune se caedendos victori praebuere : tria 
millia eo casu sunt desiderata. 

XX. Quo quum cecidissent animi , postridie eius 
pugnae cura coronis et supplicum velamentis senio- 
res Lucullum adeunt , quibus obsequiis placari pate- 
retur, rogitantes. Ille primum obsides , et argenti 
talenta centum, postulavit; equitibus etiam eorum 
inter sua auxilia militare iussis. Hoc ubi prompte a 
barbaris factum , adiecit , praesidio in urbem intro- 
ducto sibi opus esse. Annuentibus et hoc Caucaeis, 
delectorum ex toto exercitu duo millia per hanc 
speciem introiverunt. Sed foeda consulis avaritia moe- 
nibus hi, ut mandatum erat, occupatis, omni reliquo 
exercitui patefecerunt aditum ; signoque tuba dato , 
pmnes Caucaeoruin puberes ad millia hominum vi- 
ginti interficiuntur: imbellis aetas sexusque , prae-r 
mium perfidiae, in captivitatem ahstrahitur; tantaque 
ex multitudine oppido pauci, per praerupta quaedam, 
eoque neglecta custodibus, loca, iactis in praeceps 
corporibus, evasere. Vrbe direpta, quum facinoris 
eius fama omnes iuxta populos yelociter percurrisset, 

qui apertis locis- habitabant, in praealtos mcmtes, aut 
munita oppida se contulerunt, corruptis, quae avebi 
non potuerant , rebus suis , ne quid hosti tam cru- 
deli tamque perfidioso relinqueretur, 

XXI, Sic aliquamdiu plus exercitui laboris, per 
desertam regionem eunti , quam ab hostilibus armis 
periculi fuit, donec Intercatiam perventum, Vac- 
caeorum et ipsam, ubi Hispanorum copiae, pedites 
Viginti millia, duo equitum consederant. Hi quum a 
consule ad conditiones invitarentur , illudentes in- 
terrogarunt , eideninc fidei credituri essent , cui Caucaei 
credidissent? Erat omnino eorum hominum Lucullus, 
qui , quoties aliquid exprobrari sentiunt , aliorum 
potius libertati , quam suis deliciis , irascuntur, Ita- 
que, velut gravi iniuria laesus, agrum pervastat; op- 
pidum circumvallare aggreditur, et saepe, instructa 
ocie progressus , potestatem aequis locis pugnandi 
hostium ducibus facit. Verum illi , levibus proeliis 
vires experiri Contenti , ad periculum de summa re- 
rum adduci non patiebantur. Ea quum saepe fierent, 
Inlercatieilsis quidam , splendidis armis ornatus , 
Saepe Romanos provocabat, si quis singulari certa- 
mine vellet congredi: et, nemine contra exeunte, 
discedebat, irrisu et ludibriis ignaviam hostium exa- 
gitans, 

XXII. Non tulit indignitatem rei P. Scipio, qui 
tum sub Lucullo tribunus, cum ea magnitudine ani- 
mi , quam haud multo post amplissimis gestis orbi 
testatissimam reddidit, corporis etiam insigne robur, 
rara felicitate coniunxerat. Is igitur, pugna cum pro- 
vocatore conserta, prostravit hostem, pari Romano- 

rum laetitia , et hostium terrore, quod ingentis cor- 
poris virum , modicus ipse staturae deiecisset. Pro- 
xima nox vanam in castris trepidationem movit errore 
incerti clamoris , qui pariter ex urbe campisque ac- 
cidebat. Equitatus enim Vaccaeorum , qui . sub ad- 
ventum Luculli pabulatum egressus, deinde hostilium 
copiarum obiectu exclusus urbe fuerat , passim obe- 
quitans altissimis vocibus strepebat: cui quum ex 
urbe par clamor redderetur, percellebatur Romanus 
incerta aestimatione , quidnam sibi periculi tumultu 
isto, et unde portenderetur. Augebant metum inva- 
lidae stationes , quod ad obeunda militiae munia , 
praeter damna proeliorum, etiam morbis imminutus 
exercitus erat. Carnibus enim cervorum leporumque 
sine sale vescebantur ( sal omne vinumque , cum 
aceto, et oleo defecerat); et his alimentis coeperat 
tentari militum valetudo , multique passim profluvio 
alvi moriebantur. Ergo, postquam tumultus iste ces- 
savit , tanto intentius operibus institit consul , ma- 
chinisque admotis muri perfregit partem. 

XXIII. Ibi denuo Scipionis Aemiliani magnifica 
virtus enituit; nam irrumpentibus in urbem militi- 
bus, ipse, primus omnium conscensis moenibus, ape- 
ruit viam : neque tamen obtineri urbs potuit , prae- 
validis numero hostibus , et pro salute sua suorum- 
que fortissime propugnantibus ; repulsique sunt cum 
aliquo detrimento Romani , quum super eos , quos 
hostile ferrum absumpserat, etiam multi locorum 
ignorantia in subterranea quaedam aquarum rece- 
ptacula illapsi periissent. Nocte sublapsam muri 
partem refecit hostis : pluresque deinde per dies , 

expertis utrinque cum damno viribus, segnis obsi- 
dio fuit. Ea res inopiam simul in castris , et in urbe 
auxit: quod quia neutris ignotum erat, inde collo- 
quio initium, et mox deditioni fuit. Et quando su- 
specta barbaris Luculli fides erat, Scipio spopondit, 
nihil contra pacta facium iri; moXque patuit, quanti 
sit usus etiam in bellis opinio iustitiae, quae probi- 
tate constantiaque morum comparatur. Adolescentis 
privati dexterae inermi permisere barbari urbem, 
quam consul exercitusque romanus armati, nec au- 
ctoritate sua , neque forte vi extorquere potuissent. 
Agnovit beneficium Luciillus , iuvenemque pro con- 
cione meritis cumulatum laudibus , murali corona 
donavit. Intercatienses consuli sex millia sagorum 
dedere , cum obsidibus quinquaginta ( sic enim con- 
venerat) et certo armentorum pecorumque numero. 
Iiae solae divitiae fuere; auri et argenti, qua maxime 
gratia Lucullus eas regiones scrutatus fuerat, nihil 
repertum. Dum istae res in Hispania citeriore gerun- 
tur, ulterioc, infestis Lusitanorum armis, luctuosa 
populo romano fuit. 

XXIV. Ser. Sulpicius Galba praetor, quum a M. 
Atilio provinciam eo in statu accepisset, ut ad exi- 
mendos obsidioni socios festinatione opus videretur , 
incredibili celeritate supra sexaginta millia passuum 
una die ac nocte permensus, ex itinere instruxit ad 
proelium copias, ut hostibus improvisus incumberet: 
neque fefellerat fortuna consilium, nisi fortunam 
ipse alio consilio fefellisset. Prima impressione pe- 
pulit imparatum hostem ; poteratque velocitatis suae 
fructu gaudere, si ad vires reparandas defatigato mi- 
liti spatium concessisset: dum fugientes languide per- 

sequendo infirmitatis suae admonet, corrnpta et 
prodita victoria est. Quum enim continuatus itineris 
et pugnandi labor, ad recipiendum spiritum nuno 
hos, nunc illos, interquiescere cogeret, in dissipatos 
et defessos impetu reversus hostis, ad septem millia 
militum obtrivit. Praetor, assumptis, quos circum 
se habebat, equitibus, fugae beneficio evasit Carme- 
lim : ubi collectis , qui eodem ex fuga convenerant , 
quum etiam de sociorum auxiliis hominum millia 
viginti effecisset, in Cuneorum gentem se recepit, 
nihilque praeterea tentare ausus, exercitum in hi- 
berna distribuit , donec ex citeriore Hispania L. Lu- 
cullus adveniret. 

XXV. Lucullo enim, sicut fortuna prosperior, ita 
plus ad reliquos conatus audaciae , fuit. Ab Inter- 
catia digresso tentare Pallantiam placuit, Tarraco- 
nensis Hispaniae clarissimam civitatem: cuius, ob 
magnitudinem oppidi , et virtutem civium, insignis 
fama , plurimos accolentium barbarorum , ut ibi 
perfugium salutis suae quaererent, attraxerat. Quare 
neque deerant, qui suaderent in consilio, potius omit- 
tendam Jirmissimae urbis oppugnationem , quam eo 
anni tempore cum evidenti periculo cladis et ignominiae 
suscipiendam esse. Putant, avaritiam obstitisse con- 
sulis, ne sententiam istam sequeretur; urbem enim 
opulentissimam esse audiverat. Non igitur prius ab- 
cessit , quam in magnas redactus angustias , quod ob 
pallantinorum equitum frequentes excursiones tenui 
re frumentaria utebatur, non modo spem capiendae 
urbis, sed etiam quieti reditus , amisisset. Quadrato 
agmine abeuntem carpsere Pallantini, donec ad Du- 

rium amnem perventum est: inde, digressis noctu 
Hispanis , consul in Turdetaniam hiematum abiit. 

XXVI. Interea Romae suspensi omnium animi re- 
rum africanarum exspectatione erant. Decem enim 
legati, quos ad speculanda Poenorum consilia senatus 
Carthaginem miserat, et exercitum et classem ibi se 
deprehendisse, referebant: reverterat una Masinissae 
filius Gulussa, paternis et propriis odiis infensus 
Carthagini ; neque quidquam , quod ad exacerbandos 
Patrum animos perlineret , docendo , rogando , que- 
rendo , praetermittebat. Miserant et Poeni suos ora- 
tores : sed apud aversas aures etiam vera et aequa 
pro fictis indignisque accipiebantur. Auditis omnium 
orationibus, perrogari sententias placuit: ibi plerique 
principes , bellum indicendum esse, fremebant, et ante 
omnes implacabilis Cato: sed huius violentiam, et 
illorum numerum , et ceteri senatus inclinationem , 
unus maxime P. Cornelius Nasica facundia et aucto- 
ritate sustinuit; pervicitque, ut, nunc quoque dilato 
ultimae indignationis impetu , tempus Carthaginiensi- 
bus ad poenitentiam daretur, intra quod si classem 
exussissent, dimisissentque copias , amico populo ro- 
mano uterentur : ni facerent , futuri consules de bello 
iis inferendo referrent. Neque sine causa temporibus 
illis tantum ei viro deferebatur; quippe sanctis- 
simis moribus, et inviolabili mentis rectitudine prae- 
ditus , aetatem procul iis ineptiis habuerat, quibus 
vis ingenii aniinique inanium aut noxiarum rerum 
admiratione vilescit. Sapientiae artibus, publici 
privatique iuris peritiam, et utrisque studium elo- 
quentiae coniunxerat: illis opus habere iudicans, 

Ut vir civisque bonus esse posset ; hoc , ut alios effi- 
cere. Quibus de causis in admiratione hominum quum 
esset, communi faventium usu Corculum est appel- 
latus. Idem iisdem temporibus documentum illustre 
dedit, cum efficaci facundia summae auctoritatis. 

XXVII. Inter alia quaedam opera publica theatrum 
proximi censores, a Lupercali in Palatium versus 
locaverant : id tum struebatur , neque procul perfe- 
ctione aberat; quum P. Cornelius, exitiosum civitatis 
moribus institutum esse docens, si vanae voluptatis 
illecebris mansura sedes poneretur, neque aedificari 
porro, et quod aedificatum esset dirui oportere, cen- 
suit. Multum prospexisse sapientissimi viri animum 
sequentis aevi vecordia demonstravit ; quum ingenti 
civitatis dedecore ac damno, theatralibus ludis, quid- 
quid enervare virilem indolem , quidquid imbuere 
flagitiis , impudentia, seditionibus homines potest, 
spectandum publice , atque per hoc imitandum pro- 
poneretur. Tum autem, necdum adeo degeneranti- 
bus a pristina integritate mentibus , persuasum est, 
ut senatusconsulto tdeslrui affectum opus, subhastari- 
que omnia , quae comparata theatro fuerant , Juberen- 
tur; addito, ne quis in urbe propiusve passus mille 
subsellia posuisse, ludosve sedens spectare vellet: digno 
utique senatusconsulto , quod inter nobilissima ro- 
- manae gravitatis argumenta notaretur. 

XXVIII. Nequaquam eadem innocentia res in Hi- 
spania gerebantur: ubi Lucullus, bello cum Vaccaeis 
iniussu senatus populique gesto, in Turdetania hie- 
mabat. Ibi quum animum advertisset , Lusitanorum 

copias in propinquo negligentius agere, dimissa cum 
legatorum tribunorumque acerrimis expedita manu , 
circumvenit incautos, et ad millia quatuor interfecit. 
Iterum deinde circa Gades magnum eorundem ho- 
stium exercitum adeptus, occisis mille quingentis, 
ceteros in edita loca compulsos , quum rerum neces- 
sariarum inopia premerentur, in deditionem accepit. 
Post hos successus perterritis hostium animis, per 
Lusitaniam populabundus incedebat, nemine obsi- 
stere auso: quae res etiam Ser. Galbae fecit audaciam, 
ut et ipse ad vastandas hostium regiones liberius 
procurreret. Vnde correpti poenitentia , qui defece- 
rant, miserunt ad Galbam, petitum, ut iisdem legi- 
bus, quibus anno praeterito cum M. Atilio pacti fuerant, 
in amicitiam reciperentur. 

XXIX. Galba , minime laudabili arte , perfidia in 
perfidos uti cogitans, simulata comitate excipit le- 
gatos: compertum sibi , non pravitate ingenii a priori- 
bus pactis resiluisse Lusitanos , sed inopia coactos, ob 
sterilitatem suae regionis , alienos agros incurrisse. Id 
ne deinceps quoque facere necessum haberent, terram 
ait daturum bonam atque commodam : non quidem , 
quae tantam multitudinem continenti spatio aleret ; sed 
si tres in partes dividi paterentur, idoneas singulis sedes 
assignari posse. Credunt promissis propraetoris , ac- 
cepta in id fide , barbari ; desertisque domibus , ad 
eum locum, quem Romanus indicaverat, maximo nu- 
mero confluunt. Eos in tria partitus agmina in lata 
planitie , satis magno alios ab aliis intervallo , consi- 
dere iubet ; ibique reditum suum praestolari. Tum 
proximos benigna oratione compellans, quando iam 

amici Sociique essent, deponere arma iubet ; barbari 
sine metu paruere: at ille vallo circumdari Universos 
imperat , mox immissis armatis caedi. Eadem deinde 
fraude alteros oppressit; eadem tertios: nec ex tanta 
vi hominum evadere crudelem eiixs perfidiam, nisi 
perpauci, potuere; quos inter "Viriatus fuit, quem 
fortuna vindictae , secutaeque vindictam celeberrimi 
nominis nobilitati servaverat: ceteros aut ferrum 
statim hausit, aut captos in servitutem Galba vendidit; 
incertum avarior, an crudelior, quibus rebus Lu- 
cullum, quum perfidia aequaret, superabat. 

XXX. Tum quoque praedae minima parte militi 
amicisque distributa, ceteram servavit sibi : inter im- 
mensas opes , quibus nemo tum Romae instructior 
fuit , semper egenus , et in pace quoque non men- 
dacio, non periuriis parcens, quoties ex his lucrum 
speraret. De numero Lusitanorum , qui Galbae dolo 
perierint, dissentitur: aliis, novem fuisse millia; qui- 
busdam , aucto vehementer numero , triginta millia 
affirmantibus. Simillimum vero est, hunc universae 
multitudinis numerum fuisse ; ex eo interfectos no- 
vem millia, ceteros sub corona venisse. Et haec qui- 
dem in annum sequentem egressa sunt , qui T. Quin- 
tium T. F. T. N. Flaminium, M\ Acilium L. F. G. N. 
Balbum consules, idemque initium tertii cum Poenis 
belli habuit : quod ut certius cognoscatur , quaedam 
illorum adversus Masinissam referenda gesta sunt; 
quando illa , si non causam romanis armis , occasio- 
nem certe praebuerunt. 

XXXI. Oroscopa vocatur oppidum, quod, Paeno- 
rum quum esset, a Numida obsidebatur. Mittitur ab 

urbe quinque et viginti peditum millibus, equitibus 
urbanis quadringentis stipatus Hasdrubal : adeo felici 
expeditionis principio, ut advenienti statim sex millia 
regiorum equitum a praefectis Anasi Iubaque adduce- 
rentur , qui ob contentiones quasdam cum Masinis- 
sae liberis fidem mutaverant. Vnde plenus animorum 
Hasdrubal , castris propius hostem motis , premebat 
Masinissam, omnibus ferme levibus proeliis, quae ut 
inter vicinos exercitus crebra fiebant, superior. At 
rex, inveteratus belli artibus , ex ipso incommodo suo 
victoriam moliebatur: tapquam igitur hostilibus ar- 
mis resistere non posset , cedere paulatim , simulare 
metum , castrisque saepe mutatis , aliis atque aliis lo- 
cis considere; donec in aridam planitiem pertraxit 
hostes, praeruptisque collibus undique cinctam: hic 
locus quum proelio placuisset , castra in eadem pla- 
nitie posuit rex; Hasdrubal in tumulos, ut tutiores, 
subduxit copias. 

XXXH. Pridie quam pugnaretur, missu L. Luculli 
ad Masinissam P. Scipio Aemilianus accessit, elephan- 
tos ad bellum Celtibericum ob eo petiturus. Rex, 
missis cum omni equitatu filiis, excipi venientem iu- 
bet: quo minus ipse obviam proficisceretur, non tam 
aetate, quam imminente mox proelio, praepeditus, 
cui vires integras reservabat. Is enim adhuc vigor 
duodenonaginta annos agenti aderat, ut nihil in eo 
ad ducis pariter militisque obeunda officia desidera- 
retur ; neque labore ullo , neque victu duriore fran- 
gebatur : panem sine pulpamine mandere , iisdem in 
vestigiis, quoties opus videretur, totos dies persistere, 

itinera longa pedibus aut equo continenter, utro 
coepisset modo , peragere, neque insolitum ipsi ne- 
que molestum habebatur : senem se esse sola praete- 
ritarum rerum recordatione sentiebat. Tum quoque 
summo mane, more Numidarum nudo insidens equo, 
copias eduxit , acieque instructa provocavit hostem : 
neque moram pugnandi Hasdrubal fecit , aucto ex 
novis auxiliis animo , quae magno numero ad eum 
ex tota Carthaginiensium ditione confluxerant. 

XXXIII. Id proelium P. Scipio ex locis editis velut 
in theatro spectavit: saepe postea professus, nullum 
aliud tanta cum voluptate vidisse, quia cura omni 
exsolutus ( tanquam amicus et hospes utrorumque ) 
tantum vacaret notandis , quae a centenis denis ho- 
minum millibus facinora ederentur: neque ante se, 
nisi duobus , simili spectaculo frui licuisse, praedicabat, 
Jovi ab Ida , Neptuno e Samothracia. Pugnatum est 
acerrimis animis ab orto sole ad occasum , magna 
utrinque caede, sed melioribus ad extremum Masi- 
nissae rebus. Cui a pugna redeunti Scipio se obtulit, 
ab eoque maxima cum amoris laetitiaeque demon- 
stratione est exceptus. Etiam Carthaginienses, au- 
dito Scipionis adventu, gavisi sunt, sperantes, per 
illum se pacem impetrare posse. Ceteram quum agro 
circum Emporium cederent Poeni , praetereaque 
praesentis pecuniae talenta ducenta daturos pollice- 
rentur , et octingenta alia in certum tempus ; rex 
ante omnia transfugas restitui postulabat : cuius rei 
mentionem quum nec ad aures admitteret Poenus , 
colloquium re infecta diremptum est. Scipio , acce- 
ptis elephantis , in Hispaniam renavigavit. 

XXXTV, At Masinissa, commeatum adempturus 
hosti , collem , in quo punica erant castra , fossa cir- 
cumdedit; quamquam ea etiam locorum natura es» 
set , ut quantumvis libera frumentatione , parum 
reperiri copiarum potuisset; adeoque ipsi quoque 
vix e longinquis locis necessaria parce alferebanlur, 
Vnde spes Hasdrubali fuit (nam instructior ipse vi- 
debatur ) priorem fi umidam inopiae succubiturum 
esse : accedebat quod ab Roma legati adventare di- 
cebantur, quorum imperio solutum iri bellum pu- 
tabat.^krum illi cum his mandatis advenerant, ut , 
sicubi laborare viderent Masinissam, tollere controversias 
studerent , superiorem uti fortuna hortarentur. Ita fru- 
stratus exspectatione sua Hasdrubal , quum etiam 
erumpendi occasionem , attritis inierim corporibus 
amisisset, in maximam calamitatem incidit, lam iu- 
mentis omnibus equisque in cibum absumptis, etiam 
amenta telorum coxerant: ita fame afflictis , ut solet, 
morbi non pepercere, maxime quum ingens hominum 
vis angusto loco clausa , praeter ceteras miserias, ae- 
statis , quae per Africam ardentissima est , incommo- 
dis urgeretur. Esurientibus cibus, aegrotis fomenta, 
etiam sepultura morientibus deerat; quum neque 
cremari corpora lignorum penuria ( iam enim et 
scuta combusserant ) , neque efferri castris intentae 
hostium custodiae paterentur : ita languentes , semi- 
vivi , mortui , quum permixti iacerent , adeo totis 
castris increbuit pestilentiae malum , ut tolerari ultra 
nequiret. Masinissa conditiones imposuit, quales in- 
fensus et superbus victor potest. Transfugis redditis, 
vectigal talenta centena in annos quinquaginta pen- 
dere, exsulesque suos, contra iusiuramlum, recipere 

promiserunt. Ita cum singulis tunicis ignominiose 
dimissos Gulussa , periculi sic memor , et velut in 
auctores perfidiae ipsorum exemplo iuste usurus, in- 
terfici a Numidis equitibus iussit; incertum an inscio 
Masinissa : illi , quum neque ad resistendum arma , 
nec ad fugiendum vires haberent, praeter paucos , 
qui cum ipso duce evaserunt, sunt interfecti. Hoc 
bellum exitio Carthagini fuit : nam et praetextum 
dedit Romanis , ut eos armis peterent, et victoriae fi- 
duciam ; quum exscindere attritas a Masinissa opes 
( hominum ad millia duodesexaginta perieran t%neque 
periculosae ad modum , neque diuturnae luctae vi- 
derentur. 

Terlii panici belli initium altero et sexcentesimo anno ab Vrba 
condita, intra quintum annum, quam erat coeptum, con- 
suinmalur. Inter M. Porcium Catonem et Scipionem Nasicam^ 
quorum alter sapientissimus vir in civitate habebatur , alter 
etiam vir optimus a senatu iudicatus erat , divcryjs certatum 
sententiis est; Catone suadente bellum, et ut tolleretur dele* 
returque Carthago ; Nasica dissuadente. Placuit tamen , quod 
coutra foedus «aves haberent , quod exercitum extra fines du- 
xissent , quod socio populi romani et amico Masinissae arma 
intulissent , quod filium cius Gulussam , qui cum legans ro- 
manis erat, in oppidum non recepissent, bellum iis indici. 
Priusquam ullae copiae in naves imponerentur, uticenses le- 
gati Romam venerunt, se suaque omnia €edentes. Ea legatio, 
veluti omen , grata Patribus , acerba Carthaginiensibus fuit. 
Diti*palri ludi ad Terentum*, ex praecepto librorum Sibyl- 
linorum , factj : qui anno centesimo , primo punico bello , 
quingentesimo et altero anno ab Vrbe condita , facti erunt. 
Legati triginta Romam venerunt , per quos se Carthaginien- 
ses dedebant. Catouis sententia pervicit , ut in decreto per- 
staretur , et ut consules quam primum ad bellum proficisce- 

rentur. Qui ubi in Africam transierunt, acceptis , quos im- 
peraverant, trecentis obsitlibus, et armis, omnibusque instru- 
mentis bellicis , si qua Carthagine erant ; tunc , quum ex 
auctorilute Patrum i uberent , ut in alium locum , dum a mari 
decem millia passuum , ne minus , remotum , oppidum face- 
rent , indignitate rei ad bellandum Carthaginienses compule- 
runt. Obsideri oppugnarique coepta est Carthago ah L. Mar- 
cio, M'. Manilio consulibus. In qua oppugnatione quum ne- 
glectos ab una parte muros duo tribuni temere cum cohortibus 
suis irrupissent, et ab oppidauis graviter caederentur , a 
Scipione Africano expliciti sunt : per quem et castellum Ro- 
manorum , quod nocte expugnabaut , paucis equitibus iuvan- 
tibus , liberatum est ; castrorumque , quae Carthaginienses , 
omnibus copiis ab urbe pariter egressi , oppugnabant , libe- 
ratorum is ipse praecipuam gloriam tulit. Praeterea, quum 
ab irrita oppugnatione Carthaginis consul ( alter enim Romam 
atl comitia ierat ) exercitum duceret adversus Hasdrubalem , 
qui cum altera manu iniquum saltum insederat , suasit primo 
consuli , ne tam iniquo loco confligeret : victus deinde com- 
plurium , qui et prudentiae eius et virtuti invidebant , sen- 
tentiis , et ipse saltum ingressus est ; quumque , sicut prae- 
dixerat , fusus fugatusque esset romanus exercitus , et duae 
cohortes ab hoste obsiderentur, cum exiguis equitum turmis 
in saltunv reversus , liberavit eas, et incolumes reduxit. Quam 
virtutem eius et Cato , vir promptioris ad vituperandum lin- 
guae , in senatu sic prosecutus est , ut diceret , reliquos , qui 
in Africa militarent , umbras rqUitare , Scipionem vigere ; et 
populus romanus eo favore complexus , ut comitiis plurimae, 
eum.tribuskconsulem scriberent , quum hoc per aetatem non 
liceret. Quum L. Scribonius tribunus plebis rogationem pro- 
mulgasse! , ut Lusitani , qui , in fidem populi romani dediti , 
a Ser. Galba in fenilia venissent, in libertatem restituerentur, 
M. Cato acerrime suasit : exstat oratio in Annalibus eius in- 
clusa. Q. Fulvius Nobilior , et saepe ab eo in senatu lacera- 
tus , respoddit pro Galba : ipse quoque Gallia, quum se da- 
mnari videret, complexus duos filios praetextatos , et Sulpicii 
Galli filium, cuius tutor erat, ita miserabiliter pro se loquutua 
est, ut rogatio antiquaretur : exstant tres orationes eius; duao 
adversus Libonem tribunum plebis rogationemque eius , ha- 
bitae de Lusitanis; una contra L. Cornelium Cethegum , iu 
qua Lusitanos propter sese castra habentes caesos fatetur , 

quod compertum habuerit , equo atque houiine tuo ritu im- 
molatis, per speciem pacis adoriri exercitum suum in animo 
habuisse. Andriscus quidum , ultimae sortis homo , Persei re- 
gis sc filium ferens , ct mutato nomine Philippus vocatus , 
quum ab urbe rotnana , quo illum Demetrius , Syriae rex , 
ob hoc ipsum mendacium miserat, clam profugisset, multia 
ad falsam cius fabulam, vclut nd veram, coeuntibus, con- 
tracto exercitu, totum Macedoniam aut voluntate incolentium, 
aut armis occupavit. Fabulam autem talem finxerat : ex pel- 
lice se et Perseo rege ortum , traditum educandum Cretensi 
cuidam esse , ut in belli casus , quod ille cum Romnuis ge- 
reret, aliquod vclut semen regiae stirpis exstaret: Perseo de- 
mortuo , Adraniytti se educatum usque ad duodecimum annum 
aetatis, patrem eum esse credentem, a quo educaretur, igna- 
rum generis fuisse sui : allecto deinde eo , quum prope ad 
▼itac finem ultimum esset , detectam tandem sibi originem 
suam, falsaeque matri libellum jgatum , signo Persei regis si- 
gnatum , quein sibi truderet, quum ad puberem aetatem ve- 
nisset; ohtestationesque ultimas adiectas, ut res in occulto ad 
id tempus servaretur : pubescenti libellum traditum ; in quo 
relicti sibi duo thesauri a patre dicerentur : tum scientem 
mulierem subditum se esse , veram stirpem ignoraDti edidisse 
genus ; atque obtestatam , ut prius , quam manaret ad Eume- 
nem res , Perseo inimicum , excederet iis locis , ne interfi- 
ceretur : eo se exterritum , sintul sperantem aliquod a De- 
metrio auxilium , in Syriam se contulisse; atque ibi primum, 
quis esset , palam expromere ausum. » 

I. Tertitim Carthaginiense bellum , sicut diuturnitate 
temporis , et magnitudine proeliorum prioribus im- 
par, ita longe maximum eventu, nobilissiinumque 
fuit. Siquidem hoc quintum intra annum coepto b- 
nitoque, non modo gloria roburque punici imperii, 
sed ipsa quoque sedes civitatis funditus excisa est. 
Post malam adversus Numidas pugnam, haud magis 
praesentium taedio , quam exspectatione futuri sol- 

licita , consiliique incerta Carthago, iam tum immi- 
nentis exilii sensum desperatione et luctu praesume- 
bat, Rex vicinus et victor ipsis urbis faucibus cum 
validi^ copiis instabat : et graviore adhuc metu sena- 
tus romani nunquam aequus punicae genti animus , 
et praesentium rerum facie ad vindiciam odio speque 
irritatus, timebatur. Atqui non alia Romae consilia, 
quam prp suspicione Poenorum, agitabantur. Quam- 
primum enim de rebus africanis auditum fuerat, se- 
natus decrevit , ut per universam Italiam , quae quis- 
que populus auxilia consuesset mittere, ea in parato 
haberet ; non addito , quem ad usum imperarentur. 
Itaque Carthaginienses, ne tam publico consilio, 
quam instinctu paucorum bellasse viderentur , Has- 
drubalem ducem , et ex magistratibus Cartbalonem , 
aliosque nonnullos, perduellionis reos publico prae- 
conio pronuntiarunt: missisque Romam legalis, in 
hos et Masinissam omnem actorum culpain conferen- 
tes , non minus de temeritate suorum , quam de in- 
iuriis Masinissae, querebantur: hunc improbe laces- 
sendo , illos praepropere vindicando , res in eum statum 
adduxisse. * 

II, Antiquas referre artes videbantur, ut prospera 
publice agnituri , quia fortuna contra dederat , pri- 
vato ducum consilio coeptum gestumque bellam vi- 
deri cuperent. Igitur a senatore quodam interrogati: 
quid ita damnandis ducibus belli eventum exspectassenl, 
nullo eoOsque signo edito , sibi consilia eorum displicere? 
quum parum expedirent responsum , audivere : po- 
pulum Carthaginiensem ob illatum contra foedus socio 
amicoque regi bellum , salis purgatum senatui populo- 

oratores roga-: 
bant, siquidem peccavisse respublica sua iudicaretur , 
qua ratione corrigi delictum luique posset? neque aliutj 


que romano non videri . His perturbati 

responsum auferre potuerunt , nisi dandum esse ope- 
ram , uti senatui populoque romano Jiat satis. Torsit ea 
res senatum Carthaginis, quid ea formula Romani 
praecepissent plerisque ambigentibus: alii , pecuniam 
adiiciendam videri , dicebant, sumrtiae , quam P. Cor- 
nelius Scipio suo foedere imper asset ; alii , Masinissae 
relinquendam esse regionem , de cuius iure pugnatum 
esset: postremo satius visum denuo mitti cum preci- 
bus exploraturos , quemadmodum senatus satisferi 
vellet. Nihil responsum, nisi rem ipsis minime ignotam, 
Carthaginienses frustra quaerere. Quod ubi Carthagi- 
nem relatum, maior in urbe consternatio pavorque 
esse coepit : quum perplexis omnium animis, nihil 
iam , nisi bellum , el hostis , et captarum urbium spe- 
cies, et extrema omnia obversarentur. 

III. At eodem tempore, quemadmodum rigide cum 
Carthaginiensibus , ita cum Achaeis clementius actum: 
principesque eorum longo exsilio absoluti , post se- 
ptimum decimum, quam evocati fuerant, annum, 
minus trecenti rediere: ceteros ( supra mille initio 
fuerant ) partim morbus , alios , quum evadere ex 
custodia tenlavissent , poena absumpserat. Dimissos 
in Polybii maxime gratiam , annitente P. Scipione , 
constat , cui et antea et postea vir ille ob virtutem et 
egregias artes fuit gratissimus. Tum quoque Pietatis 
aedes in circo Flaminio exstructa est , memorabili de 
causa. Mulier ingenua ob delictum tradita triumviro 
capitali fuerat, ut in carcere necaretur. Eam quunf 
fame constituisset occidere, mulieris filia puerpera 
obthiuit a praefecto custodiae , ut ad matrem visen- 
dam admitteretur. Hoc quum factum aliquoties esset, 

§. 3. Pau$ao. lib. Vlt. — Plut. io Git. roai. cap. 16. — Polyb. ap. Vale». — 

morsque mulieris ultra , quam humana natura pati 
inediam possit , protraheretur , admiratus rem prae- 
fectus, quamvis puerperam minime suspectam habe- 
ret, quam semper diligentissime, ne quid ciborum • 
inferret , excusserat ; tamen attentius observare illam 
Statuit ; deprehenditque exserta mamma laciis ali- 
menta reddentem amfi , cuius ipsa lac aliquando iu- 
veneulae infans suxerat. Dignum erat spectaculum , 
quod ad triumvirum , et ab hoc ad praetorem refer- 
retur. Praetor ipse quoque re ad consilium iudicum 
relata , ut poena mulieri condonaretur , impetravit. 
Addidit senatus utrique perpetua de publico alimen- 
ta ; locumque carceris mutari iussil in sedem Pietatis, 
velut ab ipso numine delectam. 

IV. At in curia per eos dies sententiis de punici 
fefelli fine certabatur, nobili iam inter duos civitatis 
principes controversia , quum M. Cato , salvam esse 
rempublicam posse , stante urbe punica , negaret; P. 
Nasica , ne Carthaginis excidium romanis quoque rebus 
perniciem afferret, relinqui illam oportere testaretur. 
Quod enim videbat , antiquos mores non iam paulatim 
exolescere , sed amore peregrinae luxuriae abiici ex- 
pellique , verebatur , quod evenit, ne, remoto urbis 
aemulae timore , t veluti vinclis exsoluta improbilas in 
omnia magnorum imperiorum vitia, et ex his in ca- 
lamitates praeceps rueret. Carthaginis autem opes mi- 
nores esse iudicabat, quam ut Romanis nocere pos- 
*sent; ampliores, quam ut deberent contemni. Atqui 
hoc ipsum Cato anceps esse reputabat, si morbis in- 
testinis laboranti reipublicae, urbs antiquitus nobilis 

§. 4. Fest. in Pietat. — Flor. II, 15. — Cic. Caton. c. 6. — Poljb. apud 

potensque , et rebus adversis non tam fracta , quam 
ad prudentiam et severitatem erudita , immineret. 
Senatui nequaquam facile erat statuere , utrius sen- 
tentiae standum esset. Nam et maiorem imperii glo- 
riam inaioremque fructum inde redire videbant, si 
maximarum urbium domini , quam si eversores essp 
dicerentur ; satisque prospiciebant, crebriora deinceps 
pertinacioraque domi fuljira certamina ; neque socios 
magistratuum roinnnomm avaritiam superbiamqup 
pari patientia perluturos. 

V. Vicit ad extremum propior metus , adiutus in- 
super invidia , quod , post duo gravissima bella , non 
modo stabat adhuc Carthago , sed valebat. Irritatos 
etiam maximopere Catonis artificio Patres ferunt, 
qui praecocem aliquando ficum in curiam intulit, 
quumque senatores magnitudinem pomi pulcliritu- 
dinemque mirarentur, interrbgavit eos, quando dem- 
ptum ex arbore putarent? illis, recens videri , affirman- 
tibus, Atqui , inquit, tertium ante diem scitote decer- 
ptum Carthagine : tam prope ab hoste absumus. Ilis ma- 
chinis expugnati Patres , quibus inoris erat non nisi 
iusta bella suscipere , diuqne ac multum considerare, 
ne quid temere decerneretur , quum in Capitolio coa- 
ctus senatus esset , bellum Poenis indicendum censpe- 
re , quod contra foedus naves haberent ; quod exlrafi nes 
exercitum duxissent ; ' quod socio et amico populi ro- 
mani arma intulissent ; quod Jilium eius Gulussam , qifi 
cum legatis romanis fuerat , non decepissent. Hae infe- 
rendi belli causae in publicum sujit editae. 

VI. Ad senutusconsulluqi faciendum quum ultr.o 
senatus inclinaret , magnopere quoque impulsum fe- 

v> • . ' 

mnt ab Uticensibus legatis , qui , non exspectato ad- 
ventu consulum ( L. Marcius C. F. C. N. Censorinus, 
M\ Manlius P. F. P. N. iam inierant ) , se suaque 
omnia in populi romani fidem potestatemque dedide- 
runt. Peracerbum id Poenis accidit , urbium libyca- 
rum post Carthaginem maximam, portu idolieo , pas- 
suum sex millibus paulo amplius distantem , odio 
superbae dominationis in tempore detegendo , rerum 
punicarum imbecillitatem desperatione sua prodi- 
disse. Romae etiam, tanquam certe et facilis victoriae 
omen , accepta deditio est. Neque diutius moram ne- 
ctere consules iussi , praeparatis omnibus Lilybaeum 
transiecerunt. L. Marcio classis evenerat: pedestrem 
exercitum M*. Manilius sortitus. 1 equitum quatuor 
erant millia , peditum octoginta , lecta iuventus , quod 
ad uberem claramque militiam» civium sociorumque 
maximae copiae concurrerant, plerisque ultro no- 
mina dantibus. Hic exercitus quinqueremibus quin- 
quaginta, hemioliis centum, vehebatur; aphractis 
praeterea , et cercuris , et onerariis permultis. Consu- 
libus secreto mandatum , ne quem bello Jinem , nisi di- 
ruta Carthagine , facerent. 

VII. Interea domi animis , ut in magnarum rerum 
exordiis consueverunt , ad religionum curam versis , 
decemviri , iussu senatus libris sibyllinis aditis, ex 
iis ediderunt , Diti patri ludos 'faciepdos ad Terentum 
( loci ad Tiberim , haud procul Vrbe , nomen est ) , 
quales ante centesimum annum , Jlagrante primo bello , 
punico celebrati fuerant. Haec omnia quum Cartha- 
ginienses idem nuntius {^docuisset, qui et senatus- 

consultum belli indicendi , et classem iam profectam 
attulerat; maximis in angustiis constituti, quomodo 
praesentibus . uterentur , . deliberabant : ad bellum 
erant imparatissimi : aequas cAiditiones pacis omnes 
desperabant ane iniquas quidem Vticensium factum 
reliquerat, a quibus praeventi, etiamsi urbem dede- 
rent, parum habituri gratiae ad promerendam mise- 
ricordiam videbantur. Post multas secretas consulta- 
tiones, consilium, quod ipsa necessitas suggerebat, 
tenuit; delectique sunt ex primoribus triginta, qui- 
buslibet conditionibus pacem impetraturi : quem 
ad finem liberam eis agendi , quae ex usu publico 
viderentur, potestatem concedebant. Horum princi- 
pes Gisgo , cognomento Strytanus, tum Hamilcar , et 
Misdes , et cum Magone Gillicas fuere. 

VIII. De hac quoqtie legatione ipter se commissi 
sunt , consuetum his certaminibus par , P. Nasica , et 
M. Cato. Cato , neque revocari decretum de bello , ne- 
que admitti legatos, volebat: Nasica obtinente, admissi 
sunt, et miserabili oratione, urbem Carthaginem > 
agrumque , et omnia sua populo romano permittere di- 
xerunt. Non improbabile est, quod quidam sentiunt, 
minime hanc sententiam legatis aut populo Cartha- 
giniensi fuisse ( neque enim prioribus bellis , quam- 
quam ad extrema redacti , mentionem deditionis aut 
facere aut accipere sustinuerant): sed quia parum 
referre putabant , quantum promitterent, resilire a 
pactis, quamprimum occasio fuisset, atque interim 
praesens periculum quoquo modo avertere, certi. 
Revocatis in curiam oratoribus , senatus sententiam 
praetor exposuit: quando ad optimum tandem consilium 

adiecissent animos Poeni , Patres ipsis libertatem , leges 
suas , agrum omnem, sacra, sepulcra, quidquid denique 
publice prwalinwc possiderent , concedere. Quae quum 
legati , ut in eiusmod* rebus satis optabilia , laeti au- 
divissent , adiecit praetor , ita compotqp horum Jore , 
si, antequam in Africam consules proficiscerentur ( tri- 
ginta dierum spatio id tempus definitum est) obsides 
trecentos ex senatorum aut seniorum liberis Lilybaeum 
misissent, et consulibus dicto audientes fuissent. Quod 
postremum quamvis angebat homines, quam habi- 
turum interpretationem esset- nescios , tamen , quia 
potius sperari nihil poterat, confestim ad renun- 
tianda acta in patriam renavigarunt.» 

IX. Senatus, auctore Catone , insistendum proposito 
nihilominus', censuit , misitque ad consules , ut pro- 
fectionem maturarent ; neque 'aliter facerent , quam in 
urbe praesentibus senatus praecepisset. Poenos tamen 
celeriores ad redeundum timor, quam Romanos ad 
solvendum cupiditas , effecerat : itaque , non exspe- 
ctato die praestituto , tum obsidibus affuerunt. Nam 
Carthaginienses , cognito senatus responso , cetera 
quidem haud male per legatos peracta credebant; 
uno mirifice affligebantur ,- quod inter multa , quae 
Romani concessuros dixerant, omissa fuisset urbium 
mentio, quum alia nominatim referrentur. Ibi qui- 
dam inter eos Mago, cui Brutio cognomen erat, pru- 
denter et animose monuisse fertur : ex duobus tem- 
poribus deliberandi , alterum iam cessisse , alterum 
nondum venisse ; nam et priusquam se suaque in ius et 
ditiorum Romanorum dederent, quaerendum fuisse, 
quid imperaturi consules , quove consilio praetermissa 
urbium mentio esset : nunc nihil restare, nisi ut patien- 

ter ferant , quidquid imperatum fuerit , donec alterum 
illud tempus advenerit , ubi plura sibi sentientes in iungi, 
quam tolerare possint, iterum consultent , habere tale 
bellum , an facere imperata , malint. 

X. Ita non dubitatum est diutius , quin mitti ob- 
sides oporteret; coftfjui siti que trecenti ex principibus 
iuventutis, qui Lilybaeum .aveherentur. Eos magna 
omnium tristitia dimissos referunt, prosequentibus 
propinquis necessariisque, miserabili praecipue ma- 
trum eiulatu , quae , matronalis decori parum inter 
hanc calamitatem memores , tanquam lymphatae di- 
scurrebant; modo liberos amplexu, modo naves, ad- 
haerendo ancoris, praecidendo funiculos, relinentes: 
merunt , quas ipsas in aquas adigeret dolor, ut, 
quoad possent, natatu insequentes, vellit postremo 
suorum adspectu potirentur : omnes profuso fletu , 
evulsis comis , percussis pectoribus suam pariter A- 
blicamqu^ vicem miserabantur : nam et inter prOTm- 
scuas querentium voces non defuere , quae praedi- 
carent, liberorum se suorum iacturam gratis facere , 
nullo inde ad patriam redituro emolumento. Vt Lily- 
baeum venerunt, acceptos a legatis obsides Q. Fabio 
Maximo , qui praetor Siciliam regebat, tradidere con- 
sules; Poenisque dixerunt cetera , quae ad pacem 
pertinerent , Vticae se imperativos. Q. Fabius obsides 
iu Vrbem misit. Consules navigarunt in Africam, 
exercituque iis in locis constituto , ubi olim P. Scipio 
castra habuerat , classis portum Vticensium ingressa 
est. 

XI. Eius rei nuntio Carthaginem perlato , plena 
erant omnia luctus et timoris ob mala, quaeque 
passi, quaeque passuri erant; nec quidquam satis 

expediebatur, nisi quod legandos constabat * qui a 
consulibus , quid iuberetur , exquirerent ; civitatem 
prompte facturam imperata , pollicentes. Apud Roma- 
nos omnia consulto ad terrorem augendum praeparata , 
erant. Tuba signo dato quum silentium factum esset, 
voce praeconis legati Carthaginiensium ad consulum 
tribunal iussi sunt accedere. Illi media per castra et 
dispositos utrinque cum erectis comptisque signis or- 
dines, ut multitudo nosceretur, adducti, consules 
in suggestu excelso sedentes reperemini , legatis tri- 
bunisque circumstantibus. Ibi intervallo , quod in 
morem atticorum iudiciorum praetensis funiculis ef- 
fectum erat, disclusi, silentium tenuere: donec a 
consulibus, si quid vellent dicere , iussi, de antiquis 
populi utriusque foederibus coeperunt commemorare, 
deductaque per Carthaginis ipsius antiquitatem , fre- 
quentiam , opes, et amplissimum terra marique im- 
jwriiun oratione, subiecerunt, non iactdhliae causa 
haec referri ( neque enim suis temporibus eam conve- 
nire ) « sed ut nostris , aiebant , calamitatibus edocti , 

» praesenti fortuna sapienter atque moderate uta- 
» mini ». 

XII. «Nam, ut quisque melior atque temperantior 
» est, ita rebus .aliorum afflictis celerius movetur ad 
» misericordiam; sibiyie propitiam seruper fortunam 
« fore confidit , sciens , ' in adversam aliorum nihil se 
» per iphumanitatem peccavisse. Et haec quidem vo- 

bis maxime digna sunt, vestraque religione, quam 
m uni omnium hominum sanctissime vos colere pro- 
» fitemini. Quod si tamen mala quadam sorte nostra 
» in hostes inexorabiles incidimus , sic quoque satie- 
» tas aliqua nostrarum miseriarum esse deberet: im- 

» perium terrae marisque ereptum est; ademptae 
» naves; ferarum usu et venatione interdictum; obsi- 
» des nobilissimi et olim et nuper dati ; vectigalia , 
» quae ab alii* consuet? eramus accipere , iusto tem- 
» pore soluta. Et his quidem contenti patres vestri 
» fuere, quibuscum nostri bellaverant; foedusque 
» in has leges factum , ut inter socios amicosque , 
» pari utrinque religione firmatum. Atque illi , cum 
» bello positis inimicitiis , placitas semel conditiones 
» bona fide servavere: vos vero, quibus nec opposita 
» unquam arma sunt, quam quaeso temporum horum 
» noxam potestis coarguere ? 

XIII. « Ideone bellum, et priusquam audiremur de- 
» cernendum, et priusquam indiceretur, inferendum 
» fuit , quia tributa ex fide solvimus ? elephantos 
» non domamus ? nihil contra foedus antiquum fa- 
cimus? an quia modo supra quinquaginta hominum 
» millia fame nobis perierunt ? At gessistis contra 
» Masinissam bellum : gessimus enim , se(l lacessiti , 
» sed coacti : diu- enim patientissime quidlibet per- 
» tulimus, vos reveriti: donec ille contra nos, solum- 
» que, ubi educatus, ubi institutus est, nullum in- 
« iuriarum finem faciens, regionem circa Emporium, 
» et , hac potitus , alias subinde aliasque invaderet , 
» ac ad hoc foedei’is vestri caput negligendum vi ac 
« necessitate nos subigeret, llaec igitur necessitas si 
» apud vos vel in causam armorum, vel in prae- 
» textum invaluit, nos certe et publico praeconio 
« condemnavimus eos, qui Numidae vim repulerant, 
» et Romam oratores ad factum purgandum misimus; 
» postque paulo alios, quibus omnis potestas acci- 
» piendi leges , quas imponeretis , commissa fuit. 

» Quorsum igitur classis tam instructa, quorsum 
» tantus exercitus adductus est , si , et quod commi- 
» simus, Poeni fatemur, et luere commissum arbitrio 
jj vestro parati sumus? Nihil a nobis fingi, rebus 
» ipsis apparuit , quum obsides eius nobilitatis, tanto 
» numero, etiam ante diem dictapi, quum frumentum, 
u a vobis his diebus imperatum , summo studio mi- 
» simus. Quae quum ita sint , nosque eiusdem sena- 
» tusconsulti partem alteram mittendis in tempore 
n obsidibus expleverimus , alleram ut vos expleatis 
» superest; quae, datis obsidibus, libertatem nobis 
» resque nostras reliquit ». 

XIV. Haec loquuti conticuerunt. Tum L. Marcius, 
«.Causas, «inquit,» belli, Carthaginienses, quum le- 
» gati vestri ab senatu intellexerint , quid opus est 
» exponere? Quod autem senatusconsulto satis a vo- 
» bis- factum praedicatis, id vero argui iure debet, 
u Nam et senatusconsulto comprehensum , et a nobis 
» in Sicilia. praedictum est, cetera mandata senatus , 
» Vticae nos edituros esse. De obsidibus quidem , 
» cum delectu et diligentia adductis , consilium ve- 
» strum laudamus ; sed , si nihil praeterea praestari 
3> creditis oportere, fallimini. Equidem si fraudu- 
» lenter pacem petitis , per occasionem rebellaturi , 
>3 non est nobis animus, calliditati vestrae arma . per 
» quae nocere possitis , relinquere : sin bellandi co- 
>» gitationem omnem vere deponitis, iam aequis ani- 
>3 mis bellorum instrumento carebitis. Afferte igitur, 
33 quidquid vobis publice privatimque armorum est, 
33 telaque et catapultas ; naves etiam , quas habetis , 
33 tradite > 3 . 

XV. Non ausi repugnare Carthaginienses tantum , 
oraverunt, cogitarent consules, quid futurum urbi suae 
esset, si, exsulibus castra in propinquo habentibus , 
inermis ipsa relinqueretur. Nam Hasdrubal , qui post 
infelix cum Masinissa bellum capitis fuerat damnatus, 
collectis hominum viginti ferme millibus , bellum 
patriae intulerat. Responsum est , securitatem gentis 
punicai senatui populoque romano curae fore : missi- 
que ad exurendam classem, et accipienda arma quae- 
stores consulum P. Cornelius Scipio Nasica , Cn. Cor- 
nelius Hispallus. Tantam armorum vim 'fuisse tra- 
ditam, auctores quidam sunt, quanta toti armandae 
Africae suffecisset : illud relatione multorum constat, 
gravis armaturae millia ducenta , telorum innume- 
rabilem copiam fuisse : catapultarum apud nlios scri- 
ptores duo millia , apud alios tria inveni. Consulto 
fecerant consules, ut singula imperia seorsim ederent: 
ne, si tot res tamque graves simul iuberentur , Car- 
thaginienses ad bellum praeoptandum adigi despera- 
tione possent. Exarmatis quidlibet tuto iniunctum 
iri putantes , misere Carthaginem , qui delectos ex 
senatu arcesserent: iis se postremum eorum, quae 
faciunda essent, denuntiaturos. Venerunt triginta 
ex illustribus, quos ultro comitata est alia principum 
et sacerdotum jnanusft patriae discrimine anxia , et 
consules aspectu suo reverentiaque permotura ad 
misericordiam, 

XVI. Hi omnes eodem, quo accesserant, quitu ad 
consules introducti , quum taciti adstarent , iterum 
consurgens L. Marcius (nrtm huius facundiae senior- 
collega concedebat f.Quod obsidibus arrnisque traden- 

dis voluntati senatus celeriter et cum cura estis obse- 
ijuuti , recte et ordine a vobis factum est , Carthaginien- 
ses , nunc , quia necessitatis minime verbosa est oratio , 
unum , quod restat , senatus mandatum , magno animo 
capessite. Vrbem aliam , ubicumque videbitur , sed de- 
cem minimum millia passuum a mari distantem , et 
sine muris , condite * nam hanc quidem Carthaginem 
solo aequare iussi sumus. Interrupit postrema consulis 
verba sublatus a Poenis ululatus, clamorque, qualis 
in gravissima eadem et inexspectata calamitate essu 
debuit: quum modo, manibus in caelum extentis, 
invocarent deos , doli , quo appetiti essent , ultores ; 
modo , conversa in Romanos voce , multa et acerba 
increparent; sive exitium taedio vitae provocantes, 
sive mentem dolor eripuerat: nam et multa faciebant 
insanientibus solita; abiicere se in humum, pugnis 
atque capitibus verberare terram , lacerare amictus, 
ne ipsis quidem corporibus abstinere infestas manus: 
postremo , ubi iam fatigatus remiserat dolor , mor- 
tuorum instar sine voce , sine motu iacebant. 

XVII. Attoniti ad haec Romani stabant , commise- 
ratione et exemplo sortis humanae stupentibus ani- 
mis : ipsi quoque consules indfllgebant hominibus , 
in subita consternatione primufh animi impetum male 
sustinentibus ; gnari , hoc habejte magnas calamitates , 
utstatim quidem audaciam iniiciant mentibus, mox ne- 
cessitate, et assuetudine ferendi, audacia in humilita tem 
vertatur. Quod etiam Carthaginiensibus tum contigit : 
quum enim aliquandiu taciti mala sua considerassent, 
indignatione deposita, cuin ploratu et lacrymis vicein 
suam liberorumque et coniugum deflebant, ipsius- 

que patriae , el hanc, quasi audientem, nomine in- 
vocabant. At vero sacerdotes vocabula sacrorum 
numinumque ciere, ipsis quoque, tanquam prae- 
sentibus , communem interitum exprobrare ; mixtus- 
que et miserabilis luctus nunc privatas calamitates , 
nunc publicas , deplorantium , ipsos quoque Roma- 
nos hostium infortunio illacrymari coegerat. Consu- 
les, et ipsi rerum humanarum instabile fatum gemen- 
tes , severo tamen vultu Unem et horum questuum 
* exspectabant. 

XVIII. Poenos ubi, lamentis paulisper cessantibus, 
res ipsa suae sortis admonuit ; urbem exarmatam , 
copias domesticas exiles , sociales nullas , ne tempus 
quidem aut spem parandarum esse ; contra liberos 
suos, arma, agrum in potestate hostium , Romanorum 
navalem pedestremque exercitum in oculis, Masi- 
nissam in lateribus, reputantes; omissa invidia tu- 
multuque, infirmis adversorum solaliis, iterum ad 
preces confugerunt; et, qui praesentium nobilissi- 
mus erat , Hanno cognomento Gillas, impetrata di- 
cendi venia , ita coepit : « Siquidem iisdem de rebus 
» iterare sermonem fas est, non ego de iure vobiscum 
» contendam, Romani; nam id quidem intempestivum 
» est miseris : sed tantum ostendam , si misericordia 
» velitis uti , nihil praeter rationem atque decorum 
m facturos esse. Nos enim Africae quondam marisque 
» domini , quum vobiscum de imperio diu certasse- 
» mus, a Scipione victi, classem, elephantos, tributa 
» dedimus: per deos igitur, qui tum iurati sunt, 
» parcite nobis, parcite famae Scipionis, ne, socios 
>a et amicos Romanis Carthaginienses fore, falso iura- 
w verit : neque enim est , quod contra foedus istud 

» peccaverimus; tulimus, dedimus, fecimus, omisi- 
» mus , quidquid illo comprehensum fuit ; praeterea 
» adversus tres reges , duos Macedoniae , unum Sy- 
» riae, vobis auxilia misimus; neque reprehendatis, 
>» si repeto , quae nuper etiam dicta sunt, quum a 
» nobis arma postularentur. 

XIX. «Loquaces miseriae faciunt: et in ore sup- 
« plicum quid validius esse commemoratione foederum 
» potest ? aut ad quae potius argumenta confugere 
» nos aequum est, qui horum intuitu vobis potentiae 
» nostrae viriumque instrumenta tradidimus ? Et sic 
» quidem vetera habent , quorum nobis sponsor 
» Scipio fuit: horum vero recentium pactorum au- 
» ctores iidemque testes ipsi estis, consules. Petii- 
» stis obsides ; tradidimus lectissimos : petiistis arma; 
» tradidimus omnia: quod ne in captis quidem ur- 
» bibus, nisi ultima necessitate metuque, obtinetur. 
m Moribus porro consuetudinique romanae credidi» 
» mus : nam et senatus literis , et vos sermone confir» 
» mabatis , suis legibus usuram Carthaginem , si ob- 
» sides traderentur, 

XX. « Dicetis , adiectum fuisse , ut , obsidibus tra- 
» ditis, et alia, quae imperaturi essetis, praestarentur; 
» certe; sed unde rem tam incredibilem coniiceremus, 
« ut, quam Carthaginem in petendis obsidibus libe- 
m ram fore dixissetis, eius excidium accessionem ac» 
» ceptorum obsidum velletis facere? praesertim quum 
>» ex eo tempore tot alia, frumentum, naves, arma 
» accepissetis ; quibus omnibus prompte exhibitis , 
» quum iam sive delicto nostro , sive infortunio , 
» satisfactum esse putaremus, hoc adeo acerbum et 
» triste imperium additis , ut Carthago diruatur, 
» Quam profecto si vobis evertere fas est, qui pote- 
» ritis libertati legibusque suis relinquere, queniad- 

» modum facturos affirmatis? Et haec quidem erant, 
» quae tum de priori foedere , tum de praesenti , di- 
u ceremus ; quod si vero ne haec quidem audire su- 
» slinetis, omittimus, omittimus omnia; quodque unum 
» relictum est infelicibus, lamentis, precibusquc rem 
» gerimus. Et horum quidem amplissimam materiem 
» tanta nobis malorum vis suppeditat. Sunt enim eae 
» res in periculo, quarum nuda enumeratio humanum 
» pectus possit ad misericordiam flectere: urbs perve- 
» tustu, deorum imperio condita, potens, nobilissima; 
» templa, quotquot in ea sunt ( sunt autem permulta 
» et ornatissima), dicata numinibus, quae nihil uti- 
» que adversum, vos deliquerunt, quibusque ideo 
» solemnia sua religionesque non voletis adimere ; 
» quemadmodum nec sepulcra parentationesque 
m mortuis invidebitis , quando neque ad hos odia ve- 
ustra, aut supplicia, cupietis extendere. 

XXI. >3 Quod si nostri quoque vos miseret (-qui 
» enim alibi quietam liberamque sedem conceditis, 
• videmini misereri ) parcite , quaesumus , iis , sine 
» quibus vivere non possumus: nec enim aris focis- 
» que nostris , et foro , et Deae , quae curiae praesi- 
ii det , denique omnibus, quae homini grata et vene- 
>i randa habentur , superstites esse sustinebimus. 
» Adde , quod nullus inm vobis a Carthagine metus 
» superesse potest , ademptis navibus , elephantis , 
» armis. Si quis autem est, qui abunde tributum 
» misericordiae putet, quod alio loco, sed a mari 
m remotius , exstruere urbem sinimur , is non salis 
ii aestimat, quam exiguum hoc esse possit solalium 
ii populo nautico, maximam partem constanti ex in- 
ii finito mortalium numero , non aliunde , quam ex 
u re maritima, viventium. Quapropter aliam vobi* 
» conditionem referimus, optabiliorem nobis, et ve- 

» stro imperio minus invidiosam: ut hanc quidem 
p urbem , nullius ream maleficii , sinatis intactam ; 
p nos vero, quibus alias conceditis sedes, iubeatis 
>» interfici : sic enim fiet , ut hominibus. succensuisse 
» videamini ; non autem in fana, et Deos, et sepulcra, 
» et innocentis urbis aedificia, improbabilem iram 
>» efludisse. 

XXn. «Quam equidem saevitiem ultro deprecatur 
» fama pietatis et virtutis, quam omnibus in operibus 
p vestris quaeritis, Romani: eoque semper, ut quos- 
» que populos armis superastis (superastis autem 
» quam plurimos ) , studium vobis fuit , ut mansue- 
« tudinem vestram moderationemque orbi terrarum 
p approbaretis. Ne igitur, per Iovem ceterosque 
» deorum, cum alios, tum qui Carthaginem adhuc 
j> habitant , ne , inquam , odiorum erga nos liberosve 
» nostros memineritis; neve vestram ipsi gloriam in 
» nobis primum sinatis intercidere , si partam tot 
» monumentis clementiae existimationem tali facinore 
»'polluatis , quod et factu fuerit saevum, et auditu 
-» horrendum , cuiusque ne quidem exemplum ha- 
» clenus ullum humana vita tulerit. Quum enim et 
» Graeci et barbari bella multa gesserint , multa vero 
» et vos , Romani , nemo tamen unquam urbem exci- 
» disse memoratur , quae et ante pugnam submiserit 
» manus , et arma , obsidesque principum liberos 
» tradiderit , et quamcumque mulctam aliam morta- 
li litas invenire aut pati potest, subire parata fuerit. 

XXIII. «Per igitur, vos, iurata foederibus numina, 
p per conditionem humanitatis, et* formidandam feli- 
» cibus Nemesin, obtestamur, ut et vestram fortunam 
» habeatis reverenter , et nostram supra modum ne 
» oneretis. Quod si vobis certum est lacrymis pro 
» urbe deprecandum non moveri , at. ut Romam le- 

» gatos mittamus, concedite ; nihil hic, puto, petitur, 

» quod ullo pacto vobis molestum esse queat: quid- 
« quid in eo negotio grave incommodumque erit, id 
» totum nostrum erit : temporis haud magna mora 
» postulatur ; intra quod nostros quidem animos in- 
» certi eventus torquebit acris exspectatio; vobis au- 
» tem patrandi, quae voletis, tum quoque manebit 
» eadem facilitas , sed accrescet- inierim pietatis et 
» clementiae fama ». 

XXIV. Haec proloquutus Hanno finem dicendi fe- 
cit. Consules totum hominis sermonem immoto vultu 
exceperant, ut appareret, nihil eorum, quae pete- 
rentur , concessuros. Tum L. Marcius, «de senatus 
» quidem voluntate, « inquit, «quid opus est saepius 
» loqui? illius arbitrium fuit, nostrum obsequium 
« est ; neque differre ulterius possumus , quod iam , 
» factum oportuit. Et quidem si haec tanquam ho- 
« stibus imperarentur , nihil , nisi iussa et parendi 
«necessitatem, adhiberi decuit: nunc, quia coin- 
» munis utilitatis habita est ratio , et magis etiam 
« vestrae, non me pigebit rationes adducere, ut per- 
» suasi pdtius eadem , quam coacti, malitis. Istud 
» mare conspectu suo pristinae potentiae admonens , 

» ad delinquendum, et ex hoc ad poenam delictorum, 

» vos praecipitat. Per hoc et invasistis Siciliam , et 
» perdidistis ; navigastis in Hispaniam , et eandem 
« amisistis: inter foedera negotiatoribus insidiati estis, 

« civibus romanis maxime , quos etiam , ne depre- 
« henderemini, demersistis; donec, patefacto scelere, 

« mulctati a nobis Sardiniae possessione estis : ita 
» per hoc idem mare et Sardinia vobis periit. Eius 
« enim haec natura est , ut , quoniam ad opes cele- 

» riter adaugendas nihil est quaestuosius, quibus 
■» plurimum lucri contulit, plus semper desiderare 
» cogat. 

XXV. «Atque hoc et Atheniensibus accidit, donec 
» classibus studuerunt, ut parvo temporis spatio tol- 
« lerentur, cadcrentque. Similes sunt enim merca- 
>> toriis maritimi quaestus , in quibus neque lucro 
>> ferme, neque detrimento, mediocri locus est. Illos 
» equidem , ut scitis , imperio adblandiente , in Sici- 
» liam usque pertraxit cupiditas; neque prius missos 
» fecit, quam omni potentia exuti , navesque et portus 
» victoribus tradere, praesidium in urbem accipere, 
n muros longos suis manibus diruere coacti , quasi 
» mediterranei victu moribusque esse coeperunt; per 
>> quam deinde mutati status tranquillitatem diulissi- 
» me servata est civitas. Constantior enim , Carthagi- 
-» nienses , in continenti hominibus vita est, quae, 
» per agriculturae labores silentio traducta, minorem 
» forte quaestum , sed certiorem aLque securiorem 
» exhibet. Mihi quidem civitas maritima similis omni- 
» no navigio videtur, quod non minus exposita pe- 
» riculis et mutationibus , quam istud ventis flucli- 
» busque , sit : urbes autem mediterraneae , quemad- 
» modum ipsa terra , rariore motu et clementiore 
» conquassantur. Hanc ob causam veteres quoque 
» regiae omnes mediterraneae erant; et ob hanc 
» maxime creverunt opibus, ut Medorum, Assyrio- 
» rumque et Persarum, aliarumque gentium historiae 
» testantur. 

XXVI. » Sed regia quidem exempla, quae parum 
» ad vos hoc tempore attinent , praetermitto : vos 
» autem Africam vestram intuemini , ubi vobis lice- 
» bit deligere vicinos, quos optaveritis; simul aberitis 
» a conspectu eorum, quae animos vestros recorda- 

» tione praeteritorum excruciant; nunc enim, quoties 
» vacuum navibus mare adspicitis, navalium, quas 
» habuistis, copiarum magnitudinem cogitatis, et re- 
» portatas ex loginquis regionibus manubias, >et 
» portuum , navalium . armamentariorum magnifi- 
» centiam : iam vero , quae sunt in moenibus vestris, 
» receptacula exercituum , equorumque et elephan- 
» torum stabula , quaeque iuxta exaedilicata sunt 
» horrea, quarum vobis rerum monumenta sunt* 
m quidve aliud possunt, quam ut dolorem in mentibus 
» vestris excitent , desideriumque , si qua possitis , 
» eandem potentiam gloriamque recuperandi ? Re- 
» medium vero amissorum nullum est oblivione ccr- 
» tius: at haec contingere vobis nequit, nisi oculos 
» ab eorum conspectu abstraxeritis. Hoc autem a me 
»> verissime dici, argumento est ipsa experientia: nam 
n saepius veniae pacisque facti compotes, his negle- 
» ctis , priorem fortunam repetivistis. Quo animo si 
» adhuc estis , imperiumque allectare pergitis , lem- 
» porihus insidiantes, certum est indigere vos huius- 
» modi urbe , talibusque portubus , et navalibus , et 
» moenibus castrorum in formam dispositis : sed 
» haud minus certum est , nos hominibus hoc modo 
» affectis parcere non debere. Sin vero cupiditatem 
» imperii bona fide ponitis , et retenta , quae vestri 
j> iuris est , Africa , cetera populo romano vere pev- 
» mittitis; agite, omisso, quod alienae iam ditionis 
» est , mari, vestra in terra statuite urbem, ut, 
» quam verbis praefertis, obedientiam ipso etiam opere 
» factoque demonstretis. 

XXVII. Neque enim est, ut sacrorum, et pena- 
» tium, et fori, et sepulcrorum vicem deflere fingatis : 
» nam delubra quidem et sepulcra non movemus; 
» licebitque sacrorum et parentandi causa eo acce- 

» dens; cetera vero diruamus; neque enim navalibus 
» immolatis , neque parentatis moenibus : domos au- 
» tem et alia sacra. promptum erit vobis, ubicumque 
» eritis, condere: quod ubi factum fuerit, parvo post 
» tempore et haec vobis erunt patria ; plane ut olim 
» iis , quae Tyri erant , relictis , hic in Africa alia 
» instituistis , eatlemque nunc patria vocatis, quae 
» tum recens comparata fuerunt. Sed , ut compendio 
» dicam , vel hinc cognoscetis , nullo nos odio , sed 
» quia concordiae securitatique communi consultum 
» cupimus , haec praecipere : quod Albam quoque , 
» minime hostilem urbem , immo antiquam patriam , 
» communis utilitatis gratia diruimus , civesque Ro- 
» main transtulimus; cuius rei neutrum populum 
» poenituit. 

XXVIII. »Id quoque vanum fuit, quod turbam 
» hominum victum ex mari quaerentium allegastis : 
» nam et his prospectum satis est, poteruntque fa- 
» cili negotio ad exportandos importandosque fructus 
» opportunitate maris uti, non ultra ab eo, quam 
i» ad decimum lapidem, remoti; quum nos ipsi . qui 
u haec praecipimus, passuum duodecim millibus 
» quingentis absimus. Locum autem vobis indulge- 
b mus, quem legeritis, ubi libertate legibusque salvis 
» habitetis. Hoc enim est, quod ante quoque dixi- 
» mus, civitatem vobis liberam mansuram, si impe- 
» rata fecissetis. Vos enim, non solum atque aedificia, 
» Carthaginem esse arbitramur». Quum, verbis ha- 
ctenus factis, consul obticuisset, videretque sibi nihil 
a Poenis metu exsternatis responderi, adiecit, quae 
ad persuadendum conso laudum que jacerent a se dicta 

esse ; ceterum senatus imperio , et quidem sine mora , 
parendum : abirent igitur , et haec renuntiarent suis ci- 
vibus : adhuc enim legatos videri. 

XXIX. His dictis, quum a lictoribus submoverentur , 

prospicerentque animis tumultum , qui renuntiata 
hac legatione Carthagini esset futurus, rursum dicendi 
veniam petiverunt; introductique dixerunt, videre 
se mentem consulum inexorabilem, neque potestatem sibi 
concedi Romam mittendi oratores : « ne ad vos quidem, 
» inquiebant, licebit per nostrum populum reverti, 
» qui tristissimae rei nuntios , priusquam sermonem 
» absolverimus , discerpet. Rogamus autem , non no- 
» stram vicem solliciti , quos paratos ad perferenda 
» omnia videtis , sed ipsius patriae cura , si forte co- 
» minus admoto armorum terrore cogi ad obsequium 
» possit: ut interea dum proficiscimur domum, clas- 
» sem in conspectum urbis adducatis; ut simul a 
»> nobis audiens imperia vestra , simul vos ad exse- 
» quendum instructos conspiciens civitas, ad su- 
» beundam hanc necessitatem animum, si potest, 
» inducat. Huc enim calamitates nostrae nos propu- 
» Ierunt, ut ipsi adversus patriam classes vestras ad- 
» vocemus » . Id quoque gratificati sunt consules , et 
L. Marcius quinqueremibus viginti adnavigans , haud 
procul urbe oberrabat. Legatorum autem pars, quo 
cuique melius visum, desperatis patriae rebus , diffu- 
gerunt: alii manserunt in romanis castris; plures do- 
mum silentio regrediebantur. 

XXX. At in urbe magna hominum multitudo muros 
compleverat, cunctationem eorum increpantium, co- 
masque prae dolore vellentium: alia manufrimpatiens 
morae extra urbem procurrerat ; quae ubi in legatos 

incidit, avida noscendi quae afferrentur, postquam 
moesto vultu incedentes vidit, frontem manibus pul- 
sans , modo ab universis , modo a singulis , ut qui- 
busque familiaritas, aut notitia erat, quod actum 
esset , requirebant. Vt vero respondit nemo , ipsum 
hoc silentium pro dirissimo nuntio accipientes, ut certo 
in exitio complorabant : quorum audito gemitu , qui 
in moenibus constiterant , quidquid afferretur , acer.- 
bum esse interpretati, pari et ipsi luctu insonuerunt, 
lam vero postquam ad portam ventum , adeo densa 
incubuit turba, ut paene conculcati laceratique inter 
diripientium percontanti umque manus legati fuerint : 
donec , senatui prius indicanda , quae ferrent , excla- 
marunt. Statim discedere via plerique: pars ultro 
submovere restitantes, ut eo celerius desiderio suo 
satisfieret. Ibant legati modo capita ferientes , modo 
sublatis in caelum manibus invocantes quidquid 
deorum in mentem venerat; donec in senatum intro- 
gressis, illoque considente, submota turba curiam 
circumstetit. 

XXXI. Tum, legati ut primum exposuerunt con- 
sulum iussa , clamor ortus est in curia , qui statim 
foris a populo exceptus auctusque: illis deinde nar- 
rare pergentibus, quid ipsi pro iure Carthaginis, aut 
misericordiae movendae respondissent, quibusque 
verbis veniam mittendae Romam legationis orassent ; 
iterum altum in curia silentium erat , universis exi- 
tum rei anxia quiete opperientibus: ad hoc exemplum 
et consistens in foro plebs tacebat. Vt vero cognitum 
est , ne legationis quidem impetratam potestatem esse, 
denuo ingenti eiulatu curia personuit ; quo excitata 
plebs , non ultra dilationem ferens , irrupit et ipsa , 

impetuque ct furore, qualis bacchantium mulierum 
esse solet, cuncta permiscuit. 

XXXII. Non enim iam ullo dignitatis aut meritorum 
respectu reliquo , quidam invadebant auctores sen- 
tentiae , qua obsides erant dati ; primosque hostilis 
doli architectos increpantes excruciabant, lacerabant- 
que: alii pari crudelitate vexabant eos, qui arma 
tradenda censuerant: nec deerant, qui legatos lapi- 
darent , ut ferales nuntios , raptarentque per urbem 
corpora ; statimque furentis vulgi impetus in Italici 
generis homines incubuit (erant autem adhuc ibi, 
ut in subito improvisoque malo , plures.) ; in quos 
varia immanitate saevientes, poenam se ah his obsidunt, 
et armorum , et totius romanae fraudis repetere , dicti- 
tabant. 

XXXIII. Ita commota urbe, plena omnia luctus 
simul, et irae, et timoris, et minarum erant: stre- 
pebant viae clamoribus carissima quaeque nominibus 
cientium : in templa , tanquam asyla , confugiebatur; 
ibidem convicia ingerebantur numinibus , quibus ne 
ad sui quidem defensionem ullae vires essent : multi , 
quum in armamentaria se intulissent, vacua videntes, 
ploratum edebant; alii, ad navalia decurrentes, absen- 
tiam navium querebantur, quas hominibus perfidis » 

tradidissent : erant, qui nomina elephantoruirf*tan- • 

quam adhuc praesentium, inclamarent: inter haec 
maiores suos seque ipsos exsecrabantur, quod ele- 
phantos, naves, tributa, anna dedissent, quos una 
cum patria armata potius extrema quaeque pati de- 
cuisset. Inflammabant amentium iras matronae, 
quarum liberi traditi Romanis obsides fuerant, tragi- 
carum Erinnyum instar crinibus passis urbem cum 

ululatu pervagantes , ut in quemque incurrerant, li- 
beros ab amplexu matrum raptos, spretasque miserarum 
preces, exprobrabant: tum insanos in cachinnos effu- 
sae , ita meritis vindiciam hanc deorum gratulaban- 
tur. 

XXXIV. Non mullos , ut ex tanto numero , vidis- 
ses , qui mentis adhuc compotes crederentur : iis ta- 
men claudere portas urbis curae fuit, et, quia cata- 
pultae deerant , ad arcendos aggressores vim lapidum 
in moenia comportare. Eodem die, ut primum aliqua 
senatus esse forma potuit, decretum de gerendo bello 
factum est i ad quod quia praesidia omnia deerant , 
uno praeconjo servos omnes ad libertatem et militiam 
vocari placuit : proxima de exsulibus cura fuit ; quo- 
rum dux Hasdrubal , exercitu viginti millium stipa- 
tus , haud procul urbe consederat : ad hunc missus 
est , qui rogaret , ut iniuriarum , quas necessitate coa- 
cta patria intulisset , oblitus , Carthaginiensium impe- 
rator rebus foris gerendis esse vellet. In urbe cum im- 
perio esse iussus alius Hasdrubal , Masinissae fdia 
genitus. 

XXXV. His ita constitutis, iterum legarunt ad con- 
sules , petitum , ut induciae triginta dierum mittendis 
Romam oratoribus concederentur. Qua re tum quoque 
den^kta , prorsus, inaudita audacia infremuit civitas; 
adeoque sunt accensi omnium animi, ut vel in defensa 
patria victuros sese dicerent , vel in defendenda moritu- 
ros. Itaque statim delubris omnibus aliisque amplio- 
ribus aedificiis in officinas publicas versis , viri , fe- 
minae , pueri , senes , non die , non noctu intermisso 

labore, armis fabricandis insudabant: et, nc quod 
tempus ab opere vacaret , dimensum non simul , sed 
per partes, suo quisque tempore accipiebat. Hoc stu- 
dio quotidie scuta eiliciebantur centena quadragena; 
gladii treceni; tela, quae machinis mittuntur, mille- 
na ; tragulae et lanceae quingenae : tum catapultarum 
quantum poterat : ad quas tendendas quia funiculo- 
rum erat inopia , primum ancillas raserunt , ut ex 
earum capillis torquerentur; mox etiam matronae 
crines suos hunc ad usum contulere : ferro deinde 
et aere, cuius antiquitus vis magna in thesauris pu- 
blicis superfuerat, deficiente, statuas conflatas, et 
pro viliore metallo aurum et argentum adhibitum , 
reperio. 

XXXVI. At ex diversa parte consules, sive ut poe- 
nitendae spatium furentibus darent, sive urbem iner- 
mem , quandocumque libuisset , capi posse existi- 
mantes , adhuc cunctabantur : quod enim notae erant 
necessitates Carthaginiensium , eventurum credebant, 
quod solet , ut qui pro atrocitate rei plnrimum indi- 
gnationis statim conceperant , re diligentius expensa 
ad obsequium timore descenderent; praesertim quum 
etiaip Carthagine quendam , ut de alia re dicturum , 
surrexisse comperissent , qui , ad praesentem civitatis 
fortunam oratione deflectens , inermi populo , quod ex 
malis minimum foret , dixisset eligendum. Verurotamen 
spes sua falsos, etiam Masinissae superbia taedio et 
dolore affecit. Ferebat enim iniquo animo , quod , 
vincendae Carthaginis quum ipse causa fuisset , victae 
titulum Romani occupatum ibant: ue quidem, ut 
antea facere consueverant, re cum ipso 'communica- 
ta : postremo , quum sibi debellandum Hasdrubalem 

poposcisset , non fuerat auditus. Quapropter consu- 
libus ad pertentandum eius animum auxilia postu- 
lantibus, missurum, ait , ubi vidisset opus esse : neque 
multo post misit quaesitum , an aliqua re indigerent. 
Consules, elato regis animo offensi, praeterea diflisi, 
tanquam irato, nihil responderunt, nisi petituros , 
quum eguissent. 

XXXVII. Et tamen commeatu non admodum amplo 
utebantur, quum tantum Adrumeto, et Lepti, et 
Vlica subveheretur, duobusque obscuri nominis op- 
pidis, Saxo et Acholla : nam «cetera quidem Africa 
tota Hasdrubalis erat; isque res necessarias inde mit- 
tebat Carthaginem. Quum haec paucos intra dies sic 
gesta fuissent , ambo consules ad urbem punicam ad- 
duxerunt copias , oppugnandique fecerunt initium. 
Sed antequam obsidionis eius acta narrem , siti# an- 
tiquae Carthaginis , qualis , quo tempore oppugnaba- 
tur , fuit, partesque urbis praecipuas , operae pretium 
est , eorum , qui hanc historiam legent , oculis spe- 
ctanda proponere. 

XXXVIII. Igitur Magna Carthago sita fuit in spa- 
tiosi sinus intimo recessu , in peninsulae figuram an- 
nexa continenti : cervix , quae inter duo maria .pro- 
tenditur , non ultra trium millium passuum latitudi- 
nem patet: ipsa peninsula quinque et quadraginta 
millia in circumitu habet, quod totum spatium muro 
erat permunitum. A cervice lingua passus circiter se- 
xaginta lata in longitudinem haud exiguam occasum 
versus procurrit, quae inter mare et paludem rupi- 
bus praealtis cincta non nisi simplici lorica ad tutelam 
sui egere visa fuerat , sed qua meridiem terramque 

5- 37 . Strah. lib. XVII , pag. 83a. — Appian. — Liv. Epit. 

§. 38. Strah. lib. XVII. — Appian. Oras. IV, aa. — lusliu. XVIII, 5. — 
Diodur. lib. XXXII. 


Digitized by GoogI 



IN LOC. L1B. XL1X LIVIANI I 27 

spectabat locus , ubi Byrsa quoque fuit , arx Cartha- 
ginis , triplex fuit murus circumdatus , in altitudinem 
triginta cubitorum , qua propugnacula et turres non 
erant additae ; his enim ad alios quoque cubitos de- 
cem crescebant moema : quorum turres binum ma- 
xime iugerum spatio ™ter se distabant, ad contigna- 
tiones quatuor eductae , pedum triginta altitudinem 
habentibus fundamentis. 

XXXIX. Ipsa moenia binis distincta tabulatis : in- 
terius cava recipiendis elephantis stabula erant stru- 
cta , adiectis etiam horreis ad pabula ipsorum asser- 
vanda. Similiter in superiore spatio stabulare poterant 
equorum millia quatuor, cum suo et ipsi penu. Prae- 
terea militum ibidem erant cubilia, quae peditum 
viginti milia caperent , equitum quatuor. Tantus hic 
apparatus solo moenium spatio continebatur. Sic lota 
eorum latitudo ad duos et viginti cubitos perlinebat. 
In tam accurata munitione urbis unus tantum angu- 
lus , qui ex muro praeter linguam , de qua dixi , ad 
portus deflectebat , infirmus erat , et iam inde ab ini- 
tio neglectus. 

XL. Portuum autem hic erat situs, ut ex altero in 
alterum navigari posset, et a mari venientibus adilus 
esset passuum septuaginta , qui catenis ferreis clau- 
debatur. Prior horum portuum negotiatoribus pate- 
bat , multisque et varii usus tabernis erat instructus: 
in interiore iacebat insula rotunda , cui Cothon erat 
nomen ( quasi parvam diceres ) , crepidinibus magnis 
et ipsam et portum continentibus : in his crepidinibus 
loca erant manu facta recipiendis navibus , quarum 
ibi stare ad ducentas viginti poterant : ct supra ipsa 

navium receptacula structae erant cellae , quibus ar- 
mamenta et supellex nautica clauderetur : ab unius- 
cuiusque stationis lateribus prominebant columnae 
operis ionici, speciem porticus undique reddentes 
visentibus. In ipsa insula taberraculum erat praefecto 
classis , unde signum tuba dabatur , et praeco edice- 
bat , et praefectus ipse prospiciebat : nam in primo 
portus ore quum posita esset insula , sic ea praeten- 
debatur, ut in mare prospectus praefecto late pate- 
ret, et contra adnavigantibus interiora portus visu 
impenetrabilia essent : ne intrantibus quidem nego- 
tiatoribus statim in conspectu erant navalia ; duplici 
enim muro cingebantur : et in urbem accedere ex suo 
portu mercatores per aliam viam poterant , quam 
quae per navalia ducebat. Haec antiquae Carthaginis 
forma fuit: qua in urbe tum temporis hominum ad 
septingenta millia numerabantur : cuius adhuc impe- 
rium trecentae per Africam urbes agnoscebant. 

XLI. Sed romani consules .nihil aliud , quam exar- 
matam esse, cogitantes, minimi laboris expugnatio- 
nem eam futuram arbitrabantur: ideoque nulla de 
re, nisi scalis comparandis, solliciti, his effectis ad 
oppugnandam urbem proficiscebantur; partibusque 
inter se divisis , Manilio quidem a continente per 
cervicem fossa implenda , loricaque super fossam , et 
deinde murus sublimior superandus evenerat. L. 
Marcius ad infirmum muri angulum ex terra simul 
navibusque scalas admovebat. Nihil tam contra opi- 
nionem evenire cuiquam potest, quam quod eo tem- 
pore consulibus romanis evenit, cum muro tantum 
et inermibus perculsisque defensoribus negotium sibi 
futurum ratis: ergo ubi novis armis instructa manus 

* ubique se obiecit,forlissimepro moenibus propugnans, 
inopinata re perterriti retrocesserunt: renovata deinde 
impressione , cum nihilo magis profecissent , Cartha- 
ginienses quidem confirmati sunt animis. Consules 
autem metu Hasdrubalis , qui a tergo ipsorum supra 
paludem , haud longe a Romanis , cura exercitu con- 
sederat , bina et ipsi castra munire sunt aggressi ; L. 
Marcio supra paludem sub moenibus urbis , Manilio 
in ipsa cervi<!e ducentis ad continentem viae, vallum 
iacienlibus. 

XLU. Per eos dies L. Marcius , machinis opus esse 
videns, materiae cedendae causa paludem traiecit. 
Sed immissus ab Hasdrubale praefectus equitum Jli- 
milco , cui Phamaeas cognomen , acer juvenis , ad 
quingentos eorum, qui in opere erant, occidit, armaque 
multa (cuius rei penuria maxima tum laborabant Poeni) 
cepit. Asportata tamen materiae vis est, quanta paran- 
dis, quae desiderabantur, machinis sufficiebat: quibus- 
cum iterum adorti sunt urbem ambo consules, iterum- 
que re infecta discesserunt; quippe Manilius, quia terra 
oppugnabat , quum magno labore vix loricae oppo- 
sitae partem deiecisset , nihil ultra tentare ausus , 
abscessit. L. Marcius, aggerato margine paludis iuxla 
linguam, quo plus ad machinas admovendas esset 
spatii , duos adhibuit vastae molis arietes , quorum 
alter a sex millibus peditum impellebatur , alter a 
navalibus sociis : his praefecti triremium , militibus 
tribuni praeerant. Sic inter diversa genera oppugnan- 
tium, aemulatione virtutem stimulante, pars aliqua 
muri cessit , ut iam interiora urbis conspicerentur. 
Sed plus auxilii Carthaginiensibus in animorum fir- 
mitudine, quam in moenibus fuit. 

XLIII. Repulsis ergo, qui conati fuerant irrumpere , * 

collapsam muri partem noctu instaurare coeperunt : 
deinde considerato , neque noctem operi sufficere , 
neque recentes et udos adhuc muros Romanorum 
machinis resistere posse , ad has corrumpendas eru- 
ptionem per ruinas fecerunt, aliis arma, aliis nihil 
praeter faces accensas ferentibus : et incendi quidem 
machinae non potuere , accurrentibus ad arcendum 
hostem Romanis: inutiles tamen sunt 'redditae; et 
militum aliquis numerus desideratus. Orta luce , Ro- 
manos impetus cepit in urbem perrumpendi, qua 
nondum commissa murorum latera ostentabant iter ; 
nam aream quandain intus videbant, in qua explicari 
acies posset : ibi Carthaginienses instructi stabant , 
armatis in fronte , post hos inermibus collocatis, qui 
fustes et saxa portabant : circum aedes quoque vici- 
nas magnum disposuerunt numerum , qui a lateribus 
irrumpentes incesserent. At Romani magis etiam hoc 
spectaculo animabantur , pudore quoque incitante , 
ne ab inermibus contemni paterentur. Itaque duo 
tribuni militum Cum cohortibus alacriter intulerunt 
signa. Sed P. Scipio Aemilianus, quam in quarta le- 
gione tribunum consul Manilius adduxerat, altiore 
consilio rei difficultatem mensus, introire suos vetuit, 
et plures in partes divisos circa murum constituit: 
quumque pellerentur , ut praeviderat , Romani , reci- 
piebat eos; hostemque cupide incumbentem, obiecta 
recenti armatorum manu, a persequendo deterrebat. 

Ista res Scipioni prima earum , quas ad Carthaginem 
gessit, patefecit ad gloriam iter, quod eventura cer- 
tius acutiusque , quam ipse consul , providisset. 

XLIV. At Romanos angebat tum irriti incepti pu- 
dor , tum alia non pauca incommoda : neque enim 
longius a castris ad varios usus Hasdrubalis et Pha- 
maeae metus sinebat digredi ; nec auxiliis Masinissae 
sublevabantur: et Marciana castra , stantibus et gra- 
veolentibus aquis imposita , morbo tentabnntur : ne- 
que liberum ex mari cursum imminentia urbis moenia 
permittebant. Haec L. Marcium ex loco, quem castris 
ceperat, in mare transferre classem coegerunt. Car- 
thaginienses , observato , qui mare versus ferebat , 
vehementi vento , scaphas , sarmentis stuppisque re- 
pletas , sub muris , donec videri ab hostibus non po- 
tuerant , redenlibus potrahebant : deinde ubi flexere 
sinus, et iam in conspectu Romanorum erant, sulfure 
ac pice perfusas, igne iniecto ventis permiserunt. 
Atque illae velorum et flammae impetu in classem 
Romanam momento delatae, non ita multis effugien- 
tibus navibus , ceteras exusserunt. Iamque comitio- 
rum tempus instabat: quorum causa profecturus 
domum consul Marcius , quum obiter maritima loca 
vastare vellet , nullum memoria dignum eventum 
habuit; nisi quod Aegimurum (inter Siciliam et Afri- 
cam insula est ) praetervectus , deinde subito rever- 
sus , in potestatem redegit. 

XLV. Sed Carthaginienses, discessu alterius con- 
sulis dimidiato timore, Manilium acrius audaciusque 
infestabant. Semel noctu facta eruptione , fossam 
adversus se ductam, per tabulas, quas eum ad usum 
portaverant, superarunt, vnllumque aggressi sunt 
convellere. Iamque in magna consternatione res 
exercitus erant, nocte tumultum augente, et morante 

consilia ac imperia ; quum P. Scipio , cum equitibus 
per aversam ab hoste portam egressus, terrorem in- 
jecit Poenis : quorum quum haud pauci , maxime ex 
inermibus, cecidissent», reliqui recessissent intra mu- 
ros, P. Scipio servatorum eo tempore castrorum 
praecipuam gloriam tulit. Ab hoc proelio timidior 
factus consul maiori diligentia castra communiit, loco 
valli muro circumducto, et ad mare castello excitato, 
quod appellentibus cum annona onerariis praesidium 
esset. 

XX. VI. Inde in mediterranea loca suscepit expedi- 
tionem , lectis ad hoc decem peditum , duobus equi- 
tum millibus, ibatque per agros hostium populabun- 
dus ; hoc instituto , ut quoties lignatum , aut pabula- 
tum, frumentatumve pars copiarum emitteretur, tri- 
buni militum, sua quisque vice praeessent. Id quo- 
que Scipionis famam comparatione ceterorum illu- 
stravit. Cum Phanjaea negotium erat, viro perstrenuo, 
qui aetate et audacia promptus , cum equis parvis 
et celeribus, ad famem sitimque ferendam assuefactis, 
si modico interim gramine reficerentur , omnia quo- 
tidie intuta infestaque Romanis efficiebat. Saepe 
longissime abesse creditus, in propinquis arbustis, 
valliumve confractibus latitabat: unde simul alicubi 
remissum aliquid neglectumve senserat, in morem 
aquilae provolabat; damnoque, quanto poterat, dato, 
priusquam circumveniri posset, iterum dilabebatur. 
Sed i<lem, quoties Scipionjs esse vices senserat, nus- 
quam comparebat. Is enim nunquam aliter, nisi in- 
structa velut ad proelium acie, iter faciebat; dein- 
de quum ad campum, quem demessurus venerat, 
accessisset ; ante omnia equitum et gravis armaturae 

firmis staliqg^bus cingebat locum: cum reliquo equi- 
tatu ipse continuo obibat messores, etsi quis secretus 
ab aliis, aut extra praesidia vagatus deprehenderetur, 
eum severe castigabat. 

XLVII. Horum quum Pharmaeas nesciret nihil , 
hunc solum ex omnibus timebat aggredi : quod ubi 
in morem , et ex more in famam vertit , invidia cor- 
repti ceteri tribunorum , Phamaeam , ob avitum ho- 
spitium , quod ei cum Scipionibus esset , a lacessendo 
Aemiliano abstinere , comminiscebantur. Sed nimirum 
frustra premit virtutem invidia ; quod illa semper 
sui similis, et in quasvis occasiones prompta, saepe 
invenit gloriae locum, ubi haec nullum invenit calu- 
mniae. Igitur nequidquam oppugnata Scipionis fama 
apud militem , apud hostem quotidie fiebat clarior , 
quum non modo suis laudibus , sed etiam vitiis ini- 
micorum commendaretur. Afris enim in castella tur- 
resque , quarum ea in regione magnus erat numerus, 
confugientibus , reliqui tribuni fidem dabant se de- 
dentibus, fallebantque: atScipio magna salutis eorum 
cura domum illaesos deducebat ; unde postea nemo 
se Romano cui quam, nisi praesente Scipione, dedere 
voluit: tantum brevi tempore tam apud cives, quam 
apud hostes, virtus eius fidesque incrementum gloriae 
habuit. 

XLVIII. Post hanc expeditionem , quum Carthagi- 
nem ad castra revertisset consul, castellum Romano- 
rum , quod ad tutelam navium exaedificatum erat, 
noctu a Poenis oppugnatum est cum maximo clamore, 
quem non pugnantes modo , sed etiam qui relicti in 
urbe fuerant, ad distrahendum hostem tollebant; 

processere tque ipsis inventum suum, ni S^jpio ip exer- 
citii fuisset .• quippe consul ancipiti tumultu , quod 
periculum et ubi esset dubitans, ue hostilibus insidiis 
daret locum, suos in castris continebat. Scipio autem, 
assumptis equitum haud amplius duabus alis , 'cum 
accensis facibus accurrit, edicto suis, ne quis per 
tenebras cum hoste concurreret , sed tantummodo 
cum facibus obequitantes, multitudinis speciem 
Poenis, et tanquam aggressuri metum facerent: hoc 
commento perturbatis hostibus , et in oppidum refu- 
gientibus , castellum periculo liberatum est. 

XLIX. Consul , quum hinc frequentibus Poenorum 
eruptionibus , inde incursu Hasdrubalis nocte dieque 
fatigaretur, in hunc convertere impetum statuit; eo 
devicto , cetera sibi ad victoriam proclivia fore arbi- 
tratus. Nepheris erat castellum, situ et opere permu- 
nitum, ad, quod castra habebat Hasdrubal : dissuade- 
bat expeditionem Scipio, quod per iniquum saltum, 
superioribus ab hoste locis occupatis , eundum esset; 
verum victus diversa per invidiam suadentium con- 
siliis , ipse quoque iter est ingressus. Minus iam pas- 
sibus quadringentis ab hoste aberant, quum amnis 
se obiecit, qui castra Hasdrubalis petentibus trans- 
eundus erat. 

L. Ibi quum agmen necessario constitisset, iterum 
institit Scipio, ut reverterentur , alia occasione aliis- 
que artibus adversus Hasdrubalem opus esse, dictitans: 
reliquis autem tribunis magno studio repugnantibus, 
timidilatiqae rem similiorem quam consilio , Juturam 
dicentibus , si conspecto hoste retrocederent , idque nec 
impune facturos , illo terga tanquam fugientium con- 

templim invasuro : iterum petiit, ut saltem castra citra 
amnem ponerent, quo si pellerentur , quod omnino fu- 
turum affirmabat, receptus tamen esset , sic quidem 
nec fugae locum habituris. At illi hanc quoque sen- 
tentiam irridebant; fuitque, qui minaretur, abiectu- 
rum se gladium , si quidem non consuli Manilio , sed 
tribuno Scipioni, parendumesset. Manilius igitur, vir nec 
alias multae in bello experientiae , confirmatus plu- 
rium sententiis , transcendit ilumen. Cui quum oc- 
currisset Hasdrubal , magna utrinque caedes facta 
est, donec Hasdrubal omissa pugna in castellum se 
recepit, ubi ex tuto tempus observabat turbandi re- 
gredientes. 

LI. Romani , quos iam consilii sui pigebat , donec 
impedimentum itineri nullum occurrit, servatis or- 
dinibus discessere : ubi ad amnem ventum , isque 
'paucis locis vadari et difficulter poterat , necessario 
distractum turbatumque agmen est : quod simul in- 
tentus hostis vidit , tum primum tolis viribus incu- 
bnit, paucosque pugnantes, pluresfuga palatos inter- 
fecit: sed et tribuni tres cecidere, ii ipsi , qui malae 
pugnae praecipui auctores fuerant. At Scipio cum 
trecentis, quos secum habebat , equitibus , aliisque, 
quotquot colligi celeriter potuerant, cursu duxit in 
hostem , duas in turmas divisos , praemonitosque , ut 
alternatim capesserent pugnam , emissisque iacu/is se 
reciperent: sic enim fiebat, ut, uno recedente globo, 
alter extemplo succederet; neque hosti quies ulla 
daretur; multique Afrorum continuo telorum iactu 
convulnerarentur. Ita , dum in se plurimos hostium 
abstrahunt Scipionis equites , exercitus minore cum 
impedimento cis fluvium se recepit: tum demum 

concitatis equis vadum petiit Scipio , et quamquam 
densus in eum telorum imber mitteretur, incolumis 
in citeriorem ripam penetravit. 

LII. Acciderat autem, ut in primo ingruentium 
hostium tumultu , cohortes quatuor , a ceteris divul- 
sae , in quendam tumulum confugerent : eae ab Ha- 
sdrubale circumsidebantur ignaris adhuc Romanis, 
donec in stativa perventum est. Tum, consilio advo- 
cato, plerisque rectius visum; urgeri coeptum iter , 
neque causa paucorum cunctos in perniciem coniici : 
donec Scipio dixit, hunc sibi semper animum fuisse , 
ut , antequam discrimen subiretur , etiam atque etiam 
cogitandum existimaret , non magis quemadmodum 
laedi hostis posset, quam sui quomodo minimum ab hos: e 
laederentur. Sed rebus eo deductis , ut tot cohortes si- 
gnaque periclitenlur , optimum consilium putare , non 
consulere , sed, quae res atque tempus postulet , celeriter 
ac strenue peragere. Ergo , si me paucas equitum alas 
legere sinitis , aut hos , inquit , mecum incolumes ad- 
ducam , aut ego cum illis laetus lubensque mortem op- 
petam. Accepto deinde bidui commeatu, statim se 
commisit itineri, maximo cum metu universi exerci- 
tus , ne et ipse amitteretur. 

LI1I. Vt vero ad obsessum ab hoste collem ventum 
est, oppositum illi tumulum cursu cepit, ut inter 
utrosque tantum vallis interesset. Tum vero Afri omni 
conatu expugnare collem sunt aggressi , priusquam , 
resumptis ex itinere viribus , succurrere Scipionis 
equites possent. At ille, qui per radices tumulorum 
circumiri posse vallem inleriectam animadverterat, 
nihil cunctatus, qua patere viam videbat, strenue iu 

hostes incurrit : illi , ne inter duo Romana agmina 
medii clauderentur, veriti, non solum cessere loco, 
sed effusa fuga dilapsi sunt. Scipio , servasse suos con- 
tentus , neque Afros , numero longe superiores , per- 
sequi curae habuit , et cum liberatis obsidione cohor- 
tibus ad exercitum reversus est: ubi quum praeter 
spem omnium non modo salvus ipse , verum etiam 
servator aliorum conspiceretur , maximus prae gau- 
dio sublatus est clamor, virtutem eius fortunamque 
cunctis admiranlibus , tanquam exemplo superioris 
Africani (de quo creditum idem fuerat) divino quo- 
dam instinctu futura praesentisceret, omnibusquein 
conatibus suis praesentem numinis favorem experi- 
retur. Obsidionali corona donatum ob servatas co- 
hortes Scipionem, Varro tradidit; statuaeque Scipio- 
nis in foro suo postea adscripsit Augustus. 

LIV. Vni inter haec tam laeta querelae causam 
praebebant insepulta militum interfectorum corpora, 
praesertim tribunorum , qui occubuerant, vicem mi- 
serantibus; et hinc quoque Scipioni laudis materies 
fuit: qui permissu consulis per captivum vinculis so- 
lutum Hasdrubali scripsit, ut tribunos sepeliret. Atque 
ille requisitos inter cadavera , et agnitos ex annulis 
aureis ( nam vulgus militum ferreos gestabat ) tumuli 
honore affecit , lectaque eorum ossa remisit ad con- 
sulem ; sive humanitate quadam, sive, quod moribus 
hominis proximius est, surgentem Scipionis magni- 
tudinem iam tum incipiens adulari. Magnam haud 
dubie res haec existimationem Scipioni circumdedit , 
quem unum prae omnibus Romanis etiain apud ho- 
stes in honore esse. videbant. 

LV. Consul ad castra , quae sub Carthagine habe- 
bat, reduxit exercitum, inulta passus ob errorem, 
quo consilia Scipionis neglexerat : nam super priora 
incommoda, recedentibus ab Hasdrubale Phamaeas 
molestus fuit ; et Carthaginienses in postremum castra 
intrantium agmen eruperunt, impedimentorumque 
pars ante ipsa munimenta amissa est. Dum ista ma- 
xime aguntur , ab senatu legati ad inspiciendas res 
Africae venerunt; citoque cognitis omnibus, in ur- 
bem reverterunt laudibus Scipionis onusti. Nam et 
consul , et concilium , et tribunorum superstites , ce- 
dente iam meritae felicitati invidia , et universus de- 
nique exercitus testimonium ei verum praeciarumque 
dabant, et rerum ipsarum praesens fides id honoris 
dignissimo haberi ostendebat. Laetus favensque ac- 
cepit ista senatus , et ipse Cato , vir promptioris ad 
vituperandum linguae , graeci poetae verbis , reliquos 
velat umbras oberrare, dixit ; Scipionem solum sapere , 
ac vigere', unde tantum ei nomen tantusque favor 
apud populum romanum esse coepit , ut comitiis 
multae tribus consulem eum facerent , quum ab aetate 
consulari, quam leges postulabant , plurimum abesset. 

LVI. Ne legum quidem auctoritas plus , quam in 
unius anni moram , valuit : in quem Sp. Postumius 
Albinus Magnus, L. Calpurnius C. F. C. N. Piso Cae- 
sonius , sunt designati. Clarum hoc tempore iudicium 
in urbe Ser. Sulpicii Galbae fuit, qui nuper in His- 
pania pro praetore Lusitanos diripuerat: ei L. Scri- 
bonius Libo tribunus plebis diem dixit; idemquero- 

gationem privilegio similem promulgavit, ut Lusitani, 
qui in fidem populi romani dediti, a Ser. Galba in Gal- 
lia venissent , in libertatem restituerentur. Eam M. Cato, 
qui a tempore consulatus, in Hispania exacti , patro- 
cinium eius provinciae susceperat, acerrime suasit, 
nonaginta circiter annos natus , sed. corpore adhuc 
sufficiens , animo accensus , quod tantam rempublicam 
agier arbitraretur. Haec enim verba sunt orationis, 
quam paucis ante mortem diebus an mensibus 'habi- 
tam , septimo Originum suarum libro inclusit. Reum 
defendebat Q. Fulvius Nobilior , qui et ipse ob res , 
in eadem provincia perperam administratas, saepe 
laceratus in senatu a Calone fuerat, 

LVH. Sed ipse maxime Galba, quum se damnari 
videret , flexit populum et facundia , qua ut inter il- 
lius aetatis oratores excelluit ; et magis artificio con- 
citandae misericordiae , (pium duos filios praetexta- 
tos , et filium C. Sulpicii Galli , cuius tutor erat , 
complexus , nihil pro se recusare diceret , sed suos li- 
beros , sed propinquum suum , memoria clarissimi patris 
favorabilem , populo romano commendare , ac , tanquam 
in procinctu testamentum faceret , sine libra atque tabu- 
lis populum romanum tutorem instituere eorum orbitati. 
Sic mitigata concione , potentibus inimicis , et incum- 
benti ad perniciem eius Catoni a populo ereptus est, 
quum paene nullum triste suffragium habuisset , qui 
paulo ante consensu omnium periturus videbatur. 
Ferunt, divitias ei auxilio fuisse, ne damnaretur: 
sed ipse Cato scribit , nisi pueris et lacrymis usus es- 
set , poenas eum daturum fuisse . 

LVin. Galbae de hac causa orationes Ires sunt edi- 
tae: duae adversus Libonem , tribunum plebis, roga- 
lionemque eius ; una contra L. Cornelium Cethegum 
( qui et ipse in Galbam subscripserat ) , in qua Lusi- 
tanos , prope sese castra habentes, caesos fatetur; quod 
compertum habuerit , equo atque homine suo ritu im- 
molatis , per speciem pacis adoriri exercitum suum in 
animo habuisse. Infamia magistratuum , nam ab ali- 
quot annis multi, ob provincias avare administratas, 
accusati fuerant, quum optimi cniusque sermonibus 
traduceretur, occasionem legi dedit, per quam sociis 
ereptas sibi pecunias recuperare liceret. Tulit I . 
Calpurnius Piso tribunus plebis , qui , nescio an ob 
hoc factum, primus Fingi cognominatus est. Haec 
rogatio diutissime servata est ob summam Utilitatem; 
fuerunt certe paucae leges aequiores , quando etiam 
bonae pleraeque ita comparatae sunt , ut nocentes 
puniant . non ut laesis opitulentur. 

LIX. Sub idem tempus Macedonia atque Thracia 
magno rerum novarum tnotu concussae sunt ex levi- 
bus principiis. Andriscus , qui se Philippum , Persei 
lilium, vocabat, exinde Pseudophilippi nomine notior, 
quum in custodia Rornae haberetur, clam elapsus, 
et in Macedoniam profugus , apud homines regio im- 
perio assuetos , et post illud eversum perpetuis sedi- 
tionibus agitatos, facile fidem favoremque invenit. 
Fabulam autem huiusmodi finxerat: Ex pellice se et 
Perseo rege ortum , traditum educandum Cretensi cui- 
dam esse , ut in belli casus , quod ille cum Romanis ge- 
reret , aliquod semen stirpis regiae exstaret : Perseo de- 
moptuo , Adramytli se educatum usque ad duodecimum 

annum aetatis , patrem eum esse credentem , a quo edu- 
caretur , ignarum generis fuisse sui: affecto deinde eo , 
quum prope ultimum Jinem vitae esset , detectam sibi 
tandem originem suam, falsaeque matri libellum datum , 
signo Persei regis signatum , quem sibi traderet , quum 
ad puberem aetatem venisset : obtestationesque ultimas 
adieclas, ut res in occulto ad id tempus servaretur : pu- 
bescenti libellum traditum , in quo relicti sibi duo the- 
sauri a patre dicerentur : tum scientem mulierem , sub- 
diti 'tium se esse, veram stirpem ignoranti edidisse genus; 
atque obtestatam , ut, priusquam ad Eumenem manaret 
res, Perseo inimicum, excederet iis locis, ne interficere- 
tur ■: eo se exterritum , simul sperantem aliquod auxilium 
a Demetrio , in Syriam se contulisse ; atque ibi primum , 
quis ipse omnino esset , palam exponere ausum. 

LX. Aderat iuveni forma , quae Persei (ilium non 
dedeceret, si ex similitudine liberi aestimarentur. His 
confisus, antea quoque, sed clanculum, sollicitaverat 
Macedonum animos : neque motus est quisquam , 
sive quod fidem fabulae haberet nemo ; sive Romani 
metuebantur. Tum autem ipso liberationis suae mi- 
raculo , deinde opportunitate temporum, quia belli 
punici gravia Romanis initia fuerant, primo credulos, 
mox dubitantes impulit; postremo, quidquid factio- 
nibus corruptum erat, confluxit ad eum, multaeque 
iam urbes, tanquam servato divinitus regi parebant; 
ita contracto exercitu, regium assumpsit habitum, et 
in arce regni paludatus ius dixit. Inde profectus in 
Thraciam, multos ex liberis populis, quosdam etiam 
regulos, imperium romanum gravatos, in commilitium 
traxit; horumque ingentibus auxiliis validus totam 
Macedoniam , aut voluntate incolentium , aut armis , 
occupavit. 

Thessalia , quum et illam invadere armis atque occupare Pseu- 
dophilippus vellet, per Romanorum legatos auxiliis Achaeorum 
detensa est Prusias, rex Bithjniae, omniumque humillimorum 
vitiorum, a Nicomede filio, adiuvante Attalo, rege Pergami, 
occisus est. Habebat alium filium , qui, pro superiore ordine 
dentium , enatum habuisse unum os continens dicitur. Quum 
legatos ad pacem inter Nicomedem et Prusiam faciendam Ro- 
mani misissent, et unus ex iis caput multis cicatricibus spar- 
sum haberet , alter pedibus aeger esset , tertius ingenio socors 
haberetur; dixit Cato, eam legationem nec caput, nec pedes, 
ncc cor habere. In Syria , quae eo tempore ex stirpe generis 
Persei, regis Macedonum, inertia socordiaque similem Prusiae 
regem habebat , iacente eo in ganea et lustris , Ammonius 
regnabat ; per quem et amici omnes regis , et Laodice regi- 
na , et Antigonus, Demetrii filius, occisi. Masinissa, Numi- 
diae rex , maior nonaginta annis decessit , vir insignis. Inter 
cetera opera iuvenilia , quae ad ultimum edidit, adeo, etiam 
versus in senectam , viguit , ut post sextum et octogesimum 
annum filium genuerit. Inter tres liberos cius, maximum 
natu Micipsam, Gulussam, Manastabalem , qui etiam graecis 
literis eruditus erat, P. Scipio Aemilianus ( quum commune 
cis pater regnum reliquisset , et dividere eos arbitro Scipione 

iussisset ) partes administrandi regni divisit Itera Phamacaa 
Hiinilconi, praefecto equitum Carthaginiensium, viro forti , et 
cuius praecipua opera Poeni utebantur, persuasit, ut ad 
Romanos cum equitatu suo transiret. Ex tribus legatis, qui 
ad Masinissam missi fuerant, Claudius Marcellus, coorta tem- 
pestate, fluctibus obrutus est. Carthaginienses Hasdrubalem , 
Masinissae nepotem , quem praetorem babebant , proditionis 
suspectum , in curia occiderunt : quae suspicio inde emanavit, 
quod propinquus esset Gulussae , Romanorum auxilia juvan- 
tis. P. Scipio Acmilianus, quum aedilitatem peteret, consul 
a populo dictus, quoniam per aonos consulem fieri non li- 
cebat, cum magno certamine suffragantis plebis, et repugnan- 
tibus aliqunndiu Patribus, legibus solutus, et consul creatus 
est. M'. Manilius aliquot urbes circumpositas Carthagini ex- 
pugnavit. Pseudophilippus in Macedonia , caeso cum exercitu 
P. luveutio praetore , a Q. Caecilio victus captusque est ; 
et recepta Maofdonia. 


I. Op. Postumio Albino, L. Calpurnio Pisone consu- 
libus, tantum animorum novo Macedoniae regi acces- 
serat, ut ad vicinas quoque regiones extenderet 
manus; magnitudinem imperii, quibus finibus nuper 
Philippus ante bellum Romanum tenuisset, cupiditate 
speque complexus. Ille modo mercenarius, incertae 
libertatis, qui nihil ab infantia, nisi sordidum et hu- 
mile, viderat, anguste sibi dominari videbatur, si 
intra Macedoniae terminos potentiam coerceret: adeo 
nimirum amplas opes ex nullis, et ingentes ex me- 
diocribus , non tam appetere magni animi , quam 
omittere moderati et sapientis est. Thessalia, proxima 
Macedoniae , et diu ditionis eiusdem , cum ad com- 
moditatem invadendi, tum ad iuris speciem, omnibus 
aliis Graeciae regionibus visa est opportunior. In 
hanc transgressus , haud exiguam eius porlionem in 

fidem receperat: neque dubitabatur, quin seqnutura 
cetera essent, ni legati Romanorum ruinae in modum 
praecipitanti defectioni consiliis et armis occurrissent. 

II. Nam Romae , ubi certis nuntiis de progressibus 
Andrisci auditum, contempta eousque res, diligentiore 
cura tractari coepit; placui tque senatui , legationem 
miUi , quae in nascente adhuc et nondum confirmato 
malo daret operam , ut motus iste lenibus remediis , do- 
cendo meliora , spemque veniae deceptis ostendendo , 
consideret. Nemo visus ad haec P. Scipione Nasica 
melior, neque cui ad homines blande cogendos, plus 
existimationis , et facundiae , et dexteritatis esset- 
Idem neque bellicae laudis inops , si res armis eguis- 
sent, haec quoque paraturus auctoritate, recturus 
prudentia credebatur., Scipio, simul atque Graeciam 
attigit, et quo in statu res Macedonum Tessaloruinque 
forent, certis auctoribus cognovit, perscriptis his 
omnibus diligenter ad senatum , ipse sociorum adiit 
concilia, copias, quibus Thessaliam tutaretur, con- 
trahens. Promptissima et maxima ab Achaeis auxilia 
venere, qui tum adhuc plurimum inter Graecos viri- 
bus valebant. 

III. Cum his ingUssus Thessaliam , praesidia An- 
drisci passim exturbavit, et receptis, quae tenuerat, 
omnibus, ad fines usque Macedoniae signa promovit. 
Romae interea, perlatis lectisque Nasicae literis, 
compertoque , maiores opinione tumultus in Mace- 
donia esse , P. Iuventio Thalnae praetori negotium a 
senatu datum est , ut , primo quoque tempore con- 
scripto exercitu, ad liberandam Macedoniam profisce- 
retur. Moram neque ipsum hoc negotium pati vide- 

hatur, et periculum erat , ne alibi quoque turbatis 
«ociorum regnis, rerum novarum exordia, nunquam 
negligenda praepotentibus , nascerentur. Apud Bi- 
thynos maxime Syrosque bellum , aut bello non me 1 - 
lior pax erat, magis ob culpam regnantium, quam 
ullas externas causas, statu regnorum vacillante. Bi- 
thyniam adhuc minime laudato regimine Prusiasobti- 
nebat. Multa eum vitia corporis morumque dehone- 
stabant, illiberalis facies, statura enormiter brevis, 
membra muliebri cultu indecora: nam pudendo luxu 
dio6 noctesque continuans, animumque et corpus sic 
elfeminaverat, ut nec ad pericula bellorun^qnidquam 
ei constantiae, neque ad ferendos labores roboris 
soperesset. Venationis tamen studiosus , unde et no- 
men Cynego fuit , sic quoque insuavis popularibus , 
quum voluptatem virtuti simillimam per luxuriam et 
sumptus ignavia sua mollitiequc infamaret. 

IV. Tales autem reges nulla ferme gens aequo ani- 
mo patitur: Bithyni ceteris etiam minus, durum genus, 
et remisso imperio haudquaquam tractatu facile. Sed 
et in libidines praeceps , omni genere foeditatis cor- 
pus commaculabat. Summa inter haec bonarum ar- 
tium imperitia, neque sapienti:® studiis ullus apud 
ipsum honos, neque sermonum eiusmodi patientia 
aut intellectus erat. Quapropter quotidie in peius 
mutatus, omniumque, etiam humillimorum, vitiorum 
infamia obrutus , in tanto iam suorum odio et con- 
temptu esse coeperat , ut , parva occasione oblata , 
non ad regnum ei modo, sed etiam ad vitam eripien- 
dam concnmtretur. Filium habebat Nicomedem , 
gratum vulgo , vel ideo , quia mali regis filius , ipse 
nondum imperaverat. Prusiae crudelitatem (nam et 

hoc inter celera vitio laborabat ) ea quoque stimu- 
labat cura , ne Bithyni novum imperium , moresque 
lilii nondum cognitos experiri , quam saevi luxurio- 
sique senis immedicabilem pravitatem diutius tolerare, 
mallent. Accedebat et studium consulendi alterius 
uxoris Uberis , quorum aetati Nicomedes , firma ipse 
iuventa, gravis imminebat. 

•V. Igitur , quamquam pridem , ut ab oculis homi- 
num amoveret iuvenem , in urbem Romam eum mi- 
serat, ne 4ic quidem tranquillo erat animo, maxime 
quum ibi quoque valere eum gratia et amicitiis prin- 
cipum intellexisset. Itaque varie versans animo, utrum 
ex vita filii potius, an ex morte, fructum perciperet 
(erat enim ad callida consilia minime hebes), Menam 
quendam ex amicis Romam mittit, datis ad Nicomedem 
mandatis , ut ipse fit Menas, tanquain legati patris, 
adito senatu , remitti pecuniam postularent , quae ex 
postremae pacis legibus Attalo debebatur. Id si esset 
effectum, parci filio iubebat ; sin vero nil obtinuisset, 
ne dubitaret eum Romae interficere : hunc in usum , 
et quo minore periculo fucinus perageret , cercuros 
aliquot Menae, militesque ad millia duo attribuit. 
Missus et ab Attalo est Andronicus , eoque docente, 
minorem imperatam esse pecuniam Prusiae , quam ipse 
ex agro pergameno rapuisset , nihil esse remittendum 
senatus censuit. 

VI. Menas . quum acceptum Romanis Nicomedem 
de medio tollere periculosum esset, neque tutius ad 
regem , mandato eius posthabito, reverti, per aliquot 
dies incertus consilii in Vrbe substitit. Subodoratus 
causam Nicomedes, colloquium expetivit hominis, id 

ipsUJtl Clipidti amplexi, Convertitqtie , ut irtipidfdrti 
insidiarum fraudes in caput eius , qui struxisset , con- 
vtt-tetenlur. Assumitur in conscientiam Andronicus , 
Ut per eum Attalus, re cognita, iuveni Bithyniae 
fCgilUnt irtv<1suro arma viresque praepararet. Priores 
illi (lisdesseriint, ita composita re , Ut ad Bernicen 
(Epiri oppidulum est ) appellenti ocCurrerertt. Ibi 
rgrediemerrt ex navi, Cttm quingentis, quos habebat, 
militibus , Andronicus excepit , regisque appellatum 
llomine, cuius et habitum assumpserat, honorifico 
eunt suis comitatu deducebat, 

VII, Menas , ignorantiam anteactOrtirtt , et tum , ut 
In Ce subita, perturbationem simulans, accurrit ad 
SUOS, et multis quasi per indignationis aestum temere 
effttsis , « porro quid agendum , « inquit , » milites ? 
» hBqUe enim levis est deliberatio; sed eX cuius 
a dventu salus nostra nostrorumque et fortunae 
a otrtnes pendeant. Inter ditos reges iudicamus, utriuS 
a deinde iudicio vitae necisque rtostrae potestatem 
» permissura fortuna sit. Nam in hoc uno omnis 
» Consilii nostri prudentia vertitur, ut illius in par- 
» tibiis inveniamur , cuius imperium approbaturi dii 
» Sttnt. Sane quis eventus negotii sit futurus , non 
a aliunde rectius , quam ex Utri Usque comparatione 
a intelligetur. In itinere nostro iuvenis est; domi 
» .sedet senex: ille carus Bithynis; hic exosus* carus 
t> et externis ille , de Itomanis scitis ; Attali legatum 

# Andronicum iam etiam satellitem Nicomedis videtis, 
» non obscuro argumento, quidquid ltocest,con- 

* siliis Attali geri , gerundutnque mox viribus , quas 
» et magnus habet, late imperans; et opportunas, 
» Bithyniae imminens; et promptas, fex veteri contra 
» Prusiam ob superiora bella odio» 

VIII. * Vnde mihi, fateor enim, valde inclinat 

» animus, ut eum poliorem iudicemus, qui et propior 
» nobis, et aetate amiciliisque firmior est: praesertim 
» ubi Prusiae crudelitatem recogito; neque de quo-> 
» tidiana illa pervulgalaque loquor, milites ; scelus 
» est, quod nequs nuup suspicamini, neque, ubi 
» dixissem, de alio possetis, quam de Prusia credere, 
» Nicomedem Romae interfici volujt; hoq erat prae- 
u cipuo, cur ego mitterer : ad hoc et naves istas, et 
» hanc militum manum accepi, Quae et ipsa non ul’ 
« lima reputandi causa est, quanto cum periculo si-. 
» mus ad tam immitem dominum reversuri, et an 
» nobis parsurus videatur , qui filio non pepercerit ? 
>. Quod si quo casu patris crudelitatem effugerimus , 
» non ininus timenda erit fi]ii severitas, ne lanquaiu 
» spretus a nobis poenas exigat; at demus, eum ohli- 
» visci iniuriam, quam vindicare, malle; tamen sipo 
n notitia, sine gratia Vulgus erimus: at nunc bene, 
» ficio dando recipiendqque locus est; et vacuam 
» adhuc novi principis gratiam occupamus, cuius li- 
>j beralitatem prae omnibus sensuri sunt qui ante 
w omnes accesserunt, Velimus , nolimus , Nicomedis 
inauso, Bithyniae votis, Andronici consilio subseri, 
» bendum erit, milites, nisi potius videtur, deterrimo 
» regi cum certo exitio , quam innocenti cum salute 
» et praemio accedere ». Hae oratione quum permo, 
los oinnium animos sensisset, priusquam mutari poe, 
nitentia possent , ad Nicomedem universos adduxit , 
proficiscentemque in Attali regnum comitatus est. 

IN. Attalus iuvenem comiter exceptum confidere 
iussit ; debitumque sibi deum hominumque voluntate 
Bithyniae regnum magno animo capessere. Nam et Si, 
byllae quaedam carmiua ferebantur , per quae Attn- 

lus fato destinatam Nicomedi Bithyniam interpretatus, 
cupiditatem hominis fiducia inflammabat. Missi 
deinde ad Prusiam legalis postulavit , urbes quasdam 
concedi filio et agros , quorum reditibus aleretur: ille, 
paulo post totum Attali regnum ei daturum , neque 
alia mente nuper in- Asiam se irrupisse , respondit. 
Certos deinde homines Romam misit, de Nicomedis 
pariter Attali que iniuriis questum, contra quos au- 
xilium fidemque populi romani invocabat. Neque illi 
segnius in Bithyniam invasere , subinde deficientibus 
ad eos multis. Vnde Prusias universis diffisus, et Ro- 
manorum ope insidias evasurum sperans, exercitum 
opponere supersedit : tantum a Diegyllide socero pe- 
titis acceptisque Thracibus quingentis, eorum prae- 
sidio, et arcis Nicaeae munimentis salutem tutabatur. 

X. Non fuit id consilium felix Prusiae: nocuit 
praeter alia praetoris urbani flfctum, qui per absen- 
tiam consulum de legatione bithynica referre quum 
debuisset, quo gratum Attalo faceret, per quam 
multos dies neglexit: deinde quum senatus decrevis- 
set , ut ab ipso praetore legali tres nominarentur ad 
res Bithyniae componendas, tales delegit, ut causam 
praeberet M. Catoni dicendi , legationem a populo ro- 
man» mitti , quae nec caput , nec pedes , nec cor habe- 
ret: unius enim legatorum caput cicatricibus deforme 
erat; alter laborabat ex pedibus ; tertius ad stultitiam 
usque simplex habebatur. Nec meliorem igitur even- 
tum haec legatio , quam pro hominum opinione , ha- 
buit. Quum enim ex compacto Nicomedes Attalusque, 
se in potestate senatus fore , respondissent; Bithyno- 
rum principes prius edocti negaverunt , se prodi di- 
scessu eorum debere , quorum fidem sequuti , bellum 

adtscrsus Prusiam sumpsissent: neque enim post professa 
odia , detectumque animum suum , sub ditionem crude- 
lissimi regis redituros. Ita legati , ut qui ad Bithyno* 
cum istas querelas nullum a senatu mandatum attu- 
lerant, rebus eodem in statu, quo repererant, relictis, 
discesserunt. 

XI. Destitutus unica spe Prusias , cuius fiducia 
nihil aliunde praesidii paraverat , Nicomediam per- 
fugit, munire urhem, et, si venisset hostis, ferre, 
obsidionem pgratus. Tum vero vices suas plane pe- 
regit publicum odium ; apertaeque ab oppidanis 
portae Nicomedem cum exercitu admiserunt. Prusiae 
ab omnibus , etiam servis , deserto perfugium in ae- 
dem Iovis fuit: ubi religione se tutantem, quam sae- 
pe violaverat, immissi a filio percussores interemerunt. 
Ambiguae aestimationis scelus , ut nescias , uter fue- 
rit deterior, qui filium interficere voluit, an qui 
patris parricidium alio parricidio ultus est. Quum 
enim cuiuslibet hominis sanguinem haurire , nisi iu- 
stissime fiat , inhumanum sit; etiam ferarum imma- 
nitatem superat, eripere vitam, cui dederis, aut a 
quo acceperis. Neque mitior deinde in fratres fuit; 
quorum unus cognominis patri , raro naturae lusu 
pro superiore dentium ordine, os unum continuum 
ita habuisse dicitur, ut neque aspectu deformior 
inde , neque ad usum ineptior fieret. 

XH. Quum hic bithynicarum rerum status esset, 
iu Syria nihilo mitiora tempora fuere , quum regem 
inertia socordiaque Prusiae simillimum haberet. Ale- 
xander is fuit, quem pro filio Antiochi se gerentem, 
ad regnum Demetrio extorquendum , Ephesi se pa- 

ravisse diximus. Quae ab illo tempore sequuta sunt , 
donec vita regnoque Demetrius exutus , ab instituto 
minime alienum est exponere. Demetrium luxus et 
ebrietas, qua maiore diei parte laborabat, neque 
minus vitium superbia, invisum suis reddiderant: 
nam, et conspectum sui populo denegans, vitam 
agebat in regia , quam sibi prope Antiochiam struxe- 
rat, turribus quatnor munitam , sine cura negotio- 
rum regni, suis tantum voluptatibus intentus: unde 
non materia magis odii hominibus, quam occasio 
proditionis fuit: qua usus Alexander Ptolemaida , 
tradentibus, qui in praesidio erant, militibus, occu- 
pavit. Haec audita veternum Demetrio excussere; 
collectoque ingenti exercitu, ad confligendum cum 
hoste properavit. Iudaeorum eo tempore gens ducum 
suorum victoriis ex magno contemptu, in famam vir- 
tutis et fidei se vindicaverat : ergo Ionathanem ( is tum 
praeerat genti ) amicis literis Demetrius ad auxilium 
vocat, et oblivisci acceptarum a Syris iniuriarum 
iubet. Praevaluere Alexandri promissa , qui , nullis 
exosus maleficiis, proniores ad credendum sibi ani- 
mos invenerat." 

XIII. Tandem quum summis uterque viribus sese 
armavissent, proelio commisso, anceps primum vi- 
ctoria, deinde, cadente Pemetrio, tota in parte Ale- 
xandri fuit. Nam dextrum Demetrii cornu ita splen- 
dide vicerat, ut oppositos sibi hostes non modo aver- 
teret, ac diu persequeretur, sed etiam castra capta 
spoliaret: at in laeva acie Demetrius superabatur, 
suorum ignavia; nam ipsi ad extremum virtus et robur 
animi superfuit. Diffugientibus enim, qui cum ipso fue- 
rant, fortissime pugnans haud paucos interfecit: done_: 

alios impetum eius declinantes insequutus, equo in 
paludosum locum adacto, explicare se non potuit. 
Tum reversi, qui cesserant, regemque iam peditem 
circumsistentes, coniectis undique telis non segniter 
se defendentem obruerunt. Hic exitus Demetrio fuit, 
undecimum annum Syris imperanti. 

XIV. Alexander, ducta in uxorem Ptolemaei Philo- 
metoris filia, fortunam faventem ignavo animo tulit. 
Tanquam enim voluptatum , non virtutis et gloriae 
officina regnum esse deberet , segnis et excors , inter 
scortorum greges , in ganeo et lustris, Ammonio cui- 
dam , crudeli et perfido homini , permissa regni ad- 
ministratione , infamem vitam transigebat. Vnde non 
per civitates modo atrocia multa gerebantur, venali 
ad omnium facinorum auxilium veniamque Ammonio; 
sed ipsam quoque regiam omnia saevae absurdueque 
dominationis mala circumvenerant: donec praeter 
alios innumeros, amicis regis omnibus, et regina Lao- 
dice , et Antigono , Demetrii filio , interfectis , spolia- 
tus consilio , privatus amore Syrorum , Alexander 
externis simul armis domeiticaeque proditioni obii- 
ceretur. 

XV. Haudquaquam pari vita famaque per idem 
tempus in Africa Numidiae rex Masinissa decessit : 
vir non tantum armis, quibus nobilissimus fuit, sed 
etiam ingenio et artibus regnandi maximus. Ergomo- 
riens quoque rebus filiorum et regni optime providit, 
donis luculentis inter naturales liberos, quos habebat 
multos, distributis; legitimisque, quorum ingenia 
moresque valde diversi erant, P. Scipionis arbitrium 
exspectare iussis, ut id unusquisque eorum haberet, 

quod ipse tribuisset. Et hunc quidein rivus adhuc 
arcessiverat , avita propWaque amicitia cognitum, ut 
eo in hereditate liliis distribuenda consultore utere' 
tur. Praevenit fatum: sed tamen rata sanctaque libe-; 
ris etiam morientis voluntas fuit, 

XVI. Hic non modo a Poenis et Syphace regnum 
paternum armis receperat, sed etiam multiplicaverat; 
hinc ad vicinam Oceano Mauritaniam, inde usque ad 
cyrenaici agri terminos ditione prolata. Sed et mores 
gentis , quod maxime regium opus est , humaniores , 
quam invenerat, reddidit; pro vagis et latronibus, 
civilis atque militaris disciplinae capaces, et urbium 
agrorumque bonos cultores efficiendo. Superioribus 
enim annis per ignaviam incolarum tellus , suo in- 
genio ferax , sterilitatis opprobrium immerito tulerat; 
quum homines, otiandi et praedandi dulcedine agri- 
culturam negligenLes , agrum feris relinquerent , ipsi 
herbis et lacte vescentes, inter sese potius de vili et 
aspero victu, quam adversum feras de optimi agri 
possessione , dimicarent. Horum desidiam et imperi- 
tiam Masinissa ipso opere arguit, ingentes diversis 
locis agros conserendo , qui omnis generis frugibus 
ftujctibusque , haud' minus, quam ulla felicissimarum 
toto orbe regionum, abundarent. Vnicuique liborum 
agros eiusmodi reliquisse dicitur, denum millium 
iugerum singulos. 

XVII. Vitam ad haec et valetudinem , necessaria 
rebus magnis instrumenta, supra nonagesimum aetatis 
annum, temperantia et labore propagaverat; ex qui- 
bus sexaginta regnavit. Argumentum liaud vulgarium 
in sene virium fuit , semper plena liberis regia , quo- 
rum numerus postquam primum superare denarium 

coepit, nunquam postea fuit minor; quum in defi- 
cientium locum plerumque plures subnascerentur i 
in quibus annotatus est robusto corporis habitu puer, 
quadrimus admodum , quum vita pater excederet. 
Sthemba ei nomen fuit, quem post communis paren- 
tis obitum Micipsa frater adoptavit. Sic tradidit Po- 
lybius; alii Methymnatum appellarunt: de re non 
dubitatur. Praeter hunc filios reliquit ex iusto ma- 
trimonio quatuor, ut idem Polybius scripsit : sed 
trium modo nomina et gesta noscuntur. His omnibus, 
ceterisque , quos ex concubinis susceperat , adeo 
semper venerabilis eius maiestas fuit, ut domus illa 
nullo unquam motu , quales in regiis familiis ciere * 
iuvenum cupiditas , aut suspicio senum solet , concu- 
teretur : quum et pecuniarum vim maximam , et egre- 
gios haberet exercitus , maiorem interdum novandis , 
quam continendis rebus, materiam, nisi magna do- 
minorum auctoritate custodiantur. Scipio, dimissus 
a Manilio proconsule , post tertium diem , quam ex- 
spiraverat rex , Cirtam pervenit. 

XVIII. Ibi cognito Masinissae testamento, cui et fi- 
liorum unanimis consensus acquiescebat , ceterae 
quidem liberorum turbae ( quatuor et quadraginta 
relictos quidam numerant ) praeter accepta a parente 
dona adiecit oppida quaedam agrosque ; penes legi- 
timos vero thesauros , et vectigalia, et regium nomen 
communiter esse voluit: seorsim autem, uti cuiusque 
moribus congruum videbatur, Micipsae, cui annu- 
lum paler moriens dederat ( maximus is natu , et pa- 
cis e«#t amans ) Cirtam cum regia , vectigaliumque 
tractationem; Gulussae, viro militari, pacis et belli 

arbitrium ; Manostabili , ob Graecarum artium et iu« 
stitiae studium , judicia dedit. 

XIX. Revertentem ad castra Scipionem stalim Gu- 
lussa cum equitatu numidico «equulus est * iumenim 
hiems remissa , quae neque longissima isti caelo , ne- 
que acerrima esse solet, rebus gerendis opportunita- 
tem aperuerat. Praesertim adversus Phamaeae incur- 
siones magnum auxilium in Gulussa fuit; cuius equi- 
tes equique , nec audacia , nee patientia hostilibus 
inferiores , non minus apti ad disturbandas insidias, 
quam ad struendas illi erant. Ita multa , quae in parte 
Carthaginiensium fuerant, oppida expugnata; multa 
voluntaLe ineolentium , maxime per Scipionem, re- 
cepta sunt. Sed aliorum obscura est memoria; Tezagae 
urbis expugnationem occisorum captorumque nume- 
rus illustrem fecit. Duodecim enim Afrorum interfe- 
cta ibi millia, sex capta referuntur. Vrbs in navatae 
operae praemium diripienda militi data. 

XX. Maximum deinde Carthagini praesidium, Hi- 
milco Phamaeas , consilio Scipionis ademptum. Sub 
idem tempus , quum forte ingens tempestas oborta 
esset, hinc Scipio , inde Phamaeas, suis quisque ca- 
stris egressi, ita sibi mutuo occurrerant, ut invia 
vallis interiecta conspectum non -adimeret , facultate 
invicem laedendi minime permissa : tum Scipio solita 
providentia , ne quid insidiarum porro absconditum 
esset, tribus omnino comitatus speculatum processit. 
Hoc animadverso Phamaeas cum fidissimo amicorum 
contra se tulit obvium: unde Scipio in colloquium 
venire velle virum suspicatus , et ipse, relictis duo- 
bus, cum uno comite adequitavit. Ex intervallo dein- 

de, titule percij>i vos. poterat, « Te vero impruden- 
ti tcm, ail Scipio, qui salute publica desperata, 
» saltem de tua non cogitas I » tum ille.* « Ecquid, 
s» inquit, salutis esse reliquum potest , siquidem Car* 
» thaginis haec fortuna salvum me praestare nequit, 
»> vos a me tot allecti detrimentis non voletis ? » « At 
» ego , excipit Scipio , ai meam fidem sequeris , non 
- » modo salutem et veniam , sed etiam gratiam a Ro* 
» manis spondeo. » Ad haec Phamaeas : « Te quidem 
>j Romanorum omnium fidei tenacissimum esse prae* 
» dicant i sed tamen considerabo ; et , quum fieri 
»> posse putavero , faxo scias» » Sic in praesentia qui* 
dem discessum, 

XXI. At Manilius , ut prioris expeditionis dedecus 
novo successu dispungeret , iterum ad Nepherin ca* 
straque Hasdrubalis signa movit , quindecim dierum 
commeatum portare iussis militibus: adveniens deinde, 
castris cis amnem , uti Scipio nuper suaserat, com* 
munitis, quum oppugnando hostium munitiones nihil 
promoveret, magnum in metum coniectus est, ne 
iterum recedentem Hasdrubal, sicut prius, adorire- 
tur. Interim ab auxiliari Numida literae ad Scipionem 
deferuntur ; quas , ut erant obsignatae , quum ad 
proconsulem pertulissent , in hanc sententia^scri* 
ptas invenere. Illa die , illum locum. ( utroque defini- 
to ) sum occupaturus ; tu vero , cum quo voles numero 
tuorum , adesto , vigilibusque praecipito , ut venientem 
noctu recipiant . Quamquam nullum erat adseriptum 
epistolae nomen, Scipionem non fallebat, aPhamaea 
illam proficisci. Timebat callidum Phamstfeae ingenium 
et saepe expertas fraudes proconsul : sed fidenti animo 
Scipionem esse videns , ire iussit, Jidcmque dare se 

dedenti, praemia ad senatus voluntatem reiicerc. Neque 
aliud Phamaeas postulabat ; sed , quantum ad salutem 
perlineret , satis sibi pignoris m dextera Scipionis esse, 
ce/ era senatui se permittere , fatus , recessit. 

XXII. Postero die quum suorum equitum aciem , 
tanquam ad pugnam, instruxisset, priusquam ad teli 
iactum ventum esset , ante agmen suorum constitit, 
evocatisque , velut ad subitum consilium , turmarum 
praefectis: « Si quidem adhuc aliqua in nobis patriae 
» spes esse potest, ultima experiri paratum videtis, 
» inquit. Sin vero res ad eum statum , quem novi* 
« stis, adducta est, mihi tempus esse videtur de sa- 
» lute singulorum consulendi. Et ego quidem (idem 
» iam accepi, me cum omnibus, quos adduxero, 
» salvum fore : vos autem quid vobis faciendum esse 
» putetis, exponendi brevis est occasio. *> Haec di- 
centi quidam praefectorum cum equitibus bis mille 
ducentis se applicuerunt : reliquos Hanno , cui co- 
gnomen Albus erat, transfugere vetuit. Reducem cum 
Phamaea Scipionem obviam profectus exercitus lau- 
dibus et laetitia, veluti triumphantem, in castra 
deduxit. < 

XXHl. Proconsul, eo successu gavisus, maxime 
quo^^nter perturbationem perculsi hoc casu Has- 
drubalis, receptum habiturus tutum atque honestum 
videbatur; nec enim diutius morari commeatuum 
inopia sinebat ; septemdecim diebus in ea expeditione 
iam transactis , statim castris motis profectionem or- 
sus est. Sic quoque fatigabat haud mollis cura , quia 
tridui itinere per exhaustam inopemque regionem 
repetenda priora castra erant. At Scipio , assumpto 

Phamacae Gulussaeqne equitatu, et pancis Italicoriim 
alis , in campos rpiosdam ( Magnum Barathrum vo- 
cant ) incursione facta , exercitus inopiam sufficienti 
annona refecit. 

XXIV. lata adventu successoris cognito , Manilius 
Scipionem cum Phamaea Romam dimisit , datis ad 
senatum literis, quibus, cius iuvenis toto tempore belli 
praecipuam operam fuisse , fatebatur: additis etiam, 
quae circum Masinissam illi , circutn Phamaeam , exi- 
mia et gloriosa contigissent. Navem ingresso accurrens 
exercitus maximo cum affectu laeta omnia precaba- 
tur, nominatim rogitans deos, uti Scipionem reverti 
in Africam consulem capiendae Carthaginis ciuisa fa- 
cerent. Vniversis enim haec persuasio, veluti caelitus 
illapsa mentibus, aderat, non ab alio, nisi Scipione', 
capi Carthaginem posse ; idque ipsum multorum lite- 
ris in Vrbem perscribebatur. Senatus Scipionem ma- 
gno favore excepit. Phamaeae quoque, quum in cu- 
riam esset introductus , honorem habuit , ut considere 
eum iuberet: dona deinde data, praetexta, bullaque 
aurea , et cuin phaleris aureis equus , armaturaque 
integra , et pecuniae signatae sestertia quadraginta 
data , et vasorum argenteorum pondo centum , ten- 
toriumque cum omni instrumento. Laudatum deinde, 
«naiorumque spe repletum , si bonam ad cetera belli 
operam praestitisset, in Africam ad exercitum remi- 
serunt. 

XXV. Inter haec de Claudii Marcelli fine cognitnm, 
qui ctun duobus aliis senatoribus ad Masinissam le- 
gatus fuerat. Indigere bellum maioribus ab eo rege 
subsidiis senatus crediderat , et ad ea comparanda le- 
gatione tali opus esse. Sed inutilis ea opera fuit : ne- 

que praeverti fatam regis Marcellus, neque vitare 
suum potuit , per tempestatem fracto navigio flucti- 
bus haustus. Interea L. Calpurnius Piso consul, primo 
vere ex Sicilia profectus , in Africam appulit , unaque 
L. Mancinus praetor , cui classis evenerat. His ea ra- 
tio belli placuit, ut Carthagine et castris Hasdrubalis 
abstinerent, socias tantum illorum urbes obirent 
avellerentque. Prima , nec salis felici auspicio , ten- 
tata Clupea fuit; quam terra marique frustra oppu- 
gnatam omiserunt. Novam tamen urbem , propinquam 
Clupeae cepit Piso , diripiendainque militi dedit ; 
quamquam violari in se belli iura , fidemque a con- 
sule datam insuper haberi Neapolitani testarentur. 
Nihil exinde prosperum Pisoni fuit , sive laesae fidei 
poenam reposcente numine; sive adversus fallaces 
hoc acerrimum laborantibus telum est , nihil in pro- 
missis certum fidumque esse credere , nec alibi , nisi 
in semetipsis , spem habere. 

XXVI. Vnde quum ad Hippagreta adductus exer- 
citus esset, urbem magnam, moenibus, et arce, et 
portubus , et navalibus ab Agathocle Syracusio pul- 
chre communitam, in obsidione vana tota aestas con- 
trita est. Inter Vticam et Carthaginem erant Hippa- 
greta, diripiendoque naves, quibus ab Vtica com- 
meatus in castra consulum portabatur , copia rerum 
et divitiis inter bellum creverant: unde non magis 
vindicta consuli ob iniurias , quam compendium ex 
praeda petebatur. Sed neque oppidum expugnari , 
neque adversus erumpentes ( bis enim eruptione pu- 
gnatum ) defendi machinae potuere , quum obsessis 
etiam a Carthagine subventum esset. Consul ab irrito 

incepto, quum iam tempus hibernorum appeteret, 
Vticam exercitum reduxit. Mirifice confirmavit ea res 
Carthaginienses , aliunde quoque prosperis eventibus 
in spem erectos melioris fortunae : praeterquam enim, 
quod incolumes erant Hasdrubalis copiae , Phamaeae 
defectionem solabantur Bithyae ad ipsos transfugio, 
qui cum octingentis numidicis equilibus a Gulussa 
discesserat : Micipsae et Manastabalis promissa , nam 
Romanis arma et pecunias erant polliciti , differri vi- 
debant, haud dubie futuri cura regulis rem extra- 
hentibus. 

XXVU. Ergo regionem sine metu peragrantes , op- 
portuna loca communiebant; et passim in concioni- 
bus apud urbes Romanorum famam lacerabant : ca- 
stra ad Nepherin bis infeliciter lentata, et vanam modo 
ad Hippagreta obsidionem , Carlliaginemque ipsam , 
licet inermem , frustra oppugnatam exprobrantes. Si- 
mul et ad Numidiae reges, et ad Maurorum liberas 
civitates dimissae legationes , ad ex ternum hostem Afri- 
ca depellentium hortabantur, docentes, ipsis quoque 
imminere servitium a Romanis, si Carthaginem exscindi 
quieti paterentur. Etiam Andriscum adiri placuit , 
bellum cum Romanis de Macedonia gerentem , et 
nuper magno proelio victorem : cum hoc a legatis in 
hanc sententiam actum : 

XXVIII. « Quo tempore primum ad nos fama per- 
ii venit , Philippe rex , antiquum Macedoniae regum 
u sanguinem , instar excisae arboris subnato a stirpe 
» surculo reflorescere, erigere animos coepimus , 
u certi , non ad exiguum aliquod opus , sed plane 
m clarum et admirabile , tam singulari deum consilio 
m te servatum esse. Ceterum , qualia mox a te perfe- 

» ctasunt,ne divinare quidem, aut si quorum in 
» mentem venisset , credere potuissemus : adeo spem 
» quoque faventium, qua nihil solet esse in promit- 
» tendo liberalius , merita felicitate antevenisti. Vix 
w in lucem te prodiisse audiveramus, quum te Romam 
m in vinculis duci nuntiatum est : vix rescivimus 
» captum , quum te non modo liberatum iniusto car- 
» cere, sed etiam recuperata Macedonia paterni re- 
« gni compotem intelleximus : atque haec ( quis cre- 
m dat ? ) ab uno et iuvene , tantillo tempore , patrata 
» sunt, ut callidissimorum hominum astum ingenio, 
» polentissimorum vires virtute superares; neque ex 
» tanti regni possessione quidquam , praeter admi- 
» rationem tam cito deperditae relinqueres. Quid 
» deinde, quum praetorem exercitumque romanum 
» tanta cum ignominia et clade repulisti ? 

XXIX. » Sed haec ut tibi praecipue gloriosa et uti- 
» lia sunt , ita non possunt non laeta esse omnibus , 
u qui sub tristi communium dominorum iugo , nihil 
» aliud , quam diem pristinae recuperandae liberta- 
» tis , circumspiciunt. Nam et exemplo plurimum 
» eriguntur , quod vinci Romanos posse , neque ne- 
» cessum esse servire, si animus sit libertatis capax, 
» docuit : et vident occasionem sibi patefactam , qua 
>j tutius quisque adversus distractos distentosque 
i> pluribus bellis ius suum vindicet. Atque haec se- 
» natum populumque Carthaginiensem moverunt, 
n ut ad te gratulatum , et societatem amicitiamque 
» petitum mitteret; spe minime dubia, te quoque 
» paribus causis eadem consilia secuturum , eamque 
» rem utrisque saluti et gloriae fore; velut divina 
» quadam sorte ita temperatis omnibus , ut magnum 
» mutuum usum adversus communem hostem prae- 
ii bitura foedera , nihil habere inter nos aut metus , 

» aut etiam suspicionis possint. Romanis provinciis 
» utrinque proximi , tanto maris interiecto spatio sic 
» internos disiungimur, ut nocere invicem, si ho- 
» stili animo simus , nequeamus ; sin amico , non 
» prohibeamur auxilia mutuo mittere. 

XXX. » Praeterea foedus illud stabile perpetuum- 
33 que fore spondet , satis magno fidei pignore , quod 
■>} ita se gesserunt Romani, ut neque nos Macedo - 
t> niam , neque tu Carthaginem , unquam ad amici- 
i) tiam illorum redituram suspicari debeamus ; nisi 
» rem omnium carissimam pulcherrimamque , liber- 
53 tatem , ultro proiecturos opinemur , qualibus in se 
m concedant dominationem immemores. Nam , ut fco- 
» stra taceamus, quae passi ab iniustissimo populo 
3j gravia et intoleranda olim et recens sumus ; quo- 
33 modo Romanis quisquam deinceps credere Mace- 
>3 donum poterit , qui bella cum Philippo , bella cum 
33 Perseo gesta , regnum , ne se respicere , et pristinarh 
j» gloriam repetere posset , ita dissectum , ut etiam 
33 connubiorum iure gentis eiusdem hominibus inter- 
» diceretur , alia , quorum neque obscura notitia , 
53 neque sensus esse parum acerbus potest, nrieirtineHt, 

XXXI. 33 Nam te quod attinet , praeter communes 
53 omnibus causas , domesticae propriaeque ininriae 
» perpetuum Romanis hostem auctorarunt. Vt avum 
33 tuum taceam, ita contumeliose tractatum, ut deli- 
» beratum seni quoque fuerit, non ulterius ista pati: 
» quam indignis modis patrem tuum habuerunt mi- 
>3 serum , quem post varia et atrocia ludibria contra 
>5 fidem datam occiderunt ! Quid de fratribus tuis di- 
33 carn. quorum sanguini pepercerunt, ut ambigere 
33 liceat , crudeliusne servaverint filios , an interfe- 
33 cerint patrem ? Quam immanis, dii boni, fastus! 
33 quanta superbissimi populi insolentia ! Quid aliud 

» ea clementia quaesitum est, quam ut per summam 
» impudentiam , dum regii iuvenes aut fabrili opere 
» sordidantur , aut scriptum faciunt , et magistrati- 
» bus apparent, quotidie de Macedonia triumpharet? 

XXXII. » Haec quidem novi cuiusdam et inauditi 
» exempli sunt , adeoque , priusquam fierent , cogi- 
» tare de iis nemo potuisset ; iam tamen avorum no- 
» strorum providentia satis deprehendit , quam acer- 
» bus utrique populo futurus Romanus esset, nisi 
» iuncta ope sociatisque viribus coerceretur, Et pi*o- 
« fectum aliquid esset , nisi captivitate legatorum , 
» qui inter Hannibalem et Philippum commeabant, 
» communionem consiliorum, et opportunitatem tem- 
p porum , quae duo plurimum valent in bello, fortuna 
» sustulisset. Sed forte diis ita visum, ut, quid inter 
» gloriosam libertatem , et humile servitium interes- 
p set , experti , constantiore proposito coeptis in- 
ii) sisteremus. Quod igitur felix faustumque sit , his 
w legibus amicitiam ineamus , ut commune nobis con- 
» tra Romanos bellum sit , nec nisi communi consilio 
» ponatur. Nec in praesens a te aliud , quam quod 
» ultro facturus eras, petimus, ut quam iure cepisti 
» Macedoniae possessionem , armis usquequaque 
» tuearis, 

XXXm. » Egregium exercitum habes ; Thracum 
» fortissima auxilia ; nec tam longiqua est Italia ; et 
» iter , de quo iam avus tuus deliberaverat , nosti ; 
>) non aliter quietae tibi domi res erunt, quam uti , 
« ne illis in Italia sint, effeceris. Navibus et pecunia 
m te prae magnitudine belli parum instructum esse 
» scimus; haec per nos tibi populus Carthaginiensis 

offert : a te , si quid auxilii poteris mittere , quum 
» opus erit , sperat. Hactenus quidem ita sustinuit 
» bellum , ut vi amiserit haud multa : nam arma , 


Digitized by Google 



IN LOG. LIB. L LIVIANI 


1 65 


» elephantos, et cetera decepti ultro tradidimus; 
»> neque , quid sequutum sit , ignoras. Perfidum ho- 
» stem a moenibus patriae , quum ama deessent , 
» corporum obiectu arcuimus : deinde raptim armati, 
» ut praesens necessitas suggesserat, magnas hostium 
» copias , et consularem exercitum , semel atque ite- 
» rum ad Nepherin , semel atque iterum ad Hippa- 
» greta , cecidimus : praesidia locis opportunis iinpo- 
» suimus : denique bellum ea spe sustinemus , ut 
» prospere cessura putemus, quae agimus; iis ani- 
» ,mis , ut quamlibet potius sortem subituri , quam 
» Romanis nos dedituri simus. » Quid ad has lega- 
tiones responsum a regibus civitatibusque fuerit, non 
traditur: quamquam id etiam ex cuiusque fortuna 
statuque, qualis eo tempore fuit , propemodum con- 
ficere integrum est. 

XXXIV. Iisdem causis , quibus Carthaginienses su- 
stulerant animos , sed propria quoque gloria elatus 
Hasdrubal, iam etiam ad urbanae militiae praefectu- 
ram adspirabat; sed longum per bonas artes iter vi- 
debatur : quod proclivius erat, criminari Hasdruba- 
lem urbi praefectum instituit; suspicionemque, tan- 
quam avunculo Gulussae urbem proderet , apud 
quosdam principum movit: a quibus quum in senatu 
crimen acerbe obiectum esset , isque , improviso pe- 
riculo perculsus , obmutuisset , in ipsa statim curia 
pro confesso subselliorum fragmentis est obrutus. 

XXXV. Inter haec quum tempus comitiorum in 
propinquo esset Romae , intenta civitatis in novos 
magistratus cura erat, quisnam adversus tanti belli 
inorem idoneus imperator legeretur. Cognitis enim Poe- 
norum apparatibus , et Pisonis consulis ignavia , 

haudquaqnam securis mentibus res in Macedonia 
adversas, in aliis regnis turbatas, odi? Poenorum ne- 
cessitate irritata, nullamque in tantis acerbitatibus 
spem pacis et conditionum , reputabant : quum subi- 
to, veluti numine quodam obiectus, Scipio Aemilia- 
nus , omnium animos moerore curaque exsolvit. Aedi- 
litatem quum maxime petebat: nam a maioribus ma- 
gistratibus aetas eum et annales leges arcebant. At 
ubi primum oculis populi se dedit, resque ab illo 
nuper eadem in Africa gestae, et favor exercitus, et 
nomen Scipionum , animis occurrerunt , vulgo homi- 
nes exclamare , hunc non modo dignum consulatu , 
sed unum esse, a quo sperari optatus belli finis posset. 

XXXVI. Vrbanae multitudinis desiderium noniain 
testimonia modo africani exercitus , sed scriptae ad 
senatum literae adiuvabant, quibus diserte Scipio ad 
Carthaginiense bellum consul poscebatur. Obstabant 
tamen haud infirma tendentibus impedimenta, maie- 
stas legum, dignitas candidatorum, et communis se- 
niorum iniuria, si praeter morem et contra ius in 
civitate receptum universis unus adolescens praefer- 
retur. Haec qui comitia habebat consul Albinus, haec 
alii Patrum inculcantes, negabant, salvis legibus , 
salvaque dignitate civitatis , rationem Scipionis haberi 
posse. Neque segnius niti populus , ut Scipionem uti- 
que consulem haberet. Post multa non leviora, quam 
pro magnitudine rei , certamina, quum ad Romuli 
Tullique leges provocaret populus , sibi comitiorum 
potestatem iis datam clamitans , unus de collegio tri- 
bunorum minatus est consuli , se ius comitiorum adem- 

plurum, nisi voluntati populi cessisset. Ita postremo 
privilegium ferri placuit , quo legibus annalibus Sci- 
pio solveretur, accommodato magis ad praesentia 
consilio , quam in sequentem aetatem exemplo salu- 
tari. Adeo nunquam legibus sine aliquo reipublicae 
detrimento sua vis adimitur , etiam ubi mutari eas 
honestae iustaeque causae coegerunt. 

XXXVn. Datus Scipioni collega C. Livius Mami- 
liam F. M. N. Drusus , . inito consulatu , intempestiva 
ambitione certamen de provinciis movit : victam semel 
consuetudinem frustra in partes advocans, qua de 
provinciis sortiri consules aut comparare solebant. 
Difficile erat eripere provinciam consuli Scipioni , 
quum huius ipsius provinciae causa contra leges 
consul factus esset. Itaqua ex auctoritate senatus la- 
tum ad populum est, uter consulum in Africa cum im- 
perio esse deberet ? consensu Scipionem iusserunt. Hinc 
decretum, uti delectum haberet ad exercitus africani 
supplementum , donec eo numero militum is esset , quo 
a principio fuisset. Praeterea si qui ex sociis militare 
sponte vellent , recipere eos permissum : Uterisque po- 
puli romani nomine auxilia regum populorumque excire. 
Missaque sunt a diversis ; et rebus omnibus ad pro- 
fectionem apparatis , in Siciliam consul , et inde in 
Africam traieciti 

XXXVm. Quae inter haec in Macedonia per P. 
Iuventium primum , deinde Q. Metellum praetores , 
ad ipsum belli finem gesta sint , tempus est referre. 
Iuventius Andrisci , tanquam imaginarii scenicique 
regis , arma despectui habens , quasi in bellis fortuna 
semper causam sequeretur, temere in Macedoniam 

irruptione facta, exercitum vftamque eadem clade 
amiserat , vix noctis superventu servatis copiarum re- 
liquiis. Eo successu sublatus victor, nec enim inter 
fortunae blandimenta tegere se degener animus pote- 
rat , de cetero , velut auctoritate regnandi satis sta- 
bilita , sine pudore , sine metu ad crudelitatem iniu- 
stiliamque, tyrannici spiritus opera, prorumpebat: 
occidere , rapere , fictis criminibus ditissimum quem- 
que tollere ; postremo ne amicis quidem parcere , 
quorum haud pauci de medio sublati. Erat enim in- 
genio ferus avidusque caedium , in sermonibus arro- 
gans, avaritiae ceterisque vitiis fere omnibus deditus, 
ut satis poenarum sub eo rege populo romano datura 
fuerit Macedonia , si diutius vitam imperiumque pro- 
rogare potuisset. Ceterum post Iuventii praetoris cae- 
dem iterum , signa Thessaliae intulit , multaque eius 
loca depopulatus , Thracum , ut ad fortunatam mili- 
tiam , plures attraxit. 

XXXIX. Haec ut Romae sunt audita, Q. Caecilium 
Metellum festinare ad tutelam sociorum senatus ius- 
sit. Advenienti huic in Macedoniam Andriscus cum 
exercitu statuerat occurrere : sed distractus Attali 
regis opera , qui cum classe in auxilium Romanis ve- 
nerat , sollicitusque de ora maritima , non est ausus 
longius procurrere ; sed modico a Pydna intervallo 
castra communiit. Inter haec quum propius suggres- 
sus esset Romanus , equestre proelium ortum: quo 
superior Andriscus, metu tamen pedestris exercitus, 
de summa rerum dimicare noluit. Saepe modica vi- 
ctoria magnae cladis initium fuit: adeo interdum 
humanae mentes nesciunt , quibus rebus dolere lae- 

tarive oporteat. Crevit animus equestris pugnae 
eventu, crediditque, se parem Metello nihilominus 
fore , tametsi partem copiarum ad vastandam Thessa- 
liam dimisisset. Metellus, tempore usus, stultitiam 
hostis in suam occasionem vertit; copiisque, quae 
Macedoniae praesidebant, facili negotio fusis, ceteros, 
ultro poenitentes commissorum, in deditionem ac- 
cepit. 

XL. Andriscus in Thraciam profugerat, viribusque 
ibi reparatis, denuo cum Metello, qui, victoriae be- 
neficio aperta Macedonia, defectionis auctorem, quo- 
cumque se reciperet, persequebatur, confligere est 
ausus. Par priori huius quoque proelii eventus, splen- 
didaque Metelli victoria fuit: quinque ct viginti 
millia hostium duabus pugnis occisa, provinciam Ro- 
manis , Metello cognomen Macedonici reddidere : ne- 
que minor capti Andrisci , quam ipsius victoriae lae- 
titia fuit. Ad Byram Thraciae regulum confugerat, 
qui stultum esse ratus fidem servare post fortunam 
ei , quem unius fortunae causa coluerat, hospitem et 
supplicem suum Romanis dedidit. Idem fere fatum et 
alterius mox impostoris fuit , qui et ipse Perseum pa- 
trem mentitus, et Alexandri nomine tuinens, regionem, 
quam Nestus fluvius alluit, contracta perditorum 
hominum manu , occupaverat. Metellus locis , quae 
tenuerat ille, nullo negotio receptis, ipsum com- 
prehendere non potuit, quum celeri fuga ereptus 
in Dardaniam sese penitus abscondisset. 

§• 4<>* Veli. — Eutrop. «— Auct. de Vir. iliustrib. — Liv. Epit. — Zouar. 

Carthago, in circuitu viginti tria millia passuum patens, maguo 
labore obsessa, et per partes capta est; primum a Mancino 
legato, deinde a Scipione consule, cui extra sortem provinci^ 
Africa data erat Carthaginienses, portu noro (quia vetus 
obstructus a Scipione erat) facto, et contracta clam exiguo 
tempore ampla classe, infeliciter navali proelio pugnaverunt . 
Hasdrubalis quoque ducis eorum castra, ad Nepberim op- 
pidum loco difficili sita , cum exercitu deleta sunt a Sci- 
pione , qui tandem urbem expugnavit septingentesimo anno, 
quam erat condita; spoliorum maior pars Siculis, quibus ab- 
lata erant, reddita. Vltimo urbis excidio, quum se Hasdrubal 
Scipioni dedidMet, uxor eius , quae paucis ante diebus de 
marito impetrare non potuerat , ut ad victorem transfugerent, 
in mediam se flagrantis urbis incendium , duobus cum liberis, 
ex arce praecipitavit. Scipio exemplo patris sai naturalis Aemilii 
Pauli, qui Macedoniam vicerat , ludos fecit, transfugasque ac fu- 
gitivos bestiis obiecit. Belli acliaici setnina referuntor haec, 
quod legati populi romani ab Achaicis pulsati sint Corinthi , 
missi , ut eas civitates, quae sub ditione Philippi fuerant, ab 
acbaico concilio secernerent. 

I. P. Scipio primo staliin in Africam adventu haud 
parva aut dubia documenta dedit, quantum Romanis 
bonorum imperio suo, quantum calamitatis allatu- 
rus Carthagini esset. Nam appulsum eius extemplo 
memorabilis casus illustravit, non minus in praesen- 
tia utilitatis, quam ad summam rerum ominis praebens. 
Sero diei Uticensem portum attigerat classis, et vix- 
dum expositae copiae erant, quum sub mediam no- 
ctem a Mancino literae venere, celerem opem maxima 
cum obtestatione flagitantes. Non ille quidem ad 
Scipionem scripserat, quem adesse nesciebat ; sed Pi- 
soni proconsuli Vlicensibusque significabat, se in 
capta parte Carthaginis obsideri , certo cum exitio , nisi 
ante lucem succurreretur. Mancinus enim, animadverso 
urbem amplissimis spatiis diffusam (ad tria et viginti 
millia passuum occupabat) non eadem sollicitudine 
omni exparte custodiri posse, ad Megara (regio Car- 
thaginis ista fuit) subito admoveri depromptas ex 
navibus scalas iussit. 

II. Quamquam enim remotior a cetera urbe pars 
ista erat, tamen, quia situ circum aspero et aditu 
difficili satis munitam putabant, non magno praesidio 
tenebatur. Scalis admotis pauci adhuc murum con- 
scenderant, quum Carthaginienses portam, quae 
proxima erat , aperiunt, magnoque cum clamore ad 
deiiciendos loco hostes feruntur. Resistentibus for- 
titer, terga vertunt Poeni , refugientesque per ean- 
dem portam insequuti , qui pepulerant, eodem im- 
petu perrupere. Alacris exinde, lanquam in certa 
victoria, clamor, plures ex navalibus sociis (nec enim 
procul classis aberat) excivit: et ad ferendam suis 

opem , pauci armati , plerique prae studio et festina- 
tione semiermes accurrerunt. Erat in hoc agmine 
dux ipse , non pt rector ceterorum , sed vel ut unus 
e turba ; laetarum rerum imagine captus , adversus 
ambiguas providere neglexerat. Tarde agnito periculo, 
quia neque relinqui locus tuto , neque defendi sine 
armjs et commeatu poterat, a Pisone milites, ab Vti- 
censibus cibaria petiit. 

III. At frustra ad Pisonem respexerat, qui procul 
in mediterranea loca abduxerat copias: neque Vti- 
censibus animus aut vires erant, sine maioris exer- 
citus praesidio ad moenia Carthaginis adeundi : erat- 
que in ea conditione Mancinus, ut exemplis illorum 
ducum accessurus videretur, qui, nulla receptus 
habita ratione , quum in loca periculosa se coniecis- 
sent, tristi temeritatis exitu, monumentum posteris 
reliquerunt , bono duci ( quod aliquanto post Serto- 
rius dixisse dicitur) non respiciendum minus, quam 
prospiciendum esse. Periclitantem, ne simul cum luce 
Carthaginienses praecipitem per rupes ad mare age- 
rent, fortuna Explicuit, in idem illud tempus Sci- 
pione adducto. Qui, ut erat ad omnia subita consilio 
et audacia promptus , mora nulla interposita , classi- 
cum ad revocandos, qui exscendcrant , milites cani, 
pubem \ licensium cum armis sequi, a senioribus 
commeatum in naves comportari iussit. Ad terrorem 
deinde hostium ex captivis aliquot solvit, nuntiatu- 
ros , adesse Scipionem. Ad Pisonem etiam alios super 
alios cum citis equis nuntios misit, ut quam celer- 
rime ad Carthaginem occurreret. 

IV. Ipse deinde quarta vigilia solvens, ut maioris 
exercitus speciem eminus praeberet, milites, ubi ap- 

propinquassent orbi , stare in tabulatis naviam ere- 
ctos, iussit. Adeoque fuit opportunus consulis, et 
ad salutem Mancini , quique cum eo erant , necessa- 
rius adventus , ut si tantillum adhuc morae interpo- 
suisset , serum post acceptam cladem auxilium acces- 
surus videretur. In orbem pugnabant Romani, receptis 
in medium inermium tribus ferme millibus, qui ab 
armatis admodum quingentis tegebantur. Iamque 
crebris vulneribus , et numero hostium fatigati , ad 
ipsa moenia se receperant, unde si deturbarentur, 
per abrupta et praecipitia fugientes , etiam sine ho- 
stili ferro , suus timor , et in abscissis locis facilis la- 
psus, velut ruina affligeret. Ad conspectam Scipionis 
classem animi ceciderunt Poenis, pugnaque inter- 
missa , spatium dedere consuli Mancinum ceterosque 
in naves recipiendi. Mancinum e vestigio Romam ire 
iussit ; nam et successor ei Serranus ad classem ve- 
nerat : ipse , loco castris haud procul Carthagine ca- 
pto , maiore vi bellum urbi inferre instituit, quam a 
prioribus consulibus factitatum fuerat. Carthaginien- 
ses quoque, extra urbem progressi, castra pro muris 
opposuerunt: in quae paulo post etiam Hasdrubal 
imperator , et praefectus equitum Bithyas , cum pe- 
ditum sex millibus , equitibus mille , veteri et exer- 
citato milite , sunt ingressi. 

V. Quum interea Piso, ex mediterraneis reversus, 
exercitum Scipioni tradidisset, isque milites , ambi- 
tioso imperio habitos, pro labore et disciplina otium, 
avaritiamque , et rapinas sectari animadverteret , ni- 
hil antiquius habuit, quam ut hoc tantum flagitium 
primo quoque tempore tolleretur. Erat et aliud haud 
minus militiae dedecus , quod ex forensi plebe raa- 

gnus numerus exercitum sequebatur , praedae causa 
cum audacissimis quibusque militibus miussu ducis ex- 
currentium: unde, sive felix iis, sive improspera teme- 
ritas fuisset, exercitus ignominia incommodoque grava- 
batur , et clades eorum, aut fuga, famam Romanarum 
copiarum minuebat; et praeda, si quam retulerant, 
disciplinae ex’at inimica , quum pa$sim in castris , et 
in iisdem saepe contuberniis cupiditas de lucro di- 
sceptantium in iurgia et rixas , et nonnunquam in 
vulnera ac caedes exiret. His armorum dehonestamen- 
tis otlensus Scipio, vereque secum reputans , difficile 
esse imperatori , ut hostibus evadat superior, donec 
militibus impar est, ad concionem vocatos tali ora- 
tione castigavit: 

VI. «Si quidem quae facitis, milites (nam qualia 
m sint et ipsi nostis , et me referre pudet ), ea vestra 
» magis, quam aliorum culpa fieri arbitrarer, non 
» essem peccantibus facilis, neque ad repraesentanda 
» supplicia piger: nunc autem, quia nuper, quum 
» adhuc vobiscum militarem , meliores fuistis , spes 
» est, futurum, ut quos laxata disciplina corrupit, 
» eadem adstricta et redintegrata corrigat. Quae a 
n vobis postulabo , eadem omnia ipse feci , facturus- 
» que sum. Bellum severa lege, et ut nomine romano 
« dignum , animus est gerere, non in modum latro- 
« cinii globos armatorum sponte praecurrentium 
» evagari sinere ; neque lixarum magis , quam mili- 
» tum , officia facientes pati ; neque deliciis et molli- 
» tiei locum in castris relinquere. Quae omnia quum 
» faceretis, nunquam vobis in mentem venit maiorum 
n vestrorum , et antiquae severitatis , et his tantum 
» artibus provecti ad summa imperii? Ne castrensium 

» quidem legum usquam occurrit recordatio, in quas 
» adacti sacramento estis? Si quis sine commeatu 
» longius a castris discedat, quam unde tubae cantum 
» audire possit, eum pro desertore habendum scitis: 
n frumentum publice datum vendi, praedas pecorum 
» aut mancipiorum vino permutari , et alia , quibus 
3» segnior ad imperia molliorque miles redditur , ve- 
« tita esse , non ignoratis. 

VII. » Ad hanc igitur formam vos componite, si 
» effugere indignationem meam, et militarium legum 
» vindictam vultis. Et vos quidem, quotquot milites 
» non estis , ante noctem facessere e castris iubeo ; 
» nisi cui nominatim manendi a me venia fuerit. 
m Neque reverti quisquam vestrum ausit, nisi ex causa 
» commeatus in castra importandi, sed simplicis et 
» militaris. Sed et his certum tempus constituam , 
» intra quod res suas vendant, cuius rei curam ego 
» quaestorque agemus. Et hoc sacramento non obli- 
» gatis dictum esto : vobis autem , milites , unum ad 
» omnia praeceptum suffecerit, si meos mores indu- 
» striamque imitemini ; nam ad hoc exemplum si 
» vos composueritis , neque sine successu labor ve- 
n ster , neque sine gratia et fructu erit. Nunc igitur 
» intendite animum nervosque : belli tempus con- 
» tentionem strenuitatemque postulat ; otio et de- 
» liciis si quis locus est , post victoriam erit. Atque 
n haec a vobis ego legesque exigunt: vestrum est dare 
» operam, ut potius praemia per obsequium, quam 
» animadversionem ob delicta, mereatis». 

VIII. Repurgato ad hunc moduin exercitu, quum iam 
satis attentos ad imperia haberet milites, audendum 
aliquid adversus hostem statuit , et, nocte ad hoc 
consilium exsequendum delecta , regionem Carlilagi- 
nis, quae Megara vocabatur, csl adortus. Diversa 

hinc apud scriptores traditio est: alii, Pisonem , qui 
modo consul fuerat, cum parte copiarum ad unam 
portarum constitisse, narrant: ad aliam deinde lon- 
ge distantem validam item manum obiectam : ipsum 
Scipionem intra moenia transfugarum ductu pene- 
trasse, eosque, qui ante portas opperiebantur, effra- 
ctis claustris admisisse. Celerum, qui ad Carthaginem 
gesta prolixius sunt exsequuti,de Pisone nihil, sed dua- 
bus a partibus oppugnata Megara, neque tamen licet 
maximo conatu transcendi moenia potuisse, tradunt: 
donec Scipio, conspecta privati cuiusdam turricula, 
quae haud procul muris pari altitudine aberat, iu-. 
venum promptissimos ascendere iussisset , et inde 
aditum in urbem moliri. Per hos primo missilibus 
deturbatos propugnatores, deinde tignis tabulisque 
ponticulum effectum , per quem ex turricula in 
muros transcensum. Inde , ad portam impetu facto , 
consulemcum quatuor hominum millibus intromissum, 
Poenos , tanquam ea parte urbis capta , in Byrsam 
compulisse, tanto terrore, ut etiam, qui ante urbem 1 
habuerant castra, relictis iis, eandem ad arcem con- 
fugerent. ' 

IX. Vtcumque gesta res est, penetratum in urbem 
eo die ? ipsiusque consulis magnam etiam in pugnando 
virtutem fuisse constat : ipsum quoque , Polybio tan- 
tum et militibus triginta comitatum , suffodisse por- 
tam , qua acceptus est exercitus , non contemnendi 
auctores prodiderunt; adversus superstantium ho-i 
stium ictus testudine lapidea , qua fornicata porta 
erat, tectum. Occupatis Megaris, donsul, loci naturam 
intuens, quod horti magno numero ibi erant, mace- 

riis suis sepibusque distincti , rivis quoque mullis et 
sinuosis interfluentibus , ne per tenebras et locorum 
imperitiam detrimentum acciperetur, militem inhae- 
rere tergis fugientium non est passus , receptuique 
signo dato, in castra sua rediit. Insequenti die, tan- 
quam in vindictam illatae cladis , foedum atque cru- 
dele Hasdrubal facinus facit: captivos enim Roma- 
norum , quotquot in potestate habebat , in moenia , 
unde conspici a suis possent, adductos, partim oculis, 
aut lingua, aut pudendis privat, unco divellens cor- 
pora; aliorum amputat plantas, aut digitos; quibusdam 
detrahi cutem iubet , atque ita vivos adhuc spiran- 
tesque per rupes barbara feritate praecipitat. 

X. Eadem opera cautum sibi rebatur adversus mo- 
bilitatem vulgi , taedio periculorum pacem quibusli- 
bet conditionibus accepturi , ni magnitudine facino- 
ris omnem spem a Romanis veniae desperasset. At 
illi res adeo in contrariam vertit, ut e* eo non 
vulgus modo timidius ad defendendam urbem fieret, 
sed etiam odio haberet Hasdrubalem , qui facto im- 
manissimo invisos diis hominibusque Poenos reddi- 
disset. Quibus ille opprobriis et suis sceleribus vecors, 
atque in dies crudelior, aperte tyrannidem nsurpare 
Coepit, nihil sibi ad salutem reliquum fingens, nisi 
metu et terrore res suas stabiliret: donec eo pro- 
fectus est , ut in civitate, tot a seculis libera, impetu 
etiam in senatores facto, quosdam audacius praesentia 
increpantes , crimine proditionis de medio tolleret. 

XI. Scipio, crematis hostium castris, fances inter 
paludem et mare transversa fossa occludere coepit , 
non nitra teli iactum ab urbe divisus. Spatium per- 
muniendum erat amplius trium millium passuum , 

simul ad pugnam et opus intentp. Nam Carthaginien- 
ses , ut ex propinquo , continuis fere assultibus per- 
rumpere stationem , inferre se munitoribus , distur- 
bare opera nitebantur. Sed providentia Scipionis su- 
perior fuit; perfectaque, quam instituerat, fossat, 
iam minore periculo, quia munimentum hoc adversus 
hostem obiecerat, aliam haud magno a priori inter- 
vallo duxit, in continentem versus: deinde abis dua- 
bus additis, ut totum opus quadrata forma constaret, 
vallis praeacutis undequaque munivit : praeter haec 
a tergo et lateribus aggerem , a fronte in urbem ver- 
sus murum opposuit , sex pedum crassitie , altum 
duodecim, propugnaculis atque turribus per legitima 
intervalla prominentibus ; una , quae in medio erat , 
celsissima, cui insuper ex materia aliam tabulatis 
quatuor surgentem imposuerat, unde qnidquid in 
urbe rerum ageretur, oculis subiici posset. 

XII. His intra diem vicesimum effectis ( summa 
enim contentione militum , alternatim opus et arma 
capessentium , supra ipsorum hostiumque exspecta- 
tionem res processerat ) exercitum induxit consul , 
duplex ab eodem labore commodum assequutus. Nam 
et castris opportunam sedem eadem munimenta prae- 
bebant ; et vice circumvallationis omni a terra aditu 
occluso, arcebant commeatus, qui hactenus ea parte 
inferri in urbem consueverant. Magnae tamen adhuc 
molis erat obsidio, quum moenium inexpugnabili» 
firmitudo etiam a maximo propugnatorum numerd) 
defenderetur, quos adhuc a Bithya submissi commea- 
tus sustentabant. Redigebatur tamen quotidie annona 
in urbe gravior, qunm, praeter oppidanorum turbam, 

maxima hominum multitudo ex agris eo confluxisset, 
quae , neipie per hostium metum extra moenia aude- 
bat progredi, neque subvectione peregrinae annonae, 
mercatoribus periculum vitantibus, sublevabatur; 
tantum ex vicina Africa res necessariae terrestri ma- 
ritimoque itinere veniebant, parcius a mari, modo 
tempestatibus, modo per classem hostium parum luta 
navigatione. 

XIII. Tunc autem intersepta penitus via , qua per 
terram erat aditus , forum rerum venalium maxima 
sui parte deficiens , Carthaginienses metu famis et 
iam incommodis angebat. Neque Bilhyas, qui cuin 
equitatu ante clausam urbem emissus ad compa- 
randam annonam fuerat, per castra Scipionis perrum- 
pere , aut omnino propius succedere, audebat: sed 
longo circumitu devectum ad mare frumentum com- 
mittebat navibus, quae , observato vehernentiore 
vento , per classem Romanorum , ante urbem exsul- 
tantem , illaberenlur. Nam , ut in vadosis imporluo- 
sisqtte locis, sparsae , et longius a moenibus, metu tor- 
mentorum, et ibi maxime tumultuantium fluctuum, 
stantes, facilem praebebant onerariis transitum; neque 
persequi transgressas usus erat, quum vento a mari 
fortiter flante ( hoc enim solo tempore utebantur) 
fugientia vela nullo remigio consequi triremes possent. 
Sic Bithyae naves, sic et aliae mercatorum, qui lu- 
cri causa quidlibet audendum crediderant, aliquem 
frumenti modum Carthaginem convehebant. Sed ne- 
que saepe eius rei obveniebat commoditas; et, quid- 
quid advectum fuerat, vix delectis ad militiam suffi- 
ciebat: triginta hi millia implebant, quibus Hasdrubal 
commeatum omnem solebat dividere , ceterae multi- 
tudinis nihil miserius. 

XIY. Sed neque hoc obsessis diuturnum esse so- 
latiuin Scipio passus, considera lo loci ingenio, porliis 
Ostium , quod ad occidentem vergebat , obstruere 
inslituit. Spem dabat haud irriti laboris os ipsum 
non amplo aditu patens , vicinumque ei litus , unde 
ducto in undas aggere sperabat prohiberi naves in- 
troitu posse : itaque ab ea lingua , quae paludem a 
mari distinguit, orsus, molem in undas agere versus 
ingressum portus coepit, praegrandium saxorum ma- 
gna copia crepidinem fulciens, ne vi Unctuum fati- 
sceret: totum opus ita surgebat ab imo, minori su- 
binde latitudine, ut in fundo duos et nonaginta pedes 
crassum, in summo quatuor et viginli esset. Cartha- 
giniensibus quamquam certum videbatur, improbae 
spei opus ultro carilurum successu esse, tamen nihil 
ad arcendos incepto Romanos praetermissum est: sed 
frustra omnis eorum et vis, et dolus fuit. 

XV. Vnde gravissimo terrore perculsi, quum nihil 
solitorum remediorum procederet, ad inusitati exem- 
pli consilium se contulerunt. Novum eniin e (fodero 
Ostium aggressi, qua medium in mare portus pro- 
spectabat , ubi maior altitudo maris , et vis ventorum 
impetuosior omnem obstruendi spem Romanis adem- 
ptura esset , opus tanto silentio perfecerunt , ut ne 
captivi quidem aliud indicare Scipioni possent, quam 
dies noctesquc continuum strepitum audiri ; quid 
autem (ieret, ipsi consulque iuxta sciebant. Sed in- 
tus conclusi, quibus locatum opus fuerat, cum uxo- 
ribus et liberis , alii elfodiebant terram , alii naves 
longas (superabat enim ex veteri copia materies) 
fabricabant : donec, perfectis omnibus , circa primatu 

lucem aperto portu, subita classis emicuit triremium 
quinquaginta , cum cercuris et paronibus, aliisque 
levioribus navigiis haud paucis, ad omnem usum 
belli terroremque hostium instructissimis. Constat, 
si sLalim adnavigalum esset romanae classi , totam in 
hostium potestatem fuisse futuram : adeo ipso novi 
portus et classis hactenus ignoratae miraculo attoniti 
obsessores erant: accedebat, quod nautica turba fere 
omnis ad urbis oppugnandae varias partes abducta, 
vacuas defensoribus naves rebquerat. Maluerunt 
Poeni ostentatione virium ac industriae, inanem lae- 
titiam pascere , quam solidum aliquem fructum ferre 
tanti laboris : neque enim ad magnas occasiones sem- 
per gnara utendi mens hominibus datur : multique 
citius abstrusa penetrare, quam quae ante pedes 
erant posita, prospicere potuere; dum istis acriter 
intenti , ad propiora , tanquam nihil habitura magni , 
quodam fastidio negligentiaque caligant. 

XVI. Tertio post die denuo egressis instructa iam 
romana classis se obiecit: pugnatum est summa utrin- 
que animorum corporumque contentione ; quum in 
hoc certamine totam , alii salutis , alii victoriae spem 
consistere haud immerito existimarent. Punicae na- 
ves ut magnitudine hostilium urgebantur, ita nauti- 
cis artibus et levitate subducebant se periculis, neque 
mediocriter incommodabant hostibus , quum celeri 
appulsu naves inter et remorumpalmulassubintrarent; 
et alibi terebrata puppe , alibi gubernaculis aut re- 
mis detersis , aut alio per occasionem dato damno, 
priusquam prohiberi , aut plecti possent , eadem ce- 
leritate refugerent. Hunc ad modum quum ad seram 
usque vesperam incerta victoria pugnatum esset, 
punicarum navium gubernatoribus recedere visum, 
non quasi vim hostium male sustinentibus , sed quia 

cum luce redintegrare pugnam malebant. Ibi parva 
navigia quum introire portum occupassent , singulis 
pro se festinantibus , incursu aliorum in alia ita con- 
stipatus est aditus, ut maiores deinde naves , introitu 
desperato, ad aggerem applicare se cogerentur, quem 
haud procul moenibus olim, ad exponenda mercato- 
rum onera , structum, nuper, ne ab hostibus occu- 
patus periculum urbi crearet, lorica praemuniverant. 

XVII. Ad hunc igitur aggerem , proris in hostem 
obversis, exclusae portu naves constiterant , et sug- 
gredientes non ex tabulatis tantum propulsabant, sed 
etiam ab aggere et lorica superne iaculantium ope 
defendebantur. Ita nova pugnae forma erat, Romanis 
quidem aequior ob liberum adversus stantia navigia 
impetum; sed quoties retrocedere volebant, molesque 
ista longarum navium circumagenda erat, vicissim 
haud minora ab hostilibus damna patiebantur, quam 
rectis proris intulerant : donec peregrinis artibus 
romanae virtuti subventum. Sidensium quinque naves 
inter auxilia Scipionis erant, quae, animadverso in- 
commodo, hoc remedium excogitarunt: ancoras ru- 
dentibus alligatas iecerunt eo a Carthaginiensium 
navibus intervallo, quod et ad impetum rostrorum 
sufficeret, et longitudinem funium , ex quibus reli- 
gatae erant ancorae, non excederet. Ita concitato re- 
migio in hostem invectae, ubi ictum intulerant, con- 
tinuo attractis ancoralibus ad locum , unde evectae 
fuerant, ita revertebantur ut prora hostibus obversa, 
nihil inde accipere incommodi possent: ea ratione 
repetitis saepe vicibus immissae retractaeque, hostibus 
detrimentum sine periculo suo inferebant. Sequuta 
est exemplum cetera classis, et, in noctem usque 

protracto certamine , in urbem Poeni recessere , de- 
pressa aut capta relinquentes navigia , quotquot fu- 
gam suorum sequi nequiverant. 

XVIII. Postero die Scipio aggerem illum ( erat enim 
ad portum occludendum vehementer opportunus) 
capere connisus, arietibus machinisque ad loricam 
adductis, vim inferre iubet : iamque magna pars cor- 
ruerat , sperabalurque locus expugnari die sequenti 
posse; quum, nocte interiecta, Poeni, licet fame 
multisque praeterea calamitatibus premerentur, per- 
ditorum hominum emittunt manum, non terra, quo- 
niam aditus ibi non erat , neque navibus , quibus in 
mari vadoso incertum iter ; sed globus nudorum 
hominum, neque aliud, praeter facesse has qui- 
dem incensas , ferentium, ne luce conatus prode- 
retur, mare ingressi , qua nemo quemquam penetra- 
turum esse crediderat , ut quisque in altiora aut de- 
pressiora loca incidisset, pedibus aut nando trans- 
mittebant; donec ad locum, ubi machinae stabant, 
ventum : ibi suscitato igne , accensisque facibus, ad 
machinas incendendas impetu provolant: eadem opera 
conspicui hostibus facti, mullis vulneribus excipiun- 
tur, quum vix ullum, ut in nuda coipora, irritum 
telum caderet. Sed ipsi , sola desperatione armati , 
• ferarumque more in ferrum et mortem ruentes , non 
minora mala , quam patiebantur, inferebant : neque 
discessere, donec machinis concrematis, tantum prae- 
terea terrorem Romanis iniecerunt, ut multi, tanquam 
amissis rebus , fugam inirent. 

XIX. Scipio, inetu maioris incommodi, cum dele- 
ctis obequitans, quia fugam aliter sistere non poterat, 
fugientes pro hostibus caedi iussit: ita, paucis inter- 

§. »8. Flor. II, i5. — A|>|>iau, 


Digitized by Google 


IN LOC. LIB. LI LIVIANI 


i85 


fectis , reliqua turba in castra redacta, totam deinde 
noctem (tanta erat trepidatio) in armis exegit, nulla 
unquam fiducia hostium, quantum nunc desperatione 
omnibus exterritis. At illi successu laeti , machinis 
corruptis , eadem, qua venerant, via domos repeti- 
verunt. Affirmavit is casus Polybii prudentiam, qui , 
animadverso, locis iis vadosum mare esse, ut tribuli 
aut asseres ferreis clavis horrentes , ad prohibendum 
hostilem incursum iniicerentur , suaserat. Id consilium 
non vecordia aspernatus est consul ; sed quod absur- 
dum esse diceret , si, iam muro urbis superato , formi- 
dare congressum hostium viderentur . , 

XX. Prima dcind,e luce Carthaginienses, metu hosti- 
lium machinarum soluti , ruinas muri refecerunt , 
turribus etiam in eo multis per intervalla excitatis. 
Adversus quas Romani , simul atque novas machinas 
fabricaverant, aggeribus structis, faces inde et plena 
pice ac sulphure vascula in tabulata turrium jacula- 
bantur : ita multis partibus materia concepit ignem ; 
Romanisque inter flammas irrumpentibus , superata 
gemino periculo propugnatorum constantia cessit : 
fuga tamen securior fuit , quod victoribus per loca , 
quae, iisdem diebus saepius cruore perfusa, lubrici- 
tate fallebant gradum , minor currendi facilitas fuit. 
Consul , toto aggere potitus, murum ex adverso moe- 
nium urbis, non longo ab illis intervallo , neque 
breviorem, quam illa erant, lateribus struxit, fossam- 
que ante murum ohiecit. Ibi praesidium imposuit , 
quatuor iaculatorum atque velitum millia: qui con- 
tinuo moenia hostium observantes , simul apparere 
quemquam in illis viderant, ut ab aequali altitudine, 

non frustra petebant. Atque inter haec ferme opera, 
hasque pugnas , ilia aestas praeteriit. 

XXI. Consul, compulsis intra munitiones Cartha- 
giniensibus , quum eruptiones illorum minus iara 
frequentes , minusque timendas operibus et armis 
effecisset, ne otiosum in castris militem pateretur, 
donec tempus anni sinebat , praesidia punica , quae 
passiin adhuc per Africam erant, expugnare, omnem- 
que spem auxiliorum obsessis adimere statuit. Dimissis 
igitur varia in loca , cum idonea manu, legatis tribu- 
nisque, ipse Nepherim, celebre irrito priorum ducum 
conatu oppidurp , proficiscitur , cui per absentiam 
Hasdrubalis Bithyas praeerat: in quibusdam prae- 
fuisse Diogenem invenio: quod quia ignotum aliunde 
nomen est eo bello , inclinare cogor, ut hoc alterum 
nomen Bithyae fuerit, quemadmodum per ea tempora 
duplici nomine celebratus Himilco Phamaeas fuit. 
Huc ipse navibus per stagnum , C. Laelio terrestri iti- 
nere circummisso, quum advenisset, castra ad centum 
quinquaginta passus ab hoste metatus, relictoque, 
ad Afros continenter infestandos , Gulussa , propere 
Carthaginem rediit , ne spatium temeritati suorum , 
aut hostium ingeniis desperationique , ad mutandam 
belli fortunam daret. Atque ita saepius ultro citroque 
commeando ( abest autem Carthagine Nepheris tribus 
ferme et viginli passuum millibus ) necubi res suae 
detrimentum caperent , strenue providebat. 

XXH. Inter haec oppugnata machinis Romanorum 
punica castra, collupso, quod inter tres turres fuerat, 
murorum spatio, adituin patefecerunt; qu,um superve- 
niens Scipio tria delectorum millia facere impetum iu- 
bet, ordinibus in altum ita densatis , ut, etiamsi nrge- 

rentur primi, incumbente tamen suorum pondere, pe- 
dem quo referrent, non habentes, vi ac necessitate per- 
rumpere cogerentur. Dum ab ea parte magno clamore 
magnisque viribus certatur, a mille ad hoc a consule 
delectis castra capta sunt: qui neglectum a diverso 
latere vallum , omnibus in eventum periculi , quod 
ante oculos habebant, intentis, transcenderunt. Afri, 
conspectos intra vallum hostes numerare non permit- 
tente metu, tanquam totus Romanorum exercitus ir- 
rupisset, etfusa fuga se castris eiecerunt. Ibi patentibus 
in locis palantes adeptus Gulussa cum elephanti s Nu- 
midisque suis, ingentem caedem fecit: interfecti di- 
cuntur eo die milites agrestesque , cuius generis ad 
commeatus vehendos magna in castris multitudo 
fuerat, ad septuaginta millia, capta decem, ferme 
qualuor millia effugisse. 

XXin. Nec tamen statim recipi Nepheris potuit, 
quae petrae praealtae imposita, adhuc duosetviginti 
dies exercitum occupatum tenuit, tanto difficiliori 
oppugnatione, quanto in locis asperis hiberna frigora 
vehementius sentiuntur. Sed magnum operae pretium 
ab hac expugnatione consuli fuit ; eodem enim fato 
Carthaginis vires cecidere. His enim e castris com- 
meatus mittebatur obsessae urbi ; haec altera spes 
punicum imperium amantibus , hoc unicum ad reti- 
nendos ambiguos vinculum erat; neque distulerunt 
cetera deinceps praesidia Romanorum fidei se per- 
mittere: unde, clausis in unam urbem Poenis, omnis 
in posterum accipiendi ulla ex parte commeatus fa- 
cultas intercidit. 


§ zM. Lir. Epit. — Appian. 
§. a3. Strab. — Appian. 


Digitized by Google 


1 88 


io. rnrciNSMEMii svpplem. 


XXIV. Capto castello, universas iterum copias ad 
Carthaginis obsidium reduxit Scipio: inter quas quuin 
Hasdrubal , Numidarum conspectis equitibus, Gulus- 
sam revertisse coniecisset, colloquium eius expetivit. 
Tum maxime conspecta hominis vanitas, fortunaeque 
suae perabsurde ignarus animus fuit. Accinctus enim, 
armisque toto corpore tectus, quibus chlamydem ex 
tyria purpura iniecerat, cum decem custodibus cor- 
poris machaeras ferentibus processit: deinde, relictis 
his , ad spatium ferine pedum viginli progressus , in- 
nuit regi, ut ad se accederet, quum contra heri opor- 
tuisset. At Numida pro simplicitate gentis talia pro 
inanibus spernens , solus accessit: et quum ita solli- 
cite perarmatum vidisset, quamquam fossa valloque 
inlerieclo tegeretur, interrogavit, cuius metu arma 
induisset? Illo, Romanos metuere, dicente, « Non 
» igitur, excipii Numida, sine causa, aut praeter 
» necessitatem urbi te inclusisti: ceterum, quid est, 
» quod petas ? « 

XXV. Tum Hasdrubal postulare, ut ad romanum 
imperatorem legatione fungeretur , sponderetque , Car- 
thaginienses imperata obedienler facturos , modo urbi 
parceretur. Quuin ad haec Numida , puerilem esse pe- 
titionem , quodque rebus integris et sedentibus Vticae 
Romanis impetrari non potuerat, nunc terra marique 
circumvallatis , omni Jerine spe salutis amissa, frustra 
sperari , diceret: Hasdrubal, et sociorum opibus con- 
fidere , respondit (nondum enim, quae ad Nepherim 
erant gesta, audiverat) neque de urbe desperare: sum- 
mam autem habere spem in deorum immortalium com- 
militio ; non enim neglecturos iniuriam per foederis 
simulationem deceptarum , sed multipliciter expeditu- 

ros salutis viam : quapropter iubebat orari consulem, 
ut et deorum metu, et fortunae reverentia infelicis urbis 
misereretur ; scirelt/ue , Carthaginienses , ni postulata 
impetrassent , extrema potius omnia , quam deditionem - 
subituros. His ultro citroque iactatis, condictoque, 
ut ante diem tertium eodem in loco colloquerentur, 
discesserunt. 

XXVI. Haec ubi Scipioni sunt a rege renuntiata, 
ille ridens, «Haec igitur quutn esses postulaturus, 
» inquit, Hasdrubal, tam impium et inhumanum 
» facinus in captivos nostros designasti? nunc scilicet 
» in diis habenda libi spes est, postquam omnia et 
» divina, et luunana v iura violasti ?» subiicienle ta- 
men Gulussa, studendum esse consuli, ut celerem rebus 
Jtncni imponeret , priusquam alii exercitum , et cum eo 
suorum laborum operumque fructum , cogeretur tra- 
dere ; iussil Hasdrubali renuntiari, se incolumitatem 
ipsi et uxori , et Uberis , et propinquorum amicorumve 
fami/iis decem, dare , cum talentis decem et servis sex, 
quos optavisset. Stato tempore item processit Poenus 
cum solito fastu purpurae et armorum, cultu inces- 
suque, ut tyrannos, tpii in sccnam producuntur, 
ineptiis longe vinceret: nam natura corpulentus erat, 
et tum etiam sagina aqualiculum auxerat, colore prae- 
ter solitum adusto; ita ut potius bovis referret spe- 
ciem in mercatu aliquo saginati , quam principis in 
ea civitate, cuius mala calamitatesque vel enumerare 
laboriosum esset. 

XXVII. Ille tamen, auditis, quae ab romano con- 
sule Gulussa referebat, percusso identidem femore, 
» j\e vero, inquit, tantum hoc facinus dii et fortuna 
» siverint, ut ulla dies simul salvum Hasdrubalem, 

u et eversam Carthaginem videat! » adiecit, nusquam 
honestius magnorum virorum busta , quam in patriae 
ad extremum defensae incendio , collucere. Talis ea 
tempestate Poenorum imperator fuit: cuius si oratio- 
nem spectes , merito spiritus hominis et magnificas 
illius voces admireris ; operibus deinde consideratis, 
convenientem sermonibus istis virum requiras. Nam 
inter publicae famis horribilia mala , ipse , funestius 
omnibus spectaculum , convivia agitans , et secundas 
mensas ambitiose instruens, obesitate sua maciem 
inopiamque miserorum traducebat. Neque transfugiis 
suorum , neque mortibus mutabatur , quum utroque 
modo magnum quotidie numerum amitteret, tanta 
iam vi necessitatis, ut etiam cadavera quidam in ci- 
bum converterent. At ille querelas aliorum irrisu , 
aliorum contumeliis aut nece prosequutus, in miser- 
rima civitate potentiam iis artibus retinebat, quibus 
vix quisquam tyrannorum in beatissima uteretur. 

XXVIII. Sed talibus nimirum opus est , quum po- 
pulos diu felices ad interitum Yocat humana omnia 
rotans rerum instabilitas. Itaque ne Graecis quidem 
(nam et horum maturescebat exilium) meliores aut 
sapientiores eodem tempore principes fuere. Nam et 
ab his bellum achaicuin hoc anno accensum est, quo 
totius Graeciae libertas deflagravit. Causae illius ab 
iniuriis et avaritia Atheniensium ortae ; quas deinde 
civitatum aliarum variis ambagibus implicati princi- 
pes maiore vecordia exceperunt auxeruntque. Oro- 
piis, ut supra diximus, mulcta debebatur, quam ab 
Atheniensibus achaicum concilium ex mandato sena- 
tus romani debebat exigere. At Oropios atheniensis 

populus etiam pluribus iniuriis affectos , Achaeoram 
implorare fidem coegit: qui, ubi amicitia et reveren- 
tia nobilissimae civitatis cunctabantur, Menalcidam 
lacedaemonium , qui tum praetor Achaeorum erat, 
promisso decem talentorum , in sententiam suam ad- 
ducunt. Ille socium operae mercedisque Callicratem, 
notum potentemque amicitia romana , adsciscit : hi 
perficiunt, ut Oropiis auxilium promittatur. Quod 
ubi ad summam inutile fuit , nihilominus pecuniam 
ab Oropiis exegit Menalcidas , sibique retinuit. 

XXIX. Vnde ulturus hominem Callicrates, abeun- 
tem magistratu legibus reum facit, quod Lacedaemonio- 
rum Romam legatus , ut achaico foederi civitas illa exi- 
meretur , summo studio contenderat. Hoc periculum ut 
avertat Menalcidas, Diaeo megalopolitano, successori 
suo , tria dat ex oroptco illo latrocinio talenta, et ab 
eo, licet invitis Achaeis, eripitur. Magna inde in in- 
vidia Diaeus esse : ad quam excutiendam dum aliis 
occupare curis Achaeos quaerit , commode spartana 
se negotia obtulere. Spartani ad senatum romanum 
confugerant , orta de finibus controversia : senatus 
eos ad concilium Achaeorum reiecerat, ut omnibus 
in causis ipsius iudicio uterentur , sola excepta capita- 
lium rerum cognitione. Id responsum mendacio Diaeus 
corrumpit, etiam de capite lacedaemonii civis arbitrium 
Achaeis permissum esse , commentus. Quo quum uti 
Achaei vellent, tanto acrius, quod controvertebalur, 
minae primum , mox arma Lacedaemoni illata , pro- 
fugere , qui iura civitatis tuebantur , Romam coege- 
runt. 

XXX. Mittuntur eodem ab Achaeis Diaeus et Cal- 
lrerates : sed, hoc Rhodi mortuo, solus Diaeus per- 
venit. Hic ubi in curia multa indecora obiecisset Me- 
nalcidae, multa vicissim ab ipso audivisset, decretum 

ab senatu est, ut ad iudicandas eas controversias legali 
in Peloponnesum mitterentur. Qui quum tardius profi- 
ciscerentur, spatiuin praebuere, quo Diaeus Achaeos, 
Menalcidas Spartanos decipere potuerunt, utroque 
plenissime, quod cupiebant , impetratum fingente. 
Ilie error denuo in bellum populos illos egit , quum 
iam Damocritus praetura apud Achaeos fungeretur. 
Hoc erat tempus, quo Q. Metellus, ricto Andrisco, 
res Macedoniae componebat. Is missis forte ad res 
Asiae introspiciundas persuadet, ut aditis Achaeis 
differendi belli , exspectandique venientes Roma con- 
troversiarum arbitros, auctores sint. Sed, spreta ho- 
rum admonitione , Damocritus victos pugna Spartanos 
intra moenia compellit, vastat uritque agrum, urbis 
capiundae potius neglecta, quam non oblata occasio- 
ne : quam ob noxam damnatus proditionis , exsilii 
causa solum vertit. 

XXXI. Fit iterum Diaeus praetor , Metelloque per 
legatos petenti promittit, nihil adversum Spartam mo- 
turos Achaeos , donec , qui Roma exspectarentur , ad- 
venissent. Interiin vicos , Spartae circumiectos, sponte 
incolentium praesidiis firmat, totidem ad bellum la- 
cedaemonium castella habiturus. Contra Menalcidas, 
creatus a Lacedaemoniis praetor, facinus insanum 
atque furiosum facit. Vrbem omni genere cladium 
exhaustam , lacessendis ultro adversariis , novo bello 
implicat: oppidum Iason in agro Lacedaemonio , sed 
achaici tum iuris, ex improviso capit, captum diripit: 
unde, quum in summo omnium odio se esse intelli- 
geret, salute sua pariter et civitatis desperata, veneno 
hausto vita se educit. 

XXXII. Inter haec affuere Roma missi disceptato- 

res , quorum princeps Aurelius Orestes fuit. Hic ma- 
gistratibus achaicarum urbium , et praetore Diaeo , 
Corinthum evocatis, ita loquutus fertur: « Nihil an- 
« tiquius senatui populoque romano et fuisse, et esse, 
» quam ut sociorum res , quas magnopere ad suam 
» curam pertinere arbitratur, florentes quietaeque 
» sint ; si quis in dubium vocare vellet , vos ante 
» omnes aequitatis humanitalisque nostrae testes 
» producerem , Achaei. Vos enim Philippi Antiochi- 
» que bellis , T. Quintio reliquisque nostris impera- 
» toribus, ob ea quae ex voluntate populi romani 
x> beneficia vobis tribuerunt, saepe et in senatu egi- 
m stis gratias, et illorum pariter nominisque romani 
» honoris causa plurima atque honestissima decreta 
» fecistis. Neque nos adhuC pristini in vos animi pro- 
» positique poenitet , quin eadem illa , atque etiam , 
si sit occasio, maiora lubentes volentesque conce- 
» damus : sed a vobis interdum ea consilia suscipiun- 
» tur, quae ad turbandam Graeciae pacem, et, si 
» verum auditis, ad periculum vestrum pertinent. 

XXXin. » Frustra, regibus Macedoniae Syriaeque 
» depulsis, Graeciam liberavimus, si foedius illam 
» intestinis motibus opprimi patimur, quam si ex- 
» terna dominatione premeretur. Ecquando mutuo- 
>j rum inter consanguineos populos certaminum odio- 
» rumque finis erit? Quanta cum Messeniis bella 
» gessistis, quanta cum Spartanis ! Atque adeo nuper, 
» quum Macedoniam Andriscus rapuisset, et licet 
sub falso nomine vetus gentis potentia resurgeret, 
» vos neque veterum periculorum memores , nec ad- 
» versus futura providi, iuventutem viresque finiti- 

» morum bellis atterebatis. Quibus ut tandem aliquis 
» statuatur modus, neque nimia licentia in insana- 
» bile vulnus ruatis, senatui placet, neque Lacedae- 
» monem achaicae formulae censeri , neque ipsam 
y> Corinthum. Sed et Argos et Heracleam , quae sub 
» Oeta est, item ex arcadicis urbibus Orchomenum, 
» et universiin urbes, quae sub Philippo fuissent, 
» eximi oportere: neque enim has aut generis achai- 
m ci , aut antiquitus in eodem foedere fuisse censet. 
XXXIV. » Haec erant , quae senatus verbis nun- 
tiaremus : reliqua nostra erit benevolo magis con- 
» silio utilis , cpiain speciosa verbis , oratio. Senatui 
» sic de vobis merito morem geri , non modo iustum 
» honestumque arbitramur, sed etiam utilitatis vestrae 
» interesse : nam, ut- suas quaeque civitas leges sua- 
que iura habeat , id non magis singulis , quam uni- 
» versae genti expedire $ neutiquam obscurum est. 
» Tot diversas civitates , ut ad tempus certo foedere 
j> coire posse non negaverim, sic in unum reipu- 
3 i blicae corpus cogi , ita temperatis legibus , ut in 
» tam impari potentia par omnium ius sit, id vero 
33 nec evenire facile , nec , ubi evenerit , diuturnum 
3 i esse potest. Citius inter flammam et aquas concor- 
33 diam effeceris , quam ut pares aemulatione , poten- 
3 > tiores cupidine, infirmi metu careant; neque ad- 
33 versus haec consilium et ratio valet, et quae sunt 
33 a natura humano generi insita , ea legibus frustra 
3 i coerceas. 

XXXV. » Sed, ubi res ipsa clamat, supervacua 
33 omnis est oratio : si quidem ea formulae vestrae 
33 vis esset, ut per hanc tranquilla beataque repu- 
33 blica frui possetis , causam non dicerem , quominus 
eo in statu maneretis , cuius adhuc vestrum poeni- 
33 luisset neminem: sed ubi alii cogunt invitos ad 

» easdem leges, alii perire quam cogi malunt; quae 
» aut inter dissentientes societas, aut in commune 
>3 felicitas esse potest? Nisi tanto iam tempore multis 
m experimentis constitisset, non eadem omnibus Pe- 
» loponnesi urbibus placere ; rogari a reliquis urbi- 
» bus debeatis , ut l-eciperetis in formulam , non vero 
» restitantes repugnantesque vi compellere. Quapro- 
« pter, oro vos, Achaei, quum semper optastis quie- 
» tem vobis , pacem Graeciae retinete : unaquaeque 
» civitas ex suo commodo rem suam publicam con- 
» stituere optime novit. 

XXXVI. » Multas inter sese ita convenire, ut loco, 
» moribus , voluntate , et , qui subnasci quotidie pos- 
3 j sunt, nec opinatis casibus , nunquam dissideant, 
» optari potius , quam obtineri potest : si suis quique 
>j finibus contenti domi leges , foris pacem habeant , 
33 omnes ex aequo liberi , omnes beati agent. Quae 
» oborientur controversiae, aut non exibuntin arma, 
33 aut intra pax^va et propemodum innoxia bella con- 
3> sistent, vicinorumque consiliis et auctoritate nostra 
33 facile tollentur. Quid porro vobis opus est iungen- 
33 dis per tot incommoda in unum opibus , quibus 
33 hoc rerum statu nulla potentia est opus? Neque 
33 enim vos crediderim, quamvis ea de re secretus 
33 sermo ortus est, adversus Romanos bellum medi- 
33 tari: iam intestina bella perniciosa vobis sunt; 
33 adversus extenxa , quemadmodum conti - a Philip- 
33 pum Antiochuinque defensi estis , virtute atque 
33 lide romana defendemini. 33 

XXXVII. Hunc sermonem ne audire quidem susti- 
nentes Achaeorum principes, adhuc loquente Ro- 
mano prosiliunt, conciliumque ex praesentibus re- 
pente cogunt. Multitudo , cognitis, «piae senatus prae- 
cepisset , velut furore acta, rpiidquid laccdaemonii 



IO. FREINSHEMII SVPPLEM. 


I 96 

nominis in urbe erat , partim trucidant , alios in vin- 
cula abripiunt, inter hos et aliis ex locis hospites, 
ut quisque tonsura , aut calceamentis , aut cetero 
■vestitu , vel etiam ipsa appellatione ac nomine , Spar- 
tanum referre videbatur. Neque legatorum reverentia 
( nam ad illorum hospitium multi concurrerant ) 
praesidio miseris fuit, quo minus inde quoque per 
vim extraherentur, multum obtestante Oreste , ea 
facta ad iniuriam senatus populique romani pertinere. 
Sed parum apud tumultuantem multitudinem monita 
prudentium aut futuri cura valet : tantumque abfue- 
runt a defendendis aliis legati , ut ipsi quoque ad 
extremum fuga sibi consulere cogerentur. 

XXXVIII. Qui ubi asperius omnia Romae renun- 
tiaverunt , tanquam non repentina populi consterna- 
tione , sed consulto iniuriis affecti forent ; senatus , 
maxima commotus indignatione , legatos e vestigio 
nominavit , inter quos praecipuus dignitate Sex. Iulius 
fuit. Ilis mandatum , ut leniter obiurgatis Achaeis , de 
cetero accurate docerent , non esse praebendas pravis 
consultoribus aures , qui populum invitum ignarumque 
inimicitiis romanis illigare molirentur : esse adhuc poe- 
nitentiae locum , si in auctores Jacti per imprudentiam 
commissa vindicari sinerent. Perspicuum ex his erat , 
ne prius quidem decretum , quod Orestes pertulerat, 
ad dissolvendum omnino concilium achaicum specta- 
visse ; sed hoc potius actum ut terrore hoc iniecto , 
frangeretur contumacia gentis , caque ad colendam 
maiori cum reverentia romanam amicitiam transdu- 
ceretur. Neque deerant, qui tempori tantum molliora 
mandata tribui putarent, quod adhuc Carthago re- 

sistebat. Sed nimirum is tum erat urbis punicae sta- 
tus , ut parvum omnino momentum in consiliis Ro- 
manorum facere posset: praesertim pacatis omnibus 
aliis , et magna civium romanorum frequentia , quo- 
rum tum in tabulas publicas relata sunt trecenta vi- 
ginti duo millia a L. Cornelio Lentulo Lupo , L. Mar- 
cio Censorino censoribus: quod lustrum sextum et 
quinquagesimum Romae fuit. 

XXXIX. Magistratum deinde Cn. Cornelius Len- 
tulus L. Mummius consules inivere. Ludos seculares 
tum quartum factos Cn. Piso, Cn. Gellius, et Cassius 
Hemina , qui eo tempore vivebat , auctores sunt. Pro- 
vincias , Scipioni Africam , Metello Macedoniam , au- 
ferri non placuit: una consularis nova facta est Achaia, 
eamque Mummio sors attribuit : qui , licet maxima 
festinatione profectionem pararet , bellum tamen 
opera Metelli iam affectum reperit, ut postea memo- 
rabimus. Eadem enim hieme Scipio Carthaginem haud 
levius fame , quam per aestatem armis , premebat : 
unde mox facilior adversus invalidos et inedia ex- 
haustos victoria fuit. 

XL. Ergo vere incipiente Cothonem Byrsamque 
simul oppugnare instituit proconsul, quo magis etiam 
obsessos fatigaret: atque illi, desperata utriusque 
defensione , in Byrsam , ut munitiorem , cum rebus , 
quas auferre inter trepidationem potuerant , se con- 
tulerunt, incensis noctu navalibus, totaque ea re- 
gione Cothonis, quae quadrata vocabatur, ne Romanis 
usui esset. At victores , occupato portu , protinus 
aditum ad arcem moliebantur. Ibi , dum Hasdrubal 
et Carthaginienses in Scipionem intenti , qua pluri- 

tnum periculi apparebat, excubant, Laelius rotunda 
parte Cothonis , quam adhuc tenuerant hostes, supe- 
rata , clamoribus et tumultu omnia implet : quo ex- 
citati, qui cum Scipione erant , vim et ipsi faciunt, 
viamque , qua cuique proximum est , aperiunt. In 
foro propinquo (nox enim superveniens tentari plura 
prohibebat) suos in armis continuit proconsul: donec 
orta dies reddidit prosequendae victoriae facultatem. 

XLI. Itaque proconsul ipsam , quae sola restabat , 
arcem invadere , dum , amissa reliqua urbe , hostes 
trepidant, quatuor millia recentium militum iubet: 
illi prius in templum Apollinis , quod in Cothone 
fuit , irrumpunt ; Apollinisque vestem auream , et fa- 
stigium auro bracteatum pondo mille talentorum in 
praedam vertunt; neque prius inde a praefectis ab- 
strahi possunt , quam gladiis concisas opes inter se 
dividant: ea militum aviditas, quum, aliis rapientibus 
aurum, aliis caedentibus , et manus amputatae quo- 
rundam essent, effecit, ut miraculo et Apollinis irae 
res adseriberetur. At illi, praeda ablata, tum demum 
ad Byrsam oppugnandam convertuntur. Iani etScipio 
ibi erat , magnoque certamine viam sibi aperiebat. 

XLII. Ferebant autem in arcem a foro viae tres , 
densis utrinque aedific iis praealtisque comprehensae; 
ex quibus quum in Romanos telaconiicerentur , pro- 
xima quaeque primum, deinde contigua expugnavere: 
ut enim aliqua occupata domus erat , in vicinam ag- 
geris praebebat vicem ; semolisque propugnatoribus 
iungebantur tabularum iniectione , velut ponticulis , 
angiportus, et ex domo in domum victor miles tran- 
scendebat; et hic quidem in tectis aedium, neque se- 
cius infra , ut forte invicem occurrerant , ad angi- 

portus certabatur: plenaque erant omnia gemitu, et 
dissonis clamoribus , vulnerumque ac mortis varia 
imagine ; dum alii ferro , alii ruina intereunt praeci-- 
pitati ex solariis, afflicti humi , quidam etiam in ere- 
ctas aliorum hastas gladiosque casu delati. 

XLI1I. Solum adhuc incendium aberat; non mise- 
ricordia, sed quia partis utriusque magno numero 
repletae domus erant : donec ad muros Byrsae a Sci- 
pione penetratum ; ad quos suffodiendos , quia pro- 
pter vim propugnatorum valido robore erat opus , 
incendi tres inter forum arcemque vias iussit; statim- 
que ruinas, ut quae ab igne factae essent , repurgari, 
quo posset ad arcem exercitus citra impedimentum 
accedere. Hinc vero multiplicata malorum facie, flam- 
marum crepitus , procumbentiumque sonitus aedifi- 
ciorum longe lateque horrendum fragorem edebant. 
Sed et inter caementa materiamque donibrum , quas 
ignis aut nisus diruentium disiecerat, midta cadavera 
provolvebantur: multi etiam vivorum, quibus prae- 
cipue sexus aut aetas infirmior latebras suaserat, alii 
semiustulati , quidam laceratis ferro corporibus , mi- 
serabili cum eiulatu praecipites cadebant. Ne sic qui- 
dem finis malorum erat; sed quibus muniendae viae 
datum negotium fuerat , quidquid ante pedes erat , 
lapides , ligna , cadavera , vivos atque semineces , 
furcis ferramentisve correptos, in foveas et loca cava 
protrahebant : ibi quidam , capitibus alii alia parte 
corporis exstantes, diu cum anima luctabantur, amissa 
omni vivendi spe ac voto, ne mortis quidem extremo 
solatio compotes; donec equorum ungulis obtriti, 
miserrimum spiritum acerbissimo fine expellerent , 
tam sine culpa facientium , quam sine misericordia. 

XLIV. Nec enim data opera haec tam crudelia ge- 
rebantur , sed festinatione ; quemadmodum et a mu- 
nitoribus nihil proposito, sed per festinationem omnia 
fiebant : quippe contentio certaminis , et propinqua 
spes victoriae, et his stimulis properans exercitus, 
praeterea praeconum voces , et tubarum cantus, tum 
tribunorum centurionumque cum cohortibus aul 
manipulis discurrentium strepitus, omnium sensus 
hebetaverant; ut veluti lymphati quanlalibet obie- 
ctorum spectaculorum foeditate parum moverentur. 
Duravit haec oppugnatio dies noctesquesex continuas, 
in locum fessorum succedentibus subinde recentibus, 
priusquam labore tam improbo proconsul vinceretur : 
qui, ceteris per vices quiescentibus , solus omnium 
perdius et pernox, somnique et cibi, nisi inter ipsum 
opus rapti, expers, vigilias, labores, adspectum ipsum 
tot tristissimarum rerum eadem patientia pertulerat. 
Tum vero lassitudini cedens, in excelso quodam loco, 
unde inspicere , quae agerentur, et moderari posset, 
consedit. 

XLY. Septimo demum die quidam supplices cum 
infulis Aesculapii venerunt ( huius enim dei aedes 
religiose apud ipsos colebatur) precati, ut vita dedi- 
turis sese salva esset. Annuente Scipione , nisi quod 
transfugas exceperat, primo mulierum millia quinque 
et viginti, mox triginta millia virorum egressa pote- 
stati se victoris permiserunt: alii virorum quadraginta 
millia . quidam hominum quinquaginta millia , non 
distincto sexu , tradiderunt. Hoc tempore accuratis- 
simis precibus oratum ab uxore Hasdrubalem ferunt , 
ut amissa omni spe defendendae urbis, postremum 

suae suorumque salutis praesidium in clementia 
Scipionis quaereret: sed expugnari tum stolidi et 
■vani hominis pertinacia hon potuit ; in Aesculapii 
templum , cum uxore et duobus fdiis , transfuga- 
rumque reliquiis ( ad nongentos supererant) se re- 
cipiens , inde adiulus altitudine loci ( nam sexaginta 
gradibus adibatur), et transfugis per extremam ne- 
cessitatem nihil non audentibus , repugnabat. 

XLVI. Vt autem fame, vigiliis, laboribus, et metu 
imminentium confecti , succumbere tot aerumnis coe- 
pere , desertis , quae circum erant , in ipsam aedem 
se inclusere: non quod spes ulla superesset, sed ipsa 
desperatione adhuc ex tecto aedis sese defensuri. At 
ille magniloquus et inconcussae firmitudinis ostenta- 
tor Hasdrubal , nullo conscio , ne uxore quidem aut 
liberis admonitis, ad genua Scipionis cum ramis oleae 
supplex procubuit. Quem ubi pedes assidentem pro- 
consul ostendit transfugis , silentio impetrato , con- 
vicia dirasque in illum iaculati, aedem incenderunt, 
ijt eodem igne sepelirentur. 

XLVH. Inter illam necessitatem uxor Hasdrubalis , 
quam potuerat pulcherrime ornata, fertur ex adverso 
Scipionis cum liberis suis , templo iam flagrante , 
constitisse ; elataque voce haec precata esse: « Tibi 
» quidem , Romane, nihil eveniat ob ista mala, quae 
» contra hostilem urbem belli iure commisisti: at ab 
» hoc Ilasrubale patriae, sacrorum, meique et libe- 
» rorum proditore , dii Carthaginis , et tu cum diis . 
» promeritas poenas expetatis ! >3 mox in virum ser- 
mone vultuque converso: « Tu vero, facinorosissi- 

» me , perfulissimecfue et effeminatissime mortalium , 
» inquit, iam quidem me cnm liberis communibus 
» hoc incendium tumulabit : at tu quale ad dedecus 
» servaris triumphum victoris ornaturus, dux magnae 
» Carlilaginis! quas postea poenas huic, cui nunc 
» supplex assides , dabis ! m Haec ubi dixisset , filios 
iugulatos in ignem mittit , superque ipsos eodem se 
praecipitem infert : simili ferme fato defuncta novis- 
sima Carthaginis regina, atque quondam absumpta 
prima fuerat. Hic exitus mulieris fuit , qualis potius 
virum decuisset. 

XLVni. Hoste non devicto tantum , sed etiam de- 
leto, quum excussus inter bellicos tumultus humani- 
tatis sensus libero iam curis pectore rediisset, illa- 
crimasse Carthaginis excidio Scipionem ferunt : et 
postquam diu tacitus atque meditabundus adstitisset, 
versus graeci poetae subito pronuntiasse, quibus im- 
pendens iliacae urbi fatum praedicitur : interrogan- 
tique Polybio, quem belli domique secum habere 
consueverat, quorsum ista diceret, aperte fassum, se 
reputatione sortis humanae , summa quaeque tam 
facile vertentis, etiam de sua patria moestis cogitatio- 
nibus fuisse perturbatum : atque hoc ipse Polybius 
in historiis suis exposuit. Erat sane haud vulgare 
ad redarguendam fortunae suae stolide confidentium 
vanitatem exemplum , tantae urbis vix iis , per quos 
patratus erat , credibilis interitus ; cuius quae magni- 
tudo fuerit , ex ignium mora non inepte coniici qui- 
dam iubent, qui per continuos dies septemdccim ex- 
stingui nequivere. 

XLIX. Scipio praedam urbis militi concessit, prae- 
ter aurum argentuinve et donaria templorum , ad 

quaestorem deferri iussa. Ex his nonnulla ad fidem 
victoriae, celerrimae navium imposita, Romam misit; 
bellique fine nuntiato, quid porro fieri senatus vellet, 
consuluit. Praemia deinde donaque militaria , ut cu- 
iusque virtus enituerat , data , nisi qui templo Apol- 
linis diripiendo noxam contraxissent. Inter ceteros 
insignis honor Ti. Gracchi fuit, cuius sororem in 
matrimonio imperator habebat; itemque C. Fannii: 
qui duo ante ceteros murum hostilem conscenderant. 
In recognitione praedae quum plurima spolia Sici- 
liae , a Poenis diutissime vexatae , inter signa prae- 
sertim ac statuas rarioris artificii reperisset, convo- 
catis , qui tum aderant , Siculorum legatis , omnia se 
restituturum edixit civitatibus Siciliae, quae potuis- 
sent agnoscere. 

L. Erant multae clarorum virorum pictae imagi- 
nes ; multae etiam ex auro argentoque statuae , et 
donaria deum : ex quibus , quae Himera quondam 
sublata fuerant , Thermitanis sunt reddita : alia Ge- 
lensibus : Dianam suam Segestani receperunt : nobi- 
lem illum Phalaridis saevitia taurum Agrigentini ; 
quem Agrigenti unquam fuisse , Timaeus impuden- 
tius , quam cautius , negavit. Scipio certe , quum 
Agrigentinis eum redderet , dixisse dicitur : aequum 
esse illos cogitare, utrum esset Siculis utilius , suisne 
servire , an populo romano obtemperare; quum idem 
monumentum , et domesticae crudelitatis, et mansuetu- 
dinis romanae , sint habituri. Sed et Africae , deinde 
Italiae civitates, quae inde fuerant a Poenis abrepta, 
beneficio Scipionis recepere. 

U. Magnum id quoque favorem ei apud omnes 
populos peperit , quod nullam cuique benefaciendi 
occasionem praetermitteret, non solum donis magni- 
ficus , sed etiam aestimandi , quibus quae donari de- 
ceret, sollers. At inter haec, quum aliis tanta largi- 
retur , adeo niliil quaesivit sibi , ut , quum partem 
spoliorum divenderet, nemini familiarium suorum 
neque 'libero, neque servo, quidquam ex iis ne em- 
ptum quidem habere sineret. Haec illi viro ratio, hoc 
ad felicitatem et gloriam iter placuit: quod si nunc 
inire quisquam cuperet, ultro insanire putaretur, dum 
neque sine opibus quoquo modo partis constare di- 
gnitatem posse creditur, et tamen iisdem alii sine 
iudicio spargendis famam aucupantur ; adeo hodie 
quam cuiuslibet laudis avidi, tam ignari verae sumus.. 
Ceterum proconsul arma punica machinasque , et 
quod navium maritimis usibus aptum esse desierat, 
Marti ac Minervae donum romano more concremavit. 

Ln. At Romae , quum victoriae nuntium et signa 
ferens navis appulisset, seroque iam vespere vulgata 
per universam urbem tantae laetitiae fama esset, 
procurrere in publicum prae gaudio homines, am- 
plectique invicem et gratulari temporum felicitatem, 
quod nunc demum vivere se ac valere , neque liber- 
tatem soluin sine metu, sed etiam imperium sine 
aemulo tenere , deleta Carthagine , autumabant : ne- 
que sane nulla aut levi de causa sic exsultabant ani- 
mis, gnari, quamquam ingentia et alias bella, contra 
Macedones, contra Hispanos, demum contra Magnum 
Antiochum ipsi patresve eorum bellavissent, nullum 
tamen aut magnitudine periculorum , aut acerbitate 

cladium , aequale punicis fuisse , quibus in Sicilia 
Hispaniaque, sed maxime in ipsa Italia, per sedecim 
annos immania damna pertulerant: quum unus Han- 
nibal oppida quadringenta flammis, hominum tre- 
centa millia ferro consumpsisse dicatur ; ne compu- 
tatis quidem, quos extra pugnarum fortunam alii 
casus abstulerunt. 

LIII. Haec igitur, et ad ipsam urbem Romam ad- 
mota Poenorum signa reputantes , vix fidein rei ge- 
stae capiebant animis ; alius alium rogitantes , ecquid 
certis omnino auctoribus haec tanta victoria crederetur? 
Deinde in admirationem urbis victae , hominumque 
extrema omnia pro urbe ausorum versi , quantum 
illius robur, quanta hominum audacia , quam incre- 
dibilis durities, quam ingeniosa calliditas fuisset, 
repetebant; non sine ingenti gloria imperatoris, qui 
haec omnia consilio , labore , ac virtute superavisset. 
His sermonibus nox ista exempta : simul autem illu- 
xit, honores diis sunt habiti, et spectacula varii ge- 
neris per publicam laetitiam edita. 

LIV. De reliquiis porro Carthaginis etiamdum de- 
liberatio in curia tenuit: dicebatur enim, quod eve- 
nit, urbe punica excisa , liberatam externo metu civi- 
tatem procliviorem ad domestica certamina fore. At 
Catonem contra suasisse, quidam referunt ; nunquam 
enim periculo vacuam fore Romam, donec aliquid Car- 
thaginis superesset. Ceterum Catonis exituin plures et 
meliores auctores sequutus , ad superiora tempora 
retuli. Constat tamen , senatui placuisse , usbem solo 
aequari , neque habitari solum illud postea: additis 
etiam exsecrationibus, si quis eum locum, maxime 

ubi Byrsa et Megara fuerant , iterum aedificiis frequen- 
tasset: ita tamen , ne cui accessisse ad ea loca spectandi 
ergo fraudi esset. 

LV. Decem praeterea legati more maiorum ad Sci- 
pionem missi , quorum de sententia res ordinaret. 
Hi ubi venerunt , omnes reliquiae urbis funditus ex- 
cisae: eadem aliis omnibus oppidis illata vastitas, quae 
in parte Poenorum per id bellum fuerant. Ager illa- 
rum sociis populi romani dono datus : largissime 
Vticensibus, quibus, quidquid Carthaginem et Hip- 
ponem regionis interiacet, contributum. Neque Nu- 
midiae reges suo sunt praemio defraudati. Ceteris , 
quorum neque oflicium, neque iniuria insignis fuerat, 
tributum est impositum , in agros , et capita : facta- 
que provincia, quam missus quotannis ab Yrbe prae- 
tor obtineret. Haec ubi mandata legati ediderunt , 
Romam sunt reversi. Scipio , perfectis , quae senatus 
praeceperat, exemplo patris Aemilii , qui post mace- 
donicam victoriam eodem genere magnificentiae Am- 
phipoli fuerat usus , eximia spectacula , omnis ele- 
gantiae non modo iudex idoneus, sed etiam sollertis- 
simus auctor, edidit. 

LV1. Haec calamitas Carthaginem, post septingentos 
quam condita fuerat annos, delevit. Alterum mox 
imbecillitatis humanarum rerum in urbe minus po- 
tente, sed aeque nobili, documentum fortuna dedit, 
evertenda per occasionem achaicorum motuum Co- 
rintho. Eius cladis praecipua culpa penes Critolaum 
fuit , pari imperitia et fastu romana arma pertinacis- 
sime provocantem. Quum enim hinc Sex. Iulius Ro- 
ma , inde Peloponneso Thearidas egressi , mutuo sibi 

in itinere occurrissent , Romanusque , se afferre se- 
natus mandata, diceret , ambo in Achaiam sunt profe- 
cti : ubi quum Aegii concilium datum esset Romanis, 
Sex. Iulius, humana oratione praesentas alloquutus, 
crimen in legatos admissum etiam clementius, quam 
ipsi ferme Achaei, interpretabatur; ut appareret, 
haud magno negotio satisfieri sibi de eo senatum pas- 
surum : dum ne quid ulterius vel in ipsos Romanos , 
vel contra horum decreta in Lacedaemonios pecca- 
retur. 

LVII. Quare quidquid in concilio sanum erat , gra- 
tanter hunc sermonem excepere, conscii commissorum, 
et quae poena populi romani hostes maneret , ante 
oculos versante Macedonum exemplo admoniti. Sed 
vulgus imperitum , magis quia , quod orationi legato- 
rum opponeret , non haberet , quam quod probaret 
dicta , silentio sauciam aegramque mentem protege- 
bat. At vero Diaeus et Critolaus , ille postremo prae- 
tura functus, hic tum quoque praetor, et quotquot 
consilia cum his sociaverant ( erant autem tanquam 
de industria delecti ex unaquaque civitate pessimus 
quisque), quum ipsi per se existimabant, tum aliis 
persuadere studebant eam et temporis causa 

assumptam Romanorum mansuetudinem esse , omnia 
facere paratorum , ne super qfricanum et hispana bella 
etiam Achaeos concitarent. Tamen in praesentia satis 
modeste respondent : se nihilominus Thearidam ad 
senatum missuros , ut crimen de legalis dilueret in- 
terea conventum indicturos Tegeam , ut ibi cum La- 
cedaemoniis de pace ageretur. 


§. 56. Appian. — Vcll. I, n. — Oros. IV, z3. — Cic.de Nat. Deor. III, 
38. — Flor. II, 16 . — Polyb. E&cerpl. Legat. 144 . — Pausau. lib. VII. — 
Poljrb. 

§. 57. Pausau. — Poljrli. 



2<j8 


10. FHEINSHEMII SVPPLEM. 


LVIII. Ceterum haec ad fraudem tantummodo com- 
parata , longe dissimilem, quam pro specie, quae 
praeferebatur, eventum habuere. Quum enim Roma- 
ni, adductis etiam Lacedaemoniis, Tegeam constitu- 
to tempore venissent , Achaeorumque principes adeo 
exspectassent diu, ut eorum adventum iam ferme 
desperarent : solus postremo Critolaus venit , non ut 
ulla in re promissa praestarentur ; sed , elusis , quae 
fuerant postulata , negabat , nisi de sententia populi 
quidquam iis de rebus constitui posse : exspectandum 
igitur proximum concilium ( id secundum leges Achaeo- 
rum post semestre futurum erat); in eo se de prae- 
sentibus negotiis relaturum. Ferunt, ea quoque fraude 
Critolaum usum, ut palam quidem mitteret, ad ar- 
cessendos Tegeam Achaeos, secreto autem moneret, ne 
vocati accederent. Romani, aperte videntes, homini 
incredibiliter arroganti ludibrio se esse , dimissis do- 
mum Lacedaemoniis, in urbem redierunt. 

LIX. Ilis digressis, Critolaus tota deinde hieme ad 
obeundas civitates usus, specie narrandi, quae Te- 
geae forent acta, Romanos calumniando, leve vulgus 
odio, et cupiditate rerum novarum inflammabat. 
Idem mandabat magistratibus, ne quem aeris alieni 
causa excuti , aut in vincula duci paterentur: utque 
debitorum solutio differretur , donec appareret, quis 
eventus belli lacedaernonii futurus esset. His blanditiis 
delinita plebs . et futuri improvida , quidquid illi 
placuisset , facile et credebat dicenti , et imperanti 
obsequebatur. 

LX. Quod ubi Q. Metello Macedoniam administran ti 
cognitum , legatos ad gentem Achaeorum Cn. Papi- 
rium, et Aelium Lamiam iuniorem , cumque his A. 

Gabinium et Fannium misit. Qui ubi ad eandem fer- 
me formam , ut Sex. Iulius nuper , humanissime pla- 
cidissimeque monuissent, caverent Achaei ullo modo 
tam necessariam genti cum Romanis amicitiam abrum- 
pere ; non lenivit vulgi temeritatem , sed accendit le- 
gatorum modestia: paucis exceptis, qui, quid age- 
retur, intelligebant, cetera multitudo, et ante omnes 
Corinthii (concurrerat autem forensis turbae nume- 
rus , quantus alias nunquam ) tanto furore correpti 
sunt, ut non modo irriderent Romanos, sed etiam 
cum tumultu et clamoribus maximis concione eiice- 
rent : pulsatos fuisse , aut hos , aut qui cum Oreste 
fuerant , neque affirmare possis, neque refellere, aliis 
auctorum aliter eandem rem referentibus: superbius 
appellatos , atque adeo a quibusdam , quorum aedes 
praeteribant , sordibus conspersos , certior fama est. 

LXI. Quidquid eorum fuerit, Critolaus, quum sibi 
destinata supra votum videret procedere , magistra- 
tus, maxime quos adversarios in republica habuerat, 
perstringere coepit: non iam abstinens gravioribus 
et apertioris consilii etiam in Romanos verbis: «Quo- 
ji usque, « inquit,» verba nobis dari patiemur, Achaei? 
» aut quem modum finemque impudenlissimi mor- 
jj tales opprimendae libertatis vestrae statuent? Pro- 
>j ximis annis, quum rempublicam nostram contem- 
» ptui , foedera ludibrio haberi , principes nostros ad 
» causam dicendam, quasi captivos in externas oras 
» trahi , alia etiam relatu indigna pateremur, Calli- 
» crates et pauci alii incusabantur : hi in ore atque 
» odio omnium erant; absque his si foret, retineri 
m dignitatem publicam, vitari servitutem posse puta- 

» bamus. Quid igitur factum est? quieverunt post 
» illorum fata iniuriae , simulque cum illis pericula 
» nostra exstincta sunt? an vero multos pro uno Cal- 
» licrates nacti, postquam ille periit, perniciosius 
» etiam , quam doneo salvus esset , laboramus ? 

LXII. » Scilicet haec nostra culpa fiunt, Achaei, qui 
» iuris , a maioribus traditi , parum memores , quos 
» affici poenis opportebat , honoribus atque magistra- 
» tibus extollimus: eorumqiie in hominum manus 
» tradimus rempublicam , in quibus illa si fuisset, 
» modis omnibus ad recuperandam illam liberandam- 
» que erat connitendum. Sunt adhuc, deorum bene- 
» (icio, qui commune Achaeorum iusta cura prose- 
» quantur; qui antiquiorem divitiis fidem habeant, 
« et patriae caritatem obiectare se periculis non dubi- 
» tent; quorum equidem rationem haberi oportebat: 
j> sed si tantum a veteri virtute descivimus, ut vel 
>• nullos ciusmodi viros repcriamus , vel repertis no- 
» limus uti , ponamus illos liberae opulentaeque 
» gentis indebitos nobis spiritus , et saltem eorum , 
» quibus servituri sumus, gratiam occupemus, sponte 
» nos imperiis offerendo: nam si, quo coepimus ire, 
•» pergimus , sub inani libertatis umbra , proditione 
■» paucorum ignari invitique vendimur , ut, vilissiino- 
» rnm mancipiorum instar, ne heris quidem conli- 
m nuo, sed communium herorum servis famulemur. 

LXIII. » Lubenter equidem in hoc negotio men- 
» lione romani nominis abstinerem : sed quia illud 
» semper in ore habent, quorum opera libertas no- 
» stra perit, dissimulare non possum, iam oliin cor- 
« datos apud nos viros mirari, cur hanc invidiam, 
■» aut immeriti ferant Romani . aut meriti ferantur 
>.> a vobis? Etenim potentiam utrorumque iusta aesti- 
» malione metior : sed ipsi quoque vidimus , non 

»» semper pro modo virium belli fata dispensari , el 
m interdum magnis apparatibus plus valere modicos, 
» ubi concordia adsit, et morti quam servituti prom- 
» ptior animus. Sed de futuris viderint dii! egoquem- 
» admodum minime lacessendos esse Romanos arbitror, 
» ita (dicendum enim semel est) amicos pati possum, 
» dominos non possum : vobis autem , siquidem viri 
» futuri estis, socios non defore scitote; sin semiviri, 
» dominos ». 

LXIV. His atque similibus multis stimulare Crito- 
laus ferocitatem amentis plebeculae non desinebat. 
Quoque fortius omnes permoveret , interiieiebat vo- 
ces , quibus non temere ad haec consilia ferri , sed esse 
sibi regum , esse civitatum aliarum conscientiam , et fo- 
re auxilia , significabat. Quum ad haec seniores coer- 
cere hominis intemperantiam vellent, et ab huiusmodi 
deterrere sermonibus , ille armatis advocatis ultro 
minabatur malum , si quis accedere ad sese , prehen- 
dere , aut omnino chlamydem attingere auderet. Tandem, 
quum furiata mente regere se plane non posset : 
« Atqui ,« inquit, » nimis iam diu sileo, ne, quod 
» in rem communem est , edam : neque enim vel La- 
» cedaemonii nobis, vel Romani, aeque cavendi sunt, 
» quam ex nostris civibus, qui potius illorum volun- 
» tati, quam patriae utilitatibus serviunt». Quoque 
fidem dictis faceret, Evagoram Aegiensem , et ex Trit- 
taea Strategium, quidquid in consilio magistratuum 
secreto tractaretur, id eos insimulat Cn. Papirio pro- 
dere. 

LXV. Quum ad haec Strategius , sibi quidem cum 
Papirio, aliisque Romanorum colloquia fuisse, et 
futura tanquam Achaeorum sociis amicisque, diceret; 
quidquam autem arcani protulisse cum iureiurando 
infitiaretur, polior apud corruptam inullitudinem 

criminantis auctoritas, quam defendentis innocentia, 
fuit. Qua inclinatione animorum abusus Critolaus 
perfecit , ut decretum fieret de bello -cum Lacedae- 
moniis prosequendo: quo ipso arma adversum Ro- 
manos sumi, quamquam dissimulata eorum mentione, 
obscurum nemini erat. Atque sic quidem ille modis 
omnibus , ut ingenii malo patriam mactaret , labora- 
bat. Legati autem Romanorum Cn. Papirius Athenas, 
inde Spartam profectus est, ad observandas temporum 
opportunitates; Aelius Naupactum: dum reliqui duo 
Metellum, quem aifuturum esse non dubitabant, 
Athenis praestolantur. 

Cum Achaeii , qui in auxilio Boeotos et Chalcidenses habebant , 
Q. Caecilius Metellus ad Thermopylas bello conflixit : quibus 
▼ictis, dux eorum Critolaus veneno sibi mortem conscivit; 
in cuius locum Diaeus, achaici motus primus auctor, ab 
Achaeis dux creatus , ad Istbmon a L. Mummio consule vi- 
ctus est: qui, omni Achaia in deditionem accepta , Corinthon 
ex senatusconsulto diruit, quia ibi legati roraani violati erant. 
Thebae quoque et Chalcis, quae auxilio fuerant, dirntae. 
Ipse L. Mummius abstineotissiinum virum egit : nec quidquam 
ex iis opibus ornamentisque, quae praedives Corinthus ha- 
buit, in domum eius pervenit Q. Caecilius Metellus de An- 
drisco triumphavit; P. Cornelius Scipiq, Africanus Aemilianus, 
de Cartbagiue et de Hasdrubale. Viriathus in Hispania pri- 
mum ex pastore venator, ex venatore latro, mox iusti quo- 
que exercitus dux factus, totam Lusitaniam occupavit ; M. 
Vetilium praetorem, luso eius exercitu, cepit, post quem C. 
Plautius praetor nihilo felicius rem gessit ; tantumqne terro- 
ris is hostis intulit , ut adversus eum consulari opus esset 
et duce , et exercitu. Praeterea motus Syriae , et bella inter 
reges gesta referuntur. Alexander, homo ignotus et incertae 
stirpis , occiso ( sicut anta dictum est ) Demetrio rege , in 
Syria regnabat: hunc Demetrius, Demetrii filius, qui a pa- 
tre quondam ob incertos belli casus ablegatus Gnidon fuerat. 

contempta socordia inertiaque eius, gdiuvante Ptolemaeo Ae- 
gypti rege, cuius filiam Cleopatram iu matrimonium accepe- 
rat, bello interemit. Ptolemaeus, in caput graviter vulneratus, 
inter curationem, dum ossa medici terebrare conteudunt , 
exspiravit: atque in locum cius frater minor Ptolemaeus, qui 
Cyrenis regnabat, successit Demetrius ob crudelitatem, 
quam per tormenta ia suos exercebat, a Diodoto quodam , 
uno ex subiectis, qui Alexandri filio, bimulo admodum, re- 
gnum asserebat, bello superatus , Seleuciam confugit L. 
Mummius de Achaeis triumphavit; signa aerea, maruiorea- 
que, et tabulas pictas in triumpho tulit. 

I. Dum Critolaus inter Achaeos oinnia turbat mi- 
scetque , Thebis altera fax rerum novarum Pytheas 
Boeotarchus haud remissiore impetu cives suos in 
bellum romanum impellebat. Is adolescentia turpiter 
transducta , mox etiam in republica per audaciam 
atque avaritiam multa designabat in perniciem civi- 
tatis eruptura : sed ubi Metellus , cui negotium hoc 
senatus dederat, mulctam pro illatis Phocensium po- 
pulo , Amphissensibusque , et parti Euboeae iniuriis 
solvere, iussit; ibi Pytheas exulceratos molesto im- 
perio animos adeptus, prius exstimulare non destitit, 
quam professis contra Romanos odiis , ad arma cum 
Achaeis coniungenda , incitaret. Trahuntur in socie- 
tatem Chalcidenses : tam infirmis subnisus amicitiis 
in Romanos sumere bellum Critolaus audet; ne ulla 
quidem in eventum sequiorem sibi excusatione relicta. 
Quippe impingere et vinci , etiam post consilia non 
inepte capta , humanum est , et fortunae solet impu- 
tari : at audacia cum imbecillitate, non infortunium, 
sed amentia recte vocatur. Itaque non difficilior Ro- 
manis victoria fuit, quam in tanta hostium stultitia 
oportuit. 

II. Metellus , ut pondus legatorum suorum verbis 
adderet, eodem fere tempore, quo profecti illi erant, 
et ipse exercitum per Thessaliam praeter Lamiacum 
sinum instituit ducere. Iam Critolaus , adiutus etiam 
boeoticis auxiliis, Heracleam obsidebat , in Thessaliae 
finibus sitam urbem , et Achaeis contribui recusan- 
tem. Sed adventu Metelli cognito, Sperchiumque flu- 
vium ab eo superatum, ex insana illa ferocia subito 
in tantum pavorem incidit, ut neque eodem loco ex- 
spectare hostem , neque saltem in angustiis ad Ther- 
mopylas auderet consistere ; unde contra ingentes 
Persarum Gallorumque copias Graeci magna olim 
virtute , magnaque gloria dimicaverant. 

III. Ad Scarphaeam Locridis urbem itinere fugae 
simillimo contendens , non tamen attingere illam po- 
tuit, quin a Metello, qui festinanter insequutus fue- 
rat , pugnare cogeretur. Magnam ibi caedem fuisse 
non ambigitur : circiter mille vivi capti. Critolaus 
post res perditas , iudicii sui errore primum agnito , 
ut se praesentibus malis exsolveret , venenum in fuga 
bibit. Apud alios neque vivus, neque mortuus re- 
pertus esse post pugnam traditur; quum ad montis 
Oetae radices fugam urgeret, in locis paludosis et 
profundis subsidisse creditus. Ex cetera multitudine 
mille Arcades , delecta iuvenum manus , Elateam Pho- 
cidis urbem concessit , et ab Elatensibus pro veteris 
amicitiae iure hospitaliter excepta est. Sed fama proe- 
lii ad Scarphaeam vulgata , metuentes iram Romano- 
rum Phocenses excedere finibus suis Arcadas iubent. 

IV. IIos reditum per Boeotiam lentantes , haud 
procul Chaeronea. Metellus delevit. Haec rerum a 

Metello contra Achaeos gestarum proxima vero vide- 
tur esse narratio : neque enim aut de numero proe- 
liorum , aut de loco , similia apud scriptores tradun- 
tur. Achaeorum ad Thermopylas viginti millia, iterum 
in Phocensibus septem occisa millia , Claudius refert. 
In Achaia quidam et Elidis campis pugnatum pro- 
dunt : etiam de duce hostium ambiguum Valerius An- 
tias facit , qui cum Diaeo pugnasse Metellum ( si ta- 
men fidi sunt codices ) scripsit. At Polybius , qui res 
domesticas ignorare non potuit , cum plerisque omni- 
bus, Critolaum nominat: neque dubium habetur, 
eo demum sublato , imperium ad Diaeum revertisse. 
Hoc enim iure Achaei utebantur, ut, ubi praetor 
fatis concessisset , qui proxime praetor fuisset, is 
magistratum usque ad tempus comitiorum gereret. 

V. Igitur Diaeus , belli , cuius primus auctor ipse 
fuerat, administratione suscepta, praesidium Megara 
misit, ad hominum millia qualuor, Alcamene duce , 
qui videlicet irrumpentem Metellum repellerent, 
quem modo cum Ilorentissimo exercitu praetor 
Achaeorum Critolaus sustinere nequiverat. Ipse Argos 
profectus , inde literas ad omnes Achaiae civitates 
dedit, ut ex vernis ad millia duodecim manumissicum 
armis Corinthum mitterentur ; quibus vernae ad nu- 
merum non essent , ex aliis mancipiis supplere per- 
missum. Ea quoque descriptio inaequaliter, et magis, 
ut praetori placuerat, quam ex opibus- civitatum , 
imperata. Quod etiam ob bella lacedaemonia in ma- 
gna difficultate pecuniariae rei versabatur respublica, 
opulentiores quoque viros matronasque privatim au- 
rum argentumque conferre coegit. Simul omnes, qui 

aetate militari essent, ex Achaia Arcadiaque Corin- 
tlium armatos convenire , iussit. 

VI. His omnibus de causis maxima per Achaiam 
trepidatio, maximusque cum desperatione metus erat: 
neque tamen ad sana consilia poterant adiicere ani- 
mos ; sed , quod perculsis semel mentibus evenit , 
principum suorum dementiam damnabant simul , et 
sequebantur. Prae ceteris Eleorum , Messeniorumque, 
et Patrensium flebilis erat conditio. Illi metu torque- 
bantur , ne , ad mare obiectis regionibus , primum 
consulis Mummii cum classe venientis impetum exci- 
pere cogerentur. Patrenses cum circumiectis oppidis, 
accepta clades fregerat , magna parte iuventutis in 
proelio amissa: tantaque illis locis consternatio fuit, 
ut multi necem sibi consciscerent, in puteos, aut ex 
praecipitiis desilientes ; plures desererent patriam , 
non quia , ubi vitam acturi essent , scirent , sed quia 
scire videbantur, in patria se non posse vivere. Erant, 
qui ad Romanos proficiscebantur , alii alios , ut au- 
ctores novarum rerum , accusantes ; ne propinquis 
quidem parcente motu: quamquam nemo erat, qui 
adhuc aut exigeret delationem , aut quaestionem 
exerceret. 

VII. Neque alia rerum apud Thebanos facies erat; 
immo aliquanto foedior , quia fugientibus universis 
vacua urbis aedificia relicta fuerant. Inter ceteros et 
Pytheas , cum uxore liberisque in exsilium profectus, 
tota Peloponneso oberrabat. Metellus enim , caesis 
apud Chaeroneam Arcadibus , ad Thebas cum exer- 
citu victore accedebat. Quo ubi pervenit , laudabili 
mansuetudine usus , non templis modo domibusque 

pepercit; sed etiam quemquam Thebanorum vel ma- 
nentem oceidi, vel fugientem capi vetuit, uno Pythea 
excepto, quem ad se adduci iussit, ubicumque re- 
pertus esset ; captusque is post aliquod tempus , sup- 
plicio capitis scelerum suorum furorisque poenas luit. 
Thebis receptis , ad Peloponnesum Romanus conver- 
tit iter; iainque Megaris appropinquabat, quum Al- 
camenes, ne tentata quidem urbis defensione , cum 
praesidio suo Corinthum in castra Achaeorum se re- 
cepit : Megarenses urbem sine certamine dediderunt. 

Vm. Iam et Diaeus Corinthum venerat : neque 
multo post accessere missi a Metello Andronidus, et 
Lagius , et Archippus , viri nobiles , ut ad pacem ac- 
cipiundam Achaeos hortarentur. Magno enim studio 
Metellus agebat , si qua ante consulis adventum com- 
ponere res Achaiae posset. Neque temere sumpta spes 
erat , quod post infelicem pugnam multis iam displi- 
cebat bellum , positisque armis , parati erant per con- 
ditiones transigere. Sed vicit Diaei factio, qui diu 
ante, quos venturos noverat, tanquam fautores ho- 
stium calumniatus, postquam accessere , multitudinis 
odio temeritatique obiecit : comprehensi igitur statim, 
et cum omni genere contumeliarum in vincula rapti 
sunt. 

IX. Sub idem ferme tempus etiam Philo Thessalus 
Corinthum se contulit , adeo manifesta salutis eorum 
cura, ut multos iam Achaeorum flecteret. Ex quibus 
Stratius Trittaeensis praeter ceteram dignitatem aetate 
quoque reverendus , Diaeum amplexu blanditiisque 
rogabat, ut conditionibus a Romano propositis assen- 
tirelur. At consilii principes neque rationibus , neque 
prece movebantur, desperata ab llomanis salute, quos 

atrocius offendisse rebantur , quam ut exspectari ve- 
nia posset ; neque tamen ad exitum viris dignum se 
parabant, aut quidquam moliebantur, quod homini- 
bus gloriae imperiique cupidis dignum esset: non 
tamen mirabitur vilitatem et amentiam hominum, 
quisquis meminerit , neque alia decreta fieri posse , 
quam velint consilii publici moderatores ; neque alios 
tum fuisse principes , quam Diaeum et Damocrituin , 
nuper exsules , mox fatali temporum imprudentia in 
civitatem receptos , cumque his Alcamenem , et Theo- 
dectem , et Archicratem , prudentia ac probitate niliil 
iis, quos dixi, praestantiores. 

X. Fit igitur decretum non de Andronida modo et 
ceteris ; sed etiam Sosicrates in carcerem compingitur, 
hoc crimine, quod quum in praetoris vicem concilio 
praeesset , auctor legatos ad Metellum mittendi fuerit , 
omniumque causa malorum , quae deinceps incidissent : 
sed et constitutis postridie iudicibus , condemnatum 
vinctumque acerbo cum cruciatu interemerunt, nihil 
eloquutum , quale ipsi voluissent. Lagium autem , et 
Archippum , et Andronidain missos fecere , quia sup- 
plicio Sosicratis irritatam multitudinem senserant ; 
simul favente Diaeo , qui talentum ab Andronida , 
ab Archippo quadraginta minas acceperat • odeo his 
sordibus ille assueverat , ut ne in tali quidem tempore 
posset a captandis undecumque muneribus desistere. 

XI. Idem paulo antediaec tempora crudele quoque 
in Philinum Corinthium facinus ediderat, mittere il- 
lum nuntios ad Menalcidam, et Romanorum sectam 
sequi , criminatus : verberibusque et tormentis ipsum 
et adolescentes filios, ut alios aliorum quoque dolore 
cruciaret, in mutuo conspectu occiderat. Vndequum 

tales haberet Achaia (luces , qui et domi crudelitate 
avaritiaque omnia corrumpebant, neque militiae co- 
gnitionem ullam , aut lectione , aut auditione , aut 
usu ( qui soli res eas discendi modi sunt ) paraverant; 
nihil potuit accidere felicius , quam quod accidit , ut 
quam celerrime victi , neque saeviendi in Achaeos 
causam darent Romanis , neque ipsi haberent facul- 
tatem : agnoveruntque hoc' ipsi mox Achaei, apud 
quos per ea tempora Themistocleum illud proverbii 
vice usurpatum est, perieramus , nisi periissemus. 

XII. Inter haec L. Mummius summa contentione 
ad exercitum festinabat , audito iam prospero Metelli 
proelio , ne post confectum bellum exsors gloriae im- 
perium haberet , veritus. Nam rerum illarum non 
modo fama celeriter est evulgata; sed etiam nuntii 
literaeque Romam venere, ante omnes A. Postumii, 
qui primus omnium de victoria Metelli ad senatum 
scripserat : namque homo ingenio vanus , quum sub 
tempus conserendae pugnae per simulationem vale- 
tudinis Thebas Phthioticas concessisset, posteventum 
omnia perscripsit diligenter , eoque verborum genere, 
tanquam ipse interfuisset. Inde , quae historiis eius 
habenda sit Udes , haud difficile arbitratu est , in qui- 
bus et ipsis quemadmodum a Calone sit illusa pueri- 
lis in viro consulari iactantia , multorum scriptis an- 
notatum est. 

XIII. L. igitur Mummius , quum iam ad Isthmum 
castra Metellus admovisset , lictoribus tantum , et 
paucis equitum comitatus , non die , non noctu in- 
termisso itinere , cum Aurelio Oreste , qui in achaica 

legatione fuerat, in castra sub lucem venit. Inde Me- 
tello in Macedoniam dimisso, ipse in Isthmo substitit, 
donec universae copiae convenissent. Summa exerci- 
tus fuit equitum tria millia quingenti , peditum tria 
et viginti millia. His accessit sagittariorum ex Creta 
manus ; et , duce Philopoemene , Attali regis auxilia. 
Ex his partem consul, adiunctis etiam nonnullis ita- 
licis cohortibus , ad mille quingentos passus ante ca- 
stra locum capere stationibus iussit. Hos , quum ne- 
gligentius agere viderentur, subito effusa hostium 
manus turbat , occisisque nonnullis , ceteros usque 
ad castra persequitur : unde submota , et ad sua vi- 
cissim castra repulsa , tamen scuta circiter quingenta 
ex hostibus capta refert. » 

XIV. Post haec Diaeus , contracto quod ubivis ha- 
bebat virium , potestatem pugnandi consuli facit : 
consul , ut hostium augeat vecordiam, in castris suos 
continet: crescit hinc Achaeis animus, adeo intempe- 
ranti alacritate, ut non modo priores in vallem inter 
diversa castra mediam descenderent , sed etiam ve- 
hicula secum ducerent, ad hostium reportanda spolia; 
coniugesque suas cum liberis in vicinis montibus spe- 
ctare dimicantes iuberent, cito de spectatoribus prae- 
dam hostium futuros. Apud Leucopetram , sub ipsis 
Isthmi faucibus, concursum esL Equitatus Achaeorum 
statim fugit, vix prima exspectata impressione roma- 
norum equitum, quos consul ex occultis latebris su- 
bito in latus hostium immiserat : pedes aliquanto 
constantius restitit ; quamquam nudatus equitum 
fuga , minutoque animo , etiam multitudine hostium 

urgeretur. Tandem mille fortissimi viri conglobati , 
transversam aciem perrupere. Tum vero effusa fuga, 
ubi quisque potest, salutis praesidium quaerunt. Ipse 
Diaeus recta Megalopolin , patriam suam , intendit 
cursum: qui si Corinthi munitionibus, seque, et qui 
ex fuga potuissent colligi , esset tutatus , potuisset 
consulem taedio obsidionis ad conditiones non ini- 
quissimas adducere: nunc vero statiin atque inclinare 
suos sensit, tota spe abiecta, refugit domum; eaque 
incensa, coniugem, ne in hostium veniret potestatem, 
interfecit, eiusque corpus in incendium misit; ipse 
veneno epoto vitam posuit. 

XV. At qui in urbem Corinthum confugerant , 
absentia ducis perterriti , nocte proxima omnes di- 
lapsi sunt : excesserunt etiam Corinthiorum prae pa- 
vore plurimi, omnes, quos in urbe sua non videbant, 
captos caesosve rati : neque tamen consul , licet va- 
cuam apertisque portis indefensam, continuo ingredi 
voluit, insidiarum metu. Tertio demum die, omnibus 
exploratis, Corinthum romana signa intraverunt: pu- 
beres reliqui a militibus interempti ferme sunt ; mu- 
lieres puerique sub corona veniere ; multos etiam 
flammis consumptos esse traditur , dum urbs, crude- 
liter prius direpta, praecinente tuba delptur. Tantum 
enim fuisse incendium ferunt, ut quum omni ex parte 
subiectae aedificiis faces essent , quidquid compre- 
hensum intra moenia fuit, eundem in apicem coeun- 
tibus flammis , tanquam unus ignis arderet. Atque is 
deinceps etiam, quum cineribus ruderibusque sopitus 
et oppressus videretur, diu retinuit fervorem ; perie- 
runtque eo fato multi Romanorum , quos , ad scru- 

tandum aurum argentumve flammis liquefactum, ava- 
ritia in fumantes adhuc ruinas miserat. 

X\I Muri deinde , qui soli remanserant, funditus 
sunt diruti, etiam lapidibus in pulverem comminutis. 
Ita Corinthum L. Mummius evertit ex senatusconsulto, 
quod ibi violatum in legatis gentium ius fuerat; post 
annos nongentos quinquaginta , quam ab Alete, Hip- 
potis filio , qui sextus ab Hercule numeratur , con- 
dita fuerat. Hac acerbitate poenarum opus videbatur, 
ut, quod imperium hactenus clementia commendasset 
populis, id etiam adversus mansuetudinis contemptum, 
terror severitatis defenderet. Atque hanc rationem au- 
gendi res suas, firmandique priscis etiam imperiis, pia-» 
cuisse credibile est; ut incipientem potentiam facilius 
lenitate putarent crescere, ad sumina perductae non 
esse firmiorem metu custodiam. Nam ad modicas op- 
primendas opes , si per saevitiam timeri meruerunt , 
haud difficulter concurritur : validioribus rebus maius 
a facilitate periculum est ; viresque , non quasi infir- 
mae , sed quasi otiosae , spernuntur. 

XVH. Ceterum Mummius , reliquis Graecorum 
concessa libertate, Corinthios omnes, et ex servis, 
quos Diaeus armaverat, quotquot superstites proelio 
erant , sub corona vendidit. Ad quos , sine ulla alio- 
rum iniuria, certo comprehendendos, hac arte dicitur 
usus. Convocatis promiscue omnibus, dissimulatoque 
in teri m proposito suo , armatis circumfudit : deinde 
edicere praeconem iussit , Corinthios , et qui manu- 
missorum cum his militassent , in servitutem peti ' ; cae- 
leris periculum non esse : iuberc autem consulem , ut 
quisque adstantem sibi teneat. Ita quum effugium aut 

latebrae nullae essent , facile , qui quaerebantur, 
sunt agniti. Ceterae quoque praedae magnam par- 
tem vendidit : vis erat incredibilis signorum , tabula- 
rum vestiumque pretiosarum, praeter ea omnia, quae 
incendio hausta , aut a diripientibus confracta con- 
culcataque perierant. 

XVIII. Militaris insolentiae cum imperitia coniun- 
clum grande specimen vidisse, Polybius refert, qui 
tum ad sublevandam , si qua posset , patriae calami- 
tatem, ex Africa recens advenerat. Aristidis enim 
summi pictoris Liberum Patrem, qui, admiratione 
perfectissimi operis , proverbio , nihil ad Dionysum , 
dederit locum , humi iacentem , ludentibus aleam 
militibus alvei vicem praestitisse. Eadem mox tabula, 
quum praeda venderetur , Attalo regi sex millibus 
nummum empta est; quum proconsul, pretium ad- 
miratus, rescidit venditionem, ex alieno iudicio pul- 
chritudinem tabulae suspicatus: quam mox in templo 
Cereris posuit, ubi spectata fuit magno visentium 
studio , donec aedis eius incendio , postquam annos 
centum quindecim ibi fuisset , periit. Et quoniam ad 
hoc genus elegantiae delapsi sumus , ex eo quoque 
tempore frequentatum aeris Corinthii nomen est: 
magis quia fluentibus in unum auri , argenti , aeris- 
que metallis , magna simul eius materiae copia exsti- 
tit , quam quod tum primum eius mixturae reperta 
sit ratio ; nam et multis ante aetatibus celebrata Co- 
rinthii operis nobilitas fuit. 

XIX. Ad hunc modum excisa Corintho, ager pu- 
blicatus est, cuius maximam mox partem Sicyonii 
obtinuerunt. Itum deinde ad aliarum urbium sup- 

plicia. Thebarum et Chalcidis eversis urbibus , Chal- 
cidensium equitibus multis occisis, Boeoti Euboeen- 
sesqueeentum talenta Heracleotis pendere iussi : Achaei, 
ducenta Lacedaemoniis. Sed horum deinde gratiam 
civitatibus senatus fecit. Ceterum aliarum quoque 
graecarum urbium, quae cum Achaeis senserant, 
moenia sunt deiecta, armis ademptis. Sed et donaria 
statuasque multis ex civitatibus sustulit consul, ut 
tamen consecratis ad cultum abstineret : ex his , 
quaeque Corinthi fuerant capta, magnam partem 
Philopoemeni , qui Attali auxilia duxerat, dedit; quae 
longa deinde aetate spectata Pergami fuerunt. 

XX. Convenere deinceps decem legati , consilium 
a senatu imperatori additum, ad res Graeciae con- 
stituendas. In his A. Postumius, et C. Sempronius 
Tuditanus fuerunt. Patrem Mummii , quamquam sit, 
qui referat , fuisse npn puto , quum etiam de Sp. 
Mummio fratre proconsulis M. Tullius dubitet, quem 
in Achaia tum fuisse constat , fratris potius legatum, 
quam in decem fuisse ; quod non soliti essent maio- 
res legare in decem, qui imperatorum necessarii es- 
sent. Hi ubi venerunt , popularis status ubique per 
Graeciam sublatus est, magistratibus ex censu con- 
stitutis. Libertas tamen urbibus, et suae de celero 
leges relictae. Vectigalia deinde imposita; possessio- 
nibusque , quas extra lines urbium suarum habere 
locupletes consueverunt, interdictum. Concilia na- 
tionum in Achaia, Boeotia, Phocensibus, et per uni- 
versam Graeciam abolita : quae tamen et ipsa paulo 
post supplices clementia senatus recepere. Praetor 

sune quotannis in Graeciam mittitur f sub nominis 
achaici praescriptione , quia, quum in provinciae 
formam redigeretur, penes Achaeos principatus gen- 
tis fuerat. 

XXI. Multum eo tempore Polybii virtus atque 
gratia, praecipue ex Africa in Scipionis amicitia, pro- 
fuit Graeciae : nam et pro Philopoemenis honoribus, 
qui. per Achaiae civitates clarissimo vira constituti 
fuerant , quum abolerentur , prospero successu egit t 
et statuas Achaei , unde genti nomen , Aratique et 
Philopoemenis, quae iam in Acarnaniam erant trans- 
latae , obtinuit, rem multitudini gratissimam; unde 
et ipsi statuam ex marmore candido mox posuere , 
cum insigni titulo: neque offensuram fuisse Graeciam., 
si Polybii consiliis paruisset ; et post offensam illum 
unum afflictae levamen exstitisse. Idem, quum quae- 
stori bona Diaei aliorumque ^Jamnatorum vendenti 
(bona enim eorum, qui coniuges aut liberos non 
habebant, vendi placuerat) a decem legatis praece- 
ptum fuisset, ut , quae ex illis Polybius postulavisset , 
gratis addicerentur , non modo pro se petiit quklquam, 
sed etiam amicis auctor fuit, nihil ex spoliis istis at- 
tingendi. Haec omnia quum intra semestre tempus 
decem legati perfecissent, in Italiam redierunt. Po- 
lybius ex eorum mandato civitates obiit, respublicas 
ad formulam ab ipsis praescriptam composuit, lites 
sustulit , brevique perfecit , ut statu praesenti non 
acquiescerent modo Graeci, verum etiam laetarentur. 
Vnde vicissim omnibus illum eximiis honoribus per 
singulas urbes colere instituerunt. Quos inter in foro 
Megalopolis statua fuit, cum inscriptione, quae, 

§. 21. Ptuliirch» Pmcccpt. Politic. et Philojwcm. — Poljl». — Puumu. 
Attriti- — 7,ou«tt. j 


Digitized by Google 



IN UXJ. L1B. LH LIVIANI 


227 


Polybium , Lycortae filium , Romanorum in Graecos 
iram mitigasse, testaretur. 

XXIL At Roinae per idein tempus a duobus impe- 
ratoribus triumphatum est. Prior Q. Caecilius Metel- 
lus de Macedonibus Achaeisque speciosissimum trium- 
phum in Capitolium duxit. Inter multos captivos, 
qui currum eius praecesserunt, insignis maxime An- 
driscus fuit , qui se pro Phdippo aliquamdiu et Ma- 
cedoniae rege gesserat; magnum ad utramque sortem 
fortunae mutabilis exemplum. Tertius hic de Mace- 
donia triumphus fuit : in quo inter cetera spolia 
transvexit turmam, Alexandri Magni imperio a prae- 
stanlissimo artificum Lysippo factam. Quinque et vi- 
ginti ex amicorum ala in pugna ad Granicum ille rex 
amiserat: eorum equestres statuas expressa singulorum 
.similitudine fieri iussit, suamque inter illas. Hae 
omnes in urbe Macedoniae Dio locatae fuerunt : inde 
Metellus Romam transtulit. Metello cognomen ex 
provincia debellata Macedonici haesit ; non quidem 
virtuti eius indebitum: sed aliqua mutatio morum 
Romae ex talibus quoque colligi potest , quum Q. 
Metellus cognomen assumeret, quod ex eadem Ma- 
cedonia neque T. Quintius primum , neque deinde 
L. Aemilius , maioribus aliquanto rebus , et contra 
veros reges gestis , assumpserant. 

XXIII. Iustioribus aliquailto causis Aemilianus Sci- 
pio Africani cognomentum , quod hactenus heredita- 
rium habuerat, suis meritis adscripsit; hostibus ex- 
stinctis acerbissimis, excisa urbe aemula, amplissimis- 

apud Patres disseruisset, triumphus ei de 'Carthagine 
et Hasdrubale magno cum honore decretus est, quem 
longe amplissimum duxit, translata statuarum et do- 
nariorum magna vi , omnique illo apparatu opum , 
quas tanto tempore multarum nationum regumque 
\iclri» Carthago ex toto orbe congesserat. Argenti 
translatum reperio quater millena quadringenta se- 
ptuaginta millia pondo. Duxit ante currum inter alios 
Hasdrubalem etBithyam, qui mox cum nobilissimis 
deditorum per Italiae municipia distributi , vitam in 
libera custodia exegerunt : ceterorum pars in servi- 
tutem vendita; plures in carcere interierunt. 

XXIV. Inter ista tot prospera (nec enim uti singulis 
hominibus, ita populis imperiisque ulla sine tristitiae 
temperamento solida felicitas est), res in Hispania non 
difficiles modo erant, sed etiam magis ac magis adver- 
sae duraeque. Praecipuus ibi romanorum exercituum 
terror Viriathus erat, ex humilibus initiis ad ingentem 
potentiam famamque provectus. Nam ex pastore vena- 
tor, ex venatore latro, quum et audacia palientiaque 
ad omnes belli labores duratus, et cum accuratissima 
notitia locorum, pernicitatem viresque corporis exi- 
mias consequutus esset, post Galbae in Lusitanos fa- 
cinus, quod ipse periculum astu et robore effugerat, 
hominum, quibus neque res, neque spes certa usquam 
erat, manu collecta, multa feliciter audendo coepit 
inclarescere: donec , confluentibus ad eum quotidie 
plurimis, iusti iam exercitus ductor, castra in aperto 
ponere, et cum populi romani praetoribus acie con- 
gredi ausus est. 

XXV. Primus eorum C. Vetilius collatis signis vi- 

ctus , et , quum in potestatem hostium pervenisset ,. 
interfectus est. Res ad hunc modum gesta traditur. 
Turdetaniam vastabat Lusitanorum exercitus, ad ho- 
minum millia decem. In hos recens Roma egressus 
cum supplemento C. Vetilius , assumptis veteribus 
copiis, strenue movit: adeptusque pabulantes. magno 
interfecto numero, ceteros in locum adeo iniquum 
compulit, ut manentibus a fame, abeuntibus ab hosto 
certissima pernicies imminere videretur. Ergo legatos 
cum velamentis supplicum mittunt; horum talis oratio 
fuit. ' 

XXVI. « Non equidem eo proposito, Romani, 
» bella nobiscum geritis, ut, innoxia gente deleta, 
» solitudinem faciatis : aliter neque supplicatum ve- 
» nissemus, et, si nihil potuisset melius , hoc certo 
» egissemus, ne inulti occideremur; haud secus atque 
» certamine cum feris inito, quod pacem ac foedera 
>1 nescit, nec nisi victoria aut morte terminatur. Vos 
» autem late per omnes terras non modo rebelles 
« populos vi et Marte domuistis, sed etiam plerosque, 
» aequis conditionibus illigatos , de hostibus socios 
» amicosque fecistis. Hi ipsi populi, pro quorum tui- 
i» tione castra ista hoc loco posuistis , aliquando ho- 
« stes vestri , neque minori vobis odio , quam hodie 
» Lusitani , fuerunt. 

XXVII. » Igitur in causa haud multum dispari 
» quid parem a vobis exspectare humanitatem vetat? 
» praesertim quia vobis notissimum est. non ingenii 
» ferocia , aut odio imperii vestri , sed fame ac ne- 
» cessitate cogente, arma nos induisse; quo alimenta, 
« quae nobis a vicina et consanguinea gente dene- 

» gantur, quando per amicitiam potiri non possumus, 
» vi extorqueamus. Neque si belli ulla insta causa 
» est, aliis armis rectius ignoscas , quam quae nulla 
» imperii aut opum cupidine, tantummodo extremi 
»> exitii prohibendi gratia sumitur. Natura enim, quae 
» rerum omnium mater atque domina est’, ideo ni- 
>1 mirum tanta frugum copia terras aliquas ditavit , 
» ut exinde sterilitati aliarum solatium esset, et po- 
» puli , quos ipsa genuisset , necessariarum rerum 
j* inopia interire ne cogerentur. Multis iam ab annis, 
» inopia commeatuum incursare provinciam vestram 
» soliti, magnam agrorum partfem vastavimus: magna 
» pars, metu cultorum, otiosa iacet; remotiora quo- 
» que, quo nos penetrare non possumus, a vestris 
» et sociorum exercitibus exhauriuntur. Horum non 
>j maximam portionem si nobis incolendam dederitis, 
» iam omnia haec bella quiescent, pacata fidaque 
» provincia vobis erit, et his apparatibus, ubi plus 
» gloriae praemiorumque apparebit, utemini. 

XXVIII. « Neque gratuitum id beneficium poscimus: 
» quae sola habemus corpora atque arma, offerimus 
» invicem , omnibusque bellis vestris fortem fidamque 
« operam navabimus. Id vobis utilius erit, quam per 
» invios montes pecora nostra consequi , et aut dif- 
» ficili bello multos viros fortes amittere, aut, etiamsi 
» victoria quaesita sit, nihil inde praeter vanos li- 


» tulos et inanem triumphum reportare. Sexaginla 
» amplius anni sunt, ex quo, pulsis Hispania Poenis, 
» nostris exercitibus ducibusque signa conferre coe- 


« pimus : quae toto eo tempore casuum varietas fue- 


» rit, commemorare nihil attinet: hoc utique tanto 


» temporis experimento cognosci potuit , gentem lu- 
» sitanam neque exscindi facilem, neque servitii pa- 
» lientem esse. Denique sic habetote, libertatem no- 

» bis vita dulciorem, ad vitam porro ducendam, agro 
» et frugibus opus esse: haec si tribueritis, illam 
» reliqueritis intactam, diis bene iuvantibus, eflicie- 
u mus, ne quem sociorum vestrorum fide atque vir-' 
» tute ante Lusitanos esse opinemini, w 

XXIX, Non displicuit praetori conditio: iamque 
pacta sanciebantur, quum Viriathus? «Ecquae haec 
» insania est, exclamat, viri? Quotquot hodie hic 
» sumus, romanae perfidiae, vitata Galbae fraude, 
» vitata Luculli , reliquiae sumus : multiplicem no- 
w strorum mlmerum idem ille, quo nunc petimur, 
»> dolus hausit. Nocentior. Romani dextra est, quum 
* posito ferro pacis et fidei ministram simulat. Neque 
» adhuc eo deventum, ut, si deditione tuti esse pos^ 
*> semus , tantum dedecoris sit subeundum. Si obse* 
p qui salutaribus imperiis potestis, parata mihi ratio 
» est, qua incolumes simus. * Omnibus promptissime 
operam obsequiumque pollicentibus, exercitum edu. 
ctum velut ad pugnam instruit: mille px his delectos 
manere secum , ceteros , ut primum vidissent equo 
insilientem , dispersos in omnem partein contente 
fligere iuliet , admonitos, ut ad urbem Tribolam se 
opperirentur. 

XXX. Yetilius, abeuntes metu resistentium insequi 
non ausus, suosque paene dcditjtios paratp inslru- 
Cloque eripi dolens, tandem in Viriathum vertitur. 
At ille pernicibus equis conatum hostis omnem elu-- 
dens , modo fugienti similis , deinde restitans , non* 
nunquam ultro minatus impressionem , et eo die , et 
sequenti toto, Romanos iisdem in campis detinuit, 
Tum vero, suis abunde spatii ad securitatem fugae 
fuisse coniectans , noctu per ignotas vias equprum 

celeritate ablatus, Romanos armis onustos, imperitia- 
que locorum et imparibus equis tardatos , frustravit. 
Hoc tam callidum et felix consilium maximam apud 
barbaros admirationem Viriatho , maximamque au- 
ctoritatem peperit ; magnaque deinde multitudo ad 
cum , tanquam unicum ducem , sese aggregavit. 

XXXI. Ceterum Vetilius, Viriathum persequens, 
quem Tribqlae esse audiverat, eodem cum exercitu 
proficiscitur. Iter per saltus faciundum erat, in qui- 
bus Viriathus partem copiarum abscondiderat: ibi 
cum paucis conspectus , deinde velut pavore refu- 
giens, Romanum pudore et .ira incautius instantem in 
paludes et voraginosa loca pertrahit: ipse solidis no- 
tisque semitis quum evasisset , repente conversus , 
simul a lateribus exsurgentes , qui occultati fuerant , 
romanum agmen coeno impeditum adoriuntur, et in 
loca magis magisque diflicilia detrusum fundunt fu- 
gantque. Vetilium qui ceperat barbarus , senem vi- 
dens et obeso corpore, tanquam vile mancipium in- 
terfecit. Caesi cum eo captivi fuere millia quatuor: 
sex millia Carpessum ( quae celebris illa veterum 
carminibus Tartessus esse creditur) cum quaestore 
perfugere. Is trepido adhuc militi non iniuria diffisus, 
a sociis tum nationibus Bellorum Tithorumquc impe- 
trato quinque millium auxilio , eam manum Viriatho 
opposuit: a quo sic internecione deleta est, ut ne 
nuntius quidem effugisse tradatur. Tanto maior quae- 
stori metus, maiorque necessitas fuit, ut intra moenia 
urbis , haud multum ab obsessi fortuna distans , co- 
pias contineret. #■ 

XXXII. Vnde C. Plautio, qui provinciam eam sor- 
titus fuerat , maior exercitus , millia peditum decem, 

I. 

mille trecenti equites dati. Huic etiam infelix, et 
multis proeliis adversa expeditio fuit. Quum enim ad 
suas artes Viriathus sese retulisset , ex Carpetania , 
quam post Vetilii cladem impune vastaverat , velut 
terrore advenientis cum praetore exercitus , discessu 
facto , Plautius ad insequendum illum quatuor mi- 
litum millia praemisit: quos ex inopinato conversus 
ille , paucis exceptis , occidione occidit. Inde Tago 
flumine superato , castra in monte , quem Veneris 
vocant, oJeis consito, posuit. Ibi cupiditate ulciscendi 
cladem acceptam Plautius cum eo congressus , nihilo 
pugnavit felicius ; amissaque magna parte copiarum , 
quod superfuerat, per oppida distribuit, media aestate 
in hiberna militibus deductis. Vnde Viriathus socio- 
rum populi romani agros obibat, ne corrumperet 
messein , tributum exigens , et in renitentes ultione 
parata. 

XXXHI. Tum etiam Segobrigenses afflicti, gemino 
Viriathi dolo. Quum enim locum insidiis opportu- 
num haud procul moenibus observasset , cohortibus 
in eo dispositis , paucos misit , qui pecora Segobri- 
gensium abigerent. Quos illi fuga recedentes quum 
avide insequerentur , ad insidiarum locum deducti , 
caesique sunt. Iterum, quum itinere tridui discessis- 
set , omne illud spatium uno die remensus , securam 
urbem et sacrificio tum maxime intentam, improvisus 
oppressit. Quae res ubi Romae sunt auditae, consu- 
lari duce exercituque opus esse senatus censtiit, quo 
.utraque simul Hispania defenderetur. Q. Fabio Ma- 
ximo Aemiliano ea sors evenit, qui L. Hostilium 

Mancinum collegam in consulatu habuit. Sed prius- 
quam hic ire in provinciam posset , Claudii Vnimani 
praetoris ductu denuo infeliciter cum Viriatho dimi- 
catum. Exercitus romanus propemodum occidione 
caesus est. Viriathus tropaea in montibus suis posuit, 
trabeis et fascibus imperatorum , quos fuderat , ad 
ignominiam romani nominis exornata, 

XXXIV. Etiam C. Nigidium a Viriatho victum re- 
perio apud unum auctorem non *ex optimis: ceterum 
neque quo omnino tempore, neque quo j;es gesta 
modo sit, additur. Quod magis constat, maximus ea 
tempestate terror ex Lusitanis fuit, quum dux calli- 
dus et audax genere hominum durissimo bellicosis- 
simoque uteretur. Apud Claudium scriptum est, 
quodam in saltu per ea tempora mille Romanis Lusi- 
tanos trecentos occurrisse ; pugna commissa , ex his 
septuaginta, Romanorum trecentos et viginti cecidis- 
se: deinde Lusitanis sparsim et secure abscedentibus, 
unum eorum peditem ab aliquot romanis equitibus 
circumventum , unius equum lancea perfodisse , tum 
sessoris caput uno ictu gladii dissecuisse ; ita factum, 
ut, ceteris attonitis ct metu cunctantibus, ille ad 
suos otiose et contemptim sese reciperet. 

XXXV. Inter hacc C. Plautius , die ad populum 
dicta , damnatus lege Maiestatis , quod rebus malo 
gestis imperium populi romani minuisset, exsilii cau- 
sa solum mutavit. Q. Fabius Aemilianus consul , cui 
senatusconsulto decretum erat, uti legiones duas scri- 
beret, tirones scripsit: ut iis, qui modo Africam, aut 
Graeciam , aut Macedoniam subegerant, pro navata 
Utiliter opera aliquod ex vacatione praemium foret, 

Cum his et auxiliis sociorum in Hispaniam profectus, 
Orsone copias recensuit: quindecim millia peditum , 
equites ferme bis mille reperti. Hos quotidianis exer- 
citiis confirmare instituit , priusquam hosti non sper- 
nendo novum militem obiiceret. Id quoniam per le- 
gatos agi poterat, ipse traiecit in Gaditanam insu- 
lam , Herculi sacra facturus , quem etiam gentili re- 
ligione colebat, quod Fabiorum progenitor ille cre- 
debatur. 

XXXVI. Per absentiam consulis Lusitani, lignatori- 
bus Romanorum insidiati , multos occiderunt ; etiam 
legatum consulis , collatis signis dimicare ausum , 
fuderunt, ingenti praeda potiti. Ad horum famam' 
quum Fabius accurrisset, Viriathus victoria ferox, 
et ut cum tironibus pugnaret, subinde instructis co- 
piis consulem ad pugnam provocabat. Sed ille con- 
silii tenax cum universis quidem copiis in proelium 
descendere recusabat ; per crebras velitationes modo 
hos , modo illos suorum ferendo hostium conspectui,' 
vulnerumque et mortis terrori assuefacere contentus. 
Pari sollicitudine , ne inter pabulandum improviso 
hostis incursu opprimerentur, providebat; ipse ple- 
rumque cum equilibus circumcursitans, et armatorum 
custodia metentibus apposita. Hanc enim diligen- 
tiam a patre Paulo, cautissimo imperatore , Persei 
bello didicerat. Cuius etiam severitate in tuenda 
militari disciplina usus, clarissimam exinde famam re- 
portavit. 

XXXVII. Sed in Vrbc C. Licinius Crassus tribunus 
legem promulgavit , uti sacerdotes non , ut antea , 
cooptatione collegarum , sed suffragiis tribuum crearcn~ 
tur. Erat plane populare legis argumentum ; popul 

enim beneficium fiebat, quod hactenus in potestate 
fuerat paucorum. Non placebat res senatui , cuius in 
contumeliam tribunus, mutato veteri inore, non in 
curiam et comitium, sed in forum versus , agere cum 
populo instituit. Dissuasit legem C. Laelius Sapiens 
praetor; nobi lique oratione religionem iniecit populo, 
si quid in rebus ad cultum deorum pertinentibus te- 
mere mutaretur. Eundem Laelium in Hispania res 
gessisse , quamquam annalibus exciderit, magni ta- 
men auctoris testimonio constat. Nam egregium illum 
Viriathi bello fuisse, ferocitatemque illius in prae- 
tura comminuisse, ita ut facile bellum reliquis tra- 
deret, in M. Tullii Ciceronis lucubrationibus scri- 
ptum est. 

XXXVIII. Sub haec tempora magnae iterum mu- 
tationes rerum in Syria fuere. Alexander non melior, 
quam pro obscuritate generis sui, rex, amicos neque 
ferre, neque regere prudens, pluribus interfectis, 
opera reliquorum personam principis sine auctoritate 
sustinebat. Ex quibus Hieracem , et Diodotum Apa- 
menum (qui deinceps sub Tryphonis cognomento 
tyrannidem exercuit ) Antiochenae urbi praefecit. 
Adversus hunc ob stultitiam invisum populo Deme- 
trius, rege Demetrio genitus, bellum excitavit. Illum 
cum fratre Antiocho pater hospiti Gnidio cum ma- 
gna vi pecuniae commendaverat , ne universam do- 
mum periculo belli , quod cum Alexandro gerebat , 
exponeret. Audito patris exitu, inCretam perfugitado- 
lescens ; donec hortante Lasthene , Cretensium duce, 

et ex eadem insula suppeditante auxilia , repetendis 
avilis opibus animum adiecit. Alexander, intellecto 
Demetrium ex Creta in Ciliciam traiecisse, magis metu 
suo, quam hostis robore pulsus, Antiochiam recessit, 
relicta Coelesyria : cuius praetor Apollonius, quum 
Demetrii partes sequutus , huius auspiciis Contra 
lonathanem Iudaeorum ducem male pugnavisset , 
meliori spe sublatus Alexander , viribusque polior , 
conatus hostium haud difficulter eludebat. 

XXXIX. Ergo Demetrius , maioribus auxiliis opus 
esse cernens , Ptolemaeum Philometorem Aegypti 
regem excitat. Quamquam enim is filiam Alexandro 
uxorem dederat , tamen sive infensus genero , sive 
occasionem invadendi regni vicini amplexus, cum 
ingentibus pedestribus equestribusque copiis in Sy- 
riam venit, tanquam genero suppetias laturus: itaque 
civitates ei portas, ut amico, aperiebant, iubente 
Alexandro , sive credebat sinceram soceri mentem 
esse, sive simplicitate sua putabat illius obligari fidem 
et pudorem posse : nisi - tamen dissimulatione ista 
occasio quaerebatur tollendi per insidias , quem vi- 
ribus non erat repellere: nam et quae sequuta sunt , 
hanc suspicionem vehementer affirmant. 

XL. Quum enim Aegyptius per Azotum et Ioppen 
( ubi Ionathan ei , Iudaeorum dux, occurrit) Ptole- 
maida venisset, firmatis praesidio quas relinquebat 
urbibus, propemodum interfectus estAmmonii dolo, 
qui omnia apud Alexaudruin poterat. Ergo perliteras 
petito ad supplicium , nec dedito Ammonio, generum 
insimulans conscium insidiarum in caput suum fuisse, 
cum Demetrio societatem amicitiamqne pangit. Ha- 

bebat iam in potestate totam oram maritimam, ad 
Seleuciam usque, quam cognomento Pieriam vocant: 
inde Antiochenos sollicitans, et ipsos Alexandro ira- 
tos , ob scelera Ammonii, in partes suas attrahit. 
Commodum aberat cum meliori parte copiarum Ale- 
xander , ut Cilicum nonnullos , qui defecerant , ad 
officium armis revocaret. 

XLI. Ita licentius mutantibus fidem Antiochenis, 
Ammoniusin muliebri stola, quam ad dissimulandam 
personam induerat, interficitur: uxor Alexandri ad 
patrem redit , statimque Demetrio in matrimonium 
traditur, Ptolemaeus, Antiochiam ingressus, a populo 
militibusque rex Syriae salutatur, et, omnibus magno 
studio tendentibus, gemino diademate insignis, utrius- 
que regni dominum profitetur. Sed ut erat natura 
bonus , et aequitatis amans , ad haec futuri non im- 
providus , neque recte se facere, neque prudenter, 
arbitrabatur , si alienum imperium invitis Romanis 
occuparet: quos utique aemulatione potentiae certos 
hostes putabat habiturum, quisquis Aegypti Syriaeque 
regna coniunxissct. Quare , convocatis in concionem 
Antiochensibus, post enumerata beneficia sua, in 
hunc maxime modum disseruit: « Erant haec omnino 
>* talia, ut nemo praestaturus alteri videretur:, ideo- 
» que plerique ad regnum Syriae comparandum haec 
» a me fieri sentiebant et loquebantur. Quorum ego 
» opinionem quia factis refellere decreveram, verba 
» verbis coarguere supersedi. Nunc autem et illis re- 
» spondebo , et meorum factorum omnium rationem 
» vobis reddam; huius postremi maxime, quod et 
» accipere Syriae regmun mihi placuit , et reddert 
» acceptum placet. v 

XLII. » Non enim aut caeca cupidine raptus hoc 
>1 diadema cepi, aut coactus.a quoquam , vel aliqua 
»> perperam facti poenitentia depono , sed utriusque 
» temporis iustissimis rationibus inductus. Quum enim 
m in Syriam eo tempore descendissem, quo divisae 
» mutuis dissensionibus opes , suum in exitium velut 
» ruina ferebantur , et illum, quem benevolentia mea 
» regem generumque fecerat, ipsius ingratus animus, 
u conipositueque in caput meum insidiae hostem ef- 
u fecissent; nihil tnm nocere rebus animadverti, quam 
» quod honesta pArs civium, qui in pace et republica 
>j constituenda suam incolumitatem, stiorumque for- 
» tunas omnes consistere intelligebant , non tam 
» praesentibus moesti , quam de futuro solliciti erant; 
» neque , quo se verterent , aut in quo deinde spe» 
« opesque suas ponerent, reperiebant. 

XLHI. » Alexander neque ab initio iustus Iegiti- 
« musque rex a plerisque creditus, tanta saevitia su- 
« pcrbiaque egerat , ut eo salvo neque publicam rem, 
» neque privatam cuique salvam esse posse confide- 
» rent. Demetrium paterna odia praegravabant, et 
» quia neque , qualis futurus esset , praesciri , neque, 
» quantam potentiam ad defendendos, quos sibi ap- 
» plicuisset, habiturus foret, provideri poterat, Id- 
» circo temere permixta fortunaeque permissa omnia, 
» neque consilium certum , neque propemodum voti 
» copiam relinquebant ; nam ubi vi agitur , neque 
» recte aut secus factis idoneus ultor propositus est, 
» boni mores illico exstinguuntur. Hoc ego rerum 
» statu meum nomen , meamque auctoritatem accom- 
m modandam censui , qui probos pariter improbosque 
* adverterem , et finem aliquem calamitatis ac male* 
» ficiorum exspectare alii auderent, alii facere coge- 
» rentur. Sic erectis civitatum animis , ingens statim 

» ad meliores partes transitio facta, et ipsa caput 
» Syriae Antiochia decedit litem; abdicatoque Ale- 
ii xandro , caeso mipistro scelerum Ammonio , et fi- 
m liam mihi restituit, et insignia regni dedit. 

XLIV. » Hactenus ego nihil pristina mea abstinen- 
» tia indignum feceram , quod meritum virtute prae- 
» mium ratio non erat aspernari. Sicut enim olympi- 
» cis isthmicisque certaminibus victores virtutis causa 
» coronantur , idque longe praecipuum tota Graecia 
» decus est; sic ego non alienum nec iniuslum arbi- 
» trabar, me quoque laborum Aliquam mercedem 
u capere , sed hanc , quae semper summa ab omnibus 
» aestimata est, laudis et gloriae. Nam opes , poten- 
v tiam< regna immodice augere velle , non tam magni 
,, clarique , quam cupidi animi, opus est, et haec 
,, interdum a fortuna etiam infantibus deferuntur. 
» Mihi sicut minime dolet , quod summa voluntate 
» vestra Syrorum rex appellatus , ad tuendam eius 
» nominis dignitatem animorum opumque satis ha- 
,> beo ; ita maioris me viri specimen daturum arbitror, 
n si , honore contentus , Syriam , cui et dii destina- 
» runt, et vos non invidebitis, restituam. 

XLV. » Gener meus Demetrius , bonus et fortis 
» adolescens, Seleucidarum haud dubius sanguis , 
» unus est hodie , cui , diis hominibusque approban- 
» tibus , possim hoc imperium reddere. Neque vos 
» moveat, quod cum patre eius iras atque bellum 
» habuistis. Sepultis cum mortuo inimicitiis , potiora 
» nova merita erunt; neque, si in me quidquam 
>» auctoritatis esse putatis, clementis imperii magister 
» duxque deero. Te quoque , Demetri , ne paterno- 
» rum temporum memoria ita subeat , ut illud inci- 

» tamentum potius irarum , quam mansuetudinis , 
» habeas. Crebra mutatio regum nec imperantibus , 
» nec quibus imperatur, laeta esse potest. Iam a multis 
» annis triste documentum Syria dedit, quid inter 
» populum regemque discordiae possint: et quam 
» invictos , si consentiant , inter simultates exiguae 
>j saepe et inopinatae causae possint evertere. Igitur, 
» quod mihi vobisque faustum sit , quod a vobis ac- 
53 cepi diadema, en restituo, ut huic Demetrio im- 
» ponatis. Mihi sufficiunt Aegyptiae opes , quae ma- 
» gno Ptolemaeo, ceteijisque maioribus meis suffece- 
jj runt. Et tamen quantum abest , quin in parte im- 
33 perii esse videar, cuius et filiam reginam relinquo, 
33 et reges spero nepotes ? 33 

XLVI. Ita persuasis Antiochensibus, Demetrius in 
regnum recipitur. Neque milites, quorum plerique 
sub patre Demetrio iperuerant , signa cunctanter ad 
ad eum transferebant. Redit inter haec ex Cilicia Ale- 
xander cum numeroso exercitu , finesque antiochenos 
igni ferroque pervastat. Occurrunt ei reges totis vi- 
ribus ; in campis ad Oenoparam amnem pugna com- 
mittitur, duorum regum exitio. Nam Alexander, quum 
ex adverso proelio ad regulum Arabiae Zabdielura 
( Graeci Dioclem interpretantur ) cum quingentis 
ferme equitibus in urbem Abas perfugisset , suorum 
proditione et hospitis perfidia trucidatur. Ptolemaeus 
paucos post dies ex vulneribus obiit. Quum enim 
equus eius , elephanti barritu exterritus , regem ex- 
cussisset, hostes multis in caput plagis prostratum 
convulnerarunt. \'nde raptus a custodibus corporis 
in tabernaculum , quum medici terebrare ossa capitis 

contenderent, toto quatriduo sine voce et sensu ia- 
cuit : quintus demum dies utrumque , sed in perpe- 
tuum ablaturus , reddidit ; conspecto ante mortem 
Alexandri capiti , quod Zabdielus ad eum miserat : 
id ergo sumptae ab inimico ultionis imagine postre- 
mum exspiranti solatium gaudiumque fuit. 

XLVII. Oraculum in Cilicia paulo ante hanc expe- 
ditionem ab Apolline Sarpedonio ( sive Dianae potius 
hoc cognomento fartum fuit ) redditum Alexandro 
dicitur , caveret locum , ubi biformis esset editus. 
Hac ambage significatas Abas. putant, ubi nata quae- 
dam Herais fuerit , quae postea mutato cum sexu no- 
mine Diophantus , ex acie cum Alexandro in patriam 
suam refugerit. Demetrius , ob victoriam cognomine 
Nicatoris a Syris honoratus , mortem duorum regum 
in occasionem suam convertit, nihilo magis iis parcens, 
qui in iisdem partibus , quam qpi in adversis stete- 
rant ; statim enim et auxilii , quod a Ptolemaeo acce- 
perat, et quam cum eo contraxerat, affinitatis oblitus, 
•exercitui eius insidias struere coepit: passimque prae- 
sidia Aegyptiorum a civitatibus sunt interfecta. Reli- 
quae copiae Alexandriam se recepere , relictis tamen 
elephantis, quos Demetrius cepit. Alexandrini fratrem 
exstincti regis , Physconem cognomento , Cyrenis , 
ubi regnabat, arcessitum Aegypti regno praeficiunt: 
quod homo omnium facinorosissimus per annos quin- 
decim, quibus Alexandrjae regnavit, maximis imple- 
vit calamitatibus. 

XLVm. Nam eodem die , quo ad accipiendum re- 
gnum Alexandriam intraverat , multos ex principibus, 
quos fratris filio favere cognoverat, interemit. Nuptiis 

deinde matris eius Cleopatrae, quam sororem suam , 
fratris alterius viduam , matrimonio sibi iungebat , 
ipsum quoque puerum, mox illorum etiam , a quibus 
vocatus in regnum fuerat, quotidie multos occidit. 
Hinc exacerbatis omnium animis , odioque simul ac 
metu aegris , vulgo iam occasio deficiendi circumspi- 
ciebatur : plenaque omnia, inter infensos et suspectos, 
diffidentiae et irarum erant. 

XL1X. Igitur Demetrius, quum, sublato in Syria 
aemulo , rebus Aegypti per intestinas discordias in- 
validis, Qmni se periculo exemptum esse crederet, 
in segnitiem pariter fastumque prolapsus, magnitu- 
dinem , quam fortuna adstruxerat, suis consiliis fa- 
ctisque coepit demoliri. Sed duabus maxime, rebus 
graviter impegit, quod et despiciebat suos, nec ex 
peregrinis legebat , ut quisque aliqua re excelleret , 
sed qui suas virtutes impudenter iactarenl, et inepte 
praedicarent regias. Non tam proclive est bono, quam 
sequiori principi , similem sui aulam efficere : sponte 
ferimur in deteriora; virtutum exercitatio difficilis 
est, etiam cum praemio placendi. 

L. Igitur Demetrio, hominis regisque officium negli- 
genti , non defuere, magis qui magisque praecipitem 
ad prava facta consultaque agerent. Maxima prae ce- 
teris auctoritate Lasthenes erat , non levi merito re- 
ducti in avitum solium regis : illum Demetrius etiam 
in publicis edictis patrem vocare solitus, gravissimis 
regni negotiis praefecerat ; ipse ad otiuin et volupta- 
tes applicabat animum , etiam meretriciis amoribus 
deditus. Quippe Myrinen Samiam, quae corpore 
quaestuie fecerat, ita diligere dicebatur, ut nihil in 

regno praecipuum ipse praeter diadema haberet , in 
ceteris haud inferior Myrinae potestas esset. 

LI, Lasthenes igitur , homo pravus et temefarius , 
iuvenem blanditiis et assentationibus impelli facilem 
primum ad tollendos e medio , qui adversati ei fuis- 
sent , impellit : mox persuadet , ut , exauctorato do- 
mestico milite , tantummodo Cretensibus , ceterisque 
insularium, qui sequuti eum in militiam fuerant, 
stipendia praestentur. Ea res non modo plerosque 
privato dolore commodorum ereptorum urebat, sed 
reliquis etiam novi nec probandi exempli videbatur; 
quia prioribus regum , ad servandam vulgi benevo- 
lentiam, etiam in pace alere exercitus consuetum 
fuerat. 

LII. Accedebat et saevitiae odium , quo ipsum 
quoque patrem vincere videbatur. Igitur Antio- 
cheni , pronum ad seditiones genus, non diu tem- 
perare animis potuerunt , quin dictis factisque con- 
tumeliosis Demetrium lacesserent. Contra ille, merce- 
nariis copiis conductis, arma tradere Antiochenos 
iubet. Illi magis irritati, quam fracti hoc imperio, 
centum viginti hominum millibus regiam circumdant, 
mortem aut vincula Demetrio minitantes. Facit in hos 
impetum cum mercenariis rex, et a maiore oppida- 
norum numero repellitur; eratque yi magno et evi- 
denti periculo , nisi auxilia Iudaeorum ( tria millia 
Ionathan miserat) tecto arcis conscenso, in oppu- 
gnantes impune iaculati, ex vicinis domibus eos abe- 
gissent , domosque super incendissent. 

LIII. Plena aedificiis, maximam partem ligneis, 
erat Antiochia : quare brevi tempore sumptis viribus 

tota fere urbe Incendium pervagatum est. Rex op- 
pidanos, partim igne exstinguendo, partim eripiendis 
uxoribus liberisque occupatos, proelium omisisse vi- 
dens, repente per angiportus erumpit 3 multisque 
caesis , arma ponere ceteros , et clementiae victoris 
se permittere cogit: atque illa magis promissa deden- 
tibus sese, quam deditis praestita est. Mulli tanquam 
concitores seditionis excruciati tormentis, supplicio- 
que affecti sunt, bonis publicatis ; plures metu odio- 
que regis , patria relicta , passim per Syriam oberra- 
bant, occasionem vindictae quaeritantes. In ipso por- 
ro tumultu hominum interiisse dicuntur millia centum. 

LIY. At Demetrius , quasi parum inimicorum habe- 
ret, etiam amicos coepit infestare; ducique Iudaeo- 
rum minaces 1 i teras misit , ni tributa omnium annorum, 
ex quo pendi desiissent , repraesentarentur. Laetus haec 
Diodotus Apamensis audiebat : qui fidus adhuc Ale- 
xandro , sub quo ad amplissimas praefecturas fuerat 
provectus , aut propriis causis , Malchum Arabem , 
apud quem Alexandri filius Antiochus educabatur , 
exorat , ut sibi puerum tradat , tempus enim adesse , 
quo in patrium ille regnum restitui poSsit. Bimulus ad- 
modum puer erat : quem in Syriam adcfuctum , pro- 
tinus deficientibus ad eum, quas Demetrius sacra- 
mento solverat, copiis , regiis insignibus ornat. Oc- 
currit et cum suis Demetrius ; sed pugna commissa 
vincitur. Diodotus elephantos, et mox Antiochiam 
urbem , in potestatem redigit ; sponte oppidanorum , 
quibus Antiochus Epiphanes , et qui ab eo iactabant 
genus , comiter praefuerant : Demetrius patri avoque 
similis , ut propria illi familiae superbia crudelitasque 

§. 53. Diodor. — losrph. — Maclinb- I * il. — Enwb. 

§. Lir. Epii. — Ioeepli. — Diotlor. — Machab. 



IO. FRE1NSHEM1I SVPPLEM. 


246 

videretur, efleeerat. Demetrius quum Laodiceam per* 
fugisset , ne adversis quidem factus temperantior , 
per voluptates et suorum iniurias , luxuriosus simul 
et saevus , ingenio obsequebatur. 

LV. Postea , quum ibi quoque tutum se fore de- 
speraret, in Ciliciam concessit; Seleuciaeque (ad 
Calycadnum amnem sita urbs est) aliqua ndiu regiam 
habuit: quum veluti divisis Syriae opibus, Antiochus 
puer cum tutore Diodoto Antiochiae regnaret. De 
his rebus crebrae per id tempus legationes a regibus 
civitatibusque Asiae Romam venerunt. Inter quos et 
ab Ionathane , Iudaeorum principe , quidam missi , 
foedus, quod populus romanus cum fratre Ionatha- 
nis Iuda pepigerat , renovarunt. Magnus hic vir et 
industrius habebatur , et illo quoque bello , quum , 
iniuriis Demetrii coactus, cum hostibus eius societa- 
tem inivisset, magna illi damna intulerat, saepe fu- 
sis regiis praetoribus , et praeter Ascalonem , Gazam , 
Damascum , nobilissimas urbes , pleraque Phoeniciae 
parte 'abstracta. 

LVI. Dum haec in Syria geruntur, L. Mummius , 
profectis ex Achaia legatis, donec praesens status 
coalesceret, simul ne forte motibus Orientis recens 
stabilita Graeciae Macedoniaeque pax sollicitaretur , 
aliquantisper substitit: quo tempore et quod in Isthmo 
delubrum est, instauravit, et delphicum templum 
ornavit, etiam Olympiae Iovem aeneum, itemque cly- 
peos inauratos unum et viginti , de manubiis Achaeo- 
rum dedicavit primus Romanorum; nam ante illum 
donum in aliquo Graeciae fano Romanus nemo pri- 

yatiin posuerat. Postea civitates plerasque obeundo , 
exquisitis ubique honoribus exceptus est. Meruerat 
enim coli non tantum victoris auctoritate , sed magis 
etiam ob mansuetudinem , et abstinentiam ; qua vir- 
tute illis etiam temporibus, quum adhuc multum an- 
tiquae severitatis iu moribus esset , admirationi fuit : 
.quum enim longe opulentissimam ur^>em cepisset, 
omnisque generis ornamentis instructissimam , ex iis 
plane nihil in suam domum intulit; adeoque pauper 
decessit, ut exemplo maiorum filiae eius dotem ex 
publico senatus dari iuberet 

LVII. Et erat alioqui ad intedligeuda magnorum 
artificum opera rudis tantum, ut, quum tabulas ac 
statuas in Italiam portandas locaret , edixerit condu- 
centibus, si eas perdidissent , novus esse reddituros. 
Sed ille satis habuit his talibus triumphum suum in- 
struere , quem de Achaeis in Capitolium duxit ; quo 
nullus neque antea , neque postea , rerum istarum 
spectaculis ornatior fuit. Hic etiam, licet delibata per 
Metellum victoriae gloria fuerat, cognomen Achaici 
acceperat, favente urbe, quae non minus magnificis 
eiusmodi civium suorum titulis crescere videbatur, 
quam ductu illorum auspiciove crevisset. Illi victo- 
riae maximam pulcherrimamque partem ornamento- 
rum suorum in tabulis statuisque Roma debuit : sed 
et vicinae circum urbes liberaliter excultae sunt; etiam 
in ceteram Italiam, ipsasque adeo provincias , exun- 
dante copia. 

LVin. Vir enim magnanimus, et qui maioribus ex 
rebus quaerendam sibi gloriam arbitrabatur, non 

erat sane in concedendo talia difficilis : ferturque L. 
Licinio Lucullo , qui votam bello hispano aedem de- 
dicabat , commodato acceptas statuas reddere detre- 
ctanti , quod consecratione templi exemptas hominum 
commercio diceret, neutiquam succensuisse , manu- 
biasque suas sub alieni nominis inscriptione conspici, 
aequo animo passum. Atque hic tam severus cetera, 
ludorum tamen graecorum in Vrbe elegantius eden- 
dorum (nam L. Anicius incompte fecerat) primus 
exemplum dedit : quod vulgo deinceps sequuti ho- 
mines sunt, quum probitas et abstinentia viri pau- 
cissimos imitatores inveniret. 

LIBBI QVINQVAGESIMl TERTII. 

Ap. Claudius oousul Salassos gentem nlpinam , domuit Alter 
Pseudophilippus in Macedonia a L. Tremellio quaestore cum 
exercitu caestu est. Q. Caecilius Metellus proconsul Celtibe- 
ros cecidit: a Q. Fabio proconsule pars magna Lusitaniae , 
expugnatis aliquot urbibus, recepta est. C. lulius senator 
graece res romanas scribit 

I. Ser. Sulpicius Galba , L. Aurelius Cotta consules 
sequuntur. Quorum in magistratu, aut circa haec tem- 
pora, quum innovatum esse de provinciarum admini - 
stratione haud absurdis rationibus coniiciatur , utile 
erit, veterem circa praetorum imperia morem, et 
qui deinceps obtinuerit, exponere. Et quidem de 
initio magistratus huius, et quomodo ab uno praeto- 
re ad binos , postea ad quaternos numerus auctus 
sit , adiectis deinde Hispaniis seni creari coeperint , 
suis quodque temporibus relatum est. Tum igitur , 
quum adhuc seni quotannis praetores fierent , neque 

plures creari placeret, eyeniebat, ut plures essent 
provinciae , quam qui in illas cum imperio mitte- 
rentur. 

II. Nam et nuper adieclis Africa , Macedoniaque , 
et Achaia, magnis imperium auctibus creverat. Igitur 
ista deinceps ratio placuit , ut non praetores , sed 
ex praetura provincias regerent , annum praeturae 
in Vrbe exigerent, praeter consuetas inter cives pere- 
grinosque iurisdictiones , aliis etiam quaestionibus 
rerum capitalium, quae exinde perpetuae habere 
coeperunt , in sortem missis. Hoc modo fiebat , ut , 
quum uno anno prorogatum imperium provincias 
oblinentibus esset , et sequente deinceps sex earum , 
quas senatus censuisset, iis, qui modo praetura es- 
sent functi , sorte darentur. Sed haec quidem , quo 
maxime pacto, quoque.tempore sint introducta, parum 
exploratum: illud non iam ambiguae coniecturae, 
sed ex probatis monumentis certae fidei est, neutrum 
ex consulibus eius anni ad hispanienses exercitus 
mitti placuisse , quum de eo inter ipsos gravis con- 
tentio incidisset. 

HI. Qub tempore quum , senatu in diversas opinio- 
nes scisso , P. Africani sententia ab omnibus cupide 
exspectaretur: «Neutram, inquit, placet mitti : naru 
n alter nihil habet , alteri nihil est satis. » Ea vox 
utrique speratam provinciam ademit : nam et Galbae 
in maximis divitiis nota avaritia erat, per quam in 
praetura quoque multa prava facta fecerat : et 'Cotta 
obaeratus, vix , quemadmodum creditoribus suis ho- 
neste satisfaceret , reperiebat. Igitur Patres conscri- 
pti , aequaliter infensam esse imperatoris innocentiae 

magnam inopiam sine magna probitate , atque in ma- 
ximis opibus maiorem cupiditatem , existimantes , im- 
perium Hispaniarum Q. Fabio Aemiliano prorogarunt, 

IV. Ergo Q. Fabius , quum eousque studiose exer- 
citas copias viribus animisque confirmasset , haud du- 
bitavit cum Viriatho congredi; duobusque proeliis 
superior, urbem quandam, quae in societate hostium 
erat, diripuit; deinde aliam incendio delevit: ipsum 
quoque Viriathum ad locum, cui Boecor nomen est, 
Fugientem consequutus, multos interfecit; rebusque 
his perfectis , quuminterim exiisset aestas, Cordubam 
hibernatum abiit. In Vrbe M. Titius praetor, qui in- 
ter cives et peregrinos iurisdictionem fuerat sortitus, 
negotiuiq a senatu accepit , Aniensis Appiae^ue aquae 
ductus vindicandi , qui vetustate , aut privatorum 
fraudibus , minuebantur : eidem iniunclum , ut novas 
quoque aquas curaret inducendas; maiorem enim 
aquae modum incrementa urbis postulabant : quum 
a tot hominum millibus incredibilis eius vis non potu 
solum , sed etiam abluendis torporibus , eluendis ve- 
stibus , quotidie absumeretnr. 

V. Pecunia ad haec ex aerario decreta , sestertium 
<millies octingenties. Consularibus deinde comitiis Ap. 
Claudius Pulcher , Q. Caecilius Metellus Macedonicus 
facti. Metellus post geminam continui biennii repul- 
sam difficulter obtinuit, maiore civitatis pudore, quam 
suo: nam uti tertio ante anno Q. Fabius fratri Sci- 
pioni , L. Mancinus rebus ad Carthaginem utcumque 
-gestis, debere consulatum potuit; ita proximum par 
consulum , cui neque provincias credi senatus cen- 
suerat debere, nihil habebat, cur nobilissimo viro, 

fortissimoque imperatori anteferretur: sod videlicet’, 
quemadmodum alia externa , sic honores atque ma- 
gistratus , non continno virtutis argumentum sunt; 
quia nonnunquam deterioribus cupide tradita, bonis, 
ob hoc ipsum , quod sunt boni , denegantur. Idque 
Metello nocuerat , quem ob integritatem morum , et 
in Macedonia Achaiaque antiqua severitate actum im- 
perium , corruptior in dies plebes , ut iniquum et tri- 
stem aversabatur. Sed ipsam hanc iniuriam civium 
incitamentum ille virtutis habuit , ostensurus , non 
leviori damno civitatem tali consule , quam se talem 
virum consulatu caruisse. 

VI.. Aequiorem ad haec , inito consulatu , sortem 
expertus , quam ad obtinendum eum populj suffragia 
fuerant, Hispaniam accepit , in qua bellum gerebatur, 
qumg Appio Italia evenisset. In qua quia pacata erant 
omnia, Metello invidens vir inquieti animi , et trium- 
phi avidus , undique materiam belli captabat : eve- 
nitque ei levis occasio , cui adeo non defuit , ut ex 
liac mox praetextum exsculperet, arma Salassis infe- 
rendi. Salassi gens alpina vallem amplam incolebat, 
partemque montium , quibus ea claudebatur. Lis erat 
ipsis perpetua cum populis infra eos habitantibus ob 
Duriae amnis fluenta , qui ad usum metallorum ( nam 
in Salassis aurum provenit ) varie divisus intercipie- 
batur , ne rigare inferiora colentium agros posset. 
Eam iniuriam, qui laesos se putabant, apud senatum 
questi , obtinuerunt , ut Appio consuli disceptatio 
ista mandaretur. Ille , gentem innoxiam lacessendi ar- 
repto titulo, regionem late vastando, capere arma 
Salassos omissa cunctatione cogit. Sed quum in locis 

impeditis et difficilibus non minori cupiditate gereret 
bellum, quam concitaverat, ad quinque millia homi- 
num adverso proelio perdidit. 

VII. Eius rei nuntio Romam perlato, decemviri M. 
Aemilium Lepidum praetorem adeunt , nuntiantes , 
se, quum prodigiorum causa libros sibyllinos inspe- 
xissent, reperisse, quoties bellum Gallis inferendum 
esset , sacrificari in eorum finibus oportere : monue- 
runt etiam ex iisdem libris, aquam non Marciain, 
sed Aniensem , in Capitolium perducendam esse. De 
aqua M. Titio negotium datum : ad consulem ex de- 
cemvirorum collegio missi duo, qui nuntiarent simul, 
quid fieri oporteret , curarentque faciendum. Ita ve- 
lut placatis numinibus , maiori omnium spe redinte- 
gratum est bellum : collatisque signis quinque millia 
hostium caesa. In pari utrinque clade, quum haud- 
quaquam par ad reparanda damna facultas esset, 
perculsa gens Salassorum, legatic ad consulem missis, 
imperata facturam ostendit. Consul aurifodinas , et 
quod agrorum in planis erat , ademit : superiora re- 
licta ; ut tamen aquarum ad metalla copiam redem- 
ptoribus pretio concederent, pactum. 

VIII. Ea victoria tumens Appius quum ad Vrbem 
revertisset, non a senatu, non a populo petita po- 
testate triumphandi, tantum pecuniam ex aerario ad 
sumptus triumphi , tanquam suo iure , postulavit. 
Quod ubi ob detrimenta, quae passus fuerat, una 
cum ipso triumpho negatum est; legis beneficio di- 
cens usurum , quae triumphum daret ei , qui hostium 
quinque millia una acie occidisset, privatis sumptibus, 
maiore cum infamia , quam gloria, triumphavit, filiae 

§. 7. Frontin. de Aqnacduct. — Liv. Epit. — Strab. 

jj. 8 . Diod. — Oros. — Val. Mux, VU, 8 . — Suctou. iu Tiber. cap, 2, — • 
Cic. pro Coelio , cap. 14* 


Digitized by Google 



254 IO. FREINSUEMII SVPl*LEM. 

pietate adiutus. Nam quum intercedere ac vetare tri- 
buni plebis vellent ,essetque ,qui praetervehentem de 
curru detracturum minitaretur; adversus sacrosan- 
ctam potestatem , sacerdotii haud minus inviolabilem 
reverentiam lilia consulis (alii sororem faciunt) virgo 
vestalis opposuit ; simulque conscenso cu^ru , in Ca- 
pitolium usque triumphantem prosequuta est. 

IX. At in Hispania longe prosperiore fama Metel- 
lus agebat, quamquam validiorem hostem, et gravius 
bellum nactus. Viriathum enim adversae cum Fabio 
Aemiliano pugnae monuerant, ne solis armorum vi- 
ribus confideret. Ergo consiliis et legationibus apud 
Arvaccos, Titthosque et Bellos, pugnacissimas gentes, 
in tantum connisus est , ut animos eorum ab romana 
societate abalienaret. Vnde seorsim aliud bellum in 
Hispania citeriore ortum , quod a praecipuae virtutis 
urbe Numantia celebratum historiis nomen habuit. 
In quo administrando dum strenue vigilanterque 
Metellus se gerit, adversus Viriathum male pugnatum 
est a Quintio , qui Aemiliano successerat. 

X. Laeta huic principia belli fuerant , coniectus- 
que in fugam Viriathus , et ad Veneris montem re- 
pulsus , haud exiguam spem dabat gloriosae laureae: 
sed, ut infida hominibus exspectatio magnae fortunae 
esse solet, conversa sors est eruptione subita hostium, 
qua multis pugnando caesis, et signis quibusdam ere- 
ptis militaribus, roinanum exercitum in castra sua 
reiecerunt. Inde Viriathus Itucam deflexit, oppidum- 
que istud , expulso praesidio romano , cepit ; inde 
vastavit Eastetaniam , non prohibente Quintio , qui 
per imperitiam et ignaviam medio adhuc autumno in 
Cordubensia hiberna concesserat: quamquam subinde 

manum quandam emitteret, C. Marcio duce, qui ex 
Italica Hispaniae genus ducens , locorum et belli pe- 
ritus habebatur. 

XI. Mirum videri queat , unum hominem nullis 
suis viribus , nulla cognatorum potentia fultum , ne 
populi quidem iudicio electum, tot per annos arma 
populi romani sustinuisse : verum enimvero tantum 
in eo virtutis robur fuit, ut a se explere posset, quid- 
quid fortuna dare neglexerat. Animus adversum pe- 
ricula intrepidus , sagacitas ingens , peritia militaris 
rei summa , corpus edoctum animi imperia sequi : 
his omnibus iustitiam , humanitatem , abstinentiam 
incredibilem addiderat. Partas armis opes inter suos 
aequissima partitione dividebat : ipse nihil inde lo- 
cupletior , eodem armorum , vestium , corporisque 
cultu, quo bellare coeperat, post tot insignes victorias 
agere perseverabat. 

XII. Hunc tenorem vitae nulla soiemnitas festorum, 
nulla remissio animi, ne nuptiarum quidem omnibus 
gentibus hominibusque probata hilaritas ulla ex parte 
interrumpebat. Quum enim ditissimi cuiusdam viri 
filiam matrimonio iungeret, multisque poculis aureis 
argenteisque, multaque stragula veste eximii operis 
adornatum triclinium esset , haec allevans lancea, ab 
hac pendere ista omnia dixit. Multum deinde rogatus 
ut lotus accumberet, non 'paruit ; sed ex instru- 
ctissimis mensis nihil, nisi panem et carnes, tollens, 
dabat comitibus suis ; et ipse stans comedebat haud 
diu : deinde sponsam adduci iussit. Quam , peractis 
hispano more solemnibus , equo impositam , statim 
ad montes, in quibus eo tempore praesidia sua ha- 

liebat, secmn abduxit. Ilac disciplina intentam nego- 
tiis inentem , et valida membra, et illibatum virtutis 
robur ad extremum usque retinuit. 

XIII. Interea Romam Aemiliauus Scipio, Sp. Mum- 
mius , L. Caecilius Metellus , ex Aegypto Asiaque re- 
dierunt. Miserat eos senatus ad res regnorum com- 
ponendas , quae vitio dominantium , aut ambitione 
dominationem affectantium , variis motibus vexaban- 
tur. Demetrius , amissa maiore parte regni , quum 
socordiam suam contemptui esse videret, tanquam 
ex diuturno somno excitatus , bellum adversus par- 
thos sumserat : neque causa improbabili , neque pa- 
rum idonea occasione. Nam Mithridates, Parthorum 
rex, paulo ante victo Demetrii praefecto, Babyloniam 
Syris eripuerat. Idem omnibus vicinis terribilis , Me- 
dos, Hyrcanos, Bactrianos, et quidquid inter Hyda- 
spen et Indum gentium colit, partim subegerat, par- 
tim subacturus videbatur. Itaque superioribus in 
praefecturis incolentes Graeci continuo missitabant 
nuntios ad Demetrium, omnia polliciti, si ad libe- 
randos a superbo Parthorum dominatu venisset. 

XIV. Alexandri expeditiones, quibus primum apertus 
Oriens Graecorum colonias accepisset , memorabantur: 
civitatesque a successoribus eius , ut essent froena do- 
mitarum gentium , conditae. Sed iam versa vice servire 
illas, quibus imperaverint. Id adeo Graecorum accidisse 
discordia , bellisque civilibus , ut ignobilis ante gens 
Parthorum , quae sub Persarum imperio contemptissima 
servientium pars fuisset , primo libertatem arripuerit , 
mox ajfeclarit dominationem : et sane processurum ei 
propositum , ni Seleucidarum oppositis viribus coercea • 

tur. Ad hos enim solos id decus pertinere-, Demetriique 
hanc , velut a maioribus relictam , hereditatem esse belli 
gloriaeque : sic acum Antiochum , sic proaoum Seleucum 
arma rebellibus Parthis intulisse. Neque perventuros ad 
tantam potentiam fuisse Arsacidas, nisi pater Demetrius, 
aliis bellis impeditus , deinde supposititius Alexander 
ignavia socordiaque sua, fiduciam spatiumque crescendi 
praebuissent. 

XV. Hinc adeo Mitridatis inflatos esse spiritus , ut 
ultro contemnere Macedonas , eisque nuper Mesopota- 
miam ausus sit adimere. Qua victoria si expletas esse 
barbari cupiditates Demetrius putet, pernicioso in errore 
versari. Nam apud tales animos irritamenta non satie- 
tatem plura desiderandi parere, quidquid haustum esset. 
Neque illud ignorare Demetrium debere .ferocius in ce- 
teras eius provincias incursurum Parthum esse , nisi 
rebus ipsis ostendat , superesse Syriae vires , quibus et 
quae teneat defendere possit , et quae amissa sint repe- 
tere. Audacia regem esse factum ; ne dubitet , quibus 
artibus tuendum amplificandumque imperium habeat. 
Attamen non vocari ad tantum periculum , ut non ple- 
rumque eius partem sustinere possint velintque, a quibus 
vocetur. Omnes eas regiones graecis civitatibus maximis 
opulentissimisque ita distinctas esse, ut has tenenti mi- 
nime magnae molis futura sit barbarorum expugnatio. 
Esse sibi viros , arma , naves , commeatum , pecunias : 
sed sub custode ; eum qui tantillum submoverit , et ve- 
lut alligatas liberaverit manus , iisdem, quum voluisset, 
usurum. 

XVI. His atque talibus auditis , Demetrius , si bel- 
lum istud successisset , etiam ad recuperanda amissa 
vires inde fore reputans , strenue in Parthos movit. 
Erant eae nationes tum assuetae Macedonum imperio, 
tum Parthorum, ut novi populi, fastum ac saevitiam 

nequaquam laetis animis tolerabant. Igitur praeter, 
graecas urbes, etiam Persae, et Elymaei Bactrianique 
auxilia Demetrio misere : quibus auctus multa pro- 
spera proelia fecit , multasque occupavit provincias ; 
donec insidiis circumventus ( quippe pacis studium 
simulantibus improvide crediderat ) in potestatem 
hostium vivus pervenit , omni exercitu amisso. 

XVII. Nec occasioni Diodotus defuit, quin per ab- 
sentiam Demetrii cetera Syriae invaderet: et alia parte 
ludaei propinquas sibi regiones infestabant ; alia Ci- 
lices, multis praedonum exortis manipulis ducibusque, 
latrocinia continua exercebant, regum discordiis tuti. 
Nec in Aegypto minus turbarum erat , per saevitiam 
Ptolemaei , quae nulla fortunae indulgentia mitiga- 
batur. Nuper enim , quum Aegyptiorum lege regale 
Memphi solium conscendisset, natus ei filius erat , 
quem inter solemnia regiae inaugurationis editum , 
etiam omine laetus , Memphiten appellaverat. Neque 
tamen aut hilaritas ista , aut natalitiis pueri debita 
celebritas, impedimento crudelitati fuit, quin per 
eosdem dies Cyrenensium amicorum principes occi- 
deret , quorum opera perductus in regnum Alexan- 
driae fuerat. Causa tantae saevitiae fuit, quod regem 
amice monuerant , ne uxorem , a qua et regnum paulo 
ante, et nunc stirpem haberet, pellicis I renes blandimentis 
posthaberet. 

XVIII. Sed ille flagitia flagitiis cumulans , paulo 
post filiam uxoris per vim stupratam ducit, Cleopa- 
tram sororem repudiat. Inter haec caedes continuan- 
tur, non regis tantum imperio, sed multa peregri- 
norum militum libidine fieri. Quibus malis Alexan- 

5. 16. Iuslin. XXXVI . I et 9 , et XXXVIII, 9 . - Io»c r h. - Oro». ~ Ma- 
cbab. 1,2. — Strab. XIV, p. 669. 

§. 17. Diod. apud Vales. — iustiu. XXXVIll , 8. — Liv. Epit. LIX. 


Digitized by Google 



IN LOC. I.ID. LUI LIVIANI 



drini fatigati , iam ubivis tolerabiliorem sibi vitam , 
quam in patria, futuram rati, passim urbem deserunt. 
Ptolemaeus , quo solitudini subveniat , peregrinos , 
ut in vacuis aedibus habitatum veniant , edictd 
sollicitare cogitur. Haec et alia quum et regum 
et civitatum continuis legationibus in senatu expone- 
rentur , quod is quum aliorum, tum Aegypti et Sy- 
riae regnorum, quasi perpetuus quidam tutor longo 
iam tempore fuerat; legatos ad inspiciunda sociorum 
regna Scipionem atque ceteros mitti placuit. 

XIX. In ea legatione, qua magnae orbis terrarum 
partis arbitrium acturus erat, vir tantae dignitatis 
atque gloriae, contentus fuit uno comite Panaetio, 
quem domi peregreque secum habere praestantis in- 
genii causa consueverat, et septem servulorum mini- 
sterio: ex quibus quum unus in itinere esset mortuus, 
domesticis scripsit, ut alium sibi domo transmitterent: 
emere enim nolebat , ne quis , domini disciplina non 
institutus, aliquid committeret, quod ad heri pro- 
brum posset ullo pacto pertinere. Postquam Alexan- 
driam perventum , et ex navi degressus Scipio caput 
pallio tegebat, circumfusa multitudo Alexandrinorum 
rogavit, ut conspiciendum se praeberet hominibus : 
impetratoque , ingentem clamorem atque plausum 
prae laetitia edidit. 

XX. Rex, quum ad excipiendos honorandosque 
legatos nihil studii praetermitteret, magnam impendit 
curam, ut exquisitis epulis acciperentur, et quidquid 
in regia visu dignum , artificioque aut opulentia exi- 
mium esset , inspicerent. Ipse etiam cum iis cir- 
cumibat, ostendens singula, vir deformis habitu, 

vultuque, et obesi ventris prominenti mole, belluae, 
quam homini, similior: unde Physconis ei cognomen 
impositum fuerat. Ob eam corporis gravitatem, quum 
vacillante gressu Romanos obambulantes aegre con- 
sequeretur, ridiculus iis est visus, Panaelioque in 
aurem insusurravit Scipio : Ium tum aliquem adventus 
nostri fructum ceperunt Alexandrini ; nobis enim de- 
bent , quod regem suum ambulantem videre. 

XXI. Ceterum contemptis , quae maxima Aegyptio 
videbantur , gulae atque oculorum deliciis , ad ea , 
quae vere digna spectatu erant, consideranda haud 
perfunctoriam operam contulere : situque et magni- 
tudine urbis, et quae circa Pilarum admiranda erant, 
perlustratis, Memphin adverso Nilo vecti, bonitatem 
agri, commoda fluminis, multitudinem urbium, fre- 
quentiam innumerabilem populi, munimenta regionis, 
totius denique regni excellentiam tantam repererunt, 
ut minime dubitarent, cuiuslibet magnitudinis im- 
perio sedem eam idoneam esse potuisse , si dignos se 
rectores invenisset. 

xxn. Ex Aegypto in Cyprum , deinde per Syriam 
et continentes regiones domum reversi, de rebus suis 
in senatu exposuerunt. Plurimas adierant gentes, 
ubivis excepti dimissique cum benevolentia et laudi- 
bus. Controversias , alias sponte partium composue- 
rant, alias adactis ad aequiora, qui pertinaciores in 
faciunda iniuria fuerant , plerumque verborum ad- 
monitionibus, partim etiam armorum metu intentato. 
Quod vero ob difficultatem negotiorum , aut alias 
causas, relinqui voluerunt, ad senatum reiecerunt. 
Ita passim apud reges atque civitates , renovatis , 

quae unicuique cum populo romano erant , foederi- 
bus, reique publicae maiestate vehementer aucta, 
plurimum ubique venerationis romano nomini con- 
ciliarunt. 

XXIII. Sequutaeque sunt undiquaque legationes 
gratulantium gratiasque agentium senatui populoque 
romano , quod tantos ad se viros , Scipionemque , non 
unius modo urbis , sed omnium gentium virtutibus glo- 
riaque principem , misissent. Res regnorum in priori 
fere statu relictae. Certum enim erat , imperantium 
culpa pleraque peccari ; neque illos removendi cau- 
sa ulla iusta erat : Aegypti regibus semper amicis , 
Syris eo quoque nomine tutis , quod contra foederis 
cum progenitoribus eorum inili leges, pudebat in 
pace sociis et amicis auferri , quod a maioribus reli- 
ctum bello victis fuerat. 

XXIV. Eodem anno rogationem de sumptibus tri- 
bunus plebis Didius tulit: qua, poena legis Fanniae 
in ceteram quoque Italiam , et ad eos etiam, qui sum- 
ptuosioribus , quam lex sinebat , epulis interfuissent , 
extendebatur. Triste videbatur, et obscoenum, inter 
famem et funera , poenasque irati numinis , quorun- 
dam luxuriam conviviorum impensis sine modo et 
pudore grassari. Magna enim sub id tempus annonae 
caritas , et, quae hanc ferme sequitur, pestilentia fuit: 
cuius causa , quum novi consules L. Metellus Calvus, 
Q. Fabius Maximus Servilianus inivissent, per decem- 
viros supplicationes habitae : neque tamen aut haec 
remedia, aut saevius aliud, androgynus haruspicum 
iussu mari mersus, ad averruncanda mala praesentia 
profuerunt. Vsitatum id magis antiquitus Romae , 

§. l 3 . Strab. lib. XIV, p. «S 9 . 

§. 24. V. C. 6 [o ; A. C. 142. — Macroh. Satnrnal. II, i 3 . — Ini. Obseq. 
- Oros. V , 4 . - Diod. lib. XXXII. 


Digitized by Google 



262 


10. FRE1NSHEMII SVPPLEM. 


quam probabili ratione nisum , ut in prodigiis ambi- 
gui mares habeantur, putant, qui causas rerum at- 
tentius consideravere: neque ambiguum est, complura, 
tanquam a mundi legibus abhorrentia , cum horrore 
aspici , non quia nullae sint earum a natura legiti- 
mae causae , sed quia, quae sunt, ignorentur. 

XXV. Sed nos ad ordinem rerum gestarum Q. Fa- 
bius consul vocat , qui in ulteriorem Hispaniam ( ci- 
terioris Q. Metello prorogatum erat imperium ) duas 
legiones romanas, sociorumque auxilia, in universum 
ad octodecim millia peditum, mille sexcentos equites 
induxit. Quorum assumpta parte quum Itucam festi- 
naret, obiecitse in itinere Viriathus cum sex millibus 
suorum, et cum clamore tumultuque barbaris solito, 
impetum in Romanos fecit. Erat cum voce strepituque 
dissono , tum etiam adspectu horrida acies ; non ce- 
tero modo ornatu , sed comis quoque muliebrem in 
morem obumbrantibus vultum : accedebat summa 
hominum diuturno iam bello exercitorum pugnacitas. 
Sustinuit tamen irrumpentes consul, reque infecta 
discedere coactis, ipse institutum iter prosequutus 
est. 

XXVI. Vt deinde reliquus exercitus advenit , de- 
cemque ex Africa elephanti , quos Numidiae rex Mi- 
cipsa miserat , castris pro magnitudine copiarum 
auctis, prior pugnandi potestate facta, hostem splen- 
dide vicit: sed inter insequendum quum distracti 
ordines essent, Viriathus, ut erat ad omnia praesenti 
animo , suis repente ex fuga collectis victores aggre- 
ditur : tria eorum millia prosternit ; reliquos compel- 
lit in castra , tanto ex subita fortunae conversione 

meta, at, vix paucis ad portas resistentibus, magna pars 
in tentoriis se absconderent, neque ab imperatore 
et tribunis ad pugnam capessendam adigi possent. 
Insignis ea die C. Fannii virtus exstitit, C. Laelii ge- 
ner, iis tum in castris militabat. Per hunc maxime 
retenta munimenta sunt : et nox superveniens dire- 
mit certamen. 

XXVII. Neque tamen postea Viriathus destitit, 
modo noctu , modo fervidissimo tempore diei nego- 
tium consuli facessere, quum, leves agilesque et homi- 
nes, et equos habens, parvo suo incommodo hostem in- 
desinenter fatigaret; donec, motis castris, Servilianus 
concessit Itucam. Tum Viriathus quoque , cui minor 
exercitus, neque huic sufficiens commeatus erat, noctu 
incensis castris, in Lusitaniam est profectus. Servilia- 
nus, quum velocissimum hostem assequi nequidquam 
contendisset, in Baeturiam impressione facta, quinque 
oppida, quae cum Viriatho senserant, ordine expu- 
gnata diripuit : inde in Cuneos hiematum abiit. 

XXVffl. Eodem anno censores in Vrbe fuerunt P. 
Cornelius Scipio Africanus , L. Mummius Achaicus. 
In eundem cum Scipione locum Ap. Claudius petie- 
rat: qui quum nobilissimis viris stipatus , Africanum , 
populari turba circumfusum, in forum descendere vi- 
disset, alta voce exclamavit: « Ingemisce apud ma- 
» nes , Paule Aemili , fdium tuum sentiens ab Aemi- 
» lio praecone , et Licinio Philonico censorium can- 
» didatum deduci. » Ceterum ille , censuram popu- 
lariter adeptus , non ideo minus incorrupte ac se- 
vere egit ; illud moribus civitatis , hoc suae magistra- 
tusque dignitati tribuens. Ergo et populum ad mores 

antiquos gravissima oratione hortatus est, et L. Mum- 
mii facilitatem gravatus, pro rostris dixit, omnia se 
ex maiestate populi romcmi gesturum fuisse , si sibi ci- 
ves vel dedissent collegam , vel non dedissent. 

XXIX. Interim in Macedonia denuo turbatum, non 
minus improviso fine motuum , quam initium fuerat. 
Alter Pseudophilippus , qui Persei se fdium ferebat , 
quum subito incremento ex servis aliisque perditis 
hominibus, quales recens Macedoniae Greciaeque rei 
mutatio magno numero pepererat , ad septemdecim 
hominum millia contraxisset , castra romana tentare 
est ausus. Spem dabat absentia Licinii Nervae prae- 
toris , qui certas ob causas , nuper ex Macedonia di- 
scesserat, Cn. Tremellio quaestore in castris relicto. 
Is vocatos ad concionem milites in hanc sententiam 
est cohortatus : 

XXX. « Est , quod fortunae gratias agamus , mili- 
» tes, novam et insperatam gloriae materiam obiicienti. 
» Saepe querelas audivi , immo , fateor enim , inter 

que ren tes de sorte nostra fui ; dum alii romani 
» exercitus iustum hostem, et ex eo praemiorum 
» uberem occasionem habeant , hunc in agro pacato, 
» paucos rebellium Macedonum , aut latrunculos 
» Thracas persequentem , non modo copiam , sed ne 
» spem quidem habere maioris alicuius rei. At nunc 
» subito se offert ita comparatum agmen , ut multi- 
r tudo hominum speciem nomenque proelii sit factu- 
ri ra; genus armorum militumque, ad haec conditio 
» ducis , certam nobis et incruentam polliceatur vi- 
si ctoriam. 

XXXI. » Quid enim contra legionarium militem , 

» lorica clypeoque tectum, pilo ac gladio terribilem, 
» tot insuper stipendiis exercitum , servorum agre- 
» stiumve tumultuaria manus possit, nullis militari- 
» bus armis legibusque , neque causam neque spem 
» idoneam ad bellum afferens ? Quid autem rex ille 
» scenicus, quem paulo ante natum esse nesciebamus? 
>3 Sane nuper etiam sic insanivit Macedonia; sed tum 
» maiore ingenio apparatuque instructa erat fabula , 
» multi potentes in provincia viri , nonnulli quoque 
» externi reges , audaciam Andrisci clam palamque 

magnis auxiliis fulciebant. At hic praeter miseram 
» egenorum turbam, quae non tam ipsius promissis , 
» quam taedio vitae, ad periculum properat, nec 
» spem , nec rem usquam ullam habet : nec quia vi- 
» ctoriam sperat, sed quia aliter facere non potest, 
33 ad castra nostra successit , animam supplicio debi- 
33 tam, rebus suis desperatis, lubentius armis nostris 
3» daturus 33. 

XXXII. Quum deinde, quid fieri vellet, ostendisset, 
et inter tribunos et praefectos loca militesque esset 
partitus, admonuit, ut signo dato secundum ea, quae 
praecepisset, erumperent: addiditque , se celeriter di- 
siecturum hostes, ut porcellos scropha soleret. Quod 
quum factum esset , victoria illustri parta , qua cum 
exercitu Pseudophilippus caesus est , Licinius impe- 
rator est appellatus, quaestori Scrophae cognomentum 
haesit, quod posteri quoque retinuerunt. 

XXXIII. Difficilius in Hispaniis bellum erat , hinc 
Celtiberis, inde Viriatho romanos duces exercentibus. 
Sed ut adversus Viriathum dubiae Serviliano res , 
ita Q. Metello proconsuli prosperae magnificaeque 
fuerunt. Vir acer et intentus nihil neque apud hostes 

inexploratum, neque apud suos remissum patiebatur; 
digno , quod referatur, severitatis saluberrimae exem- 
plo. Quum ad Contrebiam rem gereret , cohortes le- 
gionarias quinque, quod loco cesserant, indignatus, 
ad eundem locum recuperandum continuo remisit : 
edixit etiam , ut qui eorum nisi victor in castra rever- 
tisset , pro hoste caederetur: neque mutavit sententiam, 
quum omnes, ut certam ad mortem ituri , testamenta 
in procinctu facerent. Ea necessitas acuit virtutem; 
et qui modo multitudini hostium cesserant , ii ean- 
dem, licet victoria recenti animatam, repulerunt: 
quaeque inexpugnabilis habita fuerat civitas , capta 
est. Haec disciplina romanum militem confirmavit, 
Celtiberos fregit ; qui et collatis signis caesi sunt a 
proconsule, et egregias urbes amiserunt, Arvacco- 
rum maiori parte domita; quibus tempore messis, 
quum frumento convehendo intenti cetera incuriosi 
agerent , improvisus incubuerat. 

XXXIV. Ista quum severitate perfecisset, haud 
minorem ex clementia fructum tulit : utriusque enim 
clara exempla edidit, illustri testimonio, non saevitia, 
sed ratione rebusque cogentibus , duriora nonnun- 
quam imperasse. Nertobrigam obsidebat, unaque 
parte oppidi , qua sola subiri poterat , murum ad- 
mota machina erat disiecturus. Opponunt obsessi 
primis hostium ictibus Rhetogenis filios, viri inter 
suos primarii, qui ad Metellum transierat: neque 
movebatur pater ; sed ultro hortatus imperatorem , 
nullam esse viam aspernandam dicebat , quae ad vi- 
ctoriam duceret; ex ea sibi postmodum solatium fore. 
Tum Metellus , parentis duritia damnatam liberorum 

vitam, sua mansuetudine redemit, solutaque obsi- 
dione urbis unius , multas alias , admiratione huius 
facti , sponte ipsarum , in populi romani ditionem 
redegit. Duae maximae restabant urbes , Terman- 
tia et Numantia , situ locorum et viribus feroces : 
adversus quas tum quidem , quoniam hiems aderat , 
nihil movendum ratus, quamprimum anni tempus 
Sineret, has quoque ad imperata faciunda coacturus 
videbatur. 

XXXV. Interea consularibus Romae comitiis Q. 
Pompeius A. F. designatus est, qui primus e gente 
Pompeia summos honores, nulla commendatione ma- 
iorum , assequutus , amicitia Scipionis excidit , quia 
Laelio suffragantem astute fefellerat. Interrogatus 
enim , an petere consulatum constituisset, negavit, 
ultroque Laelio opem suam gratiamque ad petendum 
obtulit : interea ipse profectus in forum, ambire 
strenue coepit. Id quum exspectantibus eum esset 
renuntiatum, ceterique stomacharentur; « Nos vero 
» ineptos , inquit Africanus, qui tanquam non homi- 
» nes, sed deos, essemus precaturi , sedemus tibici- 
» nem exspectantes ! » nam mater Pompeii indecora 
fama laborabat, tanquam tibicini corpus prostituisset. 
Q. Pompeio collega Cn. Servilius Caepio fuit ; qui , 
quum magistratu inito de provinciis retulissent, cer- 
tamen de Hispaniis ortum, eas retinere, qui ibi pro- 
consules erant, cupientibus: ad extremum Q. Fabio 
Maximo Serviliano prorogatum est imperium in ulte- 
riore provincia , citeriorem consul Q. Pompeius ob 
tinuit. 

XXXVI. Quod ubi Q. Macedonico nuntiatum , vir 
cetera cum maximis comparandus , irae dolorique 

temperare non potuit; non eo maxime offensus, cjuod 
omnino successor sibi, sed quod Pompeius mitteretur, 
quocum simultates exercebat. Ne igitur illi suis labo- 
ribus quaesitum obtingeret praemium, modis omnibus 
exercitum imminuere studuit, missiones et commea- 
tus petentibus promiscue dando; horrea, remotis . 
custodiis , ad rapinam relinquendo : eo etiam profe- 
ctus , ut sagittas Cretensium fractas in amnem abiici 
iusserit; elephantis cibaria dari vetuerit; qua indi- 
gnatione non solum inimico laudem victoriae , sed 
populo romano fructum , sibique meritum ceteris 
factis triumphum eripuit. Res enim eas gesserat, ut 
non minus hac expeditione Celtiberici , quam priore 
Macedonici cognomen meruisse videatur. Adeo nimi- 
rum plures aliis, quam sibi, bene imperant; faciliorque 
adversus armatos exercitus, quam vitiosos animi mo- 
tus, contentio est, 

XXXVH. Atqui ut hunc ereptum imperium ad ' 
moram rebus iniiciendam sollicitavit; ita prorogatum 
in altera Hispania Fabio Serviliano stimulos addebat 
prosequendi alacriter belli. Quippe ex Cuneis exercitu 
moto, Viriathum, quia se non offerebat, in sua Lu- 
sitania quaerere instituit. Per viam dimicandum ipsi 
cum latronum ducibus Curio et Apuleio fuit ; qui , 
opportunis locis insidiati, praetervehentia impedimenta 
abstraxerunt. Occisus tamen in proelio est Curius; 
praeda quoque paulo post a Serviliano recuperata. 
Venerunt etiam in potestatem urbes multae , quae 
praesidiis insessae Viriathi fuerant : quarum Escadia, 
et Gemella, et Obulcula fuere. Hae pro meritis singu- 
larum diversimode tractatae; aliis venia data , quaedam 

direptae sunt. Ex captivis etiam ad quingentos sup- 
plicio capitis affecti : novem millia quingentos pro- 
consul sub corona vendidit. 

XXXVIII. In Vrbe interea P. Scaevola tribunus 
plebis de iudicio L. Hostilii Tubuli ad populum tulit, 
qui proximo anno praetor quaestionem de sicariis 
exercuerat , homo pudoris ita profligati , ut palam et 
aperte pecuniam ob rem iudicandam cepisse deceretur: 
accepta rogatione , senatus quaestionem Cn.. Servilio 
Caepioni consuli mandavit: qua re intellecta, reus , 
quum manifestissimo crimine teneretur, non exspe- 
ctato iudicio, disparuit. Interesse tamen publici exem- 
pli visum, ne homo ex omni memoria sceleratissimus 
et audacissimus, tam levi poena defungeretur. Itaque 
revocari ab exsilio ad causam dicendam placuit. Sed 
ille, qui nullum alium eventum sperare poterat, \ 

quam ut in carcere necaretur, veneno epoto necem 
properavit. 

XXXIX. Sub haec tempora, ne tantummodo armis 
praestare ceteras gentes Romani crederentur, ingenio 
tardiores , quum alia se studia erexere , tum etiam 
historia scribi accuratius coepit: hactenus enim qui 
ei admoverant manum , breviter exposuisse res con- 
tenti, annalibus similioVa scripserant. Neque tamen 
adhuc latini sermonis ea copia et venustas esse 
putabatur, ut eiusmodi operibus dignitate et gratia 
responderet: multi que res romanas Graecorum lingua 
tradiderunt ; ab illis maiestatem , ab hac decorem 

magis petendum arbitrati : quos inter tum C. Iulius 
senator fuit, quum etiam A. Postumius idem tentaret; 
quos deinde P. Rutilius, L. Lucullus, et alii plerique 
sunt imitati. 

Q. Pompeius consul in Hispania Termestinos subegit: cum eisdem 
et Numantinis pacem ab infirmitate fecit Lustrum a censori- 
bus conditum est Censa civium capita trecenta viginti octo 
millia trecenta quadraginta duo. Quum Macedonum legati 
conquestum de D. lunio Silano praetore venissent, quod ac- 
ceptis pecuniis provinciam spoliasset , et senatus de querelis 
eorum vellet cognoscere, T. Manlius Torquatus, pater Si- 
lani, petiit, impetravitque, ut sibi cognitio mandaretur: et, 
domi causa cognita, filium condemnavit, abdicavitque ; ac ne 
funeri quidem eius ( quum suspendio vitam finisset) interfuit; 
scdensque domi potestatem consultantibus ea instituto fecit. 
Q. Fabius proconsul rebus in Hispania prospere gestis labem 
imposuit , pace cum Viriatho aequis conditionibus facta. Vi- 
riathus a proditoribus, consilio Servilii Caepionis, interfectus 
est, et ab exercitu suo multum comploratus, ac nobiliter se- 
pultus ; vir duxque magnus, et per quatuordccim annos, 
quibus cum Romanis bellum gessit, frequentius superior. 

I. In Hispania quum grave molestumque romanae 
civitati per aliquot annos bellum fuisset, intolera- 
bilior pax excepit. Nam et Arvacci prius ab insti- 
tuendo foedere resilierunt; et postea pacem, geminis 


Digitized bv Goog le 



IO. FltElNSHEMlI SVPPLEM. 


272 

cum hostibus pactam , neutrubi ratam senatus esse 
voluit. Q. Pompeius consul , quum primo vere in 
provinciam venisset, exercitum accepit genere nu- 
meroque cuilibet bello parem. Triginta millia peditum 
erant, equitum duo, sub aliquot imperatoribus, et 
novissime sub Q. Macedonico praestantissimo , ad 
omnia armorum munia diligentissime exercitata iu- 
ventus. 

II. Neque tamen perinde fortuna belli se dedit. 
Quum enim principio magna spes pacis et victoriae 
fuisset , parvo momento sors omnia retroegit. Territi 
tanto belli apparatu Arvacei , legatis ad consulem 
missis, eas in conditiones foedus impetraverant, ut 
certa die utramque urbem , Termestinam , Numantinam- 
que, in Jidem populi romani dederent : obsides trecentos , 
saga novem millia , coria tria millia , equos bellatores 
octingentos , arma omnia traderent : haec ubi Jecissent , 
socii ac amici haberentur. Quum dies venisset , cetera 
quidem prompte alacriterque sunt factitata : ubi ad 
arma tradenda ventum , inter homines bellicosos vi- 
rilis fremitus oriri , animique a turpitudine praesenti 
ad pristinae libertatis decus , pudore accendi. Igitur 
sese mutuo respicientes interrogabant , idne Jacinoris 
subire viri possent , ut arma vivis detrahi patiantur ? 
neque virorum modo hi questus erant: pueri quoque 
ac mulieres negabant, sibi pro patribus aut maritis 

Juturos, qui tantum decoris adivissent. Itaque consensu 
retentis armis , vitam potius , quam haec , omissuros 
esse , confirmarunt. 

III. Consul , his cognitis , castra iuxta Numantiam 
ponit. Ea in obsidione, quum per absentiam consulis, 

equites incaute transcurrentes excepti ab hostilius 
essent, in planitie quadam instruit aciem, de summa 
rerum dimicaturus. Descenderunt eodem et Numan- 
tini: at, quum iniquior pugnae futura conditio vide- 
retur ( nam de millibus virorum decem , quot initio 
belli Numantia armaverat , magnam pariem tot cer- 
tamina absumpserant), paulatim se subducentes, sine 
detrimento intra munimenta refugerunt. Pompeius , 
difficultate locorum et quotidianis velitationibus fa- 
tigatus , quum a multo paucioribus carpi suas copias 
nullo operae pretio videret, Termantiam faciliorem 
oppugnantibus fore ratus , eo transduxit exercitum. 
Sed et ibi neque mollior hostis, neque faventior for- 
tuna inventa, eodem die tribus incommodis acceptis: 
nam et pugna amissi milites septingenti fuerant; et 
tribunus militum , qui commeatum in castra advehe- 
bat, repulsus ; et quum ira ac cupiditate ultionis 
fervidius institisset, protrusis ad praecipitia loca Ro- 
manorum ordinibus , multi pedites equitesque cum 
ipsis equis , per praecipitia devoluti , perierunt. Te- 
nebrae intervenientes magis periculum, quam periculi 
opinionem distulere : totaque nox in armis exacta est. 

IV. Neque secus , atque coniecerant , cum luce si- 
mul hostes affuere : is quoque dies totus certando 
consumptus , et neutro inclinante victoria , proelium 
nox diremit. Acrior tamen, ut in angustiore numero, 
damni sensus Termestinis fuit : quo prope ultimam 
desperationem adacti sunt. Inde Pompeius ad parvum 
oppidum Maliam movit. Sed Malienses , occiso prae- 
sidio Numantinorum , locum Pompeio tradiderunt. 
Ille, armis obsidibusque acceptis, in Sedelaniam per- 

rexit, ut eam regionem ab incursionibus Tangini cu- 
iusdam, latronum ducis, liberaret. Ibi felix expeditio 
fuit: multi latrones occisi, multi capti. Sed tanta fuit 
hominum feritas , ut servitutem nemo ferret: alii se- 
metipsos , usitato gentibus illis facinore , alii empto- 
res occiderent; quidam, dum trasportantur, navibus 
perforatis , seque, et ceteros profundo mergerent. 
At Pompeius urbem , quam Lanci vocant, haud pro- 
cul Maliacis, quum obsidere esset aggressus, Numan- 
tini vicinis auxilium iuvenes quadringentos noctu 
submiserunt. Hos illi primum servatores suos appel- 
lantes, donisque prosequentes, summa laetitia exce- 
pere: paucos post dies, quum vehementius instaret 
hostis, de exitu rei dubitare coeperunt, missisque 
legatis , urbem dedituros dicere , corporibus salvis. 

V. Negabat consul , ullam deditionis , nisi traditis 
prius Numantinis , 'conditionem esse. Quod quum 
inhumanum factu et foedum ad famam videretur, 
omnia potius experiri, quam bene de se meritos ad 
exitium dedere , decreverunt. Mox ubi spes omnis 
salutis quotidie magis magisque decedebat, inque 
oculis extrema omnia erant , legatos ad consulem se- 
creto mittunt, aliorum potius exitio , quam suo, seve- 
ritati illius satisfacturos esse , nuntiantes. Non fefellit 
perfidia sociorum Numantinos: qui, priusquam occi- 
derentur, vindicta se satiaturi, noctu impressionem 
in Lancienses faciunt, magnumque eorum numerum 
occidunt. Concurritur et ab oppidanis ad opprimen- 
dos hospites; magnoque cum clamore certamen atrox 
conseritur. Consul , causae non ignarus , inter eum 
tumultum scalas applicari moenibus , iubet ; transcen- 
sisque iis , oppido potitur : cives ad unum omnes in- 
terficit: Numantinis, qui ad ducentos supererant, 
abeundi ad suos facit potestatem ; sive virtutis indi- 

gne circumventae sortem misertus, sire ut invictam 
armis civitatem , ad roinani imperii patientiam, leni- 
tatis exemplo sollicitaret. 

VI. Eo tempore P. Africanus et L. Achaicus varia- 
et inter ipsos ratione, et apud ceteros fama, censuram 
exercebant. Erat enim par hoc censorum, plane 
diversis inter se moribus : quum alter intentus , et 
rigidus officii exactor, nullius rei cuiquam gratiam 
faceret; sed multorum ex senatu, multorum ex eque- 
stri ordine, de plebe autem longe plurimorum vitas 
exacta diligentia expenderet: Mummius contra neque 
ipse notaret quemquam , et notatos a collega , quos 
posset, ignominiae eximeret. Vnde parum concors 
ea censura fuit: et Scipio, quum Herculis aedem de- 
dicaret, non vocato ad epulum collega, sermonibus 
hominum est reprehensus. Ita nullius aut virtus tan- 
ta, aut dignitas est, quin iudiciis etiam longe infe- 
riorum sit obnoxius ; vulgoque homines etiam de suis 
censoribus censuram agunt. 

VII. At Scipio ingenii pariter animique non egens, 
partim facetiis discutiebat notandorum querelas, par- 
tim severis vocibus retundebat. Neque de tanto viro 
etiam leviora referri indignum aut inutile Polybius 
iudicat ; quia et optimorum artificum , licet minutio- 
ra , signa admiramur. Igitur quum tribu moveret 
quendam qui, sub patre Paulo ordines ducens, proe- 
lio non interfuerat , interrogaretque ille , cur notare- 
tur ,qui custodiae causa remansisset in castris? respon- 
dit : Non amo nimium diligentes. Equum ademit ado- 
lescenti , qui in obsidione Carthaginis , lauto convi- 

§. 6. Gc. Soram. Idem de Orat. II t 66 , et pro CInent. cap. 4$. — Diodor. 
apud Vnlfsiura. — Veli. 1 , i 3 . — ' VinUrdi. Fraeccpt. gcrcud. Rei pubi. — 
l*olyb. Fragra. 

§. 7. Cic. de Orat. II , 67. — Pluturch. A popli. Rom. e. 2 1. 


Digitized by Google 



27« IO. FREll^^rtr.MII SVPPI.FM. 

vio diripiendam , sub figura et nomine urbis, placen- 
tam proposuerat; quaerentique causam ,Quia, inquit, 
me prior Carthaginem diripuisti. 

VIII. Idem in equitum censu C. Licinium sacerdo- 
tem videbis accedere, clara voce testatus est, se scire, 
periuriutn a sacerdote factum: seque teste usurum 
esse, quisquis eo nomine sacerdotem esset accusaturus. 
Quum autem omnes tacerent, Traduc equum , inquit, 
C. Licini : non enim possum idem et accusatoris implere 
vicem , et iudicis. Ceterum censu perfecto , lustrum 
condidere censores. Id septimum atque quinquagesi- 
mum fuit. Censa sunt civium romanorum capita tre- 
centa viginti octo millia, trecenta quadraginta duo. 
Inter condendum lustrum , quum ex publicis tabulis 
scriba solemne precationis carmen censoribus prae- 
iret, quo dii immortales, ut res populi romani meliores 
amplioresque facerent , rogabantur: ibi Scipio, Salis, 
inquit, bonae ac magnae sunt: itaque precor , ut eo- 
dem in statu perpetuo servent. Atque protinus ad hanc 
formulam emendari in tabulis carmen iussit : neque 
posteri mutavere. 

IX. Censurae publicae non minus severe patriam 
potestatem exercitam ( nam et temporibus haec con- 
iuncta fuere) subiiciam. Macedonum legati de D. Iu- 
nio Silano querebantur, quod, quum praetorio imperio 
Macedoniam oblineret , pecuniis acceptis provinciam 
spoliassel. Eam cognitionem quum suscipere senatus 
vellet, T. Manlius Torquatus, Silani pater., impetra- 
vit, ne quid eo in negotio constitueretur, priusquam 
ipse causam cognovisset. Id viro summae dignitatis , 
omnisque publici acprivati iuris peritissimo, lubenter 

concessum. Itaque domi suae, cognitione instituta, 
audivit accusatores, audivit defensiones rei; testes 
ulrinque productos diligentissime examinavit. Id quum 
triduo continuo fecisset, tertio die pronuntiavit, reum 
fecisse videri, et in conspectum suum venire vetuit. 
Non tulit ignominiae dolorem iuvenis, suspendioque 
finivit vitam: adeo nulla commiseratione parentis, ut 
neque funeri interesset, et de i ure consulentibus 
domi sedens, ut solebat, responderet. 

X. At in ulteriore Hispania Q. Fabius Servilianus 
Bacciam urbem, obsidione Viriathi liberatam, in de- 
ditionem accepit. Accessere multa castella, et quidam 
praedonum ductor Connobas : qui quum eius pote- 
stati se permisisset, huic soli pepercit proconsul; sed 
eorum , qui cum illo fuerant ( erant autem magnam 
partem transfugae, qui ex praesidiis romanis ad la- 
trones se receperant) dextras amputavit. Id vero , 
licet adversus tale genus hominum nihil nimium aut 
atrox habetur, tamen quia non tam bello capti, quam 
in lidem dediti fuerant , crudelius , quam pro man- 
suetudine aut populi x'omani , aut ipsius imperatoris 
visum. Inde Erisanem ductus exercitus: eaque urbs, 
quum portas venientibus clausisset , operibus est cir- 
cumdata. 

XI. Quae , dum fiunt , Viriathus , qui per noctem 
in oppidum ignorantibus Romanis venerat, cum luce 
erumpit; eos, qui in opere erant, proieclis dolabris 
et ligonibus fugam inire cogit, ceterum quoque exer- 
citum subsidio suis venientem profligat. Ventum pla- 
ne ad ea loca erat, unde difficilis exercitui receptus 

esset; quod fortunae munus Viriathus, ut erat futuri 
non improvidus aestimator, non victoriae, magis ad 
incendendum bellum , quam finiendum valiturae, sed 
perpetuae pacis occasionem facere maluit. Convenit, 
ut pax amicitiaque populo romano , ac Viriatho Lusita- 
nisquc esset : utrique , quibus in praesentia finibus , iis- 
dem in posterum possiderent. Id foedus , quamquam 
parum honestum nomini romano, rerumque hactenus 
a Serviliano gestarum macula turpis haberetur, a po- 
pulo tamen taedio diuturni belli acceptum est. In 
eo statu res Hispaniae erant , quum C. Laelius Sa- 
piens , Q. Servilius Caepio consulatum inivere. 

XII. Prodigii loco tum acceptum, quod Siciliae 
mons Aetna copiosum ignem evomuerat ; idque post- 
quam maioribus hostiis quadraginta procuratum est , 
alteri consulum ulterior Hispania provincia decreta : 
Q. Pompeio prorogatum in citeriore imperium est: 
datumque senatoribus quibusdam negotium , ut no- 
vum exercitum ex tironibus conscriptum ad eum ad- 
ducerent , quo proconsul ad id bellum , unaqne 
consultoribus iis, qui adduxissent, uteretur. Post- 
quam in provinciam Caepio venit (nam huic ulterior 
Hispania evenerat), literas ad senatum de foedere, 
quod frater eius Q. Fabius cum Viriatho icerat, de- 
dit: Indignum id maiestate principis populi videri. Per- 
missum , ut quantum dissimulanter facere posset , 
Viriatho noceret. Vt vero rationem illam nullam esse 
consul rescripsit, quae tantumdem invidiae, quam si 
palam foedus rumperetur , mullo minus commodorum * 
esset allatura ; continuis eius literis expugnati Patres 
pacem irritam videri decreverunt , hostes aperto bello 
prosequendi potestate consuli facta. 

Jj- *-• Eutroji. — A|*j>iuu. 


Digitized by Google 



IN I OO. Lin. L1V I.IVMNI 


279 


XIII. Hoc decretum ubi ifi provinciam perlatum , 
laetus successu consiliorum Caepio confestim adver- 
sus Viriathum ducit. Arsae is tum erat, sicut non 
plane securus , ut in fida pace, ita neque satis instru- 
ctus ad pericula subito resurgentis belli. Optimum 
ex praesentibus visum , ut Arsa cito agmine se pro- 
riperet, omnia, qua incedebat, vastans, quo minor 
hosti copia sequendi foret. Consul , urbe recepta , 
contentis itineribus ad opprimendum Viriathum fe- 
stinans , tandem in Carpetanorum finibus e^m attigit. 
Viriatho non ita vires suae placebant , ut fortunam 
proelii tentare cuperet ; neque videbatur hoste tam 
propinquo discedere citra summum periculum posse. 
Quare ad suas artes conversus , in tumulo quodam 
velocissimos suorum tanquam pugnaturus instruxit : 
hoc agmen reliquos per sinuosam vallem se subdu- 
centes texit, ne ab Romanis fraus animadverteretur. 

XFV. Mox quum eos iam satis itineris praecepisse 
crederet, ipse palam effuso cursu discessit; certus 
pernicitate equorum sibi tutam ab hoste quantumvis 
propinquo fugam fore. Sequuti sunt Romani : sed 
celeritatem Lusitanorum adeo aequare non poterant, 
ut ne quidem, qua illi via profugissent, deprehen- 
dere ullo indicio possent. Consul in Vectones et Gal- 
laecos effudit iram, lateque populatus agros, Viriatho 
spem auxiliorum ex istis gentibus abstulit. Qui ubi 
gravius in dies bellum fieri videt, multosque sociorum 
alios vi, alios sponte a partibus suis deficere, interesse 
arbitratus, integer, an victus, pacem peteret, ante- 
quam signa conferrent, ad conditiones respicere coe- 

pit , missis , qui , quando prius foedus displicuisset, 
quid addi demive consul vellet, quaererent. 

XV. Eorum talis oratio fuit: « Quartusdecimus iam 
n annus agitur belli , quod vobiscum gerimus. Nec 
» memorare clades opus est , ne vel acceptas com- 
» memorando, dolorem nostrum augeamus ; vel illa- 
» tas, animos eorum exacerbemus , quibus quum ma- 
» xime placatis propitiisque opus est: pacis enimpe- 
» tendae causa adsumus, quam ita desideramus , ut, 
» except%libertale, nihil habituri videamur antiquius. 
» Idcirco cum his mandatis principes nostri nos mise- 
» runt,utnihileorum,quaefieri possent, recusaremus. 
» Sperabant autem, aequiores ideo conditiones fore, 
» qu6d rebus nostris integris, et si verum audire 
» vultis, iam amici sociique vestri, pacem quaerimus. 

Anno superiore foedus cum fratre tuo pepigimus, 
» Q. Servili, ratumque id populus romanus habuit. 
» Cur post illud iterum in arma fuerit itum , quam- 
» cptain nesciamus , quaerere nolumus, ne cum po- 
» lentioribus litigare velle videamur. 

XVI. ci Si tamen prioribus conditionibus adiectum 
» aliquid demptumve cupitis , non resistimus , dum 
» toleranda viris imperentur. Quid opus est bello , 
■» si praecipere alteris, quod volunt, licet, alteris nul- 
» lius rei maior, quam imperata faciundi , cura est? 
» Non enim , ut gentem nostram exscindatis , ideo 
» bellum a vobis susceptum crediderim: absit, abestque 
» haec a vobis, etiam apud feras gentes damnata inhu- 
» manitas. Vos autem nihil tam imputare diis immor- 
» talibus audio , quam quod favorem illorum iustis 
» tantummodo piisque bellis suscipiendis mereamini; 
» neque adversus homines alia ulla re inagis gloriari, 
» quam quod metuendi rebellibus, iidemque suppli- 
m cibus mites estis: aiunlquc , vobis haud pauciores 

» popnlos aequitatis vestrae mansuetudine inductos: 

» quam armis coactos obedire. Quo in numero si 
>j Lusitanos etiam habere visum erit , operam dabi- 
» mus ut vestra lenitate nequaquam indigni habea- 
» mur, » 

xvn. Ad ea Servilius de consilii sententia haec 
» ferme respondit :« Non est nova haec, quam nunc 
» attulistis, oratio, Lusitani. Olim iam et postulatis 
» pacem , quasi belli taederet ; et bellum geritis , 

» quasi poeniteret quietis. Toties imperatores nostri 
» icerunt cum orantibus foedus : nec unquam satis 
» certa pactorum apud vos fides fuit. Sed priora mit- 
» tantur : nec cum fratre meo foetius initum memorari 
» attinet, quod senatus irritum esse censuit. Neque 
» ego ut ea de re disceptarem vobiscum , sed ut vi 
» armisque ad satisfaciendum de iniuriis cogerem , 

» in provinciam veni. Quapropter in veteri pertinacia 
» manentes omni clade belli persequi certum est, 

» nec ante finem imponere labori, quam dignam ro- 
m mani nominis maiestate ultionem a vobis exegerim. 

XVTII. « Quod si vere consiliorum poenitet, fru- 
» straque vos obniti decreto deorum, qui penes ro- 
» manos imperium terrarum gentiumque esse volue- 
» runt, agnoscitis; non ita sum sanguinis vestri cu- 
» pidus , ut in amicitiam vos recipere nolim , dum / 

» imperata prompte faciatis. Sed quia multas his 
» annis civitates a societate nostra Viriathus abstra- 
» xit, illarumque principes, quorum proditione pa~ 

trata res est , secum in honore habet , illos ante 
» omnia dedi necessum est. Haec erit sponsio pacis , 

» quae deinde vobis haud gravate, nec malis condi- 
» lionibus dabitur. Quamquam enim capta egregia 
>1 urbe , vastatis aliquot populis, Vectonumque et 
» Gallaecorum sic accisis viribus, ut non sint tam cito 

» reparaturi , quantum vobis decesserit non sim ne- 
ti scius, non sic amabo victoriam, ut odisse videar 
» pacem. Quod si vero parcere illis potius, quorum 
» deditio poscitur , quam vobis ipsis voletis , ad me 
» venire legatos postea veto: parate vos ad bellum, 
u sortem, quam armorum fortuna dederit, habituri. » 

XIX. Viriathus, quum ante omnia principes civi- 
tatum, qui a Romanis ad ipsum defecissent, postu- 
lari videret , partem eorum , inter quos et socerum 
suum, proprii agminis ductorem, interfecit, alios 
consuli tradidit; quorum omnium amputatae manus 
sunt: nec per ipsum stabat, quo minus solida pax. 
conveniret, nisi quod arma petebantur: haec tradere 
neque ipse, neque qui cum eo erant, sustinuere. Ita 
renovato bello, quum vicina inter se castra haberent, 
et consul omni conatu bellum finire contenderet, 
minus aliquanto hostem , quam se suosque , fatiga- 
bat. Vnde primum indignatio et odium consulis, mox 
etiam periculosa ipsi seditio in castris exstitit. Duro 
ct superbo imperio ceterum exercitum, duriore equi- 
tes habebat. 

XX. Vnde, quum noctu multorum saepe conviciis 
proscinderetur, neque deprehendere certos auctores 
posset , iratus universis , quod ex eo utique corpore 
contumeliosos istos esse autumabat, praecepit ali- 
quando , ut duarum legionum equites ( erant omnino 
sexcenti ) transmisso , qui castra praeterfluebat , amne , 
ad montes Viriatho insessos , cum solis agasonibus li- 
gnatum proficiscerentur. Quum res manifestissimi pe- 
riculi videretur, legati tribunique Caepionem oravere, 
ut ne tantum numerum honestissimorum civium in per- 
niciem certam mitteret. Inter haec equites, qui paulis- 

per responsum consulis exspectaverant , postquam 
obstinatum audivere, ni ipsi rogarent, mortem levius 
supplicium rati, ut imperatum fuerat, ad montes 
contenderunt. Ivit una sociorum equitatus , aliique 
voluntarii, clamitantes, indignum esse, ai tot fortis- 
simi viri tanto in discrimine destituantur. 

XXI. Ita validior effecta manus, quam aut laces- 
sere auderet hostis, aut obterere facile posset: caesi- 
que lignorum fasces referebantur. Inter redeundum, 
quum furentes ira plerique consulis iniquum imperium 
conviciis et querelis traducerent , exorta vox a pau- 
cis, statim excepta probataque est communiter, di- 
gnum esse lignis sic petitis uri , qui talia imperasset. 
Igitur protinus ad tentorium consulis itur: strues 
lignorum cum tumultu et minis circumponuntur: 
et nisi ardentibus vindictae cupiditate animis velox 
fuga tutaeque latebrae destinatam victimam eripuis- 
sent , a suis militibus , suis in castris, romanus impe- 
rator, inaudito temporibus omnibus exemplo, fuisset 
concrematus. 

XXH. Id periculum, et quod Viriathus aliter vinci 
non posse videbatur, animum aperuit ignobili con- 
silio , ut quosdam amicorum Viriathi pecunia et spe 
impunitatis ad ducem per insidias tollendum corrum- 
peret. Audacem quendam et Ditalconem, cumque 
his Minurum missitare ad consulem Viriathus solebat, 
de conditionibus pacis acturos : ii hoc modo destina- 
tum scelus perfecere. Parcissimus somni Viriathus , 
laboribus aut curis diurnum pariter nocturnumqne 
tempus extrahebat : plerumque , ubi soporem extor- 
sisset lassitudo, cubabat armatus, ut, simul evigilas- 

set, agemlis , quae se offerrent, rebus nulla mora 
inficeretur : nihil igitur vetabat, quin amicis etiam 
ad quiescentem aditus esset. Ilac occasione proditores 
usi , quum per causam subiti negotii tentorium eius 
intravissent , dormientem in armis , iugulo , quod so- 
lum patebat, hausto, interficiunt: egressique nemine 
sentiente, quod sine voce aut strepitu caedem vulnus 
opportunum peregerat , ad Caepionem transfugiunt , 
exposito facto praemium navatae operae postulantes. 
Caepio concessis, qqae hactenus obtinuissent, de ce- 
tero senatus arbitrium esse oportere , respondit : impe- 
ratorem enim a militibus suis interfici , Romunis nun- 
quam placuisse. 

XXIII. Hic finis Viriathi fuit: cuius interitum quum 
numero et fide praecellentes auctores consilio Cae- 
pionis adseripserint, alios sequi nolui, qui sequentis 
anni consuli Popillio facti huius ambiguam laudem 
transcripserunt. At in exercitu Viriathi, quum multa 
iam luce nondum dux conspiceretur , primo rem in- 
solitam omnes admirari , mox cognita causa gemitu 
luctuque complere castra , nunc illius dolere vicem , 
nunc miserari suam, quibus in tali periculo tantus 
invidia deorum ablatus imperator esset. Augebat do- 
lorem nova rabies, quod auctores facinoris frustra 
requirentibus, ne ultionis quidem relictum solatium 
erat. Quod unum poterant, cadaver interempti , pre- 
tiosissimo cum cultu sublimi rogo impositum, multis 
super hoc caesis victimis , combusserunt. 

XXIV. Inde peditum cohortes equitumque alae, 
barbaro more laudes defuncti celebrantes, circa bu- 
stum decurrebant nec ante discessum est, quam 
ignis prorsus exstingueretur. Magnifico deinde tu- 

mulo cineribus reconditis , ducenta gladiatorum pa- 
ria dederunt , eximiam viri virtutem eniso studio ho- 
norantes. Fuit enim haud dubie sicut in certando 
fortissimo militi, sic in providendo sagacissimo cuique 
imperatori comparandus: quodque bpnis etiam duci- 
bus haud perpetuum est , toto imperii sui tempore 
benevolentia omnium militum , et amore singulari 
usus est : quem moderatione beneliciisque provoca- 
bat, virili praedae parte contentus, quum semper 
exercitus ipse ampliorem capere iuberet; atque hinc 
etiam multa praemiis meritorum aut necessitatibus 
inopum decerpens. Praeter haec cibi vinique parci- 
monia viro incredibilis fuerat: neque plus aut somno, 
aut cuiquam generi voluptatum, indulgebat. Quantus 
autem ille vir fuerit , ex ipsis rerum argumentis 
/ promptum est colligere. Nam continuis contra Ro- 
manos qualuordecim annorum bellis , quorum am- 
plius decem totius ferme Lusitaniae imperatorem egit, 
non modo concordes inter se et adversus ducem co- 
pias continuit ; sed etiam ab hostibus propemodum 
invictas praestitit: consilio conatuque, et tantum non 
successu , Hispaniae contra romanam potentiam as- 
sertor; votique futurus compos, si paulo infirmiores 
hostes , et firmiores amicos habuisset. 

XXV. Magnitudinem illius illustrarunt etiam se- 
quentia , quoniam orbata incomparabili ductore lu- 
sitana res e vestigio est pessumdata : quum enim ab 
exercitu Tautanns quidam creatus imperator, ad 
Saguntum oppugnandam se contulisset, repulsus inde 
mox circa Baetin fluvium , dum transire amnem co- 

natnr. a Caepione superveniente in tantum defatiga- 
tus est, ut seque et exercitum, quibus victori pla- 
ceret conditionibus, dedere cogeretur. Ilumaniter 
usus est Caepio deditis , exarmatosque , ne iterum ad 
latrocinia per inopiam prolaberentur , in agro satis 
amplo, et commoda ad habitandum urbe, collocavit. 
Hunc exitum Viriathici belli formidabiles diu motus 
habuere. Quorum ut finis gratissimus senatu populo- 
que erat, ita, qua perventum ad illum fuerat, via 
displicebat: neque triumphum ex eo bello decernere 
senatus voluit; cuius victoria , quod empta fuisset, 
magis erubescendum populo romano , quam glorian- 
dum, iudicabat. 

XXVI. Erat omnino cursus ille temporum, quo 
nihil ex Hispania satis gratum accideret civitati : ne- 
que bellum ex commodo reipublicae erat, neque pax 
ex dignitate: iam etiam victoriae ipsius taedebat. 
Auxit indignationem hominum deQ. Pompeio sequior 
fama, qui, Lanciensium urbe diruta, iterum Numan- 
tiam assedit, et temere susceptum consilium de flu- 
vio, qui numantinum agrum rigat, in messem eorum 
immittendo, quo fame domari civitas posset, post 
maximas difficultates postremo quidem exsequutus 
est , sed nullo neque suo commodo , neque hostium 
detrimento ; quum ipse interim crebra et acerba pa- 
teretur. Quippe Numantini militibus in opere occu- 
patis saepe se inferebant tacito agmine, quo nec opi- 
nantes impensius turbarent ; exibantque tam validae 
ab oppido manus, ut etiam qui a castris romanis 
auxiliatum suis venerant, repellerentur: quod quum 
saepius accidisset, vix quisquam munimentis audebat 
excedere. Praeterea frumentationes efficiebant peri- 

culi plenas; multique per eam causam castris egressi, 
cum tribuno militum Oppio, sunt ab hoste interfecti; 
iterumque alia ab parte , eorum , qui fossam (luce- 
bant , subito hostium incursu quadringenti , atque 
inter hos praefectus , oppressi. 

XXVII. Dum ista maxime geruntur, adfuerunt a 
senatu delecti , cum exercitu tironum , ut , quae sex- 
tum iam annum sub signis fuerant , legiones deduce- 
rentur. Consul , quamquam novo militi confidere mi- 
nime poterat , tamen eluendae ignominiae cupidus , 
simul ut ad labores belli exercitum duraret, hiemem 
sub tentoriis agere instituit. Ibi per frigus hibernum, 
quum parum assueta illis aquis caeloque corpora sub 
dio agerent, morbo tentata sunt castra, et pars ali- 
qua militum ventris torminibus interiit. Maior mox 
ab hoste clades fuit, nunquam segnibus ad struendas 
insidias Numantinis. Noverant , ad convehendum in 
castra frumentum multas cohortes exivisse : igitur 
non longe a castris manu valida occultata , quidam 
propius suggressi , velitari cum stationibus coepere ; 
donec Romani , hostium insultum non ferentes, con- 
fertim munimentis proruperunt. 

XXVIII. Ibi consurgentibus insidiis circumventi 
plurimos militum , et quosdam egregios clarosque vi- 
ros amisere: neque hic stetit damnum; sed etiam com- 
meatum advehentibus obviam profecti hostes, 
inagnam eorum partem occiderunt. His incommodis 
depidsus instituto Pompeius , reliquam hiemem sub 
tectis agere decrevit, distributis per oppida cohorti 
bus , curaque praediorum inter legatos , qui Roma 
venerunt , divisa. Quod autem ob rem male gestam 

17. Oros. V, 4 * — Appwti* 

§. 28, Luliop. — ['U 11 , 18. — Appiuu. 


Digitized by Googli 



288 10. FnnN8iiF.Mii svpplevt. 

successorem venlurum rebatur, unaque indicium et 
accusatores metuebat, clam ad Numantinos misit, 
qui ad pacem petendam eos hortarentur , aequissi- 
marum conditionum spe ostensa: qui et ipsi, quam- 
quam debellare Pompeium facile videretur, tamen 
multos alios duces evercitusque Romanis superesse 
reputantes , ad haec bello fessi , multis fortissimis ci- 
vibus amissis , et ad magnam annonae difficultatem 
redacti , quod ager tam diu coli non potuerat , cupi- 
de, quod offerebatur, accepere. Missis deinde legatis 
quum pro concione consul respondisset , non alia sc 
digna maieslate populi romani foeder $ nosse , quam ut 
in ius potestaiemque eius se suaque omnia Numantini 
dedant: secreto cum iis, quid esset acturus, compo- 
suit. Summa colloquii quae fuerit, res ipsae docuere: 
captivos perfugasque reddidere Numantini, miserunt- 
que obsides. 

XXIX. Pacta erant et talenta triginta argenti : eo- 
rum repraesentata pars est; partim in diem dilata 
solutio. Interea successor Pompeio M. Popillius Laenas 
venit, qui cum Cn. Calpurnio Pisone consulatum ac- 
ceperat. Ibi Pompeius , metu belli iam exsolutus , 
quum reliquam Numantini pecuniam offerrent, negat, 
sibi quidquam de pace conventum : ipsis contra deos 
hominesque, nam senatores quidam, equitum prae- 
fecti, ac tribuni militum negotio interfuerant, testes 
invocantibus, consul Romam eos ire iussit, coram 
senatu cum Pompeio disceptaturos : ipse, quia indu- 
ciae cum Numantinis manebant, donec senatus de 
Pompeiana pace statuisset, per quietem, aut leves 
expeditiones ( in Lusonas vicinos Numantinis , et flu- 
minis Tagi fontibus , moverat) annum exegit. 

XXX. Eodem anno in Vrbe peregrinarum religio- 
num professores diligentiam magistratuum et senatus 
animadverterunt. Inoleverat solitum magnis civitati- 
bus malum, externi numinum cultus, et ad quaslibet 
suscipiendas caeremonias stultissimi cuiusque propen- 
sa .superstitio. Celebrari praecipue lupiter Sabazius 
coeperat, cultu absurdo, et ad corruptionem morum 
perlinente. Itaque negotium C. Cornelio Scipioni Hi- 
spallo, cui peregrina iurisdictio evenerat, datum: 
isque, proposito edicto, rituum illorum doctores di- 
scedere ex Vrbe coegit. Erat et alia pestis, Chaldaei , 
qi/S , ex siderum inspectione fortunam singulorum 
casusque venturos explicari posse asserentes, pellectis 
levibus et ineptis ingeniis, plurimos fallaci spe metuve 
dementabant, magna plerumque accepta .a credulis 
hominibus mercede mentiendi. Ex qua temeritate 
quum et patriae religiones sperni inciperent, et 
vana plerumque fiducia futuri corruptae mentes , 
magna sperando, nimia concupiscere discerent; idem 
praetor edictum proposuit, quo decimum intra diem 
Chaldaei ex Vrbe atque Italia abire iubebantur. , 

XXXI. Tum etiam in suffragiorum ordine nova res 
introducta est , aspectu parva , effectu non aspernan- 
da. Gabinius tribunus plebis , homo ignotus et sordi- 
dus , rogationem tulit , ut in magistratibus mandandis 
suffragia non voce , sed per tabellam ferrentur. Id ad- 
versus optimatium potentiam repertum, qui contra 
suam sententiam euntibus terribiles erant; ut sine 
metu offensionis, tabella occultante suffragium, qui- 
libet animi sui iudicio libere uteretur. Sed huic com- 
modo non leve vitium suberat, quod nullo pudore, 
nullaque meliorum reverentia deterritum vulgus, 
animique plerumque inconsiderato impetu, sine re- 

ctore in deteriora ferebatur; multitudinisque arbitrio 
res maximae fiebant. 

XXXII. Nescio , hoc anno , an sequenti , Claudius 
Asellus tribunus plebis fuerit: in tribunatu certe 
diem ab hoc esse dictam constat P. Africano , quod 
equum ei censor Africanus ademerat, Atque ille qui- 
dem in hoc iudicio non aliter, quam prO solita animi 
magnitudine , se gessit. Nam neque barbam radi de- 
siit, neque vestem mutavit, aut quidquam fecit, quod 
ad misericordiam conciliandam rei solent: verum alias 
festivitate iocorum, alias pondere orationis (erat enim 
dicendi minime rudis), accusatoris improbitatem 
exagitans, simul ingenti gloria pariter innocentiaque 
fultus, calumnias inimici non aegre depulit. Inter 
alia gloriante Asello, omnes se provincias stipendia fa- 
cientem peragrasse, vulgare proverbium Africanus re- 
citavit, asellum , licet per omnes mundi plagas agatur , 
non ideo cursum discere, 

XXXIII. Atque alio tempore, quum Asellus obie- 
cisset , lustrum illud ab eo censore malum atque cala- 
mitosum populo romano fuisse: «Noli mirari, inquit: 
» nam qui te ex aerariis exemit, lustrum condidit, 
» et taurum immolavit. » Talis in periculo suo Afri- 
canus fuit: atque ut sane ista referens indignari co- 
gor, in ea magnitudine meritorum et integritate vitae, 
pati civitatem clarissimi principis vexationem po- 
tuisse; ita deberi aliquid fateor iis moribus, per quos 
ingenti exemplo patefacta est via , quod summorum 
hominum felicitatem non in alieno vel alfectu , vel 
oflicio , sed ipsorum virtute atque magnanimitate re- 
positam et fundatam esse admoneret. 

XXXIV. At sicut iste generosae gravitatis , ita sub 
idem tempus illiberalis versutiae documentum Q. 

§. 3i. Cic. in Lael. cup. it; idem de Orat. II, 64 et 66 , et in Bruto, 
»|», — Agcll. II» 20, et III , 4* ““ Vcll. II, 9.— Lucii; ap. Ajjell. IV, 7. 

Pompeius dedit. Quum enim a legatis Numantinorum 
multis argumentis convinceretur, foedus cum eormn 
civitate fecisse , essetcjue res manifestissima; tamen 
instare coniitenti certam damnationem videns, homo 
callide improbus ad extremum pernegavit. Atqui plus 
adhuc apud bonos turpitudonotissimi delicti, quam in- 
fitiandi impudentia valebat: ferehaturque ad populum 
ut ad expiandum , quidquid iis pactis contractum reli- 
gionis publicae esset, auctor eorum hostibus dederetur. 
Tum vero ille tolis blanditiarum artibus , et infirma- 
rum precum vilitate omni adhibita, perpulit incurio- 
sum publici decoris vulgus , ut potius unius improbi 
hominis , quam communis civitatis, misericordia tan- 
geretur ; illiusque vitam, quam dignitatem reipubli- 
cae , salvam esse mallet. Non accepta lex est : Pom- 
peius pro insonte dimissus: Numantinis responsum, 
foedus a Pompeio factum non videri. Tantum mali pa- 
trare gratia potest , quoties arbitris iis , qui naturam 
utriusque iuxta nesciunt, cum iustilia committitur ! 

XXXV. Neque hic favor hominum stetit ; subinde 
enim quum repetundarum postularetur Pompeius , 
premereturque clarissimorum virorum testimoniis , 
namCn. et Q. Caepiones, aliudque par fratrum Q. et 
Ii. Metelli testimonium in eum dixerant, plus gratia 
Pompeii , quam fides auctoritasque summorum viro- 
rum , valuit. Oppressum videri hominem novum ini- 
micorum potentia noluerunt iudices, ut aiunt, qui- 
bus omnia maiorum facta excusare moris est: tauquam 
alia, quam repetundarum lege, quaesitum esset, aut 
in illa quaestione novitas sua vel fraudi cuiquam, vel 
utilitati esse debuisset. Scilicet corruptis iam per 
ambitionem luxumque moribus, et pristina innocentia 

§. 34- Appia n. — Oie. de fit». II , 17; idrmfclc Oflic. III, 3o. — Veli. II, 1. 

vix inter paucos reliqua, ceteri iudicufn , similes sibi 
reos absolvendo , suam securitatem stabilitum ibant. 

XXXVI. Neque aliam fuisse causam sentio, cur per 
eadem tempora gravissimorum criminum reus L. Cot- 
ta, P. Africano accusante , condemnationem effuge- 
ret : qua in quaestione antiqui pudoris reliquiae ita 
cum improbitate recenti- certaverunt , ut , quum in- 
sontem pronuntiare cunctarentur iudices , sontem 
eripere cuperent, septies ampliatum, octavo iudicio 
absolutus sit reus. Id factum , et similia , quum uno 
hoc colore defendantur , quod homines videlicet sa- 
pientissimi committere noluerint , ut accusatoris po- 
tentiae dignitatique tribuisse quidquam viderentur, 
manifestum est , tam malam excusationem , non nisi 
meliorum inopia , placuisse. Nam si leges exercendae 
non sunt , cur sanciuntur ? aut praestat, accusandi 
munus, in quo prae aliis gravitas et sanctitas, et cum 
constantia fides requiritur, ademptum principibus 
viris, ad odia cupiditalesque sordidorum hominum 
demittere ? 

XXXVn. Nempe aliud et illis temporibus, et pro- 
ximis, iudicium civitatis romanae principum fuit; 
quum nec paulo ante M. Cato, neque aliquanto post 
M. Scaurus, deforme aut fastigio suo indignum du- 
cerent , ut defensionem innocentium civium , ita ac- 
cusationes improborum , suscipere. Interpretentur , 
ut volent , qui artibus quibuslibet favorem bene 
quaeri putant: certe quemadmodum ferendi non 
sunt , qui temere periculum cuilibet creant ; ita pe- 
reuntis reipublicae minime fallax indicium est, si vile 
opus, et hominibus honestis inconveniens habeatur, 
pro bonis civibus adversum malos mores proeliari. 

§. 36. V. C.6i3; A. C. r3y. — Cic. Dirin. c*p. 11 ; iilem pro Murona , 
c. jB. - Val. Mas. VUI ,i,n. — §. 3j. Tncit. A 110 . III , 66 . 


Digitized by Google 



IOANNIS FREINSHEMII 


SVPPLEMENTORVM 

LIVIANORVM 

LIBER XX 

IN LOCVM LIBRI LV LIVIANI. 


' EPITOME 

LtBRI QVINQVAGESlMl QVINTI. 

P. Cornelio Nasica , cui cognomen Serapioni fait ab irridente 
Curintio tribuno plebis impositum , et O. Iunio Unito consu- 
libus delectum habentibus in conspectu tironum res saluber- 
rimi exempli facta est: nam C. Matienus accusatus est apud 
tribunos plebis, quod exercitum in Hispania deseruisset; da- 
mnatusque sub furca diu virgis caesus est, et sestertio num- 
mo veniit. Tribuni plebis , quia non impetrarent , ut sibi de- 
nos , quos vellent, milites eximere liceret, consules in car- 
cerem duci iusserunt. Iunius Brutus consul in Hispania 
iis, qui sub Viriatho militaverant, agros et oppidum dedit, 
quod Valentia vocatum est. M. Popillius a Numantiuis, cum 
quibas pacem factam senatus irritam fieri censuerat, cum 
exercitu fusus fugatusque est. C. Hostilio Mancino consule sa- 
crificante , pulli ex cavea evolaverunt : conscendenti deinde 
in navim, ut in Hispaniam proficisceretur, accidit vox, Mane , 
Mancine : quae auspicia tristia fuisse , eventu probatam est. 
Victus enim a Numantinis, et castris exutus , quum spes 
nulla servandi exercitus esset, pacem cum eis fecit ignomi- 
niosam, quam ratam esse senatus vetuit. Triginta millia Ho- 
manorum a Numantinorum millibus ^uatuor victa erant. ’ D. 
Iunius Lusitaniam, triginta urbium expugnationibus, usque 
ad occasum et Oceanum perdomuit : et, quum flutium Obli- 
vionem transire nollent milites, ereptum signifero signum 

ipse transtulit, et sic, ut transgrederentor , persuasit Ale- 
xandri filius , rex Syriae, decem annos admodum habens , a 
Diodoto , qui Tryphoncognominabator, tutore suo, per frau- 
dem occisus est ; corruptis medicis , qui , eum calculi dolore 
consumi, ad populum mentiti, dum secant, occiderunt 


I. Abrogata numantini foederis mentione, quum ul- 
terius bellari Patribus placuisset, acrior diligentia 
praeparandi , quae ad bellum pertinerent , duo ma- 
gna, sed dissimilis valde exempli documenta peperit, 
quum altero non minus everti urbana disciplina, 
quam altero stabiliri militaris videretur. P. Scipione 
Nasica , D. Iunio Bruto consulibus delectum haben- 
tibus , in conspectu tironum, C. Matienus sub furca 
diu virgis caesus est, deinde sestertio nummo veniit. 
IusSu tribunorum plebis id factum, apud quos accu- 
satus fuerat Matienus, quod exercitum in Hispania 
deseruisset. Ob hanc tam salubrem severitatem quum 
in ore omnium tribuni essent, iniquissimis adversum 
consules contentionibus , prioris facti gloriam turpa- 
vere. 

II. Volebant a necessitate delectus eximere denos 
singuli, quos delegissent: neque ignavius consules re- 
nitebantur, quam tertium decimum ante annum ea- 
dem postulanti collegio tribunorum L. Lucullus , A. 
Postumius restiterant. At illius certaminis mitior 
eventus fuit: hic ad novi et ad eum usque diem inu- 
sitati exempli foeditatem tribunrtia processit impro- 
bitas. Quum enim constantiam optimorum consulum 
homines importunissimi precibus minisque diu frustra 

versavissent ; ad extremum , incitante ceteros C. Cu- 
w 

§• 1. V. C. 6i3 ; A. C. 1 38. — Appian. Hisp. — Liv. Enit. — Front. 
Sir. IV , 1. 

riatio . qui ex sordidissima origine ad tribunatum 
plebis pervenerat, consulem utrumque duci in car- 
cerem iussere. Dolebant non boni modo , sed etiam 
vulgo iam pleriqUe , tanto summi imperii dedecore : 
sed neque resisti sacrosanctae potestati poterat , ne- 
que e collegio quisquam , ut intercedexet , exorari : 
ea omnibus in pravi consilii obstinatione erat consen- 
sio. At Nasica Brutusque, ut fama et virtute tantonxm 
virorum dignum erat, pati quidlibet, quam cedere 
tribunitiis furoribus in causa honestissima , malue- 
runt. 

HI. Neque minori deinceps fiducia tribunorum aliis 
actionibus repugnavere: qua in re Nasicae consulis 
nobilitata vox est , ingentis animi constantiaeque in- 
victae plenissima. Productos in concionem consules 
C. Curiatius referre ad senatum iubebat , ut adversus 
invalescentem annonae caritatem frumenti emendi causa 
legati decernerentur. Ibi Nasica docere populum orsus, 
parum probabile illud institutum esse , quum inter- 
pellaretur, maxima fiducia, «Tacete, inquit, Quiri- 
x> tes: nam ego, quid conducat reipublicae, rectius. 
» quam vos , intelligo. » His auditis , tanquam veriti 
posuissent, concitatum istud populi murmur conti- 
cuit, consulisque oratio non modo cum silentio, sed 
etiam cum approbatione audita est. In hoc consulatu 
Serapionis ei cognomen ab irridente Curiatio imposi- 
tum , deinceps haesit. Erat enim Serapioni cuidam 
vilissimo homini , quippe suario negotiatori , vultu 
simillimus , quum genere nobilissimos , virtute opti- 
mos , dignitate clarissimos aequaret. 

IV. Non omittam referre iudifium caedis , quod 
his temporibus actum est; quum tanti hoc senatus 

§. 3. V»t. Mm. III, 7 , et IX, 14. - Pliii. VII, ,.t XXI.3. 

fecisset, ut consulibus mandandum existimaret. In 
Scantia silva noti quidam homines interfecti fuerant: 
insimulabaturque familia , quidam etiam liberi , so- 
cietatis eius , quae pecuarias de censoribus proximis 
redemerat. Contra hos quum accusatores auditi es- 
sent , deinde C. Laelius pro publicanis accurate di- 
xisset, ampliata a consulibus res est; paucosque post 
dies, quum idem dixisset etiam melius elegantiusque, 
itidem ampliatum. Ibi deducentibus eum sociis, oran- 
tib usque , ne defatigaretur , C. Laelius , ut erat exi- 
miae probitatis , dixisse fertur , sibi in causa illorum 
neque diligentiam , neque fidem defuisse : ceterum exi- 
stimare , causam illam a Ser. Galba , quod is acrior in 
dicendo fortiorque esset, defendi melius posse. Sic, 
auctore Laelio , causae patrocinium ad Galbam dela- 
tum : atque is tanta vi tantaque gravitate dixisse di- 
citur, ut nulla fere pars orationis sine clamoribus et 
plausu praetermitteretur, omnibusque approbantibus 
instituta quaestione, societatem illa dies, illaque actio 
absolveret. 

V. Haec domi gesta. At delectu interim acto , D. 
Brutus, cui ulterior Hispania obvenerat ( in citeriore 
prorogatum imperium M. Popillio erat) in provin- 
ciam proficiscitur. Duas maxime res senatus ei man- 
daverat ; unam , ut eos , qui sub Viriatho militassent , 
atque Q. Caepione accepti in deditionem essent , certis 
in sedibus collocaret : alteram , ut quod in Lusitania 
nondum pacatum esset, armis reducere ad quietem stu- 
deret. Igitur, quum deditiliis agrum iam urbisque 
locum a decessore suo assignatum reperisset, con- 
dendi oppidi auctor adiutorque fuit opportuno situ, 


§. 4. V. C. 614 : A. C. i38. — Cic. in Bruto, cap. 22. 
§. 5. Appian. Ilisp. — Liv. Epit. — Plin, III, 3. 

tribus a mari passuum millibus. Valentia id oppidum 
appellatum. In hoc opere quum pars magna eius an- 
ni circumacta esset, deinde latronum globos persequi 
instituit, qui locis istis passim grassabantur. Nam 
quia ex similibus initiis magna potentia Viriathi , 
magnumque nomen fuerat; plures illius exemplo in- 
citati , parem sibi fortunam haud operosa rudibus 
animis improbitate spei augurabantur. 

VI. Hi quidquid agrorum Tagum inter et Oblivio- 
nis flumen, Durium itidem ac Baetin comprehensum 
est, solita genti pernicitate pervagantes, curam inii- 
ciebant consuli , qua potissimum via incertum ho- 
stem, et nusquam facientem copiam sui, opprimeret. 
Velocissimos homines citato exercitu insequi, difficile 
erat; insequentem non consequi, ignominiosum: ne 
in ipsa quidem victoria quidquatn aut laudis , aut 
fructus, futurum apparebat. Rectius visum, civitates, 
unde orti latrones dicerentur, bello aggredi. 

VII. Sic et ultionem sumi a meritis , et expleri mi- 
litem praeda posse: neque defuturos latrones, quin 
ad ferendam suae quisque patriae opem spargerentur. 
Sic in proxima quaeque incendium belli inferenti , 
primo acriter ab indigenis resisti coepit, non viris 
modo , sed etiam mulieribus, impigre pro defensione 
rerum suarum arma capientibus : quarum quum di- 
versis locis interfectae plurimae essent, nullius aut 
lacrymas, aut etiam vocem vulneribus ac morte elici 
potuisse, traditum est. Sed certamine frustra tentato, 
quum vinci se multitudine viderent , in montes cum 
rebus, quas auferre potuerant, refugerunt: inde, 
ut subversionem oppidorum suorum anteverterent, 

missis ad consulem oratoribus , veniam delicto peti- 

« 

vere: concessit eam Brutus, et parte facultatum mul- 
ctatos in suas quemque sedes dimisit. 

VIII. Iam etiam ad Numantiam certabatur , quod 
bellum M. Popillius proconsul , Gognita senatus vo- 
luntate , resumpserat. Ibi quum ad oppidum copias 
adduxisset, lentae primum obsidionis species fuit; 
quum procul solita ferocia Numantini, non, ut antea 
consueverant , ingredienti fines occurrissent ; ne pro 
murjs quidem exercitu, adeo metum simulabant, op- 
posito. Hoc ita constanter per aliquam multos dies 
factum, ut proconsuli iam fides fieret, domitam malis 
«t desperatione virtutem hostium esse : ideoque eo 
profectus est fiduciae, ut etiam scalas admovere moe- 
nibus auderet; neque tamen illum adhuc omnis pro- 
videntia deseruerat, quin dolum latere suspicaretur, 
quia ne tum quidem ad tuenda moenia excitari Nu- 
mantinos animadvertebat. Signum itaque receptui 
dari iussit: cui dum a spe occupandae urbis segniter 
miles paret, neque etiam servatis ordinibus recedere 
tam expeditum est , erumpunt in aversos et a scalis 
descendentes Numantini , magnaque strage edita to- 
tum exercitum fundunt fugantque. 

IX. Huius cladis fama nuntiisque perculsam civi- 
tatem terruerunt et prodigiorum minae, vix ullo an- 
no crebriorum , quam qui M. Aemilium Lepidum, 
C. Hostilium Mancinum consules habuit. Nam et La- 
nuvii , quum ibi consules ex more auspicarentur^ 
pulli e cavea in silvam Laurentinam evolarunt; quae- 
sitique non comparuere : Praeneste fax ardens con- 
specta in caelo erat; et sereno tonuerat: lacus Fuci- 
nus per millia passuum quinque , causis non appa- 


§. 8. Liv. Epit. — Front. Strat. III , 17. 

rentibus, in omnem partem exundavit: in Graecostasi 
et comitio sanguine fluxit: Esquiliis equuleus cum 
quinque pedibus natus: multa Vrbis loca fulmine 
percussa fuere. 

X. Atrocius visum , quod M. Claudius praetor, qui 
in provinciam iturus Terracinae navem conscenderat, 
nave fulmine icta, conflagravit. His terroribus ex 
haruspicum responso procuratis, C. Hostilius Man- 
cinus, cui bellum numai^jpum evenerat, per Latium 
et Etruriam in Ligures profectus est, ut a portu Her- 
culis Monoeci in Hispaniam navigaret. Sed consilium 
mutare coegit ominosae vocis ex improviso auditae 
terribilis religio , his ipsis verbis , auctore non con- 
specto, resonantibus: « Mane, Mancine «. Itaque 
nave, quam conscenderat, relicta, Genuam ivit , ut 
inde solveret. Ibi repertum in mari serpentem ferunt, 
interque manus comprehendentium effugisse. Tristis- 
simorum eventuum haec signa fuisse, tum quoque 
creditum ; sed indubitanter post res auspicio ductu- 
que Mancini parum prospere gestas. Quamquam enim 
acceptum a M. Popillio exercitum, priusquam disci- 
plina corrigeretur, haudquaquam parem hosti fero- 
cissimo ratus, in castris, quae et paulo ante fugientes 
texerant, continere studuisset; tamen, quia propinqua 
oppido castra erant, vitari nequibat, quin saepius 
aliqua^parte copiarum confligendum necessario esset: 
quibus proeliis plerisque omnibus numantinu res su- 
perior consulem exercitumque romanum haud magis 
praesentibus damnis, quam in futurum desperatione, 
fatigabat. 


5- 10 . Oros. V , 4 M 5. — Iui. Obwq. — Angustia. tlc Civ. Dei, III, »r. 

XI. Interea non minoribus animis, quamquam ci- 
vili et incruento certamine, in Vrbe depugnatum. 
L. Cassius tribunus plebis legem promulgaverat , ut 
exemplo Gabiniae , quae biennio ante lata de comitiis 
erat , etiam in iudiciis suffragia per tabellam ferrentur. 
Iam Gabinia lex potentioribus displicuerat, quorum 
in suffragiis moderandis regnum enervabat. Nunc si 
idem in iudiciis fieret, plane in ordinem redigi , nihil 
magnopere prae infimis quibusdam valituros haud 
obscure indignabantur. Itaque M. Aemilius cos. clara 
temporibus illis eloquentia, contrariis actionibus , vin- 
dicare ius antiquum conatus , inimicitiarum cum 
Cassio semina causasque inde collegit, sive dudum 
contractas acrius irritavit. 

XII. Neque absonum vero est, quum a L. Cassio 
accusatum esse constet, ab illa causa profectis odiis 
iudicium rarissimi criminis conflatum ipsi fuisse : nam 
in agro alsiensi villam habere dicebatur, nimis in su- 
blime editam. Hoc in magnam invidiam accusator ra- 
puit , non villam ibi , sed arcem ab homine libertatis 
aequae minime patiente structam esse, dictitans. Neque 
aliud causae video , cur gravi mulcta populi iudicio 
affectus sit eo tempore , quo iam saepe atrocia cri- 
mina impunita manebant , quam quia dolorem suum 
populus iisdem suffragiis, quorum impugnari libertas 
videbatur, cupide vindicaril. Sed praeter consulem 
resistebat adhuc tabellariae legis M. Antius Briso , 
tanto potentior adversarius , quod ipse quoque tri- 
bunus plebis, actionibus Cassii iure sacrosanctae po- 
testatis intercedere poterat. Ceterum hic ad extremum 
non perstitit, auctoritate P. Scipionis Africani de 

sententia deductus (sic enim creditum fuit); quo 
facto lex perlata est. 

Xm. Interea C. Hostilius Mancinus, assiduis veli- 
tationibus omnia pequidquam expertus, quum per- 
petuo superiores Numantini essent, taedio assiduarum 
cladium subactus, relinquere castra noctu decrevit; 
ut longius abductum a conspectu hostium militem , 
qui iam nec vocem viri numantini, nec oculos ferre 
poterat, quiete et securitate ad recipiendum animum 
data, confirmaret. Eo consilio per tenebras educto 
castris exercitu , solitudinem petit , locumque , ubi 
Fulvius Nobilior castra nuper habuerat. Hanc profe- 
ctionem Numantinis casus prodidit , velut ad firman- 
dam prodigiorum fidem quaerente viam fortuna. 
Tempus erat anni , per quqd more numantino puel- 
lae nubiles elocabantur. Ambibant unius formosae 
nuptias duo, genere ac virtute pares: eos ut conten- 
tionibus , se molestia exsolveret virginis pater , eum 
sibi generum fore dixit, qui dextram hostis prior 
retulisset : nam dextras hostium amputare , diisque 
dedicare , iis regionibus solitum. Geminato instinctu 
accensi iuvenes , quum hinc amoris , inde virtutis 
aemulatio faces admoveret, ocius arma capiunt, et 
silentio versus casfeta romana procedunt; deinde , 
postquam in via occurrit nemo, propius subinde pro- 
piusque suggressi, solitudinem in castris esse vident; 
mirabundique , rem ad suos referre statuunt. 

XIV. Numantini , quod res erat , fugere profecto 
Romanos arbitrati, sine mora coacti, ad millia homi- 
num quatuor , sequi abeuntes coepere : tanta enim 
in his virtus , tantusque hostium , ex praeteritarum 

rerum recordatione , contemptus inerat , ut hac tam 
parva manu consulem romanum , triginta millia mi- 
litum ducentem, adoriri nihil cunctarentur. Et castra 
quidem a suis deserta obiter occuparunt: ceterum 
fugientium agmen Numantini assequuti consistere 
quum coegissent, trepidantes et consilii incertos ador- 
ti , quum proximos quosque , ceteris haudqunquam 
subvenientibus , circumvenirent, magnum numerum 
occiderunt ; peritiaque locorum adiuti , licet multis 
partibus pauciores essent , totum exercitum ita con- 
cluserunt, ut orto die nullam spem elfugii , sed as- 
pera et invia alibi loca, alibi bis formidabiliores Nu- 
mantinorum cuneos ostendente, victus ultima despe- 
ratione consul (nec enim servandi exercitus alia ulla 
ratio apparebat) in leges, hostium foedera ferire co- 
geretur; hoc enim ipsi , queyn ad internecionem in- 
felicis exercitus saevire liceret, maluerunt. 

XV. De conditionibus , quum per alios tractaret 
Mancinus , negarunt Numantini , nisi Ti. Graccho 
fidem habituros : nam patris Tiberii magnam in Hi- 
spania famam et bellum fortiter gestum, et pax Cel- 
tiberiae data, effecerat; ipsius etiam iuvenis clarum 
virtute et probitate nomen erat : accedebat ex magi- 
stratu auctoritas ; nam in eum afcnum quaestor crea- 
tus , numanlinam militiam et consulem Mancinum 
sorte acceperat. Gracchus igitur, ad hostes profectus, 
quum in praesentia nihil obtineri melius posset , pe- 
pigit , ut aequis legibus populo romano numantinoque 
foedus ac amicitia esset : quo facto quum haud obscure 
viginti millia civium romanorurn , praeter lixas et 
extraordinarios, conservasset , non dubitabat, quin 
illa opera sibi non modo nulli detrimento, sed etiam 
laudi gratiaeque, futura esset. 

§. i3, Dtodor. apud Vales. — Cic. de Hurusp. Resp. cap. 20 . 

XVI. Quaspc postea falsus, ad civitatem seditionibus 
agitandam in tribunatu praeceps ferri coepit, ut suis 
locis exponetur. Tunc autem quum inter ferendas 
conditiones commemoratum a Numantinis esset, quod 
prius foedus Pompeianum sibi servatum non foret , eo 
se parem huius quoque negotii eventum metuere ; con- 
venit, ut consul iureiurando, quaestor it ceterorum ho- 
nestissimus quisqtie sponsione , se adstr in gerent , man- 
sura quae pepigissent. Ita Numantini, dimissis Roma- 
nis , castra diripuerunt ; in quibus quia tabulas Ti- 
berius reliquerat, quae rationes quaesturae contine- 
bant, cum tribus aut quatuor familiarium Numantiam 
rediit , reddi sibi eas rogans , ut adversus inimicorum 
calumnias uti hoc integritatis suae testimonio posset. 
Numantini comiter exceptum, atque in urbem suam 
invitatum, restitutis tabulis, sumere praeterea iusse- 
runtde praeda, quidquid optavisset. Ille tantummodo 
thure, quo ad sacra publica utebatur, recepto , ad 
consulem rediit : quem, licet illa calamitate miserrime 
perculsum depressumque , non ideo minori honore 
atque pietate prosequebatur. 

XVII. Ab hoc in Vrbem quum venisset, totum istud 
negotium aversis auribus acceptum est indignantium, 
eo decidisse virtutem famamque civtkUis , ut post tot 
annorum bella , par demum , etiam sancita per foederis 
religionem confessione , lloma Numantiae iudicaretur. 
Neque crebrior per eos dies sermo apud iratos erat, 
quam caudini foederis poenam in hos esse renovandam , 
qui foederis illius infamiam retulissent. At parentes 
propinquique eorum, qui in exercitu erant, quod 
Tiberio se debere salutem suorum intelligebant , de 

consule quidem dedendo non dissensere : Tiberio 
parci volebant ; huiusque in gratiam , ceteros etiam , 
qui in pari causa esse videbantur, eripere tendebant. 

XVIII. Ceterum senatui placuit , extemplo ad cau- 
sam dicendam ex Hispania Mancinum revocari , col/e- 
gamque eius M. Aemilium cum imperio ad exercitum 
proficisci. Mancinum decedentem etiam Numantinorum 
legati sunt sequuti. His extra Vrbdm manere inssis , 
ne recepti pacis approbatae hoc argumentum facerent, 
munera nihilominus missa, ut spes maneret, componi, 
" quod controversum esset , posse. 

XIX. Die senatus, Mancinus multa de necessitate 
pactorum praefatus , « Quando ita diis, inquit, im- 
» mortalibus placuit, ut haec sola tantam civium ro- 
» manorum multitudinem servandi ratio superesset, 
« eadem mihi iusta piaque videri debuit. Triginta 
» hominum millibus hinc armis hostium , inde loco- 
rum iniquitate clausis, suprema dies aderat, si fa- 
» stidire perrexissem foedera, quae tali in sorte ultro 
m ambienda videbantur. Viderint, quibus parentes, 
» liberos , propinquos servavi , quid de hoc consilio 
» iudicaturi sint , per quod effectum est , ne ingens 
>j pars civitatis luctu et moerore mergeretur. Neque 
» tamen magna 4actura salus exercitus constitit : ni- 
» hil amissum est eorum, quae ante me consulem in 
» Hispania tenuistis. 

XX . « Vos autem oro quaesoque, Patres conscripti, 
» quum de hoc facto deliberabitis, ne praesentem 
» potius animorum habitum, postquam metus omnis 
>1 decessit , quam illius temporis faciem, quum pe- 
» riculorum et terroris plena omnia erant, in consilio 
» habeatis; neve potius quae facta maluissetis, quam 

• quae potuerint fieri , cogitetis. Neminem equidem 
» lacesso , quod et a moribus meis , et ab hoc tem- 
» pore meo alienissimum est: sed quis ignorat, qtian- 
» ta superiorum consulum culpa nostras legiones 
» ignavia, quantus disciplinae contemptus incesse- 
» rit? Quam ego ignaviam quotidianis velitationibus 
m corrigere, animumque confirmare conatus , quum 
» in me nihil desiderari passus essem , frustra fui , 
m quod neqtie pudore iam poterant, neque periculi 
» magnitudine, excitari: et rebus perditis licentiosius 
» a me flagitabant , ut , quia nihil esset melius , ad 
» eandem pacem descenderem , quam ante me Pom- 
n peius impune pepigisset, cuiusque non servatae 
» vindictam irata numina exigerent. 

XXI. u Et profecto si verum amamus, minus est 
» mirandum , si in bello parum certae aequitatis , 
» acerbiores paulo eventus fuerunt: diis enim, diis, 
» inquam , prodentibus , discessum nostrum , quod 
» calamitatis omnis causa fuit, senserunt Numantini. 
» Quid enim tam incredibile, quam duos omnino vi-. 
» ros id noctis ad castra nostra succedere ausos ? 
w deinde amor, aemulatio, aocedens a patre amatas 
» stimulus, et haec omnia in id temporis momentum 
» concurrentia , quid aliud quam voluntatem con-. 
» siliumque deorum arguunt? 

XXII. » Atque utinam illorum aut credidissem ait- 
» spiciis , aut voci revocantium paruissem 1 Quam- 
>» quam si recte rem putamus, proficisci me et adesse 
» rebus istis oportuit, ut, si necessum sit, in meum 
» caput, quidquid tempestatis inde impenderet, salvo 
» exercitu recideret. Sane patrum nostrorum 'me- 
» moria , quum , florentissimis populi romani copiis 

^ ii. Oro* V , 5. 

» alienissimo tempore perditis , Varro consul in Vr- 
» bem solus revertisset, gratiae sunt ei ab senat» 
» actae , quod de republica non desperasset , quam 
« prope desperationem sua temeritate adegerat. Mihi, 
» servato exercitu, venia facti suffecerit: quamquam 
x> et istam si quorundam negaverit severitas, dum mea 
» opera viginti amplius civium romanorum millia 
m salva vobis esse memineritis , laetus ac lubens , 
» quam dederitis , sorte defungar. » 

XXIII. Numantini deinde acciti, hunc in modum 
verba fecerunt. «Quid hoc tempore de nobis iudi- 
» cetis, Patres conscripti, hostiumne, an amicorum 
» numero habeamur, Vrbe prohibiti, muneribus af~ 
» fecti dubitamus : at illud nequaquam nobis ambi- 
» guum est, quocumque apud vos numero simus, 
« post pacem cum Ti. Graccho initam semper amico- 
» rum et animos habuisse , et praestitisse opera. Ve- 
» stris imperatoribus non solum annonam et milites 
» ex formula, sed etiam et haec saepius supra nume- 
» rum , et alia , quae non erant foederibus expressa, 
» ultro dedimus. Etiam his sedecim annis, ex quo 
ij Segidensium negotio impliciti , arma non contra 
>i vos , sed pro pace vestra cepimus , neque acerbi 
33 implacabilesque hostes fuimus: et simul atque spes 
33 aliqua pacis ostensa nobis est , pecuniam , vestem , 
33 commeatum , et quidquid iubere ducibus vestris 
33 placuit, praebuimus. 

XXIV. 33 Pro his meritis aliud fere nihil , quam 
33 contumelias iniuriasque, experti, qunra earum re- 
33 rum pigeret puderetque, modum, quem facere au- 
>3 clores illarum noluerant, in armis quaerere coacti 
33 sumus : quod ' ultimum mortalitati beneficium nav 
>3 tura dedit, uti, ubi consumpta spes omnis est, 
>3 desperatione animentur, quicumque asperiora sibi 

» imponi putant, qnnm mortem non timenti ferra 
*> necessum est. Quiil ium commemorem, quoties 
x» consulibus vestris foedera nobiscum icta , deinde 
» rupta sint? quia tanto pacis desiderio tenebamur, 
» ut prudentes plerumque scientesque falleremur , 
» et toties experta fraude ad cautionem fugeremus 
>» eruditi. Antea quoque non semel decepti , tamen 
» Q. Pompeio habuimus fidem : quae si apud illum 
» aliqua esset, neque postea venisset in periculum 
» exercitus vester, neque in praesentia nos labora- 
tu remus. 

XXV. » Nisi forte diis immortalibus ita visum est, 
» ut claro documento minime sibi placere violata 
» temere pacta ostenderent; quo et nos ad feriendum 
» foedus callidiores ab experimento essemus , et vos 
x> ad illud deinceps servandum , non ius tantum fas- 
» que , sed etiam pudor, obligaret. A maioribus natu 
» sic accepimus , duabus maxime rebus populum ro- 
» manum excellere, virtute, ac iustitia : ab altero , 
» habere , ut bello superari nequeat ; ab altero , ut 
» nolit beneficio vinci. Quum servare aut perdere 
u vestrum exercitum in manu nostra esset, quod hu~ 
» manius erat fecimus, ut dimitteremus incolnmem, 

XXVI. » Pro hoc merito, ut iam pristinae foede- 
» rum sponsiones sileant , nostro iure pacem amici- 
» tiamque postulare poteramus ; sed malumus preci- 
» bus agere, vosqne per iurata toties numina, per 
» ipsos illos tam certos ultores periurii deos, per 
» liberos , propinquos , cives denique vestros , qui 
» nostro beneficio lucem hanc vident, obtestamur, 
» ne perditum excisumquc eatis civitatem , cuius ea 

>> in populum romanum reverentia, is aniinus est, 
» ut ne tot quidem annorum iniuriis , bellique tam 
» acris , quam iniqui cladibus , ad vindictae rapien- 
» dam occasionem potuerit commoveri. Si fas gentium 
» respicitis, foedus est, quod pepigimus; si religionem 
s» numinum , dii sunt , per quos iuratum est : non 
» debemus timere, ne factain pacem servare nolitis, 
» quam, si res adhuc integra foret, ita et meritis, 
>> et mereri cupientibus , praestare debuissetis. » At 
senatus , quolibet pretio pacem tam indecoram bene 
abrumpi credens, censuit, ut , quamprimum novi con- 
sules magistratum inivissent , de foedere rescindendo f 
et ■ auctoribus eius populo numantino dedendis refer- 
retur. Dum haec in Vrbe fiunt , M. Aemilius consul , 
accepto exercitu , quietem , ut infructuosam , asper- 
natus , belli causas adversum "Vaccaeos quaerere in- 
stituit, quia Numantinos sua virtus, et incerta adhuc 
senatus voluntas ab iniuria protegebat. 

XXVII. Criminatus igitur, commeatu iuvisse numan- 
tinum hostem , agrum eorum populatur ; urbem Pal- 
lantiam , locis illis maximam, obsidet ; vocato in com- 
munionem belli D. Bruto, quocum affinitatem con- 
traxerat , ulterioris Hispaniae proconsule. Iamque 
copias illi coniunxerant, quum ab senatu legati Cinna 
Caeciliusque venerunt , prolatoque senatusconsulto , 
quo bellum inferre consul Vaccaeis vetabatur , ingra- 
tissimum molestissimumque senatui facturum videri 
dixere , si tot in Hispania incommodis acceptis , novum 
insuper bellum cum Vaccaeorum ferocissima gente con- 
ciret. 

XXVni. Aemilius multa in re praesenti facilia ap- 
parere, quae absentibus ardua videantur, dictitans, 
minime se dubitare respondit, quin consilia sua pro- 
baturi Patres forent , quamprimum coeptum iam a 

duobus imperatoribus bellum , militemque , et frumen- 
tum , et pecuniam a Vaccaeis Numajiliarn missa acce- 
pissent-, praesertim quia revocatis exercitibus, universae 
Hispaniae , tanquam in confesso Romanorum metu , re- 
bellaturae viderentur. Cum hoc responso irritos senatus 
legatos remisit, datis literis, quibus eadein illa per- 
scribebantur. Gravius haec ab senatu accepta , quod 
inter alias diflicultalos publicas, etiam in vicina Sici- 
lia servile bellum se commoverat; praetorque Mani- 
lius, victus a fugitivis, castrisque exutus, non modo 
detrimento rempublieam, sed magis etiam pudore 
affecisse videbatur. 

XXIX. Vnus D. Brutus rerum clarissime gestarum 
nuntiis, spes animosque civitatis recreabat. Quippe 
maximam Hispaniarum partem pervagatus , urbibus 
triginta in potestatem redactis, Celticos Lusitanosque 
ad Oceanum et occasum usque perdomuerat. Maxi- 
me insigne habitum, quod Oblivionis flumen, vix 
auditum antea, primus Romanorum cum exercitu 
transiit. Formidabilem illuin amnem militibus super- 
stitio, quod inferni fluvii nomen referret , fecerat ; 
transgredique non secus atque certissimi exitii limen 
verebantur : quum Brutus , signo e manu signiferi 
rapto, «Iam, inquit, hoc signum et vester iinpe- 
» rator trans flumen erunt: vos, quid facturi sitis, 
» videritis » ; atque cum dicto transiens , non ultra 
recusare obsequium sinente pudore, universos trans- 
duxit. 

XXX. Neque praetereatur utilis vitae admonitio ; 
quam etiam ad res gerendas opportunum sit mentem 
bonis artibus excoluisse : quae disciplina quanto in 

unaquaque natione latius diffundi potest, inepta su j 
perstitio, et per vanam credulitatem ohiecta nego- 
tiis impedimenta minuuntur. Quis enim hodie non 
rideat inanem tot millium metum , fortissimum exer- 
citum, ferocissimarumcpie gentium domitorem , unius 
non maximi amnis ne fluctus quidem aut vortices , 
sed solum nomen, atque nudam appellationem hor- 
ruisse? Scilicet evenit rudibus hominum animis, 
quod in belluarum quarumdam natura miramur; 
quae, quum immani robore polleant, nullaque vi 
sint superabiles , contemptissimorum animalculorum 
terrore coercentur. Leo quae formidare dicatur, vix 
dignum relatu est; elephantus, armatas acies obterere 
solitus , ad conspectum muris , aut grunnitum suis , 
expavescit. • 

XXXI. Quibus haud dissimilis eorum exercituum 
pusillanimitas fuit, qui per ignorantiam ad res inno- 
ouas exterriti , robur veris periculis indomitum, ina- 
nibus terriculamentis evilescere passi sunt; quia clas- 
sem Atheniensium sub Nicia, macedonicum exercitum 
sub Perseo pessumdedere : idemque periculum sub 
ea tempora , quae nunc describimus , ad Numantiam 
exercitibus romanis fuit, donec a Scipione vates et 
harioli a castris amandarentur. Atqui his malis, ce- 
terisque plerisque , certa sunt a sapientiae studiis , 
et rerum gestarum scriptoribus remedia : nam et illa 
mentem , cognitione veri munitam , vanis terroribus 
liberant , et isti paucorum experimentis animos om- 
nium ad incommoda paria vitanda instruunt. 

XXXII. Sed ad rerum ordinem redeamus. Brutus , 
Oblivionis fluvio superato, transiit et Minium amnem, 

ultra quem Bracari colunt (qui omnium Lusitaniae 
fluminum maximus esse creditur); ut Barbarorum 
audaciam castigaret , quia partem commeatuum , qui 
in castra Bruti vehebantur , interceperant. His etiam 
armare feminas moris erat; neque segnius hae, quam 
viri, proeliabantur; non fugae, non eiulatus inter 
dura memores , sed uno metu servitutis , quam adeo 
tristiorem morte iudicabant , ut captae seque et li- 
beros interficerent, hoc solo placente ipsis genere 
manumissionis. Venere tamen in deditionem aliquot 
urbes, et inter ceteras insignis Talabrica: neque diu- 
tius in fide mansere, quam praesentis exercitus ter- 
ror exigeret; digresso illo, iterum ad priora consilia 
revoluti. 

XXXIII. Ea defectio retraxit Brutum ; suntque de 
integro domitae , quae iugitm excusserant , civitates. 
Haec suorum fortuna Talabricenses coegit, ut iterum 
oratores humillimis cum precibus mitterent, omnia 
facere paratos , quae imperaturus esset. Sciebant , 
prae aliis iratum infensumque sibi Romanum esse , 
quod saepius petitam acccptamque fidem ludibrio 
contemptuique habuerant. 

XXXIV. Brutus, captivos perfugasque et anna 
omnia tradere , deinde cura uxoribus liberisque op- 
pido excedere , iussit : quod ubi ab hominibus extre- 
ma necessitate subactis obedienter factum est, armato 
milite circumfusos acriter increpuit, quoties mutas- 
senl fidem, ad quot bella se coegissent, enumerans: 
additis deinde conviciis multis quum ad ultimos me- 
tus adduxisset, subiecit, nihilominus se potius in 
eos, pro moris romani lenitate, quam ipsorum debi- 
to, consulturum. Equis deinde, et quod in publico 

frumenti pecuniaeque, et rerum aliarum fuerat, 
ademptis, oppidum ipsis incolendum, praeter omnem 
exspectationem, reddidit. Haec prius a Bruto gesta, 
quam cum M. Aemilio in Vaccaeos irrumperet, exi- 
vStiinavi : nam interdum in scriptorum incuria , aut 
pugna, diflicilimum fit suis quaeque gesta temporibus 
reddere. 

XXXV. Quum tanti per Europam ubique motus 
essent, haud leviore tumultu concussa Orientis regna 
intremuerunt : quas ob res frequentes in Vrbem le- 
gationes ex Asia, et a Diodoto ex Syria, venere, qui 
regnum illud recens occupaverat. Quippe Demetrio 
Nicatore, ut supra memoravimus, a Parthis capto, 
quum uxor eius Cleopatra sexu , frater Antiochus 
annis et inopia invalidi, parum afferre praesidii rebus 
afflictis possent, Diodotus animum adiicere coepit ad 
regnum Syriae, puero rege interfecto, sibi comparan- 
dum. In co consilio quum adversaturum sibi Iona- 
thanem Iudaeiun intelligeret , fallacibus promissis 
Ptolemaida evocatum vincit, deinde occidit. 

XXXVI. Neque multo post Antiochum regem , 
puerum decennem , opera medicorum interficit, qui, 
ad populum, valetudine regis anxium, calculi dolore 
consumi eum fingentes, dum secant, interemerunt. 
Diodotus, amicis circum praesidia militum dimissis, 
homines, de praesenti tantum utilitate sollicitos, pre- 
cibus et promissa prensare instituit. Neque decora 
in speciem argumenta deerant : Neminem aut melius 
de regno exercitibusque meritum , aut tanto fastigio 
digniorem esse : neque ad Seleucidas respiciundum. , 
saepius hostes exercituum , quam duces patronosque : 
praeterea Demetrium in potestate Parthorum agere. 

Antiochum inimicitias iramque tanquam adversus de- 
fectores profiteri ; atroces ab invisis poenas exacturum , 
si quam facultatem eius rei habuisset ; ne bene quidem 
merentibus digna sperari praemia ah inopi posse : at in 
Diodoti manu aeraria thesaurosque esse, quibus et alias 
haud parce usus, nunc tanto liberalius daturus pecunias 
esset , quanto maiorem ad spem suffragia militum pa- 
rarentur. 

XXXVII. At illi, olini omnia suis commodis metiri 
assueti, facile assentiuntur : neque civitates abnuunt, 
promptis praesertim Apamensibus, apud quos edu- 
catus fuerat Diodotus, quum Cossianis, quod agri 
aparneni castellum est, lucem primum adspexisset. Sic 
igitur Syria potitus, continuo , quidquid hactenus 
vitiorum honestiore persona obtexerat , explicuit. 
Quamdiu enim privatum egerat, insigni specie comi- 
tatis et modestiae ductare vujgura solitus , tum aperte 
suo ingenio uti coepit, verumque Tryphonem agere, 
quod cognomen occupato regno ipse-delegerat. Quam- 
quam autem satis se munitum potentia pntabat ad- 
versus aemulos, tamen ad securitatem suam decusque 
plurimum pertinere videns, si senatus romani decreto 
titulum regni munire potuisset, legatos misit, qui 
auream Victoriam denum millium aureorum pon- 
dere, donum populo ferrent. Id enim commentus 
fuerat , ea spe , futurum, ut simul compendii , simul 
ominis causa acciperet senatus donum , regemque 
se et amicum appellaret. Sed ista calliditas, prudentia 
Patrum elusa, effectu caruit: accepta enim Victoria, 
dedicataque est sub Antiochi , quem Tryphon occi- 
derat , titulo, tanquam ipse donavisset; intelligique 

potuit, carae fuisse senatui, ne quis ab eo probatam 
pueri caedem, et ab impiis hominibus accepta munera 
iudicaret. 

Decianis lanius Brutus in ulteriore Hispania feliciter adversat 
Gallaecos pugnavit: dissimili eventu M. Aemilius Lepidus pro- 
consul adversus Vaccaeos rem gessit; clademque similem Nu- 
mantiuae passus est. Ad exsolvendum numantini foederis re- 
ligione populum, Mancinus, quum huius rei auctor fuisset, 
deditus Numantinis, non est receptus. Lustrum a censoribus 
conditum est. Censa sunt civium capita trecenta viginti tria 
millia. Fulvius Flaccus consul Vardaeos in Illyrico subegit. 
M. Coscouius praetor in Thracia cuin Scordiscis prospere pu- 
gnavit. Quum bellum numantinum vitio ducum non sine pu- 
hiico pudore duraret, delatus est ultro Scipioni Africano a 
senatu populoque romano consulatus: quem quum illi capere 
ob legem, quae vetabat, quemquam intra decem annos iterum 
consulem Geri, non liceret, sicut priori consulatu, legibus, 
solutus est. Bellum servile , in Sicilia ortum , quum opprimi 
a praetoribus non potuisset, C. Fulvio consuli mandatum est. 
Huius belli initium fuit Funus servus, natione Syrus; qui, 
contracta agrestium servorum manu , et solutis ergastulis , 
iusti exercitus numerum implevit Cleon quoque, alter servus, 
ad septuaginta millia servorum contraxit; et, copiis iunctisi 
contra populum romanum exercituuique eius bellum saepe 
gesserunt. 

I. P. Furio Philo, Sex. Atilio Serrano consulibus, 
puer ex ancilla natus geminato pedum, manuum, 
oculorum , auriumque numero , sed et pudendo du- 
plici, iussu haruspicum crematus est, cinisque in 
mare sparsus. Eorundem de sententia procurata 
fulmina sunt, quibus multa Vrbis loca quassata fue- 
rant , et ostentum sanguinis, qui Puteolis inter rivos 
aquarum calidarum fluxerat. Etiam incendium rhe- 
ginae urbis inter prodigia relatum est, quae sine 
ullo humanae fraudis et negligentiae vestigio paene 
tota conflagravit. Tanto maiore cura rempublicain 
capessi placuit, quaeque ad stabiliendam eius incolu- 
mitatem pertinerent, festinari. 

II. Nihil prius , neque instantius habitum , quam 
ut de causa C. Mancini referretur, uti senatus cen- 
suerat; factumque est senatusconsultum, Tribuni 
plebis ad populum ferrent , uti pax , iniussu populi Gum 
Numantinis pacta, pro infecta esset ; auctores paci- 
scendae hosti dederentur : tulerunt ex senatusconsulto 
L. Furius , Sex. Atilius. Magnum eo tempore virum , 
dignumque meliori fortuna Mancinus praestitit, legem 
suo capiti exitiosam suadendo: retulitque vultum eius 
diei , quo Postumius Veturiusque consules , in simili 
noxa haud dispari animo usi, non minus misericor- 
diam omnium procurando poenam suam meruere , 
quam indignationem culpa commoverat. 

III. At non eadem Ti. Graccho voluntas erat: 
quin ille, quantum favore populi, quantum eloquen- 
tia valeret, contendere; indignam sibi ceterisque 
pro servato exercitu referri gratiam , vociferari ; ani- 
mos hominum anxietate , pudore , miseratione com- 

plere : neque pauci , quorum cognati affinesque ea- 
dem in causa erant, tanquam suo periculo movebantur. 
Tandem populus de foedere, uti rogatus erat, iussit, 
dedi neminem praeter Mancinum. Ferunt et Scipio- 
nem Africanum , quocurn nupta Gracchorum soror 
erat , summa potentia et gratia virum , periculo affi- 
nis alfuisse : neque tamen effugit odia multorum , 
ipsiusque postremo Tiberii, quod non etiam Manci- 
num , et initum auctore propinquo suo foedus de- 
fendisset. 

IV. Mancinum in Hispaniam deducendum P. Furius 
consul accepit , cui ea provincia evenerat : quam quia 
exambitam ei duo Quinti , Metellus atque Pompeius, 
viri consulares, obiecere, multis et vehementibus 
verbis (inimici enim eius erant ) cupididatem consulis 
acerbam fore civitati vaticinantes: ille, « Vt, « inquit,» 
» sciatis , quo animo quoque proposito rempublicam 
» gerere aggrediar , vos mecum legatos ducam » : 
neque destitit, quin sequi eos cogeret; magno bonae 
conscientiae argumento , quum hominum secum et 
inter se discordium usurus ministerio , neque impe- 
dimenta rerum gerendarum ex aemulatione , neque 
obtrectationem gestarum ex malignitate formidaret. . 

V. Sed priusquam in Hispaniam hi pervenissent , 
D. Brutus et M. Aemilius proconsules , divisis iterum 
copiis consiliisque, dissimiles etiam eventus habuerunt. 
Bruto felix expeditio fuit, mullisque urbibus et ho- 
minum vi magna captis, gloria ingens, et Gallaeci co- 
gnomen partum. Lusitanis, qui a Bruto premebantur, 
gens ea suppetias venerat, maximus exercitus; nam 

sexaginta eorum milita fuisse invenio. Non erat par 
aperto robore Brutus, nisi auxilium viribus ab astu- 
tia «loloque petivisset. 

VI. In ulteriore Hispania res gerebatur; estque du- 
metis silvarumque ac callium anfractibus opportuna 
ad struenda celandaque belli furta regio ; et ille Mo- 
ronem oppidum communiverat, ad aestuaria Tagi 
situm ; inde , dispositis in utraque ripa castellis , na- 
vigatione libera , et subvectione necessariorum tutus, 
locum insidiis quaeritabat. In quas haud difficulter 
praecipitati barbari , suopte ingenio feroces , et mul- 
titudinis fiducia incauti , tantam cladem acceperunt , 
ut quinquaginta millibus occisis , sex captis , de tanto 
numero minima manus incolumis ad lares suos re- 
verteret. 

VII. Post hanc cladem tota fere Lusitania deditio- 
nem fecit: quo maius mirum est, unius urbis incolas 
animorum ferociam exuere necdum potuisse. Cinni- 
nienses enim, quum pecuniam Brutus imperasset, 
legatis eius respondere sunt ausi ferrum sibi ad luen- 
dam Uber talem suam, non aurum ad emendam , relictum 
a maioribus esse. Ceterum inutilis sine viribus con- 
tumacia est : nec ambigitur , quin ad pacandos uni- 
versae Hispaniae populos tantae pugnae victoria va- 
lere potuisset, ni male a M. Aemilio gesta respublica 
sub idem tempus in Vaccaeis foret. 

VHL Is , neglecto senatus mandato , quo abstinere 
vim innocentibus , iubebatur, in obsidione Pallantiae, 
machinisque compingendis, et frumento convehendo 
totus erat. Vaccaei contra nihil inausum relinquebant, 
quo infensi et importuni hostis conatis et consilia 
frangerent: tamen a neutra parte pugnandi copia 

fiebat ; tantum per occasiones levibus proeliis certa- 
batur, captabanturque nocendi tempora, contra fru- 
mentatores maxime dispositis insidiis : fuissetque ali- 
quando magnum detrimentum acceptum ( nam palam 
circumventi Romani erant), ni Flaccus, qui eam 
manum ducebat , utili mendacio stuporem hostibus 
incussisset , dedito per manipulos rumore, Pallan- 
tiam a consule captam esse; quam ad vocem quum 
accensi laetitia milites conclamassent , perturbati 
hostes , verumque nuntium rati, prae moerore et 
taedio falsae cladis , certam victoriam e manibus di- 
miserunt. 

IX. Flaccus cum copiis et frumento m castra rediit. 
Non tamen ideo fames et inopia diutius a castris ro- 
manis arceri potuit, consumptis circa omnibus , 
aut metu barbarorum intactis: iamque non modo 
iu menta passim , sed homines quoque multi mo- 
riebantur , donec omni patientia speque consum- 
pta , proconsul repente sub quartam vigiliam indici 
profectionem iussit. Ibi longinqua miserta et terrore 
subito, cui licentia noctis accesserat, nihil ordine, 
nihil consilio gestum. Vrgebantur a tribunis et cen- 
turionibus, per castra discurrentibus, ut ante lucem 
iter ingrederentur: ea festinatio tumultum mirifice 
auxit, quum subito discedere coactis, nihil in usum 
itineris , nihil adversus hostem provisum esset. 

X. Sua sponte trepidos magis etiam consternabant 
sauciorum aegrorumque fletus et querelae , qui 
circumfusi vasa colligentibus , eom plexi abeuntes , 
omnia necessitudinum sacrorumque nomina ciebant, 
invalidos ac indefensos barbaro irritatoqne hosti ad 
extrema crudelitatis exempla relinqui deprecanlcs. 

Vbi timor occupavit animos, nullus pietati locus esse 
potest: pro se quisque vicinum periculum exire pro- 
peri , dum sua corpora servarent , nihil pensi habe- 
bant aliarum rerum omnium amissione pacisci. 

XI. Ergo nullo cuiusquam imperio, nullis ordini- 
bus servatis , quum trepidi atque semiermes , fugae 
simili profectione abirent, acrem et vigilantem hostem 
haud diu latuerunt: elfusa summis viribus Pallanli- 
norum iuventus, ab ortu diei usque ad occasum in 
tergo aut lateribus agminis haerebat ; multique su- 
binde , quum animo et viribus impares , simul sub- 
movere obiicientem se hostem , simul iter facere co-t 
gerentur, ab Hispanis interficiebantur: neque pro- 
consul his malis occurrere , aut subvenire poterat , 
nimia mole corporis ineptus ad imperatoria munia , 
etpropemodum immobilis. Sustentata tamen utcumque 
acies est, donec tenebrae obortae certamini interces- 
serunt: harum beneficio Romani se per globos, ut 
quemque nox et desperatio tulit, in campos eiecere: 
neque ultra institerunt hostes , contentique victoria 
domum redierunt. 

XII. Servati exercitus gloriam hominum nemo tulit. 
Diis egere gratias, quorum profecto aliquis hanc ho- 
stibus mentem iniecisset, ut dissipatos, ac fame et la- 
bore confectos, quum delere nullo negotio possent, 
superesse paterentur. Millia tamen hominum sex 
desiderata, similisque Numantinae habita clades, quum 
utrobique, frustra oppugnatis urbibus, castra deserta, 
in itinere pugnatum , et amissa copiarum parte, pars 
illic misericordia hostium, hic negligentia evasisset. 
Neque dissimilis imperatorum sors fuit; namque et 

Aemilius, aV°g ato imperio, privatus in Vrbem rediit. 
Accusatio deinceps , et iudicium sequutum : sed ad 
extremum pecunia lis aestimata est. In Sicilit quoque 
male cum fugitivis hoc anno pugnatum a Cornelio 
Lentulo praetore; magnaque pars exercitus cum ipsis 
castris amissa est. 

XIII. Inter haec in Hispaniam, P. Furius consul ve- 
nit, qui dedendum Numantinis C. Hostilium deduce- 
bat. Mirabile spectaculum, et ad arguendam ingenii 
humani securitatem efficax, ille modo consul, nume- 
roso exercitu, et tota imperii maiestate stipatus, nunc 
solemnibus caerimoniis a patre patrato hostium in 
potestatem nudus vinctusque tradebatur. 

XIV. Neque hic miseriarum et ignominiae finis : 
quum a Numantinis non exciperetur, vilem fraudatae 
pacis victimam aspernantibus , ante portas expositus 
est, ibique in oculis civium hostiumque, ab illis re- 
lictus , ab his non admissus , ab utrisque desertus 
despectusque in noctem usque perstitit. Tum demum 
quasi propitiata iam fortuna respexit , Romanique 
velut omni sua obligatione defunctum recipiendum 
censuere. Ne tamen inde piaculum aliquod exercitui, 
populoque romano contraheretur, consulere aves 
visum , iisque addicentibus , in castra reductus , ci- 
vitatique redditus, postea etiam senatorium recepit 
ordinem , petiitque praeturam , et consequutus est : 
neque tamen sine certamine res transacta. 

XV. Quum enim reversus domum Mancinus , in- 
troire curiam non dubitasset,P. Rutilius M. F. tribu- 
nus plebis , » Cuperem , inquit , C. Mancine , ultro 
m potius abstinuisses curia, quam indebitum honorem 

§ i3. Flor. II , i 8 , ct III • i — Cic. de Orat. I . 40 ; 1 1 , 3i. — Veli. II, i . 

§ 14 . Oros. V, 4 . — Auct. de Vir. ili, — ff, de Legat. 1, L , tit. 7 , l. 17 . 

Tit. Liv. Tom. IX X 


Digitized by Google 



322 IO. FRE1NSIIEM11 8VPPLEM. 

» usurpando, durius me , quam vellem t agere coe- 
» gisses. Ego te quum hoc in rempublicam animo di- 
» gnissiraum esse putem, qui summo patriae consilio 
>> interesses, nisi religio et leges vetarept, contra quas 
■» ne meis quidem caritatibus integrum esset parcere. 

» Quo tempore pater patratus, ad solvendam religione 
» civitatem , hostibus te populi romani dedidit, civis 
» noster esse desiisti : neque tibi prodest, quod non 
m es receptus : excludere te sua civitate Numantini 
» potuerunt; non potuerunt in nostram restituere. 

XVI. » Postliminium autem frustra appellas; quum 
m sit memoriae proditum, quem pater suus , aut po- 

» pulus vendidisset, aut pater patratus dedidisset f , 
» ei nullum postliminium esse. Invitus haec , eoque 
» lenius , quam pro causae magnitudine dico ; qui 
» sermonis omnem acrimoniam contra malos potius, 

» quam contra calamitosos cupiam effundere. Tu 
» vero talis in ea tua fortuna fuisti, ut sis misericor- 
» dia, quam odio dignior : sed misericordiae ius non 
» dedimus. Salvum te sospitemque ad tuos revertisse 
» gratum est : neque conspectum huius urbis , pro- 
» pinquorumque et amicorum solatia invidemus* 

« usurpari a te ius alienUm , et pro senatore esse , 

» qui civis romanus non sit, minime patimur. 

XVII. » Te quoque pro cetera tua verecundia de- 
j> ceat, non ultra appetere, quam retinere salvis mo- 
3> ribus et iure populi romani queas. Paulo ante ma- 
33 gno animo non solum hanc curiam et urbem reli- 
» quisti, sed quidquid in ea carum atque iucunduin 
» fuit; ut corpus animamque in eorum manus tra- 
33 deres , quos acerbissimos tibi infensissimosque 
» existimare debuisti : sed hoc fecisti , quo salvae 

» religiones essent: nunc igitur eandem ob causam, 
» pro qua tam aspera subiisti lubens, carebis hoc 
» ordine, cui te contra fas et religiones inseris. No- 
» bilissimo apud nos genere natus , ignorare non 
» potes, quam indigna res visa maioribus, in senatu 
*> quemquam peregrinum esse. 

XVIII. • Haec ideo sum praefatus, ut pudori tuo 
» consulerem, Mancine. Quod si neque amplissimum 
» ordinem dedecore, neque te ignominia ultra exsol- 
» vis , educi te de senatu iubeo. » Vicit tamen sen- 
tentia mitior , quod vir optimus adversae fortunae 
culpam satis luisse tanta ignominia miseriaque vide- 
retur. Aderat et iuris species , poteratque defendi , 
nihil videri traditum posse, quod ab eo , cui trade- 
retur, acceptum non esset. Itaque ne aut homini, aut 
legi iniuria fieret, auctore senatu, ad populum latum 
est , uti C. Mancinus civis romanus haberetur ; neque 
deditio ei fraudi foret. Consecravit utramque hanc 
fortunam suam Mancinus , posita sibi statua , eodem 
habitu , quo deditus fuerat. 

XIX. Eodem anno censores Ap. Claudius Pulcher, 
Q. Fulvius Nobilior lustrum duodesexagesimum con- 
didere. Censa sunt civium capita trecenta viginti tria 
millia. Magistratus temperatus fuit, atque prae fervi- 
do alterius censoris , alterius leni ingenio bene mix- 
tus, Quippe Fulvius praecipitem collegae iracundiam 
obsequio frangebat; sicut intractabilem contra ten- 
dentibus, ita, dum cedi sibi credit, ultro cedentem. 
Sub eadem tempora quum Illyricum ab Ardyaeis , 
Macedoniae confinia a Scordiscis vexarentur, senatus 
sortiri novos magistratus, et mature in provincias 

proficisci iussit. Ardyaei vicinas nationes , quae in 
ditione Romanorum et ipsae erant, incursionibus da- 
mnisque mullis affecerant , ipsius etiam Italiae , qua 
propinqua Illyrico est, populatores. Ne legationem 
quidem reveriti erant, abstinere iniuriam a civitatibus, 
quae in fide populi romani essent, iubentem. Datum 
igitur negotium magistratibus est , uti peditum mil- 
lia decem , equites sexcenti ad coercendam Ardyaeo- 
rum insolentiam scriberentur. 

XX. Illi, quod nondum satis ad bellum parati erant, 
oratoribus missis avertere periculum tentaverunt, in 
potestate senatus populique romani se fore polliciti. 
Senatus ob res in Hispania et Sicilia parum prosperas, 
Jubens veniam petentibus dedit , imperata mulcta , 
quam civitatibus, queis damnum iniuria datum es- 
set , exsolverent. Barbari , quia primus metus deces- 
serat, mandata senatus insuper habuerunt. Itaque 
quum de his, rebus novi consules retulissent, Ser. 
Fulvio Flacco Ardyaei evenerunt , Q. Calpurnio Pi- 
soni citerior Hispania. Macedoniam M. Cosconius prae- 
tor est sortitus. Reliquorum magistratuum tam nomi- 
na , quam provinciae ignorantur ; nisi quod Sex. 
Atilium proconsulem ex senatusconsulto Atesti nis et 
Vicetinis, tollendarum inter finitimos discordiarum 
causa , terminos statuisse reperio. 

XXI. Frequentia illo anno prodigia nuntiata : bos 
loquutus; Aetna maioribus solito ignibus exaestuans ; 
eL puer Romae natus , nullo ad purgandam alvum 
exitu: in bononiensi agro fruges in arboribus natae 
sunt: bubo, cuius vox in Capitolio, deinde circa 
urbem audita fuerat, praemio proposito ab aitcupe 

§• ao. V. C. 617 A. C. i 35 . — Pigliii Auu. — Iui. Obscq. — Oro». V, 

— Appian. 

§ 21. lui. Obscq. 


Digitized by Googh 



IN LOC. L1B. LVI LIVIANI 


3a5 

captus, cinisque combusti in amnem sparsus est. His 
de more procuratis , profectus in Illyricum valido 
cum exercitu Serv. Fulvius, quum hostes impares 
robore , et ob hoC egredi ad aequam pugnam non au- 
sos, arctis locis premeret, postremo ad arma tentanda 
compulit; et eruptione pugnantes, uno vix iuxto 
proelio vicit subegitquc. 

XXII. Ablatis , quae ad mare possederant , in me- 
diterranea loca relegari gentem placuit , ut sine vici- 
norum iniuria, victum agricultura quaerere cogere- 
tur. Nihil deinde Ardyaei valuerunt : ita non modo 
ferocia hominum, sed robur etiam ac multitudo ve- 
hementer hoc consilio attrita est; quum, assueti ma- 
ritimo latrocinio, ad rusticum opus segnes essent ; et 
terrae steriles, etiam quum diligentius subigerentur, 
labori speique colentium minime responderent. 

XXIII. Collega Ser, FulVii Q. Calpurnius Piso, quUm 
in Hispaniam venisset, Numantiam quidem omitten- 
dam censuit; at Pallantftiam regionem vastare ag- 
gressus est. Illis vero contra exeuntibus, nam res bene 
gestae spiritus viris addiderant, consul exigua, quam 
ceperat, praeda, contentus, in Garpetaniam abiit; 
eaque in regione totum imperii tempus exegit. Eia res 
moerorem atque taedium , quod ex lento et ignomi- 
nioso bello dudum senatum populumque romanum 
ceperat, auxit: respici inde ad P. Scipionem coeptum. 
Illum unum a diis immortalibus ducem civitati datum , 
qui difficilia et pudenda bella omnia tolleret. Sic Car- 
thaginem , post multorum imperatorum infelices , om- 
nium irritos conatus , non ante cessisse, quam ad exer- 
citum cum imperio missus Scipio foret. Idque tam fir- 

initer mentibus omnium inhaesit, ut in annum se- 
quentem minime petenti consulatum deferrent. 

XXTV. Quippe comitiis, quum Scipio in campum 
descendisset, ut Q. Fabium Buteonem fratris filium 
tribubus commendaret quaesturae candidatum , con- 
sensu omnium consul designatus domum rediit. Quod 
quia contra leges actum videbatur, rogationem ad 
plebem tribuni tulere, uti lege de magistratibus non 
iterandis Scipio solveretur. Ita singulari virtutis te- 
stimonio solus omnium , quum nunquam petiisset 
consulatum , bis adeptus est ; non consuetudine, non 
scriptarum legum potestate ad impediendos viri iu- 
stissimos honores satis valida. Collega ei additus Q. 
Fulvius Flaccus. Ili quum magistratu inito de provin- 
ciis retulissent, Hispania et Sicilia consulibus pro- 
vinciae decretae: nam Macedoniae res tranquilliores 
per Cosconium effectae erant, qui praetor Scordiscos 
in Thracia vicerat. 

XXV. De Hispania dubitatio non fuit, quin P. 
Scipioni extra sortem traderetur: Siciliam C. Fulvius 
accepit , quum praetores ortum in ea insula servile 
bellum opprimere nequivissent ; nam et Piso nuper , 
et modo Hupsaeus victi a fugitivis fuerant. Eius ori- 
ginem initiumque belli referendum esse duxi, ut 
constaret , nullum esse genus hominum , unde peri- 
culum non sit etiam validissimis imperiis , ni sit in 
legibus et moribus , quod in reipublicae perniciem 
itura mala diu ante providere, et in ipso semine op- 
primere possit. 

XXVI. Postquam, hannibalici belli fine, accisa 
Carthaginiensium potentia , et intra suam Africam 

cohibita, per annos fermesexagintaSiciliae tranquillam 
pacem, atque in fertilissima insula securas opes 
reliquit; et romani cives, qui latifundia ibi posside- 
bant, et Siculorum multi, aucta in immensum re 
familiari , maximam servorum multitudinem undi- 
que coemere coeperunt: eos notis crudeliter compun- 
ctos ad varia ministeria destinabant, validissimis qui- 
busque , et iuventae robore florentibus , ad pecora 
pascenda ablegatis. Hi quum ab hominibus superbis 
et avaris , inter durissimos labores , famelici nudique 
haberentur, necessitate victi ad latrocinia converte- 
bantur: utque magnus erat passini perditorum nu- 
merus, brevi caedibus et rapinis omnia complebant. 
Et conabantur quidem obviam ire praetores; sed 
metu dominorum , etiamsi deprehendissent sontes , 
supplicio non audebant afficere. 

XXVH. Quod enim iam tum in manu romanorum 
equitum iudicia erani, eiusque ordinis homines multos 
in Sicilia fundos , magnamque vim serviliorum obti- 
nebant, verebantur magistratus, ne post praeturam 
quoquo modo accusati , ab infensis iudicibus , etiam 
innocentes condemnarentur. His rebus fiebat, ut in 
dies magis magisque convalesceret latrociniorum im- 
punitas, iamque non modo singulis aut paucis via- 
toribus fierent insidiae, verum etiam villae pauperio- 
rum , noctu expugnatae , cum caede resistentium di- 
riperentur. Pastores enim clavis et lanceis armati, et 
corpora lupinis aprugnisque pellibus tecti , haud 
procul militari specie , terrorem incutiebant aliis, ipsi 
inter sese visu aspectuque, et impunitorum facinorum 
memoria , firmabantur. 

XXVin. Accedebant acerrimorum canum agmina : 
atque ipsa ciborum, vitaecjue sub dio agendae natu- 
ra, eosdem efferabat animis, et corporibus ad quosvis 
labores robur addebat. Hac disciplina perfectum tan- 
dem est, ut quum neque numeri, nec audaciae et 
virium poeniteret, clandestinis per occasionem col- 
loquiis de vindicanda libertate cogitarent. Servire tot 
egregios iuvenes paucis et luxu enervatis hominibus , 
non magis re importunum , quam ratione absurdum 
esse. Non se natura deteriores aliis , sed , vi hanc iit 
conditionem adactos , vim eam alia vi repellere , et 
exuere iniqua imperia, vindicando se in libertatem, 
posse. Ne gentium quidem iure secum ab inhumanis 
heris agi > quod utique operas et obsequium servis , sed 
tamen et necessaria tolerandae vitae reliquisset : at se 
deteriore loco apud dominos , quam iumenta , aut canes 
esse : sibi aerumnas intolerabiles perferendas , sibi con- 
tumelias et atrociu verbera perpetienda , nullo neque 
fine , neque modo , nisi quem herorum immanis libido 
dictavisset. 

XXIX. Praestare, semel per virtutem mori, quam 
per tot supplicia miseram invisamque vitam ducere : li- 
cere tamen et melius ominari, reputantibus, quot et 
quales contra quos essent arma sumpturi. Paucis et 
luxuria diffluentibus , quot servi forent , tot hostes fu- 
turos : eoque acriores , quod et laborum patientia adsit, 
et maximus inter mortales stimulus recuperandae liber- 
tatis. Etiam aliquando sermonibus se interfuisse refe- 
rentium , quoties servis rebellare ausis fortuna favisset. 
«Non longe abhinc abest, aiebant, Hetruria , cuius 
» magnam urbem Volsinios aliquando servi, dominis 


J5- 28. Diodor. apud Phot. 

§. 29. Supr. XV, 14. — CUudian. in Eutrop. iib. I , vers. 5o8. — lusliu. II, 
5; XVIII, 3. 


Digitized by Google 


IN LOG. L1B. LVI LIVIANI 



i, subactis , dicuntur tenuisse. Cum Scythis servi do- 
» minarum mariti gesserunt aequo marte bellum : 
» Tyrios deleverunt suae familiae, duc tisque itidem 
» eorum uxoribus, alios procrearunt Tyrios, Sibi 
» quoque non desperandam similem fortunam, simul 
» his, qui hanc essent adepti, similes esse coepissent. » 

XXX. His inter se sermonibus incitatos , maxime 
quidam Eunus permovit , placere diis consilium , et 
opem ipsorum affbre, praedicando. De quo homine , 
quia tanti deinceps belli non aliud initium fuit, plura 
dicenda sunt, ut ludibrium rerum humanarum, et 
summa quaeque, quam ab exiguis concuti possint, ple- 
nius noscatur. Syrus erat natione, ex apameno agro, 
servitutemque apud Antigenem Ennae habitantem- 
serviebat : hic quum magicae vanitatis studio addictus 
videri vellet, a diis se per somnium de futuris finge- 
bat moneri : quumque eo artificio nomen apud multos 
comparasset , ut sunt proclives ad huiuscemodi ludi- 
bria rudiorum animi, sensim eo processerat, ut etiam 
vigilans, et interdiu numinum colloquio frui , et ex 
iis eventura discere, iactaret. Forte evenit, ut in ma- 
gna responsorum copia , quibusdam verae praedictio- 
nis speciem fidemque eventus accomodaret. Ea quum. 
Ut iit, sola praedicarentur, vana autem et irrita nemo 
redargueret, brevi pro fatidico homine in honore et 
admiratione esse coepit. 

XXXI. Augebat opinionem vafer nebulo ignis mi- 
raculo, quem vaticinando inter verba emittebat : nu- 
cem enim utrinque perforatam materia igni alendo 
apta complebat , accensamque clam inserebat ori ; 
sic agitata spiritu flamma inter labra loquentis emi- 

cabat. Ipse Syriae deae praesentiam hoc efficere iactabat, 
illius imperio se agi , illam regale sibi fastigium , re- 
galesque opes promittere: idque constanter non aliis 
modo, sed etiam hero praesente praedicabat. Antige- 
nes igitur, his ineptiis haud indelectatus, ad convivia 
secum ducebat balatronem , et subinde , quum hila- 
ritate incaluissent praesentium animi , quid facturus 
in regno, et quomodo quemque tractaturus esset, inter- 
rogabat ; ridebantque ad responsa clemens imperium 
pollicentis convivae; nonnullique, porrectis e mensa 
partibus , meminisse iubebant , quum regnum acce- 
pisset. 

XXXII. Atque ista iocorum levitas paulo post in 
serium vertit; summaque potentia potitum mancipium 
pro ludicris beneficiis non ludicram gratiam retulit. 
Maturuerat enim iara in pastorum animis defectionis 
consilium, nihilque praeter occasionem quaeritabant, 
quum hunc ad modum casus aperuit. Habitabat Ennae 
quidam , nomine Damophilus , affluens opibus , et 
periude ingenio elatus. Hic quum late araret, pasce- 
retque , non modo ceterum luxum Italicorum in Si- 
cilia degentium, sed etiam servorum numerum, et 
erga ipsos inhumanitatem aemulabatur. Igitur per 
insulam ornatis equis carpentisque, magna famulorum 
stipatus caterva, ferebatur: aderat et formosorum 
puerorum agmen, et assentatores parasitique magno 
numero comitabantur. Domi autem suae, et in prae- 
diis argentea vasa caelata , et stragulam vestem con- 
chyliatam ostentans , superba convivia , et plane re- 
gii sumptus instruebat, ut decantatos illos Persarum 
apparatus opulentia et luxuria supergrederetur. Sed 

eosdem etiam anteibat arrogantia :qn i ppe homo nullius 
bonae disciplinae particeps , quum neque potentia 
sua , neque divitiis uti didicisset , ad extremum sibi 
ipsi perniciem , et calamitates maximas patriae com- 
paravit. • 

XXXIH. Quum enim ingentem vim servorum coe- 
misset, hominum sortem, qui, bello capti, pristinam 
libertatem insueta servitute mutaverant , minime mi- 
sertus , corporibus eorum notas ferro incidebat: et 
alios in ergastula coniectos agro colendo atterebat ; 
alios ad pecus pascendum dimittebat, parcissime prae- 
bitis , sine quibus duci vita non potest. Praeterea 
quum esset superbia et immanitate summa praeditus, 
nullum elabi diem patiebatur, quin aliquos servorum, 
ininimis plerumque de causis, torqueret. Sed et uxor 
e»us, Megallidi nomen erat, pari crudelitate in ancil- 
las servosque, qui offerebantur, saeviebat. Quibus 
rebus exacerbatae miserorum mentes, quum in summa 
se calamitate versari crederent , neque peius sibi 
quidquam accidere posse, de defectione, et caede 
dominorum consilia inire coeperunt. 

XXXIV. Profecti deinde ad Eunum, utrum cordi 
esset diis , quod molirentur , consulunt. Is in habi- 
tum vaticinantis, ut assueverat, compositus, faventes 
eis deos , et incepta secundaturos, canebat, modo nullam 
audendi moram facerent ; sed ante prorumperent ad 
facinus , quam obviam iri a dominis posset. Gonfestim 
rapiunt arma, quae tempus offerebat, iuvenes ex 
eadem familia quadringenti: et ductore Euno, qui 
flammas ore fundens incedebat , in urbem Ennen- 
sem irrumpunt ; domosqne pervagati , promiscuam 
edunt cladem , ne primae quidem aetati parcentes, 
quam ab uberibus matrum raptam humi affligebant. 

XXXV. Neque minore libidine , quam saevitia , 
grassabantur; multaque extremae foeditatis exempla 
in matronas etiam , inspectantibus viris , sunt edita. 
Concursus ad hos fiebat urbanorum servitiorum : quae 
et ipsa, suis prius heris non sine cruciatu interfectis, 
ad aliorum deinde supplicia provolabant. Interea 
nuntiatur Euno, Damophilum et Megallidem in sub- 
urbanis hortis agere: mittuntur e vestigio qui vinctos 
adducant: ita religatis post terga manibus, multasque 
in via contumelias passi sistuntur. Filiae tamen eorum, 
quae adhuc in puellari aetate constituta erat , modis 
omnibus pepercerunt; quod ingenio mitis saevitiam 
parentum , qua poterat humanitate , emendabat, fo- 
menta verberatis, alimenta nexis dilargiendo: quibus 
rebus eam apud omnes comparavit gratiain , ut inter 
hanc conversionem fortunae; in tanta illa hominum 
agrestium et perditorum licentia fuerit nemo, qui 
ulla eam iniuria vel afficere vellet, vel affici pateretur. 

XXXVI. Sic inter eos per aliquot tempus modeste 
verecundeque servata , mox consensu ceterorum ab 
Herniia quodam, cuius in ea defectione primaria au- 
ctoritas erat, in urbem Catinensium, ubi propinquos 
habebat , deducta est. Laudabile hoc factum , magni- 
que ad causam fugitivorum momenti fuit ; quuin 
ostendere videretur , eos non tam insita crudelitate , 
quam vindictae studio , acerbius in alios consuluisse. 
Quippe Damophilum et Megallidem in theatrum pro- 
ductos, confluentibus eodem fugitivis, tanquam apud 
populum accusarunt; iliumque defensionem orsum , 
quum multi vel misericordia subito mutatae sortis , 
vel oratione rei flecterentur, llcrmias et Zeuxis , qui 

eum acerrime oderant, veteratorem appellantes, non 
exspectato multitudinis iudicio , duobus vulneribus 
confecerunt. 

XXXVII. Atque ille quidem , gladio latera transa- 
ctus , securi in collo percussus cecidit. At fugitivi 
protinus Eunum regem proclamant , non quasi au- 
dacia aut imperatoriis artibus praestaret , sed quia 
praestigiis ceperat animos , auctorque defectionis 
fuerat : et sicut leves animi quantumvis parvis capiun- 
tur , ipsum etiam nomen hominis placuit, clementis 
etbenevoli regis praesagium capientibus. Ille, accepta 
potestate, quum advocari concionem iussisset, Ennen- 
ses , quotquot comprehensi a servis , necdum inter- 
fecti erant, occidi omnes imperavit; exceptis, qui 
antea ipsum in conviviis vaticinantem benigne tra- 
ctaverant: etiam opifices, quorum ad arma jabricanda 
utilis est industria, servati, et in vinculis opus facere 
coacti sunt. 

XXXVIII. Megallis, ancillarum potestati permissa, 
post varios cruciatus ex praecipiti saxo deiecta periit. 
Antigenem et Pythonem heros suos Eunus ipse per- 
cussit. Sumpto dein diademate , ceterisque reguin 
insignibus, etiam contubernalem suam, et ipsam Sy- 
ram natione, reginam appellavit: servorum ex variis 
gentibus promiscuam colluviem , in honorem suae 
originis, Syros, se Antiochum vocari voluit. Ex iis , 
qui prudentia excellere credebantur, consiliarios le- 
git; quorum et Achaeus fuit, patriae suae nomen 
gerens, vir consilio manuque promptissimus. Horum 
auxilio intra triduum hominum amplius sex millia, 

quo potuit motio, armavit: accesserunt deinde alii, 
partim asciis , ant securibus instructi , partirn fundis 
aut falcibus, aut sudibus praeustis; erant et qui co- 
quinariis verubus pro hastis uterentur. Cum his ex- 
cursione facta , solutisque passim ergastulis , quum 
maiores quotidie copiae fierent, castella primum et 
vicos, mox etiam oppida expugnabat, diripiebatque: 
praetoribus quoque romanis congredi ausus, quum 
multitudine longe superior esset, crebras de iis vi- 
ctorias reportavit. 

XXXIX. Dum haec*aguntur , Cleon quidam ex Ci- 
licia, quae circa Taurum est, oriundus, qui a pue- 
ritia latro fuerat, quum captus, et in Sicilia pascendis 
armentis equorum praepositus , easdem artes diu 
exercuisset , audita Euni defectione successuque , 
similem ad audaciam adiecit animum: persuasisque 
nonnullis eorum , qui iuxta serviebant', agrigen- 
tinum agrum et finitima loca infestare incursionibus 
coepit. Ea res , quamquam geminatum periculum 
videbatur, non tamen ingrata Siculis accidit, discor- 
diam inter diversos fugitivorum exercitus, ct mutuam 
exinde perniciem sperantibus. 

XL. Sed spem eam irritam Cleon fecit, qui nudo 
Euni praecepto ad se vocantis, statim obsequutus, 
copias cum eo coniunxit, sub eius , tanquam regis, 
auspicio, deinceps exercitum ducturus. Habebat au- 
tem proprii militis ad hominum millia quinque; tan- 
tumque numerum intra sexagesimum a defectione 
diem coegerat. In hoc rerum statu L. Hupsaeus prae- 
tor Roma venit, contractisque militum octo millibus, 
fugitivos, (piorum iam numerus ad millia viginti ex- 

§. 3 $. Diodor. apud Phot. 

40. Liv. Epii. — Diod »r. — Flor. — Oros 


Digitized by Googl 


IN L09. LIB. LVI LIVIANI 


335 


creverat, adortus, eundem, quem priores aliquot 
praetores, exitum habuit, fusus proelio, et castris 
exutus. Tum vero passim ad felix facinus concurrente 
servorum turba , exercitus ad septuaginta millia ho- - 
minum adauctus est : diversisque per totam insulam 
locis, ad ducenta servorum millia in armis fuisse 
creditum. 

XLI. Non igitur iniuria dignum consulari duce 
exerciluque periculum visum, mandataque C. Fulvio 
collegae Scipionis Africani, sicuti diximus, provincia 
est. Commovebantur etiam animi crebris prodigiorum 
minis, quod in Amiterno sol noctu visus fuerat; Ana- 
gniae servo tunica arserat, nullo post exstinctum ignem 
flammae vestigio; in Capitolio noctua gemitus huma- 
nis similes ediderat ; in aede Iunonis Reginae scutum 
ligusticum fulmine tactum dicebatur: ad haec san- 
guineae pluviae, et bos humana voce loquutus metum 
intenderant. 

XLn. Sed apud plerosque quovis monstro formi- 
dabilior erat ipsa servilium motuum novitas: quam 
ignari rerum, quasi reni incredibilem et improvisam, 
mirabantur. At quibus olim notatus ex copia divitia- 
rum luxus atque fastus erat, neque fatum, neque for- 
tunam incusantes , ad veras causas , quibus diu ante 
obsistendum fuisset, eventum referebant. Et sane fa- 
cile ab initio fuerat tantorum bellorum fomitem ex- 
stinguere per remedia , quibus avaritiae luxuriacque 
modus ponitur: nisi fermeea rerum humanarum con- 
ditio esset, ut inevitabilia nobis mala fiant, dum na- 
scentia pro parvis contemnimus , adulta nunquam 
satis mature coercentur. 

Scipio Africanus Numantiam obsedit, et corruptum licentia lu- 
xuriaque exercitum ad severissimam militiae disciplinam re- 
vocavit : omnia deliciarum instrumenta recidit ; duo millia 
scortorum a castris eiecit; militem quotidie in opere habuit, 
et triginta dierum frumentum, ad septenos vallos ferre co- 
gebat: aegre propter onus incedenti dicebat, Quum gladio 
te vallare scieris, vallum ferre desinito. Alii, scutum parvum 
habiliter ferenti, scutum amplius iusto ferre iussit; neque id 
se reprehendere, quando melius scuto, quam gladio, utere- 
tur. Quem militem extra ordinem deprehendit, si Romanus 
esset, vitibus, si extraneus, virgis cecidit. Iumenta omnia, 
ne exonerarent militem , vendidit. Saepe adversus eruptiones 
hostium feliciter pugnavit. Vaccaei obsessi , liberis coniugi- 
busque trucidatis, ipsi se interemerunt. Scipio amplissima mu- 
nera, missa sibi ab Antiocho, rege Syriae , quum celare aliis 
imperatoribus regum munera mos esset , pro tribunali acce- 
pturum se esse dixit, omniaque ea referre quaestorem in 
publicas tabulas iussit ; ex iis se viris fortibus dona daturum. 
Quam undique Numantiam obsidione clausisset, et obsessos 
fame videret urgeri, hostes, qui pabulatum exierant, vetuit 
occidi; quod diceret, velocius eos absumpturos frumenti quod 
haberent , si plures fuissent 

I. Scipioni , ad numantinum bellum proficiscenti , 
nullae ex novo delectu copiae datae: nam et pluri- 
bus tum locis bellabatur ; et Hispania ( nam erant 
in ea priorum consulum legiones) non tam exercitu, 
quam duce indigere videbatur. Submoleste id fere- 
bat consul; et quum etiam pecuniae praesentis nihil, 
sed vectigalia, quorum dies nondum venerat, decreta 
essent; hoc quidem incommodum suis et amicorum 
copiis levari posse , dicebat: ceterum de negato delectu, 
durum esse , eo bello , quo toties victus exercitus esset , 
sive virtute hostium , sive sua ignavia hoc ei contigisset. 
Igitur permissum senatusconsulto , ut a volentibus so~ 
ciis acciperet auxilia : civitates enim , regesque pri- 
vatim ei amicos ac hospites , honoris eius causa , lu- 
benter missuros apparebat. Eliam ex necessariis ac 
clientibus delectos ad quingentos unam in alam , 
quam amicorum vocabat , contribuit. 

H. Sic ad millia hominum ferme quatuor effecta : 
quae fratris filio Buteoni , quaestori suo , quum in 
Hispaniam ducenda tradidisset , ipse cum paucis ad 
exercitum citatis itineribus perrexit: Nam ibi omnia 
luxu et discordiis fervere compererat , praeter infa- 
mem illam adversus hostes ignaviam , quae per tot 
annos timiditate , aut ambitione ducum , paene in 
consuetudinem evaluerat: neque igitur dubitabat, 
pari omnino via sibi ad Numantiam struendum iter , 
qua usus in Carthaginis obsidione fuerat; neque prius 
sibi de hoste sperandam victoriam esse , quam exer- 
citus sui vitia devicisset. 

III, Itaque, ut primum in castra venit, stalim om- 
nia luxus instrumenta removit : institores atque lixas 

ingenti numero , duoque praeterea scortorum millia 
castris expulit: expulit et sacrificulos vatesque, metum 
militum vana superstitione augentes : edixitque, ne in 
posterum victimas divinationis causa , neve alia non ne- 
cessaria impmrtare liceret. Sed et plaustra maioremquft 
partem sarcinarum , item iumenta , exceptis maxime 
necessariis, ne militem onere levarent, vendi iussit: 
vasa cibi causa , praeterquam veru et aeneam ollam , 
et poculum unum , habere vetuit ; itemque alium 
cibum , nisi carnem assam elixamve parari. 

IV. Prohibuitet lectos, primusque dedit exemplum 
humili toro recubando : neque passus est, inter eun- 
dum mulis insidere milites ; quin etiam fluminum 
vada pedibus cogebat traiicere. «Quid enim exspectes, 
» aiebat , in bello ab eo homine , qui ambulare non 
» possit?» Calones etiam dimitti iussit: et quum 
nonnulli causarentur, in balneis ad fricandum et 
ungendum famulorum opera indigere, Scipio, ut erat 
acuti ad iocos ingenii facetique ; « Mulis quidem , 
» inquit, ignoscendum est, si alieno labore fricantur, 
>1 manibus enim carent: sed tamen et horum solertiam 
» imitantes, alter alterum defricate.» His rationibus 
factum est opinione citius , ut totis castris intempe- 
rantia luxusque pelleretur, sensimque ad laborem 
et parcimoniam homines reverterent. 

V. Neque minus studebat conservandae auctori- 
tati suae , conciliabatque sibi reverentiam difficili 
aditu , neque promiscua in meritos immeritosque li- 
beralitate. Solebat enim dicere , austeros et tenaces 
recti duces suis, faciles ac liberales hostibus utiles: nam 
apud hos laeta quidem aspectu, ceterum ignara obsequii 

castra esse ; apud illos tristia , sed morigera , et ad om- 
ne imperium intenta. Quurnque hac ratione magnam 
partem vitiorum in exercitu rescidisset, ne sic]quidem 
ad Numantinos propius accedere ausus , multo prius 
labore durandum sibi militem existimavite Igitur quo- 
tidianis ferme itineribus propinquos agros obeundo , 
ut luto inquinarentur , qui sanguine nollent (sic enim 
dixisse ipse traditur), nova subinde castra commu- 
niebat, quae mox dirueret; fossas ducebat profun- 
dissimas, et statim complanabat; muros struebat, 
pauloque post iterum demoliebatur: his omnibus ipse 
ab incipiente luce ad desinentem praeerat. 

VI. In itineribus autem, ne quis, ut antea solebat, 
ordines relinqueret . agmine quadrato semper duce- 
bat: ita, quem quisque primum acceperat locum, 
deserere non poterat, quin statim deprehenderetur: 
deprehensus , si Romanus esset , vitibus ; si sociorum 
aliquis, virgis caedebatur. Circumibat agmen impe- 
rator , et inter postremos plerumque incedens , infir- 
mos in equis collocabat, descendere iussis equitibus: 
iumentis, quae nimium gravata videbantur, demebat 
onera, imponebatque militum cervicibus: quos alio- 
quin complurium dierum cibaria portare cogebat , 
et interdum triginta dierum frumentum , ac septenos 
palos, ferre. 

VII. Annotataque vox est , quum militem propter 
onus aegrius incedentem vidisset , dicentis , « quum 
» gladio vallare te scieris, vallum ferre desinito» : 
aliique scutum elegantius solito gestanti dixit , se non 
reprehendere , quod tanta cura ornasset , in quo plus 
spei, quam in gladio haberet; iussitque scutum amplius 

iusto ferre . Ita subinde timiditatem et mollitiem ex- 
probrando , simul labore subigebat , simul contume- 
lia stimulabat ad desiderium recuperandae per vir- 
tutem famae, quam per ignaviam perdiderant. Ne a 
nobilioribus quidem severitatem abstinebat: ex quibus 
C. Metello, quo tribuno militum utebatur, stoma- 
chabundus aliquando dixit, si quintum pareret mater 
eius , asinum fuisse parituram : et C. Memmium tribu- 
num increpans, quod in expeditione vasa delicatioris 
usus secum ferret, «Mihi, inquit, paulisper, tibi et 
h reipublicae semper nequam eris. » 

VIII. Nam et hoc more utebatur , ut inter profici- 
scendum , sarcinis suspectiorum replicatis , reperta 
vitae mollioris instrumenta confringeret, abiiceretque. 
Stativorum porro ponendorum hic erat ordo ; ut 
quique inter proficiscendum in primo agmine fuerant, 
ita locum, ubi castra erant ponenda, armati cingebant; 
circum hos laxiore paulum spatio campos circumibat 
amicorum equitum ala : interius, diviso inter se ope- 
re, reliquus exercitus ducebat fossas, aedificabat 
muros, tentoria erigebat: eratque praefinitum tem- 
pus, intra quod quamlibet operis partem perfici 
necessum esset; instabat enim imperator, iubebatque 
segnes ad alia belli munia , vili labore defungi. 

IX. His artibus quum obsequentem sibi militem , 
patientemque laboris , et ad imperia promptum effe- 
cisset, tum vero propius Numantiam coepit accedere: 
quumque in ipsorum agro castra posuisset, omnes 
copias intra vallum habuit, nullis per castella , ut 
assolet, praesidiis aut stationibus antepositis. Valde 
enim vitandum putabat, ne inter initia , quamquam 

modico incommodo accepto , contemptibilis hosti 
fieret; qua in re maximum victoriae impedimentum 
fore providebat, contra fortissimos viros, et militaris 
rei peritissimos : sed neque tentare ullius certaminis 
fortunam volebat, donec ab diuturno contemptu 
vindicare exercitum suum potuisset ; id vero , quo 
maturius assequeretur, rationem totius belli, suasque 
occasiones, et hostium consilia quo vergerent, at- 
tente speculabatur. 

X. Inter haec a tergo castrorum pabulatum mitte- 
bat, frugesque, licet nondum satis maturas, ubivis 
desecabat : quod ubi perfectum est, ulteriusque pro- 
moveri castra placuit , ut reliquus etiam ager , unde 
Numantinis copia aut spes commeatus erat, vastaretur, 
concilium vocari iubet. Ibi quum plerique praeter 
urbem numantinam ducendum censerent , quod ea bre- 
vissimum in campos , qui petebantur , iter erat : « Non 
>» repugnarem , ait Scipio, nisi mihi non de eundo 
» tantum , sed etiam de redeundo deliberandum vi- 
« deretur : nam certe uti viam istam ingrediamur , in 
>j nostra manu est; sed ingressos nisi fortuna servet , 
» quod in nostris consiliis est, perire meruimus. 

XI. » Ducimus exercitum , qui paulo ante vix con- 
» spectum , aut vocem hostis numantini sustinebat : 
>» neque dubitari potest, quin acerrimi mortalium 
» non patiantur nos praeter muros urbis suae quietum 
» iter facere: pugnandum igitur erit; sed, qua utrorum- 
» que conditione, considerate. Illos leves et expeditos, 
» ubi occasionem suam viderint , emittet urbs munita , 
>» et , ubi voluerint , recipiet : nos , a frumentatione 
» adhuc fessi, multumque impedimentorum trahentes, 

w non incipere pugnam, non finire, nisi ex hostium 
>» commodo, poterimus. 

XII. » A nde neque aequum nobis aut periculum 
» certaminis, aut praemium erit; victis enim imma- 
» nis exspectanda clades est, victoribus perqUam mo- 
» dica utilitas : magnum autem periculum exigui 
» commodi causa suscipere, extremae dementiae esse 
» puto : mihique magnus semper imperator visus est , 
•» non qui ante occasionem cum hoste poterat con- 
ii fligere, sed qui, provisis omnibus, tum demum 
» experitur armis, quum ulterius dillerri ratio non pa- 
» titur. Ne medici quidem ferrum et ignem, nisi 
» sollicite prius perpurgatis corporibus , admovent : 
» et nos adversus praecocem vim contumaces hostes 
u inopia prius et fame attenuemus. » 

XIII. Haec ubi dixisset, longiore circuitu duci co- 
pias iussit: statimque , qui castris oppositus erat, 
ager vastatus est. Flexit deinde in Vaccaeos, qui Nu- 
mantinis forum rerum venalium praebebant: ibi 
quoque demessa omnia , servatisque in usum exerci- 
tus, quae idonea erant, cetera in fasciculos collecta, 
ignique supposito , consumpta sunt. Accidit autem , 
ut in campo pallantini agri , cui Coplanio nomen , 
quum messoribus hostes improvisi incubuissent, 
Scipio tribunum militum P. Rutilium Rufum , qui 
rerum harum historiam scripsit, cum equitum alis 
quatuor subsidio frumentatoribus mitteret: ibi Ruti- 
lius, pulsos acriter insectatus, quum ad sublimiora 
loca et impeditiora pervenisset, consurgentibus in- 
sidiis, quas hostes ibi collocaverant, subito in peri- 
culum incidit. 

XIV. Neque succurrebat alia ratio, nisi ut eodem 
in loco proiectis hastis consistentes, exciperent irrui- 
turos ; ipsi neque lacesserent hostem , neque cedea- 

tem persequerentur: nam secus si fieret, distrahe- 
bantur ordines , quod summa contentione Rutilius , 
tanquam praesentis exitii , vitabat. Sed immoti equi- 
tes a velitibus hispanis impune vulnerari poterant: 
neque diu restitissent, nisi diligentissimi imperatoris 
providentia fuissent erepti. Quippe Scipio , simul 
atque Rutilium longius iusto provectum vidisset , id 
quod erat suspicatus, confestim sequi instituerat. 
Viso igitur praesenti statu rerum, bipartito divisis 
equitibus, alternatim procurrere, et confertim tela 
coniicere , deinde se recipere iubet ; non eundem in 
locum , unde prorupissent, sed aliquanto versus cam- 
pum longius : ita quum semper altera pars submove- 
ret hostem , altera retro legeret viam , evolvit se lo- 
corum difficultatibus , planitieque recuperata incolu- 
mes Suos abduxit. 

XV. Moventi deinde castra, quum ad vadum amnis, 
quem transiturus videbatur, exspectare eum hostiles 
insidiae dicerentur; nolens in difficili et coenoso tra- 
iectu cum hostibus confligere, flexit iter, et longiore 
via, minuscpie insidiis opportuna, nocturnis itineribus 
regressus est: urgebat enim aestus et aquarum pe- 
nuria , cui ut subveniretur , passim fodi puteos im- 
peravit, in quibus amara plerumque aqua reperta. 
Quare magno cum labore servatis militibus, equorum 
tamen aliorumque iumentorum pars interiit. 

XVI. Hinc ad Caucaeorum fines perventum : hic , 
quia profugerant incolae, Luculli memores, a quo 
decepti vastatique fuerant, proclamatum est , Cau- 
caeos reverti ad sua fide Scipionis posse. Transiit deinde 
in Numantinorum fines, ut eos potissimum hiber- 
«nis premeret: ibi Iugurtha ad eum venit Masinissae 

nepos, quem auxilfe Scipioni cum duodecim elephan- 
tis , et contributo his sagittariorum et funditorum 
numero Micipsa miserat : non honori eius*studens , 
sed ut gravem aetati suae liberorumque iuvenem, 
asperrimis hostibus obiectum, citra invidiam suam pe- 
riculumque amoliretur. Sed idcousilium seni in con- 
trarium vertit: et lugurtha consilio manuque strenuus 
brevi permagnam virtutis opinionem sibi peperit, et 
ab imperatore multis honoribus affectus est. 

XVII. Mira enim humanitate viros ille fortes com- 
plectebatur ; et , prout tempus aut occasio erat , 
modo munificentia donisque , modo verborum ho- 
nore laudibusque eximiis liberaliter efferebat. Nam 
et C. Marium , qui fatalis mox hostis Iugurtae , 
tum iisdem in castris tirocinium et ipse ponebat , 
ob singularem viri virtutem , et ad pericula ac la- 
bores impigram alacritatem , vehementer carum ha- 
bebat: multaque eius erga Marium honorifica me- 
morantur. Nam proverbio , quo muli morioni appel- 
lantur , hanc originem fuisse volunt, quod inspicere 
volente Scipione, quemadmodum ab unoquoque iu- 
menta curarentur, Marius optimum equum, pulcher- 
rimeque habitum, et mulum robustissimum eundem 
mansuetissimumque produxisset : inde factum , ut 
imperatore* Marii iumenta mirifice commendante, 
morioni muli pro praestantissimis dici coeperint. 

xvm. Sed longe amplissimi testimonii excepta vox 
est , quum forte post coenam sermones sererentur, 
dixissetque aliquis, si quid Scipioni accidisset, ecquem- 
nam alium similem imperatorem habitura respublica 
esset ? Scipio enim, percusso leniter humero Marii, 
fortassis istum, respondit : aiuntque ab illa voce,tan- 

quam divinitus emissa, Marium erefltmn, dignos rebus, 
quas postea gessit , iam tum spiritus concepisse. 

XIX. EUim ad hunc ' modum in Numantinis hiber- 
natur, M. Mucius Scaevola, L. Calpurnius Piso Frugi 
consulatum iniverunt, magnarum rerum eventibus 
nobilem. Nam et belli expugnata Numantia est, et 
domi seditionibus tribunitiis ultra veterum turbarum 
exempla laboratum. Ti. enim Gracchus et M. Octa- 
vius inimici tribuni plebis totam civitatem odiis con- 
tenlionibusque miscuerunt. Sed antequam domesticae 
calamitates referantur , externa bella memorabimus. 
Igitur P. Mucio Italia, L. Pisoni Sicilia provinciae eve- 
nerunt. P. Scipio, D. Brutus imperatores (nam et 
Brutus nondum ex Lusitania decesserat) Ilispanias 
proconsulari imperio obtinere iussi. 

XX. Quorum Scipio , qui tempore et inopia com- 
meatuum frangendam sibi Numantinorum pugnacissi- 
mam gentem statuerat, quum per hiemem, et sequenti 
vere, quidquid ad propositum suum facere videbatur, 
diligentissime administravisset; in mullam aestatem 
usque hoc unum maxime agebat, ut omnem non co 4 
piam modo , sed etiam spem annonae , hostibus cor- 
rumperet. Itaque Numantini, quum agros suos impune 
vastari non ferrent, insidias ad vicum quendam col- 
locaverunt, maxime opportuno ad eiusmodi fraudes 
situ: quum enim maiori ex parte vicus limosa palude 
cingeretur, qua sicco itinere adibatur, vallis profunda 
subsederat; in hac occulta hostium manus occasionem 
exspectabat. 

XXI. Ilomani quum ad eum locum venissent, alii, 
relictis ante vicum signis, ad diripiendas domos irru- 

pere; alii, maniis non adeo magna, eminus circum- 
equitabat: in hos impetum fecere, qui conditi in in- 
sidiis fuerant; neque difficulter, ut paucos, et tale 
nihil opinatos pepulerunt Sed Scipio, qui forte apud 
signa restiterat, revocatis classico, qui vicum intra- 
verant , quum pauciores mille accurrissent , opem 
ferre laborantibus coepit. Consertu pugna , pari ali- 
quandiu marte certatum est, donec, subinde pluribus- 
ex vico succurrentibus , hostes fugerunt : neque ce- 
dentibus institit Scipio , contentus, a se tandem ef- 
fectum esse, ut rem prodigio similem, numantini mi- 
litis terga victor Romanus adspiceret. Pauci utrinque 
desiderati referuntur. Numantinos , quum ad urbem 
refugissent , acriter increpantibus senioribus, quod ab 
iisdem, illis pelli sustinuerant , quos toties superassent , 
responsum a quodam esse dicitur, oves quidem easdem, 
esse , sed alium habere pastorem. * 

XXIL Sed imperator , his successibus laetus , et 
militi iam fidens, proxime urbem numantinam addu- 
cere exercitum instituit ; geminisque castris dispositis, 
alteris fratrem Q. Fabium praefecit, altera servavit 
sibi. Numantini, frustra tentata spe pacis et conditio- 
num, certare prius cupientes, quam hostibus magis 
etiam (ut quotidie fiebat) animi crescerent, instructa 
acie progressi copiam pugnandi per multos dies fa- 
cere non destiterunt. Fixum contra haec destinatum- 
que Scipioni fuit, ferre potius suum publicutnque 
dolorem, quam ancipiti remedio sollicitare malum, 
quod patientia moraque non dubitabat expugnari 
posse. 

XXIII. Didicerat enim , cos non tam ad pugnam. 

quam mortem ruere destinasse, convivatos prius inter 
se tanquam postrema voluptate , repletosque potu 
celiae : sic vocant Hispani potionem ex frumento. 
Igitur et hostium convicia , et suorum preces facetiis 
eludebat : insanorum esse, manus conserere cum despe- 
ratis, quam inclusos penuria et inedia consumere malle . 
Sibi quidem mire probari ptitris sui L. Paulli sententiam , 
qui negaverit cum hoste pugnandum esse , nisi summa 
necessitas, aut summa occasio adfuisset. Quod ex ore 
Scipionis exceptum Sempronius Asello, qui tribunus 
in illis castris meruit, annotavit. Huic rationi tarti 
constanter, tamque certa fiducia adhaerescebat, ut 
aliquando pabulatum egressos hostes , quum oppri- 
mere posset , interfici vetuerit , citius absumpturos 
esse, quod haberent frumenti, dictitans, si plures fuis- 
sent. 

XXIV. Eum ad finem circumvallare urbem instituit, 
missis circum socios populos, qui auxilia imperata 
cogerent: singulis enim, quantum ab unoquoque 
hominum cniusque generis mitti vellet, praeceperat; 
funditores maxime sagittariique petebantur: quos, 
ubi venerunt, suo quoque exercitu varie diviso, om- 
nibus non cohortibus tantum , sed etiam centuriis 
interposuit. Assignata deinde cuique manui parte 
operis , quam deberet perficere , fossa valloque cir- 
cumvenire urbem coepit. Erat in colle sita Numan- 
tia , tria passuum millia complectente ambitu: sive 
totum illud spatium refertum aedificiis fuit ; sive ve- 
rior est opinio, habitatam urbis partem, pro paucitate 
hominum, longe minorem fuisse; cetera belli tempore 
pecoribus alendis , aut exercendo securius agro de- 
stinata. 

XXV. Etiam imiro cinctam fuisse Numantiam, sunt 
qui negent; iis forte credentes qui quosdam adDurium 
amnem colentium, laconicis institutis vivere, tradi- 
derunt. Vtcumque fuit, certum habetur, vallum circa 
urbem ductum esse supra sex millia passuum in orbem 
patens. In eius praesidium copias , praedicto cuique 
loco, quem defenderet, distribuit imperator, iussis 
extollere signum , qui hostili incursu premerentur, 
interdiu purpuream chlamydem in hasta longa, noctu 
ignem; ut ipse, fraterve Fabius, ut cuique proximius 
essent, ad suppetias ferendas accurrerent * 

XXVI. Vtvero confectum hoc opus est, et erum- 
pentes ad impediendum hostes submovere facile fuit; 
aliam fossam modico a priori intervallo effodit, latam 
pedes decem, et bis totidem altitudine, quam undique 
sudibus praemunivit; et post eam exstruxit murum 
octo pedes latum , altum decem , in rationem non 
veniente pinnarum fastigio ; totum hunc ambitum 
turres distinguebant, spatio centum viginti pedum 
inter proximas quasque relicto : qua vero murum 
duci palus obiecta non patiebatur, moles iacta est, 
cuius pari altitudine crassitieque murus committe- 
retur. Ea tum ratio belli Africano fuit, qui primus 
omnium, quantum scimus, urbem, quae pugnam mi- 
nime detrectaret, operibus amplexus est. 

XX Vn. His ita perfectis, quum nec emitti oppido, 
neque recipi terrestri itinere quidquam posset; ta- 
men Durius amnis , qui per munimenta labebatur , 
adhuc viam dabat, natatu, aut exiguis scaphis urbem 
petentibus ; poterantque cum commeatu et supple- 
mento , aut flante vento velis , aut ponente remis , 

secundo flumine perrnmpere : nec iungi ponte latus 
et praeceps amnis poterat: itaque ad aliud ingenium 
conversus imperator, ab utraque parte fluvii singula 
castella exaedificat; ab his trabes longas funibus fir- 
missime vincias in amnem ita porrigit, ut in medio 
iungantur; porro in iis trabibus crebras falces atque 
mucrones fixerat. Ita fiebat, ut cursu fluminis rotatae 
assiduo trabes , neque navigando quemquam , neque 
nando transire, neque urinando subterlabi paterentur. 

XXVIII. Atque id maxime studebat Scipio, omni- 
modis«ignaros cunctorum , quae exterius gererentur, 
tenere hostes; quo non modo commeatu omni, verum 
etiam consilio, excluderentur. Paratis omnibus, quum 
iam in turribus telorum varii generis immensa vis 
congesta, catapultaeque, et aliae machinae, quibus 
hastae aut saxa iaciuntur, dispositae essent, et in ca- 
stellis sagittarii ac funditores collocati ; crebros per 
universum operis circumitum homines constituit, qui 
noctu diuque quidquid accidisset , clamore significa- 
rent ; quem alter ab altero exceptum , et proximo 
cuique statim traditum, momento temporis ad impe- 
ratoris aures perferebant: similiter signum erumpen- 
tis hostis dari e muro iussit, eo modo, ut si quando 
proxima periculo turris signum sustulisset, in omnibus 
turribus idem continuo fieret: sic futurum erat, ut 
ex signis quidem statim intelligeretur alicubi turbari; 
clamor autem, quid rei, et ubi esset , aperiret. 

XXIX. Porro ad omnes istos usus copia hominum 
superabat: contractis enim Hispanarum gentium au- 
xiliis , et suo cum exercitu coniunctis, ad sexaginta 
millia armatorum effecerat. Ex hoc universo nu- 
mero triginta millia disposuerat ad murum , quem 
exstruxerat , observandum , et celera , quae postu- 
lassel usus , obeunda militiae munia. Alia viginti 

millia ita se paraverant , ut , quum aliqua ex parte 
pugnari ad murum sensissent , ad opem ferendam 
praesto essent. Reliqua multitudo tanquam in sub- 
sidiis erat locata : neque movere se cuiquam, aut 
excedere loco, iniussu imperatoris licebat.- signum 
exspectabatur; id ubi fulserat, ad praedictum quisque 
munus emicabat. 

XXX. Tanta cura diligentiaque Scipionis castra ad 
Numantiam permunita fuere; neque sequior eventus 
fuit: nihil enim adversus haec acerrimorum hostium im- 
petus valuit; qui, saepius eruptione lentata , quum ne- 
que fallere intentos, neque perrumpere confertos pos- 
sent, frustra omnia conati, nihil nisi vulnera et despera- 
tionem in urbem retulerunt. Qua enim Cumque parte 
impetum fecissent, e vestigio propugnatores formi- 
dabili specie concurrebant: quum omnibus et turri- 
bus signa momento elferrentur, nuntii parati discur- 
rerent, et tubis undiquaque concinentibus, armato- 
rum globi loco diu ante unicuique praescripto sine 
mora conspicerentur. Neque ulla pars castrorum im- 
peti poterat, quin statim universus ambitus, sex am- 
plius millia passuum, certatim ad sua munia se pa- 
rantium studiis et festinatione ferveret. 

XXXI. Nemo interea phis aut laboris, autcurarum^ 
duce ipso capessebat, qui neque diem, neque noctem 
sinebat abire, quin totas illas tam late patentes mu- 
nitiones castrorum per se obiret , ne quid usquam 
remissum neglectumve pateretur. Vnde simul ipsi 
spes , simul apud Numantinos sollicitudo crescebat: 
neque diu repugnaturi videbantur, quum arctiora in 
dies fierent omnia, et minuentibus praesidiis; neque 
commeatus importari, neque arma, neque ullum in- 
troduci auxilii genus poterat. 

§. 3o. V. C. 6 19 ; A. C. i33. — Liv. Epit. — Appian. 

XXXn. Igitur rebus ad desperationem vergentibus, 
Rhetogenes , summa inter suos virtute, re cum senio- 
ribus communicata , ex omnium familiarium numero 
quinque fidissimos , quibus ad eadem tentanda ani- 
mum verbis addiderat , cum pueris equisque totidem 
assumit; et nocte quadam obscura delecta, cum ta- 
bulis ita paratis, ut in usum pontis subito compingi 
possent, ad murum hostium ignoratus accedit: quem 
ubi vigilibus, qui ea parte excubabant, oppressis, 
conscendissent, eodem silentio et festinatioue alios 
quoque vigiles , altera ex parte muri , qua campum 
spectabat, locatos obtruncarunt. 

XXXIII. Tum attractis per pontem equis , quum , 
quos adduxerant pueros, felicis ausi nuntios in ur- 
bem remisissent, citato cursu per urbes Arvaccorum 
feruntur, cum habitu et vocibus supplicum , miser- 
rimae civitati a consanguineis et fratribus suis auxi- 
lium orantes. Apud alios plus miserationis, quam 
praesidii , repertum : pronos ad subveniendum ani- 
mos torpescere cogebat romanae potentiae reputatio, 
et paene in oculis cum imperatore maximo validissi- 
mae copiae. Lutiae nonnihil affulsit spei ( oppidum 
est intra decem millia passuum a Numantia distans ), 
uhi iuventus, ut cui plus animi, quam consilii, esset, 
fcivitatem ad socianda cum Numantinis arma impelle- 
bat. Seniores , quum se frustra obluctari cernerent , 
statim in castra Scipionis miserunt indicatum , quae 
in sua civitate gererentur. 

XXXIV. Ille, quum haec hora diei octava nuntiata 
essent, nihil cunctatus, cum expedita parte copiarum 
postridie mane ad Lutiam fuit, principesque iuven- 
tutis tradi imperavit. Causabantur oppidani , erupisse 
illos ex urbe sub adventum Romanorum , et fuga sibi 
consuluisse: donec excidium minitante Romano, Vac- 

caeorum popularium suorum exitum veriti , qui nu 
per in urbe quadam obsessi, seque liberosque et uxo- 
res trucidaverant, partem civium, quam civitatem, 
perire maluerunt. Ita dediti sunt ad quadringentos, 
quibus ad tetrorem aliorum manus amputari Scipio 
iussit; abductoque secum praesidio, iterum cum se- 
quentis lucis exortu , in castra reversus est. 

XXXV. Dum ita ad Numantiam Scipio sedet, ve- 
nerunt ad eum in castra regis Antiochi legati cum 
amplissimis muneribus. Erat ferme iam in more po- 
situm imperatoribus, ut eiusinodi dona occultarent, 
suas manubias auctura: sed Scipio, qui nihil non ad 
reinpublicam referebat, negavit, se, nisi inspectante 
exercitu, accepturum, referrique in tabulas a quae- 
store iussit; indp munera se fortibus viris daturum, 
i usigni ad virtutem stimulo, professus. Causa lega- 
tionis non traditur; sed ex fortuna regis colligi for- i 

tassis potest. • \ 

XXXVI. Quippe res istius Antiochi paulo ante ea 
tempora , subita mutatione , ex angustis florenlissi- 
mae redactae fuerant ; quemadmodum non ita multo 
post , quum firmissimae viderentur , inopinata clade 
corruerunt. Ceterum interitus adolescentis ad se- 
quentia tempora pertinet : incrementa narrari prae- 
sens locus postulat, ut , quo interim loco res Orien- 
tis fuerint, compendio cognoscatur. Postquam in- 
sessor syriaci regni Trypho superbia et luxu militum 
animos abaKenasset, ad Cleopatram, Demetrii uxorem, 
quae cum liberis Seleuciae se incluserat, plerique se 
contulerunt. Vnde illa resumptis animis , quum An- 
tiochum , viri sui fratrem , toto regno oberrare cer- 

neret ( metu enita Tryphonis civitas eum nulla reci- 
piebat ) , ad rationes utriusque mirifice perlinere 
credidit, si societate regni simul torique iungerentur: 
impulerant eodem cum amicorum consilia , tum 
quorumdam Tryphoni studentium metus, a quibus 
una cum urbe tradi in tyranni potestatem timebat. 

XXXVII. Antiochus, ctopide accepto insperatae 
fortunae munere, quum Seleuciam venisset, viresque 
suas augeri quotidie videret, bello petere Tryphonem 
ausus est, victumque proelio tota superiore Syria 
eiecit; ne vivum caperet, avaritia suorum equitum 
praepeditus, qui sparsum a fugiente aurum colligendo, 
tempus, quod hac arte quaerebatur, effugiendi con- 
cesserunt. Tryphon in munitum Phoeniciae castellum. 
Dora nomen est loco, quum refugisset, Antiochus 
cum exercitu pedestri centum viginti millium super- 
venit: admota etiam classis est ( maritimum enim erat 
oppidum), machinisquc confectis, summa ope expu- 
gnatio coepta. 

XXXVIII. Ceterum Tryphon clam elapsus, Ortho- 
siada haud procul Maeandro urbem , deinde Apa- 
meam perfugit, patriam suam: erat enim urbis istius 
cum situs munitissimus, tum eximia temporibus 
istis potentia. Sod Antiochus haud segniter oppu- 
gnata urbe, tyrannum eo necessitatis adegit, ut, 
quum urbem capi videret, in eius incendium se 
immitteret, postquam sceleris sui praemio non ultra 
triennium esset gavisus. At Antiochus , elatus suc- 
cessu, Iudaeos, quamquam auxiliis eorum enise fuis- 
set adiutus, per Cendebaeum ducem bello petiit; 

§■ 36. Iostph. XIII, i». — Instin. XXXVI, i. — Zounr. — Appimi. Syriae. 

iniqua fortuna, donec princeps gentis superfuit : 
ast illo frande generi (Ptolemaeus vocabatur, Abubi 
filius) interempto , spem n actus perdomandae gen- 
tis contumacissimae, cum ingeuti exercitu in Iudaeam 
venit. 

XXXIX. Ioannes, Simone genitus, quum paternum 
principatum suscepisset, in urbem Hierosolyma se 
inclusit, praepotentis hostis vires, quum armis morari 
non posset, obiectu munimentorum cupiens eludere. 
Antiochus , septem castris circum urbem positis , ta- 
men propter firmitatem murorum et propugnatorum 
virtutem parum proficiebat: ad haec aquarum pe- 
nuria laborabatur. Ceterum sub occasum pleiadum 
copiosus imber arentes exercitus fauces refecit. Ita- 
que meliori iam spe fretus, a boreali parte urbis (nam 
ea facilior accessus erat) actis operibus , turres plu- 
rimas ternorum tabulatorum exstruxit, implevitque 
militibus , qui defensores urbis arcerent missilibus, 
neque consistere in propugnaculis paterentur. 

XL. Sic inter quotidianas velitationes, duplici 
fossa haud exiguae latitudinis altitudinisque circum- 
data urbs est. Neque ideo spes aut animus obsessos 
deseruit, quin crebris eruptionibus hosti pro viribus 
nocerent , graves si incautis incidissent , et adversum 
paratos insigni ad receptum celeritate. Sed saevior 
omni bello fames metuebatur : quam ut differrent , si 
effugere nequirent, Ioannes inutilem bello turbam urbe 
excedere iussit. Ex diverso Antiochus ( nec enim fal- 
lebat eum consilium hostis ),meque recipiebat expul- 
sos , neque trucidabat r sed versus urbem reiectos , 
sollicitare cogebat misericordiam suorum precibus et 

lacrymis et postremo foeditate exitus, quum ante ora 
civium infelicissimi mortales crudelem in modum fa- 
me contabescerent. 

XLI. Instabat tabernaculorum festum, quod apud 
Iudaeos quotannis accurata religione celebratur : ea 
fregit animorum duritiem, ne perire communium 
sacrorum sanguinisque participes paterentur. Ergo , 
receptis in urbem expulsorum reliquiis, oratores ad 
regern mittunt , cum his ferine mandatis: « Numen, 
» quod colimus , rex Antioche , quum maioribus no- 
>1 stris leges, quibus adhuc utimur, daret, tria quot- 
» annis tempora festa celebritate consecravit: quorum 
m quod tabernaculorum appellamus, quum maxime 
» imminet. Et nos quidem , quamcumque fortunam 
» dederit Deus , in ea , quantum poterimus, solemni- 
» lati huic faciemus satis: sed ut rite ac ordine flant 
» omnia, quiete et tranquillitate septem admodum 
» dierum erit opus. 

XLII. » In hoc tantillum tempus inducias ab aequi- 
» tate tua petimus, rex Antioche; bona cum spe, fore, 
» ut desiderio nostro annuas , quando niliil pro no- 
» bis, nec adversus rationes tuas postulamus. Externa 
« subsidia nulla scis intra tempus hoc exspectari pos- 

se: famem nobis obiicilis, et nos de ea quasi con- 
» fessos creditis, quod inutilem turbam ex civitate 
» submovere conati sumus. Si ita est, nihil optatius 
» esse libi queat, quam ut sine tuorum periculo gen- 
» lem nostram sedendo debelles; idque assequeris, 
» quum per inducias , neque vos laedemus , et rece- 
» ptis intra moenia, quos expuleramus , etiam plus 
» solito cibariorum per festi huius laetitiam absume- 
» mus. 

XL1II. » Praeterea quidquid hoc erit humanitatis, 
» non tain populo iudaico , quam religionibus dabis 

» tam antiquis, ut, doctissimis viris demonstrantibus, 
» legislator noster omnibus Graecorum diis sit anti- 
>3 quior. Ergo maxima seinper apud alienigenas quo- 
» que reges sacrorum nostrorum veneratio 1 'uil. Cyrus, 
« imperii Persarum auctor, incensam ah Assyriis ur- 
» bem nostram cum templo i ussi t instaurari; vasaque 
33 sacra , quae olim inde ablata fuerunt , cum aliis 
» mullis pulcberrimisque donis, reddidit. Darii deinde 
» beneficio, qui post Cambysen regnavit, absoluta 
■» templi structura est : quod deinde Magnus Alexan- 
» der, Aegyptiorumque reges, ut quisque virtutum 
w omnium laude praestantior est, ita impensiore pie- 
i> tate coluerunt. 

XLIV. » Tuorum quoque in eodem delubro do- 
>3 naria visuntur, quae duo Demetrii, paler primum, 
33 deinde frater tuus, diversis temporibus oblulcrunt. 
3> Proavus autem tuus , Antiochus Magnus, eximiis 
33 honoribus atque privilegiis templum ea pietate 
» coluit, ut a nostris principibus exspectari maiora 
33 vix potuissent. Quid iam de te loquemur? neque 
33 enim haec circumposita moenibus nostris castra , 
» fremitusque tot millium, et admotarum machina- 
» rum terror, illius temporis nobis excutiet memo- 
» riam , quo, contra communem hostem nuxiiia 
33 prompte ferentes, socii amiciquo vocabamur. Tu 
33 vero, sive pristini foederis apud te recordatio valet, 
33 sive religione animus tangitur, inducias libi non 
3> obfuturas, nobis caerimoniarum causa gratissimas, 
33 saltem in eius dei honorem concede, quem con- 
33 ditorem omnium, quemadmodum cunctis gentibus 
33 communis rex et paler est, ita nostro quoque in 
33 templo adorari a quolibet, propitiarique sinimus. » 

XLV. Erat Antiocho sicut adversus pervicaces cel- 
sus animus, ita supplicibus inite ingenium-: quare, 
Iudaeorum mores admiratus, quos in tanto suo peri- 
culo plus tamen de religionibus patriis sollicitos vi- 
debat, non modo concessit inducias, verum etiam 
ad sacrificium boves auralis cornibus , et cum omni 
genere 'odorum pocula aurea ac argentea multa, ipse 
ad portas urbis honorifice detulit: et quum ea omnia 
-sacerdotibus tradidisset, exercitui suo epulum inho- 
norem hierosolymitani dei praebuit. Vere dictum est, 
saepe maiorem mansuetudinis, quam severitatis, fru- 
ctum fuisse; beneficioque subactos, quos nulla vis 
armorum ad obsequium coegisset. 

XLVI. Itaque Iudaei , regis animadversa lenitate, 
quamque dissimilem se quibusdam maioribus suis , 
sacrorum iudaicorum infensissimis hostibus , praesti- 
tisset, publica omnium voce laudatum, cognomento 
Pium vocaverunt : et Ioannes adolescentis generosa 
natura captus (et iam necessaria defecerant) , legatos 
misit, fidam regi gentem Jore pollicitus , si vivere suis 
legibus sineretur. Eo tempore plerique regis amico- 
rum suadebant , ut diis hominibusque ceteris omnibus 
inimicam gentem exscinderet , Antiochum, qui Epi- 
phanes cognominatus est, cientes : illum, eadem urbe 
victa , spurcorum hominum sacrilega sacra et absurdos 
ritus dignis ludibriis traduxisse. 

XLVII. Nihil haec magnanimam regis mentem, et 
ab acerbis consiliis naturae bonitate aversam , move- 
runt : igitur veniam delictorum pacemque dedit, si, 
armis traditis , accipere in urbem praesidium vellent , et 
pro Ioppe nonnullisque civitatibus , quas extra fines 

Judaeae possidebant , vectigal regi pendere. Cetera non 
recusarunt : praesidium, ne rilus sui conversatione 
alienigenarum polluerentur , deprecati: pecuniam et 
obsides obtulerunt. Itaque trecenta talenta pecu- 
niae praesentis accepta, ducentis in diem dilatis; 
obsides quoque traditi, quos inter et frater loannis 
fuit. 

XLVIII. Muro deinde urbis diruto, obsidionem 
solvit, quum gentem validam, et quae post eum nulli 
inacedonicorum regum paruit, magna cum gloria 
subegisset. Igitur adolescens , hoc fortunae obsequio 
magnificus, et bellum adversus Parthos animo volvens, 
quo sibi romanam amicitiam munificentia conserva- 
ret, publice privatimque donis eos prosecutus, in 
primis Scipionem colere constituit, tum ob eximiam 
viri gloriam , tum quia neque potentior alius domi , 
neque in amicitia constanlior credebatur; quum iain 
Romae non apud singulos modo fides atque gravitas 
rarior in dies fieret, sed ipsa quoque respublica , 
contentionibus odiisque privata commoda publicis an- 
teponentium , horrenda seditione quassaretur. 

LIVIANORVM 

LIBER XXIII. 

IN LOCVM LIBRI LVIII LIVIANI. 

EPITOME 

LIBRI QVINQVAGESIMI OCTAVI. 

Ti. Sempronius Gracchus tribunus plebis, quum legem agra- 
riam ferret adversus voluntatem senatus et equestris ordinis, 
ne quis ex publico agro plus, quam quingenta iugera, possi- 
deret, in eum furorem exarsit, ut M. Octavio collegae, cau- 
sam diversae partis defendenti, potestatem lege lata abrogaret; 
seque, et Gracchum fratrem, et Ap. Claudium socerum, 
triumviros ad dividendum agrum crearet. Promulgavit et 
aliam legem agrariam , qua sibi latitA agrum patefaceret , ut 
iidem triumviri iudicarent, qua publicus ager, qua privatus 
esset: deinde, quum minus agri esset, quam quod dividi 
posset sine offensa etiam plebis ( quouiam eos ad cupiditatem 
amplum modum sperandi incitaverat), legem se promulga- 
turum ostendit, ut iis, qui Sempronia lege agrum accipere 
deberent, pecunia, quae regis Attali fuisset, divideretur. He- 
redem autem populum romauum reliquerat Attalus , rex Per- 
gami, Eumenis filius. Tot indignitatibus commotus graviter 
senatus, ante omnes P. Mucius consul, qui, quum in sena- 
tu in Gracchum perorassct, raptus ab eo ad populum, dela- 
tusque plebi, rursus in eum pro rostris concio natus est Quum 
iterum tribunus plebis creari vellet Gracchus, auctore P. Cor- 
nelio Nasica, in Capitolio ab optimatibus occisus est, ictus 
primum fragmentis subselliorum, et inter alios, qui in eadem 
seditione occisi erant, insepultus in flumen proiectus. Res 
praeterea in Sicilia vario eventa adversus fugitivos gestas 
coutinet 

I. Hactenus egregiam romanae rei formam, ingentium 
bellorum laetos semper exitus, raras interea clades, 
rara armorum dedecora , sed melioribus stalim cor- 
recta consiliis fatisque, enarravimus: nunc internae 
seditiones, quae a Graccho graves atque plenae di- 
scriminis ortae sunt, ad tristiora, sed non minus 
utilia, vocant; quando hinc maxime veteris reipubli- 
cae mala , et quibus initiis collidi inter sese diversae 
in civitatibus potestates queant, eiusque morbi cer- 
tiora post eventum remedia , cognoscuntur. 

II. Igitur Tiberius Gracchus , Tiberii bis consulis 
et censoris illius , postquam sub matre Cornelia , 
prioris Africani filia, florentem bonis artibus, et pari 
Omnium spe adolescendam exegisset, in Manciniani 
temporis adversa , tanquam in scopulum , impactus 
est : quippe invidia quorumdam optimatium , quos 
adversarios in negotio suo senserat , dolorem suum 
ulturus, affectasse modis omnibus creditur, ut supra 
omne priorum exemplum popularis haberetur. Neque 
sane aut materia re* novare volenti , aut speciosus 
obtentus deerat : palam iniqui in rempublicam , in 
plebem, agrorum possessores erant, qui inter aliorum 
paupertatem et famem, latissimorum praediorum re- 
ditus voluptatibus et luxu consumebant. 

III. Nara antiquitus subactis per partes Iulorum 
civitatibus aliquam agri portionem victor Romanus 
ademerat: in eam ex Vrbe aut Latio colonos mitti 
obtinuerat, et in singulos certum agri modum distri- 
bui. Veniebant autem in eam sortem culta maxime; 
sed quae bello , ut assolet, rasta ta squalebant, quo- 

1. V. C. Si 9; Ai C. 1 33 . — Tac. Ano. 3 i. — S alluat. Fragra. IX. — 

Dionjrs. II , 9. 

§. 2. Diotlor. et Di» apud V«le#«— -Plutarch. imCraocliOr— Gic* ia Bruto, 
c. 17. — Appian. Civil. iib. I. 


Digitized by Google 



IN LOC. Lin. LVIII LIVIANI 


363 


niam impensa et cultu longiore , et primis annis pa- 
rum fructuoso , egebant , sub tolerabili tributo pur 
blice elocabantur : de frugibus decimae, de arboribus 
quintae pendebantur; eratque etiam in armenta et 
greges vectigal constitutum. 

IV'. lia putabant fore , ut possessores, quum ipsi 
tantum agrorum colere nequirent, per mercenarios 
generis italici colerent : quod quum laboris militiae- 
que patientissimum esset, ea potissimum ratione con- 
tineri simul alique posse ad continuorum bellorum 
auxiliares delectus arbitrabantur. Sed res alio vertit, 
avaritia et astu divitum, qui publicos agros, ut lon- 
gissimo tempore possessos , pro suis retinebant , au- 
gebantque. Submotis enim paulatim aut vi , aut pre- 
tio , veteribus dominis, non iam agros, sed latifundia 
colentes, ingenuorum operam aspernabantur, servi- 
tiisque coemptis rura exercebant: id enim erat multo 
quaestuosius, tum quia liberi homines ab agricultura 
stipendiis militaribus saepe avocabantur , servis in 
eodem tempore manentibus ; tum quia etiam ex partu, 
ancillarum aucta familia , ad heros lucrum ingens 
redibat. 

V. lloc modo bebat, ut possessorum res familiaris, 
servorumque numerus in immensum augeretur, pau- 
cioribus in dies ingenuis, qui praeter inopiam dome- 
sticam, 'tributis etiam et delectibus atterebantur. Quin 
et, quoties a bellis vacatio erat, pigrum ipsis infru- 
ctuosumque tempus abibat, quum agros proprios non 
haberent , et , abundante servorum numero , condu- 
ctitia istorum opera nemo uteretur. Non erat obscu- 
rum, quanto reipublicae periculo sociorum quotidie 

minor copia fieret; «ervi, orti ab hostilius, et 'ipsi fu- 
turi hostes, si occasio venisset, augescerent. 

VI. Sed adversus ditiorum potentiam diu frustra 
sunt quaesita remedia : neque , licet vehementibus 
quorumdam studiis instaretur , vim ullam prius ob- 
tinuerunt, quam sub annum urbis CCCLXXX roga- 
tione Licinia caveretur , ne quis ultra quingenta agri 
iugera possideret : neo e plus quingentis capitibus peco- 
rum , cenlumque maioris armenti pasceret : utque certus 
mercenariorum numerus ex ingenua plebe a possessori- 
bus aleretur. Haec non modo tribuum suilragiis san- 
cita , sed etiam iureiurando confirmata , egregie pau- 
peribus et publicae rei subvenerant, ni apud homines 
opum dulcedine captos validior legum deorumque 
metu cupiditas imbecilla iuris claustra fraude vique 
perrupisset. 

VII. Nam sub initia mulli dolo malo partem agro- 
rum in propinquos transferebant , sub illorum no- 
minibus sibi possidentes; ex quibus ipse legis auctor 
C. Licinius Stolo fuit: tnox, ut elusae aliquamdiu 
leges tandem pro abrogatis contemnuntur, ne colore 
quidem quaesito, palam a divitibus agri longe supra 
statutum auctoritate publica modum retinebantur. 
Crebrae inter haec tenuiorum querelae, sed et ipsa 
boni decorisque publici cura multos egregios viros 
advertebant, ut mederi cuperent: verum cuncta re- 
putantibus tutius visum est, relinquere intacta civi- 
tatis ulcera, quam impari remedio sollicitare ad acer- 
bitatem atrocioris mali. 

VIII. Ferturque non alia prudentia C. Laelius Sa- 
pientis cognomen quaesivisse, quam quod in tribunatu 

movere talia conatus, ubi inaiora spe pericula vidit, 
destiterat. Maiore -deinde perseverantia, sed multis, 
et ante omnes sibi exitiosa, causam eandem agere Ti. 
Gracchus instituit, quum adolescens nobilis, facun- 
dus, et iam tribunatum plebis gerens, auctoritatem, 
quam genus afferebat, eloquentiae praesidiis, et iure 
magistratus communitam, ad contentionem de tantis 
rebus attulisset. 

IX. Accedebant ad haec quotidiani ab amicis , ab 
aequabilis, a matre stimuli : nam et Cornelia saepe 
reprehendisse filios dicebatur, quod a populo Scipio- 
nis socrus , nondum Gracchorum malcr vocaretur : et 
Sp. Posthumius aemulus laudum , et dum militiae 
Gracchus abest , forensi gloria multum provectus , 
iuvcnilem animum urebat. Praecipui tamen incenso- 
res Diophanes Mitylenaeus, et C. Blosius, Cumis Cam- 
paniae oriundus, fuerunt: allcr disertissimus ea tem- 
pestate Graecorum, et dicendi Tiberio magister; alter 
Antipatri Tarsensis familiaris , et ab eo sapientiae 
studiis eruditus. 

X. Movebatur etiam misericordia plebis , maxime 
quod calamitatem pauperum , dedecusque reipubli- 
cae , ipse per Etruriam transiens viderat , quo tem- 
pore ad bellum- numantinum erat profectus: neque 
desinebat populus omnibus eum modis impellere ; 
passimque in porticibus parielibusqueet monumentis 
scripta proponebantur, quibus Ti. Gracchi tribuna- 
tus, unica spes ereptos sibi agros repetentium, in- 
vocabatur. Hae tam variae et tam ellicaces machinae 
vel senilis animi maturitatem expugnare potuissent: 

quo magis mirum fuit , ab acerrimo iuvenum , in re 
tanta , nihil sine magno consilio summaque modera- 
tione gestum fuisse; donec adversariorum iniquitate 
et contumacia irritatus , ipse quoque ad duriora de- 
flexit. 

XI. Tum vero adhuc non suo ipse arbitratu con- 
cepit legem, sed de sententia principum civitatis, qui 
sapientia et amore publicae rei excellere credeban- 
tur, quorum P. Licinius Crassus fuitpontifex maximus, 
tum P. Mucius Scaevola, quo nemo iuris publici pri- 
valique peritior habebatur, tum maxime consul , et 
App. Claudius, cuius filiam Tiberius in matrimonio 
habebat. Quanta igitur in tam gravi iniuria locum 
habere lenitas poterat, adhibita est: neque modo poe- 
nae legum remissae, sed ultro praemium oblatum 
possessoribus, quo aequiore animo partem alieni agri 
ad iustiores dominos redire paterentur. 

XII. « Quamquam enim haud dubiae aequitatis 
» esset , quae quisque contra mentem legis Liciniae 
» possedisset, ea cum fructibus et omni causa restitui, 
» tamen dare se concordiae civitatis aiebat, ut inter 
» ius populi et consuetudinem possessionis media 
» via decidatur , per quam nec adimantur omnia lo- 
» cupletibus , nec omnia relinquantur. Itaque se le- 
» gem laturum , qua populus egenus agros recupe- 
» raret : possessores, qui filios in potestate haberent, 
» supra legitimum modum, ducena quinquagena iu- 
» gera in singulos retinerent: ad haec administranda 
» triumviros annuos creari placere , qui praeterea 
» animadverterent, ne quis portionem alienam, sicut 
» antea in fraudem legis factum frequenter fuerat , 
» redimeret. » 

XIII. Haec plebi grata , quae facile praeteriti tem- 
poris ferebat iacturam , duin in posterum sui ratio 
haberetur, intoleranda locupletibus erant, quamquam 
iniuste possessa , tamen , quia longo tempore posse- 
derant, pro suo patrimonio impudenterdefendentibus: 
inultaque passim adversus Tiberium aspera et falsa 
iactabantur , iuvenem factiosum , et nimiae potestatis 
avidum , nihil aliud , hac largitione , nisi viam ad re- 
gnum quaerere. Facile refellebat ista Tiberius , non 
causa minus, quam eloquentia, superior, graviterque 
inhumanam possessorum iniquitatem accusabat , qui 
cives suos, quorum labore illae opes accumulatae essent % 
ct nunc quoque defenderentur , eos extorres agerent 
iisdem arvis , quorum ius atque ditionem illorum san- 
guine respublica paravisset. 

XIV. «Etiam ferae, quibus per Italiam repletae sil- 
» vae sunt, cubilibus et habitaculis non «carent, quo 
» se recipiant: at hi, quorum laboribus Italiae quies, 
n quorum mortibus celeroram vilaredimitur.nisiquod 
>j eandem cum locupletibus lucem vident , eundem- 
» que aerem trahunt, commodis communibus omnibus 
» arcentur: non tectum, sub quo latitent, non locum, 
» ubi pedem in suo 'ponant , obtinent : vagi cum 
» uxoribus et liberis in ipsa patria exsilium agunt.» 

XV. Conversus deinde ad locupletium agmen , in- 
vidiose interrogabat : qua tandem causa iniquum puta- 
rent , quod populi esset , id populo dividi? cur servos 
civibus , militibus inhabilem militiae turbam , postremo 
.suis alienos praeferrent? « Vestra denique opera ef- 
» fectum est, ut mentiantur imperatores nostri , quum 
» acie instructa pro aris et focis dimicare homines 

» iubent: quotus enim quisque aram paternam , aut 
■» larem familiarem usquam habet ? sed pro alieno 
» luxu, pro alienis opibus spiritum vitamque prodi- 
» git romanus ille populus, quem orbis terrarum do- 
» minum magnifico, sed inani, titulo vocant, omnium 
» egenum, et ne glebam quidem agri, paucis exce- 
m piis , possidentem. » 

XVI. Haec ab ingenti animo, et dolore non minori 

librata fulmina nemo adversariorum sustinere poterat: 
quare ad M.Octavium-conversi (collega is in tribunatu, 
ideinque familiaris Graccho erat), auxilium implo- 
rabant; atque ille verecundia amicitiaque relinentibus 
cunctabatur: postremo magna virorum illustrium 
frequentia orante convulsus, intercedere legi, et col- 
legae obnuntiare instituit. Tum vero accensus ira 
Tiberius , priore illa et leniore lege rtlicta , aliam 
ferre contendit maioris severitatis , tantoque gratio- 
rem in vulgus, quanto acerbior futura possessoribus 
erat: simpliciter excedere iubens agris, quos contra le- 
ges quisque occupasset. ^ 

XVII. Sic irritatis utrinque animis , quotidiana 
quum in rostris, tum senatu oriri certamina; singuli, 
multi, ut locus tempusve tulerat, inter se iurgiis con- 
viciisque rem gerere : nihil usquam sanum aut con- 
cors , sed velut in adversis castris suspecta omnia ct 
infensa esse. Inter ipsa tamen factionum capita , licet 
sane studiis et aemulatione acriter contenderent. mode- 
stior , et contumeliarum expers rixa fuit : insigni do- 
cumento, quantum in animis hominum praeclara in- 
doles cum recta institutione valeat, cui uterque ho- 
rum a puerilia assueverat. 

XVII I. Rogabat Octavium Tiberius , quando et illum 

agri publici haud exiguam possidere partem compe- 
rerat , ut omissa contentione ferri legem sineret ; et 
quamquam ipse haud sane abundaret opibus, pretium 
ex suis bonis offerebat. Immoto ad haec Octavio , ve- 
tuit Tiberius quidquam prius publicae rei agi , quam 
perlata lex esset : etiam aerarium, ne adiri a quaesto- 
ribus posset, annulo suo clausit, et praetorum quos- 
dam, ius dicere pergentes, proposita mulcta coer- 
cuit ; tanta omnium trepidatione , ut possessores mu- 
tata veste sordidati et supplices inforo obversarentur: 
etiam insidias Tiberio structas fuisse , conductosque 
in caput eius percussores , traditur. 

XIX. Post haec ipse quoque, dolone haud dissimu- 
lanter accinctus, in forum ventitabat, magna prose- 
quente turba , quum prodeuntem domo nunquam 
minus terna, aut quaterna hominum millia stiparent. 
Aderat interea dies , quam ferendae legi praedixerat: 
tum vero tumultuet ira fervere animi, nihilque satis 
ex praescripto leguin aut sanae civitatis institutis fieri. 
Post mulla invicem iurgia, quum iussu Tiberii scriba 
recitaret legem , silentium ei M. Octavius iniunxit, 
mullum conquerente Graccho , et quia nihil profi- 
ciebat , z>< posterum diem adesse concionem iubente, 
tum enim se modis omnibus perlaturum legem esse. 

XX. Quuin ita maius etiam solito agmen, tanquam 
ad ultimam dimicationem, in foro confluxisset , Ti- 
berius recitari legem cum minis imperat : intercedit 
Octavius: vetanti tribuno , sicuti oportebat, contra 
iubentem paretur. Ea res , et quia divites urnas ad 
suffragia colligenda paratas abstulerant, certamen 
ingens excitavit; ventumque ad saeva omnia foret , 

ni consularium quorumdam interventu, animorum 
motus paulisper consedisset : ii , dextra Tiberii pre- 
hensa , cum precibus et lacrymis obtestabantur , ne 
misceri omnia seditione et tumultu sineret : isque re- 
verentia virorum, et obversante lam animo malorum, 
quae imminebant , specie , quid igitur se facere vel- 
lent? interrogabat ; aut quid afferrent ad rem exulcera- 
tam consilii? 

XXI. Negantibus , ex se quidquam opis esse , et , 
ut referri negotium ad senatum pateretur , orantibus , 
ad extremum assensus est : nam et Patrum optimo 
cuique, et publicae rei studiosissimo non ingratam 
fore legem confidebat. Sed quum in curiam venisset, 
ibique a plerisque senatorum ( nam hi plurimum agri 
publici possidebant) conviciis et iurgiis exagitatus 
esset, ut inter paucos, et destituto concione sua 
Graccho liberius ; in forum recurrens , orare colle- 
gam supplicibus verbis institit , remitteret obstinatum 
animi rigorem, plebemque commodis , tantorum laborum 
periculorumque pretio comparatis , aliquando frui si~ 
neret. 

XXII. Nihil ad haec moto collega, « Nullum igitur, 
m inquit, remedium video, quam ut alteruter nostrum 
» magistratu abeat. Tu, M. Octavi, de me roga po- 
» pulum prior : is si iusserit , privatus repetam do- 
» nium, » Atque hanc quoque conditionem dio recu- 
sante ,« Quando nihil, inquit, aequi a superbis et 
V avaris hominibus impetrari potest , in crastinum 
» adeste , Quirites ; ille dies , si viri estis , haec certa- 
j> mina finiet: nam et de lege, et de tribuno vos in 

suffragia mittam ; ut intelligant homines , maiorne 
w populi romani auctoritas esse debeat, an tua, M, 

» Octavi, qui tribunitiae potestatis telum, tuendae 
» plebi a maioribus comparatum, ad opprimendam 
m illam perdendamque intorsisti. » 

XXIU. Postridie, conscenso suggestu, rogationem 
se de M. Octavio laturum dixit , ni incepto desisteret ; 
eumque , ut iam sibi quoque , non tantum populo par- 
ceret , denuo accuratis precibus sollicitavit. Sed Octa- 
vio generosa mens erat , coeptique ad extremum te- 
nax. quam puderet, fidem tot illustribus viris datam , 
et in se uno spem possessorum recubantem, destituere. 
Tum ad suffragia itum , deos hominesque testante Ti- 
berio, invitum se, et ultima necessitate coactum , ad 
remedium tam tristis exempli descendere. 

XXIV. Iam sententia unius tribus adempta Octavio 
potestas erat; neque ille, quamquam renovante pre- 
ces Tiberio, flectebatur: iam pluribus pluribusque 
auctoritatem praerogativae sequentibus, de quinque 
et triginta tribubus septemdecim, uti rogas , iusserant; 
et si una praeterea accederet , confectum negotium 
erat; quum iterum, inhibito paulisper suffragiorum 
ordine , Tiberius , tam propinquo periculo per ulti- 
mas obtestationes obfirmatum collegae animum expu- 
gnare conatus, propalam complexu omnibusque blan- 
ditiis oravit , contra populi voluntatem niti,sibique igno- 
miniam , amico et collegae, dura consilia non lubenter 
amplexo , invidiam procurare desineret, 

XXV. Versabat inter haec ancipitem Octavium 
hinc periculi magnitudo , si persisteret in incepto ; 
inde pudoris, si absterreri se pateretur: feruntque, 
deliberantis animi haud dubia signa, inter diuturnum 
silentium lacrymas erupisse. Verum ubi ad posses- 

sorum agmen deflexit oculos . apud hos existimatio- 
nem partam amittere, eorumque conviciis proscindi, 
quorum ornari laudibus sueverat , haud sustinens , 
jd modo, ageret sane Gracchus , quod collubitum animo 
eius esset , respondit. Hunc ad modum perrogato 
iussoque privilegio, viatorem Gracchus mittit, priva- 
tumque detrahi de suggesto iubet. 

XXVI. Erat haec quum sua sponte tristis et indi- 
gna species, egregium iuvenem, paulo ante sacrosan- 
cta potestate praeditum , subito de rostris deturbari : 
et augebat invidiam, quod a liberto maxime Gracchi 
manus iniecta homini foret; Gracchus enim, more 
cetera non improbabili, apparitoribus libertinis suis 
utebatur. Neque tamen Octavii fortuna populum 
commiseratione permovit: plus valebat in iratis ani- 
mis recentis offensae dolor; tnagnaque in illum manu 
coorta , nisi vim accursu suo locupletes avertissent , 
in foro esset discerptus : servus tamen ex fidissimis , 
qui pro domino corpus opposuerat , oculis effossis 
caecatus est: ipse quum ad tumultum etiam Tiberius 
accurrisset, suique reverentia plebis impetum inhi- 
buisset, aegre effugit. 

XXVII. His ita gestis, neque ullo iam obsistere au- 
dente, lex agraria continuo perfertur. Triumviri di- 
vidundis agris , colonisque deducendis, Tiberius ipse, 
cum socero Ap. Claudio, et C. fratre, qui tum ad- 
modum iuvenis ad Numantiam militabat , creantur. 
Neque enim quemquam sibi satis fidum , extra Grac- 
chi domum, commodllque suis propensius faventem, 
populus rebatur. Subrogatus etiam in locum Octavii 
tribunus plebis est, ex clientibus Gracchi, cuius ne 

nomen quidem satis constanter traditur, Q. Mucium 
aliis , aliis Minucium , aut Mummium tradentibus. 

XXVUI. Haec victoria plebis animos vehementer 
sustulit , magnoque hominum concursu auctor tam 
gratae legis , non tanquam unius oppidi , sed totius 
Italiae conditor parensque , domum reductus est. At 
senatus et equites romani , quibus ex ordinibus ple- 
rique agros hac lege amittebant, palam indignati, 
quibus poterant modis, dolorem suum ulciscebantur: 
et ingressus curiam Tiberius , quum ex more laber- 
> liaculum, divisuris agrum dari solitum, peteret, cum 
conviciis repulsam tulit; etiam in diurnum sumptum 
ex sententia P. Scipionis Nasicae, haud amplius se- 
stertios senos ei decreverunt. 

XXIX. Nasica enim , quod magnum agrorum mo- 
dum possidebat, moleste ferens , auctore Graccho 
expelli , ad suscipiendas cum eo inimicitias cupide 
proruperat. Tanto avidius inceptum persequutus iu- 
venis, immensam multitudinem agros sperantium ab 
Vrbe secuni eduxit. Quo liberius iram et minas spi- 
rantes, ceteri negabant impune laturum , qui, sacro- 
sancta potestate violata , tanta in Italia seditionum tem- 
pestatem excitatum iret. Neque inanem periculi me- 
tum ei quum alia indicia fecerant , tum unius amico- 
rum subito defuncti suspecta signa praeferens cor- 
pus; concursuque, qunm efferretur, facto, hominem 
veneno interiisse, creditum conclamatumque est; et 
ob amicitiam Cracchi plebisque sublatum interpre- 
tat! , subierunt lectum , rogumque circumsteterunt. 

XXX. Atque erat haud multum aberrans a simili- 
tudine veri suspicio: namque disruptum in igne cor- 

pus, tantam vim humoris effudit, ut flammam exstin- 
gueret ; neque iterum igne accenso uri potuit, donec 
alium in locum translatum , sic quoque aegre , cre- 
maretur. Ea res occasionem Graccho dedit, magna 
divites invidia onerandi , qui mutata veste, productis- 
que in forum liberis , horum , matrisque suae curam 
populo commendabat, quandoquidem his moribus 
intelligeret vitam sibi minime tutam aut diuturnam 
fore. 

XXXI. Sic in dies magis magisque exacerbatis re- 
bus, quum et possessoribus aegre facere, et populum 
demereri summopere studeret, aliam promulgavit 
agrariam legem , qua maiorem agri modum comple- 
cteretur, ut iidem triumviri , qui dividundis agris creati 
essent, qua publicus , qua privatus ager esset, iudicarent. 
Erat egenorum ingens in Vrbe multitudo, et repetiti 
a possessoribus agri, quum ad offensam divitum satis 
valerent, necessitatibus speique plebis non sufficie- 
bant. 

XXXn. Itaque iam utrobique malam ihire gratiam 
Tiberius coeperat, quum alteri nimium ademptum 
sibi , alteri parum datum , quaererentur. Hic , velut 
ipsa fortuna munus hoc offerente , avide arripuit oc- 
casionem ex Attali Pergameni testamento pauperibus 
gratificandi. Nam Asiae rex Attalus , cui ab amore 
matris cognomentum Philometor fuit, per eos dies 
herede populo romano decesserat. Igitur Tiberius , 
legem se promulgaturum , ostendit, qiq| iis, qui lege 
Sempronia agrum accipere deberent , pecunia, quae re- 
gis Attali fuisset , divideretur. De urbibus autem, quae 
Attalo paruissent , negabat senatum statuere posse , 
verum populo de iis cognitionem esse oportere. 

xxxni. Id vero longe omnium gravissime senatus 
tulit: neque iniquam infensius, aut plurium conviciis 
laceratus Tiberius est, praeter alia, quae certarim 
ingerebantur, surgente Q. Pompeio, accusationem- 
que minitante , quamprimum magistratu Gracchus 
abivisset. Quod enim vicinus Gracchi esset , comperisse 
asseverabat, ex instrumento regio eum diadema et pur- 
puram , quasi Romae regnaturum , ab Eudemo Per- 
gameno accepisse. 

XXXIV. Q. autem Metellus ( cuius in C. Fannii An- 
nalibus exposita est oratio) exprobravit , quod patre 
Tiberio censore , quoties ille domum a coena se confer- 
ret , exstinguere lumina cives sint soliti , ne, tanquam 
praeter iustum modum conviviis et vino indulgentes , 
gravissimi viri opinione notarentur ; eiusdem autem fi- 
lio audacissimus quisque et egentissimus de plebe prae- 
luceret. Sed acerbissima cum T. Annio Lusco con- 
tentio fuit, qui sponsione provocare Gracchum au- 
sus csl , ni sacrosanctae potestatis violatae reus esset. 

XXXV. Ibi, multis adstrepenlibus , Tiberius in fo- 
rum accurrens, convocata concione prehendi Annium 
iussit. Is ubi adductus esset, videretque, accusatum 
se iri ab homine, cui neque facundia , neque gratia 
par esse posset , ad suas artes conversus ( erat enim 
ut in dicendo minime copiosus, ita ad interrogandum 
acutissimus) petit, ut pauca prius sciscitari liceret, 
quam condonari Cracchus inciperet: neque abnuente 
illo, quum silentio ab omnibus audire tui 1 , «Quaero, 
» inquit , Tiberi , si quidem a te exagitatus , quemli- 
» bet collegarum tuorum appellavero , isque auxilio 

» mihi fuerit, ira commotus ei quoque magistratum 
» abrogabis ? » , 

XXXVI. Ad hanc interrogationem ferunt ita per- 
turbatum esse hominem, alioquin ad dicendum iuxta 
audendumque paratissimum , ut prorsus obmutesce- 
ret, concionemque statim dimitteret. Inde haud ob- 
scure perspiciens, quantae sibi invidiae abrogata Octa- 
vio jiotestas esset; neque iam divites tantum, sed ipsam 
quoque plebem molestius ferre, magistratum, ad 
eum usque diem inviolabilem habitum, novo prorsus 
exemplo imminutum esse; referre ratus, de iure tri- 
bunorum , et quam non inique depulsus potestate 
Octavius esset, populum edoceri, hunc in modum 
pro concione disseruit: 

XXXVn. «Intelligo, Quirites, passim in Vrbe ser- 
» mones adversos esse , quod abrogata M. Octavio 
» lege mea potestas est: quae res ad vestram potius, 
>1 quam meam accusationem pertinet ; atque ideo , 
» qui privatas iniurias contemnere , quam ulcisci so- 
» leo , non possum pro meo erga plebem romanam 
» studio hac eius contumelia non graviter commoveri. 
n Ecquid enim esse causae potest, cur iudicium eius 
j) incusent, qui vestram scilicet vicem indignantur, 
» uni tribuno ius ademptum esse, homines, qui nun- 
» quam illud natum, et nunc quoque, si qua possent, 
» eversum exstinclumque modis omnibus mallent? 

XXXVIII. » Non temere, neque festinanter tanta 
» res acta est: atque utinam alia tuendae plebis ratio 
» fuisset, neque auctoribus istis tantum ille iuvenis 
» contumaciae induisset , ut velut indicto sine mis- 
» sione certamine, aut illi cadendum, aut vobis per- 
ii eundum esset ! Nec ignari , quid ageretur , ad suf- 
» fragia venistis ; multa in ea causa ultro citroque 

36. Aucl. de Vir. ili. — PLut. ia Graccho* 


Digitized by Google 



IN LOC. L1B. LVIH LIVIANI 



>» (licta sunt ; quae invidia est, si tandem utilior ea- 
j» demque iustior sententia vicit? Sed quia de ulili- 
» tate minus dubitari video , quae sese ultro ingerit, 
» omnemque criminandi ansam evidentia commodo- 
» rum amputat ; quo iure factum sit , quamquam 
» ignorare non deberent, qui legem sciverunt, tamen, 
» ut obviam eatur eorum astutiae , qui spem suam 
» omnem in animis vestris quacumque demum arte 
» turbandis dissociandisque posuerunt, non modo 
» quod factum est , quia factum est , sinendum , sed 
» etiam , si res foret adhuc integra , nunc quoque 
» fuisse faciendum , aio. 

XXXIX. » Non est profecto , ut isti me doceant , 
» sacrosanctam tribunorum plebis potestatem esse : 
» scio enim meminique , neque vereri debent, ne aut 
» ego obliviscar, aut quemquam oblivisci patiar: sed 
» errat prorsus pueriliter, quicumque existimat, tan- 
» tam illam reverentiam hominis esse , non populi , 
» cuius ille commodis inservire debet; quoque for- 
» tius et securius id faciat, eam netnpe ob rem in- 
» violabilis et sacrosanctae potestatis iure munitur. 
» Sic utrinque , veluti pacto quodam inter se devin- 
» cti , tribunus populo fidem, populus tribuno hono- 
» rem praestat ; ut tamen semper populi maior ha- 
» berida sit ratio , qui non propter tribunum , sed 
» propter quem tribunus est. 

XL. » Quae igitur maior vel noxa nocere , vel 
» iniuria vobis inferri, Quirites, potest, quam si 
» tribuni potestas supra ius populi adeo extollitur, 
i> ut populi quidem voluntatem atque commoda ne- 
■» gligere, quid negligere? ludificari , spernere, obte- 
>1 rere tribunus impune queat , populus de tribuno 
» statuere nequeat? Sacrosanctus enim est ! certe ; si 
conditioni, quam accepit, paret, si non solo no- 

» mine tribunum , sed fide operaque praestat, sacro- 
» Sanctus esto: at si haec omnia pro nihilo habeat, 
» sic quoque sacrosanctus erit? 

XLI. » Quid si quem in hac potestate furor in- 
» vaserit, ut Capitolium diruere, navalia incendere 
» velit, non coercebitur? ratio habebitur sacrosanctae 
» potestatis? Et tamen, qui hoc auderet facinus, ma- 
» lus sane tribunus , at tamen tribunus foret : sed 
» qui M. Octavii exemplo hoc ageret, ut deleret ius 
» populi , vim eriperet tribubus , libertatem oppri- 
» meret , is ne quidem tribunus iam esse posset ple- 
» bis , quam hoc utique pacto funditus sustulisset. 
» Quid autem stultius , quam potestatem , aequi iuris 
» tuendi causa repertam , in tantum extollere , ut 
» iam ipsis illis consulibus, quorum nimiae potentiae 
» opposita fuit, ipsis regibus maior atque intolerabi- 
)) lior fiat? 

XLII. » Consules in carcerem a tribuno duci vidi- 
» mus: exactum a maioribus nostris regem scimus, 
» eamque potestatem ob unius hominis delictum ex 
» urbe nostra sublatam esse , sub qua et coeperat 
m urbs ipsa, et creverat. Quid autem iure regio, 
» quod omnium et magistratuum potestatem , et sa- 
n cerdotiorum religionem unum complectitur , repe- 
>j riri potuit sanctius? Etiam Vestales, cuius sacer- 
» dotii vel praecipua apud nos veneratio est, quae 
» caerimoniarum sanctimoniam incestu polluunt , vi- 
» vae humantur : neque enim ratio erat , eum ipsis 
» praestari honorem laedentibus deos , quem colen- 
» dorum eorum gratia accepissent. 

XLIU. » Ergone reges nullo plebiscito Brutus exe- 
» git : a quolibet tribuno in carcerem duci consules 
» iubentur: flagris caedi Vestales pontificis iu^su fas 
» est: tribuno, quem aliquot tribuum suffragia dare- 

» magistratum potuerunt, eum universae non pote- 
» runt abrogare? Egregios vero plebicolas, qui, dum 
» extulisse populi potestatem videri volunt, sustulere! 
» Donaria diis dicata transferri, quoque populo visum 
» est, nemo vetat ; magistratu se abdicare homines, 
» translatitium est. Sive caerimoniam in tribunis, sive 
» honorem esse volumus , quidni voluntate populi 
» haec religio , ut alia consecrata, moveri queat, et 
» haec potestas exemplo ceterarum abdicari ? * 

XLIV. Haec inter certamina quum aestas venisset, 
comitiis tribunitiis instantibus, cura studiisque fer- 
vebant omnia. Quippe divites omni ope annitebantur, 
ut quam infestissimi Graccho legibusque eius tribuni 
crearentur: eius rei causa quum palam coitiones fie- 
rent, amicos Tiberii metus incessit, ni continuata illi 
potestas foret. Ab his inductus , ut populi studia re- 
centibus meritis sibi pignoraret, omnia miscere legibus 
promulgandis coepit, minus iam boni decorisque pu- 
blici, quam irarum et simultatis cum senatu memor : 
nam et militibus stipendiorum minuebat tempora; et 
provocationem a iudicibus ad populum dabat ; et 
quum^ntiquitus ex senatu lecti iudices essent, legem 
iudiciariam, quae deinceps a Caio fratre perlata est, 
ferebat, ut senatores equitesque rornani pari nui nero 
indicarent. 

XLV. Etiam italicis populis, ne quid ad concilian- 
das modis omnibus vires intentatum sineret, civitatem 
romanam pollicebatur. Circum haec, tempora nihil a 
Graccho praetermissum ferunt, quo miserabilior po- 
pulo fieret: cum atra veste prodire in publicum, sup- 
plicare, flere, commendare matrem populo, commen- 

dare parvos liberos , eum etiam , quem virilis sexus 
habebat , producere , ut conspectu eius magis etiam 
animi commoverentur. Agebat autem non modo , ut 
ipse tribunus reficeretur, sed Caio fratri eandem po- 
testatem , Appio socero consulatum dari cupiebat : 
hanc unam ad perpetranda coepta viam rebatur. 

XLVI. Nitebantur adversus haec summa conten- 
tione locupletes , gratiaque et clientum studiis effe- 
cerant , ut in ferendis suffragiis quum vinci partem 
suam Gracchus animadverteret ( plebis enim magna 
portio, intenta operi rustico, aberat) commotus ira 
ac metu, iurgiis adversum collegas, qui commoda 
plebis , ipsi divitum satellites , sui quaestu? causa 
proderent, tempus eximere, deinde dimittere tribus, 
cogeretur, edicto , ut postridie vellent adesse. Tum di- 
gressus a rostris , et per forum obambulans, supplici 
voce lacrymisque manantibus populo se commenda- 
vit , periculo , quod illius utilitatibus serviendo su- 
biisset, gravibus verbis exaggerato: quibus ita permovit 
homines, ut, quum inter alia forte iecisset, sibi ab in- 
sidiis inimicorum ne domi quidem suae securam noctem 
fore , magna pars plebis circum fores eius cusUhdiae 
causa pernoctaret. 

XLVII. Vbi dies adfuit, postrema vitae eius futura, 
non iam magnitudine modo suscepti negotii, et immi- 
nentis certaminis obversante specie tardior, sed etiani 
prodigiis, quae adversa multa evenerant, turbatus, 
quid capiendum eonsilii foret , addubitabat. Quum 
enim auspicia prima luce peteret, neque pulli ad pa- 
stum prodire voluerant , neque unus qui prodierat , 

pasci, sed ala sinistra sublata, extensoque pede rursus 
in caveam refugerat : sic aliud quoque recordatus 
omen, eo impensius cohorruit; quippe quum haberet 
galeam, qua solebat in proeliis uti , eximie comptam 
ornatamque, in eam clam omnibus irrepserant angues, 
ibique posuerant et excluserant ova : id tanquam fa- 
tale suae familiae prodigium timuit, quum et Graccho, 
(pii in Lucanis interfectus est, et patri suo Tiberio, 
paria serpentum omen interitus fecissent. 

XLVIII. Quia tamen in Capitolio iam convenisse 
populum nuntiatum erat, spem suorum prodere non 
sustinens , domo profectus est. Ibi eum alia excepe- 
runt terrueruntque portenta : nam in ipso statim 
egressu sinistrum pedem tanta vi impegit limini , ut, 
pollicis ungue perfracto, sanguis per calceum emi- 
caret. Neque longe processerat, quum in sinistro do- 
mus stillicidio corvos conspexit pugnantes, deinde 
in adversum ipsum occinentes , etiam fragmento te- 
gulae ante pedes eius proiecto. Id vero non ipsum 
modo Tiberium , sed totam illam , qua stipatus ibat, 
multitudinem conterruit ; neque erat tam obfirmata 
mente quisquam, quin magnum aliquod instare ma- 
lum ominaretur. 

XLIX. Vnus C. Blosins, perpetuus Tiberio comes, 
et consiliorum socius, negabat decorum fore , si Gracchi 
bis consulis et censoris filius , P, Africani nepos , idem- 
que plebis romanae patronus, corvi metu deterritus esse 
dicatur, ne civibus tanto studio vocantibus se praeberet: 
et aderant eodem tempore frequentes ab amicis nun- 
tii, properare iubentes , omnia, qualia vellet , reperturum. 
« Iloc, inquiebat filosius, non tacitum tibi abire pro- 
» brum inimici sinent, quin a te ludibrio haberi po- 

m pulum , regio more tempus tibi commodum oppe- 
» rien te, vociferentur. » 

L. Ita quum in Capitolium ascendisset, multo fa- 
vore plebis exceptus est , cingentibus eum notissimis 
quibusque, quia periculum ab adversariis ei metue- 
bant. Neque urgebant illi segnius , turbae immixti , 
quamquam agniti saepe repellerentur. Ita factum, ut 
iterum citante tribus Q. Mucio, nam is comitia, conce- 
dente Rubrio, cui ea sors evenerat, habebat, nihil iam 
rite atque ordine fieret, trudentibus invicem homini- 
bus , et strepitu impellentium impulsorumque crebre- 
scente. Dum haec in Capitolio geruntur, senatus in ae- 
dem Fidei a P. Mucio Scaevola consule vocatus, ut ex 
propinquo molitionibus tribunitiis resisteret, quid tali 
in tempore faciendum esset, consultabat. 

LI. Plerisque omnibus placuerat , ut consul armis 
rempublicam tueretur : sed is , ut erat animo leni ac 
tranquillitatis studioso, quidquam se Oi acturum per- 
negabat. Ergo segnitiem eius incusantes ceteri, quando 
rempublicam consul timiditate proderet , alia capienda 
esse consilia , conclamantes, negotium suis dederunt, 
ut servos et clientes in armis haberent. 

LII. Id ex amicis Tiberii Fulvius Flaccus senator 
renuntiaturus accurrit in concionem, et ex superiore 
loco innuens manu , esse, de quibus certiorem Tibe- 
rium faceret, significabat. Vix, iubente Tiberio, per- 
missus ad eum aditus est : cognitoque , quid attulis- 
set , qui proxime Tiberium stabant , praecingunt to- 
’ gas, frangant apparitorum hastilia, denique ad vim 
repellendam, quibus modis possunt , se comparant : 
diffugiunt e comitio tribuni ceteri : templum a sacer- 

dotibus clauditur. Ea species commovit longius re- 
motos , ut , quid ageretur , cum trepidatione scisci- 
tantes , omnia clamore tumultuque confunderent. 

L 1 II. Ibi Tiberius , nam audiri non poterat, capitis 
instare discrimen indicans , admovit vertici manum. 
Hoc sic exceptum ab inimicis tanquam diadema po- 
sceret , additumque , falso, ut existimem, palam di- 
ctitare eum , senatu interempto omnia per plebem agi 
oportere. Tum vero accensis omnibus , P. Scipio Na- 
sica petit a consule, ut servet rempublicam, et tollat 
tyrannum. Atque ille , « Video , inquit , Patres con- 
ii scripti , plerosque magis ira , quam ratione , per- 
ii motos , egregium in rempublicam animum , turbu- 
lentius agendo corrumpere. 

LIV. « Nam si de actionibus Ti, Gracchi quaeritur, 
» tam lenis profecto nemo erit, quin praefervidi spi- 
11 ritus iuvenem ad foeda et flagitiosa prolapsum fa- 
» teatur. Sed ideo nimirum leges feruntur, mores 
11 servantur , et concilium publicum est , ut , si quid 
11 peccatum in civitate fuerit , non impetu , qui ple- 
u rumque caecus est et improvidus , sed ratione et 
» iure corrigatur. Interesse aliquid inter seditiosum 
11 tribunum, et populi romani senatum, aequum est; 
» ut in illo audacia reprehendatur, curiam maturitas 
« ornet, et nunquam amica festinationi prudentia. 
11 Quod si subita nos indignatio praecipitet ad vindi- 
» ctam , quid deinde respondebimus causae nobis 
11 fuisse, cur Gracchum plecteremus? Allegabimus 
» leges ab eo violatas, iura convulsa civitatis? neque 
» enim aliud quidquam crimini dabimus. 

LV. » Non igitur et quae civem indemnatum necari 
11 vetant leges sunt? atque illae tanto maiori cum 

» periculo perrumpentur, quanto cariores populo 
» romano sunt, qui suae libertatis illa maxime prae- 
•» sklia esse arbitratur. Sed fac, deum aliquem pro- 
» mittere nobis impune futurum, quod agimus : hoc 
»» igitur in rempublicam introducemus exemplum, ut 
» simul aliquid admissum esse a quopiam dicetur, is 
» incognita causa , inauditus , indemnatus opprima- 
u tur? Quid festinatione opus est, ubi contatoribus 
» et consideratis esse licet? At vero Gracchum dia- 
» dema poscere, senatum tolli iubere, dictitant. Oro 
» vos, Patres conscripti , quis vidit vestrum ? quis 
» audivit? aut cui venire in mentem , dum sit aflfe- 
» ctibus vacua, possit , quemquam haud extreme fu- 
» riosum, nullis ad eam rem paratis praesidiis, hoc 
» sedente concilio , hoc populo circumstante, tam 
» avido libertatis , tam tenaci , tam etiam ab omni 
m servitutis mentione et umbra abhorrente , ea die 
» claro , loco tam celebri postulaturum esse ? 

LV1. » Scilicet inconditum hoc vulgus, et viatorum 
» baculi rem tantam conficient; et hic, queincumque 
» tandem videri fas est, homo certe non excors, neque 
>1 fatuus, cogitabit? Certe Scipio, vir clarissimus, 
» palriaeque amantissimus, modo tolli eum continuo 
» iubebat. Quod si- integrum est facere , certe non 
» ea potentia Gracchi est, ut periculum sit, ne res- 
« publica per eum opprimatur: neque dubium, si 
» possit annis opprimi , etiam ad causam dicendam 
» cogi, modisque aliis, quales iura civitatis patiuntur, 
m coerceri posse. 

LVH. « Apud maiores nostros multae a tribunis 
» seditiones motae sunt: nec unquam eo decursum , 
» ut indicta causa trucidarentur. Idcirco , quod ne- 
>.> que sapientissimis optimisque viris placuit , neque 
» legibus permissum est, id ego me facturum nego: 

» ceterum , si quid contra leges Tiberius fecerit , id 
» neque ratum habebo ; et quod senatus more ac 
» lege censuerit , ita exsequar, ut omnes sentiant, 
» reipublicae diligentem, atque etiam fortem consulem 
» minime defuisse. » 

LVIII. Ilis auditis, exsiliens Nasica, dexlrainque 
tollens : « Quoniam, inquit, consul, dum iurisordi- 
m nem sequitur, id agit, ut cum omnibus legibus 
» romanum imperium corruat, qui reinpublieain sal- 
» vam volunt , me sequantur. » His dictis , lacinia 
caput obvolvens ibat: sequebatur optimatium agmen, 
togis sinistro brachio circumdatis , obvios quosque 
disiiciens: quippe dignitatem virorum reveriti homines 
non resistebant, sed, qua quisque poterat, se prori- 
pientes, locum dabant ruentibus. At illi, raplis sub- 
selliorum fragmentis , nam subsellia multa fugientis 
turbae impetus ruperat, Tiberium petebant; clientum 
mancipiorumque multitudine, ciun sudibus et clavis, 
quas domo attulerant, comitante : iamque caede ob- 
viorum coepta, tanto intentius ceteri fugere , quum 
in turba Tiberius , quum iam comprehenderetur, 
dimissa toga tunicatus elfuso cursu, per gradus, qui 
sunt super Calpurnium fornicem , abibat , ni corpo- 
ribus iacentium retinentibus , oppressus necalusque 
esset. 

LIX. Haud equidem crediderim, Nasicae manu ce- 
cidisse , quamquam traditum a quibusdam est, qui 
forte, quod oppressum a P. Scipione Tiberium com- 
pererant, eius non consilio tantum et auctoritate, 
sed etiam vulnere patratam caedem esse putaverunt. 
Apud diligcntiores invenio , quum ex prolapsione se 

attolleret, pede subsellii a P. Satureio occupatum 
esse; altera deinde plaga L. Rubrium gloriari soli- 
tum: ita a collegis suis interfectus est; neque tribunitii 
iuris sanctitas ei profuit, t£ui prior illud in M. Octavio 
videbatur violasse. Observatum sane est , nemini un- 
quam, qui collegae magistratum abrogasset, vitam 
ad alterum annum duravisse. 

LX. Hoc exitu seque et reinpublicam turbandi fi- 
nem fecit iuvenis , si pauca et postrema exceperis , 
innocentia vitae, claritudine ingenii, sanctitate pro- 
positi, nemini postferendus. Occubuerunt cum eo ho- 
mines amplius trecentis , fustibus omnes et lapidibus 
interfecti ; nam ferrum abfuerat; modestiore paulo 
principio futuris cladibus praeludente discordia. Ha- 
ctenus enim studiis tantum verbisque certatum in 
Vrbe fuerat: ab illo primum exemplo, civilis sangui- 
nis vilitas , et gladiorum impunitas coepit. Corpora 
insepultorum ( adeo sepulturae quoque odium invi- 
derat) in Tiberim proiecta: ipsius Gracchi cadaver, 
ab aedile Lucretio in flumen praecipitatum , cogno- 
men familiae dedit, ut Vespillones vocarentur. 

LXI. Haec atrocitas (neque enim fratrem Caium , 
ut nocte sepelire liceret, supplicantem audiveraill) 
suspicionem apud multos excitavit, non tam amore 
patriae , quamquam bic ubique praetexitur , quain 
odiis in Gracchum , et sui compendii gratia facinus 
hoc designatum a locupletibus esse: praesertim, quum 
numerus illorum, qui iuvenem tum stipabant, tribus 
millibus haud amplior , facile mitioribus coerceri re- 

inediis potuisset. Laborabat interim servili bello res- 
publica, quod vario eventu gerebatur: et qui civium 
suorum actiones tam hostiliter ulti erant, vicissim a 
mancipiis suis intoleranda patiebantur. 

LXU. Nam praeter fugatos caesosque in Sicilia exer- 
citus, per Italiam quoque atque in ipsa Vrbe trepi- 
datum est, ubi iam centuin quinquaginta servi con- 
iuraverant: quorum indiciis (comprehensi enim pu- 
nitique fuerant ) quum passim per Italiam coniuratum 
esse patuisset, Q. Metello, Cn. Servilio Caepioni da- 
tum negotium est , iique Sinuessae ad quatuor millia 
servorum oppresserunt: etiam Minturnis quadringenti 
quinquaginta in crucem acti sunt.. Manavit praeterea 
in Asiam, in Graeciam idem furor: et in metallis qui- 
dem Atheniensium ab Heraclito praetore supra mille 
servorum occisi: in Delo quoque insula, quum eadem 
molirentur , praeventi a dominis , ct supplicio allecti 
sunt. 

LXIII. Neque Macedonia malorum istorum exsors 
fuit, quam late depopulavere servitia. Maxima tamen 
in Sicilia moles erat , ubi urbes excidebantur a fugi- 
tivis, caedebantur legiones, neque in pugnantes modo, 
sed atrocius in captivos saeviebatur, quorum manus 
non ad commissuras artuum, sed curn ipsis brachiis 
amputabantur. Sed ubi L. Piso consul, nam is C. Ful- 
vio successerat, exercitum accepit, severitate ducis 
emendata disciplina res in meliorem statum reduxit: 
nam ille C. Titium equitum praefectum , quod mul- 
titudine Syrorum circumventus armis traditis salutem 
pactus fuerat, togae laciniis abscisis, solntaque tu- 
nica , nudis pedibus , a mane in noctem usque ad 

principia per omne tempus militiae adesse iussit: prae- 
terea conviviis balneisque prohibuit hominem ; et 
turmas equitum, quae cum eo fuerant, ademptis 
equis , in funditorum alas transcripsit, 

LXIV. Adfuit ergo , ut plerumque , severis impe- 
riis fortuna: multisque locis bene gesta res, et magno 
ad mamertinum oppidum proelio urbs liberata est ; 
fugitivorum ad octo millia caesi ; quodque eorum 
capi potuerat, crucibus affixum est: nam Mamertinos, 
qui soli servos suos humaniter habitos in officio con- 
tinuerant, infestius oderant Syri; neque ipsis modo, 
sed etiam servis irati , a quibus sua causa damnaba- 
tur, magno exercitu oppidum circumsederant. Tum 
quoque gravitas consulis memorabili facto apparuit: 
quum enim pro concione donaret eos, quorum forti 
fidelique opera usus fuerat, et in his filium suum, 
egregiae virtutis iuvenem , praefatus, non oportere 
a magistratu de publico dari, quod in ipsius domum 
rediturum esset, titulum coronae aureae trium librarum 
filio dedit, tantumque ponderis se testamento legatur 
rum ei dixit, ut honorem a duce, pretium a parente 
haberet. Haec atque talia ob facta Frugi appellatus 
a populo , cum pulcherrimo cognomine memoriam 
virtutis et integritatis suae posteris transmisit. 

EPITOME 

LIBBI QV1NQVAGES1MI NONI. 

Numantini, fame coacti, ipsi se per vicem tradentes trucida- 
verunt. Captam orbem Scipio Africanus delevit, et de ea 
triumphavit, quartodecimo anno post Carthaginem deletam. 
P. Rupilius consul in Sicilia cum fugitivis debellavit. Aristo- 

• nicus, regis Eumenis filius, Asiam occupavit; quum, testa- 
mento Attali regis legata populo romano, libera esse deberet. 
Adversus eum P. Licinius Crassus consul , quum idem pon- 
tifex maximus esset (quod nunquam antea factum erat) , 
extra Italiam profectus, proelio victus et occisus est. M. Per- 
perna consul victum Aristonicum in deditionem accepit. Q. 
Pompeius et Q. Metellus , tunc primum uterque ex plebe fa- 
cti censores , lustrum condiderunt. Censa sunt civium capita 
trecenta tredecim millia octingenta viginti tria, praeter pu- 
pillos et viduas. Q. Metellus censor censuit, ut omnes coge- 
rentur ducere uxores liberorum crcaudorum causa; exstat 
oratio eius, quam Augustus Caesar, quum de maritandis or- 
dinibus ageret , velut in haec tempora scriptam in senatu re- 
citavit. C. Atinius Labeo tribunus plebis Q. Metellum cen- 
sorem , a quo in senatu legendo praeteritus erat, de saxo 
deiici iussit: quod oe fieret, ceteri tribuni plebis auxilio fue- 
runt. Quum Carbo tribunus plebi9 rogationem tulisset, ut 
eundem tribunum plebis , quoties vellet , creare liceret.; ro- 
gationem eius P. Africanus gravissima oratione dissuasit; in qua 



10. FREINSHEMU SVPPLEM. 


890 

dixit , T». Gracchum iure caesum videri. Gracchus contra 
suasit rogationem; sed Scipio tenuit, lteila inter Antiochum 
Syriae, et Phraaten Parthorum regem gesta, nec magis quietae 
res Aegypti referuntur. Ptolemaeus, Evergctes cognominatus, 
oh nimiam crudelitatem suis invisus, incensa a populo regia, 
clam Cypron profugit: et, quum sorori eius Cleopatrae, quam 
( (ilia eius virgine per vim compressa, atque in matrimonium 
ducta) repudiaverat, regnum a populo datum esset, infensus 
filium, quem ex illa habebat, Cypri occidit, caputque eius 
et manus, et pedes matri misit. Seditiones a triumviris Ful- 
vio Flacco, et C. Graccho, et C. Papirio Carbone, agro di- 
videndo creatis, excitatae: quibus quum P. Scipio Africanus 
adversaretur , fortisque ac validus de die domum se recepis- 
set, mortuus in cubiculo inventus est. Suspecta fuit,tanquam 
ei venenum dedisset, Sempronia uxor, hinc maxime, quod 
soror esset Gracchorum , cum quibus simultas Africano fue- 
rat : de morte tamen eius nulla quaestio acta. Eo defuncto, 
seditiones triumvirales acrius exarserunt. C. Sempronius 
consul contra Iapydas primo rem male gessit: mox victoria 
cladem acceptam emendavit virtute D. lunii Bruti, eius, qui 
Lusitaniam subegerat. 

I. P remebantur inter haec a P. Scipione magis fame, 
quam armis Numantini , orantesrfue aut pugnam et 
viris dignum exitum, aut tolerabiles libero populo 
conditiones , neutrum impetraverant ; neque donare 
certam victoriam volente Africano , neque sanguine 
suorum emere. Igitur quum ex oppido quinque prin- 
cipes ad eum missi essent , Abarusque legationis ca- 
put, non pro fortuna praesente, sed ex instituto ve-- 
teri gentis magnifice loquutus , petivisset , ut Scipio , 
vir fortissimus, eiusdem indolis laudisque viros con- 
servaret ; atque in eius iurn esse potestate dixisset, ut 
vel deditione acciperet populum numanlinurn , vel pu- 
gnando videret moricnlein: nihil a Scipione responsum 
est, nisi urbem gentemque cum armis dedi oportere. 

II. Quo enim in statu res Numantinorum essent , 
non ratione tantum et coniectura , sed etiam indiciis 
captivorum cognoverat. Hoc ubi Numantiae auditum, 
homines iam ante prae magnitudine calamitatum diis 
hominibusque infensi, tum vero ad ultimam despera- 
tionis rabiem versi, quum non amplius incolumitatem, 
sed ex vindicta mortis solatimn quaererent, legatos 
per iram, et quia forte de sua salute privatim pactos 
credebant, interficiunt: erumpendi consilium, licet 
aliquoties infeliciter experti, resumunt, si nihil aliud, 
maturiorem vitae exitum , unicum malorum finem re- 
perluri. 

III. Erat adhuc aliquantum in urbe factitii vini; 
celiam vocari diximus : eo diviso , quum paulum re- 
novassent vires , duabus portis erumpunt. Concurri- 
tur subito ab omni parte, quemadmodum imperator 
diu ante providerat , et vim ad opera facientibus 
strenue resistitur. Sed, illi quum audacissime proe- 
liarentur, utpote qui non timerent mortem, sed quae- 
rerent, difficilem Romano, licet rebus omnibus tanto 
superiori, victoriam effecerunt. Tandem in urbem, 
servatis ordinibus, nec fugientium in speciem, redeunt, 
fortissimis suorum atque plurimis desideratis ; quo- 
rum corpora, quum ad sepulturam offerrentur, ac- 
cipere noluerunt: nulla iam cura aut religione tumu- 
lorum, quos et ipsos paulo post cernebant in arbitrio 
hostium fore: neque in urbe defuncti humabantur 
vulgo; sed consumptis omnibus, quibus ali humana 
corpora solent , ut non pomum , non pecus , non 
herbam ullam reperire esset, carnes humanae minu- 
tatim concisae in cibum vertebantur: unde tanta vul 

tuum morumque feritas facta, ut non modo aspectu 
diro, situque corporum, squalore et pilis horrentium, 
helluas referrent, sed etiam alios alii devorandos oc- 
ciderent : neque iam aegros tantum, quod fiebat vul- 
go , verum etiam fastidio morbidae carnis sani appe- 
tebantur, et infirmiorem quemque, qui plus viribus 
poterat , tanquam pecudem mactabat. 

IV. Quin et urbe capta visas esse matres , quae 
semesa liberorum corpora tenerent in sinu, proditum 
est. Non deerant tamen, qui adhuc de vita cum li- 
bertate servanda cogitarent; adeo ne in ipsa quidem 
desperatione humanum ingenium se deserit: porro 
id quoque vanum ipsis consilium fuit. Placuerat ten- 
tare fugam , ut pro se quisque perrumpendi locum 
quaereret. Sed uxoribus eorum intellectum ruptuin- 
que propositum est, quae, nolentes relinqui, cin- 
gula equorum sciderunt. Tum demum permisere se 
victori: a quo anna certum in locum comportare, 
ipsi postridie convenire, ubi esset imperatum, iussi , 
prorogari diem petierunt, intra quam , qui supersti- 
tes esse libertati nollent, arbitrio suo morerentur. 

V. Neque enim idem mortis genus omnes optave- 
runt: sed erant, qui praefixis aedium suarum foribus, 
fame , qua coeperant , mori mallent. Rhetogenes , de 
cuius virtute supra diximus, vicum suum, qui erat 
tota urbe pulcherrimus , incendit , gladioque in me- 
dio posito dimicare iussit binos: victus, incisa cervice, 
conficiebatur in flammam : sic absumptis omnibus , 
ipse postremus ultro se immisit incendio. Biduum 
pereuntibus datum: tertio die convenerunt praedicto 
loco, qui supererant, foedum spectaculum, monstris, 

fjunin hominibus, similiores formae, tetri, horridi, 
olentes, quippe qui a longo tempore corporis omni 
cultu camerant. Saevumque et horribile intueban- 
tur, animos ira, malisque, et inhumani alimenti con- 
scientia efferatos ipso aspectu prodente. 

VI. Quinquaginta sunt delecti , ut in triumpho 
ducerentur; ceteri sub corona venditi: urbs impe- 
ratoris iussu deleta. Ilaec tradentibus , quod simi- 
liora vero videbantur, credendum existimavi: licet 
nonnulli scriptores , quibus hispaniensis origo est , 
rein per se atrocem magis etiam exaggerando, negent, 
unum virum numantinum devenisse in potestatem 
victoris: sed, omnibus voluntaria inorte consumptis, 
urbe ab ipsis incensa, neque duci in triumphum, 
neque ferri quidquam potuisse. Ceterum ubi Romam 
haec victoria nuntiata est, decretis, quae secundis 
rebus solent, etiam legati decem lecti , quorum de 
sententia P. Scipio et D. Brutus , hic ulteriorem Hi- 
spaniam, ille citeriorem, ordinarent. 

VII. Eo tempore, quum Celtiberiam obiens Scipio, 
quendam ex principibus Tiresum nomine interro- 
gasset , quibus maxime causis facium esse putaret , ut 
et tam diu resisteret Numantia, et postremo victa suc- 
cumberet? responsum ab illo ferunt, concordiam sa- 
luti, discordiam exitio fuisse: eoque dicto magnopere 
et Scipionis et legatorum fuisse commotos animos , 
velut ad omen domesticae calamitatis horrentium ; 
quia tum recens ingenti seditione Roma kflioraverat. 
Eam seditionem adeo aversatus Africanus erat, ut, 
accepto tiberianae necis nuntio, nihil motus, quod 
sororis' suae filium, eundemque uxoris fratrem ami- 

serat, Graeci poetae versu, cuilibet talia moveuti si- 
milem exitum imprecaretur. 

VIII. Interea consularibus comitiis, quum Ap. 
Claudius hoc rerum statu parum validus esset, P. 
Fopillius , C. F. P. N. Laenas consul factus est: datus 
ei collega P. Rupilius P. F. P. N. magnis Africani 
studiis productus. Ilis datum ab senatu negotium est, 
in seditionis gracchanae satellites more maiorum 
animadvertendi. In ea cognitione acerbior, pro fa- 
miliae suae vehementia, fuisse P. Popillius fertur, 
qui , collega ad expeditionem siculam se parante , 
deinde profecto, quaestionem ferme solus exercuit. 
Ergo quibusdam amicorum Gracchi inauditis indefen- 
sisque exsilium esse iussum tradunt, alios a carnifice 
necatos. Inter quos C. Villii supplicium insigni foe- 
ditate fuit: quem in vas quoddanq serpentibus atque 
viperis repletum , coniecerunt. 

IX. Sed non minus miraculo hominibus , quam in- 
dignationi, C. Blosii pertinacia fuit, qui ad Laelium 
(nam et hic consulibus in consilio aderat) depreca- 
tum quum venisset, amicitiaeque afferret excusatio- 
nem , per quam nihil negare Tiberio potuisset-, quae- 
renti Laelio, «Quid si Capitolium iussisset incendere, 
» paruisses? respondit, hoc quidem Gracchum impe- 
» raturum non fuisse. » Vrgenti autem , dicentique , 
« at si imperasset? Fecissem », inquit. 

X. Sed ille quidem ad hostes fuga elapsus , et cri- 
men suunfet dictum in praesentia impunitum habuit. 
Sed ut tristitia temporum aliquo opportuno remedio 
leniretur, legem agrariam ratam senatus habuit; au- 
clorque populo factus est, alterius in Gracchi locum 

triumviri creandi: creatus estP. Crassus, cuius filiam 
Liciniam in matrimonio C. Gcaechi fuisse mulli tra- 
diderunt; quum Cornelius Nepos Bruti Callaici ge- 
nerum eum faciat. Neque tamen in Patres mitigata 
hominum ira est, praecipuo Nasicae odio, quod 
tribunum plebis, delicias populi, iuvenem egregium, 
eundemque affinem suum interemisset : nam in con- 
nubio Nasicae Gracchorum matertera egerat. 

XI. Quum appareret, vindictae tempus et occasio- 
nem quaeri , non aliter servari posse visus est, quam 
si per speciem legationis aliquo emitteretur. Com- 
modum Asiae res postulare magna auctoritate virum 
videbantur, quas, post Philometoris Attali mortem, 
audacia cuiusdam Aristonici turbaverat. Sed eius 
negotii causas originemque plenius exponi res desi- 
derat: quia tum pergamenorum in Asia regum opes 
exstinctae , regnumque eorum romana provincia fa- 
cta. 

XII. Eumenes, Attalo conditore regni genitus, 
multiplicatam a se potentiam Attalo fratri reliquerat, 
tulelamque filii , cui et ipsi nomen Attalus fuit. Sub 
hoc quoque non conservatum modo egregie regnum 
est, verum etiam opibus et gloria crevit. Sed Iunior 
Attalus , qui post annos viginti regiam potestatem 
adhuc penes patruum esse dolebat, ad ius suum sce- 
lere patefecit aditum , veneno senem interemisse cre- 
ditus. Neque iustior in administrando regno fuit, 
quam in quaerendo fuerat. 

XIII. Vnde sicuti maiorum suorum mores minime 
imitabatur , ita netpie felicitatem illorum , neque ae- 
tatem consequi potuit. Nam illis eximia humanitas, 

mirus populi amor , etiam apud externos pace bello- 
que plurimum auctoritatis, praeterea diuturnum re- 
gnandi tempus contigerat. Hunc saevientem in ami- 
cos , quorum etiam coniuges et genus totum solebat 
tollere , non suorum modo , sed etiam vicinorum , 
ingens odium excepit. Cuius dolore magis etiam effe- 
ratus, postremo in eam intemperiem incidit, ut vix 
compos mentis haberetur. 

XIV. Hic igitur , post quintum regni annum , dum 
matris sepulcrum suarum manuum operibus ornat, 
morbo ex fervore solis contracto, septimum intra 
diem obierat, testamento condito, quo populum ro- 
manurn heredem faciebat. Id ab Eudemo Pergameno 
quum perlatum in Vrbem esset , adiri hereditatem 
oportere senatus censuit: missique haud cunctanter , 
qui populi nomine possiderent. Omnis, ut opinor, 
publici status mutatio periculi plena est; et ubi res 
ad externos deferuntur, magis: quorum odio aut con- 
temptu popularium animos haud difficulter implent , 
quicumque quamlibet ob causam recentibus dominis 
iniquiores sunt. 

XV. Igitur licet ad comparanda civitatum studia , 
nomen ostentatum libertatis esset ; deleri tamen in- 
vidia non potuit, quod nullo ad eam diem exemplo , 
ignotus heres praescriptione testamenti regnum alie- 
num occuparet. Haec haudquaquam segnis observa- 
bat Aristonicus , quem mater Ephesia, citharoedi cu- 
iusdam fdia , susceptum ex Eumene rege dictitabat : 
is igitur , quum se verum regni heredem , et contra 
praedones vindicem ferret, urbes imperio regum as- 

suetas sollicitare aggressus, principium spei cona- 
tuumque Leucas habuit: quod oppidum situ, quam 
magnitudine aut potentia robustius , Tachos Persa , 
Phocaeam inter Smyrnamque in rupe mari imminen- 
te posuerat, quo tempore, regis Artaxerxis obsequio 
proiecto , proprias in Asia opes stabilire satagebat. 

XVI. Occupatione Leucarum quum patefacta Ari- 
stonici consilia essent, varie commotis animis, tamen 
apud plerosque romani nominis timor, regiique te- 
stamenti auctoritas valebat : etiam multi , qui Roma- 
nos gravabantur dominos, Aristonicum nolebant, aut 
mentientem regium genus, aut maternae originis foe- 
dantem. sordibus. Igitur passim in conciliis fremebant 
principes, « Quid sibi cum hoc iuvene esset, quem 
» ne ii quidem , a quibus se diceret ortum , agnovis- 
m sent? Nam ab Eumene fuisse praeteritum , et duos 
» deinceps Attalos nullam eius rationem habuisse: po- 
» stremuin etiam, velut haud dubie exstincta regia 

»» domo, populum romanum heredem instituisse. 

XVII. » Tantis praeiudiciis prementibus, ne qui- 
» dem si potentiam tantis cogi lationibus parem habuis- 
» set, regem adsciscendum honesta et iusta sequen- 
» tibus : multo minus habendum cum periculo , qui, 
» etiamsi tutos praestare omnes posset, non sine pu- 
» dore haberetur. Eam esse conditionem Asiae, ut 
» ubertate soli et humanitate incol^itium plus ali- 
>j quanto divitiis , et pacis artibus , quam armorum 
« studio valeat. Vicinos autem habere feroces, et ad 
» bella praedamque semper paratos: hinc Gallograe- 
ci cos accolere, a prima statim origine transmissa di- 
» sciplina praedones ; inde Bithynos et Cappadoces 

» esse reges , nunquam non limis contuentes Asiam , 
» et invasuros , quamprimum occasio placuisset. 

XVIII. » Quid si iam Romanos sibi hostes Aristo- 
» nicus conciliet , iure potiores , armis intolerandos? 
» quis enim credat , Asiam neglecturos , pulcherri- 
» mam partem terrarum, et praecipuae opulentiae ; 
» quum praesertim Macedoniae regnum teneant , in 
» Graeciam mittant praetores, pro cuius libertate 
s arma se adversus Philippum , arma adversus An- 
33 tiochum sumpsisse , erant gloriati. Iam Eumene vi- 
» vo , saepe in senatu iactatum , quid ita florentissi- 
» mas provincias unius homiqis modico ante regno 
» adiecissent. 

XIX. » Pudor tamen, et, regnante mox Attalo, 

amicitiae, quas potentes multasque habebat, con- 

33 tinuere cupidas manus : sed obsequio , sumplibus- 
33 que immensis , et summa contumeliarum patientia 
33 fuit emenda securitas. Nunc autem , ubi notae ho- 
33 minum avaritiae et ambitioni testamentum novissi- 
» mi regis obtentui , et immensa potentia ad manus 
33 est, ecquis ambigat, parvo post tempore pedestres 
33 equestresque Romanorum copias, validamque prae- 
33 terea classem in media Asia fore? Meminerint igi- 
» tur, quicumque de iure Aristonici disceptant, se 
33 eadem opera de bello romano decernere. 

XX. 33 Illud .sane sumerent , quos neque maximi 
33 olim reges, Philippus Antiochusque domiti, neque 
» tot a Romanis subactae gentes, ne recentia quidem 
» exempla moveant; notis Hasdrubalis , notis Critolai, 
b Diaeique nuper eventibus , qui istud incendium 
33 belli roinani suae quisque domi excitasset, donec 
» punicum imperium, et achaica libertas concideret, 

• pulcherrimaeque et maximae urbium Corinthus et 
j> Carthago delerentur ». Hi multorum ubiijae ser- 
mones erant : sed Ephesii , primaria Asiae civitas , 
vires etiam ad verba aiierebant: horum praecipue 
opibus educta classis Aristonicum , occurrere haud 
procul Cumis ausum, navali pugna profligavit, Leu- 
casque recepit. 

XXI. At ille in mediterranea delatus , quum rebus 
semel motis, nullum nisi in audacia praesidium esset, 
egenis servisque concitatis , maiores, quam amisisset, 
copias brevi contraxit. Nam et iis locis dominorum 
asperitas taedium servitutis , et finiendae quovis mo- 
do cupiditatem iniecerat. Ilis quoque novum nomen 
impositum : Heliopolitac appellati. Cum his Aristoni- 
cus multa adversus civitates secunda proelia fecit, 
occupatisque fraude Thyatiris , mox Apollonidem 
Pergamo proximam, cum aliis aliquot oppidis in po- 
testatem redegit: tanlumque fortunae favorem exper- 
tus est, ut, quamquam civitatibus Bithyniae et Cap- 
padociae reges suppetias mitterent, nobilissimis ur- 
bibus Myndo, Samo, Colophone vi receptis , i ustus 
iam Asiae rex esse videretur. 

XXII. Quapropter et praesenti successu elatus, et 
Romanos internis discordiis laborantes contemnens 
(nam et BJosius Cumanus ex Vrbe profugus spes eius 
exaggeraverat), magna cum fiducia non occupata 
modo retinebat, sed et plura quotidie adiiciebat ante 
partis. Placuit ergo legatos quinque mitti, qui res 
Asiae , quantum auctoritate consilioque, et sociorum 
viribus possent, componerent. Princeps legationis 
eius P. Scipio Nasica fuit, quo civium invidiae sub- 

duceretur. Etiam in Siciliam decreta est legatio, quod 
ob tumultum gracchanum , inspectis sibyllinis car- 
minibus, vetustissimam Cererem placandam esse, de- 
cemviri retulerant. 

XXin. Igitur, quamquam in Vrbe templum eius 
deae magnificentissimum esset, Ennam mittendum 
censuerunt Patres , ubi et nata esse , frugesque pri- 
mum reperisse credebatur. Sed hactenus eo per fu- 
gitivorum arma penetrari nequiverat: tum, ut posset, 
victoria P. Rupilii consulis erat effectum. Nam ille 
magna cura complexus bellum, facile praeclaram 
spem sociis , terroremque fugitivis iniecit : quum et 
in reliqua omni administratione severum intentum- 
que ducem ageret; generum quoque suum Q. Fabium, 
quod eius negligentia tauromcnitanam arcem amis- 
sam cognoverat , provincia decedere coegisset. 

XXJV. Erant multa fugitivorum praesidia, sed om- 
nis eorum potentia maxime constabat duarum ur- 
bium viribus, Ennae et Tauromenii: quas si recipere 
potuisset , pro confecto sibi bellum futurum impera- 
tor haud iniuria existimabat. Prior obsidio taurome- 
nitana fuit: quam urbem, acerrime oppugnatam, ante 
tamen capere non potuit, quam diram ad famem 
obsessos adegisset. Neque erat hoc difficile classem 
habenti , qua mercatores , aut etiam praedones , lucri 
causa frumentum importaturos, submoveret. Igitur 
obsessi , nullam in victoris clementia sibi spem esse 
reponendam certi , necessitatem praesentem, uti po- 
tuerant, sustinebant, non liberorum corporibus, non 
uxorum abstinente famis rabie , postremo se quoque 
invicem lacerantes. 

* 

XXV. Cleonis ibi frater , nomine Coma nus , prae- 
erat: qui fugam ex urbe circumsessa molitus, incidit 
in vigilum manus , ct in custodiam traditus est: doneo 
proditione Sarapionis cuiusdam arce capta, fugitivos, 
quotquot reperti sunt, excruciatos consul in prae- 
ceps iaci iussit. Tauromenio recepto , Ennam pro- 
cessit ; parique conatu obsidionem urgens , ibi quo- 
que rerum ad vitam necessariarum ingentem penu- 
riam brevi effecit. 

XXVI. Magnae enim fugitivorum copiae inerant: 
adeoque hic et Tauromenii ad viginti eorum millia 
esse interfecta produntur. Ad Ennam semel eruptio- 
ne magnis viribus certatum est, Cleone cum delectis 
suorum urbe egresso : qui etiam fortissime proeliatus, 
tamen in potestatem hostium venit ; neque multo post 
ex vulneribus obiit. Hoc quoque spectaculum , nam, 
cognoscendum obsessis corpus consul obiecerat, ani- 
mos eorum fregit : et reperti sunt , qui privatae sa- 
lutis pactione traderent urbem , natura atque opero 
ita permunitam, ut armis inexpugnabilis haberetur. 

XXVII. Eunus praestigiator, kleinque rex imagi- 
narius , dum urbs capitur , cum sexcentis ferme 
stipatoribus in loca praerupta effugit: ceteri compre- 
hensi catenisque religati sunt, ut servili supplicio 
crucis consumerentur. His Romae auditis , delecti ex 
collegio decemvirorum in Siciliam venerunt, sacris- 
que Ennensi Cereri factis, cuius simulacrum anti- 
quissimum ne fugitivi quidem et barbari violaverant, 
universam deinde insulam obiverunt, ut aras Aetnaeo 
Iovi dicatas , postquam ad eas sacriiicassent , circum- 

§. 1S. Otoi. V, 9. — Diodor. — Flor. IU, 19. 

§. 26. Flor. — Cic. in Verr. IV. 49 ct 5 o. 

§. »7. Diodor. apud Vale». — Eutrwp. lib. IV. — Plularch. iu Tib. Graccho, 
cap. ay. — Veli. II • £». — Ovid. Fa*t. I, 596. — Pubi. Viet. dcRegion. Vibi*. 

Tit. Liv. Tom. IX C c 



4 02 IO. KHFJNS11F.MII SVPPLE.V. 

datis maceriis clauderent, interdicto aditu, nisi qui- 
bus ad eas aras publica et solemnia sacra esseut. Iloc 
anno duo triumphi celebres ex Hispania ducti : de 
Gallaecis et Lusitanis D. Brutus, de Numantinis P. 
Scipio Africanus triumpharunt. 

XXVUI. Vtrique imperatori a devictis gentibus vo- 
cabulum inditum : Brutus Callaici cognomentum re- 
tinuit; in Scipione maioris gloriae appellatio, Nu- 
mantini nomen, quamquam usurpari coeptum, ob- 
solefecit. De manubiis templum Brutus Cullaicus 
struxit, aditum L. Accii poetae familiaris sui carmi- 
nibus exornavit. Scipionis triumphus priori quidem , 
quem annos ante quatuordecim egerat, uti haud 
multo inferior gloria, ita specie ornamentisque mi- 
nime comparandus fuit. Pauci ante currum Numan- 
tini ducti : militibus argenti septemdecim millia pondo 
distributa ; iique tam exiguo fuere contenti. 

XXIX. Hispanifi. Siciliaque fere perpacatis, nulla 
de rebus externis magna senatui cura , praeterquam 
de Asia, et bello Aristonici fuit. Nam et P. Nasica, 
quum aliquandiu per Asiae civitates oberrasset, fato 
functus Pergami fuerat. Igitur quum de provinciis 
novi consules , P. Licinius P. F. P. N. Crassus , L. 
Valerius C. F. P. N. Flaccus retulissent, atque uter- 
que habere Asiam vellent, magna contentione res 
acta est. Pontifex maximus Crassus erat, nuper in P. 
Nasicae locum factus : ideo collegae mulclam dixit, 
si a sacris discessisset ; erat enim flaminio martiali 
praeditus. Neque finis certaminum factus , donec ad 
populum ferri placuit, quem id bellum gerere iuberet. 

XXX. Nam et de Crasso dubitabatur, ne pontifi- 
cem maximum abire ex Italia contra religiones foret: 

dictaeque sententiae erant, ut potius pro consule ali- 
quis mitteretur , quum praesertim nuper clarissimi 
' essent imperatores ex provinciis reversi. Populus , 
remissa flamini mulcta, dicto tamen audientem pon- 
tifici esse iussit : privatum ei bello praefici non pla- 
cuit ; duasque tantum tribus quum Africanus tulisset, 
consuli P. Licinio provincia decreta est. 

XXXI. Magna enim eius viri auctoritas, magnaque 
in vulgus veneratio fuit; quod opes ac genus eloquen- 
tiae iurisque studio perornasset. Profectus igitur cum 
instructissimo exercitu, quia sibi magno usui faturam 
esse sociorum benevolentiam cernebat, neque gratius 
quidquam vulgo, quam suo quemque sermone compel- 
lari, graecae linguae tantum impendit operae, ut quin- 
que illa genera, in quae distinguitur, penitus perdisce- 
ret, proque tribunali, qua quisque dialecto poslulasset, 
eadem decreta redderet: idque ei plurimum ad sociorum 
amorem profuit. Maximis igitur adiutus auxiliis (nam 
et a vicinis regibus , Mithridate pontico , Ariarathe Cap- 
padoce , Nicomede bithyno , itemque paphlagone 
Pylaemene missae copiae fuerant) bellum impigre 
orsus est : nec minori in eo severitate usus , quam 
aliis in negotiis lenitatem praetulerat. 

XXXII.Vnum eius factum memorabo, unde, qualis 
in celero imperio fuerit, promptum sit cognoscere. 
Leucas (id enim oppidum Aristonicus, prosperiore 
fortuna usus , receperat ) quum oppugnare pararet , 
scripsit ad magistrum architectum Eleatensium , qui 
eo bello socii amicique populi romani erant , ut ex 

matis duobus, quos apud eos vidisset, maiorem mitteret. 
Magister , cognito , arietem ex eo malo fieri oportere, 
minorem, quernei instituto commodiorem iudicabat, 
misit. 

XXXIII. Vocatum igitur, frustraque excusantem, 
quod obsequium ab ipso, non consilium petitum fuisse, 
consul diceret, nudari, virgisque multum caedi iussit. 
Ceterum nulla ad memoriam satis insigni re, pro tanta 
exspectatione , gesta , annus ille praeteriit. Nam et 
Aristonici magnae vires erant, non ex Asia tantum; 
sed etiam Thracum et Achaiae studiis auxiliisque 
Utebatur. In Vrbe Q. Caecilius Macedonicus, Q. Pom- 
peius A. F. censores Creati : tum primum exemplo dato, 
censorem utrumque de plebe creandi, quum a C. 
Marcio, qui primus e plebe fuit, per annos ducentos 
viginti, semper patricius alter creatus esset. 

XXXIV. Negligentia prisci moris id factum, an ut 
hoc quoque modo populi nondum placatos ob inte- 
ritum Gracchianimos nobilitas mitigaret, non traditur. 
Suspiciones certe eo anno , et tantum non motus 
atroces fuerunt; incitantibus maxime plebem trium- 
viris agro dividundo , et C. Papirio Carbone tribuno 
plebis, qui saepe Ti. Gracchi mortem deplorando, 
semel etiam , quum de reficiendis tribunis ferret, P. 
Africanum in concionem productum interrogavit , 
quid de nece Tiberii sentiret t eius enim viri vocem , 
quae proposito suo plurimum additura momenti esset, 
exspectabat: quia ob affinitatem, et populi praesens 
Studium , putabat pro Gracchi causa loquuturum esse. 

XXXV. At Scipio, nihil a solita magnitudine animi 
dellectens, iure caesum videri respondit. Tum primum 

obstrepere et acclamare populus coepit, qui summo 
hactenus opere virum coluerat. Nec ipse cessit, rerum 
gestarum conscientia praefidens, quin silentium indi- 
gnanti imponeret populo : convicium quoque prae- 
cepto addens, « Taceant, inquit, quorum noverca 
» est Italia. » Orto deinde murmure, « Non efficietis, 
» ait , ut solutos timeam , quos vinctos adduxi ; » 
tantusque omnium mentes aspectu ac oratione gravis- 
simi viri stupor invasit, ut omnis concio repente con- 
ticeret. 

XXXVI. Ab eo tamen tempore relanguit, quam 
ante obtinuerat, populi benevolentia ; remque potius 
eam salutarem L. Aurelio Cottae fuisse putem , utac- 
ensante P. Africano absolveretur, quam quod dicti- 
tasse, quosdam supra tradidimus, eximiam accusato- 
ris dignitatem reo profuisse. Turbulentum hoc tri- 
hunitiis actionibus tempus fuit. C. Carbo , perlata lege, 
qua tabellam ad iubendas vetandasve leges populo 
dabat, maiora orsus, rogationem de iisdem tribunis 
plebis, quoties populo videretur, reficiendis , pro- 
mulgavit. 

XXXVn. Non erat obscurum , quibus consiliis via 
hoc principio muniretur: igitur principes civitatis 
dissuaserunt legem, C. Laelius, et gravissima oratio- 
ne P. Africanus. Itaque lex tam popularis suffragiis 
popidi repudiata est, licet disertissimi gratiosissimi - 
que homines in diversum niterentur; nam et ipsius 
tribuni blanda cum re, tum facundiae viribus, erat 
oratio; et C. Gracchus, temporum eorum uberrimus 

orator, plebique longe acceptissimus, legem diligen- 
ter magnaque animi atque etiam doloris contentione 
suadebat , his ferme verbis usus : 

XXXVIII. «Si fieri posset, Quirites, ut maiores 
» vestri , qui tam necessariam libertati potestatem , 
» veluti per manus ad haec tempora transmiserunt, 
» praesentibus comitiis interessent , ante omnia , cre- 
» do , mirarentur, ecquid opus esset ferri, ut populo 
» faciundi , quod vellet , ius esset : quum omnia ci- 
» vilia iura non aliunde , quam a voluntate populi , 
» proficiscantur, cuius summum in civitate ius est. 
3> Deinde si quis doceret, hoc ideo agi, quod legibus aut 
r> moribus aliis uteremur, tamen vix intelligerent , 
33 quemadmodum aut plebiscito populi ius abrogari, 
3> aut obliterari consuetudine posset. Quin , remotis 
3> his ludibriis , agi de utilitate publica iuberent, ut 
» tandem explosa iniqua et contumeliosa inquisitione, 
3> quantum decerni a populo posset, id potius requi- 
>» reretur , quantum oporteret. 

XXXfX. 33 In hac autem consultatione , utrumne 
33 potius ad illos respicietis, Quirites, quibus vestras 
33 miserias laetitiae, et libertatem dolori esse cogno- 
33 vistis ; an vero , valere iussis invidis , vestra com- 
» moda ponetis ob oculos , vobisque consuletis ? To- 
33 tum hoc , quod in praesentia agiinus, populare est. 
3> Tribunorum enim plebis creandorum quod ius , 
33 quemque morem esse oporteat, quaeritur; quam 
i> potestatem non utique senatus introduxit in rem- 
>3 publicam: res cum per se aequissima, tum ad tuen- 
33 dain vestram libertatem pernecessaria , secessione 
33 plebis et contentione summa extorqueri debuit. 

» Eam igitur nos et retinere et ornare ex vestra po- 
» tius voluntate aequum est, quam eorum , qui hanc 
» aut nunquam natam , aut certe quantocius aboli- 
» tam, cum omnibus, qui hanc defendant, cupiunt. 

XL. » Quid vero ad hos attinet, quos vobis tribu- 
» nos, quum vestra sint comitia, et quoties praefi- 
»>cialis? Sed praeclari illi, si diis placet, iuris pu- 
» blici custodes , eundem tribunum plebis refici , fas 
» esse negant ; et C. Papirio rogationem eam ferenti 
» obstrigillant. An igitur rem novam fert Papirius , 
» an quod antiquitus observatum , semper licitum 
» fuit, temporibus reipublicae sic exigentibus, refert? 
» Hodiene primum , an vero post annos quadringen- 
» tos , potestatis hanc vestrae partem usurpabitis ? 
» Qued pati iis temporibus Cincinnati , et Cossi , et 
» Camilli potuerunt, id nimirum praesens aetas ferre 
» non poterit? 

XLI. » An forte illo quidem aevo necessaria haec 
» plebi cautio fuit, hodie servari nihil attinet? Immo 
■» vero , si ulla unquam fuere tempora , quae libcr- 
y> tatis vestrae bonos fidosque desiderarent propugna- 
» tores et constantes, hoc illud est , Quirites. Quum 
» inter maximarum rerum disceptationes, iidem per- 
» petuo homines consilii publici auctoritatem habeant, 
» vestris patronis annuo spatio satagunt finire libere 
» pro vobis, et aliquanto efficacius, quam fieri a 
m privato possit, agendi potestatem. Hunc deinde an- 
» num , ad magna negotia breve et velox tempus, 
m variis artibus coarctant : nonnunquam , ubi acres 
» sibi viros opponi sentiunt, differentes impetum ; 
« saepe per aliquem ex collegio, quod plerumque 
» non est difficile, praesertim enise dantibus operain, 
» ut in tanto numero unum aliquod mancipium suum 
» habeant, optimas leges impediunt: interdum vi et 

» armis quum aliae artes infeliciter tcntatae fuerunt, 
» iure nostro depellimur. 

XLn. » Adversus hos tam infensos et perpetuos et 
» instantes adversarios, strenuis vos opus habere de- 
» fensoribus , rebus ipsis admonemini : quos si tanto 
» numero vobis praesto futuros putatis, ut quotannis 
» alios aliosque possitis deligere, vereor, ne valde 
» fallamini, Quirites. Multa sunt atque magna, quae 
» pro populi iure propugnaturum habere necessum 
» est, Quirites : iam primum ingenium tantarum re- 
« rum capax , notitia reipublicae, tolerantia laboris , 
» contemptus periculorum. Atque haec omnia fru- 
« stra inerunt, si desit animus, omnia pro vobis 
» paratus pati , blanditiis minisque iuxta inexpugna- 
» bilis , avaritia et ambitione vacuus. 

XLIII, «Hic quoque, sine facultate aliqua dicendi, 
» saepe fructu contentionis suae frustrabitur. Tales 
» equidem perpauci sunt in civitate , et pars eorum 
» aliis causis a commodorum vestrorum cura abstra- 
» huntur. Quum igitur aliquem quandoque nacti ex 
» voto fueritis , non fruemini huius opera , non te- 
» nebitis atque amplectemini , donec aliquod operae 
» pretium efficiatis? An vero nequidquam apud vos 
» haec iacimus, fatali hac populi romani simplicitate, 
» ut illudi sibi facile ferat, nec pro magnitudine rei ad 
» sua pericula moveatur? Atque eam vel maximam 
» causam esse reor, cur prodi libertatem vestram 
« necessum sit , quia neque inimicorum conatibus 
» mature itis obviam, neque defenditis, a quibus de- 
« fendimini. 

XLIV. « Iam pridem me revolvi ad domesticas la- 
» crymas , intelligitis : neque mehercule mirandum 
» est, in tanto et reipublicae, et nostrae domus vul- 
» nere, me non posse querimoniarum et doloris obli- 

» visci. Te, te, optime animoque meo carissime fra- 
» ter, desidero, quem illi, quum iure essent impa- 
» res , per seditionem crudeliter occiderunt , inilissi- 
» mum virum , et ne quidem in ultimo periculo ad 
» civile certamen adduci gnarum. Igitur ille, ne cuius 
» alterius sanguinem funderet, suum dedit: aliis re- 
» liquit exemplum, ut easdem actiones aggressi, sibi 
» non alium exitum destinatum esse meminerint, do- 
» nec et vobis haec socordia manebit , et illis haec 
» tam impunita superbia. i> 

XLV. Multis deinde tum in auctores tiberianae 
caedis acerbe et vehementer invectus est, tum in 
Africanum , qui non timuerat dicere , Tiberium iure 
caesum vidcrL Dum, in his rebus, spes, animique dis- 
sidentium Romae iactantur, P. Rupilius, proconsulari 
imperio Siciliam obtinens , quum nihil ad pacandam 
omnino provinciam , praeter ipsius falsi regis capti- 
vitatem , superesset , ad comprehendendum eum ex- 
pedito cum milite processit. Tum vero, desperata 
penitus salute, qui cum Euno fugerant, mutuis vul- 
neribus suppliciorum crudelitati se exemerunt. 

XLVI. Eunus , homo timidus et socors , quum in 
speluncis aliquamdiu latuisset, repertus extractusque 
est , cum comitibus omnino quatuor: ex quibus ipsi 5 
aestimari stoliditas ac mollities vesani praestigiatoris 
poterat; coquus enim, pistorque ac balneator, cum 
scurra, qui potantem exhilarare sueverat, extremi 
solique ministrorum ei superfuere. Coniectus ipse in 
Morgantinum carcerem , foedo morbo, quuin ex cor- 
rupto corpore pediculorum vis immensa pullularet , 
periit. Proconsul , ne quid reliquiarum usquam se 
conderet, totam insulam cum expeditis percucurrit, 

penitusque repurgatam ab omni non modo materia , 
sed etiam suspicione belli, ordinavit, legibus de sen- 
tentia decem legatorum datis. 

XLVII. Rupiliae ab auctore vocatae ; diuque dein- 
ceps in usu atque honore apud Siculos fuere. Praecipue 
de indiciis cavebatur : ut qui eiusdem civitatis essent 
Siculi, domi certarent suis legibus ; qui diversarum in- 
ter eos praetor romanus iudicaret. Admirationi res ea 
haud immerito Siculis fuit, quod quem aliquando 
publicanis opera danda tueri se viderant, eundem 
nunc sibi leges , insulae pacem , fugitivis et praedo- 
nibus supplicia reddentem viderent. Constitutis in 
Sicilia rebus , exercrtuque deportato, quamquam res 
triumpho dignissimas gesserat, ovatione contentus 
fuit, ne summum in hac civitate virtutis praemium 
servili videretur inscriptione foedavisse. 

XLVIH. Quum deinde C. Claudius C. F. Ap. N. 
Pulcher , M. Perperna M. F. consules essent, C. Clau- 
dio de seditiosis C. Papirii actionibus referente, quum 
illius culpa quidquam factum negaretur , senatus de- 
crevit , eo invito , qui cum populo ageret , seditionem ‘ 
Jieri 'non posse; quippe cui liceat, concionem, simul 
atque turbari' coeptum sit , dimittere. Id<|ue P. Crasso 
absenti placuerat , qui iuris omnis consultissimus ha- 
bebatur. Sed non utr civilium artium, ita bellicarum 
prosper ei successus mansit : ex provincia deceden- 
tem insidiae hostium circa Leucas oppresserunt, non 
calamitoso tantum ob cladem exitu , sed etiam ad- 
sperso avaritiae labe. 

XLIX. Opulentam enim praedam trahens, dum 
conservandae ei studet, minus expeditas ad proelium 
copias habuit , aciemque inordinatam tempore et lo- 
co alieno obiecit hostibus. Nam regionem situ inter- 
ruptam et asperam, tempestatibus maxime obnoxia 
pars anni difliciliorem solito fecerat. Collatis igitur 
signis, licet aliquamdiu fortissime Romani restitissent, 
magna tamen cum clade fusi fugatique sunt. Impe- 
rator in fuga inter Eleam et Myrinam exceptus a 
Thracum auxiliis , quae permagna Aristonicus habe- 
bat , ne in potestatem hominis abiecti proconsul ro- 
manus veniret, in Thracis unitos oculum, quam ad 
equum regendum forte gerebat , virgam direxit. 

L. Barbarus quum dolore et ira exarsisset, sica 
transverberatum , quum ulcisci putaret , a captivita- 
te, quam quaerebat effugere, liberavit. Caput ad Ari- 
stonicum relatum est, relictum corpus Myrinenses 
humaverunt. Harum rerum fama consulem M. Per- 
pernam, cui Asiae sors evenerat , incitavit , ut con- 
tentiore studio in provinciam veniret, ne spatium Ari- 
stonico daret, ad labefactandos sociorum animos vi- 
ctoria utendi. Multum celeritas illa ad summam rei 
profuit : quippe Aristonicus quasi non proelio , sed 
bello vicisset, in securitatem et festas epulas resolutus, 
faciliorem de se, quam sperare quisquam potuisset, 
victoriam praebuit. 

LI. Nam ex improviso consul eum adortus, acie 
victum , exercituque omni exsutum, fuga se ab in- 
stanti exitio eripere coegit. Sic effectum est, ut or- 
tum in Vrbe propter adversam pugnam luctum , cito 

fama victoriae consolaretur. Vtriusque eventus prae- 
sagia divinitus ostensa fuisse putantur. Lupus et canis 
quum inter se pugnarent Hostiae , fulmine exanima- 
ti fuerant: quo ducum utriusque partis interitus 
haud obscure significatus videbatur. 

LII. Nam Cumani Apollinis per quatriduum fletus, 
Asiae Graeciaeque suae timentis esse, vatum interpre- 
tata sollertia est : dierum etiam numero responden- 
tibus annis , quibus bellum duravit. Terruerat ab ini- 
tio prodigium hoc haruspices, eorumqne monitu 
frangi simulacrum , et in mare proiici , senatus ins- 
serat. Sed Cumani senes docuerunt, bello persico, 
itemque Antiochi, prosperum id Romanis ostentum 
fuisse. Igitur, re iterum ad haruspices relata, quum 
acciti consultique peritissimi quique fuissent, respon- 
sum est , quod Graecorum colonia Cumae esset , Apol- 
linem plorantem mala terris , unde esset advectus , por- 
tendere. Sacrificiis igitur placari eum oportere , donaque 
in aedem eius mittendis. 

LII1. Census eodem anno actus est, lustrumque 
undesexagesimum conditum. Censa sunt civium capi- 
ta trecenta tredecim millia, octingenta viginti tria, 
praeter pupillos et viduas. Q. Metellus censor censui t, 
ut omnes cogerentur ducere uxores liberorum causa. 
Exstat oratio eius, quam Augustus Caesar, quum 
de maritandis ordinibus ageret , velut in haec tem- 
pora scriptam , in senatu recitavit, et per edictum 
notam populo fecit. Senatum quoque censores hi le- 
gerunt: quumque in legendo senatu praeteritus a 
Metello C. Atinius Labeo fuisset, quod tribunus ple- 
bis esset , maximae sunt a Labeone turbae excitatae. 

LIV. Nam et plebiscitum factum , uti tribuni plebis 
senatores essent : et censorem , e Campo revertentem , 
quum vacuum, ut meridie solet, forum atque Capi- 
tolium esset , tribunus ad saxum Tarpeium obtorto 
collo rapuit, ut praecipitaretur. Convolaverunt ad 
periculum tanti civis filii ac propinqui, serum paene 
auxilium ; quum neque vi repellendi sacrosanctam 
potestatem ius esset : neque tribuni , qui intercede- 
rent , ob tempus diei praesto erant; multoque labore 
primum unus repertus inhibuit collegam; ceteri dein- 
de supervenientes , Metello , ne quid amplius tum 
pateretur, auxilio fuerunt. 

LV. Tribunus furorem a corpore censoris , in bo- 
na vertit, eaque, palam inspectante populo, foculo 
posito in rostris , adhibitoque tibicine , consecravit, 
lia res tamen neque fraudi Metello , et Atinio impu- 
nita mansit; quum tot haberet vir ille liberos, sum- 
mis in civitate usos honoribus. Sed hanc properan- 
tis ad finem libertatis intemperantius luxuriantem 
licentiam, non ita multo post Sullae et Marii, et ci- 
vilia bella, tribunis ante, mox populo ius, quo uti 
nesciebat , adimendo , vindicarunt. 

liVI. Interea turbulenta in Vrbe tempora, bello 
bene gesta respublica compensabat. Nam consul Per- 
perna , insistendum hosti iam fracto ratus , Aristoni- 
cum nusquam consistere patiebatur, donec moenibus 
Stratonicensium se includeret. Ibi circumsessus, acri- 
terque armis, sed magis fame oppugnatus, quum , spe 
otnni consumpta, urbem seque mox in potestate vi- 
ctoris fore videret, extremam necessitatem spontanea 
deditione praevenit. 

LYII. C. Blosius, j»erditis Aristonici rebus, sibi 
conscivit necem. Consul, coniecto in vincula Aristo- 
nico, deinde Asiam peragrando, civitatibus iura sua, 
ut meritae videbantur, minuit, auxitve; provinciam- 
que populo romano tributariam fecit. Per eadem tem- 
pora Syria quoque regem Antiochum amisit, quem 
parthicum animo bellum volvere dicebamus. Nam ille, 
sive Phrahatis praevenire consilia studens , sive fra- 
tris repetendi cura, sive, quod magis credas, floren- 
lissimis regni rebus , quum praeter Syriam Babylo- 
niae Mediaeque imperaret, minime contentus, vete- 
res Macedonum fines , et possessam Arsacidis imperii 
partem armis repetiturus, ingentem exercitum col- 
legerat. 

LVI1I. Centum ad summum millia bellatorum fuisse 
creditur, egregiam inventutem, et multis finitimorum 
bellis duratam. Iudaeorum etiam affuerunt auxilia , 
ipso ducente principe eorum Hyrcano. Sed in Antio- 
cho , ut magna vis animi , multaque ad virtutem exi- 
mia, ita non minus luxuriae temulentiaeque inerat : 
quibus ne bello quidem omissis, vigorem exercitus , 
et spes ipse suas corrupit. Trahebat enim calonum et 
lixarum , permixtis etiam scortis atque histrionibus , 
tantum agmen, ut iste numerus duplo, quam arma- 
torum , maior haberetur. 

LIX. Sequebatur copiosa conviviorum supellex , 
non ad usum modo, sed etiam ostentationem luxus, 
quum culinaria quoque vasa ex argento portarentur. 
Eadem manipulorum species , tanquam ad pompam 

exornatis omnibus; adeo ut gregarii quoque milites 
Cbulis aureis caligas stringerent. Omen expeditionis 
infaustae hirundines fuisse aiunt, quae nidum in ta- 
bernaculo regio fecerant. 'Initia tamen laeta et magni- 
fica fuerunt , multis obviam procedentibus regulis , 
quos parthicac superbiae odium ad alias respicere 
spes coegerat. Inde viribus animisque auctior, ut pri- 
mum copia pugnae data, strenue congressus, magno 
proelio victor luit, Inda te Parthorum duce profligato, 
qui ad transitum Lyci fluminis occurrerat. 

LX. Iterum deinde tertiumque similis fortunae suc- 
cessum expertus, quum passim ad eum civitates na- 
tionesque deficerent, omni praeter veteres Parthorum 
fines imperio Phrahatem exuit. Phrahates vi aperta 
inferior, totus ad alia consilia se convertit: et quia 
Demetrius, Antiochi frater, non alium forte ad usum 
servatus, apud ipsum erat, eum addito praesidio ad 
recuperandum regnum misit, ut ita hostem suarum 
rerum periculo amoliretur. 

LXI. Neque hac spe contentus , civitates , maxime 
quas Antiochi praesidia, ob insolentiam , ut 'fit, mi- 
litarem, gravate pati cognoverat, spe impunitatis et 
praemiorum ante sollicitare non destitit , quam com- 
municatis inter se consiliis ad oppugnanda eodem 
tempore omnium praesidia induxisset. Postquam prae- 
dicta dies adfuit , passimque per civitates turbari 
nuntiatum Antiocho esset , cum ea manu , quae 
praesto erat, impigre ad auxilium proximis ferendum 
accurrit. 

LXII. Sed obiecit se ei magnu cum exercitu Parthus. 

Ibi quum acriter Antiochus pugnaret, metu suorum 
proditus, incertum an sua manu, periit. Princeps 
fugientium Athenaeus fuerat , ut idem caedis regiae 
culpam sustineret, qui rebellandi causam civitatibus 
unus maxime praebuisset. Sed utrumque scelus ma- 
tura vindicta punitum : nam per loca , ubi rapinis i n- 
iuriisque notissimum se effecerat, oberrantem, neque 
tecto recepit quisquam, neque cibo impertitus est , 
donec fame ac miseriis contabescens, et spoliatis inops, 
et desertor derelictus ab omnibus , poenas daret. 

LXIII. Phrahates, magno captivorum numero po- 
titus, quod, audita morte Antiochi, dispersae passim 
eius copiae cupide se dediderant, et filia Demetrii , 
quam Antiochus adduxerat ; forma virginis victus , 
in matrimonium eam accepit, hostique caeso exsequias 
regio more fecit. Posidonius Apamenus historiarum 
scriptor refert, suprema persolventem Antiocho Par- 
thum dixisse: Duae te res fefellerunt , Antioche, au~ 
dacia , et temulentia : credebas enim , ingentibus istis 
poculis imperium Arsacidarum te exhausturum esse. 

LXIV. Gravis et luctuosa Syris ea fortuna fuit, qui, 
licet Demetrium recepissent, haud co minus Antio- 
chum requirebant. Regem enim, si ebrietas abfuisset, 
commodum ac benignum , neque ulli temere post- 
ponendum gesserat. Non erit alienum , unum eius 
dictum ponere, dignum sane memoratu, et ad aesti- 
mandos eius mores vehementer pertinens. Inter ve- 
nandum a suis et via quum aberravisset, ad silvestre 
tectum hominesque egenos ignotus venit, superque 
coenam de industria mentionem regis intulit, ut quid 

de eo sentirent homines , incorrupta fide comperiret. 
Responsum est, principem cetera bonum, nimium ami- 
cis , quos haberet non probatissimos , credere : saepe 
etiam res necessarias negligere prae venandi studio. 

LXV. Immotus ad haec, ubi cum luce satellites 
adfuerunt, purpura et diademate resumptis, Ex quo 
vos primum accepi, inquit , veros de me sei'mones heri 
demum audivi. QuumJiaec in Asia Syriaque fortuna 
regum esset , etiam Aegyptus, haud levioribus con- 
cussa turbis , similes mutationes pertulit , Ptolemaei 
maxime furiis, qui neque finem sceleribus et flagitiis, 
neque modum faciebat. 

LXVI. Ob eas res quum Evergetes appellari ipse 
vellet , Alexandrini popularibus facetiis Cacergeten 
dictitabant; olimque excusserant regno, ni princeps 
purpuratorum Ilierax , insigni gloria belli et comitate 
carus omnibus, ruentem sustineret: nam etiam ex 
sua pecunia persolutis militum stipendiis, defectionem 
certissimam aliquando praevenerat. Neque tamen 
moribus suis moderari homo prolligatae mentis potuit, 
donec cum incesta coniuge , assumpto etiam, quem 
ex matre uxoris, eademque sorore sua , susceperat 
filio , Cyprum insulam clandestina fuga petere coge- 
retur. 

LXVH. Quippe super alia assiduae saevitiae docu- 
menta , quum in summo populi odio se esse videret, 
gymnasium, frequenlissima iuventute repletum na- 
ctus , circumdederat armatis, et igne immisso , qui 
flammae vim evasissent, eos ferro conciderat: eamque 
cladem coorta insano dolore plebes, incensa vicissim 
regia, vindicarat. Igitur Ptolemaeus, contractis mer- 

65 . Liv. Epit. — Athcn. lib. XII ,12. — Diod. ap . Vales. 

66. Oro*. V, 10. — institi. XXXVIII , 8. — Liv. Epit. 

§. 67. Val. Mas. IX , 2. — Liv. Epii. — Justiu. 

Tit. Liv. Tom. IX D d 


Digitized by Google 



IO. FKEINSHEMII SVPPLEM. 


4 1 8 

pede copiis , bellum sorori patriaeque illaturus , ma- 
ximum natu lilium Cyrenis arcessit , veritus , ne ad 
cum populus alexandrinus regnum deferret : iuve- 
neinque, patris imperio pie obsequutum , facinorosus 
ct impius tyrannus solita crudelitate et amentia necat. 

LXVIII. Hac re cognita, statuae ipsius et imagines 
Alexandri ae detrahuntur: regnum Cleopatrae tradi- 
tur. Ipse uti vicissim illis aegre faciat, horrendum 
furore et impietate facinus patrat. Communi enim 
lilio, Memphites vocabatur, qui, etiamsi pater non 
psset , forma , et aetate , ct indole miserabilis esse cui- 
vis potuisset ; hoc , inquam , filio , in conspectu suo 
iugulato , praecidi caput pedesque et manus iubet ; 
deinde in cistam haec condit, chlamydeque iniecta 
operit. Forte natalis instabat Cleopatrae , pro more 
regum festis epulis laetitiaque publica celebrandus, 
Jd quum ignotum Physconi non esset, satelliti cui- 
dam suo dedit negotium , ut cistam curaret Alexan- 
driae in vestibulo regiae proponendam , ea ipsa no- 
cte , quae diem reginae praecederet, quasi natali- 
tium in ea munus mitteretur. 

LXIX. Ita factum est, ut cum aliis, quae oblata re- 
ginae ob celebritatem temporis fuerant, illa etiam 
cista inter epulas illata aperiretur. Nemo praesen- 
tium ignorare , quam belluina feritate Physcon esset, 
tam multis ab eo iam ante crudelissime designatis, 
poterat: obstupuerunt tamen ad conspectum hoc ne- 
fas, quo non inodo omnis aevi saevitiam, sed sua ipse 
exempla vicerat. Conversi deinde ad questum et iras, 
quid ii/iiui igitur restaret , quam ut talia aut vindica - 
\aU aut paterentur? invicem interrogabant: cui eniru 

mortalium deinceps caritatem aut misericordiam spera- 
ri posse apud eum , qui in puerum innocentem , eun- 
dem que filium suum, tot modis scelestus fiuisset? Hic 
ergo dolor et reginam et populum alexandriuum iu- 
slis stimulis adversus Physconem adeo exulceravit, 
ut nihil ad summam acerbitatem odiorum addi posse 
videretur. 

LXX. At Romae quum iam C. Sempronius C. F. C. 
N. Tuditanus , qui praetor P. Popillio, P. Rupillio 
coss. fuerat, consulatum cum M. Aquillio M. F. M. 
N. iniissct ; Aquillius , cui Asiae sors evenerat , non- 
dum audita deditione Aristonici, utilium, quasi suo 
triumpho debitum, Perpernae eriperet, magnis itine- 
ribus in provinciam festinabat. Neque Perperna rem 
prope confectam videbatur dimissurus; exspeclaba- 
lurque aliqua inter duces romanos discordia : sed 
fortuna composuit litem, alteri gloriae indebitum fru- 
ctum , alteri vitam extorquendo. Nam et ad Aristo- 
nicum serus consul venit, quem cum atlalicis thesau- 
ris Romam Perperna praemiserat ; et hic , provincia 
decedens, quum Pergamum venisset, morbo corre- 
ptus vivere desiit. Maturavitque eius mors et Aristo- 
nici fatum: quod enim alium de eo triumphare ini- 
quum videretur, iussu senatus in carcero strangula- 
tus est. 

LXXI. Non desunt tamen, qui triumphasse Per- 
pernam velint: sed quoniam facilius hi errare po- 
tuerunt, plus habere lidei accuratiora tradentibus 
debui. Quod satis constat, reliquias asialici belli M. 
Aquillius confecit: aliquanto minori laude, quod ad 
deditionem quarumdam civitatum maturandam , fon- 

tibus venenum miscuerat. In Vrbe res adhuc turbu- 
lentae erant, gliscentibus in dies tribunitiae seditio- 
nis fomitibus. 

LXXIL Cum his C. Gracchus, C. Carbo triumviri 
dividundis agris consilia communicabant: quibus nu- 
per lectus in locum P. Crassi, M. Fulvius Flaccus ac- 
cesserat. Hi quum negotium , sua natura diflicile ac 
invidiosum , animis dolore aut novarum rerum studio 
ardentibus, suscepissent, omnia mox querelis ac con- 
tentionibus effervescere coeperunt. Quum enim pos- 
sessores modum situmque latifundiorum suorum in- 
dicare nollent , edicto triumvirali excitati indices , 
falsis verisque delationibus plurimorum iura convel- 
lebant. Nam promotis agri publici terminis , ut quae- 
que vicina erant, turbabantur, incertis iam omnium 
finibus , et neque contractu privatorum ullo , neque 
divisione veteri publica obtinente. 

LXXIII. Ita fiebat, ut, motis ubique limitibus, tran- 
sferrentur muta ren turque agri , et saepe inculta pro 
cultis , et pro fructuosis uligines aut arentia redde- 
rentur. Eratque plerumque caeca in distinguendis 
publicis privatisque agris aestimatio; quum etiam an- 
tiquitus haud accurata captorum ab hostibus facta 
distributio esset , permissumque fuisset, indivisa cui- 
libet volenti , sub certo vectigali colere. Sic enim vi- 
cinam suis praediis partem arantes, omne discrimen 
confuderant i et haec longo tempore factitata, locu- 
pletum iniuriam, licet magnam esse constaret, ob- 
scuram tamen efficiebant, tegebantque intricato , et 
ad arguendum haud facili errore. 

LXXIV. Iumquc nihil propemodum tota Italia salis 
pertum lutumque cuiquam habebatur, quum sofii 

praesentem rerum statum moleste ferentes ad Scipio-* 
nem Africanum confugerunt^ adversus iniqua trium-* 
virorum iudicia fidem eius invocantes. Ille quum ae*- 
quitate causae, tum gratia orantium permotus (erant 
enim magnae auctoritatis virtutisque homines , stre- 
nuamque ei superioribus bellis operam navaverant), 
defensionem eorum non recusavit: multaque in se-, 
natu, non contra legem gracchanam, ne populum 
irritaret, sed de incommodis exercendae loquutus, im- 
pulit Patres conscriptos, ut causam agrorum iudi- 
candam a triumviris, quos ut suspectos plerique gra- 
varentur, ad quoscumque videretur , transferrent. 

LXXV. Nec iniqua Patribus, neque tempori parum 
conveniens oratio visa; consulque C. Sempronius co- 
gnoscere causas possessorum iussus est. Sed imbecil- 
lum hoc remedium, et minime diuturni usus, tergi- 
versatio consulis fecit : qui primis statim experimen- 
tis intellectu difficultate rei , praetextu illyrici belli , 
quod sibi decretum ab senatu fuerat , paludatus ab 
Vrbe profectus est. Quum ita tota res agraria refri* 
xisse videretur , quia triumviri foro se abstinebant , 
consul, cuius ea cognitio esse debebat, aberat! mur- 
murare contra Scipionem plebs coepit , quod a se 
ornatus , bis oblato contra leges consulatu, magis ta- 
men sociorum , quam civium utilitati studeret. 

LXXVI. Non omiserunt eam turbandi occasionem 
triumviri , quin nunc spargendis in vulgum rumori- 
bus, hoc agi, ut armis atque vi lex abrogetur , nunc 
contentionibus in senatu, in foro , Scipioni , quantam 
possent, invidiam odiumque conflarent: eo acerbita- 
tis provecto certamine, ut palam exclamarit Gracchus, 

lolii tyrannum oportere. Quum Scipio , « Recte hoc 
» quidem, inquit; nam hostes patriae optare mor- 
» tem meam debent, quia sciunt, neque me vivere, 
i> nisi republica incolumi, posse, neque me vivo rem- 
» publicam defensore carituram ». Quod non magni- 
ficentius ab eo, quam verius dictum putant; quum 
tantus eius viri et vigor esset, et moderatio ac lenitas, 
ut illo sospite neque sociale bellum, neque civile, 
timendum fuisse existimetur. 

LXXVII. At quo magis furor inimicorum inflam- 
mabatur, eo validior fiebat acriorque apud reliquos 
favor: neque dubium habebatur, quin dictator con- 
stituendae reipublicae causa creandus Scipio foret. 
Sed liis consiliis novemdiale sacrum intervenit, quia 
mullis locis lapidatum de caelo fuerat, templaque 
percussa deorum , et homines quidam exanimati. So- 
les etiam gemini simul visi prodigio accesserant. 

LXXV1II. Peractis feriis, certamina resumpta: non 
iam occulte vitae Scipionis insidias struentibus trium- 
viris, perisse consilia sua, nisi hic periret, ratis. Ne- 
que ignarus ipse periculi , quum pridie mortis suae 
a M. Fulvio inultis conviciis petitus esset, malam sibi 
rependi gratiam laborum, pro republica susceptorum, 
ab improbis et ingratis civibus questus est: non dis- 
simulato, quanta in sollicitudine versaretur. Quo 
inaiore studio hominum, dimisso sub vesperam sena- 
tu , domum reductus est, plerisque Patrum, et socio- 
rum Latinorumque maximo agmine prosequentibus. 
Ita quum se domum fortis atque validus recepisset, 
postridie in cubiculo suo exanimis est repertus. 

LXXIX. Creditum est, fraude proximorum illata nt 
ci mortem ; et suspecta vehementer uxor Sempronia 
fuit: quae deformis et sterilis , quum nec amaret ma- 
ritum , nec ab eo amaretur, facile paruerit Corneliae 
et triumviris , ut sive venenum viro propinaret , sive 
(nam et istud traditur) noctu apertis foribus intro- 
mitteret homines , virum elisis faucibus oppressuros. 
Idque servos in tormentis esse confessos, ferunt: at 
qui hoc resciverint, efferre non ausos, propterea quod 
infensum populum Scipioni gaudere interitu eius vi- 
derent. Repertae quidem feruntur in cervice eius 
notae ; neque aliam ob causam capite velato elatum , 
quam ut illae tegerentur. At inimici sponte sumptum 
exitum vulgabant, quod quae pollicitus agrariis fue- 
rat, praestare posse diffideret: quo ininus credas au- 
ctoribus , qui fato functum tradiderunt. 

LXXX, Ita sextus et quinquagesimus aetatis annus 
vivendi finem attulit viro seculi sui longe principi, 
de quo verissime pronuntiare visus est , quum mor- 
tuum laudaret, Q. Fabius Maximus, fratris cius fi- 
lius : gratias namque diis immortalibus egit , quod ille 
vir in hac republica potissimum natus esset : necesse 
enim Jitisse, ibi esse terrarum imperium , ubi ille esset. 
Atque haec ipsi quoque eius inimici aequis accipie- 
bant auribus. Neminem enim temere nisi pro repu- 
blica offenderat , et quia de cetero nihil sibi tribuebat 
immodice, his quoque non poterat esse supra modum 
exosus. Ergo licet superstitem in mullis experti gra- 
vem adversarium fuerant , exstinctum tamen deside- 
rabant, ut publice utilissimum, sibi non ultra, quam 
ratio pateretur, infestum. Die funeris eius, Q. Me- 

tellus Macedonicus, cui simultas cum Scipione ma- 
gna intercesserat, liberis suis dixit: «Ile, filii , ex- 
w sequias : nunquam civis maioris funus videbitis. » 
Ita, quamquam publico funere privassent eum offen- 
siones , efficere tamen , quin omnium ordinum de eo 
iudicium admiratioque multitudine prosequentium 
testata fieret, non potuerunt. x 

LXXXI. Iidemque motus animorum intellecti po- 
stea sunt, quum Africani nomine epulum populo Q. 
Maximus filius in Capitolio daret: ab eo enim Q. 
Tubero, quod esset eiusdem Africani sororis filius, 
triclinium sternere rogatus, quia lectis ligneis pelli- 
culas hoedinas pro stragulis iniecerat, et fictilia samia 
pro vasis argenteis exposuerat, intempestiva frugali- 
tate adeo hominibus displicuit, ut praeturam deinde 
petens, vir alias integerrimus, civis optimus, ad haec 
Aciniliorum et Africanorum decora praeferens , non 
alia de causa repulsam ferret. Quaestio tamen de 
morte tam insignis viri non est habita : non sine ru- 
bore bonorum, quibus apparebat, quum maximum 
dedecus civitatis interfectus Africanus videri posset , 
maius multo fore, non vindicatum. 

LXXXII. Populi studiis factum id putant, C. Grac- 
cho metuentis, ne ille affinis culpae reperiretur: ea- 
que de causa etiam suppressa , quae diximus , servo- 
rum indicia. Nam collegas eius in triumviratu Fulvium 
quidem magna suspicio, Carbonem opinio paene certa 
onerabat. Nec praetermiserim, in bonis Africani 
haud amplius triginta duas libras argenti , duas et 
selibram auri fuisse : hodiernos mores evidenter ar- 

guente testimonio , posse viros , ex se magnos , altis- 
simum civitatis gradum, etiam sine opuin lenocinio 
parare et obtinere. Ceterum remoto a rebus humanis 
Scipione, tanquam vinculis exsoluta triumvirorum 
temeritas exsultare ferocius coepit; non sine maximo 
detrimento, et tantum non vastatione totius prope- 
modum Italiae. 

LXXXIII. Modicum inter has molestias gaudium 
C. Sempronius, quem profectum in Illyricum dixi- 
mus, quum Iapodum gentem debcllasset, a. d. kal. 
octobres triumphans in Vrbem invectus est. Mixta 
ex Illyriis Gallisque Iapodum natio , inter Istrum et 
Adriam incolit ; quae omnis ora stadiorum mille na- 
vigatione circumitur : caput gentis Metulum vocatur, 
urbs Caesaris Augusti bello nobilitata. Cum his com- 
misso certamine , quod et locorum , et hominum ma- 
gna asperitas erat, nonnihil offendit consul, detri- 
mento haud levi accepto. Sed emendavit hanc fortu- 
nam D. Bruti virtus , eius, qui Lusitaniam subegerat. 
Yicti igitur magna pugna Iapodes , pacem ac foedus 
impetraverunt , ne quis suae gentis in duitatem roma- 
nam redperetur pacti. C. Sempronius , erecta iis in 
locis statua, quae victoriae suae monumentum esset, 
in eadem situm quoque gentium et intervalla locorum 
adscripsit. 

§. 83. Diod. — Marmor. Capital. — Strab. lib. IV, p. 117, et VII f p. 3g$. 

L. Aurelius consul rebellantes Sardos subegit. M. Fulvius Flac- 
cus primus transalpinos Ligures bello domuit , missus in au- 
xilium Massiliensibus adversus Salvios Gallos , qui lines Mas- 
siliensium populabantur. L. Opimius praetor Fregellanos, qui 
defecerant in deditionem accepit, Fregellas diruit. Pestilentia 
in Africa ab ingenti locustarum multitudine, et deinde neca- 
tarum strage , fuisse traditur. Lustrum a censoribus conditum 
est. Censa sunt civium capita trecenta nonaginta millia se ptin- 
genta triginta sex. C. Gracchus, Tiberii frater, tribunus 
plebis, eloquentior quam frater, perniciosas aliquot leges 
tulit; inter quas frumentariam , ut semine et triente frumen- 
tum plebi daretur ; alteram legem agrariam , quam et frater 
eius tulerat; tertiam, qua equestrem ordinem, tunc cum se- 
natu consentientem, corrumperet: ut sexcenti ex equitibus in 
curiam sublegerentur; et quia illis temporibus trecenti tantum 
senatores erant , sexcenti equites trecentis senatoribus admisce- 
rentur; id est, ut equester ordo bis tantum virium in senatu 
haberet : et , continuato in alterum annum tribunatu , legi- 
bus agrariis latis effecit, ut complures coloniae in Italia de- 
ducerentur, et una in solo dirutae Carthaginis; quo, ipse 
triumvir creatus, coloniam deduxit. Praeterea res a Q. Me- 
tello consule adversus Ilalcarcs gestas continet ; quos Graeci 
Gymnesias appellant, qiiia aestatem nudi exigant: Baleares 
a teli missu appellati, aut a llaleo, Herculis comite, ibi re- 
licto tunc , quum Hercules ad Geryonem navigaret. Motus 
quoque Syriae referuntur, in 'quibus Cleopatra Demetrium 
virum suum et Seleucum lilium, indignata, quod, occisa 
patie eius a se , iuiussu suo diadema sumpsisset, interemit. 

I. Cum Africano iuniore , lanquam non rei modo , 
sed etiam historiae romanae exstinctum lumen esset, 
ita proximorum aliquot consulum neque multa ad- 
modum, neque illustria gesta conspiciuntur. Cn. 
Octavii Cn. F. Cn. N. T. Annii Lusci consulatus 
nihil ferme insigne habet, praeter incrementum 
luxuriae , quia tum ex attalica hereditate regium in- 
strumentum hastae auctionum subiectum est; nulla 
iam verecundia emendi habendique , quod populus 
ipse divenderet. 

II. A Massiliensibus legati venerunt , pro Phocae- 
ensium populo deprecatum, quorum urbs, propinqua 
Leucis , in partibus Aristonici fuerat: id quum ex 
odio populi romani fecisse viderentur (nam et An- 
tiochi bello pertinaces hostes egerant), senatus ur- 
bem nomenqne omne Phocaeensium deleri iubebat. 
Massilienses igitur, quod inde profecti conditores suae 
urbis essent, haud seciw quam pro parentibus solli- 
citi, accuratissimis precibus impetraverunt, ut in 
gratiam amicissimae fidissimaeque civitatis , saepius 
hostili , semper infidae parceretur. Regibus deinde 
amicis, qui auxilia nostris imperatoribus tulerant, 
quae praemia persolverentur , quum mature delibe- 
ratum esset, annitente M. Aquillio proconsule, quem 
Mithridates Ponticus muneribus suum fecerat, illi 
Phrygia maior; filiis Ariathis, qui eodem bello occi- 
derat , Lycaonia et Cilicia Concessae. 

III. Ilacc partim eum in annum inciderunt, qui 
L. Cassium Q. F. L. N. Longinum, L. Cornelium L. 
F. Cinnam consules habuit. Tum quoque sollicita 
civitas agrariis actionibus erat; et aliorum metu, alio- 

$. i.V.C. 6i* ; A. C. 118. — Cic. de Nnt. Deor. It, 5.— Plin. XXXIII, n. 

rum exspectatione, quorsum C. Gracchi mullis bonis 
artibus efflorescens adolescentia eruptura esset. Quum 
enim impigrum sese incorruptumque supra aetatem 
ostenderet, ac magno populi favore uteretur, qui 
pro Vectio disertissime dicentem incredibili alacritate , 
multisque summae benevolentiae testimoniis excepe- 
rat ; inimicos Tiberii invasit timor, ne hic multo acer- 
bior ipsis adversarius atque formidabilior excresce- 
ret, quam quem sustulissent. 

IV. Nec enim obscurum erat, quieturum sperari 
non posse .• idque iam satis patefactum nonnullis eius 
actionibus contenlionibusque fuerat. Quare huc con- 
silia tum sua optimates conferebant , ne acerrimi 
iuvenis vigorem armari tribunilio iure paterentur. 
Nihil igitur evenire, ut putabant, felicius potuit, 
quam quod designatus quaestor dimitti aliquo posse 
videbatur, donec ipsi res urbanas per commodum 
ordinarent. 

V. Sors etiam "favere huic proposito visa, quae M. 
Aemilio M. F. M. N. Lepido , L. Aurelio L. F. L. N. 
Oreste consulibus , provinciam- ei Sardiniam dedit. 
Sardi enim, quum sub haec tempora rcbcllassent , 
causam dederunt Patribus alterum eo consulum cum 
exercitu mittendi. Missus est L. Aurelius : quaestor 
additus C. Gracchus. Aiunt, negotium istud haud- 
quaquam ingratum adolescenti fuisse, quod bellicae 
laudis haud minus , quam togatae , studiosus , neque 
militiae detrectaret labores, et solvi se civilium cer- 
taminum necessitate laetus lubensque pateretur; ple- 

§.3. V. C. 6;5; A.C. 117. — Appi.in. -Iuslin. XXXVII, 1, ct XXXVUI, 
5. — Plularch. iu C- Graccho , cap. i. 

§. 4. Liv. Epii. 

§• 5. V. C 626 ; A. C. 126. — Liv. Epit« — Plularch. in C. Graccho, cap. 
II. — Diod. apud. Vult?* 


10. FREINSHEM1I SVPPLEM. 


43o 

rique contra credunt, ingenio turbidum ac factionum 
appetentem fuisse. In confesso tamen est, quaecum- 
que ab initio illi ratio mensque fuerit, alias etiam 
causas, et nescio quam vim occultam, sive renitenlis 
traxisse animum, sive ultro mentem magis etiam va- 
lidiusque impulisse. 

VI. Sane Caelius Antipater , qui temporibus illis 
vixit, C. Gracchum, scribit, priusquam tribunus ple- 
bis fieret, multis narrare solitum, sibi, quo tempore 
quaesturam petebat, Tiberium fratrem per quietem 
esse visum haec verba dicere : «Nihil agis, Cai; quan- 
» tumlibet cunctantem , idem mecum exitus manet. » 
Hoc anno seculares ludos quartas celebratos esse qui- 
dam voluerunt: nam, quod mireris, in re tam illustri, 
et quae nota temporum insignis esse debuerat, mul- 
tum opinionibus dissidetur. Neque certior est de 
censura suspicio : quamquam hoc quidem anno Q. 
Fabius Maximus Servilianus, L. Caecilius Metellus 
gerere potuerunt : quos quia censofes fuisse certum 
est , neque magistratus illorum tempus aliud reperi- 
tur, hoc anno creatos putare possis; et, quoniam 
censores alios sequens annus habuit, ob vitium ali- 
quod abdicasse : tanto proclivioribus ad religionem 
animis , quanto plura eL foediora nuntiata tum pro- 
digia fuerunt. 

VII. Ex quibus terrae motus, et fulmina, quam- 
quam illo templa aliquot in Capitolio tremuerant, 
his Romae et circa percussa disiectaque passim multa 
erant; tamen, quia frequentior horum auditio est, 
haud ita commovit homines: atrocius visum, quod 

§. 6. Cit. dc nivin. 1 , 16 . — VjI. Max. 1 , 7 ; VI , 1 , S , el VIII , S . 1. — 

circa solstitium aestivum, non solum Aetna mons in- 
gentibus flammis collusi t, sed etiam mare ad insulas 
Liparaeorum sic efferbuit , ut , quibusdam ambustis 
navibus , socii navales exanimarentur. 

VIII. Multis postea diebus , intermicantibus saepe 
flammis , limum ebulliit mare : qui postremo speciem 
molarium lapidum concretus praetulit, llaec quum 
ex Sicilia T. Quintius Flaminius praetor ad senatum 
praescripsisset, consulti haruspices, seditiones por- 
tendi , dixerunt. Iis avertendis legati missi, qui et Li- 
parae, et in parva insula, quam Hieram Vulcani vo- 
cant, diis manibus atque marinis sacra facerent. Nec 
ideo mitior circum eas insulas grassata mox pestilen- 
tia est, contracto, ut creditur, morbo per corruptos 
afflatu mortifero pisces, quia magnam eorum vim 
quaquaversum ardens mare tostam expulerat, et mul- 
titudo incauta et avida, tanquam munere deorum 
oblatam , in cibum verterat. 

IX. Internn lex de peregrinis Vrbe pellendis a M. 
Iunio Penna tribuno plebis , cuius pater cum Q. 
Aelio consul fuit, perlata est, quamquam eam C. 
Gracchus , priusquam ex urbe proficisceretur , dis- 
suaserat. Humanissimus adolescens, Vrbis usu prohi- 
beri peregrinos , durum profecto et immane arbitra- 
batur. Ideo quo minus quorumdam pro civibus se 
gerentium audacia prohiberetur, non repugnabat: 
temperamentum requirebat, quo nec malis impunita 
delicta essent, nec boni laederentur. Esse ex dignitate 
urbis rornanae, ut quae caput orbis terrarum esset , ea- 
dem gentium omnium velut communis patria haberetur , 
Sic etiam lovcm deorum principem , eundem et regem 
omnium et patrem celebrari. 

X. «Neque enim alienum est, inquit, imitari numi- 
» na, quae colimus, et, quorum beneficio ad summum 
» in terris imperium pervenimus, etiam benignitatem 
» exprimere. Ipsa quoque natura sic coniunctum-est 
» universum genus hominum , ut in illius leges pec- 
m care videantur, qui ullam eius partem tam superbe 
» fastidiunt. Corpora similia omnibus, animos quoque 
» virtutis atque rationis capaces dedit ; caelum , ter- 
» ram , maria publicavit : quae igitur tanta voluit 
» omnibus esse communia, noluit profecto, noluit. 
» quosdam , 'non ob aliud , quam quod certis locis 
» non sint nati , pro impuris atque contaminatis ab 
» attactu nostro conspectuque submoveri. 

XI. » Atque haec ita honesta sunt , ut nulla tanta 
» esse utilitas queat, propter quam tolli debeant aut 
m abrogari. Ego vero legem tuam , M. Penne , haud 
» minus damnosam reipuhlicae , quam indecoram 
» esse iudico. Nae si tu illis temporibus vixisses , 
» quum conditor Vrbis Romulus tanti mox futuri 
u imperii valida fundamenta iecit, peregrinos exesse 
m i uberes , suasque res sibi habere. At ille longe sa- 
» pientior non in urbem modo, sed etiam in civitatem, 
» atque adeo societatem regni , peregrinos accepit: 
» quod ita probatum usu atque auctoritate exemplum 
»est. pt nunquam a maioribus ea deinde sit inter- 
is missa largitio. 

XII. « Ex quo igitur hominum genere illi ad tot 
» gravia bella fortium lideliumque virorum infinita 
» millia paraverunt (quod nisi faetum esset, veteres 
j» Romani vix libertatem tueri, neduhi quaerere im- 
is periuin potuissent), id lu universum una rogatione 
» ex oculis nostris , et paene ex animis atque merno* 

» ria removere conabere ? ut quemadmodum ea hu- 
» manitate populorum omnium amorem olim conci- 
u liavimus, ita his novis consiliis acerbissima commo- 
w veamus odia , quae summo studio vitanda essent 
» quantumvis potentibus. Semel iterumque factum 
» est, ut exire Vrbe socii iuberentur: neque temere 
» quidquam unquam aegrius sunt passi , quum ta- 
» men ob maximas suspiciones , nec in perpetuum 
» emitterentur. 

XIH. » At nobis egregius orator peregrina exem- 
jj pia commendas, qui homines indidem negas ad- 
jj mitti oportere. Quasi vero nobis, aut cuiquam sani 
»j capitis sit necessum , alia quam maiorum facta con- 
» sultaque sequi, quorum virtute atque sapientia 
» tantas opes adepti sumus. At illi maluerunt in con- 
« sortium cuiuslibet fortunae vocare quoslibet ido- 
» neos , quam ut vecordi cupiditate, quae nunc magna 
» ratio multitudinem imperitam stimulat, plura se 
» habituros commoda putarent, si qui in Vrbe essent 
» soli haberent , neque partem ullam decerpi a pe- 
» regrinis paterentur; quasi vero illi hac conditione 
» nobiscum degant, ut plus percipiant utilitatis, quam 
» afferant. 

XIV. » Sed ea in pari stoliditate , aliorum invidia , 
» aliorum libido est , ut quia coenaturos minoris , et 
» habitaturos largius putent, aequum iudicent, quid- 
■» libet contra decus imperii et hcfeianae societatis 
» iura delinqui. Sed qui praecipui rerum harum ma- 
» chinatores sunt , magnam sibi paratam esse prae- 
» dam intelligunt , si commotis tot millium fortunis , 
« in se suaque auctoritate vel levamentum trepidan- 
» tibus, vel novum iniuriae auctarium esse positum 

w ostenderint. Quibus enim harum rerum committe- 
» tur curatio, quanti vendent unam forte dieculam, 
» ut in urbe maneant diutius, quam permissum lege 
» sit, quibus vel parva mora magnam allatura utili - 
»> tatem videbitur, 

XV. » Nam aut negotiis , aut quia morbo gravatis 
u incommoda migratio erit, aut caritate urbis, in qua 
» nati quidam sunt, alii lubenter et diu vixerunt, ne 
» festinare cogantur, magna pars pecunia volet de-r 
w pacisci. Neque deerunt , qui neque dictam intra 
» diem exportare res suas queant , neque apud ho- 
» spites, a quibus tractati tam hostiliter fuerint, au- 
a sint relinquere. Quid autem de iis loquar, si a lege 
» nominalim excipientur , ut audio ? quos utique ne- 
» que pauperrimos omnium , neque parcissimos esse 
m necessum est. Tales potius homines , qui huiusmo- 
V di ob causas pudendis rogationibus hanc urbem in- 
w farnant, quum sint ab honestate , et iide , et amore 
?> civitatis alieni, quam qui apud nos non censentur, 
1 * exigendi erant: quibus ego similes omnino fuisse 
u puto multos in iis nationibus , quae , quum aliis 
» reflorerent , per avaritiam atque stultitiam respu- 
is blicas suas amiserunt. » 

XVI. liaeo et alia quum dixisset Gracchus , nihilo 
secius legem populiis scivit. Credo ad seditiones mi- 
nuendas pertinere visum , turba hominum ignotorum 
atque alienoruijjfccivi tatem exonerari. Nam ut quisque 
horum improbissimus erat, turbulentae plebi tri- 
buumque saepe comitiis gaudebat immisceri ; et hoc 
genus hominum plus etiam, quam ingenui cives, 
tumultuabatur. Hac lege patrem M. Perpernae, eius, 
qui Aristonicum ceperat, in peregrinitatem esse rc- 

Jactum , non futilis coniectura est : is enim post filii 
mortem, repetentibus eum Sabellis, civitate romana, 
tanquam , nihil ad se pertinente , caruit : memorabili 
casu , ut qui consul populi romani fuisset , civis ro- 
manus non fuisse iudicaretur. 

XVII. Eodem anno triumphatum ex Asia reperio. 
M\ Aquillius a. d. III idus novembr. triumphavit. Du- 
ctum ab hoc in triumpho Aristonicum , sunt qui pu- 
tent : mihi verior ea opinio visa est , quam superiore 
libro retuli. Honorem istum haudquaquam sine mul- 
torum indignatione decretum ei fuisse, argumento 
est , quod paulo post a P. Lentulo principe senatus, 
subscriptore C. Rutilio Rufo , repetundarum postula- 
tus fuit ; et absolutus magna cum infamia iudicum , 
sic quoque manifestum fecit, quibus artibus , qua- 
liumque hominum studiis triumphum esset adeptus. 

XVHL Proximus deinde annus M. Plautium L. F. 
Hupsaeum , M. Fulvium M. F. Q. N. Flaccum con- 
sules vidit. Tum quoque non leviora prioribus pro- 
digia nuntiata : fruges in arboribus natae ; lactis et 
olei pluviae in veienti agro, lapidum Arpis; bubo 
etiam in Capitolio visus ; et ambigui sexus homo re- 
pertus Romae : ob quod decemviri libros adire iussi, 
magna imperio pericula, et incertos bellorum motus 
instare retulerunt. Africae quoque vastatio horribilis 
ad instar prodigii accepta est : cuius omnes in agris 
fruges herbasque, 'cum ipsis arborum foliis, postquam 
immensa locustarum nubes exederat, deinde vento 
depulsa in pelagus fuerat, duplicata calamitas est; 

Iisdem bestiolis, quae vivendo famem fecerant, morte 
sua pestilentiam atrocem excitantibus. 

XIX. Stabant immensi in litoribus acervi, undis eo 
propellentibus, mortiferamque tabem cum teterrimo 
foetore exhalabant , donec vulgato per omne genus 
animalium morbo, cadaveribus passim omnia comple- 
rentur. Nam et in Micipsae regno ad octingenta mil- 
lia hominum tum interiisse , et in provincia Cartha- 
giniensi supra ducenta millia, traditur. Etiam Yticae, 
ubi circiter triginta millia militum castra habebant, 
ad totius Africae praesidium , eadem die per unam 
portam mille quingenta elata funera sunt; non re- 
mittente malo , donec totus ille exercitus tanquam 
internecione deleretur. 

XX. Haec tam tristia non maiore tamen cura se- 
natum , quam propior in Vrbe limor , alfecerunt, M. 
Fulvio triumviralem licentiam in consulatu impoten- 
tius exercente. Vir enim inquieti praefractique spi- 
ritus , legibus perniciosis tranquillitatem pacemque 
publicam sollicitare videbatur. Sociis enim, qui se 
pelli agro querebantur, civitatem romanam solatii 
causa dabat ; ipsis quoque hanc mercedem , ut am- 
pliorem amissis, cupide amplectentibus. Ferebat prae- 
terea, ut provocare liceret ad populum, iis, qui lege 
Penni postulati civitatem mutare gravarentur: tanta- 
qu6 haec contumacia agebat, ut multis Patrum pre- 
cibus minisque venire in curiam vix compulsus, par- 
tim monenti, partim oranti senatui, desisteret ince- 
pto , responsum non dederit. 

XXI. Neque tamen perlatae leges sunt , bona qua- 
dam fortuna Massiliensium interiiciente necessitatem, 

qui ab accolentibus Gallis pressi, ad auxilium populi 
romani denuo confugerant. Neque consuli res illa, 
neque senatui ingrata accidit: illo triumphi spem 
agitante animo ; Patribus importunum consulem pro- 
babili aliquo praetextu extrudere cupientibus. 

XXII. Quare non difliculter obtinuit, ut ipse sociis 
auxilio mitteretur. Censores his consulibus Cn. Ser- 
vilius Cn. F. Cn. N. Caepio, L. Cassius Q. F. L. N. 
Longinus produntur. Hi aquam. Tepui a vocatur. Ro- 
mam et in Capitolium adducendam curaverunt: legi- 
bus veteribus censoriis quaedam addiderunt Aemi- 
lium Lepidum augurem , quod sex millibus aedes con - 
duxisset , quodque villam in alsiensi agro nimis sublime 
exstructam haberet , adesse iusserunt: adeo tum adhuc 
luxus hic videbatur censoria animadversione coercen- 
dus; quod si quis non multis post annis fecisset, eum 
sordidius , quam senatorem deceret, habitare, dicturi 
homines erant. • 

XX11L Princeps senatus ab iisdem censoribus le- 
ctus estP. Lentulus. Iisdem temporibus diu iam qua- 
si sub cineribus gliscens ignis , coniuratione fregellana 
emicuit, aliquanto immaturius, eoque reprimenti- 
bus facilior. Nec dubitabatur, si diutius tegi consilia 
defectorum potuissent, quin bellum sociale, quod 
post aliquot annos violentissimum exarsit, eo potius 
tempore fuerit erupturum. Nlinc priusquam latius 
contagio serperet, fregellanam urbem L. Opimius 
praetor obsidione cinctam , quum ad bellum toleran- 
dum nullis rebus satis instructa esset, haud difficul- 
ter in potestatem redegit; prodente insuper , patriam 

Q. Numitorio Pullo. Capiam urbem dirui oportere 
non dubitatum : de principum poena quum in con- 
silio deliberaretur, plerorumque haud ambigua con- 
demnatione , diu agitata Numitorii causa est, quum 
recens meritum , prioribus quibusdam dictis eius fa- 
elisque , quibus aversum a populo romano animum 
aperuerat , levius videretur : ad extremum tamen 
deprecanti venia data ; plusque valuit , quod rei ro- 
manae profuerat, quam quod nocere voluisse argue- 
batur. 

XXIV. Ita bello feliciter gesto , maximisque peri- 
culis liberata republica , quoniam hoc terrore com- 
pressa inhibitaque sociorum latini nominis conspira- 
tio fuerat, L. Opimius triumphum petiit, nec impe- 
travit: non quin res triumpho dignae viderentur, sed 
quia de receptis populis triumphari solere senatus 
negabat ; augentibus imperium , non recuperantibus 
amissa , honorem istum antiquitus decretum , dicti- 
tando. 

XXV. Ceterum ille tumultus ( tumultus enim ve- 
rius, quam bellum, fuerat) aegros multorum animos 
magis etiam suspicionibus et cura maceravit; non sine 
invidia M. Fulvii consulis, Caiique Gracchi, quo prae- 
cipuo incentore socii ad res novas consurrexisse di- 
cebantur. Igitur neque tum aequis auribus senatus 
accepit , quod urbes Sardiniae , quum in praetura et 
insalubri hieme tunicas ad exercitum mitti L. Aure- 
lius iussisset, detrectaverant imperium, et Romae, 
per legatos, gratiam mittendi obtinuerant: deinde C. 
Graccho quaestore circumeunte roganteque, alacri- 

ter et prompte praebuerant ; unde pluris apud Sar- 
dos auctoritatem adolescentuli, quam imperium con- 
sulis, quam nomen populi romani fuisse, obtrectato- 
res eiu9 fremebant. 

XXVI. Ab eodem deinde animo , quum prorogata 
L. Aurelio provincia fuisset, legatique regis Micipsae 
Romam venissent , nuntiantes , regem C. Gracchi ho* 
noris causa frumentum in Sardiniam imperatori misisse, 
magna Patrum coorta indignatione, legatio reiecta 
est. Quibus rebus , sicut ira senatus , ita populi fa- 
vor in Gracchum in dies augebatur : cui ut se prae- 
beret, quamprimum in Vrbem reverti desiderabat. 
Contra moliebantur civitatis principes, nt eum, quam 
possent diutissime in externis nationibus detinerent; 
donec providere, qpae in usum erant, aut avertere 
aj^oo populi amorem, senescentibus, ut fit, per 
absentiam studiis , potuissent. 

XXVII. Igitur C. Cassio Longino , C. Sextio Calvi- 
no consulibus , quum de provinciis ornandis age- 
retur, M, Fulvio in Gallia, L. Aurelio inSardinia pro- 
rogatum imperium est , haud minus , ut proquaesto- 
rem Gracchum retineret, quam quia bellum graviter 
administraverat. Nam et M. Fulvium abesse potissi- 
mum simili de causa voluerunt. Et hic quidem rebrts 
gerendis gaudens, prorogatam sibi provinciam ae- 
quiore animo tulit. Caius, intellecto Patrum consilio, 
tanto minus Utilem sibi moram in Sardinia ratus, 
quanto diligentius optimates eam procurabant , con- 
festiin ex provincia abnavigavit; et quum famam prae- 
venisset, non modo magnis inimicorum querelis, sed 
etiam non sine plebis ipsius admiratione ac sermoni- 
bus , subito Romae conspectus est. 

XXVI II. Ceterum quum adesse iussus apud censo- 
res, causam suam ingenti facundia, inagnisque ratio- 
num ponderibus egisset, statim ei non restitutam 
modo populi voluntatem , sed etiam auctam esse ap- 
paruit , quum iniuria facta innocenti videretur. Sti- 
pendia enim se Jecisse duodecim , ostenderat, quum a 
celeris haud amplius dena poscerentur: in tertium usque 
annum in provincia fuisse, quum alios exactus quae- 
sturae annus in Vrbem remitteret. 

XXIX. Alia deinde de moribus abstinenti a que sua 
loquutus, addidit, se loculos pecunia onustos portasse 
in Sardiniam , vacuos reportasse : alios amphoras, quas 
ouustas vitio detulissent , auro atque argento refertas 
domum remisisse. Neque infelicius deinde suspicionem 
fregellanae rebellionis, sociorumque in prava con- 
silia clam impulsorum diluit. Quibus actionibus ^|tn 
apud omnes clarior, tum incitatior ipse (nam frequenti 
contentione animus incaluerat) tribunatum plebis, 
matre plurimum dehortante , instituit petere. Hoc 
aliud maximi motus initium fuit, toto virium suarum 
pondere resistentibus, quotquot vel Tiberio fuerunt 
inimici, vel illius legibus similes alias metuebant. Sed 
liorum pugnacitas incitamento plebi fuit, quo cupi- 
dius contenderet: tanlusque die comitiorum conflu- 
xus ex universa Italia, tantum hominum studium fuit, 
ut infinitam multitudinem non capiente campo, magna 
pars ex tectis et fastigiis aedificiorum acclamaret. 

XXX. Spem enim agrorum varie partim ipsius rei 
difficultatibus impeditam, partim locupletum artibus 
extractam iniquissimo animo ferentes, hunc sibi virum 

divinitus missum credebant, qui fraternarum legum, 
suarii rnque ipse in triumviratu actionum acerrimus 
vindex, et quod intricatum esset, explicare ingenio, 
et quod convulsum restituere animo ac auctoritate 
posset. Igitur quin tribunus fieret , haud magna du- 
bitatio fuit: in hoc tantum feliciter obnisi Patres sunt, 
uti non pro exspectatione sua primus, sed omnino 
quartus renuntiaretur : ipse tamen paulo post vigore 
actionum et eloquentia constituit se omnium facile 
principem. 

XXXI. Interim colonia deducia est, in Volscis Fa- 
brateria : lustrumque in Vrbe sexagesimum Cn. Ser- 
vilio , L. Cassio censoribus conditum : civium roraa- 
norum capita trecenta nonaginta millia septingenta 
triginta sex censa fuerunt. Sequens annus Q. Cae- 
cilio Metello, T. Quinctio Flaminino consulibus, et 
bella foris, et plus ex urbanis contentionibus terro- 
ris domi habuit. Baleares , ignobilis antea natio, nec 
temere nisi inter punicOS auxiliares cognita, tum con- 
sularis provincia facti, Q. Metello obvenerunt. 

XXXH. Piraticam faciebant audacius iam crebrius- 
que , ut solet, ubi primi conatus impune, et cum 
praemio fuerunt. Hominum ad triginta millia insulas 
incolunt duas potissimum ( nam Ebusus , quamquam 
vicina, perperam, a quibusdam adiicitur); quarum 
quae Maior vocatur, et est, ab Hispaniae Tarraconen- 
sis lilore, ubi Dianium est, spatio mille quadrin- 
gentorum stadiorum disiungitur; centum millia pas- 
suum longitudiue , trecentorum ocLoginta millium 
ambitu patens. Huic deinde intervallo stadiorum se- 

ptuaginta Minor adiacet, quae sexaginta millia pas- 
suum longa, centum quinquaginta in circuitunumeraf. 

XXXIII. Graeci Gymnesias vocaverant, quia per 
aestatem praeter sisyrnam nullis vestibus operiuntur. 
Nobis Balearium recepta est appellatio; sive et ipsa 
graecae originis , ad iactum fundarum , quibus prae- 
cipue valent, respicit; sive antiquis fabulis credendum 
est, nomen a Baleo quodam arcessentibus, quem 
Herculis Thebani comitem , et ab eo relictum iis 
locis narrant, quo tempore ad Geryonis abigenda ar- 
, menta heros ille properabat. Vtraque insula dives 
habet solum , omniumque rerum , praeterquam vini 
et olei, ferax : portus sunt commodi , nisi quod, sa- 
xoso plerumque ore, curam atque peritiam guberna- 
torum introitus desiderat. 

XXXIV. Absurda quaedam , ut barbaris , instituta 
sunt, quae referri non attinet: illud etiam sapienti- 
bus haud spernendum crediderim, quod aurum et 
argentum neque signant , neque alibi signatum im- 
portari sinunt: edocti, ut aiunt, Geryonis calamitate, 
cui propter magnitudinem pecuniae bellum illatum 
ab Hercule fuerit. Ergo qui mercede apud Carthagi- 
nienses militabant, pecuniam non reportabant domum; 
sed vinum emebant, cuius cupidissimi sunt, et mu- 
lieres, in hanc quoque voluptatem adeo proiectniii 
genus , ut cum piratis unam mulierem quatuor per- 
mutare viris consueverint. 

XXXV. Discincti in bellum eunt, scutum ex eorio 
manu gestantes , et iaculum praeusta plerumque cu- 
spide , non saepe ferro , eoque exiguo , praefixum. 
Maxima vis in fundis est, quas ex melancranide 

( iungi gemis est) scite confectas in proeliis ternas fe- 
runt , una caput findentes , altera ventrem , dum 
tertia in manu est: nec ad idem spatium omnibus 
promiscue utuntur; aliae enim ad longiores iactus 
sunt commodiores , aliae propiore meta certius vali- 
diusque feriunt. Hoc solo genere armorum metuendi 
sunt, tribuente illis vigorem ac peritiam usu, quem 
a teneris adhibent: neque matres panem ante dare 
dicuntur infantibus, quam scopi vicem propositum 
funda deiecerint. 

XXXVI. Pacificum alias hominum genus, cum studio 
pecuniae plerasque bellorum causas abiecerant, pau- 
corum temeritas in calumniam, et ex calumnia in 
calamitatem traxit: nec enim publico consilio mare 
infestum habuerunt , sed cupidus triumphi consul , 
noxiam videri gentem, quam ipse esse innocens malue- 
rat. Hoc ita traditum a ratione non abhorret: nec enim 
duas istas insulas consentaneum est , arma romana , 
quorum non ignorabant potentiam, in se concitare vo- 
luisse. Illud etiam incredibilius, venienti ab alto roma- 
nae classi, quod praedam putarent, ultro occurrisse. 

XXXVII. Quod satis certum est , vim propulsare 
conati, proelium acre fecerunt, terrore tamen maiore, 
quam damno ; quia Metellus super tabulata navium 
pelles extenderat, quibus excepta hostium missilia 
innoxia caderent. Igitur simul cominus ventum , et 
adversus nudos pila coniici coepere , pecudum in 
morem sublato clamore dilapsi, sparsique in proximos 
tumulos, maiore deinde labore inveniendi, quam vin- 
cendi fuerunt: unde infestior miles, plurimutn ubique 
sanguinis fudit. 

XXXVm. Consul , facile pacatis Balearibus , reli- 
quum imperii tempus urbibus condendis consumpsit. 
Palma orientem versus , in occklua parte insulae 
Pollentia est posita. In has ex coloniis civium roma- 
norum , quae in Hispania erant, tria virorum millia 
scripta. Romae triumphum hoc anno M. Fulvius pro- 
consul duxit, quem Massiliensibus sociis adversum 
infestos et praepotentes accolas auxilio profectum 
fuisse in consulatu diximus. Salluvii praecipue Mas- 
siliam urgebant, quorum in agro condita, nunc in- 
vidia linilimorum, nunc metu , nunquam non odio 
premebatur. Fulvius tamen res haud sane magnas 
ibi gesserat, magisque ominis causa triumphus ei da- 
tus videri potest, quod ea prima trans Alpes expedi- 
tio romana fuit. 

XXXIX. Adiuverunt haud dubie spes plebis, ere- 
ctae iain C. Gracchi tribunatu, patronisque suis hanc 
dare gratiam studentis, non magis praemium prioribus 
actionibus , quam incitamentum futuris : et senatus , 
quem adimi posse honorem desperabat, per se potius 
tribuere maluit. Triumphavit non de Salluviis modo, 
sed etiam de Liguribus atque Vocontiis , qui forte 
per agrum suum ducenti occurrerant. Secundae M. 
Fulvii res, momentum C. Graccho quum ad volun- 
tatem ferendi leges, tum ad fiduciam pertendendi at- 
tulerunt. 

XL. Ergo omnia subito novis contentionibus fer- 
vere coeperunt , graviter accusante potentes Caio , 
paratamque et popularem ex nece fratris materiam 
miris artibus ad inflammandos hominum animos ver- 
sante. Praecipuum ad haec telum habebat , violatae 

sacrosanctae potestatis invidiam , quam ita miscebat 
omnibus actionibus suis , ut non magis interitum Ti- 
berii, quam populo factam iniuriam, deplorare vide- 
retur. «At vero maiores nostri, inquiebat, Faliscis 
» bellum intulerunt, quia tribunum plebis Genucium 
» contumeliose habuerant: C. Veturium damnaverunt 
» capitis , quod incedenti per forum tribuno unus 
» via non decessisset. 

XLI. » At , vobis inspectantibus , Ti. Gracchum 
» isti fragmentis subselliorum occiderunt : vobis in- 
ii spectantibus mediam per Vrbem traxerunt, ne quis 
» locus crudelitatis eorum nota vacaret, et cuius in 
» Capitolio erepta vita fuerat, eius exanime cadaver in 
» amnem proiicerctur. Quid iam de amicis eius querar, 
» qui indefensi indemnalique supplicio allecti sunt? 
» idque in ea civitate factitatum est , in qua capitalis 
» noxae reos , si forte lateant , ante suarum aedium 
» fores occinente tubicine vocari in iudicium mos 
» est, neque prius in suffragia iudices mitti. Tam illi 
» religiose, tumque circumspecte, ubi de capite ci- 
» vis quaestio esset , agendum esse censuerunt. » 

XL1I. Haec atque talia, quum praeter proprii do- 
loris stimulos, etiam oratoris arte, eoque vocis sono 
dicerentur, qui rebus ipsis mire congruebat, totius 
populi rotnani laerymae concitabantur. Ergo Caius, 
ubi satis accensos multitudinis animos vidit, leges 
initio duas promulgat, quarum altera vetabat honores 
petere eum , cui a populo abrogatus magistratus esset: 
altera dicere causam in iudicio populi iubebat eum , 
qui indemnatum in magistratu suo cwilale expulisset. 

XL11I. Hae leges aperte M. Octavium et P. Popil- 

§. 40. Plotarch. iu C. Graccho. 

ij. 41 (Juiuliliau. XI , i 3 . — Piularch. 


Digitized by Google 



IO. FREINSHKMII SVPPLEM. 


446 

lium petebant : quorum ille tribunatu se coactus ab- 
dicaverat, Popillius amicos Tiberii quosdam in exsi- 
lium eiecisse dicebatur. Ex his Popillius, non exspe- 
ctato populi iudicio', solum vertit: Octavium Cornelia 
servavit. Cuiusque, matris se dare hoc precibus dicens, 
ipse antiquavit legem suam ; non renitente populo , 
qui et pietatem filii laudabat, et mulierem non ob 
liberos modo , sed etiam patrem Africanum magno- 
pere suspiciebat : cuius rei indicium statua quoque 
praefert ei nomine populi posita, cum hoc titu- 
lo: Cornelia mater Gracchorum. Sed et Caius, minime 
ignarus , quanti eam cives facerent , eius mentione 
nonnunquam ad exagitandos adversarios abusus est : 
ut quum conviciatorem quemdam increpans, « Tune 
» Corneliae, inquit, ausis maledicere, quae Tiberium 
u peperit? qua porro fronte Corneliae te comparas, 
» quae se diutius mulier , quam tu vir a viro absti- 
* nnisti ? » 

XLIV. Atque huiusmodi dictorum frequens ama- 
rulentia nunc etiam in orationibus eius comparet. 
Ceterum modis omnibus et plebis extollere potentiam, 
et senatus auctoritatem deprimere cupiens, plura 
maioraque, quam frater Tiberius, audebat. Princi- 
pium ab agraria lege fuit, qua acrius atque plenius 
cavit, ne quis contra legem Liciniam plus quingentis 
iugeribus haberet : utque ager publicus pauperibus divi- 
deretur. Triumviros agris dividundis seque et M. Ful- 
vium denuo creavit , C. etiam Crasso in societatem 
curae assumpto. 

XLV. Portoria quoque et vectigalia nova constituit 

ex Asia et Attali regis hereditate; quo respublica 
tantis largitionibus sufficeret. Nam et militari lege , 
qua minorem annis septemdecim rogari sacramento 
vetuit , vestem gratuitam militi dabat; et annonaria 
pauperibus frumentum menstruum dividere semisse 
et triente instituerat: quae largitio quum esset nimia, 
exhauriretque aerarium^ et plebem ad desidiam avo- 
caret, boni repugnabant; sed a pluribus vincebantur. 
Sumptum praeterea incredibilem munitio viarum su- 
scepta absorbebat, non ad utilitatem magis, quam 
gratiam et decorem , omnibus exacte dispositis. 

XLVI. Ducebantur rectissimae per agros viae, par- 
tim saxo quadrato , alibi glarea stratae : ubi torrens 
aut caverna ruperat iter, pontes imponebantur, aut 
complebantur depressa , donec totum opus aequa- 
lem ubivis faciem praeferret. Id deinde milliaribus 
distinguebatur : quorum notas et numerum iuslis in- 
tervallis positae ex lapide columnae indicabant: paulo 
minus octo stadiis in singula milliaria tribuebatur. 
Ad hoc frequentes secundum viam erectae erant pi- 
lae , quarum ope , qui iter facerent , commodius in- 
scendere in equos , usu ita ferente , possent. 

XLVII. Haec aliaque per se curabat, mire sufficiente 
vigore corporis ad omnia, quae animus imperasset: 
mirabanlurque eum homines, cum legatorum, magi- 
stratuum, eruditorum , militum, opificum caterva in- 
cedentem , sufficientemque unum omnibus , et amo- 
rem universorum ita tuentem humanitate , ut tamen 
gravitatem eius cuncti revererentur. Sed ista maio- 
rem iuveni invidiam excitabant, quum nihil intactum 

inlentatnmque relinqnere videretur, quo sibi magnas 
opes, regiaeque parem potentiam , auxilio plebis ro- 
gationum talium inescatae dulcedine, compararet. 

XLVIII. Idque atrocius metui coeptum , ubi , tem- 
pore magistratus eius ferme consumpto , M. Fulvius 
liatul obscure disserebat , altero ei tribunatu ad per- 
ferenda, quae instituisset, opus esse: neque dubius 
erat populi favor : et ne prohiberi omnino posset, 
lege iuvabatur , per quam tribuniliis comitiis , si ad 
numerum tribuni non essent, ius erat populo ex om- 
nibus , quem vellet , allegendi. Iam ergo minus de 
tribunatu , sed aliquid novum atroxque timebatur : 
et erant, qui suspicarentur, simplici potestate non 
contentum, tribuni simul consulisque nomen ac im- 
perium invadere statuisse. 

XL1X. Terruerat eos vox, quam inter applausum 
populi et flagrantium studiorum testificationem iece- 
rat, se aliquid in beneficii loco a plebe petiturum: quod 
si adeptus foret , habere instar omnium ; sin vero , nihil 
tamen queri decrevisset. Comitiorum tamen consula- 
rium adveniens tempus ostendit, frustra eum suspe- 
ctum hoc nomine fuisse; quippe cum amicis C. Fan- 
nium C. F. deduxit in campum , petentique suffraga- 
tor gratiosus et efficax exstitit : ipse autem tribunus 
plebis, quamquam id quidem non peteret, refectus 
est. 

L. Dum ita Ilomae dissidetur, etiam Orientis regna 
mullus calamitates discordiis mutationibusque regum 
pertulerunt. Demetrius iterum rex Syriae , pravitate 
inorum populi et militum odiuin meruerat, uxorenv- 
que Cleopatrani , ob superinductam apu|| Parthos 

• Rhodogunen , infensam habebat. His , «fuasi parnm 
negotii haberet, bellum aegyptium adiunxit, socru 
Cleopatra auxilium adversus fratrem Physconem o- 
rante , et auxilii pretium ostentante Ptolemaeorum 
opes. Acciderat enim, ut Hegelochus Ptolemaei dux, 
exercitu Alexandrinorum internecione deleto , et 
praetore Marsya capto, Cleopatram rerum suarum 
desperatione confugere in Syriam cum thesauris re- 
giis compelleret , a (ibo generoque subsidium fortu- 
nae praesentis petituram. 

Ll. Sed Demetrium, aliena sollicitantem regna, de- 
fectio Antiochensium , qui duce Tryphone rebella- 
bant, de. suo coegit dimicare. Mox enim Apatneni, 
ceterueque nonnullae civitates, per absentiam regis, 
qui iam ad Pelusium admoverat copias, exemplum 
Antiochensium sequutae sunt: et a Ptolemaeo, lan- 
quam adversus communem hostem auxilia , Seleu- 
cidarumque aliquem, quem sibi regem constituerent, 
petierunt. Ptolemaeus iuvenem quendam aegyptium 
cum ingentibus auxiliis misit, ut, tanquam Antiochi 
familiae per adoptionem insertus, deiecto Demetrio, 
Syriam sibi quasi iure vindicaret. 

LII. Neque Syri aspernati sunt , quemlibet potius 
habituri regem, quam prioris ultra passuri superbiam, 
quae, parthicae arrogantiae conversatione facta pror- 
sus intolerabilis fuerat. Alexandri nomen impositum 
est novo regi, quibusdam Alexandri regis filium di- 
centibus ; quum Protarchus ei pater esset , mercibus 
permutandis tolerare se solitus ; unde Zabinae co- 
-*• 

gnomentum Alexandro a Syris est inditum. Forte sub 
idem tempus a rege Parthorum in argenteo loculo 
remissum Antiochi corpus, magni favoris occasionem 
novo regi attulit, quum reliquias non ineptus histrio 
maxima cum reverentia, lacrymisque ubertim ma- 
nantibus excipiendo, stultae plebaeculae pietatis opi- 
nionem , tanquam domestici funeris dolorem non 
ferens , iniecisset. 

LI1I. His auditis, Demetrius a Pelusio cum exer- 
citu redit; nec segnius ab Alexandro occurritur: haud 
procul Damasco quum signa contulissent , vincitur 
Demetrius. Tum vero concepta olim odia, postquam 
ex rebus adversis contemptus accesserat, nemine dis- 
simulante , quum ad Cleopatram , quae tum Ptole- 
maide cum liberis communibus degebat, ex fuga se 
reciperet , clausae advenienti portae sunt. Sic ab uxo- 
re filiisque desertum se videns, Tyrum navigio petiit, 
ut saltem sanctitate veteris templi se defenderet. Sed 
ibi quoque eum inimica sors, et infestae coniugis 
fraude comparatum exitium exspectabat. 

L1V. Ita rex paulo ante potentissimus, nunc famu- 
lorum suorum supplex , dum exscensionem facit , 
praefecti iussu corripitur, et paulo post non sine 
cruciatu et contumelia occiditur. Nec mora , quem- 
admodum in sceleribus facile proficitur, et primum 
quodque facinus ad maiora fere et causam et auda- 
ciam praestat , viri necem Cleopatra maioris filii mor- 
te cumulat. Seleuco nomen erat : qui , audita morte 
patris, de iure suo nihil dubitans quum diadema 
sumpsisset , Cleopatra mater , iniussu id suo factum 
frendens, arrepto arcu iuvenem sagitta transfixit, iam 

non modo voluntate et voce ad iubendum parrici- 
dium , sed etiam ad patrandum manu certa. 

LV. Sic amoto Seleuco, frater eius Antiochus, cui 
a nasi magnitudine cognomen Grypo fuit , hactenus 
a matre rex constituitur, ut ille quidem nomen prin- 
cipis , ipsa potestatem obtineret. Inter hos Syriae mo- 
tus, quum nec tum satis quieta Aegyptus foret, ce- 
tera quoque regna multis calamitatibus vexata sunt. 
Cappadociam morte regis destitutam Nicomedes bi- 
thynus affectabat : Ariarathis domum affinitatis iure 
Mithridates ponticus tuebatur. Neque magis inter 
hos apud Cappadociam bello , quam Romae largitio- 
ne certabatur : legatis regum , quia lex Aufeia de re- 
bus istis promulgata erat (ut in oratione C. Gracchi, 
qui legem dissuasit, scriptum est), aliorum vocem, 
aliorum etiam silentium impenso pretio redimentibus. 

LVI. Babylonios et Seleucenses vicaria potestate 
quidam Himerus obtinebat , a Phrahate impositus , 
cuius gratiam per turpia obsequia promeruerat. Is 
quum ad suum patriaeque genium ( hyrcanus enim 
erat natione) parthicae etiam educationis vitia adiun- 
xisset, tantae crudelitatis fuit, ut omnium , qui us- 
quam fuerunt, tyrannorum supergredi feritatem vi- 
deretur : neque enim aut occasionem , aut genus ul- 
lum saevitiae praetermittebat; multosque Babylonio- 
rum ob leves plerumque causas, cum omni familia 
in servitutem redegit, misitque in Mediam, ut pro 
mancipiis venirent. 

LVn. Ne monumentis quidem aedificiisque vel sa- 
cris , vel profanis pepercit : forum Babylonis et tem- 

pia quaedam incendit, pulcherrimam partem urbis 
perdidit. His eius sceleribus licentiam et impunita- 
tem dabat, implicitus bello Scytharum, deinde a suis 
militibus interfectus Phrahates. Vtriusque initium ei 
victoria de Antiocho dedit: adeo plerumque nesciunt 
homines, quid aut quorsum cupiant, saepiusque, sub 
alia specie ac nomine, malorum suorum origine cau- 
sisque delectantur. Scythas Phrahates cum Antiocho 
bellans exciverat; et post victoriam venientibus mer- 
cedem pernegabat. 

LVHI. Igitur illorum legatus, pro more gentis 
horrida et truci oratione, «Venimus ad te, inquit, 
» rex Phrahates , tuis promissis exciti , pactoque sti- 
» pendio , quod negari conditionem , quantum in 
» nobis est, implentibus, non debet. Si citius, quam 

speraveras , bellum confecisti ; non ideo minus de- 
» lectum habuerunt Scythae , suisque finibus, ut tibi 
» militarent , sunt egressi. Tanta iuventus neque co- 
ii gi sine spe praemiorum, neque contineri sine prae- 
ii statione potest. Nihil praeter arma, quae nunquam 
» nobis deerunt , attulimus , quo pecuniam , quae 
» deerat, reportaremus. Non ita facilis auctoranti 
» exauctorantique turba sumus , ut quoties alicuius 
» necessitas et negotia poscant , accurramus acciti , 
» et quum illa praeterierit , remittamur inanes. 

LIX. » Plus daturus Antiochus erat, sed parthi- 
» cum nomen, et cognatio gentis effecerunt, ut tuam 
» causam praeferremus. Ne igitur iniuria dignos exi- 
» stiines , qui tam impigre accurrerunt , ut te ah in- 
» iuriis hostium vindicarent. At sero venistis, inquies: 
» an igitur postulandum erat , ut alas aptaremus pe- 
ri dibus, aut currum solis conscenderemus? si citius 

>) existimatione tua vicisti, fortunae tuae age gratias, 
n et tanto liberaliorem te exhibe , quanto factus es 
» potentior. Nec in uno Antiocho cecidisse omnes 
» Parthorum hostes credas : magna imperia non pa- 
» titur Deus diu sine aemulo consistere. Segniores 
» ad stipendia tua venient, qui meminerint nulla 

* mercede venisse : ac semel elusi , sernper eandem 
» fraudem timebunt. 

LX. » Sicut operam a nobis , sic a te praestari sti- 
» pendia oportuit ; ne illa navaretur , per nos non 
» stetit: per te stare non debet , ne stipendia reprae- 
» sententur. Si corporibus non pugnavimus, quid 
s refert ? si tantumdem fama Scythicorum armorum 

• effecit, quantum vix aliorum arma potuissent. Non 
m ante defecerunt ab Antiocho civitates, quam de 
» scythicis auxiliis auditum est: nec ille tam feslinan- 
» ter commisisset pugnam , nisi occupare adventum 
>j nostrum studuisset. Denique ne quid postulare in- 
» debitum videamur , da alium hostem , et videbis , 
» non accipere Scythas stipendia cupidius , quam 
» mereri. 

LXI. » Si vero nulla te ad aequitatem ratio flectit, 
» hoc a nobis non ferociter, sed libere dictum acci- 
» pe : pauci , ut de iure ageremus , missi sumus : si 
» non erit impetratum, iatn omnes illi ad exigendum 
» stipendium aderunt, qui ad merendum venerunt, m 
N ec dictis defuit fides , versisque in eos armis , pro 
quibus illa domo extulerant, vastare Parthorum 
agros Scythae coeperunt. Occurrit cum suis Phraha- 
tes, graecosque milites Antiochi bello captos, quam- 
quam ea cum ipsis ratio et causa non erat, ut ma- 
gnopere deberet atrociter habitis confidere, tamen 
adversum hostes secum rapit. 

LXII. At illi lum pristinorum odiorum , tum re- 

ccntis iniuriae memores, postquam proelio commisso 
laborare senserunt Parthos , translatis ad hostem si- 
gnis, internecione copiarum parthicarum ipsiusque 
regis caede captivitatis suae mala vindicarunt. Scy- 
thae, depopulata Parthia, nec ultra fortunae insisten- 
tes , ad sua reversi sunt. Neque multo post Laudice, 
quae Cappadociam post mortem mariti cum liberis 
sex virilis sexus acceperat, avida regnandi , quum , 
reliquis veneno interceptis , numerum ad unum par- 
vulum , cui et ipsi nomen Ariarathes fuit , deduxis- 
set , vicissim a populo occisa est. 

LXm. Mithridates quoque cognomento Evergetes , 
qui primus ponticorum regum amicus populi romani 
appellatus fuerat, eumqne bello punico prius, deinde 
asiatico navibus et copiis iu verat, regnum uxori li- 
berisque infantibus reliquit, insidiis amicorum inter- 
fectus. Sed me tot reguin uno tempore debiles exi- 
tus, tam foede et quaesita, et amissa regna, scele- 
rumque ac poenarum multiplices vices reputantem . 
generis humani miseret pudetque. Quae enim , ma- 
luin , amentia est , vel opibus iniuste partis securam 
possessionem, vel in ca inquietudine animi, felicitatis 
partem ullam quaerere? 

LX1V. Nisi forte se quisque nequissimum morta- 
lium credit; ceteris neque cupiditatem eandem , ne- 
que malitiam fore arbitratur: quasi vero maxima ma- 
leficia plurimo ingenio egeant ; aut fidum sibi quem- 
quam sperare possit , qui perfidus in coniunctissimos 
ipse exstitisset! Verum enimvero malis libidinibus 
excaecatae mentes, inemendabili pervicacia in exi- 
lium praecipitant : non sapientiae monitis , non ex- 

perienliae documentis coercita temeritate ; sed argu- 
mentis usuque rerum nequidquam circumstrepen- 
tibus , rationi non relinquunt locum , exempla hor- 
rent et imitantur. Neque eninr cessatum ab his arti- 
bus postea est , donec pleraeque omnes illae regum 
familiae stirpitus cum regnis ipsis interirent. 

LXV. Sed ab externorum contemplatione malorum 
ad res urbanas reflectendus est animus, quae et ipsae 
C. Gracchi altero iam tribunatu maiorem in modum 
turbabantur. Sic enim iam declaraverat animum suum 
Caius , ut certum adversarium senatum ei fore dubi- 
tare nemo posset. Ergo ad huius infringendam au- 
ctoritatem , conferre consilia sua opesque omnes in- 
stituit: et quia honestissimus quisque de populo atque 
locupletissimus partes senatus tuebatur, ipse quoque 
sibi displicebat, nullam actionibus suis dignitatem ab 
infimae tantum plebi^ assensu constare arbitratus. 

LXVI. Quo igitur senatum illa parte virium priva- 
ret, et consentientes hactenus cum illo populi pri- 
mores avelleret , vestigia fratris sequutus , quod ille 
concupiverat, perfecit, ut appellatione iudicum equi- 
tes a reliquis civibus separarentur. Prius tamen ma- 
ius adhuc ausum tentaverat , ut trecentis senatoribus 
equites sexcenti adderentur , ferendo : quo illi pacto 
duplicem in senatu pariem virium erant habituri. 
Deinde , quum hoc atrocius , quam ut obtineri pos- 
set , videretur ; id omnino , contra Patrum obnisam 
dimicationem tenuit, ut non ex senatu , sicut factum 
antiquitus fuerat , sed ex solis decuriis equitum sorte 
iudices ducerentur. 

LXVn. Orationem tribuni reliquis etiam rebus om- 
nibus popularem allata postremorum aliquot iudi- 
ciorum exempla iuverunt, quum dedecus ac pericu- 
lum civitatis invidiose deploraret, in qua nemo tam 
esset nocens , quin absolvi pecunia data posset : sic 
enim, Aurelium Cottam ac Salinatorem nuper, sic modo 
Man. Aquillium vindictam legum effugisse. Accende- 
batur populus re nota ac recenti , quum adhuc in 
Yrbe legali sociorum essent, de suis iniuriis et abso- 
lutione reorum multa passim quiritantes. Hic maxime 
pudor cohibuit senatum, ne ad extremum obniteretur. 

LXVin. Perlata lege Gracchus exsultans, nunc cero 
se dominationem senatus a culmine subruisse iaclavit. 
Atque haec actio quum ad contumeliam Patrum tota 
pertineret , addidit ei quoque ex re non ita magna 
magnum sane momentum. Nam ad ea usque tempora, 
qui cum populo agebant, ad comitium curiamque 
respicere erant soliti: Caius ad forum obvertit sese, 
posteaque morem ilium tenuit, quod verbis non au- 
debat dicere, facto significans, in iis, quae ad rem- 
publicatn pertinerent, plebem potius, quam senatum 
intuendum , atque illius , quam huius ad voluntatem 
componendum sermonem esse. 

LXIX. Hac iudiciaria lege Caius mullum et senatui 
ademit roboris, et sibi adiecit; praesertim, quia po- 
pulus ei decurias instituendi describendique in eas 
ad numerum equites potestatem permiserat. Sed ipse 
quidem haud diuturnum victoriae suae fructum per- 
cipere potuit: senatui quantum inflictum vulnus esset, 
paucis deinde annis apparuit, quum equites romani, 

quibus subnisis iudiciorum potestate, vexare quem- 
libet ex principibus facillimum erat, occasione abu- 
tentes , quandoque accusatores subornarent inimicis, 
ipsi vero rempublicam impune pecularentur: quod 
neque in provinciis praetores -obviam audebant ire, 
nec in Vrbe leges poterant; quorum alteros terror 
iudiciorum cohibebat, alteras iudicantium circumve- 
niebat improbitas. 

LXX. Sed haec deinceps acciderunt: tum autem 
perurgens coepta Gracchus legem de coloniis ferebat, 
nominatim Tarento et Capua: eodemque tempore, 
sociorum etiam benevolentiam captans, paene ad Alpes 
usque populis italicis, sub nomine Latinorum, civi- 
tatem romanam cum suffragii iure permittebat ; quo 
paratam ad omnia , quae cuperet , sciscenda concio- 
nem haberet. Senatus propemodum regali licentia, 
cuncta , quae collibita animo forent, Gracchum fa- 
cere facturuinque esse prospiciens, neque sese ius 
suum obtinere posse , donec tribuno studia plebis 
integra et illibata manerent, adversarium illi collegam 
eius M. Livium Drusum nova ratione comparat, non 
qui leges eius intercedendo moraretur , sed qui se- 
natus nomine maioribus largitionibus antiquaret, ut, 
quibus artibus invaluerat Gracchus, iisdem subverte- 
retur. 

LXXI. Non ingenium ad haec Druso, non facundia 
deerat : auctoritatis vero, quantum aliis vix provecta 
aetas conciliat, severitate morum et incorrupta iu- 
venta quaesiverat. Hoc igitur leges promulgare ag- 
gresso, statim patuit, non tam actionibus Gracchi, 
quam opibus infensos Patres esse : nam qui , duas ab 
illo colonias constitui, non ferendum conclamaverant, 

iidem nunc ferri a Druso de duodecim, et in eas terna 
hominum millia scribi, facile patiebantur: quique 
pauperibus agrum tributo imposito diviserat, Latinis 
civitatem cum suffragio dare studebat, eum largitio- 
nibus plebem sociosque corrumpere criminabantur ; 
hunc summa ope adiuvabant , tributum remittentem 
plebi, et socios, militiae quoque, virgis caedi vetantem. 

LXXII. Igitur in legibus reipublicae perniciosis , 
haec tamen non contemnenda utilitas inerat, quod 
populus senatui , quo auctore haec se facere Drusus 
dictitabat, conciliatus, Gaii conata sensim destituebat. 
Multum ad haec modestia Drusi iustitiaque valebat , 
dissimilis superioribus fere latoribus legum. JNam et 
Caius pleraque rogationibus suis iussa per se exse- 
quebatur , pecuniasque maximas tractabat : ea res ta- 
metsi animum eius non corrumperet, suspicionem ta- 
men aliquam afferebat. Drusus , ab omni calumnia 
liber, alios creavit coloniis deducendis triumviros, 
pecuniamque populi iussit ab aliis administrari. 

LXXin. Deductae sunt eodem anno Scylacium , 
Minervium , Tarentum, Neptunia. Interea Caius sive 
sponte sua , sive quod minui sibi vires sentiebat , se- 
natum lege de provinciis lata delinire studuit : quas 
per illum constitui decernique iubebat , in consula- 
ribus etiam intercedendi iure tribunis negato. Dum 
haec aguntur, Q. Rubrius tribunus plebis, ne inter 
illustres collegarum actiones ipse inglorius otiosum 
magistratum ageret , legem tulerat , ut in solum Car- 
thaginis, a Scipione dirutae, colonia deduceretur. 
Accepta lege , non aegre repertum, quibus caeremo- 
niis devotum ab Africano solum religione liberaretur. 

LXXIV. Triumviros deducendae coloniae C. Grac- 
chum apud omnes, M. Fulvium apud quosdam in- 
venio : tertium ipsum legis auctorem Q. Rubrium 
fuisse credibile est. Prima coloniarum romanarum 
extra Italiam haec fuit : multisque res exempli for- 
midabilis videbatur, complures colonias opportunis 
locis positas intuentibus , quae progressu temporis, 
originum suarum splendorem, nonnullae ct imperium, 
subitis potentiae incrementis exstinxerunt. Parum 
prospera haec curatio Caio fuit: quippe domi M. 
Drusus contra absentem invalescebat, maxime M. 
Fulvii temeritatem in odium adducendo, cuius verba 
factaque ob consiliorum communicationem etiam 
Graccho imputabantur. 

LXXV. In ipsa Africa coeptum opus prodigia tur- 
babant. Nam et valido spirante vento , quum signifer 
summa ope signum retineret, confractum est; et vi- 
ctimae , quae aris impositae erant, eodem turbine 
raptae. Sed et in urbe dimetienda defixos stipites, 
qui terminorum indipes essent, lupi noctu evulserunt, 
corrososque longe a locis, ubi positi fuerant, trans- 
tulerunt. Quae nuntiata Romam , quum auguribus 
haud obscura velantium numinum signa viderentur, 
moverunt Patres , ut ea de colonia iterum referen- 
dum esse arbitrarentur. Et erant ob alia quoque 
nuntiata prodigia trepidi : vitulus bipes natus fuerat; 
et in Gallia tres soles , totidemque lunae, visi: andro- 
gynus etiam ex haruspicum responso in mare depor- 
tatus est. 

LXXVI. At triumviri nihilo segnius perfecto ne- 

gotio , coloniaque Iunonia appellata , quod in eius 
divae tutela antiquitus Carthago fuerat, intra diem 
septuagesimum constitutis, quae usus postulaverat, 
Romam recurrerunt. In Carthaginiensem coloniam 
sex millia civium romanorum scripta ; quamquam 
pauciores comprehensi lege fuerant : sed senatus ipse 
inquietum egenae plebis numerum lubens exhaurie- 
bat. 

LXXVH. Festinare cogebant Caium tum cetera , 
tum ex L. Opimio metus , qui se in praetura adver- 
sarium ei intenderat, fregellanae rebellionis culpa 
involvere iuvenem conatus. Hunc proximis comitiis, 
commendato C. Fannio, depulerat: nunc iterum pe- 
tentem aut submovendum sibi aliqua ratione videbat, 
aut graviorem in cdnsulatu inimicum sustinendum. 
Sentiebat et vetustescere potentiam suam , populum- 
que, eadem iam et aliis, senatuque adeo ipso, lar- 
gientibus , delinitum praesentium fructu , ad reliqua 
actionum relentescere. 

LXXVni. Hortatus igitur ad constantiam , ignomi- 
niosum fore, et indignum populo romano, dixit, si quae 
per illos annos cupide appetissent , eadem magno labore 
parata , nunc temere repudiarent : et ne ullum praeter- 
mitteret lenocinii genus, ex Palatio demigravit in 
forum ; magis hanc popularem habitationem fore ra- 
tus, quia frequentes inopes humilesque ea parte Vr- 
bis incolebant. Exhinc reliquas promulgavit leges, 
tribusque de iis ostendit missurum in suffragia. Quum 
maximus in Vrbem concursus hominum fieret , sena- 
tusconsulto iussi consules edicere, ne quis, praeter 

cives romanos , qui suffragii ius haberent , per eos dies 
Romae , aut intra quintum ab urbe lapidem esse vellet. 

LXXIX. Hoc edicto a Fannio consule proposito (C. 
enim Fannio, Cn. Domitio Ahenobarbo consulibus 
ista gesta sunt), 'tanto impatientior Gracchus, quod, 
quem ipse consulem fecisset, is suis consiliis tanto- 
pere noceret, contrarium consulis edicto edictum pro- 
posuit: si qui sociorum munere Romae vellent , iis auxilio 
se futurum. Neque tamen stetit promissis; sed quum 
unum notorum atque familiarium praeter ora sua 
trahi videret a Fannii lictoribus, tacitus tulit :*sive 
vim suam flaccescentem impari contentione prodere 
veritus ; sive , ut dicebat ipse , non praebiturus ansam 
certaminis , quaerentibus inimicis. 

LXXX. Sed et cum suis ipse collegis per eos dies 
olfensione quadam et discordia commissus ex tali cau- 
sa est. Dabantur in foro gladiatores , et pleriquc ma- 
gistratuum cuneos in orbem ad spectandum instru- 
xerant, quos pecunia locarent. Iussit eos tolli Caius, 
quo spectare pauperes iisdem ex locis sine mercede 
possent. Id quum a nemine fieret, exspectans no- 
ctem, quae munus anteibat , assumptis , quotquot 
habebat conductos , fabris , omnem illum apparatum 
amolitus, in spectaculi diem populo locum vacuum 
exhibuit. 

LXXXI. Hoc facto sicut apud multitudinem magni 
et constantis viri laudem meruit; ita tanquam nimius 
et praeferocis animi collegarum commovit odia. Erat 
enim in eo mirus ad res, quas animo proposuisset, 
obtinendas ardor, quem etiam in dicendo quum 
temperandum esse sciret, temperare ipse non posset, 

novo invento servum musicum cum eburnea fistula 
post se collocavit in rostris , quoties verba ad popu- 
lum faceret, ut qui modus vocis ubique tenendus 
esset, levi indicio submoneret. 

LXXXII. Ab eodem ardore fuisse observant, quod 
praeter morem omnium ad eam aetatem oratorum , 
inter concionandum nudato brachio ambulavit. Cum 
ista tamen violentia multas ab eo reipublicae partes 
egregie constitutas fatendum est: eoque auctore su- ' 
binde quaedam senatus maiestale amplissimi ordinis 
digna decrevit. Inter quae , quum a propraetore Q. 
Fabio missum Romam frumentum ex Hispania esset , 
frumento vendito, civitatibus, unde sumptum fuerat, 
restituta pecunia est : propraetor increpitus, qui pro- 
vinciis imperium romani populi durum ingratumque 
ejficere instituisset. 

LXXXIII. Ipse legem de horreis aedificandis tulit , 
in quibus ad usum Vrbis recondi annona posset. Sed 
et in senatores atque magistratus poenam sanxit, si 
quis eorum convenisset , coisselque , quo quis iudicio 
publico condemnaretur: et de capite civis romani inius- 
su populi iudicari vetuit. Sed me iain urbanis turbis 
tradendis fatigatum , ipsa temporum series ad alia 
vocans, grato munere afficit, ut aliarum commemo- 
ratione rerum tam saevae discordiae fastidium inter- 
poletur. 

